|  |
| --- |
| Ρητορικά Κείμενα Λυσίου,«ΥΠΕΡ ΜΑΝΤΙΘΕΟΥ» ΛΥΣΙΑΣ - IANOS  Ο.Π. Ανθρωπιστικών Σπουδών  Β΄ Λυκείου |

ΕΙΣΑΓΩΓΗ : Η ΡΗΤΟΡΙΚΗ ΣΤΗΝ ΑΡΧΑΙΑ ΕΛΛΑΔΑ

**Α. Η ΦΥΣΙΚΗ ΡΗΤΟΡΕΙΑ**

**Β. Η ΓΕΝΝΗΣΗ ΤΗΣ ΣΥΣΤΗΜΑΤΙΚΗΣ ΡΗΤΟΡΕΙΑΣ**

Α´ Η ΦΥ­ΣΙ­ΚΗ ΡΗ­ΤΟ­ΡΕΙ­Α

**Τι γνω­ρί­ζε­τε γι­α τους ο­μη­ρι­κούς α­γο­ρη­τές;**

Ο Ό­μη­ρος θε­ω­ρεί την ευ­γλωτ­τί­α σπά­νι­ο θεϊ­κό χά­ρι­σμα ό­πως εί­ναι η ο­μορ­φι­ά και η σύ­νε­ση. Προϊ­ό­ντα του θεί­ου αυ­τού δω­ρή­μα­τος εί­ναι οι έ­ξο­χες α­γο­ρεύ­σεις των Ο­μη­ρι­κών η­ρώ­ων. Ο ι­δα­νι­κός ή­ρω­ας έ­πρε­πε να δι­α­πρέ­πει με το λό­γο στην α­γο­ρά ό­πως με τα αν­δρα­γα­θή­μα­τα στον πό­λε­μο, να εί­ναι δη­λα­δή ***μύ­θων τε ῥη­τὴρ ἔρ­γων τε πρη­κτὴρ*** (Ἰλ. 1.443). Εί­ναι η ο­μη­ρι­κή δι­α­τύ­πω­ση ε­νός δι­α­χρο­νι­κού βέ­βαι­α, ό­χι μό­νον ο­μη­ρι­κού, ι­δα­νι­κού. Η ο­μη­ρι­κή **«ἀ­γο­ρή»** (η συ­νέ­λευ­ση) εί­ναι «**κυ­δι­ά­νει­ρα**», δο­ξά­ζει δη­λα­δή τους άν­δρες ό­πως και η μά­χη. Στους ρη­το­ρι­κούς αυ­τούς α­γώ­νες δι­α­πρέ­πουν οι η­γε­μό­νες των Α­χαι­ών και των Τρώ­ων, ι­δι­αί­τε­ρα δε ο γη­ραι­ός **Νέ­στωρ**, ο «*λι­γὺς Πυ­λί­ων ἀ­γο­ρη­τής, τοῦ καὶ ἀ­πὸ γλώσ­σης μέ­λι­τος γλυ­κί­ων ῥέ­εν αὐ­δή*» (που α­π' τη γλώσ­σα του έ­τρε­χε η φω­νή γλυ­κύ­τε­ρη α­π' το μέ­λι, Ἰλ. 1.248-9).

Το φυ­σι­κό τά­λα­ντο ό­μως δεν γνω­ρί­ζει κοι­νω­νι­κές δι­α­κρί­σεις˙ «λι­γὺς ἀ­γο­ρη­τής» (εύ­γλωτ­τος ρή­το­ρας) χα­ρα­κτη­ρί­ζε­ται και ο α­σή­μα­ντος **Θερ­σί­της** τον ο­ποί­ον γε­λοι­ο­γρα­φεί ο Ό­μη­ρος στο Ἰλ. 2.212-77).

**Πού α­νι­χνεύ­ο­νται στοι­χεί­α φυ­σι­κής ρη­το­ρεί­ας;**

Στοι­χεί­α φυ­σι­κής ρη­το­ρεί­ας α­νι­χνεύ­ο­νται ε­πί­σης σε έρ­γα ποι­η­τών ό­πως ο **Σό­λων** και ο **Πίν­δα­ρος**, αλ­λά και σε α­γο­ρεύ­σεις ι­στο­ρι­κών προ­σώ­πων στο έρ­γο του **Η­ρο­δό­του.** Το δη­μο­κρα­τι­κό πο­λί­τευ­μα, που βα­σι­κό του χα­ρα­κτη­ρι­στι­κό ή­ταν η **«ἰ­ση­γο­ρί­α»** (ι­σό­τη­τα στο δι­καί­ω­μα του λό­γου), έ­δω­σε τη δυ­να­τό­τη­τα σε πολ­λούς να α­ξι­ο­ποι­ή­σουν το φυ­σι­κό τους τα­λέ­ντο. Τη **γε­νι­κή ε­κτί­μη­ση** γι­α την έμ­φυ­τη αυ­τήν ι­κα­νό­τη­τα ε­πι­ση­μαί­νουν ο­νό­μα­τα ό­πως Α­ρι­στα­γό­ρας, Ευ­α­γό­ρας, Πρω­τα­γό­ρας, Πυ­θα­γό­ρας κ.λ­π.

Σπου­δαί­οι φυ­σι­κοί ρή­το­ρες ή­σαν ο **Θε­μι­στο­κλής** και ο **Πε­ρι­κλής** οι ο­ποί­οι φαί­νε­ται πως προ­ε­τοί­μα­ζαν ε­πι­με­λώς τις α­γο­ρεύ­σεις τους. Ο Πε­ρι­κλής μά­λι­στα, λό­γω των σχέ­σε­ών του με τους σο­φι­στές, ί­σως εί­χε και κά­ποι­ες θε­ω­ρη­τι­κές γνώ­σεις ρη­το­ρι­κής τε­χνι­κής. Πά­ντως δεν φαί­νε­ται να έ­γρα­φαν τους λό­γους των και κα­νέ­να κεί­με­νό τους δεν έ­χει δι­α­σω­θεί ό­πως α­κρι­βώς εκ­φω­νή­θη­κε.

**Β´ Η ΓΕΝ­ΝΗ­ΣΗ ΤΗΣ ΣΥ­ΣΤΗ­ΜΑ­ΤΙ­ΚΗΣ ΡΗ­ΤΟ­ΡΕΙ­ΑΣ**

**Σε ποι­α γε­ω­γρα­φι­κή πε­ρι­ο­χή, κά­τω α­πό ποι­ες κοι­νω­νι­κές συν­θή­κες και με ποι­α μορ­φή α­να­πτύ­χθη­κε αρ­χι­κά η συ­στη­μα­τι­κή ρη­το­ρεί­α;**

Υ­πάρ­χει βε­βαί­ως αρ­κε­τή α­πό­στα­ση με­τα­ξύ φυ­σι­κής ευ­γλωτ­τί­ας και συ­στη­μα­τι­κής ρη­το­ρι­κής. Η τε­λευ­ταί­α δεν αρ­κεί­ται στη φύ­ση, αλ­λά α­παι­τεί α­κρι­βή γνώ­ση των κα­νό­νων («ἐ­πι­στή­μην») και ά­σκη­ση («με­λέ­την»).

Η α­πό­στα­ση αυ­τή δι­α­νύ­θη­κε, ό­πως φαί­νε­ται, στη Σι­κε­λί­α με­τά το 466 π.Χ., ό­ταν κα­τα­λύ­θη­καν ε­κεί οι τυ­ραν­νί­δες και ε­πι­κρά­τη­σαν δη­μο­κρα­τι­κά πο­λι­τεύ­μα­τα. Το πλή­θος των α­στι­κών δι­κών που α­κο­λού­θη­σαν, γι­α την α­νά­κτη­ση πε­ρι­ου­σι­ών που εί­χαν σφε­τε­ρι­σθεί οι τύ­ραν­νοι, ευ­νό­η­σε την α­νά­πτυ­ξη της δι­κα­νι­κής ρη­το­ρεί­ας.

**Ποι­οι θε­ω­ρού­νται οι πρώ­τοι δι­δά­σκα­λοι της ρη­το­ρι­κής και σε τι συ­νί­στα­ται η προ­σφο­ρά τους;**

Ο Συ­ρα­κό­σι­ος Κό­ραξ και ο ε­πί­σης Συ­ρα­κό­σι­ος μα­θη­τής του Τ(ε)ι­σί­ας εί­ναι οι δη­μι­ουρ­γοί και δι­δά­σκα­λοι της συ­στη­μα­τι­κής πλέ­ον ρη­το­ρι­κής. Σ' αυ­τούς ο­φεί­λε­ται η δι­αί­ρε­ση του ρη­το­ρι­κού λό­γου σε μέ­ρη και η χρή­ση των «εἰ­κό­των», των πι­θα­νών δηλ. λο­γι­κών ε­πι­χει­ρη­μά­των, στην υ­πο­στή­ρι­ξη των δι­κα­στι­κών υ­πο­θέ­σε­ων. Έ­νας α­πό τους δύ­ο, το πι­ο πι­θα­νό ο Τι­σί­ας, έ­γρα­ψε και το πρώ­το εγ­χει­ρί­δι­ο ρη­το­ρι­κής με τον τίτ­λο «Τέ­χνη». «Τέ­χνη» προ­φα­νώς χα­ρα­κτη­ρί­ζε­ται η ρη­το­ρι­κή, κά­τι που θα αμ­φι­σβη­τή­σει η αυ­στη­ρή Πλα­τω­νι­κή κρι­τι­κή.

**1. Ερμηνευτικές ερωτήσεις**

* 1. **Ερωτήσεις ελεύθερης ανάπτυξης και σύντομης απάντησης**

1. **Να δώσετε παραδείγματα από την καθημερινή ζωή για τις κατηγορίες α) του φυσικώς εύγλωττου ανθρώπου και β) του εκπαιδευμένου ομιλητή.**

ΑΠ: Φυσικώς εύγλωττος μπορεί να είναι, οποιοσδήποτε έχει έμφυτο το χάρισμα του λόγου. Εκπαιδευμένοι ομιλητές είναι συνήθως οι πολιτικοί, οι δημοσιογράφοι, οι δικηγόροι και γενικότερα άνθρωποι που οι επαγγελματικές τους υποχρεώσεις απαιτούν άσκηση του λόγου.

1. **Να συνθέσετε ένα κείμενο με διαλογικά μέρη, στο οποίο να διακρίνονται οι διαφορές, που υπάρχουν μεταξύ ενός ανθρώπου με φυσική ευγλωττία και ενός εκπαιδευμένου ομιλητή.**

*ΑΠ: Η σύνθεση της απάντησης θα βασιστεί στις αντίστοιχες ενότητες της Έκφρασης* - *Έκθεσης (Α΄ Λυκείου).*

1. **Ποια είναι κατά τη γνώμη σας τα χαρακτηριστικά του ανθρώπου στον οποίο μια ομήγυρις αναγνωρίζει φυσική ευγλωττία;**

*ΑΠ:**Ο άνθρωπος που έχει το χάρισμα της έμφυτης ευγλωττίας:*

* *χειρίζεται το λόγο με επιτυχία (εκφράζεται με ακρίβεια, κομψότητα, ζωηρότητα).*
* *πείθει τους ακροατές του για την ορθότητα της γνώμης του.*

1. **Ποια είναι η διαφορά μεταξύ φυσικής ευγλωττίας και συστηματικής ρητορικής;**

*ΑΠ: «Ακόμη και στο στενό κοινωνικό μας περιβάλλον... πείσει» (σελ. 9)*

*«Υπάρχει βεβαίως αρκετή απόσταση... άσκηση (μελέτην)» (σελ. 10)*

1. **Να επισημάνετε και να εξηγήσετε τις διαφορές ανάμεσα σε έναν άνθρωπο που έχει φυσική ευγλωττία και σε έναν εκπαιδευμένο ομιλητή.**
2. **Ποια είναι η κοινωνική διάσταση της λέξεως «ἀγορή» όπως χρησιμοποιείται στον Όμηρο και ποια η σημερινή;**

*ΑΠ: «Η Ομηρική "ἀγορή" (η συνέλευση)... όπως και η μάχη» (σελ. 9)*

Σήμερα η αγορά είναι τόπος αγοραπωλησιών, όχι όμως χώρος δημόσιας έκφρασης απόψεων και πολιτικής, πολιτιστικής και κοινωνικής συνδιαλλαγής, όπως στην αρχαιότητα.

1. **Να εξηγήσετε τις εκφράσεις: *«φυσική εὐγλωττία», «ἀγορή», «κυδιάνειρα», «λιγύς ἀγορητής», «ἰσηγορία»* και να επιλέξετε δύο από αυτές για να εξετάσετε με ποια μορφή και πώς τις χρησιμοποιούμε σήμερα.**

*ΑΠ:* ***φυσική ευγλωττία****: έμφυτο χάρισμα του λόγου*

***αγορή****: η συνέλευση του λαού η του στρατού / Για τη χρήση της λέξης σήμερα δες την απάντηση 6.*

***κυδιάνειρα****: αυτή που δοξάζει τους άνδρες / Η δόξα σήμερα δεν προέρχεται από τα ανδραγαθήματα στη μάχη, ούτε από την ικανότητα λόγου, όπως στην ομηρική εποχή, αλλά μάλλον είναι χαρακτηριστικό των οικονομικά ισχυρών και δημοφιλών προσώπων.*

***λιγύς******αγορητής****: εύγλωττος ρήτορας.*

***ισηγορία****: ισότητα στο δικαίωμα του λόγου.*

1. **Να εξετάσετε τα δύο κείμενα που ακολουθούν και να προσδιορίσετε την άποψη που έχει ο κάθε συγγραφέας για την ικανότητα του ανθρώπου να ομιλεί καλώς.**

*α) «Εἰ μέν σοι ὑπάρχει φύσει ῥητορικῷ εἶναι, ἔσει ῥήτωρ ἐλλόγιμος προσλαβών ἐπιστήμην τε καί μελέτην, δηλ.* ***αν διαθέτεις φυσική ευγλωττία, θα γίνεις αξιόλογος ρήτωρ προσθέτοντας σ' αυτήν γνώση και άσκηση»*** *Πλάτωνος Φαῖδρος 269 d.*

*β) «Αἱ μέν γάρ δυνάμεις καί τῶν λόγων καί τῶν ἄλλων ἔργων ἁπάντων ἐν τοῖς εὐφυέσιν ἐγγίγνονται καί τοῖς περί τάς ἐμπειρίας γεγυμνασμένοις. Ἡ δέ παίδευσις τούς μέν τοιούτους τεχνικωτέρους καί πρός τό ζητεῖν εὐπορωτέρους ἐποίησεν· ... τούς δέ καταδεεστέραν τήν φύσιν ἔχοντας ἀγωνιστάς μέν ἀγαθούς ἤ λόγων ποιητάς οὐκ ἄν ἀποτελέσειεν, αὐτούς δ' ἄν αὐτῶν προαγάγοι καί πρός πολλά φρονιμοτέρως διακεῖσθαι ποιήσειεν, δηλ.* ***καθ' όσον μάλιστα η ικανότητα να συνθέτει κανείς λόγους και γενικώς να ενεργεί, ενυπάρχει σ' εκείνους, οι οποίοι είναι προικισμένοι με φυσικά προτερήματα και είναι εξασκημένοι δια της πείρας αλλά η αγωγή αυτούς μεν καθιστά επιτηδειότερους προς την τέχνη τους και καλύτερα προικισμένους για τις αναζητήσεις (τους) ... εκείνους δε που έχουν προτερήματα εκ φύσεως κατώτερα, η αγωγή δεν ήθελε τους καταστήσει ικανούς να αγωνίζονται και να κατασκευάζουν λόγους, αυτούς όμως τους ίδιους δύναται να αναπτύξει περισσότερο και να τους καταστήσει περισσότερο σώφρονες από πολλές απόψεις»*** *Ἰσοκράτους Κατά Σοφ., παρ. 15.*

***ΑΠ:*** *Πλάτωνος Φαῖδρος: Οποιοσδήποτε διαθέτει φυσική ευγλωττία με τη γνώση και την άσκηση μπορεί να γίνει αξιόλογος ρήτορας.*

*Ἰσοκράτους Κατά Σοφιστῶν: Ο μαθητής της ρητορικής τέχνης θα αποκτήσει ρητορική κατάρτιση μόνο εάν διαθέτει έμφυτο το χάρισμα του λόγου. Οπωσδήποτε όμως θα αποκτήσει εφόδια και πρακτικές γνώσεις που θα βοηθήσουν τις γενικότερες αναζητήσεις του.*

1. **Σύμφωνα με την ισχύουσα άποψη σε ποια γεωγραφική περιοχή, κάτω από ποιες κοινωνικές συνθήκες και με ποια μορφή αναπτύχθηκε αρχικά η συστηματική ρητορεία;**

*ΑΠ: «Η απόσταση αυτή διανύθηκε... της δικανικής ρητορείας» (σελ. 10)*

1. **Ποιοι θεωρούνται οι πρώτοι διδάσκαλοι της Ρητορικής τέχνης και σε τι συνίσταται η προσφορά τους;**

*ΑΠ: «Ο Συρακούσιος Κόραξ... Πλατωνική κριτική» (σελ. 10).*

**1.2 Ερωτήσεις αντικειμενικού τύπου**

1. **Να συνδέσετε κάθε όνομα από τη στήλη Α με το στοιχείο που του αντιστοιχεί από τη στήλη Β. Η στήλη Β αντλεί τις πληροφορίες της οπό την ενότητα της Εισαγωγής του σχολικού βιβλίου σχετικά με τη φυσική και συστηματική ρητορεία.**

|  |  |
| --- | --- |
| Α | Β |
| Σόλων | * διδάσκαλος συστηματικής ρητορικής |
| Πίνδαρος | * ποιητής |
| Όμηρος | * ποιητής, νομοθέτης |
| Ηρόδοτος | * διδάσκαλος συστηματικής ρητορικής |
| Θεμιστοκλής | * ιστορικός, μας πληροφορεί |
| Περικλής | * πολιτικός, φυσικός ρήτωρ |
| Κόραξ | * στρατηγός, φυσικός ρήτωρ |
| Τ(ε)ισίας | * ποιητής, φυσικός ρήτωρ· |

1. **Να συνδέσετε τις εκφράσεις της στήλης Α με τις συμπληρωματικές τους της στήλης Β ώστε να ολοκληρωθεί το νόημα τους:**

|  |  |
| --- | --- |
| Α | Β |
| Η φυσική ικανότητα στο λόγο  Στους ήρωες του Ομήρου  Η «ισηγορία»  Η συστηματική ρητορική | * βοήθησε τους πολίτες να ασκήσουν την ικανότητα τους στον λόγο * δεν γνωρίζει φυσικές διακρίσεις * έχει κανόνες * η ευγλωττία περιγράφεται ως θεϊκό χάρισμα |

**Γ. ΡΗΤΟΡΕΙΑ ΚΑΙ ΣΟΦΙΣΤΙΚΗ**

**Ποι­α πό­λη α­πο­τε­λεί το κέ­ντρο της συ­στη­μα­τι­κής ρη­το­ρι­κής κα­τά τον 5ο και 4ο αι­ώ­να π.Χ. και γι­α­τί;**

Αν και η Σι­κε­λί­α ή­ταν η κοι­τί­δα της συ­στη­μα­τι­κής ρη­το­ρι­κής, ό­μως α­πό τα μέ­σα πε­ρί­που του 5ου αι­ώ­να π.Χ το ε­πί­κε­ντρό της εί­ναι η Α­θή­να ό­που υ­πήρ­χαν ό­λες οι προϋ­πο­θέ­σεις γι­α να ευ­δο­κι­μή­σει. Την ευ­νο­ού­σαν η δη­μο­κρα­τί­α με τις λαϊ­κές συ­νε­λεύ­σεις και τα δι­κα­στή­ρι­α, οι πο­λυ­λό­γοι και φι­λό­λο­γοι Α­θη­ναί­οι και το μέ­γε­θος της πό­λε­ως, ό­που α­γα­πού­σαν να μέ­νουν και να δι­δά­σκουν οι σο­φι­στές, αυ­τοί οι πε­ρι­φε­ρό­με­νοι δι­δά­σκα­λοι α­νώ­τε­ρης παι­δεί­ας. Πολ­λοί α­π' αυ­τούς, ό­πως ο Πρω­τα­γό­ρας και ο Πρό­δι­κος, ε­δί­δα­σκαν κά­ποι­α στοι­χεί­α Γραμ­μα­τι­κής και τε­χνι­κής του λό­γου.

**Ποι­α ή­ταν η ε­πί­δρα­ση του Γορ­γί­α του Λε­ο­ντί­νου στην ε­ξέ­λι­ξη της ρη­το­ρι­κής;**

Ε­κεί­νος ό­μως που ά­σκη­σε ι­δι­αί­τε­ρη ε­πί­δρα­ση στην ε­ξέ­λι­ξη της ρη­το­ρι­κής ή­ταν ο Γορ­γί­ας ο Λε­ο­ντί­νος που έ­φθα­σε στην Α­θή­να το 427 π.Χ., και εί­χε μα­θη­τές ε­πι­φα­νείς Α­θη­ναί­ους. Ε­καλ­λι­έρ­γη­σε την πο­λι­τι­κή και ι­δι­αί­τε­ρα την ε­πι­δει­κτι­κή ρη­το­ρεί­α. Α­πο­βλέ­πο­ντας στην πει­στι­κό­τη­τα του λό­γου με­λέ­τη­σε τη ση­μα­σί­α που έ­χει η τρέ­χου­σα πο­λι­τι­κή, κοι­νω­νι­κή και ψυ­χο­λο­γι­κή συ­γκυ­ρί­α, η κα­τάλ­λη­λη δηλ. γι­α κά­θε λό­γο πε­ρί­στα­ση, ο «και­ρός». Η ρη­το­ρι­κή του, δι­αν­θι­σμέ­νη ή και κυ­ρι­ο­λε­κτι­κά φορ­τω­μέ­νη με σχή­μα­τα, τα «γορ­γί­ει­α» σχή­μα­τα (πά­ρι­σα, ο­μοι­ο­τέ­λευ­τα, πα­ρη­χή­σεις, α­ντι­θέ­σεις κ.λ.π.), εί­χε σκο­πό να κα­τα­πλή­ξει και να γο­η­τεύ­σει προ­σεγ­γί­ζο­ντας τα ό­ρι­α του ποι­η­τι­κού λό­γου. Κά­πο­τε βέ­βαι­α γί­νε­ται φορ­τι­κή και κου­ρά­ζει.

**Ποι­α η κρι­τι­κή του Πλά­τω­να στη ρη­το­ρι­κή;**

Αυ­τή η σύν­δε­ση με τη σο­φι­στι­κή εί­χε ως συ­νέ­πει­α την α­πο­δο­κι­μα­σί­α της ρη­το­ρι­κής α­πό η­θι­κή και παι­δα­γω­γι­κή ά­πο­ψη. Η κρι­τι­κή αυ­τή α­να­πτύ­χθη­κε κυ­ρί­ως α­πό τον Πλά­τω­να στους δι­α­λό­γους του «Γορ­γί­ας» και «Φαῖ­δρος».

Πρά­γμα­τι ο Γορ­γί­ας, ό­πως και οι πε­ρισ­σό­τε­ροι σο­φι­στές, αρ­νεί­ται ό­τι υ­πάρ­χει α­ντι­κει­με­νι­κή γνώ­ση και ε­πο­μέ­νως α­ντι­κει­με­νι­κή α­λή­θει­α και η­θι­κή. Ο Πρω­τα­γό­ρας εί­χε δι­α­τυ­πώ­σει την ά­πο­ψη ό­τι γι­α κά­θε ζή­τη­μα υ­πάρ­χουν δύ­ο λό­γοι (α­πό­ψεις) α­ντί­θε­τοι με­τα­ξύ τους με την α­παί­τη­ση να εί­ναι και οι δύ­ο συγ­χρό­νως ε­ξί­σου α­λη­θι­νοί («δισ­σοὶ λό­γοι»). Η ρη­το­ρι­κή λοι­πόν ως «πει­θοῦς δη­μι­ουρ­γός», ως τε­χνι­κή δη­λα­δή που έ­χει στό­χο να πεί­σει, δεν εν­δι­α­φέ­ρε­ται να α­να­κα­λύ­ψει και να δι­δά­ξει τα α­λη­θι­νά και τα δί­και­α, α­φού αυ­τά σύμ­φω­να με τις α­ντι­λή­ψεις αυ­τές δεν υ­πάρ­χουν, αλ­λά να εκ­θέ­σει τα «εἰ­κό­τα», δη­λα­δή τα πι­θα­νά, τα α­λη­θο­φα­νή, αυ­τά που μοι­ά­ζουν να εί­ναι, κι ας μην εί­ναι, α­λη­θι­νά, φθά­νει να συμ­φέ­ρουν το ρή­το­ρα ή τον πε­λά­τη του.

Εί­ναι φα­νε­ρό ό­τι οι μα­θη­τές των σο­φι­στών χρη­σι­μο­ποί­η­σαν τη γνώ­ση της ρη­το­ρι­κής γι­α να στρε­ψο­δι­κούν στα δι­κα­στή­ρι­α και να δη­μα­γω­γούν στις συ­νε­λεύ­σεις. Γνω­ρί­ζου­με ε­πί­σης ό­τι ο ί­δι­ος λο­γο­γρά­φος δεν εί­χε η­θι­κούς δι­στα­γμούς να συ­ντάσ­σει πολ­λές φο­ρές δύ­ο λό­γους, έ­ναν γι­α τον κα­τη­γο­ρού­με­νο κι έ­ναν γι­α τον κα­τή­γο­ρο, στην ί­δι­α δί­κη!

Ο Πλά­των αρ­νεί­ται να χα­ρα­κτη­ρί­σει ε­πι­στή­μη ή τέ­χνη τη ρη­το­ρι­κή, α­φού δεν έ­χει κα­θο­ρι­σμέ­νο α­ντι­κεί­με­νο να δι­δά­ξει ού­τε α­ξι­ό­πι­στη μέ­θο­δο. Κα­τ' αυ­τόν εί­ναι α­πλώς μι­α ε­μπει­ρί­α, μι­α ι­κα­νό­τη­τα, έ­να όρ­γα­νο μό­νον α­πά­της στον χω­ρίς η­θι­κούς φρα­γμούς α­γώ­να του δη­μο­σί­ου βί­ου. Ο ρή­το­ρας, α­κό­μη και α­θέ­λη­τα, ο­δη­γεί­ται στην α­πά­τη, α­φού δεν έ­χει γνώ­ση («ἐ­πι­στή­μην»), αλ­λά γνώ­μη μο­νά­χα («δό­ξαν») για το θέ­μα με το ο­ποί­ο τυ­χόν α­σχο­λεί­ται.

**Ποι­α η α­πά­ντη­ση του Ι­σο­κρά­τη στην πλα­τω­νι­κή κρι­τι­κή;**

Σ' αυ­τή την ο­ξυ­δερ­κή ό­σο και ο­ξεί­α κρι­τι­κή α­πα­ντά ο Ι­σο­κρά­της. Υ­πε­ρα­σπί­ζο­ντας τη Ρη­το­ρι­κή του Σχο­λή ε­πι­κρί­νει βέ­βαι­α τα τε­χνά­σμα­τα των ε­παγ­γελ­μα­τι­ών της ρη­το­ρι­κής, το­νί­ζει ό­μως την παι­δευ­τι­κή α­ξί­α της δι­δα­σκα­λί­ας της. Υ­πο­στη­ρί­ζει ό­τι με τη δι­δα­σκα­λί­α της ρη­το­ρι­κής, έ­στω ό­χι στη­ρι­γμέ­νη στην α­κρι­βή ε­πι­στη­μο­νι­κή γνώ­ση, αλ­λά στην πεί­ρα της πρα­γμα­τι­κό­τη­τας, μπο­ρεί να ε­πι­τύ­χει στην πρά­ξη έ­να ευ­ρύ­τε­ρο παι­δευ­τι­κό α­πο­τέ­λε­σμα. Αυ­τή τη γε­νι­κή πνευ­μα­τι­κή καλ­λι­έρ­γει­α, την α­γω­γή που έ­χει πρα­κτι­κούς πο­λι­τι­κούς στό­χους, κα­ταρ­τί­ζο­ντας αν­θρώ­πους της δρά­σε­ως, ο Ι­σο­κρά­της την ο­νο­μά­ζει «φι­λο­σο­φί­αν».

**1. Ερμηνευτικές ερωτήσεις**

**1.1. Ερωτήσεις ελεύθερης ανάπτυξης και σύντομης απάντησης**

1. **Σε ποιο επίπεδο εκπαίδευσης κατατάσσετε τον Ισοκράτη ως διδάσκαλο; Να απαντήσετε λαμβάνοντας υπόψη σας τις πληροφορίες που παρέχει η εισαγωγή αλλά και οποιαδήποτε άλλη βιβλιογραφική πηγή της επιλογής σας.**

ΑΠ.: Η σχολή του Ισοκράτη είχε περισσότερο πρακτική κατεύθυνση και φρόντιζε όχι μόνο για τη ρητορική κατάρτιση, αλλά και για τη δημιουργία ολοκληρωμένων ηθικών προσωπικοτήτων.

1. **Η Αθήνα, σε αντίθεση με τη Σπάρτη και άλλες πόλεις, αποτελεί το κέντρο της συστηματικής ρητορικής κατά το 5ο και 4ο αιώνα π.Χ. Γιατί κατά τη γνώμη σας συμβαίνει αυτό;**

*ΑΠ «Αν και η Σικελία... και τεχνικής του λόγου» (σελ. 12).*

1. **Σύμφωνα με τις πληροφορίες που μας παρέχει η αρχαία ελληνική γραμματολογία ο Γοργίας ο Λεοντίνος, τον 5ο αι. π.Χ. καλλιεργώντας την πολιτική και κυρίως την επιδεικτική ρητορεία, μελέτησε και αξιοποίησε τη σημασία που έχει η χρήση των κατάλληλων λέξεων για κάθε κοινωνική περίσταση. Να εξηγήσετε με ένα παράδειγμα απο την καθημερινή ζωή πώς αντιλαμβάνεστε την σημαντικότητα αυτής της επικοινωνιακής αρχής.**

ΑΠ.: Οι λεκτικές εκφράσεις πρέπει να ποικίλλουν στα είδη της ρητορείας. Για παράδειγμα, ένας συμβουλευτικός λόγος πρέπει να περιέχει στοιχεία πολιτικής ορολογίας, ενώ ένας εγκωμιαστικός ή επιτάφιος λόγος, επιδρώντας περισσότερο στα συναισθήματα του ακροατή πρέπει να διακρίνεται από επαινετικές και παρηγορητικές αντίστοιχα εκφράσεις.

1. **Ο Γοργίας ο Λεοντίνος υποστήριξε ότι δεν υπάρχει αντικειμενική αλήθεια και ηθική και ο Πρωταγόρας ότι για κάθε ζήτημα υπάρχουν δύο απόψεις (5ος-4ος αι. π.Χ.). Σήμερα, στο τέλος του 20ού αι. χρησιμοποιούμε τις εκφράσεις: «Όλα τα ζητήματα δεν είναι άσπρο-μαύρο» και «Το νόμισμα έχει δύο όψεις». Πόσο συγγενείς εννοιολογικά φαίνεται να είναι οι θέσεις αυτές, παρά το ότι ανήκουν σε διαφορετικές εποχές και, γιατί, κατά την γνώμη σας, τις αποδέχθηκε η κοινωνία;**
2. **Η διαφωνία Πλάτωνα και σοφιστών και η απόρριψη των θέσεων των τελευταίων από τον Πλάτωνα οδηγεί και στην απόρριψη των ρητοροδιδασκάλων της Αθήνας. Ποιο κοινωνικό κλίμα μπορείτε να περιγράψετε προσπαθώντας να φανταστείτε εκείνη την ιδεολογική διαμάχη**;

ΑΠ.: Η ιδεολογική διαμάχη μεταξύ σοφιστών και φιλοσοφίας εξωτερικευόταν καθημερινά με λεκτικούς διαξιφισμούς στους δημόσιους χώρους· παράλληλα αυτή η αντιπαλότητα διοχετευόταν στα γραπτά κείμενα ρητόρων και φιλοσόφων που πυροδοτούσαν τις μεταξύ τους σχέσεις.

1. **Ποια θέση υιοθετεί ο Ισοκράτης απέναντι στη διαφωνία φιλοσοφίας και ρητορικής που αποκτά και κοινωνικές συνέπειες;**

*ΑΠ.: «Σ’ αυτή την οξυδερκή όσο και οξεία... παιδευτικό αποτέλεσμα» (σελ. 13).*

1. **Ποια είναι η έννοια της «φιλοσοφίας» κατά τον Ισοκράτη;**

*ΑΠ.: «Αυτή τη γενική πνευματική καλλιέργεια... "φιλοσοφίαν"» (σελ. 13).*

1. **Η διαφωνία φιλοσοφίας (Πλάτων) και ρητορικής αποτελούσε και αποτελεί ένα πλαστό πρόβλημα; Ναι ή όχι και γιατί;**

*ΑΠ.: «Ο Πλάτων υποστήριζε ότι η Ρητορική είναι τελείως ανεπαρκής και το δικαιολόγησε τούτο λέγοντας ότι η ονομαζόμενη «Τέχνη», είναι απατηλή εικόνα εφόσον* ***μεταχειρίζονται*** *μεθόδους που αντιβαίνουν την αλήθεια και οι μέθοδοι αυτές είναι η εξαπάτηση του ακροατή με επιδέξια τεχνική και η αποφυγή της* ***διατυπώσης*** *της αλήθειας. Το πιο έγκυρο μέσο έρευνας, η διαλεκτική μέθοδος, δε λαμβάνεται υπόψη».*

1. **Γιατί κατά τη γνώμη σας η Ρητορική χαρακτηρίστηκε ως «πειθούς δημιουργός»;**

*ΑΠ.: «Η ρητορική λοιπόν ως "πειθούς δημιουργός* "... *τον πελάτη του» (σελ. 12-13).*

1. **Για ποιους λόγους ο Πλάτων δεν εκτιμά τη Ρητορική τέχνη; Να αναφέρετε επιγραμματικά τη θέση του.**

*ΑΠ.: Ο Πλάτωνας αρνείται να χαρακτηρίσει επιστήμη ή τέχνη τη ρητορική γιατί:*

*δεν έχει καθορισμένο αντικείμενο να διδάξει*

*δεν έχει μέθοδο*

*είναι ένα «όργανο» απάτης στον χωρίς ηθικούς φραγμούς αγώνα του δημόσιου βίου*

*ο ρήτορας δεν έχει γνώση αλλά μόνο γνώμη ως προς το θέμα με το οποίο ασχολείται.*

1. **Γιατί η θέση της φιλοσοφίας στην αρχαία Ελλάδα και κυρίως, όπως αυτή εκφράζεται από τον Πλάτωνα, αποκλείει τη Ρητορική από τις επιστήμες και τις τέχνες;**

*ΑΠ.: Δες απάντηση 10.*

1. **Σε ποια έργα του Πλάτωνα αποδοκιμάζεται η ρητορική και γιατί;**

*ΑΠ.: «Η κριτική αυτή αναπτύχθηκε... Φαίδρος» (σελ. 12).*

*«Ο Πλάτων αρνείται... με το οποίο τυχόν ασχολείται» (σελ. 13).*

**1.2 Ερωτήσεις αντικειμενικού τύπου**

1. **Να συμπληρώσετε τα κενά επιλέγοντας από τις λέξεις που βρίσκονται σε παρένθεση εκείνη που ταιριάζει για κάθε περίπτωση:**

Ο ...................... στο έργο του Ρητορική Τέχνη υποστηρίζει ότι ο Πρωταγόρας λόγω επαγγέλματος υποσχόταν ότι μπορεί να καταστήσει πειστικό ένα ασθενές επιχείρημα. Έτσι έκρινε και .................................... (αποδοκίμαζε / επιδοκίμαζε) τους σοφιστές.

1. Ο Γοργίας ο Λεοντίνος επέδρασε στην εξέλιξη της Ρητορικής τέχνης στην Αθήνα. Επεσήμανε τη σημασία που έχει για την .............................. (εγκυρότητα / γνησιότητα / πειστικότητα) του λόγου ................................... (ο «καιρός» / η εκπαίδευση / η ηθική διαπαιδαγώγηση των πολιτών).
2. Η ρητορική κατά τον............................. (Ισοκράτη / Πλάτωνα / Πρωταγόρα) έχει στόχο να ........................ (διδάξει / πείσει / αποτρέψει) και να ........................... (ανακαλύψει / προβάλει / παρουσιάσει) τα «εικότα», δηλ. τα .......................... (αληθή / συμφέροντα / αληθοφανή).

**Ε´ ΤΑ ΕΙ­ΔΗ ΤΟΥ ΑΤ­ΤΙ­ΚΟΥ ΡΗ­ΤΟ­ΡΙ­ΚΟΥ ΛΟ­ΓΟΥ**

**Ποι­α εί­ναι τα εί­δη ρη­το­ρι­κών λό­γων κα­τά τον Α­ρι­στο­τέ­λη;**

Υ­πάρ­χουν τρι­ών ει­δών ρη­το­ρι­κοί λό­γοι κα­τά τον Α­ρι­στο­τέ­λη, οι συμ­βου­λευ­τι­κοί, οι δι­κα­νι­κοί και οι ε­πι­δει­κτι­κοί (πα­νη­γυ­ρι­κοί).

**Τι γνω­ρί­ζε­τε γι­α τους συμ­βου­λευ­τι­κούς λό­γους και πού αυ­τοί εκ­φω­νού­νταν;**

Οι συμ­βου­λευ­τι­κοί εί­ναι λό­γοι πο­λι­τι­κοί που εκ­φω­νού­νται στις συ­νε­λεύ­σεις του λα­ού. Μ' αυ­τούς πα­ρέ­χο­νται συμ­βου­λές γι­α το μέλ­λον. Ο ρή­το­ρας προ­τρέ­πει ή α­πο­τρέ­πει το λα­ό με σκο­πό την ε­πί­τευ­ξη του συμ­φέ­ρο­ντος ή την α­πο­φυ­γή πο­λι­τι­κών σφαλ­μά­των.

Στην Α­θή­να οι πο­λι­τι­κές α­γο­ρεύ­σεις γί­νο­νταν ε­νώ­πι­ον της Εκ­κ­λη­σί­ας του Δή­μου, η ο­ποί­α α­πο­φά­σι­ζε γι­α τα πι­ο σο­βα­ρά θέ­μα­τα του κρά­τους, ό­πως η κή­ρυ­ξη πο­λέ­μου, η υ­πο­γρα­φή ει­ρή­νης, η σύ­να­ψη και δι­ά­λυ­ση συμ­μα­χι­ών, η ψή­φι­ση νό­μων, τα δη­μό­σι­α οι­κο­νο­μι­κά κ.λ­π. Δι­καί­ω­μα λό­γου και ψή­φου εί­χαν σ'αυ­τήν ό­λοι οι γνή­σι­οι («ἐξ ἀμ­φοῖν γο­νέ­οιν») Α­θη­ναί­οι πο­λί­τες α­πό το ει­κο­στό έ­τος της η­λι­κί­ας τους, αν δεν τους εί­χαν α­φαι­ρε­θεί τα πο­λι­τι­κά δι­και­ώ­μα­τα.

Η Εκ­κ­λη­σί­α συ­νε­δρί­α­ζε κα­νο­νι­κά σα­ρά­ντα φο­ρές το χρό­νο, αλ­λά και ε­κτά­κτως, ό­ταν το κα­λού­σαν οι πε­ρι­στά­σεις. Χώ­ρος των συ­νε­δρι­ά­σε­ων ή­ταν συ­νή­θως η Πνύ­κα και κά­πο­τε η Α­γο­ρά ή το θέ­α­τρο του Δι­ο­νύ­σου. Με­τά τις α­γο­ρεύ­σεις α­πο­φά­σι­ζαν ψη­φί­ζο­ντας συ­νή­θως με α­νά­τα­ση των χε­ρι­ών («χει­ρο­το­νί­α»).

Οι ρή­το­ρες εί­χαν α­πό­λυ­τη ε­λευ­θε­ρί­α συμ­βου­λής και με­γά­λη ε­πιρ­ρο­ή στην πο­λι­τι­κή ζω­ή, α­κό­μη και αν δεν α­σκού­σαν δη­μό­σι­ο λει­τούρ­γη­μα. Εί­χαν ό­μως και την ευ­θύ­νη των ει­ση­γή­σε­ών τους, α­φού το ό­νο­μά τους και οι προ­τά­σεις τους πε­ρι­λαμ­βά­νο­νταν στα ψη­φί­σμα­τα της Εκ­κ­λη­σί­ας. Ση­μα­ντι­κό­τε­ρος ρή­το­ρας συμ­βου­λευ­τι­κών λό­γων θε­ω­ρεί­ται ο Δη­μο­σθέ­νης.

**Δικανικοί λόγοι:**

**α) Τι γνω­ρί­ζε­τε γι­α τους δι­κα­νι­κούς λό­γους και γι­α τα δι­κα­στή­ρι­α της αρ­χαί­ας Α­θή­νας;**

Δι­κα­νι­κοί λό­γοι εί­ναι οι εκ­φω­νού­με­νοι στα δι­κα­στή­ρι­α και α­φο­ρούν πρά­ξεις που τε­λέ­στη­καν στο πα­ρελ­θόν. Εί­ναι κα­τη­γο­ρί­ες ή α­πο­λο­γί­ες και έ­χουν σκο­πό την α­πό­δει­ξη της ε­νο­χής ή της α­θω­ό­τη­τας του κα­τη­γο­ρου­μέ­νου με βά­ση τον νό­μο και το αί­σθη­μα του δι­καί­ου.

Το αρ­χαι­ό­τε­ρο δι­κα­στή­ρι­ο στην Α­θή­να ή­ταν ο Ά­ρει­ος Πά­γος, του ο­ποί­ου ό­μως οι αρ­μο­δι­ό­τη­τες πε­ρι­ο­ρί­στη­καν α­πό το 462 π.Χ. στην εκ­δί­κα­ση φό­νων εκ προ­με­λέ­της και με­ρι­κών άλ­λων μι­κρό­τε­ρης ση­μα­σί­ας υ­πο­θέ­σε­ων. Υ­πήρ­χαν βέ­βαι­α και άλ­λα δι­κα­στή­ρι­α, ε­νώ ο­ρι­σμέ­νες σο­βα­ρές υ­πο­θέ­σεις ε­δί­κα­ζε η Βου­λή ή και η Εκ­κ­λη­σί­α του Δή­μου.

Το κυ­ρι­ό­τε­ρο ό­μως δι­κα­στή­ρι­ο του Α­θη­ναϊ­κού κρά­τους ή­ταν η Ἡ­λι­αί­α, έ­να δι­κα­στή­ρι­ο ε­νόρ­κων, του ο­ποί­ου μέ­λη μπο­ρού­σαν να γί­νουν, με­τά α­πό κλή­ρω­ση, ό­λοι οι ά­νω των τρι­ά­ντα ε­τών γνή­σι­οι Α­θη­ναί­οι πο­λί­τες, αν δεν εκ­κ­ρε­μού­σε κα­τη­γο­ρί­α ε­να­ντί­ον τους. Την Η­λι­αί­α α­πο­τε­λού­σαν 6.000 δι­κα­στές («Ἡ­λι­α­σταί») α­πό τους ο­ποί­ους οι 1000 ή­σαν α­να­πλη­ρω­μα­τι­κοί. Το δι­κα­στή­ρι­ο δί­κα­ζε σε τμή­μα­τα των 201, 401, 501, κ.λ.­π. δι­κα­στών α­νά­λο­γα με τη σο­βα­ρό­τη­τα της δί­κης. Ο πε­ριτ­τός α­ρι­θμός α­πέ­κλει­ε την πε­ρί­πτω­ση ι­σο­ψη­φί­ας. Οι δι­κα­στές ε­λάμ­βα­ναν ως δι­κα­στι­κή α­πο­ζη­μί­ω­ση 2-3 ο­βο­λούς κα­τά δι­κά­σι­μη η­μέ­ρα. Ο χρό­νος των α­γο­ρεύ­σε­ων πε­ρι­ο­ρι­ζό­ταν α­πό έ­να υ­δραυ­λι­κό χρο­νό­με­τρο, την «κλε­ψύ­δρα». Η ψη­φο­φο­ρί­α ή­ταν μυ­στι­κή.

**β) Τι γνω­ρί­ζε­τε γι­α τους «λο­γο­γρά­φους»;**

Ε­πει­δή νό­μος ό­ρι­ζε ό­τι οι δι­ά­δι­κοι ή­σαν υ­πο­χρε­ω­μέ­νοι να α­γο­ρεύ­ουν αυ­το­προ­σώ­πως και, αν υ­πήρ­χε συ­νή­γο­ρος, να δευ­τε­ρο­λο­γεί, οι εν­δι­α­φε­ρό­με­νοι κα­τέ­φευ­γαν στους «λο­γο­γρά­φους». Αυ­τοί ή­σαν έ­μπει­ροι δι­κα­νι­κοί ρή­το­ρες που, με το α­ζη­μί­ω­το φυ­σι­κά, έ­γρα­φαν τα κεί­με­να των λό­γων τα ο­ποί­α ή­ταν υ­πο­χρε­ω­μέ­νοι οι δι­ά­δι­κοι να α­πο­στη­θί­σουν και να α­παγ­γεί­λουν στο δι­κα­στή­ρι­ο.

Ε­πει­δή οι «Ἡ­λι­α­σταί», ό­πως τους πε­ρι­γρά­φει και ο Α­ρι­στο­φά­νης στους «Σφῆ­κες», ή­σαν α­πλοϊ­κοί Α­θη­ναί­οι πο­λί­τες χω­ρίς νο­μι­κή πεί­ρα και δι­κα­στι­κή συ­νεί­δη­ση, οι λο­γο­γρά­φοι έ­πρε­πε να γνω­ρί­ζουν ό­χι μό­νον τους νό­μους, αλ­λά και την ψυ­χο­λο­γί­α των λαϊ­κών δι­κα­στών, ώ­στε να τους ε­πη­ρε­ά­ζουν προς το συμ­φέ­ρον των πε­λα­τών τους. Ε­πι­φα­νέ­στε­ρος λο­γο­γρά­φος δι­κα­νι­κών λό­γων θε­ω­ρεί­ται ο Λυ­σί­ας.

**Τι γνω­ρί­ζε­τε γι­α τους ε­πι­δει­κτι­κούς ή πα­νη­γυ­ρι­κούς λό­γους;**

Ε­πι­δει­κτι­κοί ή πα­νη­γυ­ρι­κοί λό­γοι, στους ο­ποί­ους πε­ρι­λαμ­βά­νο­νται και οι ε­πι­τά­φι­οι, ήταν οι εκ­φω­νού­με­νοι σε δι­ά­φο­ρες ε­ορ­τές και συ­γκε­ντρώ­σεις. Με τους λό­γους αυ­τούς ε­γκω­μι­ά­ζο­νται ή ε­πι­κρί­νο­νται πρά­ξεις και πρό­σω­πα του πα­ρό­ντος με συ­χνές α­να­δρο­μές στο πα­ρελ­θόν και προ­βλέ­ψεις του μέλ­λο­ντος. Ο ρή­το­ρας ζη­τεί συγ­χρό­νως να ε­πι­δεί­ξει τη ρη­το­ρι­κή του δει­νό­τη­τα και να προ­κα­λέ­σει τις ε­πευ­φη­μί­ες των α­κρο­α­τών, χω­ρίς αυ­τό να ση­μαί­νει ό­τι δεν υ­πη­ρε­τεί και συ­γκε­κρι­μέ­νες πο­λι­τι­κές σκο­πι­μό­τη­τες. Οι ε­πι­δει­κτι­κοί λό­γοι εί­ναι ε­ξάλ­λου, κα­τά τον Α­ρι­στο­τέ­λη, συγ­γε­νείς με τους συμ­βου­λευ­τι­κούς. Ο Ι­σο­κρά­της κρί­νε­ται ως ο ε­πι­φα­νέ­στε­ρος εκ­πρό­σω­πος του ε­πι­δει­κτι­κού γέ­νους.

**ΣΤ´ ΤΑ ΜΕ­ΡΗ ΤΟΥ ΡΗ­ΤΟ­ΡΙ­ΚΟΥ ΛΟ­ΓΟΥ**

**Ποι­α εί­ναι τα μέ­ρη του ρη­το­ρι­κού λό­γου;**

Οι αρ­χαί­οι έ­βλε­παν κά­θε εί­δος του λό­γου σαν ζω­ντα­νό ορ­γα­νι­σμό που έ­χει μέ­λη (αρ­χή, μέ­ση και τέ­λος) αρ­μο­νι­κά δε­μέ­να με­τα­ξύ τους, ώ­στε ν' α­πο­τε­λούν α­δι­ά­σπα­στη ε­νό­τη­τα. Η γε­νι­κή αυ­τή α­ντί­λη­ψη ε­φαρ­μό­ζε­ται και στο ρη­το­ρι­κό λό­γο. Τα κύ­ρι­α μέ­ρη, στα ο­ποί­α ο ρή­το­ρας τα­ξι­νο­μεί το α­πα­ραί­τη­το υ­λι­κό γι­α τη συ­γκρό­τη­ση του κει­μέ­νου, εί­ναι το προ­οί­μι­ον η δι­ή­γη­σις, η πί­στις (α­πό­δει­ξη) και ο ἐ­πί­λο­γος.

**Τι γνω­ρί­ζε­τε γι­α το «προ­οί­μι­ον;»**

Προ­οί­μι­ον εί­ναι η αρ­χή του ρη­το­ρι­κού λό­γου. Σύ­ντο­μα ο ρή­το­ρας ε­νη­με­ρώ­νει τον α­κρο­α­τή ε­πί του θέ­μα­τος και προ­σπα­θεί να ε­ξα­σφα­λί­σει την εύ­νοι­α και την προ­σο­χή του. Σπα­νί­ως ρη­το­ρι­κός λό­γος αρ­χί­ζει χω­ρίς κά­ποι­ο εί­δος προοι­μί­ου. Με­τά το προ­οί­μι­ο συ­νή­θως α­κο­λου­θεί η πρό­θε­σις, σύ­ντο­μη δη­λα­δή έκ­θε­ση του θέ­μα­τος.

**Τι γνω­ρί­ζε­τε γι­α τη δι­ή­γη­ση;**

Στο μέ­ρος αυ­τό ο α­γο­ρη­τής εκ­θέ­τει τα σχε­τι­κά με το θέ­μα γε­γο­νό­τα τα ο­ποί­α κρί­νει ό­τι εί­ναι ά­γνω­στα στον α­κρο­α­τή εί­τε α­νε­παρ­κώς ή ε­σφαλ­μέ­νως γνω­στά. Εί­ναι φα­νε­ρό ό­τι η δι­ή­γη­ση στο ρη­το­ρι­κό λό­γο δεν α­κο­λου­θεί τους κα­νό­νες της ι­στο­ρι­κής α­φη­γή­σε­ως. Ο ρή­το­ρας φρο­ντί­ζει η δι­ή­γη­ση να μη ζη­μι­ώ­σει τον σκο­πό της α­γο­ρεύ­σε­ώς του, χω­ρίς βέ­βαι­α να χά­σει τη σα­φή­νει­α και την πει­στι­κό­τη­τά της. Φρο­ντί­ζει ε­πο­μέ­νως να το­νί­σει τα ευ­νοϊ­κά στοι­χεί­α, να μει­ώ­σει τη ση­μα­σί­α ό­σων εί­ναι α­σύμ­φο­ρα και, μο­λο­νό­τι η συ­ντο­μί­α εί­ναι προ­τέ­ρη­μα, δεν πα­ρα­λεί­πει να πε­ρι­γρά­φει α­σή­μα­ντα πε­ρι­στα­τι­κά, αν α­π' αυ­τά ο α­κρο­α­τής εν­δέ­χε­ται να πει­σθεί π.χ. γι­α τη χρη­στό­τη­τα του ή­θους του ή την κα­κο­ή­θει­α του α­ντι­πά­λου.

Η δι­ή­γη­ση, ως ξε­χω­ρι­στό τμή­μα της α­γο­ρεύ­σε­ως, υ­πάρ­χει κυ­ρί­ως και ό­χι πά­ντο­τε στους δι­κα­νι­κούς λό­γους, σπα­νί­ως δε στους συμ­βου­λευ­τι­κούς. Βε­βαί­ως σύ­ντο­μες δι­η­γή­σεις πα­ρεμ­βάλ­λο­νται στο σώ­μα ό­λων των λό­γων πα­ράλ­λη­λα με τις σχε­τι­κές α­πο­δεί­ξεις.

**Τι γνω­ρί­ζε­τε γι­α την «πί­στιν»; Ποι­ά εί­ναι τα εί­δη των α­πο­δεί­ξε­ων;**

Πί­στις (α­πό­δει­ξη) εί­ναι το ου­σι­α­στι­κό­τε­ρο μέ­ρος του ρη­το­ρι­κού λό­γου, α­φού η Ρη­το­ρι­κή ο­ρί­ζε­ται ως «πει­θοῦς δη­μι­ουρ­γός» ή ως τέ­χνη «τοῦ ἰ­δεῖν τὰ ὑ­πάρ­χο­ντα πι­θα­νὰ πε­ρὶ ἕ­κα­στον» (δηλ. τα πει­στι­κά ε­πι­χει­ρή­μα­τα γι­α κά­θε ζή­τη­μα). Οι α­πο­δεί­ξεις εί­ναι ά­τε­χνες ή έ­ντε­χνες. Ά­τε­χνες α­πο­δεί­ξεις εί­ναι α­ντι­κει­με­νι­κά πει­στή­ρι­α που δεν ο­φεί­λο­νται στην τε­χνι­κή δε­ξι­ό­τη­τα του ρή­το­ρα (νό­μοι, μαρ­τυ­ρι­κές κα­τα­θέ­σεις, όρ­κοι και έγ­γ­ρα­φα ό­πως συμ­βό­λαι­α, δι­α­θή­κες κ.λ­π.). Έ­ντε­χνες α­πο­δεί­ξεις εί­ναι ε­κεί­νες που ο ί­δι­ος ο ρή­το­ρας ε­πι­νο­εί. Αυ­τές εί­ναι τα εν­θυ­μή­μα­τα, τα πα­ρα­δεί­γμα­τα, οι γνώ­μες, τα ή­θη και τα πά­θη.

**Τι γνω­ρί­ζε­τε γι­α τα «ἐν­θυ­μή­μα­τα»;**

Τα εν­θυ­μή­μα­τα εί­ναι βρα­χυ­λο­γι­κοί συ­νή­θως συλ­λο­γι­σμοί οι ο­ποί­οι, α­να­λό­γως των προ­τά­σε­ων, των δε­δο­μέ­νων δηλ. στα ο­ποί­α στη­ρί­ζο­νται, δί­δουν συ­νή­θως πι­θα­νά, αλ­λά και α­σφα­λή κά­πο­τε συ­μπε­ρά­σμα­τα, αν βέ­βαι­α τα πε­ρι­στα­τι­κά στα ο­ποί­α α­να­φέ­ρο­νται εί­ναι πρά­γμα­τι α­κρι­βή. Δι­ό­τι πολ­λές φο­ρές ο συλ­λο­γι­σμός εί­ναι μεν τυ­πι­κά ορ­θός, αλ­λά δεν α­λη­θεύ­ει το συ­μπέ­ρα­σμα, αν ο ρή­το­ρας α­γνο­εί ή α­πο­κρύ­πτει την α­λή­θει­α. Στο εν­θύ­μη­μα π.χ. ό­τι κά­ποι­ος έ­χει πυ­ρε­τό και ε­πο­μέ­νως εί­ναι άρ­ρω­στος, το συ­μπέ­ρα­σμα εί­ναι α­ναμ­φι­σβή­τη­το, αν ό­μως πρά­γμα­τι αυ­τός έ­χει πυ­ρε­τό.

Η βρα­χυ­λο­γί­α του εν­θυ­μή­μα­τος υ­πη­ρε­τεί την κομ­ψό­τη­τα του λό­γου, την οι­κο­νο­μί­α του χρό­νου και δεν ε­κνευ­ρί­ζει τον α­κρο­α­τή, ο ο­ποί­ος αι­σθά­νε­ται ό­τι υ­πο­τι­μούν τη νο­η­μο­σύ­νη του, ό­ταν του α­να­λύ­ουν τα αυ­το­νό­η­τα. Τα εν­θυ­μή­μα­τα στη­ρί­ζο­νται σε γε­νι­κά πα­ρα­δε­κτές α­πό­ψεις και τρό­πους σκέ­ψε­ως που ο­νο­μά­ζο­νται «κοι­νοί τό­ποι» (κοι­νό­χρη­στα ε­πι­χει­ρή­μα­τα).

**Τι γνω­ρί­ζε­τε γι­α τα «πα­ρα­δεί­γμα­τα»;**

Εί­ναι ι­στο­ρι­κά (πρα­γμα­τι­κά) ή πλα­στά (πα­ρα­βο­λές). Εί­ναι βέ­βαι­α εν­δεί­ξεις μό­νον. Η α­πο­δει­κτι­κή τους α­ξί­α στη­ρί­ζε­ται στην ο­μοι­ό­τη­τα ή την α­να­λο­γί­α προς αυ­τό που ζη­τεί­ται να α­πο­δει­χθεί. Ο α­πλοϊ­κός πά­ντως α­κρο­α­τής ε­πη­ρε­ά­ζε­ται, κα­θώς γε­νι­κή εί­ναι η α­ντί­λη­ψη πως ό,τι συμ­βαί­νει στον έ­ναν μπο­ρεί να συμ­βεί στον κα­θέ­να.

**Τι γνω­ρί­ζε­τε γι­α τις «γνώ­μες»;**

Εί­ναι α­πο­φθέ­γμα­τα γι­α ζη­τή­μα­τα γε­νι­κού χα­ρα­κτή­ρα και ε­πο­μέ­νως μπο­ρεί να λε­χθεί γι­'αυ­τές ό,τι και γι­α τα εν­θυ­μή­μα­τα. Η α­πο­δει­κτι­κή τους α­ξί­α ε­ξαρ­τά­ται α­πό το βα­θμό που α­να­γνω­ρί­ζο­νται γε­νι­κώς ως ορ­θές ή α­πό το κύ­ρος αυ­τού που τις έ­χει δι­α­τυ­πώ­σει.

**Τι γνω­ρί­ζε­τε γι­α τα «ή­θη» (την η­θο­ποι­ία);**

Η πει­στι­κό­τη­τα του ρή­το­ρα ε­ξαρ­τά­ται σε ση­μα­ντι­κό βα­θμό α­πό την ε­ντύ­πω­ση που θα προ­ξε­νή­σει στο α­κρο­α­τή­ρι­ο ο ί­δι­ος ως προ­σω­πι­κό­τη­τα. Αν κα­τορ­θώ­σει να ε­πι­βά­λει την ει­κό­να του ως έ­ντι­μου αν­θρώ­που και πο­λί­τη, οι λό­γοι του γί­νο­νται πει­στι­κό­τε­ροι, α­φού εί­ναι λο­γι­κό οι άν­θρω­ποι να ε­μπι­στεύ­ο­νται τους φρό­νι­μους και ε­νά­ρε­τους. Α­ντι­θέ­τως προ­σπα­θεί να μει­ώ­σει η­θι­κά τον α­ντί­πα­λο και έ­τσι να ε­ξου­δε­τε­ρώ­σει την πει­στι­κό­τη­τα των ε­πι­χει­ρη­μά­των του. Συγ­χρό­νως φρο­ντί­ζει να γί­νει συ­μπα­θής στους α­κρο­α­τές ε­παι­νώ­ντας π.χ. τους προ­γό­νους των, κο­λα­κεύ­ο­ντας αυ­τούς τους ί­δι­ους ή δι­και­ο­λο­γώ­ντας τα λά­θη και τις α­δυ­να­μί­ες τους. Και ό­ταν α­κό­μη εί­ναι υ­πο­χρε­ω­μέ­νος να ψέ­ξει τη συ­μπε­ρι­φο­ρά τους, σπεύ­δει να την α­πο­δώ­σει στην κα­κή ε­πί­δρα­ση ή την προ­δο­τι­κή δρά­ση άλ­λων, των α­ντι­πά­λων του. Αυ­τή η η­θο­ποι­ία (ρή­το­ρα, α­ντι­πά­λου, α­κρο­α­τή) α­σκού­σε ε­πί­δρα­ση στο α­κρο­α­τή­ρι­ο και α­πα­ντά­ται σε ό­λα τα μέ­ρη του ρη­το­ρι­κού λό­γου.

**Τι γνω­ρί­ζε­τε γι­α τα "πά­θη" (την "πα­θο­ποι­ία");**

Σε ό­λη τη δι­άρ­κει­α της α­γο­ρεύ­σε­ως ο ρή­το­ρας, γνω­ρί­ζο­ντας ό­τι οι άν­θρω­ποι α­πο­φα­σί­ζουν πε­ρισ­σό­τε­ρο συ­ναι­σθη­μα­τι­κά πα­ρά λο­γι­κά, προ­σπα­θεί να δι­ε­γεί­ρει στις ψυ­χές των α­κρο­α­τών του τα πά­θη (τα συ­ναι­σθή­μα­τα) που τον συμ­φέ­ρουν ή να με­ταγ­γί­σει τα πά­θη που κυ­ρι­αρ­χούν στη δι­κή του ψυ­χή, δηλ. ορ­γή, φι­λί­α, μί­σος, φό­βο, οί­κτο, ντρο­πή, φθό­νο κ.τ.λ. (πα­θο­ποι­ία).

**Τι γνω­ρί­ζε­τε γι­α τον ε­πί­λο­γο;**

Με τον ε­πί­λο­γο συ­νή­θως ε­πι­δι­ώ­κο­νται δύ­ο κυ­ρί­ως σκο­ποί, η α­νά­μνη­ση, που ε­πι­τυγ­χά­νε­ται με μι­α συ­ντο­μό­τα­τη α­να­κε­φα­λαί­ω­ση των βα­σι­κών θέ­σε­ων του λό­γου και η πα­θο­ποι­ία που κα­τα­λή­γει σε προ­τρο­πή ή α­πο­τρο­πή. Ό­ταν ο λό­γος εί­ναι πο­λύ σύ­ντο­μος, ο ε­πί­λο­γος δεν εί­ναι α­πα­ραί­τη­τος.

**Ο ΒΙ­ΟΣ ΚΑΙ ΤΟ ΕΡ­ΓΟ ΤΟΥ ΛΥ­ΣΙ­Α**

**Τι γνω­ρί­ζε­τε γι­α την οι­κο­γέ­νει­α του Λυ­σί­α και τη ζω­ή του ως το 404 π.Χ.;**

Ο Λυ­σί­ας γεν­νή­θη­κε στην Α­θή­να πε­ρί­που το 445 π.Χ. Ή­ταν γι­ος του Κέ­φα­λου του Συ­ρα­κό­σι­ου και εγ­γο­νός του Λυ­σα­νί­α. Εί­χε α­δελ­φούς τον Πο­λέ­μαρ­χο και τον Ευ­θύ­δη­μο. Ο πα­τέ­ρας του πεί­στη­κε α­πό το φί­λο του Πε­ρι­κλή, το δι­ά­ση­μο πο­λι­τι­κό, να α­φή­σει την πα­τρί­δα του και να ε­γκα­τα­στα­θεί μό­νι­μα στην Α­θή­να, ό­που και έ­ζη­σε ως μέ­τοι­κος τρι­ά­ντα χρό­νι­α α­σκώ­ντας το ε­πάγ­γελ­μα του α­σπι­δο­ποι­ού.

Ο Κέ­φα­λος χά­ρη στην ευ­πο­ρί­α του και τη γνω­ρι­μί­α του με ε­ξέ­χο­ντες πνευ­μα­τι­κούς άν­δρες της Α­θή­νας (στο σπί­τι του δι­ε­ξά­γε­ται ο δι­ά­λο­γος της πλα­τω­νι­κής «Πο­λι­τεί­ας») έ­δω­σε σω­στή α­γω­γή και ε­πι­με­λη­μέ­νη μόρ­φω­ση στα παι­δι­ά του.

Με­τά τον θά­να­τό του πε­ρί το 430 π.Χ. ο Λυ­σί­ας, σε η­λι­κί­α 15 ε­τών, α­να­χώ­ρη­σε μα­ζί με το με­γα­λύ­τε­ρο α­δελ­φό του Πο­λέ­μαρ­χο γι­α τους Θου­ρί­ους, α­ποι­κί­α στην Κά­τω Ι­τα­λί­α, που ί­δρυ­σαν οι Α­θη­ναί­οι το 444 π.Χ. Ε­κεί ο Λυ­σί­ας σπού­δα­σε τη ρη­το­ρι­κή κο­ντά στους Συ­ρα­κό­σι­ους ρη­το­ρο­δι­δα­σκά­λους Τει­σί­α και Νι­κί­α, μα­θη­τές του ο­νο­μα­στού Κό­ρα­κα. Με­τά την α­πο­τυ­χί­α της σι­κε­λι­κής εκ­στ­ρα­τεί­ας των Α­θη­ναί­ων το 413 π.Χ. υ­πο­χρε­ώ­θη­κε, ύ­στε­ρα α­πό ε­πα­νά­στα­ση του δή­μου των Θου­ρί­ων και την ε­πι­κρά­τη­ση της με­ρί­δας των Λα­κω­νι­ζό­ντων, να ε­πι­στρέ­ψει μα­ζί με τον α­δελ­φό του και άλ­λους τρι­α­κό­σι­ους α­ποί­κους στην Α­θή­να το 412-11 π.Χ. Μέ­χρι το 404 π.Χ. έ­ζη­σε ή­ρε­μα και ά­νε­τα. Το ερ­γο­στά­σι­ο α­σπι­δο­ποι­ίας, που εί­χε με τον α­δελ­φό του Πο­λέ­μαρ­χο στον Πει­ραι­ά του ε­ξα­σφά­λι­ζε μι­α οι­κο­νο­μι­κή ά­νε­ση που του ε­πέ­τρε­πε να α­σχο­λεί­ται με την α­γα­πη­μέ­νη του τέ­χνη, τη ρη­το­ρι­κή, εί­τε γρά­φο­ντας λό­γους εί­τε δι­δά­σκο­ντας.

**Τι γνω­ρί­ζε­τε γι­α το βί­ο του Λυ­σί­α α­πό το 404 π.Χ. έ­ως το τέ­λος της ζω­ής του;**

Το 404 π.Χ. με την ε­γκα­θί­δρυ­ση στην Α­θή­να της αρ­χής των Τρι­ά­κο­ντα ο Λυ­σί­ας βί­ω­σε ο­δυ­νη­ρές κα­τα­στά­σεις. Τα δη­μο­κρα­τι­κά του φρο­νή­μα­τα και η πε­ρι­ου­σί­α του κί­νη­σαν το μί­σος των Τυ­ράν­νων κα­τά της οι­κο­γέ­νει­άς του. Ο α­δελ­φός του Πο­λέ­μαρ­χος θα­να­τώ­θη­κε χω­ρίς δί­κη, το με­γα­λύ­τε­ρο μέ­ρος της πε­ρι­ου­σί­ας τους δη­μεύ­τη­κε και ο ί­δι­ος δρα­πέ­τευ­σε στα Μέ­γα­ρα υ­πο­στη­ρί­ζο­ντας α­πό ε­κεί τους δη­μο­κρα­τι­κούς με χρή­μα­τα, μι­σθο­φό­ρους και ό­πλα. Γι­α τις πο­λύ­τι­μες αυ­τές υ­πη­ρε­σί­ες του, α­μέ­σως με­τά την ε­πά­νο­δο της δη­μο­κρα­τί­ας το 403 π.Χ., ο Θρα­σύ­βου­λος πρό­τει­νε με ψή­φι­σμα να δο­θεί στο Λυ­σί­α και σε ό­σους με­τοί­κους βο­ή­θη­σαν ε­ξό­ρι­στους Α­θη­ναί­ους το δι­καί­ω­μα του Α­θη­ναί­ου πο­λί­τη. Ο Αρ­χί­νος ό­μως, που προ­ερ­χό­ταν α­πό τη με­τρι­ο­πα­θή συ­ντη­ρη­τι­κή με­ρί­δα του Θη­ρα­μέ­νη, κα­τήγ­γει­λε το ψή­φι­σμα ως πα­ρά­νο­μο, δι­ό­τι ή­ταν α­προ­βού­λευ­το, δεν εί­χε δη­λα­δή την προ­η­γού­με­νη έ­γκρι­ση της Βου­λής. Έ­τσι το ψή­φι­σμα του Θρα­σύ­βου­λου α­κυ­ρώ­θη­κε και ο Λυ­σί­ας έ­μει­νε μέ­χρι τέ­λους ι­σο­τε­λής. Ε­πει­δή έ­τσι στε­ρή­θη­κε του δι­και­ώ­μα­τος να α­να­μει­γνύ­ε­ται αυ­το­προ­σώ­πως στα δη­μό­σι­α πρά­γμα­τα, α­σχο­λή­θη­κε και πά­λι με τη ρη­το­ρι­κή, ό­χι ό­μως ως ρη­το­ρο­δι­δά­σκα­λος αλ­λά ως λο­γο­γρά­φος. Με την ι­δι­ό­τη­τά του αυ­τή συ­νέ­γρα­φε ε­π' α­μοι­βή δι­κα­νι­κούς λό­γους γι­α λο­γα­ρι­α­σμό των πε­λα­τών του, τους ο­ποί­ους οι ί­δι­οι εκ­φω­νού­σαν στα δι­κα­στή­ρι­α. Ο Λυ­σί­ας εκ­φώ­νη­σε στο δι­κα­στή­ρι­ο μό­νο τον λό­γο Κατά Ε­ρα­το­σθέ­νους, με τον ο­ποί­ο κα­ταγ­γέλ­λει τον Ε­ρα­το­σθέ­νη, έ­ναν των Τρι­ά­κο­ντα, ως πρω­ταί­τι­ο γι­α τον θά­να­το του α­δελ­φού του Πο­λέ­μαρ­χου.

Ο Λυ­σί­ας πα­ντρεύ­τη­κε την κό­ρη του γα­μπρού του Βρα­χύλ­λου. Πέ­θα­νε στην Α­θή­να με­τά το 380 π.Χ. έ­χο­ντας α­πο­κτή­σει τη φή­μη του δι­α­ση­μό­τε­ρου λο­γο­γρά­φου.

**Τι γνωρίζετε για το έργο του Λυσία;**

Ο Λυ­σί­ας υ­πήρ­ξε πο­λυ­γρα­φό­τα­τος. Α­σχο­λή­θη­κε με με­γά­λη ε­πι­τυ­χί­α και με τα τρί­α εί­δη του ρη­το­ρι­κού λό­γου, ε­λά­χι­στα με το συμ­βου­λευ­τι­κό, πε­ρισ­σό­τε­ρο με το ε­πι­δει­κτι­κό ή πα­νη­γυ­ρι­κό και κα­τ' ε­ξο­χήν με το δι­κα­νι­κό.

Στην αρ­χαι­ό­τη­τα κυ­κλο­φο­ρού­σαν με το ό­νο­μά του 425 λό­γοι, α­πό τους ο­ποί­ους ο φι­λο­λο­γι­κός κύ­κλος του Δι­ο­νυ­σί­ου Α­λι­καρ­νασ­σέ­α και του Και­κι­λί­ου θε­ω­ρού­σε γνή­σι­ους 233. Σή­με­ρα μας εί­ναι γνω­στοί 172 τίτ­λοι. Οι συ­νη­θι­σμέ­νες συλ­λο­γές πε­ρι­λαμ­βά­νουν 35 λό­γους. Α­πό αυ­τούς 23 εί­ναι ο­λο­κλη­ρω­μέ­νοι και ο­ρι­σμέ­νων αμ­φι­σβη­τεί­ται η γνη­σι­ό­τη­τα. Σώ­ζο­νται ε­πί­σης α­πο­σπά­σμα­τα λό­γων και ε­πι­στο­λών.

Α­πό τους σω­ζό­με­νους λό­γους έ­νας μό­νον εί­ναι συμ­βου­λευ­τι­κός ο Πε­ρί της Πο­λι­τεί­ας και δύ­ο ε­πι­δει­κτι­κοί, ο Ε­πι­τά­φι­ος και ο Ο­λυ­μπι­α­κός. Οι υ­πό­λοι­ποι με ε­ξαί­ρε­ση τον Ε­ρω­τι­κό, ο ο­ποί­ος έ­φθα­σε σε μας μέ­σω του Πλά­τω­να και ε­μπε­ρι­έ­χε­ται στο έρ­γο Φαῖ­δρος, εί­ναι δι­κα­νι­κοί, κα­τη­γο­ρι­κοί ή α­πο­λο­γη­τι­κοί, και α­να­φέ­ρο­νται σε ποι­κί­λες υποθέσεις δη­μό­σι­ες ή ι­δι­ω­τι­κές.

**Ποι­α η α­ξί­α του έρ­γου του Λυ­σί­α;**

Το έρ­γο του Λυ­σί­α έ­χει ση­μα­ντι­κή ι­στο­ρι­κή α­ξί­α. Πα­ρέ­χει πο­λύ­τι­μες γνώ­σεις γι­α την ε­σω­τε­ρι­κή πο­λι­τι­κή κα­τά­στα­ση της Α­θή­νας την πε­ρί­ο­δο α­πό το τέ­λος του Πε­λο­πον­νη­σι­α­κού μέ­χρι και του Κο­ριν­θι­α­κού πο­λέ­μου (404-393 π.Χ.) ει­δι­κό­τε­ρα δε γι­α την ε­πο­χή των Τρι­ά­κο­ντα. Οι πλη­ρο­φο­ρί­ες του Λυ­σί­α εί­ναι α­ξι­ό­πι­στες και ε­νι­σχύ­ουν ή συ­μπλη­ρώ­νουν ε­κεί­νες του Ξε­νο­φώ­ντα, του Α­ρι­στο­τέ­λη και του Δι­ο­δώ­ρου.

Οι δι­κα­νι­κοί του λό­γοι με την ποι­κι­λί­α των υ­πο­θέ­σε­ων φω­τί­ζουν την ι­δι­ω­τι­κή, κοι­νω­νι­κή και οι­κο­νο­μι­κή ζω­ή των Α­θη­ναί­ων της πε­ρι­ό­δου αυ­τής και α­πο­τε­λούν πο­λύ­τι­μο βο­ή­θη­μα γι­α τον με­λε­τη­τή της ατ­τι­κής δι­κο­νο­μί­ας και του δι­καί­ου γε­νι­κό­τε­ρα. Αυ­τό ό­μως που έ­χει ι­δι­αί­τε­ρη ση­μα­σί­α εί­ναι η αι­σθη­τι­κή α­ξί­α του έρ­γου. Οι λό­γοι του Λυ­σί­α χα­ρα­κτη­ρί­ζο­νται α­πό τε­χνι­κή αρ­τι­ό­τη­τα, η ο­ποί­α προ­κα­λεί τον θαυ­μα­σμό. Η κα­τα­σκευ­ή τους χα­ρα­κτη­ρί­ζε­ται α­πό α­πό­λυ­τη πει­θαρ­χί­α στους κα­νό­νες της ρη­το­ρι­κής τέ­χνης. Η συ­ντο­μί­α, η πε­ρι­ε­κτι­κό­τη­τα και ποι­κι­λί­α των προ­οι­μί­ων· η σα­φή­νει­α, γλυ­κύ­τη­τα και φυ­σι­κό­τη­τα της δι­ή­γη­σης· η πει­στι­κό­τη­τα της α­πό­δει­ξης, που ο ρή­το­ρας πε­τυ­χαί­νει με τη δε­ξι­ό­τη­τά του στον χει­ρι­σμό των ε­ντέ­χνων πί­στε­ων, δηλ. των λο­γι­κών ε­πι­χει­ρη­μά­των, του ή­θους και του πά­θους· το μέ­τρο και η χά­ρη του ε­πι­λό­γου α­πο­τε­λούν τις κυ­ρι­ό­τε­ρες α­ρε­τές στη δι­άρ­θρω­ση των λό­γων του. Το ση­μα­ντι­κό­τε­ρο ό­μως χα­ρα­κτη­ρι­στι­κό της τέ­χνης του Λυ­σί­α εί­ναι η η­θο­ποι­ία, την ο­ποί­α ο Δι­ο­νύ­σι­ος Α­λι­καρ­νασ­σεύς α­πο­κα­λεί εὐ­πρε­πε­στά­την ἀ­ρε­τήν. Ο ρή­το­ρας πε­τυ­χαί­νει να προ­σαρ­μό­σει το λό­γο του στην προ­σω­πι­κό­τη­τα του πε­λά­τη του κα­τά τέ­τοι­ο τρό­πο, ώ­στε να δί­δε­ται η ε­ντύ­πω­ση ό­τι ο λό­γος φέ­ρει την προ­σω­πι­κή σφρα­γί­δα του ο­μι­λη­τή και ό­χι του ε­παγ­γελ­μα­τί­α λο­γο­γρά­φου.

Η α­πλό­τη­τα του ύ­φους, η κα­θα­ρή και α­κρι­βής έκ­φρα­ση, γι­α την ο­ποί­α ο Λυ­σί­ας χα­ρα­κτη­ρί­στη­κε ως τῆς Ἀτ­τι­κῆς γλώτ­της ἄ­ρι­στος κα­νών, σε συν­δυ­α­σμό με τη βρα­χυ­λο­γί­α που συ­νί­στα­ται στη σύ­ντο­μη και πε­ρι­ε­κτι­κή φρά­ση, α­πο­τε­λούν τις βα­σι­κό­τε­ρες α­ρε­τές του λυ­σι­α­κού ύ­φους και συν­θέ­τουν τη με­γα­λύ­τε­ρη α­ρε­τή του, την χά­ριν. Έ­τσι η χά­ρη και η πει­θώ του λό­γου τον κα­θι­στούν χα­ρι­τω­μέ­νο και α­πο­λαυ­στι­κό. Ο Δι­ο­νύ­σι­ος ο Α­λι­καρ­νασ­σεύς πο­λύ εύ­στο­χα α­να­φέ­ρει ό­τι τὸ ἡ­δέ­ως καὶ κε­χα­ρι­σμέ­νως καὶ ἐ­πα­φρο­δί­τως γρά­φειν (:η ευ­χά­ρι­στη και χα­ρι­τω­μέ­νη και κομ­ψή γρα­φή) εί­ναι γνώ­ρι­σμα μό­νον του Λυ­σί­α, ε­νώ το εὖ γρά­φειν εί­ναι χα­ρα­κτη­ρι­στι­κό και άλ­λων ρη­τό­ρων.

Δί­και­α λοι­πόν ο Λυ­σί­ας χα­ρα­κτη­ρί­ζε­ται ως ο δι­α­πρε­πέ­στε­ρος λο­γο­γρά­φος της αρ­χαι­ό­τη­τας και το έρ­γο του με­γά­λης ι­στο­ρι­κής και αι­σθη­τι­κής α­ξί­ας.

**Ο «Υ­ΠΕΡ ΜΑ­ΝΤΙ­ΘΕ­ΟΥ» ΛΟ­ΓΟΣ ΤΟΥ ΛΥ­ΣΙ­Α**

**Τι γνω­ρί­ζε­τε γι­α τη δο­κι­μα­σί­α;**

Βα­σι­κό θε­σμό γι­α τη θε­με­λί­ω­ση και δι­α­σφά­λι­ση του δη­μο­κρα­τι­κού πο­λι­τεύ­μα­τος στην Α­θή­να των κλα­σι­κών χρό­νων α­πο­τε­λού­σε η δο­κι­μα­σί­α των αρ­χό­ντων, αι­ρε­τών και κλη­ρω­τών. Κά­θε δηλ. Α­θη­ναί­ος πο­λί­της, προ­κει­μέ­νου να α­σκή­σει ο­ποι­ο­δή­πο­τε α­ξί­ω­μα, έ­πρε­πε με­τά την ε­κλο­γή του να υ­πο­στεί μι­α υ­πο­χρε­ω­τι­κή ε­ξέ­τα­ση που στό­χευ­ε στο να δι­α­πι­στω­θεί αν πλη­ρού­νταν οι νό­μι­μες προϋ­πο­θέ­σεις γι­α την α­νά­λη­ψη των κα­θη­κό­ντων του και αν ή­ταν ά­ξι­ος του λει­τουρ­γή­μα­τος που εί­χε κλη­θεί να α­να­λά­βει. Η δο­κι­μα­σί­α γι­νό­ταν αρ­χι­κά ε­νώ­πι­ον της Βου­λής των πε­ντα­κο­σί­ων· αρ­γό­τε­ρα ό­μως προ­στέ­θη­κε και έ­να δεύ­τε­ρο στά­δι­ο ε­νώ­πι­ον του δι­κα­στη­ρί­ου της Η­λι­αί­ας γι­α ό­σους α­πο­δο­κί­μα­ζε η Βου­λή και α­σκού­σαν έ­φε­ση (**βλ. και πρα­γμα­το­λο­γι­κά-ιστορικά στοιχεία §§ 1-3).**

**Ποι­ο ή­ταν το κα­τη­γο­ρη­τή­ρι­ο κα­τά του Μα­ντίθε­ου;**

Ο Μα­ντί­θε­ος α­πό το Θο­ρι­κό της Α­κα­μα­ντί­δος φυ­λής κλη­ρώ­θη­κε βου­λευ­τής και δο­κι­μά­ζε­ται. Εμ­φα­νί­στη­κε ό­μως στη Βου­λή έ­νας Α­θη­ναί­ος, ο ο­ποί­ος τον κα­τη­γο­ρεί ό­τι υ­πη­ρέ­τη­σε ως ιπ­πέ­ας των Τρι­ά­κο­ντα, ε­πει­δή το ό­νο­μά του ή­ταν γραμ­μέ­νο στον κα­τά­λο­γο στον ο­ποί­ο εί­χαν α­να­γρα­φεί τα ο­νό­μα­τα ό­λων ό­σοι υ­πη­ρέ­τη­σαν ως ιπ­πείς ε­πί των Τρι­ά­κο­ντα. Ο κα­τή­γο­ρος, ε­κμε­ταλ­λευ­ό­με­νος προ­φα­νώς το μί­σος των δη­μο­κρα­τι­κών Α­θη­ναί­ων γι­α τους Τρι­ά­κο­ντα και τους ο­πα­δούς τους ελ­πί­ζει στην κα­τα­δί­κη του Μα­ντί­θε­ου και στην α­κύ­ρω­ση της ε­κλο­γής του, αν και πέ­ρα­σαν αρ­κε­τά χρό­νι­α α­πό τό­τε.

**Πώς α­ντέ­κρου­σε το κα­τη­γο­ρη­τή­ρι­ο ο Μα­ντί­θε­ος;**

Ο Μα­ντί­θε­ος δεν μπο­ρεί να αρ­νη­θεί την α­να­γρα­φή του ο­νό­μα­τός του στον κα­τά­λο­γο, προ­σπα­θεί ό­μως να πεί­σει το δι­κα­στή­ρι­ο ό­τι το γε­γο­νός αυ­τό δεν α­πο­τε­λεί α­πό­δει­ξη ε­νο­χής. Ι­σχυ­ρί­ζε­ται ό­τι η γύ­ψι­νη σα­νί­δα, ό­που ή­ταν γραμ­μέ­να τα ο­νό­μα­τα των ιπ­πέ­ων, ή­ταν ε­κτε­θει­μέ­νη και ο κα­θέ­νας μπο­ρού­σε να σβή­σει ό­ποι­ο ό­νο­μα ή­θε­λε και να γρά­ψει έ­να άλ­λο. Το ση­μα­ντι­κό­τε­ρο ό­μως ε­πι­χεί­ρη­μά του ή­ταν ό­τι αυ­τός δεν έ­γι­νε ιπ­πέ­ας, δι­ό­τι ο φύ­λαρ­χος δεν ει­σέ­πρα­ξε α­πό αυ­τόν την κα­τά­στα­ση, δηλ. τη χρη­μα­τι­κή προ­κα­τα­βο­λή που έ­παιρ­ναν οι ιπ­πείς α­πό το δη­μό­σι­ο τα­μεί­ο και την ο­ποί­α ε­πέ­στρε­φαν με τη λή­ξη της θη­τεί­ας τους, α­φού μά­λι­στα α­που­σί­α­ζε α­πό την Α­θή­να την ε­πο­χή των Τρι­ά­κο­ντα.

Ο Μα­ντί­θε­ος βρί­σκει την ευ­και­ρί­α να μι­λή­σει δι­ε­ξο­δι­κά γι­α τη ζω­ή του με πει­στι­κό­τη­τα και α­ξι­ο­πρέ­πει­α. Εμ­φα­νί­ζε­ται ως τί­μι­ος α­δελ­φός, ε­νά­ρε­τος άν­θρω­πος, γεν­ναί­ος στρα­τι­ώ­της και χρη­στός πο­λί­της.

Ο λό­γος αυ­τός θε­ω­ρεί­ται α­πό τους κα­λύ­τε­ρους του Λυ­σί­α, δι­ό­τι ο δει­νός αυ­τός λο­γο­γρά­φος με το χά­ρι­σμα της η­θο­ποι­ίας του α­πει­κο­νί­ζει α­ρι­στο­τε­χνι­κά τον πε­λά­τη του.

**Πό­τε εκ­φω­νή­θη­κε ο λό­γος «Ὑ­πὲρ Μα­ντι­θέ­ου» και ποι­α ή­ταν η α­πό­φα­ση της Βου­λής;**

Ο χρό­νος της α­παγ­γε­λί­ας του δεν εί­ναι γνω­στός. Α­πό στοι­χεί­α ό­μως του λό­γου, ό­πως α) η μνη­μο­νευ­ό­με­νη εκ­στ­ρα­τεί­α στην Κό­ριν­θο το 394 π.Χ. , β) άλ­λες εκ­στ­ρα­τεί­ες και φρου­ρές που φθά­νουν μέ­χρι το 392 π.Χ. και γ) η α­να­φο­ρά του Μα­ντι­θέ­ου στο Θρα­σύ­βου­λο που α­κό­μα ζού­σε και φο­νεύ­θη­κε στην Ά­σπεν­δο της Παμ­φυ­λί­ας το 389 π.Χ., συ­μπε­ραί­νου­με ό­τι εκ­φω­νή­θη­κε με­τα­ξύ των ε­τών 392-389 π.Χ.

Δε γνω­ρί­ζου­με αν η δο­κι­μα­σί­α του Μα­ντι­θέ­ου υ­πήρ­ξε γι­' αυ­τόν ε­πι­τυ­χής. Συ­νή­θως ό­μως η ε­πι­τυ­χη­μέ­νη α­πο­λο­γί­α προ­δι­κά­ζει και το α­πο­τέ­λε­σμα.

**Ποι­α εί­ναι η δο­μή του λό­γου;**

Η τά­ξη, δηλ. η δι­ά­κρι­ση του ρη­το­ρι­κού λό­γου στα μέ­ρη του, εί­ναι γι­α τον Λυ­σί­α στε­ρε­ό­τυ­πη. Γι­α την στα­θε­ρό­τη­τα αυ­τή ξε­χω­ρί­ζει α­νά­με­σα στους άλ­λους ρή­το­ρες. Έ­τσι και ο λό­γος αυ­τός α­πο­τε­λεί­ται α­πό τα ε­ξής μέ­ρη:

**Α. Προ­οί­μι­ο §§1-3**

**Β. Δι­ή­γη­ση -Πί­στη ή Α­πό­δει­ξη §§4-19**

**Γ. Ε­πί­λο­γος §§20-21**

Η δι­ή­γη­ση δεν πε­ρι­λαμ­βά­νει μό­νον έκ­θε­ση γε­γο­νό­των σχε­τι­κών με το κα­τη­γο­ρη­τή­ρι­ο, αλ­λά και γε­γο­νό­τα που χρη­σι­μο­ποι­ού­νται ως α­πο­δει­κτι­κά στοι­χεί­α ό­χι μό­νο γι­α την α­ναί­ρε­ση της κα­τη­γο­ρί­ας αλ­λά και γι­α την προ­βο­λή της υ­πο­δει­γμα­τι­κής συ­μπε­ρι­φο­ράς του κα­τη­γο­ρου­μέ­νου στον ι­δι­ω­τι­κό και δη­μό­σι­ο βί­ο του. Έ­τσι η δι­ή­γη­ση στο με­γα­λύ­τε­ρο μέ­ρος του λό­γου λει­τουρ­γεί ως α­πό­δει­ξη.

Α­να­λυ­τι­κό­τε­ρα η δι­άρ­θρω­ση του λό­γου έ­χει ως ε­ξής:

**Α. ΠΡΟ­ΟΙ­ΜΙ­Ο §§1-3**

α. Ο Μα­ντί­θε­ος πι­στεύ­ει ό­τι με­τά την α­πο­λο­γί­α του οι Βου­λευ­τές θα ε­γκρί­νουν τη βου­λευ­τι­κή του ε­κλο­γή.

β**. ΠΡΟΘΕΣΙΣ**: έκ­θε­ση της κα­τη­γο­ρί­ας: → Υ­πη­ρέ­τη­σε ως ιπ­πέ­ας ε­πί των Τρι­ά­κο­ντα.

**Β. ΔΙ­Η­ΓΗ­ΣΗ - Α­ΠΟ­ΔΕΙ­ΞΗ §§ 4-19**

Α´ μέ­ρος §§ 4-8. Α­ναί­ρε­ση της κα­τη­γο­ρί­ας

Β´ μέ­ρος §§ 9-19. Α­πο­λο­γί­α του Μα­ντι­θέ­ου γι­α ό­λη τη ζω­ή του.

i)§10. Η συ­μπε­ρι­φο­ρά του Μα­ντι­θέ­ου στην ι­δι­ω­τι­κή ζω­ή του.

ii)§§11-12. Η συ­μπε­ρι­φο­ρά του Μα­ντι­θέ­ου στη δη­μό­σι­α ζω­ή του.

iii)§§13-17. Η στρα­τι­ω­τι­κή συ­μπε­ρι­φο­ρά του Μα­ντι­θέ­ου και η σκο­πι­μό­τη­τά της.

iv)§§18-19. Το κρι­τή­ρι­ο α­ξι­ο­λό­γη­σης του πο­λί­τη.

**Γ. Ε­ΠΙ­ΛΟ­ΓΟΣ §§ 20-21**

α. Η πρώ­τη δη­μη­γο­ρί­α του Μα­ντι­θέ­ου και ο σκο­πός της.

β. Το κί­νη­τρο της ε­να­σχό­λη­σης του Μα­ντι­θέ­ου με τα κοι­νά.

**Χρήσιμοι όροι και έννοιες**

**για την προσέγγιση των ρητορικών κειμένων**

* + ***Γνώμες***είναι αποφθεγματικές πιθανές προτάσεις, εικότα, που παρουσιάζονται ως αλήθειες γενικώς παραδεκτές και χρησιμεύουν ως αφετηρία η ως συμπέρασμα μιας επιχειρηματολογίας.
  + ***Διαίρεσις*** είναι η διαδικασία που ακολουθείται κατά την αυστηρή ρητορική μέθοδο αμέσως μετά την πρόταση του λόγου. Έτσι η γενική έννοια που εκτίθεται στην πρόταση διαμερίζεται στα ουσιώδη μέρη της που απαριθμούνται ώστε να γνωρίζει ο ακροατής σε ποιο σημείο του λόγου βρίσκεται.
* ***Ενθυμήματα*** είναι οι συνεπτυγμένες μορφές παραγωγικών ή απαγωγικών συλλογισμών και στηρίζονται σε προτάσεις που συνήθως αληθεύουν εν μέρει, δεν διατυπώνουν, δηλαδή, γενική αλήθεια.
  + ***Έντεχνες πίστεις***είναι α) τα λογικά επιχειρήματα, β) τα ρητορικά ήθη, γ) τα ρητορικά πάθη.
* ***Επιχείρημα* ε**ίναι μια σειρά από προτάσεις που συνδέονται μεταξύ τους χωρίς χάσματα και απολήγουν σε μια τελική πρόταση, που λέγεται συμπέρασμα. Σκοπός του επιχειρήματος είναι να υποδείξει την αλήθεια μιας θέσης/απόφανσης. Προϋπόθεση για να επιτευχθεί ο σκοπός του επιχειρήματος είναι ότι οι προτάσεις που οδηγούν στο συμπέρασμα βρίσκονται σε λογικές σχέσεις μεταξύ τους, η επόμενη, δηλαδή, είναι λογική ακολουθία της προηγούμενης.
  + ***Λέξις***είναι το ύφος του ρητορικού λόγου. Στοιχεία του είναι η *ορθοέπεια* ή *ορθότητα (τό ἐλληνίζειν),* η σαφήνεια, ο *κόσμος,* το *πρέπον.*
  + ***Λογικά επιχειρήματα***είναι α) τα ενθυμήματα, β) οι γνώμες, γ) τα παραδείγματα.
  + ***Παραδείγματα****,* ιστορικά ή πραγματικά και φανταστικά ή πλαστά, από τυπική άποψη είναι *συνεπτυγμένοι επαγωγικοί συλλογισμοί,* ενώ από άποψη ουσίας ανήκουν στα *επιχειρήματα πιθανότητας.*
  + ***Προοίμιον***είναι μικρό τμήμα του λόγου. Βρίσκεται στην αρχή του και έχει σκοπό να παρουσιάσει την έκταση και την έκθεση του λόγου με προσοχή ώστε να προδιαθέσει ευμενώς. Χαρακτηριστικά του: η ακρίβεια, η σαφήνεια και η συντομία. Συνηθως αποφεύγεται η υπερβολική μετριοφροσύνη αλλά και η επίδειξη πολυμάθειας, διότι υπάρχει ο κίνδυνος να χαθεί η προσοχή του ακροατηρίου. Το προοίμιο λειτουργεί στο τέ­λος του ως μετάβαση από την αρχή του λόγου στην κύρια ιδέα του.
  + ***Πρότασις*** είναι η κύρια ιδέα και αυτό τούτο το θέμα του λόγου. Η πρόταση κυριαρχεί σ' ολόκληρο τον λόγο, αφού από αυτή φαίνονται και ξεδιπλώνονται όλες οι ιδέες του λόγου που αναπτύσσονται στη συνέχεια. Στην πρόταση, που δεν είναι ούτε πολύ σύντομη, ούτε πολύ εκτενής, εκτίθεται σύντομα και εύληπτα η κεφαλαιώδης έννοια του λόγου.
  + ***Ρητορικά ήθη***είναι α) το ήθος του λέγοντος, β) το ήθος του ακροατή, γ) το ήθος του αντιπάλου.
  + ***Ρητορικά πάθη***είναι συγκινησιακές καταστάσεις. Με αυτά ο ρήτωρ απευθύνεται στο συναίσθημα και όχι στη λογική των ακροατών του και επιδιώκει α) τη συμπάθεια για τον ίδιο ή β) την αντιπάθεια για τον αντίπαλο ή τις πράξεις ή τη νοοτροπία που καταγγέλλει ή γ) όλα μαζί.
  + ***Συλλογισμός***ονομάζεται η νοητική ενέργεια με την οποία από δεδομένες κρίσεις σχηματίζουμε κατά λογική ακολουθία μία άλλη κρίση. Οι κρίσεις στις οποίες στηρίζεται ονομάζονται προκείμενες, η πρώτη μείζων προκείμενη και η δεύτερη ελάσσων. Η κρίση που εξάγεται από αυτές καλείται συμπέρασμα.
* ***Συλλογισμός αναλογικός***ονομάζεται ο συλλογισμός κατά τον οποίο από ένα ή περισσότερα χαρακτηριστικά συμπεραίνουμε ότι κάτι ανάλογο συμβαίνει και σε άλλους τομείς, με την προϋπόθεση ότι διαπιστώνεται και εκεί η εμφάνιση των ίδιων χαρακτηριστικών.
  + ***Συλλογισμός κατηγορικός***ονομάζεται ο συλλογισμός κατά τον οποίο διαπιστώνονται κατηγορικές κρίσεις, δηλαδή το κατηγορούμενο αποδίδεται στο υποκείμενο απολύτως (π.χ.: κανένας άνθρωπος δεν είναι αναμάρτητος).
  + ***Συλλογισμός επαγωγικός*** *ο*νομάζετα*ι* ο συλλογισμός κατά τον οποίο από τις επί μέρους κρίσεις καταλήγουμε στη γενίκευση.
  + ***Συλλογισμός παραγωγικός***ονομάζεται ο συλλογισμός κατά τον οποίο από το όλο συμπεραίνουμε για το μέρος.
  + ***Συλλογισμός υποθετικός***ονομάζεται ο συλλογισμός κατά τον οποίο και οι τρεις κρίσεις είναι υποθετικές.

**1η ΔΙΔΑΚΤΙΚΗ ΕΝΟΤΗΤΑ §§ 1-3**

**ΠΡΟΟΙΜΙΟΝ (§§1-3)**

# ΚΕΙΜΕΝΟ

|  |  |  |
| --- | --- | --- |
| ***Ο Μαντίθεος***  ***ελπίζει στην***  ***έγκριση της***  ***βουλευτικής του***  ***εκλογής***  ***Πρόθεσις: το***  ***κατηγορητήριο*** | ***1.*** *Εἰ μὴ συ­νῄ­δη, ὦ βου­λή,*  *τοῖς κα­τη­γό­ροις βου­λο­μέ­νοις*  *ἐκ πα­ντὸς τρό­που κα­κῶς ἐ­μὲ ποι­εῖν,*  *πολ­λὴν ἂν αὐ­τοῖς χά­ριν εἶ­χον*  *ταύ­της τῆς κα­τη­γο­ρί­ας·*  *ἡ­γοῦ­μαι γὰρ*  *τοῖς ἀδί­κως δι­α­βε­βλη­μέ­νοις*  *τού­τους εἶ­ναι με­γί­στων ἀ­γα­θῶν*  *αἰ­τί­ους,*  *οἵ­τι­νες ἂν αὐ­τούς ἀ­να­γκά­ζω­σιν*  *εἰς ἔ­λεγ­χον τῶν αὐ­τοῖς βε­βι­ω­μέ­νων κα­τα­στῆ­ναι.*  ***2.*** *ἐ­γὼ γὰρ οὕ­τω σφό­δρα ἐ­μαυ­τῷ πι­στεύ­ω,*  *ὥ­στ᾿ ἐλ­πί­ζω*  *καὶ εἴ τις πρός με τυγ­χά­νει ἀ­η­δῶς (ἤ κα­κῶς) δι­α­κεί­με­νος,*  *ἐ­πει­δὰν ἐ­μοῦ λέ­γο­ντος ἀ­κού­σῃ*  *πε­ρὶ τῶν πε­πρα­γμέ­νων,*  *με­τα­με­λή­σειν αὐ­τ­ῷ*  *καὶ πο­λὺ βελ­τί­ω με εἰς τὸν λοι­πὸν*  *χρό­νον ἡ­γή­σε­σθαι.*  ***3.*** *ἀ­ξι­ῶ δέ, ὦ βου­λή,*  *ἐ­ὰν μὲν τοῦ­το μό­νον ὑ­μῖν ἐ­πι­δεί­ξω,*  *ὡς εὔ­νους εἰ­μὶ τοῖς κα­θε­στη­κό­σι πρά­γμα­σι*  *καὶ ὡς ἠ­νάγκα­σμαι τῶν αὐ­τῶν κιν­δύ­νων με­τέ­χειν ὑ­μῖν,*  *μη­δέν πώ μοι πλέ­ον εἶ­ναι·*  *ἐ­ὰν δὲ φαί­νω­μαι*  *<καί> πε­ρὶ τὰ ἄλ­λα μετρί­ως βε­βι­ω­κὼς*  *καὶ πο­λὺ πα­ρὰ τὴν δό­ξαν καὶ [πα­ρά]*  *τοὺς λό­γους τοὺς τῶν ἐ­χθρῶν,*  *δέ­ο­μαι ὑ­μῶν*  *ἐ­μὲ μὲν δο­κι­μά­ζειν,*  *τού­τους δὲ ἡ­γεῖ­σθαι χεί­ρους εἶ­ναι.*  *πρῶ­τον δὲ ἀπο­δεί­ξω ὡς οὐχ ἵπ­πευ­ον*  *οὐδ᾿ ἐ­πε­δή­μουν ἐ­πὶ τῶν τρι­άκοντα,*  *οὐ­δὲ με­τέ­σχον τῆς τό­τε πο­λι­τεί­ας.* | 1. Αν δε γνώ­ρι­ζα κα­λά, κύ­ρι­οι βου­λευ­τές,  ό­τι οι κα­τή­γο­ροι θέ­λουν  με κά­θε τρό­πο να με βλά­πτουν,  θα τους χρω­στού­σα με­γά­λη ευ­γνω­μο­σύ­νη γι᾿ αυ­τήν την κα­τη­γο­ρί­α.  Δι­ό­τι νο­μί­ζω  ό­τι σε αυ­τούς που έ­χουν ά­δι­κα συ­κο­φα­ντηθεί  αυ­τοί γί­νο­νται αί­τι­οι (πρό­ξε­νοι) πο­λύ με­γά­λων ω­φε­λει­ών,  οι ο­ποί­οι τυ­χόν α­να­γκά­ζουν αυ­τούς (*δηλ. τους α­δί­κως συ­κο­φα­ντη­μέ­νους*)  να λο­γο­δο­τή­σουν γι­α τις πρά­ξεις της ζω­ής τους.  **2.** Δι­ό­τι ε­γώ έ­χω τό­σο με­γά­λη ε­μπι­στο­σύ­νη στον ε­αυ­τό μου,  ώ­στε ελ­πί­ζω ό­τι,  και αν α­κό­μα κά­ποι­ος τυ­χαί­νει να φέ­ρε­ται ά­σχη­μα ή ε­χθρι­κά προς ε­μέ­να,  ό­ταν με α­κού­σει να μι­λώ  γι­α τις πρά­ξεις μου,  θα αλ­λά­ξει γνώ­μη  και θα με θε­ω­ρή­σει στο ε­ξής πο­λύ κα­λύ­τε­ρο (*εν­ν. α­πό ό­σο ως τώ­ρα με νό­μι­ζε*).  **3.** Έ­χω λοι­πόν την α­ξί­ω­ση, κύ­ρι­οι βου­λευ­τές, αν σας πα­ρου­σι­ά­σω μό­νο αυ­τό,­  ότι δη­λα­δή δι­ά­κει­μαι φι­λι­κά προς το πα­ρόν πο­λί­τευ­μα  και ό­τι εί­μαι αναγκασμένος να με­τέ­χω στους ί­δι­ους κιν­δύ­νους με σας,  α­κό­μη και να μην έ­χω κα­μία ω­φέ­λει­α·  αν ό­μως γί­νει φα­νε­ρό  ό­τι και ως προς τα άλ­λα έ­χω ζή­σει έ­ντι­μα (με μέ­τρο)  και κα­τά πο­λύ δι­α­φο­ρε­τι­κό τρό­πο α­πό τις φή­μες και (πο­λύ δι­α­φο­ρε­τι­κά) α­πό τους ι­σχυ­ρι­σμούς των ε­χθρών μου (*δηλ. των κα­τη­γό­ρων*), τό­τε σας πα­ρα­κα­λώ  να ε­πικυ­ρώ­νε­τε τη (βου­λευ­τι­κή) ε­κλο­γή μου και να θε­ω­ρή­σε­τε ό­τι αυ­τοί (*δηλ. οι κα­τή­γο­ροι*) εί­ναι κα­κο­ή­θεις.  Πρώ­τα λοι­πόν θα α­πο­δεί­ξω ό­τι δεν υ­πη­ρε­τού­σα ως ιπ­πέ­ας  ού­τε βρι­σκό­μουν στην πα­τρί­δα την ε­πο­χή των τρι­ά­κο­ντα τυ­ράν­νων  ού­τε εί­χα ε­νερ­γό συμ­με­το­χή στο τό­τε πο­λί­τευ­μα. |

ΓΛΩΣΣΙΚΑ ΣΧΟΛΙΑ

**§ 1**

**1) συ­νῄ­δη**: α´ ε­νι­κό πρό­σω­πο ο­ρι­στι­κής πα­ρα­τα­τι­κού του ρή­μα­τος *σύ­νοι­δα (<σύν+οἶ­δα):* γνω­ρί­ζω κα­λά ό­τι...

**2) βού­λο­μαι (+αι­τι­α­τι­κή ή + τε­λι­κό α­πα­ρέμ­φα­το)**: θέ­λω, ε­πι­θυ­μώ.

***τό βου­λό­με­νον***: η ε­πι­θυ­μί­α ***ὁ βου­λό­με­νος:*** κα­θέ­νας που θέ­λει, κα­θέ­νας

**3) κα­κῶς ποι­ῶ τι­να**: βλά­πτω, κα­κο­ποι­ώ.

≠ ***εὖ ποι­ῶ τι­να***: ευ­ερ­γε­τώ.

[με πα­θη­τι­κά α­ντί­στοι­χα τα ***κα­κῶς πά­σχω ὑ­πό τι­νος :*** κα­κο­ποι­ού­μαι, βλά­πτο­μαι α­πό κά­ποι­ον, και ***εὖ πά­σχω ὑ­πό τι­νος:*** ευ­ερ­γε­τού­μαι].

**4) χά­ριν ἔ­χω τι­νί**: χρω­στώ ευ­γνω­μο­σύ­νη σε κά­ποι­ον.

*Ε­πί­σης*: ***χά­ριν οἶ­δά τι­νι***: αι­σθά­νο­μαι / εκ­φρά­ζω ευ­γνω­μο­σύ­νη προς κά­ποι­ον.

***χά­ριν ὀ­φεί­λω τι­νί***: χρω­στώ ευ­γνω­μο­σύ­νη σε κά­ποι­ον.

**5) ἡ­γοῦ­μαι (+ει­δι­κό α­πα­ρέμ­φα­το)**: νο­μί­ζω ό­τι, έ­χω τη γνώ­μη.

**ΠΡΟ­ΣΟ­ΧΗ ΣΤΗ ΣΥ­ΝΤΑ­ΞΗ ΤΟΥ ΡΗ­ΜΑ­ΤΟΣ!**

**ἡ­γοῦ­μαι** (α­πό­λυ­τα): εί­μαι πρώ­τος, προ­η­γού­μαι.

**ἡ­γοῦ­μαι+ει­δι­κό α­πα­ρέμ­φα­το**: νο­μί­ζω ό­τι...

π.χ. *Σω­κρά­της ἡ­γεῖ­το εἶ­ναι θε­ούς*.

**ἡ­γοῦ­μαι+αι­τι­α­τι­κή** (ως α­ντι­κεί­με­νο ρή­μα­τος)+**αι­τι­α­τι­κή** (ως κα­τη­γο­ρού­με­νο α­ντι­κει­μέ­νου): θε­ω­ρώ κά­τι/κά­ποι­ον ως...

π.χ. *Πά­ντες ἡ­γοῦ­νται τὴν δι­και­ο­σύ­νην με­γί­στην ἀ­ρε­τήν.*

**ἡ­γοῦ­μαι+δο­τι­κή**: ο­δη­γώ κά­ποι­ον.

**ἡ­γοῦ­μαι+γε­νι­κή**: εί­μαι αρ­χη­γός κά­ποι­ου, δι­οι­κώ κά­ποι­ον.

**6) δι­α­βε­βλη­μέ­νοις**: δο­τι­κή πλη­θυ­ντι­κού της με­το­χής πα­ρα­κει­μέ­νου του ρή­μα­τος *δι­α­βάλ­λο­μαι*: συ­κο­φα­ντού­μαι.

*δι­α­βάλ­λω:* κα­τη­γο­ρώ ψευ­δώς, συ­κο­φα­ντώ.

**7) αἴ­τι­ος-α-ον:** **α)+*γε­νι­κή αι­τί­ας***: υ­πεύ­θυ­νος, έ­νο­χος, υ­πό­δι­κος. π.χ. *αἴ­τι­ος κλο­πῆς*

**β)+*γε­νι­κή α­ντι­κει­με­νι­κή***: πρό­ξε­νος. π.χ. *αἴ­τι­ος ἀ­γα­θῶν*

**8) κα­τα­στῆ­ναι**: α­πα­ρέμ­φα­το α­ο­ρί­στου (*ἔ­στην*) του ρή­μα­τος *κα­θί­στα­μαι*: γί­νο­μαι, δι­ο­ρί­ζο­μαι.

***κα­θί­στα­μαι εἰς ἔ­λεγ­χον:*** λο­γο­δο­τώ.

**ΠΡΟ­ΣΟ­ΧΗ ΣΤΗ ΣΗ­ΜΑ­ΣΙ­Α ΤΩΝ ΣΥΝ­ΘΕ­ΤΩΝ ΤΟΥ «ἵ­στα­μαι»**

**ἵ­στη­μι** (τι­να ή τι): στή­νω.

**ἵ­στα­μαι:** (μέ­σο) το­πο­θε­τώ/(πα­θη­τι­κό) το­πο­θε­τού­μαι α­πό κά­ποι­ον/(α­με­τάβ.) στέ­κο­μαι.

**κα­θί­στα­μαι:** ε­γκα­θί­στα­μαι/γί­νο­μαι/δι­ο­ρί­ζο­μαι/ε­πι­κρα­τώ, υ­πάρ­χω (π.χ. *τὸ κα­θε­στώς*).

**με­θί­στα­μαι:** με­τα­βάλ­λο­μαι (πρβλ. §4 «*με­θι­στα­μέ­νης τῆς πο­λι­τεί­ας*»).

**ὑ­φί­στα­μαι:** υ­πο­τάσ­σο­μαι/πα­θαί­νω κά­τι (και το α­ντι­με­τω­πί­ζω).

**πα­ρί­στα­μαι:** εί­μαι πλη­σί­ον, πα­ρών, πα­ρευ­ρί­σκο­μαι/βο­η­θώ (πρβλ. *συμ-πα­ρα­στά­της*).

**ἀ­νί­στα­μαι:** ε­γεί­ρο­μαι, ση­κώ­νο­μαι όρ­θι­ος (πρβλ. «*Χρι­στὸς ἀ­νέ­στη*»).

**ἀν­θί­στα­μαι:** ε­να­ντι­ώ­νο­μαι (>*α­ντί­στα­ση*).

**ἀ­φί­στα­μαι:** α­πο­μα­κρύ­νο­μαι, α­πο­χω­ρώ, α­πέ­χω, α­πο­στα­τώ.

**ἐ­νί­στα­μαι:** α­ντι­στέ­κο­μαι, α­ντι­λέ­γω (>*έν­στα­ση*).

**προΐ­στα­μαι:** βρί­σκο­μαι ε­πί κε­φα­λής (>*προϊ­στά­με­νος*).

**§2**

**1) σφό­δρα**: (*πο­σο­τι­κό ε­πίρ­ρη­μα*) πά­ρα πο­λύ, υ­περ­βο­λι­κά.

**2) πι­στεύ­ω τι­νί**: έ­χω ε­μπι­στο­σύ­νη σε κά­ποι­ον, ε­μπι­στεύ­ο­μαι κά­ποι­ον.

**ΠΡΟ­ΣΟ­ΧΗ!**

**πι­στεύ­ω ἐ­μαυ­τῷ**: έ­χω πί­στη, ε­μπι­στο­σύ­νη στον ε­αυ­τό μου.

**πι­στεύ­ο­μαι**: α­πο­λαμ­βά­νω ε­μπι­στο­σύ­νης.

**πι­στεύ­ω τι­νί**: ε­μπι­στεύ­ο­μαι.

**3) ἀ­η­δῶς:** (ε­πίρ­ρη­μα του ε­πι­θέ­του ***ὁ, ἡ, ἀ­η­δής, τό ἀ­η­δές***: δυ­σά­ρε­στος) ά­σχη­μα, δυ­σά­ρε­στα.

**4) δι­ά­κει­μαι ἀ­η­δῶς/κα­κῶς πρός τι­να**: φέ­ρο­μαι ά­σχη­μα, ε­χθρι­κά σε κά­ποι­ον.

**ΠΡΟ­ΣΟ­ΧΗ ΣΤΑ ΣΥΝ­ΘΕ­ΤΑ ΤΟΥ «κεῖ­μαι» και τη χρή­ση τους στα νέ­α ελ­λη­νι­κά**

**ἀ­πό­κει­ται:** ε­ξαρ­τά­ται α­πό κά­ποι­ον π.χ. *Σε σέ­να α­πό­κει­ται να λά­βεις τη σω­στή α­πό­φα­ση.*

**ἐ­πί­κει­ται:** πρό­κει­ται να συμ­βεί π.χ. *Η ε­πι­κεί­με­νη συ­νά­ντη­ση του πρω­θυ­πουρ­γού με τον πρό­ε­δρο της δη­μο­κρα­τί­ας, ο ε­πι­κεί­με­νος τυ­φώ­νας.*

**ἔ­γκει­ται:** βρί­σκε­ται, (εν)υ­πάρ­χει π.χ. *Δεν α­ντι­λαμ­βά­νε­ται πού έ­γκει­ται το πρό­βλη­μα*

**πα­ρά­κει­μαι:** εί­μαι πλη­σί­ον π.χ. *Έ­τρε­ξε στο πα­ρα­κεί­με­νο φαρ­μα­κεί­ο γι­α τις πρώ­τες βο­ή­θει­ες.*

**ὑ­πό­κει­μαι:** εί­μαι στη δι­και­ο­δο­σί­α κά­ποι­ου π.χ. *Υ­πό­κει­ται στη δι­α­κρι­τι­κή σας ευ­χέ­ρει­α να ι­κα­νο­ποι­ή­σε­τε ή ό­χι το αί­τη­μά μου.*

**πρό­κει­ται** *(βλ. και ε­τυ­μο­λο­γι­κά-λε­ξι­λο­γι­κά σχό­λι­α)*

**5) με­τα­μέ­λει μοί τι­νος:** με­τα­νι­ώ­νω, με­τα­νο­ώ γι­α κά­τι, αλ­λά­ζω γνώ­μη.

**§3**

**1) ἀ­ξι­όω-ῶ(+τε­λι­κό α­πα­ρέμ­φα­το)**: έ­χω την α­ξί­ω­ση να..., α­παι­τώ να...

**2) ἐ­πι­δεί­κνυ­μι**: α­πο­δει­κνύ­ω.

**3) εὔ­νους εἰ­μί τι­νι**: δι­ά­κει­μαι φι­λι­κά/ευ­με­νώς προς κά­ποι­ον ή κά­τι.

**4) τὰ κα­θε­στη­κό­τα (ή κα­θε­στῶ­τα) πρά­γμα­τα**: το πα­ρόν πο­λί­τευ­μα (*κα­θε­στη­κὼς* ή *κα­θε­στώς*: με­το­χή πα­ρα­κει­μέ­νου του ρή­μα­τος *κα­θί­στα­μαι*).

**5) πλέ­ον ἐ­στί (γί­γνε­ται) τι­νί τι:** υ­πάρ­χει κά­ποι­α ω­φέ­λει­α σε κά­ποι­ον.

**6) με­τρί­ως**(<*τὸ μέ­τρον*): σύμ­φω­να με το μέ­τρο, κό­σμι­α.

**7) δέ­ο­μαι(+γε­νι­κή προ­σώ­που+αιτιατική/τε­λι­κό α­πα­ρέμ­φα­το):** ζητώ από κάποιον κάτι, πα­ρα­κα­λώ κά­ποι­ον να κά­νει κά­τι.

Ε­πί­σης:

***δέ­ο­μαι + γε­νι­κή πρά­γμα­τος***: έ­χω α­νά­γκη κά­ποι­ου πρά­γμα­τος

***δέ­ο­μαί τι­νός τι***: ζη­τώ α­πό κά­ποι­ον κά­τι

**8) δο­κι­μά­ζω τι­νά**: ε­ξε­τά­ζω και βρί­σκω κά­ποι­ον κα­τάλ­λη­λο γι­α δη­μό­σι­ο α­ξί­ω­μα, ε­γκρί­νω/ε­πι­κυ­ρώ­νω την ε­κλο­γή κά­ποι­ου.

**≠ *ἀ­πο­δο­κι­μά­ζω τι­νά***

**9) ἱπ­πεύ­ω:** (ε­δώ) υ­πη­ρε­τώ στο ιπ­πι­κό/α­νή­κω στην τά­ξη των ιπ­πέ­ων.

**10) ἐ­πι­δη­μέ­ω-ῶ** (<*ἐ­πί+δῆ­μος*): εί­μαι/ζω στην πα­τρί­δα, δι­α­μέ­νω στην πό­λη.

≠ ***ἀ­πο­δη­μέ­ω-ῶ***: εί­μαι μα­κρυ­ά α­πό την πα­τρί­δα μου.

**11) πο­λι­τεί­α**: πο­λί­τευ­μα.

**12) με­τέ­χω τι­νός**: έ­χω συμ­με­το­χή σε κά­τι.

Ε­ΤΥ­ΜΟ­ΛΟ­ΓΙ­ΚΑ - ΛΕ­ΞΙ­ΛΟ­ΓΙ­ΚΑ ΣΧΟ­ΛΙ­Α

**§1**

* ***συ­νῄ­δη < σύ­νοι­δα < σύν + οἶ­δα***

**ο­μόρ­ρι­ζα**: ***(θ. ειδ-)*** εί­δος, εί­δω­λο, ει­δω­λο­λά­τρης, ει­δώ­λι­ο (:*α­γαλ­μα­τί­δι­ο*), ει­δή­μων, ει­δι­κός, ει­δι­κό­τη­τα, ει­δι­κεύ­ο­μαι, ει­δί­κευ­ση, εί­δη­ση, ει­δη­σε­ο­γρα­φί­α, ει­δη­σε­ο­γρα­φι­κός, συ­νεί­δη­ση, συ­νει­δη­τός, συ­νει­δη­τά, α­συ­νεί­δη­τος, α­συ­νει­δη­σί­α, συ­νει­δη­το­ποι­ώ, συ­νει­δη­το­ποί­η­ση, ευ­συ­νεί­δη­τος, ευ­συ­νει­δη­σί­α, ει­δο­ποι­ώ, ει­δο­ποί­η­ση, ει­δο­ποι­ός.

***(θ. ιδ-)*** ι­δέ­α, ι­δε­ο­λο­γί­α, ι­δε­ο­λο­γι­κός, ι­δε­ώ­δης, ι­δα­νι­κός, ι­δα­νι­κό, ε­ξι­δα­νι­κεύ­ω, ε­ξι­δα­νί­κευ­ση, ι­στο­ρί­α, ε­ξι­στο­ρώ, ε­ξι­στό­ρη­ση, α­νι­στο­ρώ, α­νι­στό­ρη­τος, ι­στο­ρι­κός, ι­στο­ρι­ο­γρά­φος, ι­στο­ρι­ο­γρα­φί­α, μυ­θι­στό­ρη­μα.

**συ­νώ­νυ­μα**: *ἐ­πί­στα­μαι, γι­γνώ­σκω.*

**α­ντώ­νυ­μο**: *ἀ­γνο­ῶ.*

* ***βου­λή***

**ο­μόρ­ρι­ζα**: βου­λεύ­ο­μαι, βού­λευ­μα, βου­λευ­τής, βου­λευ­τή­ρι­ο, βου­λευ­τι­κός, βου­λευ­τι­λί­κι, κοι­νο­βού­λι­ο, κοι­νο­βου­λευ­τι­κός, κοι­νο­βου­λευ­τι­σμός, ευ­ρω­βου­λευ­τής, ευ­ρω­βου­λή, ευ­ρω­κοι­νο­βού­λι­ο, ε­πι­βου­λεύ­ο­μαι, ε­πί­βου­λος, ε­πι­βου­λή, συμ­βου­λεύ­ω-ο­μαι, συμ­βου­λή, συμ­βού­λι­ο, σύμ­βου­λος, συμ­βου­λευ­τι­κός, δι­α­βού­λι­ο (:*σύ­σκε­ψη*).

* ***κα­τη­γό­ροις < κα­τά + ἀ­γο­ρεύ­ω < ἀ­γο­ρά < ἀ­γεί­ρω (:συ­γκε­ντρώ­νω).***

**ο­μόρ­ρι­ζα**: κα­τη­γο­ρώ, κα­τη­γο­ρί­α, κα­τή­γο­ρος, κα­τη­γο­ρού­με­νος, κα­τη­γο­ρη­τή­ρι­ο, κα­τη­γο­ρη­μα­τι­κός, κα­τη­γο­ρού­με­νο, δι­κη­γό­ρος, δι­κη­γο­ρί­α, δη­μη­γο­ρί­α, συ­νή­γο­ρος, πα­ρή­γο­ρος, ε­τυ­μη­γο­ρί­α, α­πα­γο­ρεύ­ω, α­πα­γό­ρευ­ση, α­πα­γο­ρευ­τι­κός, α­γό­ρευ­ση, α­γο­ρεύ­ω, α­γο­ρά, α­γο­ρη­τής, α­γο­ρα­νο­μί­α, α­γο­ρα­πω­λη­σί­α, α­γο­ρα­φο­βί­α, λα­χα­νο­γο­ρά, κε­φα­λαι­α­γο­ρά, υ­πε­ρα­γο­ρά, α­γο­ρά­ζω, α­γο­ρα­στής, α­γο­ρα­στι­κός, α­γο­ρα­στός, α­γο­ραί­ος, α­γύρ­της, ο­μή­γυ­ρις, πα­νή­γυ­ρις, πα­νη­γυ­ρί­ζω, πα­νη­γύ­ρι, πα­νη­γυ­ρι­κός, πα­νη­γυ­ρι­σμός, ζω­ο­πα­νή­γυ­ρη, συ­να­γεί­ρω, συ­να­γερ­μός.

**συ­νώ­νυ­μο**: *ὁ δι­ώ­κων.*

**α­ντώ­νυ­μο**: *ὁ φεύ­γων.*

* ***βου­λο­μέ­νοις < βού­λο­μαι***

**ο­μόρ­ρι­ζα**: βού­λη­ση, βού­λη­μα, βου­λη­τι­κός, βου­λι­μί­α, ά­βου­λος.

**συ­νώ­νυ­μα**: *(ἐ)θέ­λω, ἐ­πι­θυ­μῶ, ἐ­φί­ε­μαι.*

**ΠΡΟ­ΣΟ­ΧΗ!**

**α)** **βού­λο­μαι:** ε­πι­θυ­μώ, έ­χω κα­τά νου να κά­νω κά­τι.

**ἐ­θέ­λω:** έ­χω α­πο­φα­σί­σει κα­τό­πιν σκέ­ψε­ως και σχε­δί­ου να κά­νω κά­τι.

**β)** **βού­λο­μαι:** ε­πι­θυ­μώ.

**βου­λεύ­ο­μαι:** σκέ­φτο­μαι, κρί­νω, α­πο­φα­σί­ζω.

**βου­λεύ­ω:** εί­μαι βου­λευ­τής/σκέ­φτο­μαι, σχε­δι­ά­ζω/(+τε­λι­κό α­πα­ρέμ­φα­το):

α­πο­φα­σί­ζω να κά­νω κά­τι.

* ***τρό­που < τρέ­πω***

**ο­μόρ­ρι­ζα**: τρο­πή, τρό­παι­ο, τρο­παι­ού­χος, α­πο­τρό­παι­ος, τρο­πά­ρι­ο, τρο­πο­λο­γί­α, τρο­πο­ποι­ώ, τρο­πο­ποί­η­ση, ε­ντρο­πή>ντρο­πή, ε­ντρέ­πο­μαι>ντρέ­πο­μαι, ε­κτρέ­πω, ε­κτρο­πή, έ­κτρο­πα, προ­τρέ­πω, προ­τρο­πή, α­να­τρέ­πω, α­να­τρο­πή, α­να­τρε­πτι­κός, α­να­τρέ­ψι­μος, α­να­τρο­πέ­ας, με­τα­τρέ­πω, με­τα­τρέ­ψι­μος, με­τα­τρο­πή, α­πο­τρέ­πω, α­πο­τρο­πή, υ­πο­τρο­πι­ά­ζω, υ­πο­τρο­πή, υ­πό­τρο­πος, ε­πι­τρέ­πω, ε­πί­τρο­πος, ε­πι­τρο­πή, ε­πι­τρε­πτός, α­νε­πί­τρε­πτος, δύ­στρο­πος, ι­δι­ό­τρο­πος, ι­δι­ο­τρο­πί­α, πο­λύ­τρο­πος.

* ***κα­κῶς ποι­ῶ*** : κα­τα­στρέ­φω, κα­κο­ποι­ώ

**ο­μόρ­ρι­ζα**: ποί­η­ση, ποί­η­μα, ποι­η­τής, ποι­η­τι­κός, α­πο­ποι­ού­μαι, α­πο­ποί­η­ση, εκ­ποι­ώ, εκ­ποί­η­ση, με­τα­ποι­ώ, με­τα­ποί­η­ση, πα­ρα­ποι­ώ, πα­ρα­ποί­η­ση, πε­ρι­ποι­ού­μαι, πε­ρι­ποί­η­ση, προ­σποι­ού­μαι, προ­σποί­η­ση, προ­σποι­η­τός, ι­κα­νο­ποι­ώ, ι­κα­νο­ποί­η­ση, α­νι­κα­νο­ποί­η­τος, ι­κα­νο­ποι­η­τι­κός, πρα­γμα­το­ποι­ώ, πρα­γμα­το­ποι­ή­σι­μος, α­πρα­γμα­το­ποί­η­τος, δρα­μα­το­ποι­ώ, τρα­γι­κο­ποι­ώ, γε­λοι­ο­ποι­ώ, α­ξι­ο­ποι­ώ, με­γα­λο­ποι­ώ, χρη­σι­μο­ποι­ώ, η­θο­ποι­ός, η­θο­ποι­ία, υ­πο­δη­μα­το­ποι­ός, αρ­το­ποι­ός, ε­πι­πλο­ποι­ός, φαρ­μα­κο­ποι­ός, γε­λω­το­ποι­ός.

**α­ντώ­νυ­μο**: *εὖ ποι­ῶ*, *εὐ­ερ­γε­τώ.*

**συ­νώ­νυ­μα** (του ***ποι­ῶ***): *πράτ­τω, δρῶ, ἐρ­γά­ζο­μαι.*

**α­ντώ­νυ­μα** (του ***ποι­ῶ***): *ἀρ­γῶ, ἡ­συ­χί­αν ἔ­χω.*

* ***χά­ριν < ἡ χά­ρις (-ι­τος) < χαί­ρω***

**ο­μόρ­ρι­ζα**: χά­ρη, χα­ρά, χα­ρί­εις, χα­ρι­έ­ντως, χα­ρι­ε­ντί­ζο­μαι, χα­ρι­έ­ντι­σμα, χα­ρί­ζω, χά­ρι­σμα, χα­ρι­σμα­τι­κός, χα­ρι­στι­κός, χα­ρι­το­λό­γη­μα, χα­ρι­το­λο­γί­α, χα­ρι­το­λό­γος, χα­ρι­το­λο­γώ, χα­ρι­τω­μέ­νος, χάρ­μα, χαρ­μό­συ­νος, χα­ρού­με­νος, συγ­χα­ρη­τή­ρι­α, πε­ρι­χα­ρής, ευ­χά­ρι­στος, χα­ρο­ποι­ός.

**συ­νώ­νυ­μα** (του **χαί­ρω**): εὐ­φραί­νο­μαι, ἥ­δο­μαι, τέρ­πο­μαι, ἀ­γάλ­λο­μαι.

**α­ντώ­νυ­μα** (του **χαί­ρω**): ἄ­χθο­μαι, θλί­βο­μαι, λυ­ποῦ­μαι, ἀλ­γῶ.

* ***εἶ­χον < ἔ­χω***

**ο­μόρ­ρι­ζα**: (***θ. εχ-εξ-οχ-***) ε­νέ­χο­μαι, ε­νο­χή, έ­νο­χος, ε­νο­χο­ποι­ώ, ε­ξέ­χω, ε­ξο­χή, έ­ξο­χος, ε­ξέ­χων, συ­νέ­χω, συ­νε­χώς, συ­νο­χή, συ­νε­κτι­κός, προ­σέ­χω, προ­σο­χή, προ­σε­κτι­κός, προ­έ­χω, α­νέ­χο­μαι, α­νο­χή, α­νε­κτι­κός, κα­τέ­χω, κα­το­χή, κά­το­χος, κα­το­χι­κός, με­τέ­χω, με­το­χή, με­το­χι­κός, μέ­το­χος, πα­ρέ­χω, πα­ρο­χή, α­ντέ­χω, α­ντο­χή, αν­θε­κτι­κός, πε­ρι­έ­χω, πε­ρι­ο­χή, πε­ρι­ε­κτι­κός, α­πέ­χω, α­πο­χή, υ­πε­ρέ­χω, υ­πε­ρο­χή, υ­πέ­ρο­χος, ε­κε­χει­ρί­α, α­να­κω­χή, ε­χε­μύ­θει­α, ε­χέ­μυ­θος, έ­ξη (:*συ­νή-θει­α*), μέ­θε­ξη (:*συμ­με­το­χή*), κα­χε­ξί­α, κα­χε­κτι­κός, ε­ξής, ε­φε­ξής, πλε­ο­νε­ξί­α, πλε­ο­νέ­κτης, πο­λι­ού­χος, κλη­ρού­χος, κλη­ρου­χί­α, ρα­βδού­χος, βι­τα­μι­νού­χος, συ­ντα­ξι­ού­χος, α­δει­ού­χος, νου­νε­χής (:*συ­νε­τός)*, ε­χέ­φρων (:*συ­νε­τός*), η­νί­ο­χος.

(***θ. σχ-***) σχέ­ση, σχε­τι­κός, σχε­τι­κά, ά­σχε­τος, σχή­μα, σχη­μα­τί­ζω, σχη­μα­τι­κός, α­σχη­μά­τι­στος, σχέ­δι­ο, σχε­δι­ά­ζω, σχε­δι­α­στής, σχε­δόν, ά­σχη­μος, σχο­λή, α­σχο­λί­α, σχο­λεί­ο.

* ***ἡ­γέ­ο­μαι-οῦ­μαι***

**ο­μόρ­ρι­ζα**: η­γού­με­νος, η­γε­μό­νας, η­γε­μο­νί­α, η­γε­μο­νι­κός, η­γε­μο­νεύ­ω, η­γε­σί­α, η­γέ­της, η­γε­τι­κός, η­γή­το­ρας, ει­σή­γη­ση, ει­ση­γη­τής, ει­ση­γού­μαι, α­φη­γού­μαι, α­φή­γη­ση,α­φη­γη­μα­τι­κός, ε­ξή­γη­ση, α­νε­ξή­γη­τος, ε­ξη­γώ, ε­ξη­γού­μαι, δι­η­γού­μαι, δι­ή­γη­ση, δι­ή­γη­μα, δι­η­γη­μα­τι­κός, α­νεκ­δι­ή­γη­τος, αρ­χη­γέ­της, πο­δη­γε­τώ, πο­δη­γέ­τη­ση, προ­η­γού­μαι, προ­η­γού­με­νος, προ­η­γου­μέ­νως, πε­ρι­ή­γη­ση, πε­ρι­η­γη­τής, πε­ρι­η­γού­μαι, κα­θη­γη­τής, κα­θη­γη­τι­κός, υ­φη­γη­τής, κα­θο­δη­γη­τής.

**συ­νώ­νυ­μα**: *νο­μί­ζω, δο­κῶ, οἴ­ο­μαι-οἶ­μαι, ὑ­πο­λαμ­βά­νω, κρί­νω.*

**ΠΡΟ­ΣΟ­ΧΗ ΣΤΗ ΣΗ­ΜΑ­ΣΙ­Ο­ΛΟ­ΓΙ­ΚΗ Α­ΠΟ­ΧΡΩ­ΣΗ ΤΩΝ ΡΗ­ΜΑ­ΤΩΝ**

**ἡ­γοῦ­μαι**: θε­ω­ρώ (εκ­φρά­ζει μι­α α­ξι­ο­λο­γι­κή κρί­ση).

**νο­μί­ζω**: θε­ω­ρώ (χω­ρίς αμ­φι­βο­λί­α).

**οἴ­ο­μαι-οἶ­μαι**: θε­ω­ρώ (γι­α σφα­λε­ρή γνώ­μη).

* ***ἀ­δί­κως < ἄ­δι­κος < ἀ στε­ρη­τι­κό + δί­κη***

**ο­μόρ­ρι­ζα**: ά­δι­κος, α­δι­κί­α, α­δι­κώ, α­δί­κη­μα, α­δι­κη­μέ­νος, α­δι­κο­πρα­γί­α, α­δι­κο­πρα­γώ, ά­δι­κα, α­δι­και­ο­λό­γη­τα, α­δι­και­ο­λό­γη­τος, α­δι­κο­χα­μέ­νος, α­δι­καί­ω­τος, δί­κη, δι­κη­γό­ρος, δι­κη­γο­ρί­α, δί­κην (*ε­πίρ­ρ.: ό­πως α­κρι­βώς, σαν*), δι­κά­ζω, δι­κα­στής, δι­κα­στή­ρι­ο, δί­και­ο, δι­και­ο­δο­σί­α, δι­και­ο­λο­γώ, δι­και­ο­λο­γη­μέ­νος, δι­και­ο­λο­γη­μέ­να, δι­και­ο­λο­γί­α, δι­και­ο­λο­γη­τι­κός, δι­και­ο­πρα­ξί­α, δι­και­ο­σύ­νη, δι­και­ού­μαι, δι­και­ού­χος, δι­καί­ω­μα, δι­και­ω­μα­τι­κός, δι­και­ώ­νω, δι­καί­ω­ση, δι­κα­νι­κός, α­ντί­δι­κος, α­ντι­δι­κώ, α­ντι­δι­κί­α, δι­ά­δι­κος.

* ***τοῖς δι­α­βε­βλη­μέ­νοις < δι­ά + βάλ­λω***

**ο­μόρ­ρι­ζα**: (***θ. βαλ-βολ-βλη-βελ-***) εμ­βάλ­λω, εμ­βο­λή, έμ­βο­λο, εμ­βο­λί­ζω, εμ­βό­λι­ο, εμ­βο­λι­ά­ζω, εμ­βό­λι­μος, ει­σβάλ­λω, ει­σβο­λή, ει­σβο­λέ­ας, εκ­βάλ­λω, εκ­βο­λή, συμ­βάλ­λω, συμ­βο­λή, συμ­βό­λαι­ο, συμ­βο­λαι­ο­γρά­φος, σύμ­βο­λο, συμ­βο­λί­ζω, συμ­βο­λι­κός, συμ­βο­λι­σμός, προ­σβάλ­λω, προ­σβο­λή, προ­σβλη­τι­κός, προ­βάλ­λω, προ­βο­λή, προ­βο­λέ­ας, πρό­βλη­μα, προ­βλη­μα­τι­κός, α­να­βάλ­λω, α­να­βο­λή, α­να­βλη­τι­κός, κα­τα­βάλ­λω, δι­α­βάλ­λω, δι­α­βο­λή, δι­α­βλη­τός, α­δι­ά­βλη­τος, δι­ά­βο­λος, δι­α­βο­λι­ά, με­τα­βάλ­λω, με­τα­βο­λή, με­τα­βλη­τός, α­με­τά­βλη­τος, ευ­με­τά­βλη­τος, πα­ρα­βάλ­λω, πα­ρά­βο­λο, α­ντι­πα­ρα­βάλ­λω, πε­ρι­βάλ­λω, πε­ρι­βάλ­λον, πε­ρι­βο­λή, αμ­φι­βάλ­λω, αμ­φί­βο­λος, α­ναμ­φί­βο­λος, αμ­φι­βο­λί­α, α­πο­βάλ­λω, α­πο­βο­λή, α­πό­βλη­τα, υ­πο­βάλ­λω, υ­πο­βο­λέ­ας, υ­περ­βάλ­λω, υ­περ­βο­λή, υ­περ­βο­λι­κός, α­νυ­πέρ­βλη­τος, ε­πι­βάλ­λω, ε­πι­βο­λή, βο­λή, βό­λι, βο­λί­δα, βέ­λος, εμ­βέ­λει­α, βλή­μα, βλη­τι­κός, έμ­βλη­μα, βαλ­λι­στι­κός, βε­λό­να, βο­λι­δο­σκο­πώ, το­ξο­βο­λί­α, λι­θο­βο­λι­σμός, πυ­ρο­βο­λι­σμός, φυλ­λο­βό­λος, δι­σκο­βό­λος, μυ­ρο­βό­λος, κε­ραυ­νο­βό­λος, βό­λος, γυ­ρο­βο­λι­ά, κα­τα­βο­λά­δα, βαλ­βί­δα.

* ***ἀ­γα­θῶν***

**ο­μόρ­ρι­ζα**: α­γα­θό, α­γα­θός, α­γα­θο­ερ­γός, α­γα­θο­ερ­γί­α, α­γα­θο­πι­στί­α *(:ευ­πι­στί­α),* α­γα­θο­ποι­ός, α­γα­θι­ά­ρης, α­γα­θεύ­ω, Πα­νά­γα­θος.

* ***ἀ­να­γκά­ζω­σιν < ἀ­νά­γκη***

**ο­μόρ­ρι­ζα**: α­νά­γκη, α­να­γκά­ζω, α­να­γκαί­ος, α­να­γκαι­ό­τη­τα, α­να­γκα­σμός, κα­τα­να­γκα­σμός, κα­τα­να­γκα­στι­κός, α­να­γκα­στι­κός, ε­ξα­να­γκα­στι­κός, ε­ξα­να­γκα­σμός.

* ***ἔ­λεγ­χον***

**ο­μόρ­ρι­ζα**: έ­λεγ­χος, ε­λε­γκτής, ε­λε­γκτι­κός, α­νε­ξέ­λε­γκτος.

* ***τῶν βε­βι­ω­μέ­νων < βι­όω-ῶ < βί­ος***

**ο­μόρ­ρι­ζα**: βί­ος, βι­ος (:*πε­ρι­ου­σί­α*), βι­ο­τι­κός, έμ­βι­ος, βι­ώ­νω, βί­ω­μα, βι­ω­μα­τι­κός, δι­α­βι­ώ­νω, δι­α­βί­ω­ση, α­ντι­βί­ω­ση, ε­πι­βι­ώ­νω, ε­πι­βί­ω­ση, συμ­βι­ώ­νω, συμ­βί­ω­ση, βι­ώ­σι­μος, βι­ω­τι­κός, α­βί­ω­τος, βι­ο­γρα­φί­α, βι­ο­θε­ω­ρί­α, βι­ο­λο­γί­α, βι­ο­λο­γι­κός, βι­ο­μη­χα­νί­α, βι­ο­μη­χα­νι­κός, βι­ο­πά­λη, βι­ο­πα­λαι­στής, βι­ο­ψί­α, βι­ο­γρά­φος, βι­ο­γρα­φι­κός, ι­σό­βι­ος, υ­δρό­βι­ος (*βλ. και λε­ξι­λο­γι­κά σχό­λι­α §10*).

**συ­νώ­νυ­μα**: *ζή­ω-ῶ, δι­αι­τά­ο­μαι-ῶ­μαι.*

**α­ντώ­νυ­μα**: *ἀ­πο­θνῄ­σκω, τε­λευ­τά­ω-ῶ.*

* ***κα­τα­στῆ­ναι < κα­θί­στα­μαι < κα­τά + ἵ­στα­μαι***

**ο­μόρ­ρι­ζα**: (***θ. στα-***) στά­ση, στα­τι­κός, έν­στα­ση, έκ­στα­ση, εκ­στα­τι­κός, σύ­στα­ση, συ­νι­στώ, συ­νί­στα­μαι, συ­στα­τι­κός, συ­στα­τι­κό, κα­τά­στα­ση, κα­τά­στη­μα, κα­τα­στα­τι­κό, δι­ί­στα­μαι, δι­ά­στα­ση, με­τά­στα­ση, πα­ρι­στά­νω, πα­ρά­στα­ση, πα­ρα­στα­τι­κός, α­ντί­στα­ση, αν­θί­στα­μαι, α­ντι­στα­σι­α­κός, πε­ρί­στα­ση, πε­ρι­στα­σι­α­κός, α­πό­στα­ση, προ­στα­σί­α, προ­στα­τεύ­ω, προ­στά­της, ε­νί­στα­μαι, υ­φί­στα­μαι, υ­πό­στα­ση, στα­μα­τώ, α­στα­μά­τη­τα, α­στα­μά­τη­τος, στά­θμη, στα­θμός, α­στά­θμη­τος, στα­θμεύ­ω, στά­θμευ­ση, στα­θε­ρός, ευ­στα­θής, α­στα­θής, ευ­στά­θει­α, α­στά­θει­α, κα­θε­στώς, κα­τε­στη­μέ­νο, στα­σι­ά­ζω, στα­σί­δι, α­να­στα­τώ­νω, α­να­στά­τω­ση, ά­στα­τος, α­νά­στα­τος, α­να­σταί­νω, α­νά­στα­ση, στά­σι­μος, στα­τι­κός, α­πο­στα­τώ, α­πο­στα­σί­α, συ­μπα­ρί­στα­μαι, συ­μπα­ρά­στα­ση, προΐ­στα­μαι, προϊ­στά­με­νος, α­νυ­πό­στα­τος, νε­ο­σύ­στα­τος, συ­στά­δα, εκ του συ­στά­δην (:*α­πό κο­ντά*).

(***θ. στη-***) στή­νω, συ­στή­νω, στη­τός, στή­λη, δι­ά­στη­μα, σύ­στη­μα, α­νά­στη­μα, α­πό­στη­μα, στέ­κο­μαι.

**§2**

* ***σφό­δρα***

**ο­μόρ­ρι­ζα**: σφό­δρα, σφο­δρός, σφο­δρό­τη­τα, σφο­δρά.

* ***πι­στεύ­ω < πί­στις***

**ο­μόρ­ρι­ζα**: πί­στη, πι­στός, πι­στο­ποι­ώ, πι­στο­ποί­η­ση, πι­στο­ποι­η­τι­κό, α­πι­στο­ποί­η­τος, πι­στό­τη­τα, πί­στω­ση, πι­στω­τής, πι­στω­τι­κός, έ­μπι­στος, ε­μπι­στο­σύ­νη, ά­πι­στος, α­πι­στί­α, α­πί­στευ­τος, πι­στευ­τός, α­πι­στώ.

* ***ἐλ­πί­ζω < ἐλ­πίς***

**ο­μόρ­ρι­ζα**: α­πελ­πι­σί­α, α­πελ­πί­ζω, α­πελ­πι­σμέ­νος, α­πελ­πι­στι­κός, ά­πελ­πις (π.χ. *α­πέλ­πι­δες προ­σπά­θει­ες*), α­νέλ­πι­στος, ελ­πί­δα, ελ­πί­ζω, ελ­πι­δο­φό­ρος, φέ­ρελ­πις, εύ­ελ­πις, ευ­ελ­πι­στώ.

* ***τυγ­χά­νει***

**ο­μόρ­ρι­ζα**: (***θ. τυχ-***) τύ­χη, τυ­χαί­νω, τυ­χαί­ος, τυ­χαί­α, τυ­χε­ρός, ά­τυ­χος, α­τυ­χί­α, α­τυ­χώ, α­τυ­χώς, α­τύ­χη­μα, ε­πι­τυ­χί­α, ε­πι­τυ­χη­μέ­νος, ε­πι­τυ­χής, α­πο­τυ­χί­α, α­πο­τυ­χη­μέ­νος, τυ­χάρ­πα­στος, πρό­στυ­χος, τυ­χο­δι­ώ­κτης, τυ­χο­δι­ω­κτι­κός, τυ­χαί­νω, πε­τυ­χαί­νω, τυ­χόν, ευ­τυ­χώ, ευ­τυ­χής, ευ­τυ­χί­α, ευ­τύ­χη­μα, δυ­στυ­χώ, δύ­στυ­χος, δυ­στύ­χη­μα, δυ­στυ­χί­α, κα­λο­τυ­χί­α, κα­λο­τυ­χώ, κα­λό­τυ­χος, κα­κο­τυ­χί­α, κα­κό­τυ­χος, ε­πι­τυγ­χά­νω, α­πο­τυγ­χά­νω.

(***θ. τευχ-***) ε­πί­τευ­ξη, ε­πί­τευ­γμα, συ­νέ­ντευ­ξη, ε­ντευ­κτή­ρι­ο, α­νε­πί­τευ­κτος.

**συ­νώ­νυ­μα**: *ἐ­φι­κνοῦ­μαί τι­νος/ἀ­πα­ντῶ τι­νι (:συ­να­ντώ).*

**α­ντώ­νυ­μα**: *ἁ­μαρ­τά­νω, ἀ­πο­τυγ­χά­νω, σφάλ­λο­μαι, ἀ­στο­χῶ.*

* ***ἀ­η­δῶς < ἀ­η­δής < ἀ-στε­ρητ. + ἧ­δος < ἥ­δο­μαι: ευ­χα­ρι­στι­έ­μαι***

**ο­μόρ­ρι­ζα**: α­η­δί­α, α­η­δι­α­στι­κός, α­η­δι­ά­ζω, ηδονίζομαι, η­δο­νή, η­δο­νι­κός, η­δο­νι­σμός, η­δο­νο­βλε­ψί­ας, η­δο­νο­θή­ρας, η­δυ­ντι­κός, η­δυ­πα­θής, η­δυ­πά­θει­α, η­δύ­πο­το, ηδύοσμος (:δυόσμος), ή­δυ­σμα, φι­λή­δο­νος.

**α­ντώ­νυ­μο**: *ἡ­δέ­ως.*

**συ­νώ­νυ­μα** (του ***ἥ­δο­μαι***): *ἀ­γάλ­λο­μαι, τέρ­πο­μαι, χαί­ρω.*

**α­ντώ­νυ­μα** (του ***ἥ­δο­μαι***): *ἄ­χθο­μαι, θλί­βο­μαι, λυ­ποῦ­μαι.*

* ***δι­α­κεί­με­νος < δι­ά + κεῖ­μαι***

**ο­μορ­ρι­ζα**: κεί­μαι *(:βρί­σκο­μαι, εί­μαι το­πο­θε­τη­μέ­νος),* κεί­με­νο, κει­με­νι­κός, κει­με­νι­κό­τη­τα, κει­με­νο­γρά­φος, κει­μή­λι­ο, κει­μη­λι­ο­θή­κη, δι­ά­κει­μαι *(:βρί­σκο­μαι σε συ­γκε­κρι­μέ­νη ψυ­χι­κή κα­τά­στα­ση),* δι­α­κει­με­νι­κό­τη­τα, σύ­γκει­μαι *(:α­παρ­τί­ζο­μαι α­πό ε­πι­μέ­ρους τμή­μα­τα),* συ­γκεί­με­νος, πρό­σκει­μαι *(:υ­πο­στη­ρί­ζω πο­λι­τι­κά κά­ποι­ον/κά­τι),* προ­σκεί­με­νος, υ­πέρ­κει­μαι *(:βρί­σκο­μαι πά­νω α­πό κά­τι),* υ­περ­κεί­με­νος, α­πό­κει­ται (:*ε­ξαρ­τά­ται α­πό κά­ποι­ον*), ε­να­πό­κει­ται (*ε­ξαρ­τά­ται α­πό κά­ποι­ον*), ε­πί­κει­ται (:*πρό­κει­ται να συμ­βεί*), ε­πι­κεί­με­νος, έ­γκει­ται (:*βρί­σκε­ται*), πα­ρά­κει­μαι (: *εί­μαι κο­ντά*), πα­ρα­κεί­με­νος, υ­πό­κει­μαι *(:εί­μαι στη δι­και­ο­δο­σί­α κά­ποι­ου*), υ­πο­κεί­με­νο, υ­πο­κει­με­νι­κός, α­ντί­κει­μαι (*σε, προς: βρί­σκο­μαι σε α­ντί­θε­ση, α­ντι­βαί­νω προς κά­τι*), α­ντι­κεί­με­νο, α­ντι­κει­με­νι­κός, α­ντι­κει­με­νι­κό­τη­τα, α­ντι­κει­με­νο­ποι­ώ, πρό­κει­ται, προ­κεί­με­νο(ς), κεί­το­μαι, κοί­τη, κα­τά­κοι­τος, κοι­τώ­νας.

* ***λέ­γο­ντος***

**ο­μόρ­ρι­ζα**: (***θ. λεγ-λογ-***) ε­κλέ­γω, ε­κλο­γή, ε­κλο­γέ­ας, ε­κλο­γι­κός, συλ­λέ­γω, συλ­λο­γή, συλ­λέ­κτης, συλ­λε­κτι­κός, σύλ­λο­γος, συλ­λο­γι­κός, προ­λέ­γω, πρό­λο­γος, προ­λο­γί­ζω, προ­λο­γι­κός, α­ντι­λέ­γω, α­ντί­λο­γος, α­πο­λο­γού­μαι, α­πο­λο­γί­α, α­πο­λο­γη­τι­κός, (συγ)κα­τα­λέ­γω, κα­τά­λο­γος, α­να­λο­γί­ζο­μαι, α­να­λο­γι­κός, α­νά­λο­γος, δι­α­λέ­γω, δι­α­λο­γή, δι­α­λε­κτός, δι­α­λο­γί­ζο­μαι, δι­α­λο­γι­σμός, δι­ά­λο­γος, ε­πι­λέ­γω, ε­πι­λο­γή, ε­πί­λο­γος, ε­πί­λε­κτος, κα­τα­λο­γί­ζω, κα­τα­λο­γι­σμός, κα­τά­λο­γος, υ­πο­λο­γί­ζω, υ­πο­λο­γι­σμός, α­πο­λο­γι­σμός, έλ­λο­γος, ά­λο­γος, πα­ρά­λο­γος, πα­ρα­λο­γί­ζο­μαι, α­ντι­λέ­γω, αμ­φι­λε­γό­με­νος, λο­γί­ζο­μαι, λο­γα­ρι­ά­ζω, λο­γα­ρι­α­σμός, λέ­ξη, λε­ξι­κό, λε­κτι­κός, λό­γος, λό­γι­ος, λο­γι­κή, λο­γι­κός, λο­γι­σμός, λο­γι­στής, λο­γι­στι­κή, λε­ξι­λό­γι­ο, λε­ξι­πε­νί­α, δυσ­λε­ξί­α, λο­γο­τέ­χνης, λο­γο­τε­χνί­α, λο­γο­θε­ρα­πεί­α, λο­γο­δο­τώ, λο­γο­κρί­νω, λο­γο­φέρ­νω, ο­μο­λο­γώ, ο­μο­λο­γί­α, ο­μο­λο­γου­μέ­νως, αν­θο­λό­γι­ο, αν­θο­λο­γί­α.

***(θ. ρη-)*** ρή­μα, ρη­μα­τι­κός, ε­πίρ­ρη­μα, ε­πιρ­ρη­μα­τι­κός, ρή­ση, ρή­τρα, ρή­το­ρας, ρη­το­ρεί­α, ρη­το­ρο­δι­δά­σκα­λος, ρη­τό, ρη­τός, άρ­ρη­τος.

***(θ. επ-)*** έ­πος, ε­πι­κός.

**συ­νώ­νυ­μα**: *φη­μί, ἀ­γο­ρεύ­ω, φρά­ζω, δη­μη­γο­ρῶ, λα­λῶ, φθέγ­γο­μαι.*

**α­ντώ­νυ­μο**: *σι­ω­πῶ.*

* ***ἀ­κού­σῃ***

**ο­μόρ­ρι­ζα**: α­κού­ω, ά­κου­σμα, α­κου­στός, ξα­κου­στός, α­κου­στά, α­κου­στι­κό, α­κου­στι­κή, α­κου­στι­κός, υ­πή­κο­ος, ευ­ή­κο­ος, αυ­τή­κο­ος, βα­ρή­κο­ος, ω­τα­κου­στής, α­νή­κου­στος.

* ***πε­πρα­γμέ­νων < πράτ­το­μαι***

**ο­μόρ­ρι­ζα**: ει­σπράτ­τω, εί­σπρα­ξη, ει­σπρα­κτι­κός, ει­σπρά­κτο­ρας, συ­μπράτ­τω, σύ­μπρα­ξη, δι­α­πράτ­τω, δι­ά­πρα­ξη, ά­πρα­κτος, ά­πρα­γος, α­πρα­ξί­α, α­πρά­γμων, πο­λυ­πρά­γμων, ευ­πρα­γί­α, δυ­σπρα­γί­α, ε­μπρά­γμα­τος, πρα­γμα­τι­κός, πρά­γμα­τι, πρα­γμα­τι­κό­τη­τα, πρα­γμα­το­ποι­ώ, πρα­γμα­το­ποί­η­ση, πρα­γμα­τεύ­ο­μαι, πρα­γμα­τεί­α, δι­α­πρα­γμα­τεύ­ο­μαι, δι­α­πρα­γμά­τευ­ση, δι­α­πρα­γμα­τευ­τι­κός, δι­α­πρα­γμα­τεύ­σι­μος, α­δι­α­πρα­γμά­τευ­τος, πρά­ξη, πρά­γμα, πρά­κτο­ρας, πρα­κτο­ρεί­ο, α­ντί­πρα­ξη, δι­και­ο­πρα­ξί­α, κοι­νο­πρα­ξί­α, πρα­ξι­κό­πη­μα, πρα­ξι­κο­πη­μα­τί­ας, πρα­ξι­κο­πη­μα­τι­κός, πρα­κτι­κός, τα πρα­κτι­κά, τα πε­πρα­γμέ­να.

**συ­νώ­νυ­μα**: *δρῶ, ποι­ῶ, ἐρ­γά­ζο­μαι (+αι­τι­α­τι­κή), ἐ­πι­τε­λῶ*.

* ***με­τα­με­λή­σειν < με­τά + μέ­λει***

**ο­μόρ­ρι­ζα**: μέ­λη­μα, μέ­λη­ση, με­τα­μέ­λει­α, ε­πι­μέ­λει­α, ε­πι­με­λής, με­λε­τώ, με­λέ­τη, με­λε­τη­ρός, α­με­λώ, πα­ρα­με­λώ, α­μέ­λει­α, α­με­λώς, α­με­λής, α­με­λη­τέ­ος.

* ***βελ­τί­ω < ἀ­γα­θός (συ­γκρι­τι­κός βα­θμός του ε­πι­θέ­του)***

**ο­μόρ­ρι­ζα**: βελ­τι­ώ­νω, βελ­τί­ω­ση, βελ­τι­ώ­σι­μος, βελ­τι­ω­τι­κός, βελ­τι­στο­ποί­η­ση, βελ­τι­στο­ποι­ώ, αβελτερία, αβελτηρία.

**συ­νώ­νυ­μα**: *ἀ­μεί­νων, κρείτ­των, λῴ­ων.*

**α­ντώ­νυ­μα**: *κα­κί­ων, χεί­ρων, ἥτ­των.*

* ***λοι­πόν < λοι­πός < λεί­πω***

**ο­μόρ­ρι­ζα**: ***(θ. λειπ-)*** έλ­λειμ­μα, έλ­λει­ψη, ελ­λει­πτι­κός, έ­κλει­ψη, δι­ά­λειμ­μα, υ­πό­λειμ­μα, λεί­ψα­νο, λει­ψός, ελ­λειμ­μα­τι­κός, λει­ψαν­δρί­α, λει­ψυ­δρί­α, λειψανάβατος.

**(θ. λιπ-)** ελ­λι­πής, λι­πο­τά­κτης, λι­πο­τα­ξί­α, λι­πό­ψυ­χος, λι­πο­ψυ­χί­α, λι­πο­βα­ρής, λι­πο­θυ­μώ, λι­πο­θυ­μί­α.

**(θ. λοιπ-)** υ­πό­λοι­πος, λοι­πόν, κα­τά­λοι­πο, λοί­σθι­ος.

**§3**

* ***ἀξιῶ < ἄξιος***

**ομόρριζα**: α­ξί­α, α­ξι­ο­κρα­τί­α, ά­ξι­ος, α­ξι­ο­σύ­νη, α­ξί­ζω, α­νά­ξι­ος, α­ντά­ξι­ος, α­πα­ξι­ώ, α­ξι­ο­θέ­α­τα, α­ξι­ο­λο­γώ, α­ξι­ό­λο­γος, α­ξι­ο­λό­γη­ση, α­ξι­ώ­νω, α­ξί­ω­ση, α­ξί­ω­μα, α­ξι­ω­μα­τι­κός, α­ξι­ω­μα­τού­χος, α­ξι­ο­πι­στί­α, α­ξι­ό­πι­στος, α­ξι­ο­ποι­ώ, α­ξι­ο­ποί­η­ση, α­ξι­ο­πρέ­πει­α, α­ξι­ο­πρε­πής, α­ξι­ό­μα­χος, α­ξι­ο­λά­τρευ­τος, α­ξι­ο­ζή­λευ­τος, α­ξι­α­γά­πη­τος, α­ξι­έ­παι­νος, α­ξι­ο­θαύ­μα­στος, α­ξι­ο­θρή­νη­τος, α­ξι­ο­κα­τά­κρι­τος, α­ξι­ο­λύ­πη­τος, α­ξι­ό­με­μπτος, α­ξι­ο­μνη­μό­νευ­τος, α­ξι­ο­πε­ρί­ερ­γος, α­ξι­ό­ποι­νος, α­ξι­ο­σέ­βα­στος, α­ξι­ο­ση­μεί­ω­τος, α­ξι­ό­χρε­ος (: *φε­ρέγ­γυ­ος*).

* ***ἐπιδείξω < ἐπί + δείκνυμι***

**ομόρριζα**: επίδειξη, επιδεικτικός, αποδεικνύω, απόδειξη, αποδεικτικός, αναπόδεικτος, αυταπόδεικτος, υποδεικνύω, υπόδειξη, υπόδειγμα, υποδειγματικός, αναδεικνύω, ανάδειξη, καταδεικνύω, κατάδειξη, αντενδείξεις, δείχνω, δείγμα, δείκτης, δεικτικός, δειγματοληψία, δειγματολόγιο, δειγματίζω, δειγματισμός, παράδειγμα, παραδειγματικός, παραδειγματίζω, παραδειγματισμός, δακτυλοδεικτούμενος, δακτυλοδεικτώ.

**συνώνυμα**: *δηλῶ, (ἐμ)φαίνω, σημαίνω, μηνύω*.

**αντώνυμα**: *(ἀπο)κρύπτω.*

**ΠΡΟΣΟΧΗ ΣΤΑ ΣΥΝΘΕΤΑ ΤΟΥ «δείκνυμι»**

**καταδείκνυμι:** ανακαλύπτω κάτι και το δείχνω.

**ἐπιδείκνυμι:** αποδεικνύω.

**ἀποδείκνυμι:** φανερώνω, παρουσιάζω/ορίζω, διορίζω.

**ὑποδείκνυμι:** δείχνω έμμεσα, υπαινικτικά.

**ἐνδείκνυμι:** υποδεικνύω, αποδεικνύω με τεκμήρια.

**ἀντενδείκνυμαι:** εμποδίζω, παρέχω αντίθετες ενδείξεις.

**ἐκδείκνυμι:** αποδεικνύω.

* ***εὔνους < εὖ+ νοῦς***

**ο­μόρ­ρι­ζα**: εύ­νοι­α, ευ­νοϊ­κός, ευ­νο­ώ, ευ­νό­η­τος, ευ­νο­ού­με­νος, ευ­νο­η­μέ­νος, υ­πό­νοι­α, υ­πο­νο­ού­με­νο, πα­ρα­νο­ώ, πα­ρα­νό­η­ση, πα­ρά­νοι­α, πα­ρα­νοϊ­κός, ο­ξύ­νοι­α, ο­ξύ­νους, ο­μό­νοι­α, με­τα­νο­ώ, με­τά­νοι­α, εν­νο­ώ, έν­νοι­α, αγ­χί­νοι­α, αγ­χί­νους (:*εύ­στρο­φος*), ά­νοι­α, δι­χό­νοι­α, τα­χύ­νους, αμ­βλύ­νους, βρα­δύ­νους, προ­νο­ώ, πρό­νοι­α, ε­πι­νο­ώ, ε­πι­νό­η­ση, δι­α­νο­ού­μαι, δι­ά­νοι­α, δι­α­νό­η­ση, α­δι­α­νό­η­τος, δι­α­νο­ού­με­νος.

**α­ντώ­νυ­μα**: *δύσ­νους, κα­κό­νους*.

* ***εἰ­μί***

**ο­μόρ­ρι­ζα**: ου­σί­α, πε­ρι­ου­σί­α, α­που­σί­α, α­πών, πα­ρου­σί­α, πα­ρών, πα­ρου­σι­α­στι­κό, ου­σι­α­στι­κός, ου­σι­α­στι­κό, ου­σι­α­στι­κά, ε­ξου­σί­α, ε­ξου­σι­α­στής, ε­ξου­σι­α­στι­κός, ου­σι­ώ­δης, ου­σι­ω­δώς, ε­που­σι­ώ­δης, α­νού­σι­ος, το ον, ό­ντως, ο­ντο­λο­γί­α, ο­ντό­τη­τα, ε­τυ­μο­λο­γί­α, έ­τυ­μος (: *α­λη­θι­νός, γνή­σι­ος*), ε­τυ­μο­λο­γι­κός, ε­τυ­μη­γο­ρί­α, έ­στω.

**συ­νώ­νυ­μα**: *γί­γνο­μαι, ὑ­πάρ­χω, δι­α­τε­λῶ, ζῶ, κα­θί­στα­μαι.*

* ***κινδύνων***

**ομόρριζα**: ε­πι­κίν­δυ­νος, ε­πι­κιν­δυ­νό­τη­τα, α­κίν­δυ­νος, κιν­δυ­νεύ­ω, κιν­δυ­νο­λο­γώ, κιν­δυ­νο­λο­γί­α.

* ***πλέ­ον***

**ο­μόρ­ρι­ζα**: πλε­ο­νά­ζω, πλε­ό­να­σμα, πλε­ο­να­στι­κός, πλε­ο­να­σμός, πλε­ο­νε­κτώ, πλε­ο­νέ­κτης, πλε­ο­νε­κτι­κός, πλε­ο­νε­ξί­α, πλε­ο­νέ­κτη­μα // πλει­ο­δό­της, πλει­ο­δο­σί­α, πλει­ο­δο­τι­κός, πλει­ο­δο­τώ, πλει­ο­νό­τη­τα, πλει­ο­ψη­φί­α, πλει­ο­ψη­φώ, πλει­ο­ψη­φι­κός, πλει­στά­κις, πλει­στη­ρι­α­σμός, πλεί­στος.

συνώνυμο: μᾶλλον

αντώνυμα: μεῖον, ἧττον

* ***φαί­νω­μαι***

**ο­μόρ­ρι­ζα**: φαί­νο­μαι, φα­νε­ρός, φα­νε­ρώ­νω, α­φα­νής, α­φά­νει­α, ά­φα­ντος, εμ­φαί­νω, εμ­φα­νί­ζω, εμ­φα­νής, έμ­φα­ση, εμ­φα­ντι­κός, εμ­φα­τι­κός, -ά, προ­φα­σί­ζο­μαι, πρό­φα­ση, προ­φα­νής, πρω­το­φα­νής, πρω­τό­φα­ντος, δι­α­φαί­νο­μαι, δι­α­φά­νει­α, δι­ά­φα­νος, δι­α­φα­νής, ε­πι­φά­νει­α, ε­πι­φα­νής, ε­πι­φα­νει­α­κός, ε­πί­φα­ση, α­πο­φαί­νο­μαι, α­πό­φα­ση, α­πό­φαν­ση, α­πο­φα­σι­στι­κός, α­πο­φα­σί­ζω, κα­τα­φα­νής, φα­ντά­ζω, φα­ντά­ζο­μαι, φα­νέ­ρω­μα, φα­νέ­ρω­ση, φα­ντα­σί­α, φα­ντα­στι­κός, φαι­νο­με­νι­κός, α­να­φαν­δόν, φα­νά­ρι, φα­νός, φαι­νό­με­νο, φά­ση, φά­σμα.

* ***με­τρί­ως < μέ­τρι­ος < μέ­τρον***

**ο­μόρ­ρι­ζα**: μέ­τρο, μέ­τρι­ος, μέ­τρι­α, με­τρι­ό­τη­τα, με­τρι­ο­πά­θει­α, με­τρι­ο­πα­θής, με­τρώ, με­τρι­ά­ζω, μέ­τρη­μα, μέ­τρη­ση, κα­τα­μέ­τρη­ση, με­τρη­μέ­νος, με­τρη­τής, με­τρη­τά, με­τρι­ο­φρο­σύ­νη, με­τρι­ό­φρων, συμ­με­τρί­α, συμ­με­τρι­κός, σύμ­με­τρος, α­να­μέ­τρη­ση.

**α­ντώ­νυ­μα**: *ἄ­γαν, ἀ­μέ­τρως, σφό­δρα, ὑ­περ­βαλ­λό­ντως.*

* ***δό­ξαν < δο­κῶ***

**ο­μόρ­ρι­ζα**: δο­ξά­ζω, δο­ξα­στι­κός, δο­ξα­σί­α, δο­ξο­λο­γί­α, δο­ξο­λο­γώ, δό­γμα, δο­γμα­τι­κός, δο­γμα­τι­σμός, α­δό­κη­τος, α­προσ­δό­κη­τος, μα­ται­ο­δο­ξί­α, μα­ται­ό­δο­ξος, φι­λο­δο­ξί­α, φι­λο­δο­ξώ, φι­λό­δο­ξος, μι­σαλ­λο­δο­ξί­α, μι­σαλ­λό­δο­ξος, αι­σι­ο­δο­ξώ, αι­σι­ο­δο­ξί­α, αι­σι­ό­δο­ξος, α­παι­σι­ο­δο­ξί­α, α­παι­σι­ό­δο­ξος, προσ­δο­κώ, προσ­δο­κί­α, έν­δο­ξος, ά­δο­ξος, δο­ξα­σμέ­νος, δο­κη­σί­σο­φος (:*αυ­τός που νο­μί­ζει ό­τι εί­ναι σο­φός*), δό­κι­μος, δο­κι­μή (βλ. και πα­ρα­κά­τω ***δο­κι­μά­ζω***), κατά το δοκούν.

**ΠΑ­ΡΑ­ΤΗ­ΡΗ­ΣΗ:** ***ρ. δο­κῶ < θ. δεκ, ρ. δέ­χο­μαι/δέ­κο­μαι (***ο­μόρ­ρι­ζα: *δό­κη­σις, δό­ξα, δό­κι­μος, δο­κι­μά­ζω κ.ά.)*

Το ρή­μα δο­κῶ χρη­σι­μο­ποι­ή­θη­κε με πλη­θώ­ρα ση­μα­σι­ών, η δε ε­τυ­μο­λο­γι­κή του προ­έ­λευ­ση (α­πό το ρή­μα δέ­χο­μαι) ο­δη­γεί στην ά­πο­ψη ό­τι η λέ­ξη αρ­χι­κά σή­μαι­νε «κά­νω κά­ποι­ον να δε­χθεί, δι­δά­σκω» (π­β λατ. doceo). Ω­στό­σο η βα­σι­κή ση­μα­σί­α του ρή­μα­τος δο­κῶ ή­ταν «σκέ­φτο­μαι, νο­μί­ζω, πι­στεύ­ω».

* ***δέομαι***

**ομόρριζα**: δέηση, ενδεής, ένδεια (:*φτώχεια, έλλειψη*), υποδεέστερος, δεόντως, δέος, δεινός, δεινόσαυρος, δεινότητα.

**συνώνυμα**: *ἱκετεύω, ἀντιβολῶ, (ἐκ)λιπαρῶ, κελεύω*.

* ***δο­κι­μά­ζειν < δό­κι­μος < δέ­κο­μαι (ι­ω­νι­κός τύ­πος του δέ­χο­μαι)***

**ο­μόρ­ρι­ζα**: δο­κι­μά­ζω, δο­κι­μα­σί­α, δο­κι­μή, δο­κί­μι­ο, δό­κι­μος, δο­κι­μι­ο­γρά­φος, δο­κι­μα­στή­ρι­ο, δο­κι­μα­στής, δο­κι­μα­στι­κός.

**συ­νώ­νυ­μο**: *(ἀ­πο)δέ­χο­μαι.*

**α­ντώ­νυ­μο**: *ἀ­πο­δο­κι­μά­ζω.*

* ***χεί­ρους***

**ο­μόρ­ρι­ζα**: χεί­ρι­στος, χει­ρο­τε­ρεύ­ω, χει­ρό­τε­ρος, χει­ρό­τε­ρα, χει­ρο­τέ­ρευ­ση.

**συνώνυμο**: κακίους.

**αντώνυμα**: βελτίους, ἀμείνους, κρείττους, λῳους.

* ***ἵπ­πευ­ον***

**ο­μόρ­ρι­ζα**: ιπ­πέ­ας, ίπ­πος, ιπ­πευ­τή­ρι­ο, ιπ­πευ­τι­κή, ιπ­πεύ­ω, ιπ­πη­λα­σί­α, ιπ­πη­λά­της, ιπ­πή­λα­τος (:*αυ­τός που τον σέρ­νει ά­λο­γο*), ιπ­πι­κός, ιπ­πο­δρο­μί­α, ιπ­πο­δρό­μι­ο, ιπ­πό­δρο­μος, ιπ­πο­δύ­να­μη, ιπ­πό­κα­μπος, ιπ­πο­κό­μος, Ιπ­πό­δα­μος, ιπ­πο­δά­μει­ος, Ιπ­πο­κρά­της, Ιπ­πό­λυ­τος, ιπ­πο­μα­χί­α, ιπ­πο­στά­σι­ο, ιπ­πό­της, ιπ­πο­σύ­νη, ιπ­πο­τι­κός, ιπ­πο­τρο­φεί­ο, ιπ­πο­τρό­φος, ιπ­πο­φορ­βεί­ο.

* **ἐ­πε­δή­μουν *< ἐ­πί + δῆ­μος***

**ο­μόρ­ρι­ζα**: δή­μος, δη­μό­της, δη­μο­τι­κός, δη­μό­σι­ος, δη­μο­σι­ό­τη­τα, δη­μο­σι­ο­ποί­η­ση, δη­μο­σι­εύ­ω, δη­μο­σι­εύ­σι­μος, δη­μο­σί­ευ­μα, δη­μο­σί­ευ­ση, δη­μεύ­ω, δή­μευ­ση, δή­μι­ος, δη­μα­γω­γός, δη­μα­γω­γι­κός, δή­μαρ­χος, δη­μαρ­χι­α­κός, δη­μη­γο­ρί­α, δη­μο­κρα­τί­α, δη­μο­κρα­τι­κός, δη­μι­ουρ­γώ, δη­μι­ουρ­γί­α, δη­μι­ουρ­γι­κός, ε­πι­δη­μί­α, ε­πι­δη­μι­ο­λό­γος, ε­πι­δη­μι­κός, α­πο­δη­μί­α, α­πό­δη­μος, α­πο­δη­μη­τι­κός, δη­μο­σι­ο­γρά­φος, δη­μο­σι­ο­γρα­φί­α, εν­δη­μί­α, εν­δη­μι­κός, πα­ρε­πι­δη­μώ, παρεπίδημος, πα­ρε­πι­δη­μί­α, δη­με­γέρ­της, δη­μο­γέ­ρο­ντας, δη­μο­γρα­φι­κός, δη­μο­δι­δά­σκα­λος, δη­μο­κό­πος, δη­μο­κο­πι­κός, δη­μο­κο­πί­α (: *α­πό­πει­ρα πο­λι­τι­κής ε­ξα­πά­τη­σης του λα­ού),* δη­μο­πρα­τώ, δη­μο­πρα­σί­α, δη­μο­σι­ο­νο­μί­α, δη­μο­σι­ο­νο­μι­κός, δη­μο­σι­οϋ­παλ­λη­λι­κός, δη­μο­σκό­πη­ση, δη­μο­τι­κή, δη­μο­τι­κι­σμός, δη­μο­τι­κό­τη­τα, δη­μο­το­λό­γι­ο, δη­μο­φι­λής, δη­μο­ψή­φι­σμα, δη­μώ­δης.

ΠΡΑΓΜΑΤΟΛΟΓΙΚΑ-ΙΣΤΟΡΙΚΑ ΣΤΟΙΧΕΙΑ

**§1**

* **βου­λή:** Η βου­λή των πε­ντα­κο­σί­ων α­πο­τε­λού­σε τον κύ­ρι­ο φρου­ρό του πο­λι­τεύ­μα­τος και το στε­νό­τε­ρο πα­ρα­στά­τη της Εκ­κ­λη­σί­ας του Δή­μου. ´Η­ταν έ­να ι­δι­ό­τυ­πο νο­μο­θε­τι­κό και ταυ­τό­χρο­να συμ­βου­λευ­τι­κό και δι­οι­κη­τι­κό σώ­μα που έ­παι­ζε με­γά­λο ρό­λο στη ζω­ή του κρά­τους και εί­χε τη γε­νι­κή ε­πο­πτεί­α των υ­πη­ρε­σι­ών της πό­λε­ως, κα­θώς και τη γνώ­ση ό­λων των κρα­τι­κών προ­βλη­μά­των. Ε­πε­ξερ­γα­ζό­ταν τα θέ­μα­τα που ε­πρό­κει­το να συ­ζη­τη­θούν στην εκ­κ­λη­σί­α του δή­μου και α­να­λάμ­βα­νε την ε­πο­πτεί­α και το συ­ντο­νι­σμό της κρα­τι­κής μη­χα­νής.

**Αρμοδιότητες της βουλής**

* ε­πε­ξερ­γα­σί­α των θε­μά­των που ε­πρό­κει­το να συ­ζη­τη­θούν στην εκ­κ­λη­σί­α του δή­μου,
* γε­νι­κός συ­ντο­νι­σμός της κρα­τι­κής μη­χα­νής και συ­νερ­γα­σί­α με τους α­νώ­τε­ρους άρ­χο­ντες σε θέ­μα­τα ε­σω­τε­ρι­κής και ε­ξω­τε­ρι­κής πο­λι­τι­κής,
* ε­πο­πτεί­α των δη­μό­σι­ων οι­κο­νο­μι­κών και ε­ξεύ­ρε­ση χρη­μά­των σε πε­ρί­ο­δο πο­λέ­μου,
* έ­λεγ­χος των αρ­χό­ντων που δι­α­χει­ρί­ζο­νταν τους θη­σαυ­ρούς των να­ών και συ­ντο­νι­σμός των λα­τρευ­τι­κών εκ­δη­λώ­σε­ων,
* φρο­ντί­δα γι­α την ορ­γά­νω­ση του στό­λου.

**Το δι­καί­ω­μα συμ­με­το­χής.**

Μέ­λη της βου­λής μπο­ρού­σαν να εί­ναι οι γνή­σι­οι πο­λί­τες που εί­χαν συ­μπλη­ρώ­σει το 30ό έ­τος της η­λι­κί­ας τους. Κά­θε χρό­νο οι δέ­κα φυ­λές της Ατ­τι­κής αναδείκνυαν 100 πο­λί­τες που ε­πι­θυ­μού­σαν να α­να­λά­βουν το α­ξί­ω­μα του βου­λευ­τή. Α­πό τους 1000 συ­νο­λι­κά υ­πο­ψή­φι­ους (προ­κρί­τους) κλη­ρώ­νο­νταν οι 500 και οι υ­πό­λοι­ποι ή­ταν ε­πι­λα­χό­ντες, έ­τοι­μοι να α­ντι­κα­τα­στή­σουν κά­ποι­ον που γι­α δι­ά­φο­ρους λό­γους δεν δι­α­τη­ρού­σε το α­ξί­ω­μά του. Βα­σι­κή **προϋ­πό­θε­ση** γι­α την α­νά­θε­ση ε­νός τό­σο ση­μα­ντι­κού κα­θή­κο­ντος στους πο­λί­τες ή­ταν το πρα­γμα­τι­κό εν­δι­α­φέ­ρον τους γι­α τα κοι­νά, γι' αυ­τό και η βου­λευ­τι­κή α­πο­ζη­μί­ω­ση δεν ή­ταν α­ξι­ό­λο­γη. Στην ε­πο­χή του Α­ρι­στο­τέ­λη ο **μι­σθός** γι­α έ­ναν α­πλό βου­λευ­τή ή­ταν 5 ο­βο­λοί την η­μέ­ρα και γι­α τους πρυ­τά­νεις 1 δρα­χμή, πε­ρί­που ό­σο και η η­με­ρή­σι­α α­μοι­βή ε­νός ερ­γά­τη. Η προ­η­γού­με­νη βου­λή **έ­λεγ­χε ε­ξο­νυ­χι­στι­κά** τα στοι­χεί­α των υ­πο­ψή­φι­ων βου­λευ­τών (οι μελ­λο­ντι­κοί βου­λευ­τές με­τά την κλή­ρω­σή τους υ­πο­βάλ­λο­νταν σε μι­α προ­κα­ταρ­κτι­κή ε­ξέ­τα­ση, **τη δο­κι­μα­σί­α**), την ε­ντι­μό­τη­τά τους, την ευ­σέ­βει­α και τη συ­μπε­ρι­φο­ρά τους α­πέ­να­ντι στους γο­νείς τους, την εκ­πλή­ρω­ση των στρα­τι­ω­τι­κών τους υ­πο­χρε­ώ­σε­ων και την α­ντα­πό­κρι­ση στις φο­ρο­λο­γι­κές υ­πο­χρε­ώ­σεις τους α­πέ­να­ντι στην πό­λη (βλ. και επόμενο σχόλιο). Μό­νο με­τά α­πό τον έ­λεγ­χο αυ­τό μπο­ρού­σαν οι υ­πο­ψή­φι­οι να ορ­κι­στούν και να α­να­λά­βουν τα κα­θή­κο­ντά τους. Συ­νε­δρί­α­ζαν στο **Βου­λευ­τή­ρι­ον**, που ή­ταν στην α­γο­ρά του Κε­ρα­μει­κού. ´Ο­σο κρα­τού­σε η θη­τεί­α τους δεν τους έ­παιρ­ναν στο στρα­τό και εί­χαν τι­μη­τι­κές θέ­σεις στο θέ­α­τρο. Σε συ­νε­δρί­α­ση τους κα­λού­σαν οι **πρυ­τά­νεις**.

**Οι συ­νε­δρι­ά­σεις της βου­λής.**

Οι 50 βου­λευ­τές κά­θε φυ­λής, ό­ταν α­να­λάμ­βα­ναν τα κα­θή­κο­ντά τους, ο­νο­μά­ζο­νταν **πρυ­τά­νεις** και α­πο­τε­λού­σαν έ­να εί­δος κυ­βέρ­νη­σης που δι­αρ­κού­σε γι­α έ­να δι­ά­στη­μα 35-36 η­με­ρών κά­θε χρό­νο. Κά­θε μέ­ρα, έ­νας απ´ αυ­τούς κλη­ρω­νό­ταν ως **ε­πι­στά­της των πρυ­τά­νε­ων** και κρα­τού­σε τη δη­μό­σι­α σφρα­γί­δα και τα κλει­δι­ά των ι­ε­ρών, ό­που υ­πήρ­χαν τα αρ­χεί­α της πό­λης και το θη­σαυ­ρο­φυ­λά­κι­ο. Ο ε­πι­στά­της των πρυ­τά­νε­ων ή­ταν **πρό­ε­δρος της βου­λής και της εκ­κ­λη­σί­ας**, στην πε­ρί­πτω­ση που συ­νέ­πι­πτε συ­νε­δρί­α της την η­μέ­ρα της ε­πι­στα­σί­ας του. ´Η­ταν πε­ρί­που ό,τι ο ση­με­ρι­νός πρω­θυ­πουρ­γός γι­α μι­α η­μέ­ρα το χρό­νο. Η **πρυ­τα­νεύ­ου­σα φυ­λή** συ­γκα­λού­σε κα­θη­με­ρι­νά τη βου­λή και οι συ­νε­δρι­ά­σεις γί­νο­νταν στο βου­λευ­τή­ρι­ο, στο χώ­ρο της α­γο­ράς. Ε­κτός α­πό τους στρα­τη­γούς, η πα­ρα­κο­λού­θη­ση των συ­νε­δρι­ά­σε­ων της βου­λής ε­πι­τρε­πό­ταν σε άλ­λους πο­λί­τες μό­νο ύ­στε­ρα α­πό σχε­τι­κή ά­δει­α. ´Ο­ταν συ­ζη­τού­νταν α­πόρ­ρη­τα θέ­μα­τα, οι συ­νε­δρι­ά­σεις ή­ταν τε­λεί­ως κλει­στές και ει­δι­κή φρου­ρά α­πα­γό­ρευ­ε την εί­σο­δο σε ό­λους, χω­ρίς ε­ξαι­ρέ­σεις. Την τή­ρη­ση των αρ­χεί­ων της πό­λης, των πρα­κτι­κών της βου­λής και της εκ­κ­λη­σί­ας, την α­να­γρα­φή των ψη­φι­σμά­των και πολ­λές α­κό­μη ερ­γα­σί­ες, η βου­λή α­νέ­θε­τε σε μι­α σει­ρά α­πό ει­δι­κούς υ­παλ­λή­λους.[[1]](#footnote-1)

**ΠΡΟΣΘΕΤΑ ΣΤΟΙΧΕΙΑ**

Οι βου­λευ­τές **κλη­ρώ­νο­νται με «κου­κι­ά**» α­νά­με­σα στους δη­μό­τες που έ­χουν πε­ρά­σει τα τρι­ά­ντα και έ­χουν θέ­σει υ­πο­ψη­φι­ό­τη­τα. Η κλή­ρω­ση δεί­χνει τη θέ­λη­ση των θε­ών. Έ­βα­ζαν μέ­σα σε μι­α υ­δρί­α πλα­κί­τσες με το ό­νο­μα του υ­πο­ψη­φί­ου και σε μι­α άλ­λη υ­δρί­α άλ­λα τό­σα κου­κι­ά, ά­σπρα και μαύ­ρα· τα ά­σπρα κου­κι­ά ή­ταν τό­σα, ό­σα οι βου­λευ­τές που έ­πρε­πε να ε­κλε­γούν. Τρα­βού­σαν ταυ­τό­χρο­να έ­να ό­νο­μα κι έ­να κου­κί· ε­άν το κου­κί ή­ταν ά­σπρο, αυ­τός που την ί­δι­α στι­γμή εί­χαν τρα­βή­ξει το ό­νο­μά του α­πό την υ­δρί­α, ε­κλε­γό­ταν.

Οι υ­πο­ψή­φι­οι δεν ή­ταν τό­σο πολ­λοί, ό­σο μπο­ρεί να φα­ντα­στεί κα­νείς, γιατί οι βουλευτές έ­ναν ο­λό­κλη­ρο χρό­νο ή­ταν στην υ­πη­ρε­σί­α του κρά­τους, α­φή­νο­ντας κα­τά μέ­ρος τις ι­δι­ω­τι­κές τους υ­πο­θέ­σεις. Η **α­ντα­μοι­βή** δεν ή­ταν πα­ρά πέ­ντε μό­νο οβο­λοί την η­μέ­ρα και γι­α τους πρυ­τά­νεις μι­α δρα­χμή. Το πο­σόν αυ­τό δεν ή­ταν υ­πο­λο­γί­σι­μο, ό­ταν ξέ­ρου­με πως έ­νας κα­λός ερ­γά­της μπο­ρού­σε να κερ­δί­σει δυ­ο δρα­χμές την η­μέ­ρα. Ο νό­μος **α­πα­γό­ρευ­ε** να γί­νει βου­λευ­τής έ­νας Α­θη­ναί­ος σ' ό­λη του τη ζω­ή πε­ρισ­σό­τε­ρο α­πό δυ­ό φο­ρές. Α­φού χρει­ά­ζο­νταν πε­ντα­κό­σι­οι το χρό­νο και οι πο­λί­τες ή­ταν πε­ρί­που σα­ρά­ντα χι­λι­ά­δες, βλέ­που­με ό­τι κά­θε Ά­θη­ναί­ος εί­χε με­γά­λες πι­θα­νό­τη­τες- φτά­νει να το 'θε­λε - να γί­νει κά­πο­τε μέ­λος της Βου­λής.

Οι **πρυ­τά­νεις**, κα­τοι­κού­σαν στη **Σκι­ά­δα** ή **Θό­λο**, έ­να στρογ­γυ­λό κτί­ρι­ο πο­λύ κο­ντά στο Βου­λευ­τή­ρι­ον, αλ­λά χω­ρι­στό α­πό το «**Πρυ­τα­νεῖ­ον**» «κοι­νὴ ἑ­στί­α» της πό­λης ό­που κα­λού­σαν τους Α­θη­ναί­ους ή τους ξέ­νους που ή­θε­λαν να τι­μή­σουν, λό­γου χά­ρη τους πρε­σβευ­τές. Του­λά­χι­στο το έ­να τρί­το α­πό τους πρυ­τά­νεις ή­ταν πά­ντα πα­ρό­ντες, α­κό­μη και τη νύ­χτα. Ο **ε­πι­στά­της** τους, που κλη­ρω­νό­ταν κά­θε μέ­ρα και α­σκού­σε τα κα­θή­κο­ντά του α­πό μι­α δύ­ση του η­λί­ου ως την άλ­λη (δύ­ση), ή­ταν έ­νας πρα­γμα­τι­κός αρ­χη­γός του κρά­τους, αλ­λά γι­α έ­να πο­λύ μι­κρό χρο­νι­κό δι­ά­στη­μα. Εί­χε στη φύ­λα­ξή του τη **σφρα­γί­δα του κρά­τους** και τα **κλει­δι­ά των να­ών,** ό­που βρι­σκό­ταν ο δη­μό­σι­ος θη­σαυ­ρός. Προ­έ­δρευ­ε στη Βου­λή και στην Εκ­κ­λη­σί­α του Δή­μου. Μό­νο μι­α φο­ρά μπο­ρού­σε να κα­τα­λά­βει αυ­τό το α­ξί­ω­μα, έ­τσι, ώ­στε στους πε­νή­ντα πρυ­τά­νεις, τρι­ά­ντα έ­ξι του­λά­χι­στο α­σκού­σαν την προ­ε­δρί­α - υ­πήρ­χαν και πρυ­τα­νεί­ες με πε­ρισ­σό­τε­ρες α­πό τρι­ά­ντα έ­ξι η­μέ­ρες, τα χρό­νι­α που εί­χαν και εμ­βό­λι­μο μή­να - ο μέ­σος δη­λα­δή Α­θη­ναί­ος, α­φού εί­χε με­γά­λες πι­θα­νό­τη­τες να μπει στη Βου­λή, αν το­' θε­λε, εί­χε ε­πί­σης πι­θα­νό­τη­τες να γί­νει πρό­ε­δρος της δη­μο­κρα­τί­ας, του­λά­χι­στο μι­α φο­ρά στη ζω­ή του.[[2]](#footnote-2)

* **δο­κι­μα­σί­α:** η δο­κι­μα­σί­αα­πο­τε­λού­σε βα­σι­κό θε­σμό του δη­μο­κρα­τι­κού πο­λι­τεύ­μα­τος στην Α­θή­να των κλα­σι­κών χρό­νων, σκοπός του οποίου ήταν η εφαρμογή **αξιοκρατίας** στην εκλογή κληρωτών και αιρετών αρχόντων. Ή­ταν στην ου­σί­α μι­α δι­α­δι­κα­σί­α ε­ξέ­τα­σης των αι­ρε­τών και κλη­ρω­τών αρ­χό­ντων που δι­α­πί­στω­νε αν πλη­ρού­νταν ό­λες οι νό­μι­μες προϋ­πο­θέ­σεις γι­α την α­νά­λη­ψη των κα­θη­κό­ντων τους και αν ή­ταν ά­ξι­οι γι­α το α­ξί­ω­μα που εί­χαν κλη­θεί να α­να­λά­βουν. Η δο­κι­μα­σί­α ή­ταν **υ­πο­χρε­ω­τι­κή** γι­α τους ε­κλε­γμέ­νους άρ­χο­ντες. Δε μπο­ρού­σαν να ορ­κι­στούν και να α­να­λά­βουν τα κα­θή­κο­ντά τους, αν προ­η­γου­μέ­νως δεν εί­χαν υ­πο­βλη­θεί στη δι­α­δι­κα­σί­α αυ­τή. Πολ­λοί με­λε­τη­τές υ­πο­στη­ρί­ζουν ό­τι η δο­κι­μα­σί­α θε­σπί­στη­κε α­πό το Σό­λω­να με σκο­πό τον πα­ρα­με­ρι­σμό των α­να­ξί­ων. Πει­στι­κό­τε­ρη ό­μως φαί­νε­ται η ά­πο­ψη του Hignett, ό­τι η δο­κι­μα­σί­α θε­σπί­στη­κε α­πό τον Κλει­σθέ­νη πα­ράλ­λη­λα με τη δη­μι­ουρ­γί­α της Βου­λής των Πε­ντα­κο­σί­ων. Η δο­κι­μα­σί­α των εν­νέ­α αρ­χό­ντων και των Βου­λευ­τών αρ­χι­κά ε­λάμ­βα­νε χώ­ρα μό­νο ε­νώ­πι­ον της **Βου­λής**, αρ­γό­τε­ρα ό­μως και ε­νώ­πι­ον του δι­κα­στη­ρί­ου της **Η­λι­αί­ας** γι­α ό­σους α­πο­δο­κί­μα­ζε η Βου­λή και α­σκού­σαν έ­φε­ση. Η **δι­α­δι­κα­σί­α** της δο­κι­μα­σί­ας εί­χε την ε­ξής μορ­φή: Στην αρ­χή υ­πο­βάλ­λο­νταν ο­ρι­σμέ­νες κα­θι­ε­ρω­μέ­νες ε­ρω­τή­σεις, που στό­χο εί­χαν να ε­ξα­κρι­βω­θεί η κα­τα­γω­γή του δο­κι­μα­ζο­μέ­νου και να δι­α­πι­στω­θεί αν ή­ταν Α­θη­ναί­ος πο­λί­της (συ­γκε­κρι­μέ­να α­φο­ρού­σαν τα ο­νό­μα­τα του πα­τέ­ρα, της μη­τέ­ρας, των δύ­ο παπ­πού­δων, κα­θώς και τους δή­μους α­πό τους ο­ποί­ους κα­τά­γο­νταν). Στη συ­νέ­χει­α, έ­πρε­πε να δι­α­πι­στω­θεί αν σε­βό­ταν τους γο­νείς του και α­πέ­δι­δε τις πρέ­που­σες τι­μές στους τά­φους τους· ε­πί­σης, αν εί­χε εκ­πλη­ρώ­σει τις στρα­τι­ω­τι­κές του υ­πο­χρε­ώ­σεις, αν πλή­ρω­νε τα­κτι­κά τους φό­ρους και λά­τρευ­ε τους θε­ούς της πό­λης. Οι δη­λώ­σεις του ε­ξε­τα­ζο­μέ­νου σχε­τι­κά με τα ε­ρω­τή­μα­τα αυ­τά έ­πρε­πε να ε­πι­βε­βαι­ώ­νο­νται α­πό μάρ­τυ­ρες. Τέ­λος, ό­ποι­ος ή­θε­λε μπο­ρού­σε να α­πευ­θύ­νει κα­τά του ε­ξε­τα­ζο­μέ­νου **κα­τη­γο­ρί­α**, την ο­ποί­α μπο­ρού­σε ε­κεί­νος να α­ντι­κρού­σει με ε­πι­χε­ρή­μα­τα. Με­τά α­π'αυ­τό η Βου­λή ή οι δι­κα­στές α­πο­φά­σι­ζαν γι­α την α­πο­δο­χή ή την α­πόρ­ρι­ψή του. Η δο­κι­μα­σί­α δεν ή­ταν πά­ντο­τε μι­α συ­νο­πτι­κή και τυ­πι­κή δι­α­δι­κα­σί­α, αλ­λά μπορού­σε να εί­ναι πε­ρισ­σό­τε­ρο λε­πτο­με­ρής και χρο­νο­βό­ρα, σε περίπτωση που περιελάμβανε έ­να ευ­ρύ­τε­ρο και ε­ξονυ­χι­στι­κό­τε­ρο έ­λεγ­χο της προ­σω­πι­κό­τη­τας του δο­κι­μα­ζο­μέ­νου, με σκο­πό να δι­α­πιστω­θεί αν ή­ταν ά­ξι­ος του λει­τουρ­γή­μα­τος στο ο­ποί­ο εί­χε α­να­δει­χθεί.

**§3**

* **Οι τριάκοντα τύραννοι - ιππείς επί των τριάκοντα:**

**α)** Οι **τρι­άκο­ντα τύ­ραν­νοι** ε­γκα­τα­στά­θη­καν στην Α­θή­να α­πό το **Σε­πτέμ­βρι­ο του 404 π.Χ**. ως το **τέ­λος Α­πρι­λί­ου του 403 π.Χ.** Τους ε­πέ­βα­λε στη νι­κη­μέ­νη Α­θή­να με το τέ­λος του Πε­λο­πον­νη­σι­α­κού πο­λέ­μου ο Σπαρ­τι­ά­της Λύ­σαν­δρος. Ε­πρό­κει­το γι­α Α­θη­ναί­ους που α­νή­καν στο ο­λι­γαρ­χι­κό κόμ­μα, τό­ση ό­μως ή­ταν η βί­α και η αυ­θαι­ρε­σί­α που χρη­σι­μο­ποί­η­σαν ώ­στε ε­πο­νο­μά­στη­καν «τύ­ραν­νοι». Στην αρ­χή στρά­φη­καν κα­τά των συ­κο­φα­ντών που υ­πήρ­χαν στην Α­θή­να και αυ­τό ι­κα­νο­ποί­η­σε το κοι­νό αί­σθη­μα. Έ­πει­τα ό­μως στρά­φη­καν και κα­τά των α­γα­θών πο­λι­τών, άλ­λους α­πό τους ο­ποί­ους κα­τα­δί­κα­ζαν σε θά­να­το και άλ­λους ε­ξό­ρι­ζαν, γι­α να αρ­πά­ζουν στη συ­νέ­χει­α τις πε­ρι­ου­σί­ες τους. Α­φό­πλι­σαν ό­λους τους πο­λί­τες ε­κτός α­πό 3000 ο­μοϊ­δε­ά­τες τους. Α­νά­με­σα στους τρι­ά­κο­ντα ο πι­ο με­τρι­ο­πα­θής ή­ταν ο **Θη­ρα­μέ­νης**, ο ο­ποί­ος γι᾿ αυ­τό α­κρι­βώς κα­τα­δι­κά­στη­κε να πι­ει το κώ­νει­ο, σύμ­φω­να με πρό­τα­ση του πα­λι­ού του φί­λου και αρ­χη­γού των Τρι­ά­κο­ντα, **Κρι­τί­α**.

**β)** Οι **ιπ­πείς** **κα­τά την πε­ρί­ο­δο δι­α­κυ­βέρ­νη­σης των τρι­ά­κο­ντα** θε­ω­ρού­νταν ε­χθροί του δη­μο­κρα­τι­κού πο­λι­τεύ­μα­τος και συ­νέ­νο­χοι της τυ­ραν­νί­ας των τρι­ά­κο­ντα, μι­ας και υ­πήρ­ξαν **όρ­γα­να της ε­ξου­σί­ας τους** (επομένως η κατηγορία που διατυπώθηκε κατά του Μαντίθεου ήταν βαρύτατη). Γνω­ρί­ζου­με ε­πί­σης ό­τι γι­α πολ­λά χρό­νι­α με­τά το 403 π.Χ. ό­σοι εί­χαν δι­α­τε­λέ­σει ιπ­πείς κα­τά την πε­ρί­ο­δο αυ­τή ή­ταν **μι­ση­τοί στο δή­μο.** Ο Ξε­νο­φών στα Ἑλ­λη­νι­κὰ του (3.1.4) α­να­φέ­ρει ό­τι, ό­ταν ο Σπαρ­τι­ά­της στρα­τη­γός Θί­βρων ζή­τη­σε α­πό τους Α­θη­ναί­ους τρι­α­κό­σι­ους ιπ­πείς, γι­α την εκ­στ­ρα­τεί­α του στη Μ. Α­σί­α ε­να­ντί­ον των Περ­σών, οι Α­θη­ναί­οι του έ­στει­λαν α­πό ε­κεί­νους που εί­χαν υ­πη­ρε­τή­σει ως ιπ­πείς ε­πί των τρι­ά­κο­ντα, γι­α­τί νό­μι­ζαν ό­τι θα ή­ταν κέρ­δος γι­α το λα­ό να α­πο­δη­μή­σουν και να σκο­τω­θούν. Χα­ρα­κτη­ρι­στι­κό το α­πό­σπα­σμα: «ᾐ­τή­σα­το δ᾿ ὁ Θί­βρων καὶ παρ᾿ ᾿Α­θη­ναί­ων τρι­α­κο­σί­ους ἱπ­πέ­ας, εἰ­πὼν ὅ­τι αὐ­τὸς μι­σθὸν πα­ρέ­ξει. Οἱ δ᾿ ἔ­πεμ­ψαν τῶν ἐ­πὶ τῶν Τρι­ά­κο­ντα ἱπ­πευ­σά­ντων, νο­μί­ζο­ντες κέρ­δος τῷ δή­μῳ, εἰ ἀ­πο­δη­μοῖ­εν καὶ ἐ­να­πό­λοι­ντο». Γε­νι­κά πά­ντως ο δή­μος θε­ω­ρού­σε τους ο­λι­γαρ­χι­κούς ιπ­πείς ε­πι­κίν­δυ­νους γι­α το δη­μο­κρα­τι­κό πο­λί­τευ­μα. (πρβλ. Α­ρι­στο­τέ­λη, Πο­λι­τι­κά 6,3,· «ἐ­πὶ τῶν ἀρ­χαί­ων ὅ­σαις πό­λε­σιν ἐν τοῖς ἵπ­ποις δύ­να­μις ἦν, ὀ­λι­γαρ­χί­αι πα­ρὰ τού­τοις ἦ­σαν»).

***ΕΡΜΗΝΕΥΤΙΚΑ ΣΧΟΛΙΑ***

***Γενικά.***

Ο Μαντίθεος πιστεύει ότι από τη συκοφαντική τιμωρία σε βάρος του τελικά θα ωφεληθεί, διότι λογοδοτώντας για τις πράξεις της ζωής του θα αποδείξει ότι είναι αθώος και θα αποκτήσει επιπλέον τη συμπάθεια της βουλής, η οποία θα εγκρίνει τη βουλευτική του εκλογή.

**ΠΑΡΑΓΡΑΦΟΣ 1**

* ***«ὦ βουλή*»**: Ο κύριος ρόλος της βουλής ήταν να αποτελεί τον κύριο φρουρό του πολιτεύματος και το στενότερο παραστάτη της Εκκλησίας του Δήμου. Μία από τις κύριες ασχολίες της ήταν η επεξεργασία όλων των θεμάτων καθώς και των νόμων που επρόκειτο να συζητηθούν απο το δήμο. Κατήρτιζε δηλαδή τα λεγόμενα **«προβουλεύματα»**, απαραίτητα για την εισαγωγή οποιουδήποτε ζητήματος στη λαϊκή συνέλευση. Τα μέλη της έπρεπε να είναι γνήσιοι πολίτες και να έχουν ηλικία τουλάχιστον τριάντα ετών. Η εξουσία τους ήταν ετήσια. Κάθε χρόνο με ψηφοφορία, καθεμιά από τις 10 Αθηναϊκές φυλές προέκρινε εκατό πολίτες (τους «προκρίτους»). Από αυτούς αναδεικνύονταν με κλήρο οι πενήντα. Με αυτόν τον τρόπο, κληρώνονταν 500 βουλευτές, 50 από κάθε φυλή. Οι υπόλοιποι 500 που απέμεναν από τους «προκρίτους» ήταν οι επιλαχόντες σε περίπτωση θανάτου ή έκπτωσης από το αξίωμα ενός βουλευτή.

Το αξίωμα του βουλευτή το επιζητούσαν μόνο όσοι είχαν πραγματικό ενδιαφέρον για τα κοινά, γιατί επρόκειτο για εργασία ιδιαίτερα επίπονη με καθημερινή πολύωρη απασχόληση και σε υψηλό βαθμό υπεύθυνη.

Γι' αυτόν το λόγο, κάθε βουλευτής, πριν αναλάβει υπηρεσία, περνούσε από ειδικό έλεγχο της προηγούμενης βουλής, τη λεγόμενη «δοκιμασία» όπου ελεγχόταν αν ήταν γνήσιος πολίτης, έντιμος, πλήρωνε τακτικά τους φόρους του, αν ήταν ευσεβής στους θεούς, αν είχε πάρει μέρος σε εκστρατείες και αν ήταν άψογη η συμπεριφορά του στους γονείς του. Αφού ο δοκιμαζόμενος απαντούσε στις ερωτήσεις αυτές, θα μπορούσε να παρουσιαστεί κάποιος να κατηγορήσει τον υποψήφιο, ο πρόεδρος της Βουλής του έδινε το λόγο, ύστερα έκανε το ίδιο στην υπεράσπιση και κατόπιν προχωρούσε σε ψηφοφορία με ανάταση των χεριών. Ο υποψήφιος που δεν εγκρινόταν, είχε το δικαίωμα να κάνει έφεση στην Ηλιαία.

Οι πενήντα βουλευτές κάθε φυλής, γίνονταν «πρυτάνεις» και η φυλή «πρυτανεύουσα» και αποτελούσαν ένα είδος κυβέρνησης για διάστημα ίσο με το 1/10 του έτους. Οι πρυτάνεις έμεναν και σιτίζονταν στη Θόλο, ένα κυκλικό κτίριο στη δυτική πλευρά της Αγοράς. Κάθε μέρα αναδείκνυαν με κλήρο τον «ἐπιστάτη των πρυτάνεων», για μια μόνο ημέρα και ποτέ δύο φορές. Αυτός κρατούσε τα κλειδιά των ιερών, τη δημόσια σφραγίδα και ήταν πρόεδρος της Βουλής.

Οι βουλευτές φορούσαν στεφάνι από μυρσίνη, είχαν ορισμένα προνόμια, όπως απαλλαγή απο στρατιωτικές υποχρεώσεις ή λειτουργίες στο διάστημα της θητείας τους, ειδική θέση στο θέατρο, βουλευτικό μισθό (από τον 4ο αιώνα - 5 οβολοί) και ένα είδος «ασυλίας». Στο τέλος της θητείας τους λογοδοτούσαν με ειδικές τιμές σε περίπτωση σωστής εκτέλεσης των καθηκόντων τους.

Οι συνεδριάσεις γίνονταν στο Βουλευτήριο και τις συγκαλούσε η πρυτανεύουσα φυλή καθημερινά πλην των εορτών αλλά ακόμα και νύκτα, αν υπήρχε έκτακτη ανάγκη.

Τέλος, είχε στη δικαιοδοσία της αρμοδιότητες διπλωματικές, θρησκευτικές, οικονομικής επίβλεψης, τη φροντίδα του ναυτικού, δικαστικές και νομοθετικές.

* ***«τοῖς κατηγόροις»****:* Κατά τη διάρκεια της δοκιμασίας του νέου βουλευτή από την προηγούμενη βουλή, οποιοσδήποτε από τους Αθηναίους πολίτες θα μπορούσε να παρουσιαστεί και να κατηγορήσει τον υποψήφιο. Στο συγκεκριμένο λόγο, ο Μαντίθεος έχοντας εκλεγεί με κλήρο στους βουλευτές της φυλής του και δοκιμαζόμενος από τη Βουλή κατηγορείται ότι υπηρέτησε τους Τριάκοντα ως ιππεύς.
* ***«πολλήν ἄν αὐτοῖς χάριν εἶχον ταύτης τῆς κατηγορίας»****:* Με τρόπο απρόσμενο, αναπάντεχο και κυρίως παρά την προσδοκία των ακροατών, ο Μαντίθεος δηλώνει την ευγνωμοσύνη του στους κατηγόρους. Πρόκειται για τέχνασμα του Λυσία - άλλωστε το έχει ήδη χρησιμοποιήσει και στον «Ὑπέρ ἀδυνάτου» λόγο - που έχει σκοπό να εντυπωσιάσει, να κεντρίσει το ενδιαφέρον της βουλής και κατ' επέκταση να κερδίσει τη συμπάθεια των βουλευτών.
* ***«τοῖς κατηγόροις βουλομένοις ἐκ παντός τρόπου κακῶς ἐμέ ποιεῖν»****:* Το *«βουλομένοις»* δείχνει την πρόθεση των κατηγόρων και το *«κακῶς ἐμέ ποιεῖν»* το αντικείμενο της πρόθεσης τους. Ο Μαντίθεος είναι απόλυτα πεπεισμένος ότι οι κατήγοροι είναι μοχθηροί άνθρωποι που έχουν σκοπό να τον βλάψουν με οποιοδήποτε μέσο, όπως δείχνει ο εμπρόθετος *«ἐκ παντός τρόπου».* Αυτό είναι, κατά τη γνώμη του, το βαθύτερο αίτιο της κατηγορίας. Η κατηγορία τους δεν ευσταθεί, είναι καθ’ όλα ψεύτικη και αναληθής και με τον τρόπο αυτό ο Μαντίθεος πετυχαίνει εκ προοιμίου να μειώσει τους κατηγόρους του και να κλονίσει την αξιοπιστία τους.
* ***«τοῖς ἀδίκως διαβεβλημένοις»****:* Στην αρχαία Αθήνα η συκοφαντία ήταν πολύ διαδεδομένη. Ορισμένοι μάλιστα συκοφάντες, όπως μας πληροφορεί ο Ξενοφώντας στα «Ἑλληνικά» ζούσαν από τη συκοφαντία αποσπώντας χρηματικά ποσά από συνανθρώπους τους, που τους απειλούσαν με καταγγελίες και δικαστικές περιπέτειες.
* ***«τούτους εἶναι μεγίστων ἀγαθῶν αἰτίους...»*** *:* Η παράδοξη εκδήλωση ευγνωμοσύνης προς τους κατήγορους χρειάζεται αιτιολόγηση η οποία και δίνεται με αυτήν την άποψη του Μαντιθέου. Οι κατήγοροι δίνουν στον κατηγορούμενο την ευκαιρία, έστω και αν η πρόθεση τους δεν ήταν αυτή, να μιλήσει για την έντιμη ζωή του και να αποδείξει ότι αξίζει να γίνει βουλευτής.
* ***«εἰς ἔλεγχον τῶν αὐτοῖς βεβιωμένων καταστῆναι»****:* Οι «δοκιμαζόμενοι» ήταν υποχρεωμένοι να αναφερθούν στο δημόσιο και στον ιδιωτικό βιο τους, ο οποίος, κατά την αθηναϊκή νομοθεσία έπρεπε να είναι άριστος. Κάποια από τα στοιχεία της προσωπικότητας των υποψηφίων που ελέγχονταν με τη διαδικασία της «δοκιμασίας» ήταν η εντιμότητα, η ευσέβεια, η συμπεριφορά απέναντι στους γονείς, η εκπλήρωση των στρατιωτικών υποχρεώσεων και η ανταπόκριση στις φορολογικές υποχρεώσεις απέναντι στην πόλη.

**ΠΑΡΑΓΡΑΦΟΣ 2**

* ***«ἐγώ γάρ οὔτω σφόδρα ἐμαυτῷ πιστεύω»****:* Στην πρώτη αυτή πρόταση ο Μαντίθεος εκφράζει - με τρόπο αλαζονικό - την αυτοπεποίθηση του. Το μέγεθος της δηλώνεται από την εμφαντική παρουσία του υποκειμένου «ἐγώ», τον ποσοτικό επιρρηματικό προσδιορισμό σφόδρα, που ενισχύει τη σημασία του «πιστεύω», τον ποσοτικό επιρρηματικό προσδιορισμό οὕτω, που ενισχύει τη σημασία του «σφόδρα». Με τον τρόπο αυτό προσπαθεί να προϊδεάσει τους βουλευτές και να δημιουργήσει εύλογο ενδιαφέρον για όσα πρόκειται να εκθέσει στη συνέχεια.
* ***«ὥστε ἐλπίζω - μεταμελήσειν αὐτῷ καί .... ἡγήσεσθαι****».* Η συμπερασματική αυτή πρόταση εκφράζει το αποτέλεσμα της μεγάλης αυτοπεποίθησης του ρήτορα και τα απαρέμφατα εκφράζουν το περιεχόμενο των προσδοκιών του. Αξίζει να σημειωθεί ότι τα απαρέμφατα μεταμελήσειν και ἡγήσεσθαι δεν τέθηκαν αμέσως μετά το ρ. «ἐλπίζω» από το οποίο εξαρτώνται (σχήμα υπερβατό)· η τοποθέτηση τους στο τέλος της περιόδου είχε ως αποτέλεσμα να εξαρθεί το νόημα της πρότασης και να ενταθεί η προσοχή των δικαστών.
* ***«καί εἴ τις πρός με τυγχάνει ἀηδῶς [ἤ κακῶς] διακείμενος»****:* Ο Μαντίθεος ήταν αριστοκρατικός, ολιγαρχικός και μαζί με άλλους ομοϊδεάτες του ανήκε στους λεγόμενους «λακωνίζοντες». Γι’ αυτό ακολουθούσε το σπαρτιατικό τρόπο ένδυσης και είχε μακριά μαλλιά, σε αντίθεση με τους Αθηναίους της εποχής του που είχαν κοντά μαλλιά (βλ*.* και §18). Όπως επίσης τονίζει στην §19, αδιαφορούσε για την εξωτερική του εμφάνιση· αυτή ενοχλούσε ορισμένους φανατικούς δημοκρατικούς και κάποιοι μάλιστα τον μισούσαν και τον εχθρεύονταν.

**ΠΑΡΑΓΡΑΦΟΣ 3**

* ***«ἀξιῶ δέ*... *χείρους εἶναι»****:* Στην περίοδο αυτή ο ρήτορας καθορίζει ως προϋποθέσεις για την ανάληψη των βουλευτικών καθηκόντων την πίστη στη δημοκρατία αλλά και τη συμμετοχή στους αγώνες για το δημόσιο συμφέρον και τη μετριοπάθεια στον ιδιωτικό και στο δημόσιο βιο. Αυτές τις ιδιότητες θα προσπαθήσει να αποδείξει ότι διαθέτει, δεδομένου ότι και η αθηναϊκή νομοθεσία τις θεωρούσε απαραίτητες για έναν κρατικό λειτουργό.
* ***«τοῖς καθεστηκόσι πράγμασι»****:* Εννοεί τη δημοκρατία. Ο Μαντίθεος αν και είναι αριστοκρατικός, θεωρεί τον εαυτό του δημοκρατικό, αντίπαλο των τυράννων, διότι «πᾶν τό ἐναντιούμενον τῷ δυναστεύοντι δῆμος ὠνόμασται» (Θουκ. VI, 89)
* ***«τῶν αὐτῶν κινδύνων»****:* Εννοεί την περίπτωση απειλής του πολιτεύματος.
* ***«μηδέν πώ μοι πλέον εἶναι»****:* Θέλει να μην επικυρώσουν οι βουλευτές την εκλογή του αρκούμενοι σε αυτές μόνο τις αποδείξεις, αλλά να περιμένουν και άλλες για τη ζωή του.
* ***«περί τά ἄλλα»****:* Γίνεται αναφορά στις άλλες εκφάνσεις του βίου του, και του ιδιωτικού και του δημόσιου· εκτός από την ευπείθεια στο παρόν καθεστώς αναφέρεται στα σχετικά με τον πόλεμο (§13 - 16), τα καθήκοντα προς τους γονείς (§ 10) και τη φιλανθρωπία του προς τους άλλους (§14).
* ***«μετρίως βεβιωκώς»****:* Βασικό ιδανικό για τον τρόπο σκέψης των αρχαίων Ελλήνων ήταν το «μέτρον»: απέφευγαν καθετί ακραίο στις ιδιωτικές και τις δημόσιες σχέσεις τους, σε στοιχεία της καθημερινής ζωής τους ακόμη και στην τέχνη ή τη λογοτεχνία τους. Το ιδανικό του μέτρου προσδιοριζόταν με το αφηρημένο ουσιαστικό «σωφροσύνη» και με την παροιμιακή έκφραση «μηδέν ἄγαν». Αξιοσημείωτο είναι ότι οι Αθηναίοι απαιτούσαν τη ζωή με μέτρο ιδίως από τους πιο ευκατάστατους ή πιο προικισμένους πολίτες, προκειμένου να αποφεύγεται η περιθωριοποίηση των λιγότερο χαρισματικών πολιτών.
* ***«πολύ παρά τήν δόξαν»****:* Ο Μαντίθεος θα αποδείξει ότι έχει ζήσει κατά τρόπο εντελώς διαφορετικό από τη «φήμη», δηλαδή την κακή φήμη την οποία οι κατήγοροι του προσπαθούν να του αποδώσουν.
* ***«ἱππεῖς»****:* Πριν από τον Πελοποννησιακό πόλεμο, στην Αθήνα χρησιμοποιούνταν ελάχιστα το ιππικό. Ωστόσο, από το 431 και έως το τέλος του 4ου αι. π.Χ. υπήρχε στην πόλη δύναμη 1000 ιππέων. *(Οι ιππείς αυτοί δεν πρέπει να συγχέονται με την τάξη των ιππέων, το όνομα της οποίας ήταν κατάλοιπο από την εποχή που όλοι οι αριστοκράτες ήταν ιππείς).*Οι ιππείς ήταν μέλη από τις δύο ανώτερες κοινωνικοοικονομικές τάξεις (πεντακοσιομέδιμνους και τριακοσιομέδιμνους), τα οποία επέλεγαν δέκα «καταλογείς». Το ιππικό μετείχε στον πόλεμο, έπαιζε όμως σημαντικό ρόλο και στις γιορτές της πόλης. Ήταν τιμή η εμφάνιση στις γιορτές με άψογα εκπαιδευμένα άλογα και άρτιο εξοπλισμό. Το γεγονός αυτό, όπως και το ότι στην περίοδο του πολέμου η θητεία ήταν λιγότερο επικίνδυνη, ωθούσε τους πιο φιλόδοξους νέους ευγενείς να αναζητούν συμμετοχή στο ιππικό˙ σπανίως κάποιοι ζητούσαν από τη Βουλή να εξαιρεθούν για ένα ή περισσότερα χρόνια. Τα νέα μέλη του ιππικού κάθε χρόνο περνούσαν από «δοκιμασία» ενώπιον της Βουλής. Κάθε ιππέας εξόπλιζε το άλογο του από μόνος του, και σε καιρό ειρήνης το κρατούσε σε δικό του στάβλο. Ωστόσο, και σε περίοδο ειρήνης και κατά τη διάρκεια του πολέμου εισέπραττε ένα προκαθορισμένο ποσό για τη φύλαξη του αλόγου. Επίσης, το κράτος του εξασφάλιζε κι ένα επιπλέον ποσό ***(κατάστασις)*** για τον απαραίτητο εξοπλισμό.
* ***«ὡς οὐχ ἵππευον»****:* Ο Μαντίθεος θα αποδείξει πρώτα τα δημοκρατικά του φρονήματα. Η κατηγορία ήταν βαρύτατη, γιατί οι ιππείς κατά την περίοδο διακυβέρνησης των τριάκοντα θεωρούνταν εχθροί του δημοκρατικού πολιτεύματος και συνένοχοι της τυραννίας των τριάκοντα, μιας και υπήρξαν όργανα της εξουσίας τους. Γνωρίζουμε επίσης ότι για πολλά χρονιά μετά το 403 π.Χ. όσοι είχαν διατελέσει ιππείς κατά την περίοδο αυτή ήταν μισητοί στο δήμο. Χαρακτηριστικό το απόσπασμα από τα «Ἑλληνικά» του Ξενοφώντα: *«ᾐτήσατο δ’ ὁ Θίβρων καί παρ’ Ἀθηναίων τριακοσίους ἱππέας, εἰπών ὅτι αὐτός μισθόν παρέξει. Οἱ δ' ἔπεμψαν τῶν ἐπί τῶν Τριάκοντα ἱππευσάντων, νομίζοντες κέρδος τῷ δήμῳ, εἰ ἀποδημοῖεν καί ἐναπόλοιντο».*

Γενικά πάντως ο δήμος θεωρούσε τους ολιγαρχικούς ιππείς επικίνδυνους για το δημοκρατικό πολίτευμα, (πρβλ. Αριστοτέλη, «Πολιτικά» 6,3,: *«ἐπί τῶν ἀρχαίων ὅσαις πόλεσιν ἐν τοῖς ἵπποις δύναμις ἦν, ὀλιγαρχίαι παρά τούτοις ἦσαν»)*

* Οι **τριάντα τύραννοι** εγκαταστάθηκαν στην Αθήνα από το Σεπτέμβριο του 404 π.Χ. ως το τέλος Απριλίου του 403 π.Χ. Τους επέβαλε στη νικημένη Αθήνα με το τέλος του Πελοποννησιακού πολέμου ο Σπαρτιάτης Λύσανδρος. Επρόκειτο για Αθηναίους που ανήκαν στο ολιγαρχικό κόμμα, τόση όμως ήταν η βία και η αυθαιρεσία που χρησιμοποίησαν ώστε επονομάστηκαν «τύραννοι». Στην αρχή στράφηκαν κατά των συκοφαντών που υπήρχαν στην Αθήνα και αυτό ικανοποίησε το κοινό αίσθημα. Έπειτα όμως στράφηκαν και κατά των αγαθών πολιτών, άλλους από τους οποίους καταδίκαζαν σε θάνατο και άλλους εξόριζαν, για να αρπάζουν στη συνέχεια τις περιουσίες τους. Αφόπλισαν όλους τους πολίτες εκτός από 3000 ομοϊδεάτες τους. Ανάμεσα στους τριάκοντα ο πιο μετριοπαθής ήταν ο Θηραμένης, ο οποίος γι’ αυτό ακριβώς καταδικάστηκε να πιει το κώνειο, σύμφωνα με πρόταση του παλιού του φίλου και αρχηγού των Τριάκοντα, Κριτία.
* ***«τῆς τότε πολιτείας»****:* Ονομάζει *«πολιτεία»* κατ’ ευφημισμόν το πολίτευμα επί των Τριάκοντα.

###### ΥΦΟΛΟΓΙΚΑ - ΑΙΣΘΗΤΙΚΑ ΣΧΟΛΙΑ

Οι § 1-3 αποτελούν το προοίμιο του λόγου. Στο προοίμιο ο ρήτορας επιδιώκει να προκαλέσει την προσοχή των δικαστών (πρόσεξις) για να δημιουργήσει κλίμα ευνοϊκό για τον εαυτό του και δυσμενές για τον αντίπαλο (εὔνοια ή captatio benevolentiae) και να κατατοπίσει τους δικαστές για την εκδικαζόμενη υπόθεση (εὐμάθεια). Στο τέλος του προοιμίου υπάρχει η **πρόθεσις**, η σύντομη δηλαδή έκθεση του θέματος (εδώ, η πρόθεσις είναι η τελευταία περίοδος της τρίτης παραγράφου: *πρῶτον δέ ... πολιτείας*, όπου εκθέτει με συντομία το κατηγορητήριο).

**ΠΑΡΑΓΡΑΦΟΣ 1**

***«Εἰ μή συνήδη*..... *τῆς κατηγορίας»****:* εκφράζεται η βεβαιότητα του Μαντιθέου για την πρόθεση της κατηγορίας, δίνεται μια πρώτη εικόνα της αυτοπεποίθησης του· με τον τρόπο αυτό ο ομιλητής προσπαθεί να μειώσει τους κατηγόρους του. Επιπλέον, χρησιμοποιείται ένα έξυπνο, παράδοξον, στοιχείο πρωτοτυπίας και εντυπωσιασμού, προκειμένου ο ομιλητής να εξασφαλίσει την εύνοια και προσοχή των βουλευτών: εκφράζει την - υπό προϋποθέσεις - ευγνωμοσύνη του προς τους κατηγόρους, την οποία αιτιολογεί στην επόμενη ημιπερίοδο: «ἡγοῦμαι.....καταστῆναι».

ΠΑΡΑΓΡΑΦΟΣ 2

***«Ἐγώ γάρ οὕτω σφόδρα ..... ἡγήσεσθαι»****:* εκφράζεται η αυτοπεποίθηση και η ελπίδα του Μαντίθεου ότι θα μεταστρέψει την εις βάρος του δυσμενή εντύπωση. Με τον τρόπο αυτό προσπαθεί να προϊδεάσει τους βουλευτές και να δημιουργήσει εύλογο ενδιαφέρον για όσα πρόκειται να εκθέσει στη συνέχεια.

ΠΑΡΑΓΡΑΦΟΣ 3

***«ἀξιῶ δέ, ὦ βουλή, ἐάν μέν...... πλέον εἶναι· ἐάν δέ... χείρους εἶναι»****:* Μέσα από δυο αντιθέσεις που αλληλοεμπλέκονται, επιχειρεί να καταδείξει α) ότι είναι άξιος της συμμετοχής του στο βουλευτικό αξίωμα, όχι μόνο λόγω δημοκρατικής διαγωγής, αλλά κυρίως λόγω του σωστού χαρακτήρα (ἦθος) του, β) ότι ο ίδιος είναι ανώτερος από τους κατηγόρους του.

Το προοίμιο του συγκεκριμένου λόγου δεν έχει ρητορικούς εξωραϊσμούς. Η γλώσσα είναι επιβλητική, πειστική και φυσική. Η εύνοια, η πρόσεξις και η ευμάθεια υπηρετούνται από τη συντομία, τη σαφήνεια, την ακρίβεια, τη λιτότητα, την ενάργεια και πειστικότητα του προοιμίου. Τέλος, η προσαρμογή του λόγου προς το ήθος του ρήτορα προσδίδει φυσικότητα.

ΣΧΗΜΑΤΑ ΛΟΓΟΥ

* **απροσδόκητο ή «παρά προσδοκίαν»**

*εἰ μή συνήδη ... τῆς κατηγορίας*

* **υπερβολή**

*ἐγώ γάρ οὕτω σφόδρα ἐμαυτῷ πιστεύω ... ἡγήσεθαι*

* **υπόσταση**

*οὕτω σφόδρα ἐμαυτῷ πιστεύω, ὥστ' ἐλπίζω ....*

(Το σχήμα της υπόστασης στα ν.ε. αποδίδεται με τις μορφές : τόσος ... ώστε / που, τέτοιος ... ώστε / που, τόσο.... όσο)

* **αντιθέσεις**

*ἐάν μέν τοῦτο μόνον ... ἐάν δέ φαίνωμαι*

*ἐμέ μέν δοκιμάζειν, τούτους δέ ... εἶναι*

Η αντίθεση υποδηλώνει την τελική επιδίωξη του ομιλητή: ηθική καταξίωση για τον ίδιο και μείωση των κατηγόρων ως συκοφαντών. Βέβαια την ικανοποίηση της παράκλησης του την εξαρτά από την προϋπόθεση ἐάν δέ φαίνωμαι καί περί τά ἄλλα μετρίως βεβιωκώς καί πολύ παρά τήν δόξαν καί παρά τούς λόγους τούς τῶν ἐχθρῶν

* **πολυσύνδετο**

*οὐχ ἵππευον οὐδ' ἐπεδήμουν ... οὐδέ μετέσχον*

**ΡΗΤΟΡΙΚΑ HΘΗ**

|  |  |  |
| --- | --- | --- |
| **ήθος ομιλητή** | * πίστη στο δημοκρατικό πολίτευμα |  |
|  | * άμεμπτος χαρακτήρας στις ιδιωτικές και δημόσιες σχέσεις του |  |
|  | * σεβασμός στο θεσμό της δοκιμασίας |  |
|  | * αισιόδοξος για την έκβαση της δοκιμασίας | **ΡΗΤΟΡΙΚΑ ΗΘΗ** |
| **ήθος αντιπάλων** | * κακόβουλοι και δολοπλόκοι, επιβουλεύονται τους ενάρετους πολίτες |  |
| **Ήθος ακροατών** | * φορείς ενός αξιοσέβαστου θεσμού, διαθέτουν δημοκρατικό φόνημα και πατριωτικά αισθήματα. |  |

**ΡΗΤΟΡΙΚΑ ΠΑΘΗ**

Ο Μαντίθεος διεγείρει στις ψυχές των ακροατών του οργή και αγανάκτηση για τη συκοφαντική επίθεση από ανθρώπους που δε διστάζουν να χρησιμοποιήσουν κάθε μέσο. Προς το πρόσωπό του προκαλεί την έκπληξη του ακροατηρίου με τη σιγουριά και τη βεβαιότητά του για την έκβαση της δοκιμασίας και αμφιβολία για την ορθότητα και την ακρίβεια της κατηγορίας. Τέλος, εμπνέει θαυμασμό και συμπάθεια προς το πρόσωπό του, γιατί βρίσκεται άδικα σ’αυτήν τη θέση.

**Α. ΕΡΜΗΝΕΥΤΙΚΕΣ ΕΡΩΤΗΣΕΙΣ**

1. *Έργο του προοιμίου, σύμφωνα με τον Αριστοτέλη, είναι η εύνοια, η πρόσεξις (προσοχή) και η ευμάθεια (κατατόπιση). Πραγματώνεται το έργο αυτό στο συγκεκριμένο προοίμιο; Να εντοπίσετε τα συγκεκριμένα στοχεία του κειμένου που αναφέρονται σ' αυτούς τους σκοπούς.*
2. *Τι γνωρίζετε για τη «δοκιμασία»;*
3. ***«χάριν εἶχον» :*** *Ποια εντύπωση επιθυμεί να δημιουργήσει ο ομιλητής;*
4. ***«ἡγοῦμαι γάρ ... αἰτίους»:*** *Τι παράδοξο υπάρχει στη φράση αυτή;*
5. ***«ἀναγκάζωσιν»:*** *Τι υπογραμμίζει με τη λέξη αυτή ο Μαντίθεος;*
6. *Σε ποιο σημείο προβάλλει ο Μαντίθεος το ανεπίληπτο του ήθους του;*
7. *Στις § 1-3 ο Μαντίθεος αναφέρεται σε αρκετές προϋποθέσεις. Ποιες είναι και γιατί επιλέγει τις συγκεκριμένες ο Μαντίθεος;*
8. *Τα ρητορικά ήθη διακρίνονται: α) στο «ήθος του λέγοντος», που είναι η επιδίωξη του λέγοντος να εξυψώσει τον εαυτό του.*

*β) στο «ήθος του ακροατή», που είναι η επιδίωξη του λέγοντος να εξυψώσει τους ακροατές του, γ) στο «ήθος του αντιπάλου», που είναι η επιδίωξη του λέγοντος να μειώσει τον αντίπαλο του. Να εντοπίσετε και να αναλύσετε τα ρητορικά ήθη στο προοίμιο του λόγου.*

1. *Ποιος είναι ο στόχος του ομιλητή στο προοίμιο; Να εντοπίσετε τα σημεία του λόγου που θεωρείτε ενδεικτικά αυτού του στόχου και να σχολιάσετε την αποτελεσματικότητά τους.*
2. *Ποιος ήταν ο ρόλος της βουλής την εποχή του Λυσία;*
3. ***«οὕτω σφόδρα ἐμαυτῷ πιστεύω ὥστε»:*** *Νομίζετε ότι η έκφραση υποδηλώνει το χαρακτήρα του Μαντιθέου;*
4. *Ποιες ήταν οι κατηγορίες κατά του Μαντιθέου και ποια η βαρύτητα τους;*
5. *Ποιες προϋποθέσεις έθεσε ο Μαντίθεος για την επικύρωση της εκλογής του ως βουλευτή; Ήταν απαραίτητες για την επικύρωση της εκλογής του;*
6. ***«τῶν αὐτῶν κινδύνων»:*** *Σε ποιους «κινδύνους» αναφέρεται ο Μαντίθεος;*
7. *Γιατί πιστεύετε ότι ο Μαντίθεος κάνει την αναφορά «μετρίως βεβιωκώς»;*
8. *Ποια είναι η «πρόθεσις» του λόγου και ποια η χρησιμότητα της;*
9. ***«Ἀξιῶ δέ.....πολιτείας» :*** *Ποια είναι η θέση του χωρίου στη δομή του λόγου;*
10. *Με ποιες λέξεις διαγράφει ο Λυσίας το ήθος του πελάτη του;*
11. *Ποια σημεία του προοιμίου επιβεβαιώνουν την αντίληψη του ομιλητή για τη μεταστροφή της γνώμης των βουλευτών;*
12. *Το προοίμιο πρέπει να περιέχει την κεντρική ιδέα του λόγου. Ισχύει αυτό στο συγκεκριμένο λόγο και ποιο σκοπό εξυπηρετεί;*
13. *Ποια ήταν τα βασικά στοιχεία στα οποία φαίνεται να επιχειρεί ο Μαντίθεος να στηρίξει τις αποδείξεις του;*
14. *Ποια εικόνα σχηματίζετε για το Μαντίθεο από όσα αναφέρει στο απόσπασμα αυτό για τον εαυτό του και από τον τρόπο με τον οποίο τα παρουσιάζει;*

***ΤΡΑΠΕΖΑ ΘΕΜΑΤΩΝ***

**1.** Ποια αξίωση και ποια παράκληση απευθύνει ο Μαντίθεος στους βουλευτές; Με ποιες προϋποθέσεις;  **Mονάδες 10**

1. Τι ακριβώς θέλει να αποδείξει ο Μαντίθεος σχετικά με τα πολιτικά του φρονήματα και ποιες συγκεκριμένες κατηγορίες αρνείται; **Mονάδες 10**
2. Ποια ελπίδα εκφράζει στο προοίμιο ο Μαντίθεος απευθυνόμενος στους βουλευτές και με ποια προϋπόθεση είναι δυνατόν να πραγματοποιηθεί; **Mονάδες 10**
3. Με ποιες αναφορές στη δημόσια και την ιδιωτική του ζωή προσπαθεί ο Μαντίθεος να αντιστρέψει τις αρνητικές εντυπώσεις εις βάρος του;  **Mονάδες 10**
4. Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 5):
5. *Ο Μαντίθεος νιώθει αυτοπεποίθηση μπροστά στους βουλευτές.*
6. *Ο Μαντίθεος παραδέχεται ότι είχε ευνοϊκά συναισθήματα για το καθεστώς των Τριάκοντα.*
7. *Ο Μαντίθεος θα αποδείξει ότι έχει δείξει μέχρι τώρα στη ζωή του εντιμότητα.*
8. *Ο Μαντίθεος ζητάει από τους βουλευτές να τον αθωώσουν και να μην τον καταδικάσουν σε θάνατο.*
9. *Ο Μαντίθεος παραδέχεται ότι ζούσε στην Αθήνα κατά την περίοδο της τυραννίας μετά το τέλος του Πελοποννησιακού πολέμου.*
10. Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτό τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 5):

*Ο Μαντίθεος δείχνει μεγάλη εμπιστοσύνη στον εαυτό του ότι θα μεταστρέψει τις αρνητικές σε βάρος του εντυπώσεις.*

*Ο Μαντίθεος προβάλλει τα δημοκρατικά του φρονήματα και τη συμμετοχή του στις στρατιωτικές δραστηριότητες της πόλης.*

* + - 1. *Οι αντίπαλοι του Μαντίθεου θεωρούν ότι στη ζωή του ακολούθησε το μέτρο.*
      2. *Ο Μαντίθεος ζητάει από τους βουλευτές να παραβλέψουν το ήθος των κατηγόρων.*
      3. *Ο Μαντίθεος παραδέχεται ότι ζούσε στην Αθήνα κατά την περίοδο της τυραννίας μετά το τέλος του Πελοποννησιακού πολέμου.*

1. Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας **τις λέξεις/φράσεις** του αρχαίου κειμένου που την επιβεβαιώνουν (μονάδες 5):
2. *Ο Μαντίθεος ισχυρίζεται ότι οι κατήγοροί του ενδιαφέρονται για την περιουσία του.*
3. *Ο Μαντίθεος δηλώνει ξεκάθαρα την αυτοπεποίθησή του.*
4. *Ο Μαντίθεος λαμβάνει υπόψη του το ενδεχόμενο ότι ορισμένοι βουλευτές μπορεί να τον αντιπαθούν.*
5. *Ο Μαντίθεος ζητά να τον αποδεχτούν ως βουλευτή, εφόσον αποδείξει ότι διακατέχεται από φιλικά αισθήματα για την παρούσα πολιτική κατάσταση.*
6. *Ο Μαντίθεος ενδιαφέρεται μόνο για τη δική του δικαίωση και αδιαφορεί για τη γνώμη που θα σχηματίσουν οι βουλευτές για τους κατηγόρους του.*
7. **α.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 3) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 3):
8. *Ο Μαντίθεος δηλώνει ότι σε κάθε περίπτωση χρωστά ευγνωμοσύνη στους κατηγόρους του.*
9. *Ο Μαντίθεος**ελπίζει πως**όποιος νιώθει εχθρικά για αυτόν, θα αλλάξει γνώμη μετά την απολογία του.*
10. *Ο Μαντίθεος έχει την αξίωση να επικυρωθεί η εκλογή του, αν αποδείξει ότι έχει φιλικά αισθήματα προς τη δημοκρατία και ότι έχει αναγκαστεί να συμμετέχει στους ίδιους κινδύνους με τους βουλευτές.*

**β.** Να απαντήσετε τις παρακάτω ερωτήσεις:

1. «***οἵτινες ἂν αὐτοὺς ἀναγκάζωσιν εἰς ἔλεγχον τῶν αὐτοῖς βεβιωμένων καταστῆναι***»: Σε ποιους αναφέρεται ο Μαντίθεος με την αντωνυμία «***οἵτινες***»; (μονάδες 2)
2. «***οὐδὲ μετέσχον τῆς τότε πολιτείας***»: Σε ποια «***πολιτεία***» αναφέρεται ο Μαντίθεος; (μονάδες 2)
3. **α.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 3) και να τεκμηριώσετε κάθε απάντησή σας γράφοντας **τις λέξεις/φράσεις** του αρχαίου κειμένου που την επιβεβαιώνουν (μονάδες 3):
4. *Ο Μαντίθεος θεωρεί ότι όσοι κατηγορούνται άδικα πρέπει να θεωρούν τους κατηγόρους τους αίτιους μεγάλων συμφορών.*
5. *Ο Μαντίθεος αδιαφορεί για τη γνώμη όσων βουλευτών είναι προκατειλημμένοι μαζί του.*
6. *Ο Μαντίθεος αρνείται τη συμμετοχή του στους ίδιους κινδύνους με τους βουλευτές την περίοδο των Τριάκοντα.*

**β.** Να απαντήσετε τις παρακάτω ερωτήσεις:

1. «***οἵτινες ἂν αὐτοὺς ἀναγκάζωσιν εἰς ἔλεγχον τῶν αὐτοῖς βεβιωμένων καταστῆναι***»: Σε ποιους αναφέρεται ο Μαντίθεος με την αντωνυμία ***οἵτινες***;(μονάδες 2)

2. «***τούτους δὲ ἡγεῖσθαι χείρους εἶναι***»: Σε ποιους αναφέρεται ο Μαντίθεος με την αντωνυμία ***τούτους*;** (μονάδες 2)

**Β. ΛΕΞΙΛΟΓΙΚΕΣ - ΣΗΜΑΣΙΟΛΟΓΙΚΕΣ ΑΣΚΗΣΕΙΣ**

1. Να γράψετε στα νέα ελληνικά πέντε ουσιαστικά και επίθετα με **β΄ συνθετικό το ρ. *πράττω***και τις παραγωγικές καταλήξεις **-ος, -ία, -τος, -η** και να δηλώσετε τη σημασία τους.
2. **«βούλομαι», «βουλεύομαι»:** α) Ποια η σημασία του καθενός ρήματος; β) Να γράψετε τη διαφορά του ρ. βούλομαι από το ἐθέλω.

|  |  |
| --- | --- |
| βούλομαι |  |
| βουλεύομαι |  |
| βούλομαι |  |
| ἐθέλω |  |

1. Να γράψετε στην αρχαία ελληνική από ένα συνώνυμο για τις παρακάτω λέξεις:

|  |  |
| --- | --- |
| **πράττω** |  |
| **βιόω –ῶ** |  |
| **φαίνομαι** |  |
| **δέομαι** |  |
| **ἡγοῦμαι** |  |

1. **«εὔνους» < εὖ + νοῦς 🡪 «εὔνοια»:** Να γράψετε στα νέα ελληνικά πέντε λέξεις αλλάζοντας το α’ συνθετικό όπως στο παράδειγμα: **εὔνοια 🡪 υπόνοια**
2. **«ἀποφέρω»:** Να γράψετε στα νέα ελληνικά τρία παράγωγα ή σύνθετα από καθένα θέμα του ρ. φέρω : **θ. φερ - /φορ - /ενεκ - /** και ένα σύνθετο από το **θ. φωρ -**
3. Να γράψετε τη σημασία των ρημάτων:

|  |  |  |
| --- | --- | --- |
| **πιστεύω ἐμαυτῷ** | = |  |
| **πιστεύω** | = |  |
| **πιστεύομαι** | = |  |

1. Άσκηση σύζευξης : Να συνδέσετε κάθε λέξη της στήλης Α με τις παράγωγες ή ομόρριζές της στη στήλη Β.

|  |  |
| --- | --- |
| **Α** | **Β** |
| α) βιόω - ῶ  β) ἔχω  γ) ποιῶ  δ) λέγω  ε) φαίνομαι  στ) πράττω | 1. ρήση  2. ποίηση  3. φάσμα  4. βιώσιμος  5. πράγμα  6. ευεξία  7. πράκτωρ  8. ρήμα  9. βίωμα  10. φανός  11. έξις  12. αβίωτος  13. σχεδόν  14. ποίημα  15. λέσχη  16. βιώνω  17. άπραγος |

1. Να γράψετε τη σημασία των παρακάτω σύνθετων ρημάτων του **ἵσταμαι:**

|  |  |  |
| --- | --- | --- |
| ἀφίσταμαι | = |  |
| ἀνίσταμαι | = |  |
| καθίσταμαι | = |  |
| μεθίσταμαι | = |  |
| ὑφίσταμαι | = |  |
| παρίσταμαι | = |  |
| ἀφίσταμαι | = |  |

***ΤΡΑΠΕΖΑ ΘΕΜΑΤΩΝ***

* + - 1. Να αντιστοιχίσετε καθεμία αρχαιοελληνική λέξη της στήλης Α με την **ετυμολογικά συγγενή** νεοελληνική λέξη της στήλης Β. Δύο λέξεις στη στήλη Β περισσεύουν.

|  |  |
| --- | --- |
| **Α** | **Β** |
| 1. ***πολλὴν*** 2. ***διαβεβλημένοις*** 3. ***βεβιωκὼς*** 4. ***δόξαν*** 5. ***ἐπεδήμουν*** | α. αιωνόβιος  β. δοκίμιο  γ. δημοσκόπηση  δ. διαβόητος  ε. πλειονότητα  ζ. επίπεδο  η. βολή |

* + - 1. Να αντιστοιχίσετε καθεμία νεοελληνική λέξη της στήλης Α με την **ετυμολογικά συγγενή** αρχαιοελληνική λέξη της στήλης Β. Δύο λέξεις στη στήλη Α περισσεύουν.

|  |  |
| --- | --- |
| **Α** | **Β** |
| 1. έλλειψη | α. ***χάριν*** |
| 2. ενεστώτας | β. ***βεβιωμένων*** |
| 3. υποδεέστερος | γ. ***λοιπὸν*** |
| 4. άχρηστος | δ. ***καθεστηκόσι*** |
| 5. ισόβιος | ε. ***δέομαι*** |
| 6. αχάριστος |  |
| 7. αλοιφή |  |

* + - 1. Για καθεμία από τις παρακάτω λέξεις του αρχαίου διδαγμένου κειμένου, να γράψετε ένα **ομόρριζο ουσιαστικό ή επίθετο** της Νέας Ελληνικής, απλό ή σύνθετο: ***ποιεῖν,*** ***ἡγοῦμαι, φαίνωμαι, μετρίως,***  ***πολιτείας***.

1. Για καθεμία από τις παρακάτω λέξεις του αρχαίου διδαγμένου κειμένου, να γράψετε ένα **ομόρριζο ουσιαστικό ή επίθετο** της Νέας Ελληνικής, απλό ή σύνθετο: ***συνῄδη***, ***διαβεβλημένοις***, ***βεβιωμένων***, ***καταστῆναι***, ***ἐλπίζω***.
2. Να γράψετε μία **σύνθετη λέξη** της Νέας Ελληνικής, με **πρώτο συνθετικό** καθεμία από τις παρακάτω λέξεις του αρχαίου διδαγμένου κειμένου: ***χρόνον***, ***μόνον***, ***πράγμασι***, ***πλέον***, ***λόγους***.
3. Να γράψετε ένα **σύνθετο ομόρριζο ουσιαστικό** της Νέας Ελληνικής, για καθεμία από τις παρακάτω λέξεις του αρχαίου διδαγμένου κειμένου: ***ποιεῖν***, ***εἶχον***, ***λέγοντος***, ***εἰμί***, ***ἡγεῖσθαι***.
4. Να συμπληρώσετε τις παρακάτω περιόδους λόγου της Νέας Ελληνικής με το κατάλληλο **ομόρριζο** (απλό ή σύνθετο) της λέξης του αρχαίου διδαγμένου κειμένου που σας δίνεται, ώστε να ολοκληρωθεί ορθά το νόημά τους:

* ***κατηγόροις****: Συνήθως ψωνίζει φρούτα και λαχανικά από τη λαϊκή ...................... .*
* ***ἀναγκάζωσιν****: Το αεροπλάνο έκανε ................................ προσγείωση.*
* ***πεπραγμένων****: Μετά την ολοκλήρωση των σπουδών της έκανε την .......................... της άσκηση στο νοσοκομείο «Ευαγγελισμός».*
* ***λόγους****: Είναι ........................... το αίτημά σου και δεν θα ικανοποιηθεί!*
* ***ἵππευον****: Επισκεφθήκαμε τον........................ όμιλο της πόλης μας.*

1. Να συμπληρώσετε τις παρακάτω περιόδους λόγου της Νέας Ελληνικής με το κατάλληλο **ομόρριζο** (απλό ή σύνθετο) της λέξης του κειμένου που σας δίνεται, ώστε να ολοκληρωθεί ορθά το νόημά τους:

* ***τυγχάνει****: Η ……………………. των στόχων μας είναι βασική προϋπόθεση για να προοδεύσουμε.*
* ***διακείμενος****: Αυτό το δαχτυλίδι είναι οικογενειακό μας ……………………. .*
* ***πλέον****: Η ……………………. των κατοίκων της περιοχής είναι αγρότες.*
* ***φαίνομαι****: Στην …..................... της θάλασσας υπήρχαν πολλά φύκια.*
* ***πολιτείας****: Ο Αθηναίος ….................. συνδύαζε τη θεωρία με την πράξη, σύμφωνα με τον Περικλή.*

1. Να επιλέξετε για καθεμία αρχαιοελληνική λέξη της στήλης Α την **ετυμολογικά συγγενή** της νεοελληνική λέξη της στήλης Β:

|  |  |
| --- | --- |
| **Α** | **Β** |
| 1. ***πεπραγμένων*** | α. απραξία  β. πέρασμα |
| 1. ***μετέχειν*** | α. εξοχή  β. μετόπη |
| 1. ***εἶναι*** | α. περιουσία  β. ανάσα |
| 1. ***φαίνωμαι*** | α. φανατικός  β. αφανής |
| 1. ***δέομαι*** | α. αδελφός  β. δέηση |

1. Να επιλέξετε για καθεμία αρχαιοελληνική λέξη της στήλης Α την **ετυμολογικά συγγενή** της νεοελληνική λέξη της στήλης Β.

|  |  |
| --- | --- |
| **Α** | **Β** |
| 1. ***διαβεβλημένοις*** | α. βουλή  β. βολή |
| 1. ***βεβιωμένων*** | α. βιοτικός  β. βιαστικός |
| 1. ***εὔνους*** | α. ανόητος  β. έξυπνος |
| 1. ***πλέον*** | α. πλοίο  β. πολύ |
| 1. ***χείρους*** | α. χέρι  β. χειρότερος |

1. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***είδηση, πρόσχαρος, σχέση, επιτυχία, παράδειγμα***.
2. Να βρείτε στο κείμενο που σας δίνεται μία ετυμολογικά συγγενή λέξη για καθεμία από τις παρακάτω λέξεις της Νέας Ελληνικής: ***καθηγητής****,* ***παράδειγμα****,* ***παρανοϊκός****,* ***προϊστάμενος****,* ***ανέχεια***.
3. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***είδηση***, ***αχάριστος***, ***νοημοσύνη***, ***αιωνόβιος***, ***ένδεια***.
4. Να βρείτε στο αρχαίο διδαγμένο κείμενο που σας δίνεται μία **ομόρριζη** λέξη για καθεμία από τις παρακάτω λέξεις της Νέας Ελληνικής: ***κείμενο, ηγεμονία, διαβολή, φάντασμα, ενδεής***.
5. Να συμπληρώσετε τις παρακάτω περιόδους λόγου της Νέας Ελληνικής με **ομόρριζα** (απλά ή σύνθετα) του ρηματικού τύπου ***φαίνωμαι***, ώστε να ολοκληρωθεί ορθά το νόημά τους:

* *Ο ποδοσφαιρικός αγώνας είχε πολλές ενδιαφέρουσες …………………….*
* *Στην Επανάσταση του 1821, εκτός από τους επιφανείς ήρωες, υπήρχε και ένα πλήθος ……………………….. ηρώων.*
* *Δεν τον βρίσκω πουθενά, είναι …………………………… εδώ και μέρες.*
* *Έκανε εντυπωσιακή …………………………… και τράβηξε αμέσως όλα τα βλέμματα.*
* *………………………………. δεν είσαι καλά ενημερωμένος, για αυτό προβάλλεις αυτές τις αντιρρήσεις.*

1. Για καθεμία από τις παρακάτω λέξεις του κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται **με διαφορετική σημασία** από αυτήν που έχει στο αρχαίο κείμενο:

***ἀηδῶς***, ***μετρίως***, ***δοκιμάζειν***, ***ἐπεδήμουν***, ***πολιτείας***.

Μπορείτε να τη χρησιμοποιήσετε **σε οποιαδήποτε μορφή της (μέρος του λόγου, πτώση, αριθμό**, **γένος**, **έγκλιση**, **χρόνο)**.

1. Να επιλέξετε από τη στήλη Β για καθεμία αρχαιοελληνική λέξη της στήλης Α την **ορθή σημασία** της σύμφωνα με το αρχαίο διδαγμένο κείμενο:

|  |  |
| --- | --- |
| **Α** | **Β** |
| 1. ***βουλομένοις*** | α. σκέφτομαι  β. θέλω |
| 1. ***αἰτίους*** | α. υπεύθυνοι  β. ανεύθυνοι |
| 1. ***ἐπιδείξω*** | α. επιδεικνύομαι  β. αποδεικνύω |
| 1. ***Ἀξιῶ*** | α. είμαι άξιος  β. έχω την αξίωση |
| 1. ***δέομαι*** | α. παρακαλώ  β. φοβάμαι |

1. Να επιλέξετε από τη στήλη Β για καθεμία αρχαιοελληνική λέξη ή φράση της στήλης Α την **ορθή σημασία** της σύμφωνα με το αρχαίο διδαγμένο κείμενο:

|  |  |
| --- | --- |
| **Α** | **Β** |
| 1. ***εἰς ἔλεγχον καταστῆναι*** | α. ελέγχομαι  β. λογοδοτώ |
| 1. ***τῶν βεβιωμένων*** | α. τα βιώματα  β. οι ζωντανοί |
| 1. ***κακῶς διακείμενος*** | α. φέρομαι εχθρικά  β. κακοποιώ |
| 1. ***ἐπιδείξω*** | α. αποδεικνύω  β. επιδεικνύω |
| 1. ***ἐπεδήμουν*** | α. είμαι ασθενής  β. διαμένω στην πατρίδα |

**ΠΑΝΕΛΛΑΔΙΚΕΣ ΕΞΕΤΑΣΕΙΣ 2003**

Κείμενο διδαγμένο από το πρωτότυπο Λυσίου Ὑπὲρ Μαντιθέου, 1-3

**Α.** Από το κείμενο που σας δίνεται να μεταφράσετε στο τετράδιό σας το τμήμα: **"ἐγώ γάρ οὓτω σφόδρα ... χείρους εἶναι" (Μονάδες 10)**

**Β.** Να γράψετε στο τετράδιό σας τις απαντήσεις των παρακάτω ερωτήσεων:

**Β1.** Ποια είναι τα στοιχεία που συνθέτουν το εναντίον του Μαντιθέου κατηγορητήριο, σύμφωνα με τα δεδομένα της παραγράφου 3 του κειμένου; **(Μονάδες 15)**

**Β2.** Να υποδείξετε τις εκφράσεις του κειμένου με τις οποίες ο Μαντίθεος χαρακτηρίζει το ήθος των αντιπάλων του και αυτές με τις οποίες προβάλλει το δικό του ήθος. **(Μονάδες 15)**

**Β3**. Ποια υπήρξε η συμβολή του Γοργία στην ανάπτυξη της αρχαίας ρητορικής; **(Μονάδες 10)**

**Β4.** Να μεταφέρετε στο τετράδιό σας τις λέξεις που σας δίνονται παρακάτω. Δίπλα σε καθεμιά από αυτές, να γράψετε μία άλλη λέξη, ετυμολογικώς συγγενή, από το αρχαίο κείμενο που σας δίνεται: **συνείδηση, ηγεμόνας, διάβολος, ευτυχία, βίος. (Μονάδες 10)**

**ΠΑΡΑΛΛΗΛΑ ΚΕΙΜΕΝΑ**

**Λυσίας, *Ὑπὲρ τοῦ ἀδυνάτου* §§1-3**

Ο ομιλητής, άνθρωπος με φυσική αναπηρία, μιλώντας στη Βουλή των Πεντακοσίων, προσπαθεί να διατηρήσει το δικαίωμα να λαμβάνει το ετήσιο χρηματικό επίδομα που χορηγούσε το δημόσιο ταμείο στους ανάπηρους και τους φτωχούς. Ακολουθεί το προοίμιο του λόγου.

*Λίγο ακόμα και θα εξέφραζα την ευγνωμοσύνη μου, μέλη της βουλής, στον κατήγορο, που μεθόδευσε εναντίον μου αυτή εδώ τη δίκη. Διότι ενώ προηγουμένως δεν είχα αφορμή για να λογοδοτήσω για τη ζωή μου, τώρα, εξαιτίας του, μου έχει δοθεί. Και θα προσπαθήσω με τον λόγο μου να αποδείξω αφενός ότι αυτός ψεύδεται, αφετέρου ότι εγώ έχω ζήσει έως τούτη την ημέρα με τρόπο που αξίζει έπαινο παρά φθόνο. Γιατί έχω την αίσθηση ότι μεθόδευσε αυτή εδώ τη δίκη εναντίον μου όχι για κάποιο άλλο λόγο, αλλά από φθόνο. Ωστόσο, ένας που φθονεί αυτούς που οι άλλοι τους οικτίρουν, από ποιά αχρειότητα νομίζετε ότι θα κρατηθεί μακριά ένα τέτοιο πρόσωπο; Γιατί αν βέβαια με συκοφαντεί για χρήματα—. Αν πάλι με εκδικείται ως εχθρό του, ψεύδεται. Γιατί λόγω της αχρειότητάς του ποτέ έως τώρα δεν τον είχα ούτε φίλο ούτε εχθρό. Είναι ήδη σαφές, μέλη της βουλής, ότι με φθονεί, διότι, ενώ αντιμετωπίζω τέτοια συμφορά, είμαι πολίτης καλύτερος από αυτόν. Διότι έχω την άποψη πως πρέπει, μέλη της βουλής, να θεραπεύει κανείς τα ελαττώματα του σώματος με τα προτερήματα της ψυχής. Γιατί αν η σκέψη μου εξισωθεί με τη συμφορά και ζήσω ανάλογα την υπόλοιπη ζωή μου, σε τί θα διαφέρω από αυτόν;*

Μτφρ. Θ.Κ. Στεφανόπουλος

**Στα δύο κείμενα (πρωτότυπο και μεταφρασμένο) μπορούμε να ανιχνεύσουμε την προσπάθεια του ομιλητή αφενός να εξυψώσει το δικό του ήθος κι αφετέρου να μειώσει το ήθος του κατηγόρου ή των κατηγόρων. Να συγκρίνετε σε ποιο βαθμό σε καθένα από τα δύο προοίμια ο ομιλητής δίνει έμφαση στο δικό του ήθος ή στο ήθος του/των αντιπάλου/ων του.**

**Μονάδες 10**

**ΠΡΟΣΘΕΤΑ ΠΑΡΑΛΛΗΛΑ ΚΕΙΜΕΝΑ**

1. **Διονύσιος Ἀλικαρνασσεύς, *Περὶ τῶν ἀρχαίων ῥητόρων, Λυσίας,* 17**

Στο έργο του Διονυσίου *Περὶ τῶν ἀρχαίων ῥητόρων (ὑπομνηματισμοί)*, που δεν έχει διασωθεί ολόκληρο, φαίνεται πως ανήκαν πραγματείες για σημαντικούς αττικούς ρήτορες, μεταξύ των οποίων και ο Λυσίας. Στο συγκεκριμένο απόσπασμα, ο Διονύσιος προβαίνει σε θετική αξιολόγηση των προοιμίων των δικανικών λόγων του Λυσία.

*Τα προοίμιά του [Λυσία] διακρίνονται για τη ζωντάνια και την κίνηση που έχουν· αυτή του την ικανότητα στα προοίμια θα μπορούσε να τη θαυμάσει κανείς, προπάντων αν σκεφτεί ότι, ενώ έγραψε πάνω από διακόσιους δικανικούς λόγους, σε κανέναν από αυτούς δεν βρέθηκε να έχει γράψει ένα μη πειστικό προοίμιο ή να έχει χρησιμοποιήσει μια άσχετη με την υπόθεση αρχή ή να έχει ανατρέξει στα ίδια επιχειρήματα ή να έχει καταφύγει στις ίδιες ιδέες. Κι όμως, αυτό το σφάλμα το έχουν διαπράξει άλλοι που έγραψαν λίγους λόγους, εννοώ το να χρησιμοποιούν τους ίδιους κοινούς τόπους· και να μην πω ότι και όλοι τους σχεδόν έκλεψαν από άλλους, χωρίς να ντρέπονται καθόλου γι’ αυτό. Αντίθετα ο Λυσίας είναι πρωτότυπος σε κάθε λόγο του, σε ό, τι αφορά την αρχή και το προοίμιο, και ικανός να πετύχει οτιδήποτε θέλει· είτε θέλει να κερδίσει την εύνοια ή την προσοχή του ακροατηρίου του είτε να το κάνει δεκτικό στους λόγους του, ποτέ δεν απέτυχε στον σκοπό του. Όσον αφορά λοιπόν αυτό το μέρος του λόγου, ανακηρύσσω τον Λυσία πρώτο ή τουλάχιστον κατώτερο από κανέναν.*

Μτφρ. Φιλολογική Ομάδα «Κάκτου»

1. **Διονύσιος Ἀλικαρνασσεύς, *Περὶ τῶν ἀρχαίων ῥητόρων*, Λυσίας, 17**

Στο έργο του Διονυσίου *Περὶ τῶν ἀρχαίων ῥητόρων (ὑπομνηματισμοί)*, που δεν έχει διασωθεί ολόκληρο, φαίνεται πως ανήκαν πραγματείες για σημαντικούς αττικούς ρήτορες, μεταξύ των οποίων και ο Λυσίας. Στο συγκεκριμένο απόσπασμα, ο Διονύσιος προβαίνει σε θετική αξιολόγηση των προοιμίων των δικανικών λόγων του Λυσία.

 *Παρατηρώ ακόμα ότι ο ρήτορας χρησιμοποιεί όλους τους τρόπους που προτείνουν τα ρητορικά εγχειρίδια για το προοίμιο και που απαιτούν οι περιστάσεις. Άλλες φορές αρχίζει στο πρώτο πρόσωπο με αυτοέπαινο, άλλοτε με κατηγορίες για τον αντίδικο, αντικρούοντας αρχικά τις κατηγορίες εις βάρος του, αν τύχει να έχει κατηγορηθεί πρώτος. Μερικές φορές κερδίζει την εύνοια των δικαστών στο πρόσωπό του και στην υπόθεση, επαινώντας και κολακεύοντάς τους. Άλλοτε υποδεικνύει τη δική του μειονεκτική θέση και την πλεονεκτική θέση του αντιδίκου του και ότι ο αγώνας μεταξύ τους είναι άνισος. Κάποιες φορές παρουσιάζει την υπόθεσή του ως κοινού ενδιαφέροντος, σημαντική για όλους και τέτοια που αξίζει την προσοχή των δικαστών, ή γενικά επινοεί οποιοδήποτε άλλο επιχείρημα που μπορεί να ωφελήσει τον ίδιο και να μειώσει τον αντίδικό του.*

Μτφρ. Φιλολογική Ομάδα «Κάκτου»

1. **Λυσίας, *Περὶ τοῦ σηκοῦ ἀπολογία* §§1-3**

Κατά τους κλασικούς χρόνους τα ιερά δέντρα περιφράσσονταν με ξύλινο φράχτη, που ονομαζόταν «*σηκός*» και ελέγχονταν τακτικά. Όποιοι προξενούσαν βλάβη στα δέντρα ή παραβίαζαν τον «*σηκό*» τιμωρούνταν σκληρά. Ο λόγος του Λυσία «*Ἀρεοπαγιτικός*» ή «*Περὶ τοῦ σηκοῦ ἀπολογία*» γράφτηκε περίπου το 394 π.Χ. για να εκφωνηθεί ενώπιον του Αρείου Πάγου από κάποιον Αθηναίο που είχε κατηγορηθεί από έναν συμπολίτη του ότι αρχικά ξερίζωσε μια ιερή ελιά και αργότερα κατάστρεψε τον «*σηκό*» της. Ο κατηγορούμενος αντιμετώπιζε τον κίνδυνο εξορίας και δήμευσης της περιουσίας του.

*Στο παρελθόν ενόμιζα, μέλη της βουλής, ότι όποιος ήθελε μπορούσε να κοιτάει τη δουλειά του και να μην έχει ούτε δίκες ούτε «περιπέτειες». Τώρα όμως έχω βρεθεί τόσο απροσδόκητα αντιμέτωπος με κατηγορίες και αδίστακτους συκοφάντες, ώστε πιστεύω ότι και αυτοί που δεν έχουν ακόμα γεννηθεί πρέπει, αν γίνεται, να φοβούνται ήδη για όσα πρόκειται να τους συμβούν. Διότι εξαιτίας ανθρώπων όπως αυτοί, οι κίνδυνοι αφορούν εξίσου και τους παντελώς αθώους και εκείνους που έχουν διαπράξει σωρεία αδικημάτων. (…) Και ενώ αυτός βρίσκεται εδώ έχοντας καταστρώσει από καιρό την επίθεσή του, εγώ είμαι υποχρεωμένος, ακούγοντας για τις κατηγορίες την ίδια στιγμή με εσάς που θα αποφασίσετε για την υπόθεση, να αγωνιστώ και για την πατρίδα μου και για την περιουσία μου. Παρά ταύτα, θα προσπαθήσω να σας διαφωτίσω από την αρχή.*

Μτφρ. Θ.Κ. Στεφανόπουλος

1. **Λυσίας, *Ὑπὲρ τῶν Ἀριστοφάνους χρημάτων πρὸς τὸ Δημόσιον* §§1-3**

Η περιουσία ενός Αθηναίου πολίτη, του Αριστοφάνη, είχε δημευθεί. Ο πατέρας του ομιλητή και πεθερός του Αριστοφάνη κατηγορείται για κακή διαχείρισή της. Ο ομιλητής θα προσπαθήσει να υπερασπιστεί την τιμή και τη μνήμη του πατέρα του, και να αποδείξει ότι, όταν πέθανε ο Αριστοφάνης, η περιουσία του δεν ξεπερνούσε τα τέσσερα τάλαντα. Ακολουθεί μέρος του προοιμίου.

*Είναι πολύ δύσκολη η θέση μου, άνδρες δικαστές, σ' αυτήν εδώ τη δίκη, όταν αναλογισθώ ότι, εάν εγώ δεν τα πω τώρα καλά, όχι μόνον εγώ αλλά και ο πατέρας μου θα φανεί ότι είναι άδικος και θα στερηθώ όλα μου τα υπάρχοντα. Είναι ανάγκη, λοιπόν, αν και δεν είμαι ικανός από τη φύση μου γι' αυτά, να βοηθήσω τον πατέρα μου και τον εαυτό μου έτσι, όπως θα μπορέσω. Την προετοιμασία και την προθυμία των εχθρών τη βλέπετε και δεν πρέπει να πω τίποτε γι' αυτά· τη δική μου, πάλι, απειρία όλοι την ξέρουν, όσοι με γνωρίζουν. Θα ζητήσω, λοιπόν, από σας να μου κάνετε δίκαια και εύκολη χάρη, να ακούσετε δηλαδή και μας με εύνοια, όπως και τους κατηγόρους. Γιατί, είναι φυσικό ο απολογούμενος να βρίσκεται σε μειονεκτικότερη θέση, κι αν ακόμη τον ακούτε με την ίδια διάθεση. Γιατί αυτοί, επιβουλευόμενοι εμάς από καιρό, χωρίς να διατρέχουν κανένα κίνδυνο, «έστησαν» την κατηγορία, ενώ εμείς αντιμετωπίζουμε αυτήν εδώ τη δίκη τρομοκρατημένοι, κατασυκοφαντημένοι και απειλούμενοι με το μεγαλύτερο κίνδυνο. Είναι φυσικό, λοιπόν, να δείχνετε μεγαλύτερη εύνοια στους απολογουμένους (απ' ό,τι στους κατηγόρους).*

Μτφρ. Γ.Α. Ράπτης

1. **Αἰσχύνης, *Κατὰ Τιμάρχου* §§1-3**

Ο Τίμαρχος κατηγορεί τον Αισχύνη με τον οποίο είναι πολιτικοί αντίπαλοι. Ο Αισχίνης με τη σειρά του, προσπαθώντας να αναβάλει ή να ματαιώσει τη δίκη, επικαλέστηκε τον νόμο για τη *δοκιμασίαν* των ρητόρων, δηλαδή ανάγκασε τον Τίμαρχο να αποδείξει σε δίκη ότι δεν είχε υποπέσει σε αδικήματα τα οποία στερούσαν από τους Αθηναίους το δικαίωμα να παίρνουν το λόγο σε δημόσιες συνελεύσεις.

*Πότε ως τώρα, άνδρες Αθηναίοι, ούτε κατηγόρησα κανένα για δημόσιον αδίκημα, ούτε ενόχλησα κανέναν, όταν έδινε εξηγήσεις για τα δημόσια πράγματα που διαχειρίστηκε, αλλ' όπως εγώ τουλάχιστον νομίζω, τήρησα στάση επιφυλακτική και στις δύο αυτές περιστάσεις. Επειδή όμως βλέπω, ότι η πόλη βλάπτεται από τον Τίμαρχο, ο οποίος μιλάει από το δημόσιο βήμα, αντίθετα με όσα προβλέπουν οι νόμοι, και επειδή εγώ προσωπικά συκοφαντούμαι –θα αποδείξω στην πορεία του λόγου μου με ποιον τρόπο – νόμισα, ότι θα ήταν επαίσχυντο να μην προστρέξω για να βοηθήσω την πόλη και τους νόμους, και για σας και για μένα τον ίδιο. Καθώς γνωρίζω ότι αυτός είναι ένοχος για τις πράξεις που ακούσατε να διαβάζει προηγουμένως ο γραμματέας, τον κάλεσα να δικαιολογήσει μπροστά σε όλους την άνοδό του στο βήμα. Και, όπως φαίνεται, άνδρες Αθηναίοι, δεν είναι ψέματα όσα συνηθίζεται να λέγονται με αφορμή τις πολιτικές δίκες, ότι δηλαδή οι προσωπικές έχθρες συντελούν, ώστε να διορθώνονται πολλές από τις δημόσιες καταχρήσεις.*

Μτφρ. Κ.Θ. Αραπόπουλος (Διασκευή από την καθαρεύουσα στη δημοτική)

1. **Ἀριστοτέλης, *Ῥητορικὴ* 1356a**

Όπως φανερώνει και ο τίτλος, στα τρία βιβλία του έργου αυτού ο Αριστοτέλης περιγράφει τη ρητορική τέχνη, τα είδη και τα μέσα της.

*Ο ρητορικός λόγος λειτουργεί πειστικά με τρεις τρόπους: άλλοτε μέσω του χαρακτήρα του ρήτορα, άλλοτε μέσω της συγκεκριμένης διάθεσης που δημιουργεί στην ψυχή του ακροατή και άλλοτε με τα αποδεικτικά ή φαινομενικά αποδεικτικά επιχειρήματα που περιέχει ο ίδιος. Με τον χαρακτήρα του ο ρήτορας πείθει όταν μιλάει με τέτοιον τρόπο ώστε ο λόγος του να τον κάνει αξιόπιστο· γιατί στους έντιμους ανθρώπους χαρίζουμε σε μεγαλύτερο βαθμό και με περισσότερη προθυμία την εμπιστοσύνη μας για όλα, βέβαια, εν γένει, τα θέματα, κατά τρόπο όμως απόλυτο για τα θέματα στα οποία δεν υπάρχει βεβαιότητα και μας αφήνουν περιθώρια αμφιβολίας. Και αυτό όμως πρέπει να προκύπτει από τον λόγο και όχι να είναι το αποτέλεσμα μιας καλής ιδέας που έχουμε από πριν για τον ρήτορα·*

Μτφρ. Δ. Λυπουρλής

1. **Ἀριστοτέλης***,* ***Ῥητορικὴ*** *Γ 14 1415a**22-34*

Όπως φανερώνει και ο τίτλος, στα τρία βιβλία του έργου αυτού ο Αριστοτέλης περιγράφει τη ρητορική τέχνη, τα είδη και τα μέσα της. Εδώ αναφέρεται στο προοίμιο των ρητορικών λόγων.

*Η ουσιαστικότερη λοιπόν λειτουργία του προοιμίου, το ιδιαίτερο χαρακτηριστικό του, είναι αυτό: να δηλώσει προς τα πού θα κατευθυνθεί ο λόγος (γι᾽ αυτό και, αν το πράγμα είναι φανερό από μόνο του και το θέμα δεν είναι ιδιαίτερα σημαντικό, το προοίμιο δεν χρειάζεται καθόλου). Όλες οι άλλες μορφές προοιμίου που χρησιμοποιούν οι ρήτορες δεν είναι παρά θεραπευτικά μέσα και ταιριάζουν σε όλα τα είδη λόγου. Αυτά έχουν να κάνουν με τον ομιλητή, με τον ακροατή, με το θέμα, με τον αντίδικο: με τον ομιλητή και με τον αντίδικό του όσα σχετίζονται με κάποια κατηγορία, είτε για να την αποκρούσει είτε για να τη διατυπώσει — φυσικά δεν είναι το ίδιο: αν ο ομιλητής είναι κατηγορούμενος και υπερασπίζεται τον εαυτό του, πρέπει να αρχίσει με την απόκρουση της κατηγορίας, ενώ αν είναι κατήγορος, πρέπει να διατυπώσει την κατηγορία στον επίλογό του. Ο λόγος είναι φανερός: αυτός που υπερασπίζεται τον εαυτό του, είναι ανάγκη, προκειμένου να παρουσιάσει τον εαυτό του στο δικαστήριο, να βγάλει από τη μέση όλα τα εμπόδια, και άρα είναι υποχρεωμένος κιόλας από την αρχή να αναιρέσει την κατηγορία· αυτός όμως που θέλει να διατυπώσει μια κατηγορία πρέπει να τη διατυπώσει στο τέλος, για να τη θυμάται ο ακροατής καλύτερα.*

1. **Ἀριστοτέλης, *Ἀθηναίων Πολιτεία* §§55.3-4**

Στο δεύτερο μέρος της πραγματείας του ο Αριστοτέλης περιγράφει τους διοικητικούς θεσμούς και τον τρόπο λειτουργίας του σύγχρονού του αθηναϊκού πολιτεύματος. Μετά το σύντομο *προοίμιον*, ο φιλόσοφος πραγματεύεται τα καθήκοντα και τις αρμοδιότητες των κληρωτών και αιρετών αξιωματούχων και των υπαλλήλων της διοίκησης.

*Όταν γίνεται η κρίση, ρωτούν: «Ποιος είναι ο πατέρας σου και σε ποιον δήμο ανήκεις και ποιος είναι ο πάππος σου, ποια η μητέρα σου και ποιος ο πατέρας της μητέρας σου και από ποιους δήμους;» Μετά τον ρωτούν αν συμμετέχει στη λατρεία του Πατρώου Απόλλωνα και του Ερκείου Δία και πού βρίσκονται τα ιερά τους. Ύστερα, αν έχει οικογενειακούς τάφους και πού βρίσκονται, έπειτα αν φροντίζει τους γονείς του και αν πληρώνει τους φόρους και αν έχει υπηρετήσει τη θητεία του. Αφού του απευθύνει (ο πρόεδρος) αυτές τις ερωτήσεις, του λέει: «Φώναξε τώρα μάρτυρες για όσα είπες». Και όταν παρουσιάσει τους μάρτυρές του, ρωτούν: «Έχει κανείς κάποια κατηγορία εναντίον του;» Κι αν υπάρχει κάποιος κατήγορος, το δικαστήριο του δίνει το λόγο και μετά ο κατηγορούμενος απολογείται. Ύστερα αποφασίζει η βουλή με ανάταση χεριών και στο δικαστήριο με ψήφο. Αν δεν παρουσιαστεί κατήγορος, γίνεται αμέσως η ψηφοφορία.*

Μτφρ. Α. Παναγόπουλος

**2η ΔΙΔΑΚΤΙΚΗ ΕΝΟΤΗΤΑ §§ 4-5**

**ΔΙΗΓΗΣΙΣ - ΑΠΟΔΕΙΞΙΣ (§§4-19)**

###### Αʹ ΜΕΡΟΣ §§4-8: ΑΝΑΙΡΕΣΗ ΤΗΣ ΚΑΤΗΓΟΡΙΑΣ

###### ΚΕΙΜΕΝΟ

|  |  |  |
| --- | --- | --- |
| ***Η αποδημία του***  ***Μαντίθεου***  ***Επάνοδος στην***  ***Αθήνα***  ***Συμπεράσματα*** | ***4****. ῾Η­μᾶς γὰρ ὁ πα­τὴρ*  *πρὸ τῆς ἐν ῾Ελ­λη­σπό­ντῳ συμ­φο­ρᾶς*  *ὡς Σά­τυ­ρον τὸν ἐν τῷ Πό­ντῳ δι­αι­τη­σο­μέ­νους ἐ­ξέ­πεμ­ψε,*  *καὶ οὔ­τε τῶν τει­χῶν κα­θαι­ρου­μέ­νων <ἐ­πε­δη­μοῦ­μεν>*  *οὔ­τε με­θι­στα­μέ­νης τῆς πο­λι­τεί­ας,*  *ἀλ­λ᾿ ἤλ­θο­μεν*  *πρὶν τοὺς ἀ­πὸ Φυ­λῆς εἰς τὸν Πει­ραι­ᾶ κα­τελ­θεῖν πρό­τε­ρον πέν­θ᾿ ἡ­μέ­ραις.*  ***5.*** *καί­τοι οὔ­τε ἡ­μᾶς εἰ­κὸς ἦν*  *εἰς τοι­οῦ­τον και­ρὸν ἀ­φι­γμέ­νους*  *ἐ­πι­θυ­μεῖν με­τέ­χειν τῶν ἀλ­λο­τρί­ων κιν­δύ­νων,*  *οὔτ᾿ ἐκεῖ­νοι φαί­νο­νται τοι­αύ­την γνώ­μην ἔ­χο­ντες*  *ὥ­στε καὶ τοῖς ἀ­πο­δη­μοῦ­σι καὶ τοῖς μη­δὲν ἐ­ξα­μαρ­τά­νου­σι με­τα­δι­δό­ναι*  *τῆς πο­λι­τεί­ας,*  *ἀλ­λὰ μᾶλ­λον ἠ­τί­μα­ζον*  *καὶ τοὺς συ­γκα­τα­λύ­σα­ντας τὸν δῆ­μον.* | **4.** Ο πα­τέ­ρας μας δη­λα­δή,  πριν α­πό την κα­τα­στρο­φή στον Ελ­λή­σπο­ντο,  μας έ­στει­λε για να ζή­σου­με στο Σά­τυ­ρο, το βα­σι­λι­ά του Πό­ντου,  και ού­τε ό­ταν γκρεμίζονταν τα τεί­χη  βρι­σκό­μα­σταν στην πό­λη  ού­τε ό­ταν με­τα­βαλ­λό­ταν το πο­λί­τευ­μα,  αλ­λά ήλ­θα­με  πέ­ντε μέ­ρες προ­τού οι δη­μο­κρα­τι­κοί που βρί­σκο­νταν στη Φυ­λή ε­πι­στρέ­ψουν στον Πει­ραιά.  **5.** Και πρά­γμα­τι ού­τε ε­μείς ή­ταν λογικό,  δε­δο­μέ­νου ό­τι εί­χα­με ε­πα­νέλ­θει σε τόσο κρί­σι­μες πε­ρι­στά­σεις,  να επιθυμούμε να μετέχουμε σε κιν­δύ­νους άλλων,  ού­τε ε­κεί­νοι (*οι Τρι­ά­κο­ντα*) εί­χαν φα­νε­ρά τέ­τοι­α γνώ­μη  ώ­στε να πα­ρά­σχουν α­ξι­ώ­μα­τα στη δι­οί­κη­ση της πο­λι­τεί­ας σε αν­θρώ­πους που ζού­σαν μα­κρι­ά α­πό την πατρί­δα και σε αν­θρώ­πους που δεν εί­χαν δι­α­πρά­ξει κα­νέ­να α­δί­κη­μα·  α­ντι­θέ­τως στε­ρού­σαν τα πο­λι­τι­κά τους δι­και­ώ­μα­τα  α­κό­μα και α­πό ε­κεί­νους που τους βο­ή­θη­σαν να κα­τα­λύ­σουν τη δη­μο­κρα­τί­α. |

***ΓΛΩΣΣΙΚΑ ΣΧΟΛΙΑ***

**§ 4**

**1) διαιτάομαι-ῶμαι:** ζω (με ορισμένο τρόπο), περνώ τη ζωή μου.// < ***δίαιτα***: τρόπος ζωής.

**2) καθαιρέω-ῶ:** (για τείχη, κτίσματα κ.ά.) κατεδαφίζω, γκρεμίζω, καταστρέφω.

**3) μεθίσταμαι:** μεταβάλλομαι, αλλάζω.

**4) κατέρχομαι:** επανέρχομαι, επιστρέφω από την εξορία στην πατρίδα.

**§ 5**

**1) εἰκός ἐστι:** είναι πιθανό, λογικό, αναμενόμενο.

**2) καιρός:** περίσταση, ευκαιρία, κατάλληλη στιγμή.

**3) τοῖς ἀποδημοῦσι**: μετοχή ενεστώτα, δοτική πληθυντικού, γένους αρσενικού του ρήματος *ἀποδημῶ.*

**ἀποδημέω-ῶ (*< ἀπό + δῆμος*):** είμαι/ζω μακριά από την πατρίδα (στα ξένα) // φεύγω για τα ξένα.

**4) τοῖς ἐξαμαρτάνουσι**: μετοχή ενεστώτα, δοτική πληθυντικού, γένους αρσενικού του

ρήματος *ἐξαμαρτάνω.*

**ἐξαμαρτάνω:** σφάλλω, διαπράττω, αδίκημα ή αξιόποινη πράξη, είμαι ένοχος

**5) μεταδίδωμί τινι τῆς πολιτείας:** παρέχω σε κάποιον αξιώματα στη διοίκηση της πολιτείας.

**μεταδίδωμί τινι τινος**: δίνω σε κάποιον ένα μέρος από κάτι.

**ΠΡΟΣΟΧΗ ΣΤΑ ΣΥΝΘΕΤΑ ΤΟΥ «δίδωμι»**

**ἀναδίδωμι:** παράγω ⇒ *ανάδοση (: αναθυμίαση)*

**ἀντιδίδωμι:** ανταλλάσσω την περιουσία μου ⇒ *αντίδοτο*

**ἀποδίδωμι:** επιστρέφω κάτι που οφείλω ⇒ *απόδοση*

**μεταδίδωμι:** δίνω μέρος από κάτι ⇒ *μετάδοση*

**διαδίδωμι:** διαμοιράζω ⇒ *διάδοση*

**ἐκδίδωμι** (θυγατέρα, ἀδελφήν): παντρεύω ⇒ *έκδοση*

**ἐπιδίδωμι:** προοδεύω/δίνω προίκα ⇒ *επίδοση*

**παραδίδωμι:** παραδίδω ⇒ *παράδοση*

**6) ἀτιμάζω τινά:** στερώ από κάποιον τα πολιτικά του δικαιώματα.

***ἄτιμος*** → αυτός που έχει στερηθεί τα πολιτικά του δικαιώματα.

***ἀτιμία*** → στέρηση πολιτικών δικαιωμάτων.

**7) συγκαταλύω τόν δῆμον:** βοηθώ κάποιον να καταλύσει τη δημοκρατία.

## ΕΤΥΜΟΛΟΓΙΚΑ - ΛΕΞΙΛΟΓΙΚΑ ΣΧΟΛΙΑ

**§4**

* ***πατήρ***

**ομόρριζα:** πα­τρι­κός, πα­τρώ­ος, πα­τε­ρι­κός, (:*αυ­τός που σχε­τί­ζε­ται με τους Πα­τέ­ρες της Εκ­κ­λη­σί­ας*), πα­τερ­να­λι­σμός, -ι­στής, -ι­στι­κός, πα­τρα­γα­θί­α (: *η αν­δρα­γα­θί­α των προ­γό­νων*), πα­τρι­άρ­χης, πα­τρι­αρ­χεί­ο, πα­τρι­αρ­χι­κός, πα­τρι­α­ρχί­α, πατρι­αρ­χώ, πά­τρι­ος, τα πά­τρι­α (: *πα­ρα­δό­σεις*), πα­τρι­ός, πα­τρί­δα (<*αρ­χ. πα­τρίς, -ί­δος, ποι­ητ. τ. θηλ. του ε­πι­θέ­του πά­τρι­ος, π­β. φρ. πα­τρίς γαῖ­α/ἄ­ρου­ρα πό­λις*) *[Γ. Μπα­μπι­νι­ώ­τη, Λε­ξι­κό της Νέ­ας Ελ­λη­νι­κής Γλώσ­σας, σελ. 1370],* πα­τρι­δο­γνω­σί­α, πα­τρι­δο­κα­πη­λί­α, πα­τρι­δο­λα­τρί­α, πατρι­δω­νυ­μι­κό, πα­τρι­ώ­της, πα­τρι­ω­τι­κός, πα­τρι­ω­τι­κά, πα­τρι­ω­τι­σμός, πα­τρό­θεν, πα­τρο­γο­νί­α/-γο­νι­κός, πα­τρο­κτο­νί­α/-κτό­νος, πα­τρο­πα­ρά­δο­τος, πατρό­τη­τα, πα­τρω­νυ­μί­α, πα­τρω­νυ­μι­κός, πα­τρώ­νυ­μο.

* ***διαιτησομένους < διαιτάομαι-ῶμαι < δίαιτα***

**ο­μόρ­ρι­ζα:** δί­αι­τα, δι­αι­τη­τεύ­ω, δι­αι­τη­τής, δι­αι­τη­σί­α, δι­αι­τη­τι­κός, δι­αι­τη­τι­κή, δι­αι­το­λό­γι­ο, δι­αι­το­λό­γος, δι­αι­τώ­μαι (:*α­κο­λου­θώ δί­αι­τα/περ­νώ τη ζω­ή μου κα­τά συ­γκε­κρι­μέ­νο τρό­πο*), εν­δι­αί­τη­μα (:*τό­πος κα­τοι­κί­ας*), εν­δι­αι­τώ­μαι (:*έ­χω την κα­τοι­κί­α μου σε συ­γκε­κρι­μέ­νο χώ­ρο*).

**συνώνυμα:** *ζῶ, δίαιταν ποιοῦμαι.*

**ΠΑΡΑΤΗΡΗΣΗ:** Τόσο το **διαιτῶμαι** όσο και το **δίαιτα** είχαν στην αρχαία δυο διαφορετικές σημασίες: μια ιατρική (αυτή που διατηρείται και σήμερα˙ **δίαιτα**:τρόπος διατροφής - **διαιτῶμαι**:διατρέφομαι, περνώ τη ζωή μου) και μια δικαστική (**δίαιτα**:κρίση από τρίτον, διαιτησία - **διαιτῶμαι**: κρίνω, χρησιμεύω ως διαιτητής, από όπου και η λέξη **διαιτητής** «κριτής» επίσης αρχαία λέξη. Άρα πρόκειται πράγματι για ομόρριζες λέξεις, που συνδέονται ετυμολογικά και διαφοροποιούνται σημασιολογικά στη Ν. Ελληνική, όπου το **δίαιτα** και το **διαιτώμαι** κράτησαν μόνο την ιατρική σημασία και το **διαιτητής** μόνο τη δικαστική.Γ. ΜΠΑΜΠΙΝΙΩΤΗ, ΛΕΞΙΚΟ ΤΗΣ ΝΕΑΣ ΕΛΛΗΝΙΚΗΣ ΓΛΩΣΣΑΣ, σελ. 488

* ***ἐξέπεμψε < ἐκ + πέμπω***

**ο­μόρ­ρι­ζα:** πο­μπή, πο­μπός, πο­μπώ­δης, δι­α­πο­μπεύ­ω, δι­α­πό­μπευ­ση, προ­πο­μπός, εκ­πέ­μπω, εκ­πο­μπή, α­να­πέ­μπω, α­να­πο­μπή, α­νά­πεμ­ψη, πα­ρα­πέ­μπω, πα­ρα­πο­μπή, πα­ρα­πε­μπτι­κός, το πα­ρα­πε­μπτι­κό, α­πο­πέ­μπω, α­πο­πο­μπή, α­πο­δι­ο­πο­μπαί­ος, νη­ο­πο­μπή, ου­ρα­νό­πε­μπτος, θε­ό­πε­μπτος, ψυ­χο­πο­μπός, νε­κρο­πο­μπός.

* ***καθαιρουμένων < κατά+αἱροῦμαι***

**ο­μόρ­ρι­ζα:** αί­ρε­ση, αι­ρε­τός, αι­ρε­τι­κός, α­ναι­ρώ, α­ναί­ρε­ση, α­φαι­ρώ, α­φαί­ρε­ση, α­να­φαί­ρε­τος, α­φαι­ρε­τι­κός, α­φαι­ρε­τός, α­φαι­ρε­τέ­ος, α­φη­ρη­μέ­νος, α­φη­ρη­μά­δα, δι­αι­ρώ, δι­αί­ρε­ση, δι­αι­ρέ­της, δι­αι­ρε­τέ­ος, δι­αι­ρε­τι­κός, α­δι­αί­ρε­τος, ε­ξαι­ρώ, ε­ξαί­ρε­ση, ε­ξαί­ρε­τος, ε­ξαι­ρε­τι­κός, ε­ξαι­ρέ­σι­μος, ε­ξαί­ρε­τα, ε­ξαι­ρε­τι­κά, α­νε­ξαι­ρέ­τως, υ­πε­ξαι­ρώ, υ­πε­ξαί­ρε­ση, κα­θαι­ρώ, κα­θαί­ρε­ση, προ­αι­ρού­μαι (:*προ­τι­μώ, ε­πι­λέ­γω*), προ­αί­ρε­ση, προ­αι­ρε­τι­κός, προ­αι­ρε­τι­κά, συ­ναι­ρώ, συ­ναί­ρε­ση, συ­νη­ρη­μέ­νος, α­συ­ναί­ρε­τος, κα­λο­προ­αί­ρε­τος, κα­κο­προ­αί­ρε­τος, αυ­το­προ­αί­ρε­τα, αρ­χαι­ρε­σί­ες (:*ε­κλο­γή αρ­χών, α­ντι­προ­σώ­πων*), αυ­θαί­ρε­τος.

**συνώνυμα:** *φθείρω, ὄλλυμι, καταστρέφω.*

**αντώνυμα:** *ἀνίστημι, οἰκοδομῶ, κτίζω.*

**ΠΡΟΣΟΧΗ ΣΤΗ ΣΗΜΑΣΙΑ!**

**1)** • **αἱρέω-ῶ →** συλλαμβάνω, κυριεύω.

• **ἁλίσκομαι** (παθητικό του *αἱρῶ*) → συλλαμβάνομαι, κυριεύομαι, καταδικάζομαι.

• **αἱροῦμαι** (*μέσο*)→ εκλέγω, προτιμώ.

• **αἱροῦμαι** (*παθητικό*)→ εκλέγομαι διά ψήφου, προτιμώμαι.

•  **αἴρω** → σηκώνω, υψώνω, εγείρω (π.χ. *αἴρω τεῖχος).*

**2) • καθαιρῶ** → (<*κατά+αἱρῶ*) καταστρέφω/καταδικάζω.

• **καθαίρω** → καθαρίζω (**ομόρρ.**: *κάθαρση, ακάθαρτος, κάθαρμα, καθάρσιο,*

*ακαθαρσία, καθαρτήριο).*

• **καταίρω** → (<*κατά + αἴρω*) → καταπλέω.

* ***ἤλθομεν < ἔρχομαι***

**ομόρριζα**: ***(θ. ἐρ­χ-)*** έρ­χο­μαι, ερ­χο­μός, πα­ρέρ­χο­μαι, δι­ε­ξέρ­χο­μαι, με­τέρ­χο­μαι (:*χρη­σι­μο­ποι­ώ μέ­σα γι­α κά­ποι­ο σκο­πό*), υ­πει­σέρ­χο­μαι (:*ει­σχω­ρώ α­πα­ρα­τή­ρη­τος*), προ­σέρ­χο­μαι, δι­έρ­χο­μαι, δι­ερ­χό­με­νος.

***(θ. ἐλυθ-)*** προσηλυτίζω, προσηλυτισμός, έπηλυς (:*ξένος*).

***(θ. ἐ­λευ-)*** έ­λευ­ση, διέλευση, συ­νέ­λευ­ση, προ­σέ­λευ­ση, πα­ρέ­λευ­ση, ε­λεύ­θε­ρος, ε­λευ­θε­ρί­α, ε­λευ­θέ­ρι­ος (:*α­κό­λα­στος, έ­κλυ­τος*), ε­λευ­θε­ρό­στο­μος/-ί­α, ε­λευ­θε­ρο­τυ­πί­α, ε­λευ­θε­ρό­φρων /-φρο­σύ­νη, ε­λευ­θε­ρώ­νω, ε­λευ­θε­ρω­τής, α­πε­λευ­θε­ρώ­νω -μέ­νος, α­νε­λεύ­θε­ρος, α­πευ­λεύ­θε­ρος.

***(θ. ἰ-)*** το ι­όν, η α­νι­ού­σα, η κα­τι­ού­σα, ει­σι­τή­ρι­ο, ε­ξι­τή­ρι­ο, α­νε­ξί­τη­λος, ι­σθμός, προ­σι­τός, α­πρό­σι­τος, δυ­σπρό­σι­τος, ι­τα­μός (:*θρα­σύς*), ι­τα­μό­τη­τα.

**συνώνυμα**: *ἀφικνοῦμαι, φθάνω, ἥκω* (:έχω έρθει).

**αντώνυμα:** *οἴχομαι* (:έχω φύγει), *φεύγω*.

***[Ση­μεί­ω­ση:*** *Σύμ­φω­να με το Λε­ξι­κό Νέ­ας Ελ­λη­νι­κής του Γ. Μπα­μπι­νι­ώ­τη (σ. 593) το ε­πί­θε­το* ***ε­λεύ­θε­ρος*** *ε­τυ­μο­λο­γι­κά συν­δέ­ε­ται πε­ρισ­σό­τε­ρο προς λέ­ξεις που σε άλ­λες Ι. Ε. γλώσ­σες δη­λώ­νουν το «λα­ό» πα­ρά με το* ***ἐ­λεύ­σο­μαι*** *(και την πα­ρε­τυ­μο­λο­γι­κή μάλ­λον ερ­μη­νεί­α του «ε­λεύ­θε­ρος»:αυ­τός που μπο­ρεί να έρ­θει/πά­ει ό­που θέ­λει!)]*

* ***πρότερον (επίρρ.) < πρότερος < πρό (πρόθεση)***

**ο­μόρ­ρι­ζα:** πρό­τε­ρος (εκ των προ­τέ­ρων), προ­τε­ρό­χρο­νος, προ­τε­ρό­χρο­νο, προ­τε­ραι­ό­τη­τα, προ­τέ­ρη­μα, η προ­τε­ραί­α (:*η προ­η­γού­με­νη μέ­ρα*).

**συνώνυμα:** *πρίν, πρόσθεν.*

**αντώνυμο:** *ὕστερον.*

* ***ἡμέραις***

**ομόρριζα:** η­μέ­ρα, η­με­ρή­σι­ος, η­με­ρί­δα (:*πο­λι­τι­στι­κή ή α­θλη­τι­κή εκ­δή­λω­ση που ε­κτεί­νε­ται χρο­νι­κά στο πλαί­σι­ο μι­ας μέ­ρας*), η­με­ρό­βι­ος (≠ νυ­κτό­βι­ος), η­με­ρο­δεί­κτης, η­με­ρο­λό­γι­ο, η­με­ρο­λο­γι­α­κός, η­με­ρο­μη­νί­α, η­με­ρο­μί­σθι­ο, η­με­ρο­μί­σθι­ος, η­με­ρο­νύ­κτι­ο (:με­ρό­νυ­χτο), η­με­ρο­σκό­πος (:*αυ­τός που φρου­ρεί σε σκο­πι­ά κα­τά τη δι­άρ­κει­α μι­ας η­μέ­ρας*), η­με­ραρ­γί­α (:*η ερ­γά­σι­μη μέ­ρα που συμ­φω­νεί­ται ή ε­πι­βάλ­λε­ται ως αρ­γί­α/η χρη­μα­τι­κή α­πο­ζη­μί­ω­ση που κα­τα­βάλ­λε­ται σε ερ­γα­ζό­με­νο γι­α την α­πα­σχό­λη­σή του σε η­μέ­ρα υ­πο­χρε­ω­τι­κής αρ­γί­ας*), πεν­θή­με­ρος, το πεν­θή­με­ρο, ξη­με­ρώ­νω, ξη­μέ­ρω­μα, ξη­με­ρο­βρα­δι­ά­ζο­μαι, με­ρο­κά­μα­το, με­ρο­κα­μα­τι­ά­ρης, με­ρο­δού­λι-με­ρο­φάι, με­ση­μέ­ρι, με­ση­με­ρι­ά­ζω, με­ση­με­ρι­α­νό(ς), με­ση­με­ρι­ά­τι­κος/-α, α­πο­με­σή­με­ρο.

**§ 5**

* ***εἰ­κός < εἴ­κω*** (ά­χρη­στος ε­νε­στώ­τας αλ­λά δό­κι­μος ο ελ­λει­πτι­κός β´ πα­ρακ. **ἔ­οι­κα** με ση­μα­σί­α ε­νε­στώ­τα : ***εί­μαι ό­μοι­ος με κά­ποι­ον*** και ο υ­περ­σ. **ἐ­ῴ­κειν** με ση­μα­σί­α πα­ρα­τα­τι­κού.)

**ο­μόρ­ρι­ζα:** ε­πι­εί­κει­α, ε­πι­ει­κώς, ε­πι­ει­κής (*αρ­χι­κή ση­μα­σί­α: ται­ρι­α­στός : κα­τάλ­λη­λος, δί­και­ος*), α­ει­κής, (:*α­πρε­πής*), ει­κά­ζω, ει­κα­σί­α, ει­κα­στι­κός, ει­κή (*ε­πιρ­ρ. μό­νο στη φρά­ση «ει­κή και ως έ­τυ­χε»: στην τύ­χη, χω­ρίς συ­γκε­κρι­μέ­νο σκο­πό ή προ­ο­πτι­κή, στα τυ­φλά*), ει­κό­να, ει­κο­νί­δι­ο, ει­κο­νί­ζω, ει­κο­νι­κός, ει­κό­νι­σμα, ει­κο­νι­στι­κός (:*παραστατικός*), εικονογραφώ, ει­κο­νο­γρά­φη­μα, ει­κο­νο­γρα­φη­μέ­νος, ει­κο­νο­γρά­φη­ση, ει­κο­νο­γρα­φί­α, ει­κο­νο­γρα­φώ, ει­κο­νο­γρά­φος, ει­κο­νο­λα­τρί­α, ει­κο­νο­λά­τρης, ει­κο­νο­μα­χί­α, ει­κο­νο­κλα­σί­α, ει­κο­νο­μά­χος, ει­κο­νο­κλά­στης, ει­κο­νο­λη­ψί­α, ει­κο­νο­λή­πτης, ει­κο­νο­στά­σι, το ει­κός-τα ει­κό­τα /*ως ει­κός* :ό­πως εί­ναι φυ­σι­κό, ό­πως φαί­νε­ται, *κα­τά το* *ει­κός/κα­τά τα ει­κό­τα* :ό­πως εί­ναι εύ­λο­γο και κα­τά πά­σα πι­θα­νό­τη­τα, *κα­τά το ει­κός και α­να­γκαί­ον* : σύμ­φω­να με τη φυ­σι­ο­λο­γι­κή και α­να­γκαί­α πο­ρεί­α των γε­γο­νό­των/, ει­κο­το­λο­γώ, ει­κο­το­λο­γί­α (:*πι­θα­νο­λο­γί­α, αυ­θαί­ρε­τη δι­α­τύ­πω­ση εκ­δο­χών και συ­μπε­ρα­σμά­των, χω­ρίς α­πο­δεί­ξεις*), ει­κό­τως *(:κα­τά λο­γι­κό και εύ­λο­γο τρό­πο/ό­πως πρέ­πει, δε­ό­ντως).*

**συνώνυμα (**του **εἴκω):** *δοκῶ, φαίνομαι, ὁμοίως ἔχω.*

ΠΑΡΑΤΗΡΗΣΗ

Δεν πρέπει να συγχέουμε το ***εἴκω - ἔοικα - ἐῴκειν (:****μοιάζω, φαίνομαι****)*** με το ***εἴκω - εἶκον - εἴξω - εἶξα (****και ποιητ. αόρ. εἴκαθον****) (:****ενδίδω, υποχωρώ, υποτάσσομαι, αποσύρομαι)****.***

* ***καιρόν***

**ο­μόρ­ρι­ζα:** και­ρός, και­ρι­κός, καί­ρι­ος, και­ρο­σκό­πος, και­ρο­σκο­πι­σμός, και­ρο­φυ­λα­κτώ, ευ­και­ρί­α, ευ­και­ρι­α­κός, ευ­και­ρώ, εύ­και­ρος, ά­και­ρος, α­καί­ρως (:*α­νε­πί­και­ρα, σε α­κα­τάλ­λη­λο χρό­νο*), α­και­ρο­λό­γος (:*αυ­τός που μι­λά­ει ά­και­ρα*), [*ευ­καί­ρως*- *α­καί­ρως: πά­ει δεν πάει, πρέ­πει δεν πρέ­πει*], έ­γκαι­ρος, ε­γκαί­ρως, έ­γκαι­ρα, πρό­σκαι­ρος, πρό­σκαι­ρα, πα­ρά­και­ρος, πα­ρά­και­ρα, ε­πί­και­ρος, ε­πι­και­ρό­τη­τα, κα­κο­και­ρί­α, κα­λο­και­ρί­α, κα­λο­καί­ρι, κα­λο­και­ρι­ά­ζω, κα­λο­και­ρι­νός, κα­λο­και­ρι­ά­τι­κος.

* ***ἀ­φι­γμέ­νους < ἀ­φι­κνέ­ο­μαι -οῦ­μαι < ἀ­πό + ἱ­κνοῦ­μαι***

**ο­μόρ­ρι­ζα:** ά­φι­ξη, α­φι­κνού­μαι (*άρ­τι α­φι­χθείς : αυ­τός που έ­φθα­σε πριν α­πό λι­γο*), ι­κέ­της, ι­κε­σί­α, ι­κε­τεύ­ω, ι­κε­τευ­τι­κός, ι­κε­τή­ρι­ος, ε­ξι­κνού­μαι (:*κα­τα­λή­γω*, *φθά­νω, έ­χω ως ό­ρι­ο*), ι­κα­νός, ι­κα­νό­τη­τα, ι­κα­νο­ποι­ώ, ι­κα­νο­ποί­η­ση, ι­κα­νο­ποι­η­τι­κός, ε­φι­κτός, α­νέ­φι­κτος, προί­κα, προι­κί­ζω, προι­κώ­ος, προι­κο­σύμ­φω­νο, προι­κο­θή­ρας, προι­κι­σμέ­νος.

* ***ἐπιθυμεῖν < ἐπιθυμέω-ῶ < ἐπί + θυμός***

**ο­μόρ­ρι­ζα:** ε­πι­θυ­μώ, ε­πι­θυ­μί­α, ε­πι­θυ­μη­τός, ε­πι­θυ­μη­τι­κός, α­νε­πι­θύ­μη­τος, θυ­μός, θυ­μο­σο­φί­α, θυ­μό­σο­φος, θυ­μώ­δης, θυ­μώ­νω, θυ­μά­μαι, θύ­μη­ση, θυ­μί­ζω, θυ­μι­κός, θυ­μο­ει­δής, εν­θυ­μού­μαι, εν­θύ­μη­μα, εν­θύ­μη­ση, εν­θύ­μι­ο, α­πο­θυ­μώ *(:νο­σταλ­γώ/ε­πι­θυ­μώ έ­ντο­να),* λι­πο­θυ­μώ, λι­πο­θυ­μί­α, λι­πό­θυ­μος, εύ­θυ­μος, ευ­θυ­μώ, ευ­θυ­μί­α, ευ­θυ­μο­λο­γώ, ευ­θυ­μο­λό­γη­μα, ευ­θυ­μο­γρά­φος, ευ­θυ­μο­γρά­φη­μα, ά­θυ­μος, α­θυ­μί­α, κα­κό­θυ­μος, δύ­σθυ­μος, βα­ρύ­θυ­μος.

**συ­νώ­νυ­μα:** *πο­θῶ, ἐ­φί­ε­μαι, ὀ­ρέ­γο­μαι, βού­λο­μαι, (ἐ)θέ­λω.*

* ***ἀλ­λο­τρί­ων***

**ο­μόρ­ρι­ζα:** αλ­λό­τρι­ος, τα αλ­λό­τρι­α (:*οι ξέ­νες υ­πο­θέ­σεις*), αλ­λο­τρι­ώ­νω, αλ­λο­τρί­ω­ση, αλ­λο­τρι­ώ­σι­μος, αλ­λο­τρι­ω­τι­κός, α­παλ­λο­τρι­ώ­νω, α­παλ­λο­τρί­ω­ση, α­παλ­λο­τρι­ώ­σι­μος, α­να­παλ­λο­τρί­ω­τος.

**ΠΑΡΑΤΗΡΗΣΗ**

**ἀλλότριος :** ο ξένος, ο ανήκων σε άλλον

**ξένος :** ο φίλος από φιλοξενία

* ***γνώμην < γιγνώσκω***

**ο­μόρ­ρι­ζα:** γνώ­μη, γνω­μι­κό, γνω­μο­δό­της, -δό­τη­ση, -δο­τι­κός, γνω­μο­δο­τώ, γνώ­μο­νας, γνω­μα­τεύ­ω, γνω­μά­τευ­ση, ε­μπει­ρο­γνώ­μων, πρα­γμα­το­γνώ­μων, γνω­ρί­ζω, γνώ­ρι­μος, γνώ­ρι­σμα, α­γνώ­ρι­στος, γνώ­ση, γνώ­στης, ά­γνοι­α, α­γνο­ώ, γνω­στι­κι­σμός -ι­στής, α­γνω­στι­κι­στής, γνω­στι­κός, γνω­στο­ποι­ώ, γνω­στός, ά­γνω­στος, α­νά­γνω­ση, -ι­μος, -ι­μό­τη­τα, α­νά­γνω­σμα, α­να­γνώ­στης -στή­ρι­ο -στι­κό, γευ­σι­γνώ­στης, δι­α­γι­γνώ­σκω, δι­ά­γνω­ση, δι­α­γνω­στι­κός, α­πό­γνω­ση, ε­πί­γνωση, συγ­γ­νώ­μη, ευ­γνώ­μων, α­γνώ­μων, ευ­γνω­μο­σύ­νη, α­γνω­μο­σύ­νη, ευ­γνω­μο­νώ.

**συ­νώ­νυ­μα (**του **γι­γνώ­σκω):** *οἶ­δα, ἐ­πί­στα­μαι.*

* ***τοῖς ε­ξα­μαρ­τά­νου­σι < ἐκ+ἁ­μαρ­τά­νω***

**ο­μόρ­ρι­ζα:** α­μαρ­τά­νω, ή­μαρ­τον (αόριστος β' του ρήματος που χρησιμοποιείται ως ε­πι­φώ­νη­μα), α­μάρ­τη­μα, α­μαρ­τί­α, α­μαρ­τω­λός, α­να­μάρ­τη­τος.

**συνώνυμα:** *σφάλλομαι, ἀποτυγχάνω.*

* ***μεταδιδόναι < μετά+δίδωμι***

**ο­μόρ­ρι­ζα:** δί­νω/δί­δω, δό­ση, δό­της, δο­τός, εκ­δί­δω, έκ­δο­ση, εκ­δό­της, εκ­δο­τι­κός, α­νέκ­δο­τος, πα­ρα­δί­δω, πα­ρα­δί­νο­μαι, πα­ρά­δο­ση, πα­ρα­δο­τέ­ος, δι­α­δί­δω, δι­ά­δο­ση, κα­τα­δί­δω, κα­τα­δό­της, κα­τά­δο­ση, α­να­με­τα­δί­δω, α­να­με­τά­δο­ση, με­τα­δί­δω, με­τά­δο­ση, προ­δί­δω, προ­δό­της, προ­δο­σί­α, προ­δο­τι­κός, ε­πι­δί­δο­μαι/-ω, ε­πί­δο­ση, εν­δί­δω, εν­δο­τι­κός, α­πο­δί­δω, α­πό­δο­ση, α­πο­δο­τι­κός, α­ντα­πο­δί­δω, α­ντα­πό­δο­ση, α­να­ντα­πό­δο­τος, προσ­δί­δω, ξε­δί­νω, ε­πι­δο­τώ, ε­πι­δό­τη­ση, λο­γο­δο­τώ, λο­γο­δο­σί­α, μι­σθο­δο­τώ, μι­σθο­δο­σί­α, πλει­ο­δο­τώ, πλει­ο­δο­σί­α, πλει­ο­δό­της, ε­ξου­σι­ο­δο­τώ, ε­ξου­σι­ο­δό­τη­ση, συ­ντα­ξι­ο­δο­τώ, συ­ντα­ξι­ο­δό­τη­ση, προι­κο­δο­τώ, προι­κο­δό­τη­ση, γνω­μο­δο­τώ, γνω­μο­δό­τη­ση, αι­μο­δό­της, αι­μο­δο­σί­α, κλη­ρο­δο­τώ, κλη­ρο­δό­τη­ση, κλη­ρο­δό­τη­μα, πυ­ρο­δο­τώ, πυ­ρο­δό­τη­ση, χρη­μα­το­δο­τώ, χρη­μα­το­δό­τη­ση, χρη­μα­το­δό­της, η­λε­κτρο­δο­τώ, η­λε­κτρο­δό­τη­ση, ση­μα­το­δο­τώ, ση­μα­το­δό­τη­ση, ση­μα­το­δό­της, τρο­φο­δο­τώ, τρο­φο­δο­σί­α, τρο­φο­δό­της, δω­ρί­ζω, δω­ρε­άν, δώ­ρη­μα, δω­ρη­τής, δω­ρε­ο­δό­χος, δώ­ρο, δω­ρο­δο­κί­α, δω­ρο­δο­κώ, δω­ρο­δό­κος, δω­ρο­λη­πτώ, δω­ρο­λη­ψί­α, δω­ρο­λή­πτης, δω­σι­δι­κί­α, δω­σί­λο­γος (:*υ­πό­λο­γος, υ­πεύ­θυ­νος*), α­σύ­δο­τος, α­συ­δο­σί­α, α­ντί­δο­το.

* ***ἠτίμαζον < ἀ στερητικό+τιμή***

**ο­μόρ­ρι­ζα:** α­τι­μά­ζω, α­τι­μί­α, α­τί­μη­τος (:*α­νε­κτί­μη­τος*), α­τί­μω­ση, ά­τι­μος, α­τι­μο­λό­γη­τος, α­νε­κτί­μη­τος, τι­μώ, τι­μή, τί­μη­μα, τί­μη­ση, τι­μη­τής (:*αυ­τός που έ­χει την τά­ση να κρί­νει με αυ­στη­ρό τρό­πο τους άλ­λους και τις ε­νέρ­γει­ές τους)*, τι­μη­τι­κός, τί­μι­ος, τι­μι­ό­τη­τα, έ­ντι­μος, τι­μο­κα­τά­λο­γος, τι­μο­κρα­τί­α, τι­μο­λό­γι­ο, τι­μο­λο­γώ, υ­περ­τι­μο­λό­γη­ση, τι­μαλ­φής (:*πο­λύ­τι­μος*), πο­λύ­τι­μος, βα­ρύ­τι­μος, τι­μά­ρι­θμος, τι­μα­ρι­θμο­ποί­η­ση, ε­κτι­μώ, ε­κτί­μη­ση, -τής, προ­τι­μώ, προ­τί­μη­ση, προ­τι­μη­τέ­ος, α­να­τι­μώ, α­να­τί­μη­ση, δι­α­τι­μώ, δι­α­τί­μη­ση, α­ντί­τι­μο, α­πο­τι­μώ, α­πο­τί­μη­ση, υ­πο­τι­μώ, υ­πο­τί­μη­ση, υ­πο­τι­μη­τι­κός, υ­περ­τι­μώ, υ­περ­τί­μη­ση, ε­πι­τι­μώ, ε­πι­τί­μη­ση, ε­πι­τι­μη­τι­κός, ε­πί­τι­μος.

**συ­νώ­νυ­μα:** *κα­τα­φρο­νῶ, ὀ­νει­δί­ζω, ὑ­βρί­ζω.*

* ***συ­γκα­τα­λύ­σα­ντας <σύν+κα­τά+λύ­ω***

**ο­μόρ­ρι­ζα:** α­πο­λύ­ω, α­πό­λυ­ση, κα­τα­λύ­ω, κα­τά­λυ­ση, κα­τα­λύ­της, κα­τα­λυ­τι­κός, κα­τά­λυ­μα, λυ­τός, ά­λυ­τος, α­κα­τά­λυ­τος, ε­κλύ­ω, έ­κλυ­ση, έ­κλυ­τος, α­να­λύ­ω, α­νά­λυ­ση, α­να­λυ­τής, α­να­λυ­τι­κός, δι­α­λύ­ω, δι­ά­λυ­ση, δι­α­λυ­τι­κός, δι­ά­λυ­μα, πα­ρα­λύ­ω, πα­ρά­λυ­ση, πα­ρά­λυ­τος, ε­πι­λύ­ω, ε­πί­λυ­ση, λυ­ό­με­νο, λύ­ση, λύ­τρα, λυ­τρώ­νω, λύ­τρω­ση, λυ­τρω­τής, λύ­σι­μο, λυ­σι­τε­λής (:*χρή­σι­μος*), λυ­σί­πο­νος (:*αυ­τός που α­να­κου­φί­ζει α­πό τον πό­νο*), λυ­σί­κο­μος (:*αυ­τός που έ­χει ξέ­πλε­κα μαλ­λι­ά).*

ΠΡΑΓΜΑΤΟΛΟΓΙΚΑ-ΙΣΤΟΡΙΚΑ ΣΤΟΙΧΕΙΑ

**§4**

«***τῆς ἐν ῾Ελ­λη­σπό­ντῳ συμ­φο­ρᾶς»:*** Α­να­φέ­ρε­ται στην πα­νω­λε­θρί­α που υ­πέ­στη­σαν οι Α­θη­ναί­οι κα­τά τη ναυ­μα­χί­α στους Αι­γός πο­τα­μούς τον Α­πρί­λι­ο του 405 π.Χ., συ­νέ­πεια της ο­ποί­ας υ­πήρ­ξε η α­να­τρο­πή του δη­μο­κρα­τι­κού πο­λι­τεύ­μα­τος και η ε­γκα­θί­δρυ­ση της τυ­ραν­νί­ας των Τρι­ά­κο­ντα. Αλ­λού ο Λυ­σί­ας α­να­φέ­ρει την κα­τα­στρο­φή αυ­τή ως «*ἡ ναυ­μα­χί­α καὶ ἡ συμ­φο­ρά*» (12.43), «*ἡ ναυ­μα­χί­α ἡ ἐν ῾Ελ­λη­σπό­ντῳ*» (19.16) και «*ἡ τε­λευ­ταί­α ναυ­μα­χί­α*» (18.4, 21.9).

***«Σά­τυ­ρον τὸν ἐν τῷ Πό­ντῳ»:*** Ο Πό­ντος (αλ­λού ο­νο­μα­ζό­με­νος *τό κοι­νόν τῶν Βο­σπο­ρα­νῶν*) ή­ταν α­ποι­κί­α των Μι­λη­σί­ων στην Ταυ­ρι­κή χερ­σό­νη­σο (Κρι­μαί­α) με πρω­τεύ­ου­σα το Πα­ντι­κά­παι­ο στο α­να­το­λι­κό ά­κρο της. Εί­χε στε­νές ε­μπο­ρι­κές σχέ­σεις με την Α­θή­να, γι­α την ο­ποί­α υ­πήρ­ξε η κύ­ρι­α πη­γή προ­μή­θει­ας σί­του αλ­λά και άλ­λων προϊ­ό­ντων, ό­πως α­λα­τι­ού, ψα­ρι­ών κ.ά. Και οι Έλ­λη­νες, ό­μως, ά­ποι­κοι ε­ξή­γαν στον Πό­ντο πο­λύ με­γά­λες πο­σό­τη­τες γε­ωρ­γι­κών και α­λι­ευ­τι­κών προϊ­ό­ντων δι­κής τους πα­ρα­γω­γής. Το στα­θε­ρό αυ­τό ε­μπο­ρι­κό ι­σο­ζύ­γι­ο με­τα­βλή­θη­κε αρ­γό­τε­ρα σε βά­ρος της Α­θή­νας. Ο Σά­τυ­ρος ο Α´ ή­ταν γι­ος του Σπαρ­τό­κου, τον ο­ποί­ο δι­α­δέ­χτη­κε στην ε­ξου­σί­α. Κα­τά τη δι­άρ­κει­α της βα­σι­λεί­ας του δι­α­τή­ρη­σε φι­λι­κό­τα­τες σχέ­σεις με τους Α­θη­ναί­ους. Σε έ­να λό­γο του Ι­σο­κρά­τη δι­α­βά­ζου­με ό­τι ο Σά­τυ­ρος προ­τι­μού­σε τους Α­θη­ναί­ους στις ε­μπο­ρι­κές του συ­ναλ­λα­γές, έ­τσι ώ­στε τα α­θη­ναϊ­κά πλοί­α να ε­πι­στρέ­φουν στην Α­θή­να γε­μά­τα στά­ρι, ε­νώ άλ­λοι να φεύ­γουν ά­δει­οι. Οι Α­θη­ναί­οι φρό­ντι­ζαν να δι­α­τη­ρούν τις κα­λές σχέ­σεις με τους Σπαρ­το­κί­δες και τους α­πέ­νε­μαν τι­μη­τι­κές δι­α­κρί­σεις, το δι­καί­ω­μα του Α­θη­ναί­ου πο­λί­τη και φο­ρο­λο­γι­κή α­τέ­λει­α. Άλ­λω­στε και οι Σπαρ­το­κί­δες πα­ρεί­χαν στους Α­θη­ναί­ους δι­ά­φο­ρα προ­νό­μι­α, ό­πως προ­τε­ραι­ό­τη­τα στη φόρ­τω­ση των πλοί­ων τους και α­παλ­λα­γή α­πό τε­λω­νει­α­κούς δα­σμούς.

***τῶν τει­χῶν κα­θαι­ρου­μέ­νων:*** Πρό­κει­ται γι­α τα μα­κρά τεί­χη που συ­νέ­δε­αν την Α­θή­να με τον Πει­ραι­ά. Η κα­τε­δά­φι­ση των τει­χών α­πο­τε­λού­σε έ­ναν α­πό τους ε­πα­χθείς ό­ρους που ε­πέ­βα­λε η νι­κή­τρι­α Σπάρ­τη στην ητ­τη­μέ­νη Α­θή­να. Τη δι­α­τα­γή γι­α την έ­ναρ­ξη της κα­τε­δά­φι­σής τους την έ­δω­σε ο Σπαρ­τι­ά­της ναύ­αρ­χος Λύ­σαν­δρος την ά­νοι­ξη του 404 π.Χ., α­φού πρώ­τα η ητ­τη­μέ­νη Α­θή­να εί­χε ε­ξου­σι­ο­δο­τή­σει το με­τρι­ο­πα­θή Θη­ρα­μέ­νη (ο ο­ποί­ος λί­γο αρ­γό­τε­ρα έ­λα­βε μέ­ρος στη δι­α­κυ­βέρ­νη­ση των Τρι­ά­κο­ντα) να δε­χθεί συν­θή­κη ει­ρή­νης με τους Λα­κε­δαι­μο­νί­ους κά­τω α­πό ο­ποι­ουσ­δή­πο­τε ό­ρους. Ο Ξε­νο­φών πε­ρι­γρά­φει στα «*Ἑλ­λη­νι­κά*» το γκρέ­μι­σμα των μα­κρών τει­χών που συ­νέ­δε­αν την Α­θή­να με τον Πει­ραι­ά το 404 π.Χ. α­πό το Λύ­σαν­δρο, με συ­νο­δεί­α αυ­λών. Η κα­τε­δά­φι­ση των τει­χών πρέ­πει να ο­λο­κλη­ρώ­θη­κε α­μέ­σως πριν α­πό την ε­γκα­θί­δρυ­ση των Τρι­ά­κο­ντα (*Αύ­γου­στος ή Σε­πτέμ­βρι­ος 404 π.Χ*.). Σύμ­φω­να με το Δι­ό­δω­ρο (14.3.6) και τον Πλού­ταρ­χο (*Λυσ. 15*) οι Α­θη­ναί­οι δεν ο­λο­κλή­ρω­σαν την κα­τε­δά­φι­ση των τει­χών στον προ­κα­θο­ρι­σμέ­νο χρό­νο (*βλ. και το ε­πό­με­νο σχό­λι­ο*).

***«με­θι­στα­μέ­νης τῆς πο­λι­τεί­ας»·* η ε­γκα­θί­δρυ­ση της τυ­ραν­νί­ας:** Με­τά την ε­πι­κρά­τη­ση των Λα­κε­δαι­μο­νί­ων στον Πε­λο­πον­νη­σι­α­κό πό­λε­μο, τα α­φο­σι­ω­μέ­να στην Α­θή­να δη­μο­κρα­τι­κά κα­θε­στώ­τα τα α­ντι­κα­τέ­στη­σαν Σπαρ­τι­ά­τες αρ­μο­στές και τυ­ραν­νι­κές δε­καρ­χί­ες, που κυ­βερ­νού­σαν α­πο­λυ­ταρ­χι­κά και χω­ρίς κα­νέ­να σε­βα­σμό στα πά­τρι­α νό­μι­μα των Ελ­λή­νων. Στην Α­θή­να η με­τα­βο­λή του πο­λι­τεύ­μα­τος βα­σί­στη­κε σε δύ­ο προ­τά­σεις, τις ο­ποί­ες κλή­θη­κε ξα­φνι­κά η εκ­κ­λη­σί­α του δή­μου να ε­γκρί­νει. Την πρώ­τη α­πό αυ­τές δι­α­τύ­πω­σε ο Δρα­κο­ντί­δης, και σύμ­φω­να με αυ­τήν η εκ­κ­λη­σί­α του δή­μου ε­κα­λεί­το να ε­γκρί­νει με­τα­βο­λή του πο­λι­τεύ­μα­τος. Τη δεύ­τε­ρη την ει­σή­γα­γε ο Θη­ρα­μέ­νης, και ό­ρι­ζε ό­τι θα ε­κλέ­γο­νταν 30 πο­λί­τες με σκο­πό τη σύ­ντα­ξη νέ­ου πο­λι­τεύ­μα­τος. Οι δη­μο­κρα­τι­κοί α­ντι­στά­θη­καν ι­σχυ­ρι­ζό­με­νοι ό­τι αυ­τές οι προ­τά­σεις ή­ταν α­ντί­θε­τες στις δι­α­τά­ξεις του αρ­χι­κού κει­μέ­νου συν­θη­κο­λό­γη­σης, το ο­ποί­ο ο Λύ­σαν­δρος και οι Α­θη­ναί­οι ο­λι­γαρ­χι­κοί εί­χαν πρω­τύ­τε­ρα υ­πο­βά­λει στην εκ­κ­λη­σί­α του δή­μου, και στο ο­ποί­ο προ­βλε­πό­ταν ό­τι οι Α­θη­ναί­οι θα δι­α­τη­ρού­σαν το πα­τρο­πα­ρά­δο­το πο­λί­τευ­μα. Ο Λύ­σαν­δρος τό­τε πή­ρε το λό­γο και α­πεί­λη­σε ω­μά τους δη­μο­κρα­τι­κούς ό­τι θα χρη­σι­μο­ποι­ή­σει βί­α αν δε δε­χθούν αυ­τούς τους ό­ρους, κα­τη­γο­ρώ­ντας τους μά­λι­στα ως πα­ρά­σπον­δους (Λυσ. 12.74) ε­πει­δή δεν εί­χαν α­πο­πε­ρα­τώ­σει την κα­τε­δά­φι­ση των τει­χών στον προ­κα­θο­ρι­σμέ­νο χρό­νο *(βλ. προηγούμενο σχόλιο)*. Αρ­κε­τοί δη­μο­κρα­τι­κοί α­πο­χώ­ρη­σαν α­πό τη συ­νέ­λευ­ση, οι ε­να­πο­μεί­να­ντες, ό­μως, μα­ζί με τους ε­χθρούς της δη­μο­κρα­τί­ας, υ­πο­χρε­ώ­θη­καν να υ­περψη­φί­σουν τις δύ­ο προ­τά­σεις. Στη συ­νέ­χει­α η εκ­κ­λη­σί­α ε­ξέ­λε­ξε τους 30 άρ­χο­ντες (3 α­πό κά­θε μί­α α­πό τις 10 φυ­λές της Ατ­τι­κής), χω­ρίς κι ε­δώ να α­σκή­σει τα κυ­ρι­αρ­χι­κά της δι­και­ώ­μα­τα· τους 10 άρ­χο­ντες τους πρό­τει­νε η ο­μά­δα του Κρι­τί­α - του σκλη­ρό­τε­ρου α­νά­με­σα στους Τρι­ά­κο­ντα, ο ο­ποί­ος ή­ταν συγ­γε­νής του Πλά­τω­να και μα­θη­τής του Σω­κρά­τη - άλ­λους 10 πρό­τει­νε η πα­ρά­τα­ξη του Θη­ρα­μέ­νη, και μό­νο οι υ­πό­λοι­ποι 10 ε­ξε­λέ­γη­σαν α­νά­με­σα στους πα­ρό­ντες (Αύ­γου­στος ή Σε­πτέμ­βρι­ος 404 π.Χ.).

***«πρὶν τοὺς ἀ­πὸ Φυ­λῆς ... πέν­θ᾿ ἡ­μέ­ραις»˙*** **η α­πο­κα­τά­στα­ση της δη­μο­κρα­τί­ας:** Πολ­λοί φυ­γά­δες, βα­θύ­τα­τα δυ­σα­ρε­στη­μέ­νοι και ορ­γι­σμέ­νοι α­πό την α­δί­στα­κτη και α­πε­ρί­σκε­πτη πο­λι­τι­κή των Τρι­ά­κο­ντα, συ­γκε­ντρώ­νο­νταν στη Θή­βα, στα Μέ­γα­ρα, στην Κό­ριν­θο και στο Άρ­γος. Στη Θή­βα εί­χε κα­τα­φύ­γει και ο **Θρα­σύ­βου­λος**, ο ο­ποί­ος μα­ζί με το συ­στρά­τη­γό του Θρά­συ­λο εί­χε α­πο­κα­τα­στή­σει τη δη­μο­κρα­τί­α το 411π.Χ. με­τά α­πό έ­να βρα­χύ­βι­ο ο­λι­γαρ­χι­κό πρα­ξι­κό­πη­μα. Ο ί­δι­ος τέ­θη­κε ε­πι­κε­φα­λής της α­ντί­δρα­σης των δη­μο­κρα­τι­κών κα­τά της νέ­ας, χει­ρό­τε­ρης, τυ­ραν­νί­ας του Κρι­τί­α. Πέ­ρα­σε λοι­πόν τα σύ­νο­ρα με 70 πε­ρί­που άν­δρες μό­νο και κα­τέ­λα­βε το ο­χυ­ρό φρού­ρι­ο της **Φυ­λής** Ν.Δ. της Πάρ­νη­θας. Με αυ­τούς τους άν­δρες α­πέ­κρου­σε την ε­πί­θε­ση ε­νός α­πο­σπά­σμα­τος νε­α­ρών που εί­χαν στεί­λει οι Τρι­ά­κο­ντα, και αρ­γό­τε­ρα, ό­ταν οι άν­δρες του, συρ­ρέ­ο­ντας α­πό τη δι­α­σπο­ρά αλ­λά και α­πό την Ατ­τι­κή, έ­γι­ναν 700, έ­κα­νε αι­φνι­δι­α­στι­κή ε­πί­θε­ση στο στρα­τό­πε­δο των ο­λι­γαρ­χι­κών, ό­που σκο­τώ­θη­καν αρ­κε­τοί τυ­ραν­νό­φι­λοι και οι άλ­λοι υ­πο­χώ­ρη­σαν - γε­γο­νός που α­νά­γκα­σε τους Τρι­ά­κο­ντα να πά­ρουν δρα­κό­ντει­α μέ­τρα α­σφα­λεί­ας στην Α­θή­να. Ό­ταν οι δη­μο­κρα­τι­κοί της Φυ­λής έ­γι­ναν 1000, ο Θρα­σύ­βου­λος τους ο­δή­γη­σε μι­α νύ­χτα στον **Πει­ραι­ά** (πι­θα­νώς το Μάι­ο του 403π.Χ.). Ε­να­ντί­ον τους κι­νή­θη­καν οι Τρι­ά­κο­ντα και ο Σπαρ­τι­ά­της αρ­μο­στής με το στρα­τό κα­το­χής. Οι δη­μο­κρα­τι­κοί συ­γκε­ντρώ­θη­καν στη Μου­νι­χί­α, ο­χυ­ρό του Πει­ραι­ά, ό­που οι ο­λι­γαρ­χι­κοί δεν μπό­ρε­σαν να ε­κμε­ταλ­λευ­θούν την α­ρι­θμη­τι­κή τους υ­πε­ρο­χή και α­ντι­με­τω­πί­στη­καν με πλή­ρη ε­πι­τυ­χί­α α­πό τους δη­μο­κρα­τι­κούς. Κα­τά τη συ­μπλο­κή σκο­τώ­θη­καν ο Κρι­τί­ας και ο Ιπ­πό­μα­χος α­πό τους Τρι­ά­κο­ντα, ο Χαρ­μί­δης α­πο τους 10 άρ­χο­ντες του Πει­ραι­ά και άλ­λοι 70 ο­λι­γαρ­χι­κοί. Το πλή­γμα ή­ταν βα­ρύ­τα­το γι­α τους τυ­ράν­νους, και την ε­πο­μέ­νη μέ­ρα μί­α δε­καρ­χί­α με­τρι­ο­πα­θέ­στε­ρων ο­λι­γαρ­χι­κών α­νέ­λα­βε τη δι­α­κυ­βέρ­νη­ση της πό­λης, ε­νώ ό­σοι α­πό τους Τρι­ά­κο­ντα α­πέ­μει­ναν α­πο­σύρ­θη­καν στην Ε­λευ­σί­να με λί­γους ο­πα­δούς τους. Στο δι­ά­στη­μα α­πό το Μάι­ο μέ­χρι το Σε­πτέμ­βρι­ο του 403 οι δη­μο­κρα­τι­κοί του Πει­ραι­ά και οι ο­λι­γαρ­χι­κοί της Α­θή­νας έ­δω­σαν με­ρι­κές μά­χες με α­πώ­λει­ες ε­κα­τέ­ρω­θεν. Τε­λι­κά, με πρω­το­βου­λί­α του Σπαρ­τι­ά­τη βα­σι­λι­ά Παυ­σα­νί­α, οι δύ­ο α­ντί­πα­λοι α­πο­δέ­χθη­καν κοι­νούς ό­ρους συν­δι­αλ­λα­γής. Έ­τσι, ο εμ­φύ­λι­ος τερ­μα­τί­στη­κε και η δη­μο­κρα­τί­α α­πο­κα­τα­στά­θη­κε (Σε­πτ. 403 π.Χ.), το πο­λί­τευ­μα, ό­μως, δεν ή­ταν το ί­δι­ο μ᾿ ε­κεί­νο που εί­χε κα­τα­λυ­θεί έ­να χρό­νο νω­ρί­τε­ρα· ε­πι­κε­φα­λής του κρά­τους το­πο­θε­τή­θη­καν 20 άν­δρες - κά­τι που δεν προ­βλε­πό­ταν α­πό το προ­η­γού­με­νο δη­μο­κρα­τι­κό σύ­ντα­γμα - με ε­ντο­λή να κυ­βερ­νή­σουν ώ­σπου να συ­ντα­χθούν νέ­οι νό­μοι.

***ἀλ­λά μᾶλ­λον ἠ­τί­μα­ζον καί τούς συ­γκα­τα­λύ­σα­ντας τόν δῆ­μον:*** Η φρά­ση πα­ρα­πέ­μπει στη στά­ση που τή­ρη­σαν οι τύ­ραν­νοι μπρο­στά στον κίν­δυ­νο που έ­νι­ω­θαν να τους α­πει­λεί και στις ε­νέρ­γει­ες στις ο­ποί­ες προ­έ­βη­σαν. Συ­γκε­κρι­μέ­να κα­τε­δί­ω­ξαν και α­πο­μά­κρυ­ναν α­πό την αρ­χή τους ο­μοϊ­δε­ά­τες τους (*το Θη­ρα­μέ­νη και τους ο­πα­δούς του*), οι ο­ποί­οι συ­νερ­γά­στη­καν και συ­νω­μό­τη­σαν γι­α την κα­τά­λυ­ση της δη­μο­κρα­τί­ας. Ο Κρι­τί­ας ή­ταν προ­σω­πι­κά υ­πεύ­θυ­νος γι­α τη δο­λο­φο­νί­α του Θη­ρα­μέ­νη που υ­πήρ­ξε ο­λι­γαρ­χι­κός και προ­σω­πι­κός του φί­λος, αλ­λά δεν ή­ταν πρό­θυ­μος να φθά­σει σε α­κρό­τη­τες.

***ΕΡΜΗΝΕΥΤΙΚΑ ΣΧΟΛΙΑ***

***Γενικά:***

Από την παράγραφο αυτή αρχίζει η Διήγηση - Απόδειξη. Ο Μαντίθεος προσπαθεί να αναιρέσει το κατηγορητήριο (το οποίο εκτίθεται στην προηγούμενη παράγραφο) και αρχίζει την αποδεικτική διαδικασία αναφέροντας ότι λίγο πριν την εγκαθίδρυση του ολιγαρχικού καθεστώτος ο πατέρας του έστειλε τον ίδιο και τον αδελφό του στο φίλο του Σάτυρο, το βασιλιά του Πόντου. Εκεί έμειναν για αρκετό χρονικό διάστημα και, φυσικά, δεν βρίσκονταν στην πόλη όταν συνέβαιναν τα μεγάλα γεγονότα, δηλ. η κατεδάφιση των τειχών και η μεταβολή του πολιτεύματος, αλλά επέστρεψαν στην πόλη πέντε μόλις μέ­ρες πριν από την άφιξη των δημοκρατικών του Θρασύβουλου στον Πειραιά. Στη συνέχεια ο ομιλητής, ελλείψει μαρτύρων, καταφεύγει σε δυο ενθυμήματα ή εικότα, λογικά δηλ. επιχειρήματα βασιζόμενα στις πιθανότητες, για να αποδείξει ότι δε χρημάτισε ιππέας των Τριάκοντα. Σύμφωνα με το πρώτο, η κοινή λογική αποκλείει την πιθανότητα να είχαν αναλάβει τα δυο αδέλφια αξιώματα σε τόσο δύσκολες για τους Τριάκοντα στιγμές, εκθέ­τοντας σε κίνδυνο τη ζωή τους για ζητήματα που οι τύραννοι έπρεπε να αντιμετωπίσουν μόνοι τους σύμφωνα με το δεύτερο, ούτε και οι τριάκοντα είχαν καμία διάθεση να απονείμουν αξιώματα σε ανθρώπους που είτε ζούσαν μακριά απο την Αθήνα είτε δεν τους είχαν υποστηρίξει στις εγκληματικές τους ενέργειες κατά των δημοκρατικών.

**ΠΑΡΑΓΡΑΦΟΣ 4**

***«ἡμᾶς»****:* Εννοεί τον εαυτό του και τον αδελφό του, για τον οποίο κάνει λόγο στην §10.

**«*τῆς ἐν Ἑλλησπόντῳ συμφορᾶς»****:* Αναφέρεται στην πανωλεθρία που υπέστησαν οι Αθηναίοι κατά τη ναυμαχία στους Αιγός ποταμούς τον Απρίλιο του 405 π.Χ., συνέπεια της οποίας υπήρξε η ανατροπή του δημοκρατικού πολιτεύματος και η εγκαθίδρυση της τυραννίας των Τριάκοντα. Αλλού ο Λυσίας αναφέρει την καταστροφή αυτή ως: *«ἡ ναυμαχία καί ἡ συμφορά* (12.43), *ἡ ναυμαχία ἡ ἐν Ἑλλησπόντῳ* (19.16) και *ἡ τελευταία ναυμαχία* (18.4*,* 21.9).

***«διαιτησομένους»****:* Ο πατέρας του Μαντίθεου διατηρούσε φιλικές σχέσεις με τον Σάτυρο, και γι' αυτό του έστειλε τους δύο γιους του για να παραμείνουν εκεί. Η επί αρκετό χρόνο, όμως, παραμονή των παιδιών στο Παντικάπαιο εξηγείται από το ότι εκεί είχαν εργασία ασχολούμενοι με το εμπόριο σίτου, τον οποίο έστελναν στην Αθήνα.

**ΠΑΡΑΓΡΑΦΟΣ 5**

***«εἰς τοιοῦτον καιρόν»****:* Οι περιστάσεις ήταν εξαιρετικά δύσκολες για τους τυράννους, κυρίως εξαιτίας της αντίδρασης των δημοκρατικών του Πειραιά υπό τον Θρασύβουλο. Αντιμετώπιζαν, όμως, οι Τριάκοντα και άλλα σοβαρά προβλήματα, όπως το διαρκώς ογκούμενο αντιολιγαρχικό ρεύμα και η λαϊκή οργή για τις αδικίες και τα εγκλήματα τους, ή οι διενέξεις και οι αντιδράσεις που λάμβαναν χώρα στις τάξεις τους.

***«οὔτε ἡμᾶς εἰκός ἦν*... *ἐπιθυμεῖν μετέχειν τῶν ἀλλοτρίων κινδύνων»****:* Αυτό είναι το πρώτο επιχείρημα του Μαντίθεου για τη μη ανάμειξη αυτού και του αδελφού του στην τυραννική διακυβέρνηση των Τριάκοντα: εφόσον τα δυο παιδιά είχαν φύγει για τον Πόντο πριν απο την εγκαθίδρυση της ολιγαρχίας, λογικό είναι κάθε απόπειρα συμμετοχής τους στους *«ἀλλοτρίους κινδύνους»,* δηλ. στους κινδύνους που δικαιολογημένα διέτρεχαν οι Τριάκοντα και που μόνο αυτοί όφειλαν να υποστούν, να θεωρείται πράξη απερίσκεπτη και επικίνδυνη, ιδιαίτερα αν ληφθεί υπόψη ότι αυτό θα συνέβαινε, υποθετικά, σε πολύ κρίσιμες στιγμές, λίγο καιρό πριν απο την πτώση των τυράννων.

***«οὔτε ἐκεῖνοι φαίνονται* ... *πολιτείας»****:* Ο Μαντίθεος καταθέτει τώρα το δεύτερο επιχείρημα του: οι Τριάκοντα δεν είχαν σαφώς καμιά διάθεση να απονείμουν αξιώματα σε ανθρώπους που είχαν αποδημήσει κατά τη διάρκεια της ολιγαρχίας ή σε ανθρώπους που δεν μοιράστηκαν μαζί τους την ευθύνη για εγκληματικές ενέργειες κατά των δημοκρατικών. Λογικό ήταν λοιπόν ο ίδιος και ο αδελφός του, εφόσον πληρούσαν αυτές τις «προϋποθέσεις», να αποκλειστούν από κάθε αξίωμα.

Η επιχειρηματολογία του Μαντιθέου στηρίζεται, ελλείψει μαρτύρων, στα εἰκότα ή **ἐνθυμήματα,** δηλ. ένα ρητορικό τρόπο αποδεικτικής διαδικασίας που έχει την καταγωγή του στη ρητορική σχολή της Σικελίας, και ιδιαίτερα στον Κόρακα και στον Τείσια (για τα ἐνθυμήματα βλ. την Εισαγωγή του σχολικού βιβλίου, σελ. 19). Και παρόλο που ο Αριστοτέλης (Ρητορ. 1367 α 20) προτιμά αυτούς τους συνεπτυγμένους απαγωγικούς συλλογισμούς από τους μάρτυρες, γιατί *«οὐκ ἔστιν ἐξαπατῆσαι τά εἰκότα ἐπ' ἀργυρίῳ»* και γιατί *«οὐχ ἁλίσκεται τά εἰκότα ψευδομαρτυριῶν»,* τα συγκεκριμένα επιχειρήματα του Μαντιθέου δεν είναι τόσο ισχυρά ώστε να μπορούν μόνα τους να ανατρέψουν το κατηγορητήριο (παρακάτω καταθέτει πειστικότερα επιχειρήματα). Συγκρίνοντας τώρα κανείς τα δυο αυτά επιχειρήματα από μια άλλη οπτική γωνία, διαπιστώνει εύκολα μια διαφορά: το πρώτο αναφέρεται στη στάση του Μαντιθέου και του αδελφού του, ενώ το δεύτερο αναφέρεται στη στάση των Τριάκοντα. Στο πρώτο ο ομιλητής επιχειρηματολογεί ευθέως για τον εαυτό του και τον αδελφό του *(«ἡμᾶς»),* ενώ στο δεύτερο επιχειρηματολογεί έμμεσα, αναφερόμενος στη γενικότερη πολιτική των Τριάκοντα απέ­ναντι στους *«ἀποδημοῦντας»* και στους *«μηδέν ἐξαμαρτάνοντας»,* στους οποίους βεβαίως συμπεριλαμβάνονταν ο Μαντίθεος και ο αδελφός του.

***«τοῖς μηδέν ἐξαμαρτάνουσι»****:* Η πολιτική των Τριάκοντα ήταν να εμπλέκουν συστηματικά στα εγκλήματα τους όσους περισσότερους πολίτες μπορούσαν, ελπίζοντας πως οι πολίτες αυτοί θα φοβούνταν τις αντεκδικήσεις σε περίπτωση ανατροπής του τυραννικού καθεστώτος, κι έτσι θα μεταβάλλονταν σε στηρίγματα του. Αυτοί, λοιπόν, που δε συμμετείχαν σ΄ αυτές τις εγκληματικές πράξεις θεωρούνταν αυτομάτως εχθροί του καθεστώτος ή, στην καλύτερη περίπτωση, αποκλείονταν από κάθε αξίωμα.

***«ἀλλά μᾶλλον ἠτίμαζον* ... *τόν δῆμον»****:* Ο ομιλητής αναφέρεται γενικά σε όσους ολιγαρχικούς υπήρξαν μετριοπαθείς και δεν ενέκριναν την πολιτική τρομοκρατίας των τυράννων. Ειδικότερα, πάντως, ο Μαντίθεος πρέπει να έχει στο μυαλό του τον Θηραμένη, τον οποίο ο ίδιος ο φίλος του Κριτίας, όπως είδαμε προηγουμένως, δεν δίστασε να διατάξει να τον θανατώσουν.

**ΡΗΤΟΡΙΚΑ ΗΘΗ**

**Ήθος ομιλητή**

Υπάκουος στις εντολές του πατέρα του, αγαπά την πατρίδα του αφού επέστρεψε σύντομα σ’αυτήν. Είναι συνετός και ρεαλιστής, αφού αποφεύγει να εμπλακεί σε ξένες υποθέσεις και μάλιστα σε μια κρίσιμη περίοδο. Τονίζει έμμεσα την ηθική του ανωτερότητα, αφού δηλώνει ότι δεν έχει προξενήσει κανένα κακό.

**Ἠθος κατηγόρων**

Έμμεσα προβάλλονται ως αναξιόπιστοι και συκοφάντες, αφού κατασκεύασαν μια ψεύτικη κατηγορία εναντίον του. Επιδίωξαν να εκμεταλλευτούν τα αντιολιγαρχικά αισθήματα των Αθηναίων.

**Ήθος τριάκοντα τυράννων**

Ακραίοι ολιγαρχικοί προσκολλημένοι στα πολιτικά τους πιστεύω, δε δίστασαν να προδώσουν την πόλη τους (γκρέμισμα των τειχών, κατάλυση δημοκρατικού πολιτεύματος, πρόκληση εμφύλιων διαμαχών). Φθονεροί και μισητοί άνθρωποι που είχαν ως μοναδικό τους μέλημα την παραμονή τους στην εξουσία.

**ΡΗΤΟΡΙΚΑ ΠΑΘΗ**

Κερδίζει τη συμπάθεια και την ικανοποίηση του ακορατηρίου αφού υπάκουσε τις εντολές του πατέρα του. Επίσης, συνεχίζει να καλλιεργεί το κλίμα συμπάθειας προς το πρόσωπό του γιατί υπήρξε θύμα συκοφαντικής δυσφήμισης, ενώ παράλληλα προκαλεί αποστροφή και αντιπάθεια προς τους Τριάκοντα τυράννους λόγω της προδοτικής στάσης τους απέναντι στους συμπολίτες τους.

**Α. ΕΡΜΗΝΕΥΤΙΚΕΣ ΕΡΩΤΗΣΕΙΣ**

**§§ 4-5**

1. Με ποια στοιχεία της προσωπικής του ζωής προσπαθεί ο Μαντίθεος να επηρεάσει τους βουλευτές;
2. «πρό τῆς ἐν Ἑλλησπόντῳ συμφορᾶς»: Σε ποιο ιστορικό γεγονός αναφέρεται ο Μαντίθεος και γιατί το αποκαλεί συμφορά;
3. «τῶν τειχῶν καθαιρουμένων»: Σε ποιο ιστορικό γεγονός παραπέμπει η εικόνα;
4. «μεθισταμένης τῆς πολιτείας»: Πώς διαμορφώθηκε η πολιτική κατάσταση στην Αθήνα μετά την καθαίρεση των τειχών;
5. «ἤλθομεν πρίν ... πενθ' ἡμέραις»: Από ποια σκοπιμότητα νομίζετε ότι υπαγορεύεται η δήλωση αυτή του Μαντιθέου;
6. «εἰς τοιοῦτον καιρόν»: Σε ποιο ιστορικό γεγονός αναφέρεται ο ρήτορας;
7. «τῶν ἀλλοτρίων κινδύνων»: Ποια είναι η σχέση της φράσης αυτής με το κατηγορητήριο σε βάρος του Μαντιθέου;
8. «ἀλλά μᾶλλον ἠτίμαζον καί τούς συγκαταλύσαντας τόν δῆμον»: Ποια στάση τήρησαν οι τύραννοι μπροστά στον κίνδυνο που ένιωθαν να τους απειλεί και σε ποια ενέργεια προέβησαν;
9. Ποιος είναι ο κύριος και πρωταρχικός σκοπός του ρήτορα στη διήγηση;

***ΤΡΑΠΕΖΑ ΘΕΜΑΤΩΝ***

**1.** Γιατί ο Μαντίθεος αναφέρεται με έμφαση στην απουσία του από την Αθήνα κατά το χρονικό διάστημα της κυριαρχίας των Τριάκοντα; **Μονάδες 10**

**2. α.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 3) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 3):

1. *Ο πατέρας του Μαντίθεου έστειλε τον ένα γιο του στον Ελλήσποντο και τον άλλο (τον Μαντίθεο) στον Πόντο.*
2. *Ο Μαντίθεος και ο αδελφός του επέστρεψαν στην Αθήνα πριν την εξόρμηση των δημοκρατικών από το οχυρό της Φυλής στον Πειραιά.*
3. *Σύμφωνα με τον Μαντίθεο όσοι είχαν ζήσει εκτός Αθήνας και δεν μετείχαν στις αντιδημοκρατικές ενέργειες των Τριάκοντα αποκλείονταν από τα δημόσια αξιώματα.*

**β.** Να απαντήσετε στις ερωτήσεις:

1. «**…*μεθισταμένης τῆς πολιτείας***»: Σε ποια πολιτειακή αλλαγή αναφέρεται με τη συγκεκριμένη φράση ο Μαντίθεος;

(μονάδες 2)

1. «***ἐν τούτῳ γὰρ πολλοὶ μὲν τῶν ὁμολογούντων ἱππεύειν οὐκ ἔνεισιν***»: Σε ποια λέξη του αρχαίου κειμένου αναφέρεται η αντωνυμία «***τούτῳ***»; (μονάδες 2)

**Μονάδες 10**

1. **α.** Με βάση το αρχαίο κείμενο να επιλέξετε από τις παρακάτω διατυπώσεις εκείνη με την οποία ολοκληρώνεται ορθά το νόημα (μονάδες 3), και στη συνέχεια να αιτιολογήσετε κάθε επιλογή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 3):

**Σύμφωνα με τα όσα υποστηρίζει ο Μαντίθεος**

1. *α. ο Σάτυρος ήταν ο πατέρας τους που τους έστειλε στον Πόντο.*

*β. ο Σάτυρος ήταν ο βασιλιάς του Πόντου.*

1. *α. όσοι επέστρεψαν στην Αθήνα μετά τον Πελοποννησιακό πόλεμο αποκλείονταν από τα δημόσια αξιώματα.*

*β. όσοι επέστρεψαν στην Αθήνα προς το τέλος του τυραννικού καθεστώτος αποκλείονταν από τα δημόσια αξιώματα.*

1. *α. η αναγραφή του ονόματος του Μαντίθεου στο σανίδιο ήταν ισχυρή απόδειξη.*

*β. η αναγραφή του ονόματος του Μαντίθεου στο σανίδιο δεν ήταν έγκυρη απόδειξη.*

**β.** «***…οὔτε ἡμᾶς εἰκὸς ἦν εἰς τοιοῦτον καιρὸν ἀφιγμένους ἐπιθυμεῖν μετέχειν τῶν ἀλλοτρίων κινδύνων, οὔτ᾽ ἐκεῖνοι φαίνονται τοιαύτην γνώμην ἔχοντες***»:

1. Ποιους ακριβώς εννοεί ο Μαντίθεος με τις αντωνυμίες «***ἡμᾶς***» και «***ἐκεῖνοι***»; (μονάδες 2)
2. Σε τι ακριβώς αναφέρεται ο Μαντίθεος με τη φράση «***εἰς τοιοῦτον καιρὸν***»; (μονάδες 2)
3. **α.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 3) και να τεκμηριώσετε κάθε απάντησή σας γράφοντας **τις** **λέξεις/φράσεις** του αρχαίου κειμένου που την επιβεβαιώνουν (μονάδες 3):
4. *Ο Μαντίθεος και ο αδελφός του έφυγαν από την Αθήνα για τον Πόντο, όταν οι Τριάκοντα ανέλαβαν την εξουσία.*
5. *Ο Μαντίθεος υποστηρίζει ότι οι Τριάκοντα στερούσαν τα πολιτικά δικαιώματα ακόμα και από αυτούς με τους οποίους συνεργάστηκαν για την ανατροπή της δημοκρατίας.*
6. *Σύμφωνα με τον Μαντίθεο η ξύλινη πινακίδα (τὸ σανίδιον) αποτελεί ισχυρή απόδειξη για αυτούς που υπηρέτησαν στην τάξη των ιππέων.*

**β.** Να απαντήσετε τις παρακάτω ερωτήσεις

1. «***Ἡμᾶς γὰρ ὁ πατὴρ πρὸ τῆς ἐν Ἑλλησπόντῳ συμφορᾶς ὡς Σάτυρον τὸν ἐν τῷ Πόντῳ διαιτησομένους ἐξέπεμψε…***». Ποιο ιστορικό γεγονός υπαινίσσεται ο Μαντίθεος με τη φράση «***πρὸ τῆς ἐν Ἑλλησπόντῳ******συμφορᾶς***»; (μονάδες 2)
2. «***οὔτε τῶν τειχῶν καθαιρουμένων <ἐπεδημοῦμεν>***»: Σε τι ακριβώς αναφέρεται ο Μαντίθεος με τη φράση «***τῶν τειχῶν καθαιρουμένων***»; (μονάδες 2)

**5.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 5):

1. *Ο Μαντίθεος και ο αδελφός του έφυγαν από την Αθήνα για τον Πόντο μετά την κατεδάφιση των Μακρών τειχών.*
2. *Ο Μαντίθεος και ο αδελφός του επέστρεψαν στην Αθήνα μετά την αποκατάσταση της δημοκρατίας.*
3. *Σύμφωνα με τον Μαντίθεο οι Τριάκοντα συνήθως παρείχαν αξιώματα σε εκείνους που δεν είχαν διαπράξει κανένα αδίκημα.*
4. *Σύμφωνα με τους ισχυρισμούς του Μαντίθεου, η αναγραφή του ονόματός του στο σανίδιο δεν ήταν ισχυρή απόδειξη.*
5. *Ο Μαντίθεος υποστηρίζει ότι πολλοί από αυτούς που παραδέχονταν ότι ήταν ιππείς δεν ήταν καταχωρισμένοι στο σανίδιο.*

**Μονάδες 10**

1. Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 5):
   1. *Ο Μαντίθεος και ο αδερφός του επέστρεψαν από τον Πόντο στην Αθήνα πριν από την κατεδάφιση των τειχών.*
   2. *Ο Μαντίθεος και ο αδερφός του επέστρεψαν στην Αθήνα πέντε μέρες πριν επιστρέψουν από την εξορία στον Πειραιά οι δημοκρατικοί από τη Φυλή.*
   3. *Οι διαφωνίες μεταξύ των Τριάκοντα είχαν κορυφωθεί την περίοδο επιστροφής του Μαντίθεου στην Αθήνα.*
   4. *Ο Μαντίθεος στον λόγο του αμφισβητεί την εγκυρότητα του σανιδίου.*
   5. *Σύμφωνα με τον Μαντίθεο, ο κατάλογος των ιππέων που παρέδωσαν οι φύλαρχοι με την αποκατάσταση της δημοκρατίας, δεν είναι η πιο αξιόπιστη απόδειξη.*

**Μονάδες 10**

**7.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας **τις λέξεις/φράσεις** του αρχαίου κειμένου που την επιβεβαιώνουν (μονάδες 5):

1. *Ο Μαντίθεος ζούσε στην Αθήνα, όταν συνέβη η καταστροφή του αθηναϊκού στόλου στον Ελλήσποντο (στους Αιγός Ποταμούς).*
2. *Ο Μαντίθεος δεν διέμενε στην Αθήνα, όταν γκρεμίζονταν τα Μακρά Τείχη.*
3. *Ο Μαντίθεος και ο αδελφός του έζησαν στον Πόντο σε όλη τη διάρκεια της κυριαρχίας των Τριάκοντα.*
4. *Ο Μαντίθεος επέστρεψε στην Αθήνα μαζί με αυτούς που είχαν καταλάβει τη Φυλή.*
5. *Ο Μαντίθεος επέστρεψε στην Αθήνα για να υποστηρίξει το καθεστώς των Τριάκοντα.*

**Μονάδες 10**

**8. α.** Ποιες ακριβώς είναι οι τρεις κατηγορίες τις οποίες ο Μαντίθεος δηλώνει ότι σκοπεύει να ανασκευάσει; (μονάδες 4)

**β.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 3) και να τεκμηριώσετε κάθε απάντησή σας γράφοντας **τις λέξεις/φράσεις** του αρχαίου κειμένου που την επιβεβαιώνουν (μονάδες 3):

1. *Ο Μαντίθεος και ο αδελφός του είχαν φύγει από την Αθήνα και ζούσαν στην περιοχή του Πόντου κατά την περίοδο κατεδάφισης των Μακρών Τειχών.*
2. *Ο Μαντίθεος και ο αδελφός του δεν επέστρεψαν στην Αθήνα παρά μόνον όταν είχε πέσει το καθεστώς των Τριάκοντα.*
3. *Σύμφωνα με τους ισχυρισμούς του Μαντίθεου, οι Τριάκοντα ήταν πρόθυμοι να συνεργαστούν με όλους όσοι συμμετείχαν στην κατάλυση της δημοκρατίας.*

**Μονάδες 10**

**9. α.** Ποιες ήταν οι συγκεκριμένες κατηγορίες εναντίον του Μαντίθεου και τις οποίες ο ίδιος αρνείται; (μονάδες 4)

**β.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 3) και να τεκμηριώσετε κάθε απάντησή σας γράφοντας **τις λέξεις/φράσεις** του αρχαίου κειμένου που την επιβεβαιώνουν (μονάδες 3):

1. *Ο Μαντίθεος και ο αδελφός του έφυγαν από την Αθήνα και έζησαν στην περιοχή του Ελλησπόντου κατά την περίοδο του τυραννικού καθεστώτος.*
2. *Ο Μαντίθεος και ο αδελφός του δεν είδαν την κατεδάφιση των Μακρών τειχών το 404 π.Χ. μετά την παράδοση της Αθήνας.*
3. *Σύμφωνα με τους ισχυρισμούς του Μαντίθεου, οι Τριάκοντα δεν εμπιστεύονταν ούτε αυτούς με τους οποίους συνεργάστηκαν για την ανατροπή της δημοκρατίας.*

**Μονάδες 10**

**Β. ΛΕΞΙΛΟΓΙΚΕΣ - ΣΗΜΑΣΙΟΛΟΓΙΚΕΣ ΑΣΚΗΣΕΙΣ**

***ΤΡΑΠΕΖΑ ΘΕΜΑΤΩΝ***

***§§ 3.8 - 6***

***Πρῶτον δὲ ἀποδείξω… καὶ τοὺς συγκαταλύσαντας τὸν δῆμον.***

* + - 1. Να γράψετε ένα **σύνθετο ομόρριζο ουσιαστικό** της Νέας Ελληνικής, για καθεμία από τις παρακάτω λέξεις του αρχαίου διδαγμένου κειμένου: ***μεθισταμένης, φαίνονται, ἔχοντες,******σκοπεῖν, ἐψηφίσασθε***.
      2. Να γράψετε μία **σύνθετη λέξη** της Νέας Ελληνικής, με **πρώτο ή δεύτερο συνθετικό** καθεμία από τις παρακάτω λέξεις του αρχαίου διδαγμένου κειμένου: ***πατήρ***, ***πένθ᾽***, ***ἡμέραις***, ***καιρόν***, ***δῆμον***.
      3. Να γράψετε μία **σύνθετη ομόρριζη λέξη** της Νέας Ελληνικής, για καθεμία από τις παρακάτω λέξεις του αρχαίου διδαγμένου κειμένου: ***πολιτείας, ἡμέραις, καιρὸν, γνώμην, δῆμον****.*
      4. Να γράψετε μία **σύνθετη ομόρριζη λέξη** της Νέας Ελληνικής, για καθεμία από τις παρακάτω λέξεις του αρχαίου διδαγμένου κειμένου: ***ἵππευον***, ***ἤλθομεν***, ***ἦν***, ***φαίνονται***, ***ἔχοντες****.*
      5. Για καθεμία από τις παρακάτω λέξεις του αρχαίου διδαγμένου κειμένου, να γράψετε ένα **ομόρριζο επίθετο** της Νέας Ελληνικής, απλό ή σύνθετο: ***πατήρ***, ***συμφορᾶς***, ***καθαιρουμένων***, ***μεταδιδόναι***, ***ἀναπράξητε***.
      6. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***αφηρημένος***, ***άγνωστος***, ***αντίδοτο***, ***απερισκεψία***, ***ηθική***.
      7. Να βρείτε στο αρχαίο διδαγμένο κείμενο που σας δίνεται μία **ομόρριζη λέξη** για καθεμία από τις παρακάτω λέξεις της Νέας Ελληνικής: ***φορεσιά***, ***μετάσταση***, ***ικέτης***, ***φαντασία***, ***σκέψη***.
      8. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***πατρίδα***, ***συνέλευση***, ***εφημερίδα***, ***άσχημος***, ***άγραφος***.
      9. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***ικέτης, συνοχή, δωρητής, εκτίμηση, απερίσκεπτος***.
      10. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***κατάσχεση,*** ***πολιτισμός***, ***παραπομπή***, ***παραστατικότητα***, ***εικόνα***.
      11. Να αντιστοιχίσετε καθεμία αρχαιοελληνική λέξη της στήλης Α με την **ετυμολογικά συγγενή** νεοελληνική λέξη της στήλης Β. Δύο λέξεις στη στήλη Β περισσεύουν.

|  |  |
| --- | --- |
| **Α** | **Β** |
| 1. ***πατὴρ*** 2. ***ἐξέπεμψε*** 3. ***μεθισταμένης*** 4. ***ἡμέραις*** 5. ***ἔνεισιν*** | α. καθημερινός  β. ένεση  γ. παραπομπή  δ. μεθυστικός  ε. κατάστημα  ζ. επουσιώδης  η. φιλοπατρία |

* + - 1. Να συμπληρώσετε τις παρακάτω περιόδους λόγου της Νέας Ελληνικής με το κατάλληλο **ομόρριζο** (απλό ή σύνθετο) της λέξης του αρχαίου διδαγμένου κειμένου που σας δίνεται, ώστε να ολοκληρωθεί ορθά το νόημά τους:
* ***μεθισταμένης****: Η Γαλλική ……………………………….. είναι ένα από τα σημαντικότερα γεγονότα της παγκόσμιας ιστορίας.*
* ***μετέχειν****: Εξασφαλίστηκε η …………………………….. γνωστών καλλιτεχνών στο φεστιβάλ.*
* ***σκοπεῖν****: Δεν καταλαβαίνω τη …………………………… αυτής της συζήτησης.*
* ***εὔηθές****: Αν και δεν διέπραξε ο ίδιος το έγκλημα με τα ίδια του τα χέρια, φαίνεται ωστόσο πως είναι ο ………………… αυτουργός.*
* ***ἀποδημούντων****: Το σχολείο, εκτός από γνώσεις, χρειάζεται να καλλιεργεί τη ………………………. και τη φαντασία του παιδιού.* 
  + - 1. Να συμπληρώσετε τις παρακάτω περιόδους λόγου της Νέας Ελληνικής με το κατάλληλο **ομόρριζο** (απλό ή σύνθετο) της λέξης του αρχαίου διδαγμένου κειμένου που σας δίνεται, ώστε να ολοκληρωθεί ορθά το νόημά τους:
* ***πατήρ***: Μετά τον θάνατό του οι γιοι του μοιράστηκαν την ……………………. περιουσία.
* ***διαιτησομένους***: Χρειάζεται να κάνω …………………….. για λόγους υγείας.
* ***καιρόν***: Η πανδημία, δυστυχώς, συνεχίζει να απασχολεί την  ……………………… στα δελτία ειδήσεων.
* ***σκοπεῖν***:  Συνελήφθη χθες στη χώρα μας ξένος πράκτορας με την κατηγορία της …………………………… .
* ***ἔλεγχος***: Τους άφησε ……………………… και κάνουν ό,τι θέλουν.
  + - 1. Για καθεμία από τις παρακάτω λέξεις του αρχαίου διδαγμένου κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται **με διαφορετική σημασία** από αυτήν που έχει στο αρχαίο διδαγμένο κείμενο:

***Πόντῳ, καιρόν,******δῆμον, σανιδίου, καταστάσεις***.

Μπορείτε να τη χρησιμοποιήσετε **σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο)**.

* + - 1. Για καθεμία από τις παρακάτω λέξεις του αρχαίου διδαγμένου κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται **με διαφορετική σημασία** από αυτήν που έχει στο αρχαίο διδαγμένο κείμενο:

***καθαιρουμένων, πολιτείας, καιρόν,******δῆμον, σανιδίου***.

Μπορείτε να τη χρησιμοποιήσετε **σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο)**.

* + - 1. Να συμπληρώσετε τις παρακάτω περιόδους λόγου της Νέας Ελληνικής με **ομόρριζα** (απλά ή σύνθετα) του ρήματος ***ἐπεδήμουν***, ώστε να ολοκληρωθεί ορθά το νόημά τους:
* *Μερικοί πολιτικοί συμπεριφέρονται σαν τους αρχαίους …………………………· παραπλανούν και παρασύρουν τον λαό με απατηλές υποσχέσεις.*
* *Ανακοινώθηκαν τα επίσημα αποτελέσματα των ……………………… εκλογών.*
* *Τα χελιδόνια είναι ………………………………… πουλιά, γιατί μεταναστεύουν το φθινόπωρο για πιο ζεστές χώρες.*
* *Έρευνα για τη σχέση των παιδιών με το διαδίκτυο είδε πρόσφατα το φως της …………………………..…. .*
* *Εργάζεται ως ……………………………….. σε εφημερίδα.*
  + - 1. Να επιλέξετε για καθεμία αρχαιοελληνική λέξη της στήλης Α την **ετυμολογικά συγγενή** νεοελληνική λέξη της στήλης Β.

|  |  |
| --- | --- |
| **Α** | **Β** |
| **1*. ἐπεδήμουν*** | α. επίδομα  β. δημηγορία |
| **2*. διαιτησομένους*** | α. διαιτησία  β. διάταση |
| **3*. ἀφιγμένους*** | α. αφήγημα  β. ικεσία |
| **4*. ἀλλοτρίων*** | α. αλλαντικό  β. απαλλοτρίωση |
| **5*. ἠτίμαζον*** | α. επίτιμος  β. ανέτοιμος |

* + - 1. Να επιλέξετε για καθεμία αρχαιοελληνική λέξη της στήλης Α την **ετυμολογικά συγγενή** νεοελληνική λέξη της στήλης Β.

|  |  |
| --- | --- |
| **Α** | **Β** |
| **1*. συμφορᾶς*** | α. φόρμα  β. φορεσιά |
| **2*. μεθισταμένης*** | α. μετάσταση  β. μέθεξη |
| **3*. ἐπιθυμεῖν*** | α. θύρα  β. θυμός |
| **4*. φαίνονται*** | α. διαφάνεια  β. φανατικός |
| **5*. συγκαταλύσαντας*** | α. λυχνάρι  β. παράλυτος |

**ΠΑΡΑΛΛΗΛΑ ΚΕΙΜΕΝΑ**

**ΠΑΡΑΛΛΗΛΟ ΚΕΙΜΕΝΟ**

**Λυσίας, *Κατὰ Ἐρατοσθένους* §§21-23**

Ο ρήτορας Λυσίας κατηγορεί τον Ερατοσθένη, έναν από τους Τριάκοντα Τυράννους, ότι προκάλεσε τον φόνο του αδελφού του, του Πολέμαρχου. Ο λόγος εκφωνήθηκε το 403 π.Χ. από τον ίδιο τον ρήτορα.

*Αυτοί εξόρισαν πολλούς από τους συμπολίτες τους στα μέρη των εχθρών σας, πολλούς τους θανάτωσαν άδικα και τους άφησαν άταφους, πολλούς τους στέρησαν από όλα τα νόμιμα πολιτικά τους δικαιώματα, πολλών τις θυγατέρες, ενώ ήταν έτοιμες για γάμο, τις εμπόδισαν. Και έχουν φτάσει σε τέτοιο βαθμό θράσους, ώστε ήρθαν εδώ να απολογηθούν και ισχυρίζονται ότι δεν έχουν πράξει τίποτε κακό ή ανέντιμο. Θα ήθελα πραγματικά να ήταν αλήθεια αυτό που λένε· γιατί αρκετό μέρος από αυτό το καλό θα ήταν δικό μου. Τώρα όμως δεν μπορούν να διεκδικήσουν μια τέτοια συμπεριφορά ούτε απέναντι στην πόλη ούτε απέναντι σ᾽ εμένα. Τον αδελφό μου, όπως είπα και πιο πάνω, τον θανάτωσε ο Ερατοσθένης, μολονότι ούτε ο ίδιος είχε πάθει κανένα κακό από αυτόν ούτε τον αντιλήφθηκε να διαπράττει καμιά αδικία εναντίον της πόλης· απλούστατα, ήθελε μόνο να ικανοποιήσει τις παράνομες διαθέσεις του.*

Μτφρ. Ν.Χ. Χουρμουζιάδης

**Τόσο ο Μαντίθεος (πρωτότυπο κείμενο) όσο και ο Λυσίας (μεταφρασμένο κείμενο) αναφέρονται στα τραγικά γεγονότα κατά την περίοδο διακυβέρνησης της Αθήνας από τους Τριάκοντα. Σε ποιες εγκληματικές ενέργειες των Τριάκοντα εστιάζει ο κάθε ρήτορας και με ποιον τρόπο;**

**Μονάδες 10**

**ΠΡΟΣΘΕΤΑ ΠΑΡΑΛΛΗΛΑ ΚΕΙΜΕΝΑ**

1. **Λυσίας, *Κατὰ Ἐρατοσθένους* §§21-23**

Ο ρήτορας Λυσίας κατηγορεί τον Ερατοσθένη, έναν από τους Τριάκοντα Τυράννους, ότι προκάλεσε τον φόνο του αδελφού του, του Πολέμαρχου. Ο λόγος εκφωνήθηκε το 403 π.Χ. από τον ίδιο τον ρήτορα.

*Αυτοί εξόρισαν πολλούς από τους συμπολίτες τους στα μέρη των εχθρών σας, πολλούς τους θανάτωσαν άδικα και τους άφησαν άταφους, πολλούς τους στέρησαν από όλα τα νόμιμα πολιτικά τους δικαιώματα, πολλών τις θυγατέρες, ενώ ήταν έτοιμες για γάμο, τις εμπόδισαν. Και έχουν φτάσει σε τέτοιο βαθμό θράσους, ώστε ήρθαν εδώ να απολογηθούν και ισχυρίζονται ότι δεν έχουν πράξει τίποτε κακό ή ανέντιμο. Θα ήθελα πραγματικά να ήταν αλήθεια αυτό που λένε· γιατί αρκετό μέρος από αυτό το καλό θα ήταν δικό μου. Τώρα όμως δεν μπορούν να διεκδικήσουν μια τέτοια συμπεριφορά ούτε απέναντι στην πόλη ούτε απέναντι σ᾽ εμένα. Τον αδελφό μου, όπως είπα και πιο πάνω, τον θανάτωσε ο Ερατοσθένης, μολονότι ούτε ο ίδιος είχε πάθει κανένα κακό από αυτόν ούτε τον αντιλήφθηκε να διαπράττει καμιά αδικία εναντίον της πόλης· απλούστατα, ήθελε μόνο να ικανοποιήσει τις παράνομες διαθέσεις του.*

Μτφρ. Ν.Χ. Χουρμουζιάδης

1. **Λυσίας, *Δήμου καταλύσεως ἀπολογία* §§15-17**

Ο ομιλητής προσπαθεί να αποδείξει ότι, μολονότι παρέμεινε στην Αθήνα κατά την περίοδο της διακυβέρνησης των Τριάκοντα, δεν υπήρξε συνεργός ή ομοϊδεάτης τους.

*Ακόμη, άνδρες δικαστές, αξίζει να προβληματιστείτε και για τις άλλες μου πράξεις· έδειξα δηλαδή τέτοια διαγωγή στις συμφορές της πόλης, ώστε, αν όλοι είχαν τις ίδιες απόψεις με εμένα, κανένας από σας δε θα είχε πάθει τίποτε. Γιατί στην περίοδο της ολιγαρχίας κανείς δε θα φανεί ότι οδηγήθηκε εξαιτίας μου στη φυλακή, ούτε ότι τιμωρήθηκε κανείς από τους εχθρούς, ούτε ότι ευεργετήθηκε κανείς από τους φίλους. Και αυτό δεν είναι άξιο θαυμασμού· γιατί, εκείνη την εποχή ήταν δύσκολο να κάνει κανείς καλό, αλλά ήταν εύκολο, σ' όποιον ήθελε, να κάνει κακό. Ούτε, πάλι, θα φανώ ότι συμπεριέλαβα κανέναν στον κατάλογο των μη Αθηναίων, ούτε ότι ζήτησα την εύνοια κάποιου δικαστή, ούτε ότι έγινα πλουσιότερος εκμεταλλευόμενος τις δικές σας συμφορές. Κι όμως, αν οργίζεσθε εναντίον των υπευθύνων γι' αυτές τις συμφορές, είναι λογικό να θεωρούνται από σας ανώτεροι αυτοί που δεν έχουν διαπράξει κανένα κακό. Νομίζω ασφαλώς, άνδρες δικαστές, ότι έχω δείξει με τη μεγαλύτερη αξιοπιστία τα δημοκρατικά μου φρονήματα.*

Μτφρ. Γ.Α. Ράπτης

1. **Λυσίας, *Δήμου καταλύσεως ἀπολογία* §§13-14**

Ο ομιλητής προσπαθεί κατά τη *δοκιμασίαν* του να αποδείξει ότι, μολονότι παρέμεινε στην Αθήνα την περίοδο της διακυβέρνησης των Τριάκοντα, δεν υπήρξε συνεργός ή ομοϊδεάτης τους.

*Γι' αυτό ακριβώς δαπανούσα περισσότερα από όσα μου καθόριζε η πόλη, για να θεωρούμαι δηλαδή από σας και καλύτερος και, αν κάποτε μου συνέβαινε κάποια ατυχία, να την αντιπαλεύω (ενώπιόν σας) καλύτερα. Όλα αυτά τα στερήθηκα στην ολιγαρχία. Γιατί, δεν έκριναν άξιο να αναγνωρίζεται ευγνωμοσύνη σ' αυτούς που είχαν γίνει πρόξενοι κάποιου καλού για τη δημοκρατία, αλλά τιμούσαν όσους είχαν διαπράξει πολλά κακά σε βάρος σας, γιατί αυτό το κριτήριο λάμβαναν υπόψη τους από μας (που είχαμε μείνει στην Αθήνα). Αφού αναλογιστείτε όλα αυτά, δεν πρέπει να θεωρείτε τους λόγους αυτών πιστευτούς αλλά να κρίνετε από τα έργα που έχει κάνει ο καθένας. Γιατί εγώ, άνδρες δικαστές, ούτε με τους τετρακόσιους μπλέχτηκα· Αλλιώς, όποιος θέλει από τους κατηγόρους, ας πάρει το λόγο και ας το αποδείξει· ούτε πάλι, όταν ανέλαβαν οι τριάντα τύραννοι, κανείς θα αποδείξει ότι έγινα βουλευτής ή ανέλαβα κάποια δημόσια θέση. Επομένως, αν, παρόλο που μου ήταν δυνατό να αναλάβω εξουσία, το αρνήθηκα, δικαιούμαι τώρα από σας να τιμηθώ· αν όμως οι τότε ισχυροί με θεώρησαν ανάξιο να με καταστήσουν μέλος της εξουσίας, πώς λοιπόν φανερότερα παρά έτσι θα μπορούσα να αποδείξω ότι οι κατήγοροι ψεύδονται;*

Μτφρ. Γ. Α. Ράπτης

1. **Ἀριστοτέλης, *Ἀθηναίων Πολιτεία* §§34.2-3**

Στην πραγματεία αυτή ο Αριστοτέλης πραγματεύεται την πολιτειακή ιστορία της αρχαίας Αθήνας. Το κείμενο αναφέρεται στις πολιτειακές εξελίξεις μετά την ήττα της Αθήνας στον Πελοποννησιακό πόλεμο.

*Γιατί το επόμενο έτος (το 404), όταν επώνυμος άρχοντας ήταν ο Αλέξιος, νικήθηκαν στη ναυμαχία των Αιγός Ποταμών, με αποτέλεσμα να κυριεύσει ο Λύσανδρος την Αθήνα και να εγκαταστήσει στην εξουσία τους Τριάκοντα με τον εξής τρόπο: Ενώ είχαν συνάψει ειρήνη με τον όρο να εφαρμόσουν το προγονικό τους πολίτευμα, οι δημοκρατικοί προσπαθούσαν να σώσουν τη δημοκρατία, ενώ όσοι από τους ευγενείς ήταν μέλη των πολιτικών οργανώσεων καθώς και οι φυγάδες που είχαν επιστρέψει μετά την ειρήνη, επιθυμούσαν να εγκατασταθεί ολιγαρχία. Όσοι δεν μετείχαν σε καμιά οργάνωση και ως προς τα άλλα ανήκαν στην τάξη των ευγενών, επιζητούσαν να εφαρμοστεί το προγονικό πολίτευμα. Μεταξύ αυτών ήταν ο Αρχίνος, ο Άνυτος, ο Κλειτοφών, ο Φορμίσιος και πολλοί άλλοι και πρώτος – πρώτος ανάμεσά τους ο Θηραμένης. Όταν, όμως, ο Λύσανδρος πήρε το μέρος των ολιγαρχικών, τρομοκρατημένος ο λαός αναγκάστηκε να σηκώσει το χέρι του υπέρ της ολιγαρχίας. Το σχετικό ψήφισμα το συνέταξε ο Δρακοντίδης από την Αφίδνα.*

Μτφρ. Α. Παναγόπουλος

1. **Ἀριστοτέλης, *Ἀθηναίων Πολιτεία* §§35.2-4**

Στο έργο *Ἀθηναίων Πολιτεία* ο Αριστοτέλης πραγματεύεται την πολιτειακή ιστορία της αρχαίας Αθήνας. Το κείμενο αναφέρεται στις πολιτειακές εξελίξεις μετά την ανάληψη της εξουσίας από τους Τριάκοντα.

*Στην αρχή ήσαν μετριοπαθείς με τους πολίτες και προσποιούνταν ότι κυβερνούν σύμφωνα με το πάτριο πολίτευμα. Αφαίρεσαν από τον Άρειο Πάγο τους νόμους του Εφιάλτη και του Αρχιστράτου περί Αρεοπαγιτών και τους νόμους του Σόλωνα όσοι έδιναν λαβή σε αμφισβητήσεις και κατήργησαν την τελεσιδικία από τους δικαστές. Ισχυρίζονταν ότι διορθώνουν έτσι το πολίτευμα αφαιρώντας κάθε αιτία αμφισβητήσεως. […] Στην αρχή, λοιπόν, αυτά έκαναν. Καταδίωξαν τους συκοφάντες και τους κακούς εκείνους και φαύλους, όσοι μιλούσαν στον λαό εναντίον του συμφέροντός του για να τον κολακέψουν. Η πολιτεία χαιρόταν για όλα αυτά που γίνονταν επειδή νόμιζε ότι οι Τριάκοντα ενεργούν για το καλύτερο. Όταν όμως στερεώθηκαν στην εξουσία δεν σέβονταν κανέναν από τους πολίτες αλλά σκότωσαν όσους ξεχώριζαν από πλούτο, καταγωγή ή αξίωμα θέλοντας να εξαφανίσουν τους επίφοβους και, ταυτόχρονα, να αρπάξουν τις περιουσίες τους. Σε μικρό χρονικό διάστημα σκότωσαν όχι λιγότερους από χίλιους πεντακόσιους.*

Μτφρ. Α.Σ.Βλάχος

1. **Ἀριστοτέλης***,* ***Ἀθηναίων******Πολιτεία* §37**

Στο ιστορικό μέρος της μελέτης του για το αθηναϊκό πολίτευμα (κεφ. 1-41) ο Αριστοτέλης πραγματεύεται και την περίοδο της τυραννίας των Τριάκοντα. Εδώ η αφήγηση επικεντρώνεται στα γεγονότα πριν και μετά από τη θανάτωση του Θηραμένη.

*Είχε πια μπει ο χειμώνας, όταν ο Θρασύβουλος με τους εξόριστους κατέλαβε το φρούριο της Φυλής και οι Τριάκοντα, που είχαν στείλει ένα απόσπασμα εναντίον του και είχαν αποτύχει, αποφάσισαν τους άλλους μεν πολίτες να αφοπλίσουν, τον Θηραμένη δε να εξοντώσουν με τον ακόλουθο τρόπο. Πρότειναν δύο νόμους στη βουλή, επιμένοντας να ψηφιστούν με ανάταση χεριών. Με τον πρώτο από αυτούς αναγνωριζόταν στους Τριάκοντα το δικαίωμα να θανατώσουν οποιονδήποτε από τους πολίτες δεν περιλαμβάνονταν στον κατάλογο των τριών χιλιάδων. Με το δεύτερο νόμο αφαιρούσαν τα πολιτικά δικαιώματα από όσους είχαν καταστρέψει το τείχος της Ηετιωνείας ή είχαν εναντιωθεί στους Τετρακόσιους, που είχαν επιβάλει την προηγούμενη ολιγαρχία. Ο Θηραμένης είχε συμμετάσχει και στα δύο και έτσι, όταν επικυρώθηκαν οι νόμοι, βρέθηκε να έχει στερηθεί τα πολιτικά δικαιώματά του και οι Τριάκοντα είχαν εξουσία να τον θανατώσουν. Αφού σκότωσαν τον Θηραμένη και αφόπλισαν όλους τους πολίτες εκτός από τους τρεις χιλιάδες, άρχισαν να επιδεικνύουν σε όλα τα ζητήματα ωμότητα και φαυλότητα. Έστειλαν επίσης πρέσβεις στη Λακεδαίμονα για να καταγγείλουν τον Θηραμένη και να ζητήσουν βοήθεια. Οι Λακεδαιμόνιοι τους άκουσαν και έστειλαν αρμοστή τον Καλλίβιο με επτακόσιους περίπου στρατιώτες, που ήρθαν, κατέλαβαν την Ακρόπολη και τη φρουρούσαν.*

Μτφρ*.* Α.Παναγόπουλος

1. **Ξενοφῶντος *Ἑλληνικὰ* Βιβλ. 2, κεφ. 4 §§13-14**

Πριν από τη μάχη που οδήγησε στην ήττα των Τριάκοντα και των συμμάχων τους και στη σταδιακή αποκατάσταση της δημοκρατίας στην Αθήνα, ο Ξενοφώντας παραθέτει τον λόγο του Θρασύβουλου, του αρχηγού των δημοκρατικών.

«*Θυμηθήτε, πολίτες —κι όσοι δεν το ξέρετε, μάθετέ το— ότι στο δεξιό εκείνων που πλησιάζουν βρίσκονται αυτοί που εδώ και τέσσερεις μέρες νικήσατε και πήρατε στο κυνήγι. Στο άκρο αριστερό τους πάλι είναι οι ίδιοι οι Τριάντα —αυτοί που δίχως σε τίποτα νάχουμε φταίξει μας εξόριζαν από την πόλη, μας έδιωχναν από τα σπίτια μας κ' έκαναν προγραφές των αγαπημένων μας. Να όμως που τώρα τους έλαχε κάτι που αυτοί ποτέ δεν περίμεναν, ενώ εμείς πάντα το ευχόμασταν— τους αντικρύζουμε με τα όπλα στα χέρια! Κάποτε μας έπιαναν την ώρα που τρώγαμε, την ώρα που κοιμόμασταν, την ώρα που ήμασταν στην Αγορά· άλλοι εξοριστήκαμε όχι μόνο αναίτια, αλλά δίχως να βρισκόμαστε καν στην πόλη. Γι' αυτό κ' οι θεοί παίρνουν τώρα φανερά το μέρος μας: μέσα στην καλοκαιρία προκαλούνε θύελλα την ώρα που μας συμφέρει· όταν κάνουμε επιχείρηση, λίγοι εμείς εναντίον πολλών εχθρών, θριαμβεύουμε χάρη στην εύνοιά τους*·»

Μτφρ. Ρ. Ρούφος

1. **Ξενοφῶν, *Ἑλληνικὰ* Βιβλ.2. κεφ.2 §§20-23**

Στο κείμενο που ακολουθεί ο ιστορικός αναφέρεται στις εξελίξεις που οδήγησαν στο τέλος του Πελοποννησιακού πολέμου και στη συνθηκολόγηση της Αθήνας το 404 π.Χ.

*Οι Λακεδαιμόνιοι όμως δήλωσαν ότι αρνούνται να υποδουλώσουν πόλη ελληνική που τόσες υπηρεσίες είχε προσφέρει τον καιρό του μεγαλύτερου κινδύνου που είχε απειλήσει ποτέ την Ελλάδα· δέχτηκαν λοιπόν να γίνει ειρήνη με τον όρο ότι οι Αθηναίοι θα γκρεμίσουν τα Μακρά Τείχη και τα τείχη του Πειραιά, θα παραδώσουν όλα τους τα πλοία εκτός από δώδεκα, θα φέρουν πίσω τούς εξόριστους, θα ᾽χουν τους ίδιους εχθρούς και φίλους με τους Λακεδαιμονίους και θα εκστρατεύουν μαζί τους στη στεριά και στη θάλασσα, όπου τους οδηγούν αυτοί. (…) Την άλλη μέρα οι πρέσβεις ανέφεραν τους όρους που έβαζαν οι Λακεδαιμόνιοι για ειρήνη· στ᾽ όνομα ολωνών μίλησε ο Θηραμένης, λέγοντας ότι έπρεπε να εισακούσουν τους Λακεδαιμονίους και να γκρεμίσουν τα Τείχη. Μερικοί αντιμίλησαν, η μεγάλη πλειοψηφία όμως τον επιδοκίμασε κι αποφάσισαν να δεχτούν την ειρήνη. Μετά απ᾽ αυτά ο Λύσανδρος αγκυροβόλησε στον Πειραιά, οι εξόριστοι γύρισαν, και βάλθηκαν με πολλήν όρεξη να γκρεμίζουν τα Τείχη, στους ήχους αυλού που έπαιζαν κορίτσια — νομίζοντας ότι από κείνη τη μέρα ελευθερωνόταν η Ελλάδα.*

Μτφρ. Ρ. Ρούφος

1. **Ξενοφῶν, *Ἑλληνικὰ* Βιβλ. 2 κεφ. 3 §§11-14**

Ο Ξενοφών αφηγείται εδώ τις πρώτες ενέργειες με τις οποίες το καθεστώς των Τριάκοντα αμέσως μετά την κατεδάφιση των Μακρών Τειχών επιχειρεί να εμπεδώσει την κυριαρχία του στην ηττημένη Αθήνα.

*Η εκλογή των Τριάντα έγινε αμέσως μετά την κατεδάφιση των Μακρών Τειχών και των τειχών του Πειραιά. Ενώ όμως εντολή τους ήταν να συντάξουν ένα σύνταγμα που θα ρύθμιζε τον πολιτικό βίο, όλο ανέβαλλαν τη σύνταξη και τη δημοσίευσή του· στο μεταξύ συγκροτούσαν τη Βουλή και τις άλλες αρχές όπως ήθελαν αυτοί. Έπειτα άρχισαν να συλλαμβάνουν τους γνωστούς καταδότες, που τον καιρό της δημοκρατίας είχαν κάνει τη συκοφαντία επάγγελμα και ταλαιπωρούσαν την αριστοκρατική τάξη, και να τους παραπέμπουν για θανατική καταδίκη. Η Βουλή τούς καταδίκαζε μ᾽ ευχαρίστηση, και το πράγμα δεν δυσαρεστούσε καθόλου όσους ένιωθαν πως τίποτα κοινό δεν είχαν μ᾽ αυτούς. Αργότερα ωστόσο άρχισαν να καταστρώνουν σχέδια για να επιβάλουν την ανεξέλεγκτη κυριαρχία τους στην πόλη.* (...) *Μόλις οι Τριάντα πήραν τη φρουρά, βάλθηκαν να καλοπιάνουν με κάθε τρόπο* [τον Σπαρτιάτη αρμοστή] τον *Καλλίβιο, για να εγκρίνει όλες τους τις πράξεις· αυτός πάλι τους έδινε στρατιώτες από τη φρουρά, που τους βοηθούσαν να συλλάβουν όποιους ήθελαν — όχι πια «κακά στοιχεία» κι ασήμαντα πρόσωπα, αλλ᾽ από δω και μπρος όποιον τους δημιουργούσε την υποψία ότι δεν θ᾽ ανεχόταν τον παραγκωνισμό του κι ότι, αν δοκίμαζε ν᾽ αντιδράσει, θα ᾽βρισκε πολλούς συμπαραστάτες.*

Μτφρ. Ρ. Ρούφος

**3η ΔΙΔΑΚΤΙΚΗ ΕΝΟΤΗΤΑ §§ 6-8**

###### ΚΕΙΜΕΝΟ

|  |  |  |
| --- | --- | --- |
| ***Η αναξιοπιστία του***  ***«σανιδίου»***  ***Η αξιοπιστία του***  ***καταλόγου των***  ***φυλάρχων***  ***Συμπέρασμα***  ***Υποθετικός***  ***συλλογισμός***  ***Το βαθύτερο αίτιο***  ***της κατηγορίας***  ***Κλήση μάρτυρα*** | ***6.*** *῎Ε­πει­τα δὲ ἐκ μὲν τοῦ σα­νι­δί­ου τούς ἱπ­πεύ­σα­ντας*  *σκο­πεῖν εὔ­η­θές ἐ­στιν·*  *ἐν τού­τῳ γὰρ πολ­λοὶ μὲν τῶν ὁμο­λο­γού­ντων ἱπ­πεύ­ειν οὐκ ἔ­νει­σιν,*  *ἔ­νι­οι δὲ τῶν ἀ­ποδη­μού­ντων ἐγ­γε­γραμ­μέ­νοι εἰ­σίν.*    *ἐ­κεῖ­νος δ᾿ ἐ­στὶν ἔ­λεγ­χος μέ­γι­στος·*  *ἐ­πει­δὴ γὰρ κα­τήλ­θε­τε,*  *ἐ­ψη­φί­σα­σθε*  *τοὺς φυ­λάρ­χους ἀ­πε­νε­γκεῖν τοὺς ἱπ­πεύ­σα­ντας,*  *ἵ­να τὰς κα­τα­στά­σεις ἀ­να­πρά­ξη­τε*  *παρ᾿ αὐ­τῶν.*  ***7.*** *ἐ­μὲ τοί­νυν οὐ­δεὶς ἂν ἀ­πο­δεί­ξει­εν*  *οὔτ᾿ ἀ­πε­νε­χθέ­ντα ὑ­πὸ τ­ῶν φυ­λάρ­χων*  *οὔ­τε πα­ρα­δο­θέ­ντα τοῖς συν­δί­κοις*  *κα­τάστα­σιν κα­τα­βα­λό­ντα.*  *καί­τοι πᾶ­σι ῥᾴ­δι­ον τοῦ­το γνῶ­ναι,*  *ὅ­τι ἀ­να­γκαῖ­ον ἦν τοῖς φυ­λάρ­χοις,*  *εἰ μὴ ἀ­πο­δεί­ξει­αν τοὺς ἔ­χο­ντας τὰς κα­τα­στά­σεις,*  *αὐ­τοῖς ζη­μι­οῦ­σθαι.*  *ὥ­στε πο­λὺ ἂν δι­και­ό­τε­ρον*  *ἐ­κεί­νοις τοῖς γράμ­μα­σιν ἤ τού­τοις πι­στεύ­οι­τε·*  *ἐκ μὲν γὰρ τού­των*  *ῥᾴ­δι­ον ἦν*  *ἐ­ξα­λει­φθῆ­ναι*  *τῷ βου­λο­μέ­νῳ,*  *ἐν ἐ­κεί­νοις δὲ*  *τοὺς ἱπ­πεύ­σα­ντας ἀ­να­γκαῖ­ον ἦν ὑ­πὸ τῶν φυ­λάρ­χων ἀ­πε­νε­χθῆ­ναι.*  ***8.*** *ἔ­τι δὲ, ὦ βου­λή,*  *εἴ­περ ἵπ­πευ­σα,*  *οὐκ ἂν ἦ ἔ­ξαρ­νος*  *ὡς δει­νόν τι πε­ποι­η­κώς,*  *ἀλ­λ᾿ ἠ­ξί­ουν,*  *ἀ­πο­δεί­ξας ὡς οὐ­δεὶς ὑπ᾿ ἐ­μοῦ τῶν πο­λι­τῶν κα­κῶς πέ­πον­θε,*  *δο­κι­μά­ζε­σθαι.*  *ὁ­ρῶ δὲ καὶ ὑ­μᾶς*  *ταύ­τῃ τῇ γνώ­μῃ χρω­μέ­νους,*  *καὶ πολ­λοὺς μὲν τῶν τό­τε ἱπ­πευ­σά­ντων*  *βου­λεύ­ο­ντας,*  *πολ­λοὺς δ᾿ αὐ­τῶν*  *στρα­τη­γοὺς καὶ ἱπ­πάρ­χους κε­χει­ρο­το­νη­μέ­νους.*  *ὥ­στε μη­δὲν δι᾿ ἄλ­λο με ἡ­γεῖ­σθε ταύ­την*  *ποι­εῖ­σθαι τὴν ἀ­πο­λο­γί­αν,*  *ἢ ὅ­τι πε­ρι­φα­νῶς ἐ­τόλ­μη­σάν μου κα­τα­ψεύ­σα­σθαι.*  *᾿Α­νά­βη­θι δέ μοι καὶ μαρ­τύ­ρη­σον.* | **6.** Έπειτα είναι βέβαια απλοϊκό να εξακριβώνει (κάποιος) τους ιππείς από το  μικρό πίνακα·  γιατί σ᾿ αυτόν αφενός δεν είναι γραμμένοι πολλοί από όσους παραδέχονται ότι υπηρέτησαν ως ιππείς,  αφετέρου έχουν αναγραφεί μερικοί  από εκείνους που είχαν μεταναστεύσει. Αδιαμφισβήτητη απόδειξη όμως είναι το  εξής·  όταν δηλαδή επιστρέψατε από την εξορία, αποφασίσατε  να παραδώσουν οι φύλαρχοι κατάλογο των ιππέων (όσων υπηρέτησαν ως ιππείς),  για να εισπράξετε πίσω το επίδομα  από αυτούς.  **7.** Κα­νείς λοι­πόν δε θα μπο­ρού­σε να α­πο­δεί­ξει  ού­τε ό­τι ε­γώ α­να­γρά­φη­κα στον  κα­τά­λο­γο α­πό τους φυ­λάρ­χους,  ού­τε ό­τι πα­ρα­πέμ­φθη­κα στους συ­νη­γό­ρους του δη­μο­σί­ου  ού­τε ό­τι πλή­ρω­σα ει­σφο­ρά.  Κι ό­μως αυ­τό εί­ναι εύ­κο­λο σε ό­λους να το  κα­τα­νο­ή­σουν,  ό­τι δη­λα­δή ή­ταν α­να­πό­φευ­κτο γι­α τους φυ­λάρ­χους,  αν δεν α­πο­κά­λυ­πταν ε­κεί­νους που έ­λα­βαν το ε­πί­δο­μα.  να τι­μω­ρού­νται οι ί­δι­οι  Ε­πο­μέ­νως πο­λύ πι­ο δι­και­ο­λο­γη­μέ­να  θα μπο­ρούσατε να ε­μπι­στεύ­ε­στε ε­κεί­νους τους κα­τα­λό­γους (*δηλαδή τον κατάλογο των φυλάρχων)*πα­ρά αυ­τούς(*δηλαδή το σανίδιον)*·  γιατί α­πό ε­κεί­νους (*δηλαδή το σανίδιον)*  ή­ταν εύ­κο­λο  να δι­α­γρα­φεί (το ό­νο­μα)  ό­ποι­ου το ε­πι­θυ­μού­σε,  στους άλ­λους ό­μως (*δηλαδή τον κατάλογο των φυλάρχων)*  ή­ταν ε­πι­βε­βλη­μέ­νο να πα­ρα­δο­θούν  οι ιπ­πείς σε κα­τά­λο­γο α­πό τους φυ­λάρ­χους.  **8.** Ε­πι­πρό­σθε­τα βέ­βαι­α, βου­λευ­τές,  αν είχα υπάρξει ιπ­πέ­ας,  δε θα (το) αρ­νι­ό­μουν  με την ι­δέ­α ό­τι (σαν να) εί­χα δι­α­πρά­ξει κά­τι κα­κό,  αλ­λά θα εί­χα την α­παί­τη­ση,  αν α­πο­δεί­ξω ό­τι κα­νείς α­πό τους πο­λί­τες δεν έ­χει κακο­ποι­η­θεί α­πό ε­μέ­να  να ε­πικυ­ρώνε­τε την ε­κλο­γή μου.  Βλέ­πω ε­ξάλ­λου ό­τι και ε­σείς  έ­χε­τε αυ­τή τη γνώ­μη  και ό­τι α­πό τη μι­α πολ­λοί α­πό ό­σους τό­τε υ­πη­ρέ­τη­σαν στο ιπ­πι­κό  εί­ναι βου­λευ­τές,  α­πό την άλ­λη πολ­λοί α­πό αυ­τούς  έ­χουν ε­κλε­γεί με χει­ρο­το­νί­α στρα­τη­γοί και ίπ­παρ­χοι.  Ε­πο­μέ­νως μη νο­μί­ζε­τε ό­τι ε­γώ α­πο­λο­γού­μαι έ­τσι γι­α τί­πο­τε άλ­λο (για  κανένα άλλο λόγο),  πα­ρά εξαι­τί­ας του ό­τι τόλ­μη­σαν ο­λο­φά­νε­ρα να πουν ψέ­μα­τα ε­να­ντί­ον μου.  Α­νέ­βα λοι­πόν στο βή­μα γι­α χά­ρη μου και δώ­σε κα­τά­θε­ση. |

ΓΛΩΣΣΙΚΑ ΣΧΟΛΙΑ

**§ 6**

**1) τό σανίδιον**: μικρός πίνακας (υποκοριστικό του ουσιαστικού *ἡ σανίς -ίδος*).

**2) σκοπέω-ῶ** και **σκοπέομαι-οῦμαι**: παρατηρώ, εξετάζω, σκέφτομαι.

**3)** **ὁ, ἡ εὐήθης, τό εὔηθες** (<*εὖ + ἦθος*): α) ηθικός, αγαθός, άδολος.// β) ανόητος, απλοϊκός.

**4)** **ὁμολογέω-ῶ** (< ὁμοῦ + λέγω): συμφωνώ / παραδέχομαι.

**5) ἔνεισι**: γ´ πληθυντικό οριστικής ενεστώτα του ρήματος ἔνειμι (< ἐν+ εἰμί) :

υπάρχω μέσα, περιλαμβάνομαι.

**6) ἔνιοι**: ονομαστική πληθυντικού αρσενικού γένους, της αόριστης αντωνυμίας

ἔνιοι-ἔνιαι-ἔνια : μερικοί-ές-ά.

**7) ἀποδημέω-ῶ:** (< ἀπό+δῆμος) απομακρύνομαι / βρίσκομαι μακριά από την

πατρίδα, μεταναστεύω (≠ **ἐπιδημῶ, ἐνδημῶ**).

**8) ἐγγεγραμμένοι εἰσίν**: οριστική περιφραστικού παρακειμένου, γ´ πληθυντικό

πρόσωπο του ρήματος ἐγγράφομαι (< ἐν+γράφομαι).

**9) ἔλεγχος:** απόδειξη.

**10) κατέρχομαι:** επιστρέφω από την εξορία (< κατά +ἔρχομαι).

**ΠΡΟΣΟΧΗ ΣΤΗ ΣΗΜΑΣΙΑ ΤΩΝ ΣΥΝΘΕΤΩΝ ΤΟΥ «ἔρχομαι»!**

**κατέρχομαι:** επιστρέφω από την εξορία.

(ενεργητικό το **κατάγω:** επαναφέρω εξόριστο στην πατρίδα)

**μετέρχομαι:** ακολουθώ, επιδιώκω.

**παρέρχομαι:** (για χρόνο) περνώ/(για ρήτορα) ανεβαίνω στο βήμα.

**ἐπέρχομαι:** επιτίθεμαι.

**περιέρχομαι:** περιφέρομαι, καταντώ.

**ἀπέρχομαι:** αναχωρώ.

**διεξέρχομαι:** διηγούμαι λεπτομερώς/διέρχομαι από τη μια άκρη στην άλλη.

**ἀνέρχομαι:** ανεβαίνω (ιδιαίτερα από τα παράλια στην ενδοχώρα).

**ὑπέρχομαι:** υφέρπω/κολακεύω, εξαπατώ.

**ὑπεισέρχομαι:** εισχωρώ απαρατήρητος.

**11) ψηφίζομαι (+ τελικό απαρέμφατο):** αποφασίζω με την ψήφο μου.

**12) ἀπενεγκεῖν**: απαρέμφατο αορίστου β´ του ρήματος ἀποφέρω.

**ἀποφέρω τοὺς ἱππεύσαντας:** παραδίδω κατάλογο των ιππέων.

**13) ἀναπράττω:** (εδώ) εισπράττω πίσω.

**14) κατάστασις:** επίδομα (που έπαιρναν οι ιππείς) (< κατά +ἵσταμαι).

**§ 7**

**1) ἀπενεχθέντα:** μετοχή παθητικού αορίστου α′, αρσενικού γένους, αιτιατική

ενικού, του ρήματος ἀποφέρομαι: συμπεριλαμβάνομαι, αναγράφομαι, αναφέρομαι στον κατάλογο.

**2) παραδοθέντα**: αιτιατική ενικού αρσενικού γένους της μετοχής παθητικού

αορίστου α′ του ρήματος παραδίδομαι.

**3) σύνδικος:** συνήγορος του δημοσίου.

**4) ὁ ῥᾴδιος, ἡ ῥᾳδία, τό ῥᾴδιον:** εύκολος -η-ο.// (≠ **χαλεπός -ή-όν:** δύσκολος) .

**5) γνῶναι**: απαρέμφατο αορίστου β′ του ρήματος γιγνώσκω : γνωρίζω, εννοώ,

κρίνω, αποφασίζω.

**6) ἀποδείξειαν**: γ′ πληθυντικό πρόσωπο ευκτικής αορίστου α′ του ρήματος

ἀποδείκνυμι - ἀποδεικνύω.

**7) ζημιοῦσθαι**: απαρέμφατο ενεστώτα του ρήματος ζημιόομαι - οῦμαι :

ζημιώνομαι, επιβαρύνομαι / τιμωρούμαι.

**8) πιστεύω τινί:** εμπιστεύομαι (κάποιον ή κάτι), έχω εμπιστοσύνη σε.....

**9) ἐξαλειφθῆναι**: απαρέμφατο παθητικού αορίστου α′ του ρήματος ἐξαλείφομαι

(< ἐκ + ἀλείφομαι) : διαγράφομαι.

**§ 8**

**1) ὁ, ἡ ἔξαρνος, τό ἔξαρνον:** ο επίμονα αρνούμενος.

**ἔξαρνός εἰμί:** αρνούμαι (≠ **ὁμολογῶ**)

**2) ἦ** : α′ ενικό πρόσωπο οριστικής παρατατικού του ρήματος εἰμί (ἦ και ἦν).

**3)** **δεινός - ή- όν**: φοβερός (<δέος:φόβος).

**4)** **ἠξίουν**: α′ ενικό οριστικής παρακειμένου του ρήματος ἀξιόω-ῶ : έχω την

αξίωση, αξιώνω, απαιτώ.

**5) πέπονθε**: γ′ ενικό οριστικής παρακειμένου του ρήματος πάσχω.

**κακῶς πάσχω ὑπό τινος:** αδικούμαι, κακοποιούμαι από κάποιον.

(≠ **εὖ πάσχω ὑπό τινος:** ευεργετούμαι από κάποιον).

**6)** **δοκιμάζομαι:** επικυρώνεται η εκλογή μου (≠ **ἀποδοκιμάζομαι**).

**7)** **χρωμένους**: μετοχή ενεστώτα αρσενικού γένους αιτιατική πληθυντικού του

ρήματος χρήομαι-ῶμαι.

**χρήομαι - ῶμαι + δοτική:** χρησιμοποιώ, μεταχειρίζομαι.

**χρῶμαι ταύτῃ τῇ γνώμῃ:** έχω αυτή τη γνώμη.

**8) βουλεύω:** (εδώ) είμαι βουλευτής.

**9)** **κεχειροτονημένους**: μετοχή παρακειμένου, αρσενικού γένους, αιτιατική

πληθυντικού, του ρήματος χειροτονέομαι - οῦμαι : εκλέγομαι με χειροτονία (με

ανάταση χεριών).

**ΠΡΟΣΟΧΗ!**

**ψηφίζομαι** : αποφασίζω με την ψήφο μου

**χειροτονῶ** : εκλέγω με ανάταση χειρών

**αἱροῦμαι** : εκλέγω, προτιμώ/εκλέγομαι

**λαγχάνω** : εκλέγω με λαχνό, κλήρο ή βγαίνω με ψήφο

**κυαμεύω** : εκλέγω με κουκιά, με κλήρο

**10) ἡγεῖσθε**: β′ πληθυντικό πρόσωπο **προστακτικής** ενεστώτα του ρήματος ἡγοῦμαι.

**ἡγοῦμαι + ειδικό απαρέμφατο**: νομίζω ότι...

**11) ποιοῦμαι τήν ἀπολογίαν:** απολογούμαι.

**12) περιφανῶς:** ολοφάνερα.

(< περιφανής< περί + φαίνομαι).

**13) καταψεύσασθαι**: απαρέμφατο αορίστου α′ του ρήματος καταψεύδομαι.

**καταψεύδομαί τινος:** λέω ψέμματα εναντίον κάποιου.

**14) ἀνάβηθι**: β′ ενικό πρόσωπο προστακτικής αορίστου β′ του ρ. ἀναβαίνω (< ἀνά + βαίνω). **ἀναβαίνω:** : ανεβαίνω στο βήμα.

**15)** **μαρτύρησον**: β′ ενικό πρόσωπο προστακτικής αορίστου α′ του ρήματος μαρτυρέω-ῶ

**μαρτυρέω - ῶ:** καταθέτω ως μάρτυρας.

## ΕΤΥΜΟΛΟΓΙΚΑ - ΛΕΞΙΛΟΓΙΚΑ ΣΧΟΛΙΑ

**§ 6**

* ***σκοπεῖν < σκοπέω - ῶ και σκοπέομαι - οῦμαι***

**ο­μόρ­ρι­ζα**: σκο­πός , σκο­πι­ά, σκό­πι­μος, σκο­πί­μως, σκο­πεύ­ω, σκο­πευ­τής, σκο­πευ­τή­ρι­ο, σκό­πευ­ση, σκο­πευ­τι­κός, σκό­πε­λος, τη­λε­σκό­πι­ο, μι­κρο­σκό­πι­ο, βα­θο­σκό­πι­ο, πε­ρι­σκό­πι­ο, σκο­πο­βο­λή, ε­πι­σκο­πώ, ε­πι­σκό­πη­ση, ε­πί­σκο­πος, ε­πι­σκο­πή, ε­πί­σκε­ψη, ε­πι­σκέ­πτο­μαι, ε­πι­σκέπτης, ε­πι­σκε­πτή­ρι­ος, σκέ­ψη, σκέ­πτο­μαι, σκε­πτι­κός, σκε­πτι­κι­σμός, ά­σκε­πτος, α­πε­ρί­σκε­πτος, α­πε­ρι­σκε­ψί­α, ε­σκεμ­μέ­νος, πρό­σκο­πος, α­να­σκό­πη­ση.

**συνώνυμα**: λογίζομαι, φρονῶ, βουλεύομαι.

* **εὔηθες < εὖ + ἦθος**

**ο­μόρ­ρι­ζα**: ή­θος, τα ή­θη, η­θι­κή, η­θι­κι­σμός - ι­στής, η­θι­κό, η­θι­κο­θρη­σκευ­τι­κός, η­θι­κο­λο­γί­α, η­θι­κο­λό­γος, η­θι­κο­πλα­στι­κός, η­θι­κο­ποι­ώ, η­θο­γρα­φώ, η­θο­γρά­φη­μα, η­θο­γρα­φί­α-ι­κός, η­θο­γρά­φος, η­θο­πλα­στι­κός, η­θο­ποι­ός, η­θο­ποι­ία, έ­θος, ε­θί­ζω, ε­θι­στι­κός, ε­θι­σμός, έ­θι­μο, ε­θι­μο­τυ­πι­κός, χρη­στο­ή­θης, α­ή­θης (:α­πρε­πής, αι­σχρός, α­νάρ­μο­στος), α­νή­θι­κος, α­νη­θι­κό­τη­τα, ευ­ή­θης, ευ­ή­θει­α.

**συνώνυμα**: ἄνους, ἄφρων, μωρός, ἀνόητος.

**αντώνυμα**: σώφρων, ἐχέφρων, νουνεχής.

**ΣΥΝΘΕΤΑ του εὖ**: ευαγής (< εὖ+ἄγος), ευάλωτος (<εὖ+ἀλῶναι), ευβουλία (εὖ+βουλή), ευγενής (εὖ+γένος), εύανδρος (εὖ+ἀνήρ), ευδαίμων (<εὖ+δαίμων), εύγλωττος(<εὖ+γλῶττα), ευήκοος (<εὖ+ἀκούω), ευαίσθητος, εύγευστος, ευγνώμων, ευδιάθετος, ευέλικτος, εύηχος, εύθραυστος, εύθυμος κ.ά.

* **ἐγγεγραμμένοι εἰσίν < ἐν+ γράφομαι**

**ο­μόρ­ρι­ζα**: γρά­φω, γράμ­μα, γραμ­μά­ρι­ο, γραμ­μα­τέ­ας, γραμ­μα­τεί­α, γραμ­μα­τι­κή, γραμ­μα­τι­κός, γραμ­μα­τι­ζού­με­νος, γραμ­μά­τι­ο, γρά­ψι­μο, γραμ­μα­το­κι­βώ­τι­ο, γραμ­μα­το­λο­γί­α, γραμ­μα­το­σει­ρά, γραμ­μα­τό­ση­μο, γραμ­μή, γραμ­μι­κός, γρα­πτός, γρα­πτώς, γρα­φή, γρα­φέ­ας, γρα­φί­δα, γρα­φεί­ο, γρα­φει­ο­κρά­της, γρα­φει­ο­κρα­τί­α /-ι­κός, βι­ο­γρα­φί­α, πε­ζο­γρα­φί­α, α­γι­ο­γρα­φί­α, δη­μο­σι­ο­γρα­φία, αρ­θρο­γρα­φί­α, ι­στο­ρι­ο­γρα­φί­α, γε­λοι­ο­γρα­φί­α, λα­ο­γρα­φί­α, ι­χνο­γρα­φί­α, γρα­φι­κός, γρα­φο­λό­γος, γρα­φο­μη­χα­νή, συμ­βο­λαι­ο­γρά­φος, αρ­θρο­γρά­φος, κα­κο­γρά­φος, καλ­λι­γρά­φος, ορ­θο­γρά­φος, α­νορ­θό­γρα­φος, ψευ­δε­πί­γρα­φος, ά­γρα­φος, α­γράμ­μα­τος, εγ­γ­ρά­φω, έγ­γ­ρα­φος, εγ­γ­ρα­φή, εγ­γ­ράμ­μα­τος, εγ­γ­ράψι­μος, ε­πί­γραμ­μα, ε­πι­γραμ­μα­τι­κός, ε­πι­γρα­φή, α­να­γρά­φω, κα­τα­γρά­φω /-ή, δι­α­γρά­φω /-ή, με­τα­γρά­φω /-ή, πα­ρα­γρά­φω /-ή, α­ντι­γρά­φω /-ή, πε­ρι­γρά­φω /-ή /-ι­κός, υ­πο­γρά­φω /-ή, α­πο­γρα­φή, κα­τα­γε­γραμ­μέ­νος, υ­πο­γε­γραμ­μέ­νος, συγ­γ­ρά­φω, συγ­γ­ρα­φέ­ας, συγ­γ­ρα­φή, ζω­γρά­φος, ζω­γρα­φί­ζω, ζω­γρα­φι­κή.

* **ἔλεγχος**

**ομόρριζα**: ελέγχω, ελεγκτής, ελεγκτικός, ανεξέλεγκτος, ανεξέλεγκτα, ελεγχόμενος.

**συνώνυμα**: τεκμήριον, σημεῖον (:απόδειξη).

* **μέγιστος**

**ομόρριζα**: μεγιστοποιώ, μεγιστοποίηση, μεγιστάνας.

* **ἐψηφίσασθε < ψηφίζομαι < ψῆφος**

**ο­μόρ­ρι­ζα**: ψη­φί­ζω, ψή­φος, ψή­φι­σμα, ψή­φι­ση, ψη­φί­δα, ψη­φι­δω­τός, ψη­φι­α­κός, ψη­φί­ο, ψη­φο­δέλ­τι­ο, ψη­φο­δό­χος (:η κάλ­πη), ψη­φο­θή­ρας, ψη­φο­θη­ρί­α, ψη­φο­φο­ρί­α, ψη­φο­φό­ρος, α­ψη­φώ, α­ψή­φι­στα, α­ψή­φι­στος (:α­συλ­λό­γι­στος), συμ­ψη­φί­ζω, συμ­ψη­φι­σμός, κα­τα­ψη­φί­ζω, κα­τα­ψή­φι­ση, υ­περ­ψη­φί­ζω, υ­περ­ψή­φι­ση, ε­πι­ψη­φί­ζω, ε­πι­ψή­φι­ση (:ε­πι­κύ­ρω­ση), ι­σο­ψη­φώ, ι­σο­ψη­φί­α, δη­μο­ψή­φι­σμα, δι­ψή­φι­ος, τρι­ψή­φι­ος.

* **ἀπενεγκεῖν < ἀπό + φέρω**

**ο­μόρ­ρι­ζα**: **(θ. φερ-)**φέ­ρω, φέρ­νω, φέρ­σι­μο, φέ­ρε­τρο, φε­ρέ­φω­νο, πε­ρι­φέ­ρει­α, πε­ρι­φε­ρεια­κός, α­νω­φέ­ρει­α, α­νω­φε­ρής (:α­νη­φο­ρι­κός), κα­τω­φέ­ρει­α, φερ­τός, υ­πο­φερτός, φε­ρέγ­γυ­ος, φέ­ρελ­πις, φε­ρέ­οι­κος (: γι­α τα ζώ­α, αυ­τός που κου­βα­λά την κα­τοι­κί­α του, π.χ. χε­λώ­να), φερ­νή (:προί­κα), πο­λύ­φερ­νη (π.χ. νύ­φη), φε­ρώνυ­μος(:αυ­τός που φέ­ρει το α­ντί­στοι­χο ό­νο­μα), ει­σφέ­ρω, εκ­φέ­ρω, συμ­φέρω, προ­σφέ­ρω, α­να­φέ­ρω, κα­τα­φέρ­νω, κα­τα­φέ­ρο­μαι, δι­α­φέ­ρω, με­τα­φέ­ρω, πα­ρα­φέ­ρο­μαι, πε­ρι­φέ­ρω, πε­ρι­φέ­ρο­μαι, υ­πο­φέ­ρω, ε­πι­φέ­ρω, συ­μπε­ρι­φέ­ρο­μαι, κα­τα­φερ­τζής.

**(θ. φορ-)** φο­ρώ, φο­ρά, φό­ρα, φό­ρος, τρο­χο­φό­ρος, βα­θμο­φό­ρος, πε­τρε­λαι­οφό­ρος, δο­ρυ­φό­ρος, α­χθο­φό­ρος, αγ­γε­λι­α­φό­ρος, α­σθε­νο­φό­ρο, βυ­τι­ο­φό­ρο, καρ­πο­φό­ρος/-ί­α, αι­μο­φό­ρος, ο­πω­ρο­φό­ρος, θα­να­τη­φό­ρος, ελ­πι­δο­φό­ρος, κερ­δο­φό­ρος, μι­σθο­φό­ρος, υ­δρο­φό­ρος, φο­ρο­α­παλ­λα­γή, φο­ρο­δι­α­φεύ­γω, φο­ρο­δι­α­φυ­γή, φο­ρο­φυ­γάς, φο­ρο­ει­σπρά­κτο­ρας, φο­ρο­λο­γη­τέ­ος, φο­ρο­λο­γί­α/-ι­κός, φο­ρο­λο­γώ, α­φο­ρο­λό­γη­τος, φο­ρο­τε­χνι­κός, φόρ­τος, φορ­τί­ο, φορ­τι­κός, φορ­τη­γό, φόρ­τι­ση, φορ­το­εκ­φορ­τω­τής, φο­ρέ­ας, φο­ρεί­ο, φό­ρε­μα, φο­ρε­σι­ά, αμ­φο­ρέ­ας, λε­ω­φό­ρος, λε­ω­φο­ρεί­ο, εισ-εκ-συμ-προσ-προ-α­να-κα­τα-δι­α-με­τα-πα­ρα-πε­ρι-συ­μπε­ρι-φο­ρά, φο­ρη­τός, δι­ά­φο­ρος, πα­ρά­φο­ρος, δι­φο­ρού­με­νος, πρό­σφο­ρο.

**(θ. φωρ-)** αυ­τό­φω­ρο, αυ­τό­φω­ρος, κα­τά­φω­ρος, φω­ρι­α­μός (:κι­βώ­τι­ο).

**(θ. ε­νεκ-)** δι­έ­νε­ξη, δι­η­νε­κής (:συ­νε­χής, πα­ντο­τι­νός), το δι­η­νε­κές (εις το δι­η­νε­κές:χω­ρίς δι­α­κο­πή), βε­λη­νε­κές.

**(θ. φαρ-)** φα­ρέ­τρα, ι­σο­φα­ρί­ζω, ι­σο­φά­ρι­ση.

**(θ. οισ-)** οι­σο­φά­γος.

**§ 7**

**ῥᾴδιον < ῥᾴδιος-ῥᾳδία-ῥᾴδιον**= εύκολος **αντώνυμα:** χαλεπός-ή-όν.

**ομόρριζα:** ραδιούργος, ραδιουργία, ραδιουργώ.

* **ζημιοῦσθαι < ζημιῶ < ἡ ζημία**

**ο­μόρ­ρι­ζα:** ζη­μι­ά, ζη­μί­α, ζη­μι­ά­ρης/-ά­ρι­κος, ζη­μι­ώ­νω, ζη­μι­ο­γό­νος, ε­πι­ζή­μι­ος, α­πο­ζη­μι­ώ­νω, α­πο­ζη­μί­ω­ση.

**συνώνυμα:** βλάπτω, κακουργῶ, φθείρω.

**αντώνυμα:** ὠφελῶ, λυσιτελῶ, ὀνίνημι (:ωφελώ).

* **ἐξαλειφθῆναι < ἐκ+ἀλείφομαι < ἀ+λιπ-**

**ο­μόρ­ρι­ζα:** α­λεί­φω, ά­λειμ­μα, α­λει­φτή­ρι, α­λοι­φή, ε­ξα­λεί­φω, ε­ξά­λει­ψη, α­νε­ξά­λει­πτος, ε­πα­λεί­φω, ε­πά­λει­ψη, α­πα­λεί­φω, α­πά­λει­ψη, πα­σα­λεί­βω, πα­σά­λειμ­μα, λί­πος, λι­πα­ρός, λι­παί­νω.

**§ 8**

* **ἔξαρνός εἰμι**

**ο­μόρ­ρι­ζα:** άρ­νη­ση, αρ­νού­μαι, αρ­νη­τι­κός, αρ­νη­τι­κά, αρ­νη­σί­θε­ος, αρ­νη­σί­θρη­σκος, αρ­νη­σι­κυ­ρί­α (:βέ­το, το δι­καί­ω­μα του αρ­χη­γού κρά­τους να μην κυ­ρώ­νει έ­να νό­μο), αρ­νη­τής, αρ­νη­τι­σμός.

**αντώνυμο:** ὁμολογῶ.

* **δεινόν < δέος < (ποιητικό ρήμα δείδω) < δέδοικα ή δέδια**

**ο­μόρ­ρι­ζα:** δέ­ος, α­δε­ής (:ά­φο­βος), ά­δει­α (:α­φο­βί­α, α­σφά­λει­α), ψο­φο­δε­ής (:αυ­τός που φο­βά­ται με το πα­ρα­μι­κρό), πε­ρι­δε­ής (:αυ­τός που έ­χει κα­τα­λη­φθεί α­πό με­γά­λο φό­βο), δει­λός, δει­νός, δει­νό­τη­τα, δει­νο­πα­θώ, δει­νό­σαυ­ρος, δει­σι­δαί­μων, δει­σι­δαι­μο­νί­α, τα δει­νά (:οι συμ­φο­ρές), τα πάν­δει­να.

* **κα­κῶς πέ­πον­θε < κα­κῶς πά­σχω**

**ο­μόρ­ρι­ζα:** πα­θαί­νω, πά­θος, πά­θη­μα, πά­θη­ση, πα­θι­ά­ζο­μαι, πα­θι­α­σμέ­νος, πα­θη­τι­κός, πα­θο­λό­γος, πα­θο­λο­γί­α, πα­θο­λο­γι­κός, πα­θο­γό­νος, πα­θο­γέ­νει­α, ο πα­θών, ο πα­θός (π­β. ο πα­θός μα­θός), ο­μοι­ο­πα­θής, ο­μοι­ο­πα­θη­τι­κός/-ή, καρ­κι­νο­πα­θής, νε­φρο­πά­θει­α, πο­λύ­πα­θος, συ­μπά­σχω, πα­σχί­ζω, πέν­θος, πεν­θώ, πέν­θι­μος, νη­πεν­θής (:αυ­τός που δε νι­ώ­θει πι­α λύ­πη, δεν έ­χει πι­α πέν­θος), α­παθής, α­πά­θει­α, ε­μπά­θει­α, συ­μπα­θώ, συ­μπά­θει­α.

* **χρωμένους < χρήομαι-ῶμαι (<θ. χρη-, πβ. χρή (απρόσωπο), χρήω:χρημοδοτώ)**

**ομόρριζα:** χρη­σι­μο­ποι­ώ, χρή­ση, χρή­μα, χρέ­ος, χρεί­α, χρει­ά­ζο­μαι, χρει­ώ­δης (:χρή­σι­μος, α­να­γκαί­ος), χρε­ω­κο­πί­α/χρε­ο­κο­πί­α, χρε­ώ­γρα­φο/χρε­ό­γρα­φο, χρε­ω(ο)λύ­σι­ο, χρε­ώ­νω, χρω­στώ, χρή­ζω, χρη­μα­τί­ζο­μαι, χρη­μα­τα­γο­ρά, χρη­μα­τα­πο­στο­λή, χρη­μα­τι­στή­ρι­ο, χρη­μα­τι­στής, χρη­μα­τι­κός, χρη­μα­το­δο­τώ, χρη­σι­κτη­σί­α, χρη­σι­μεύ­ω, χρη­σι­μο­θη­ρι­κός, χρη­σι­μο­ποί­η­ση, χρη­σι­μο­ποι­ή­σι­μος, χρή­σι­μος, χρη­σι­μό­τη­τα, χρη­σμός, χρη­σμο­δό­της, χρη­σμο­δο­τώ, χρή­στης, χρη­στι­κός, χρη­στός (:έ­ντι­μος, α­κέ­ραι­ος), χρη­στό­τη­τα, α­χρη­στί­α, ά­χρη­στος, α­χρη­στεύ­ω, α­χρη­σία, κα­τά­χρη­ση, κα­τα­χρα­στής, κα­τα­χρώ­μαι.

* **στρατηγούς < στρατός+ἄγω**

**ο­μόρ­ρι­ζα** (του **ἄ­γω**): προ­ά­γω, συ­νά­γω, προ­σά­γω, ε­νά­γω, υ­πά­γο­μαι, συ­νε­πά­γο­μαι, ει­σά­γω, ε­ξά­γω, α­νά­γω, κα­τά­γο­μαι, πα­ρά­γω, δι­ά­γω, α­πά­γω, α­γω­γή, ει­σα­γω­γή, ε­ξα­γω­γή, προ­σα­γω­γή, συ­να­γω­γή, με­τα­γω­γή, προ­α­γω­γή, προ­α­γω­γι­κός, α­να­γω­γή, α­νά­γω­γος, κα­τα­γω­γή, δι­α­γω­γή, α­πα­γω­γή, πα­ρα­γω­γή, πα­ρα­γω­γι­κός, ε­πα­γω­γή, ε­πα­γω­γι­κός, δι­ε­ξα­γω­γή, α­γω­γός, ει­σα­γω­γέ­ας, ει­σα­γω­γι­κός, ει­σα­κτέ­ος, ε­ξα­γω­γέ­ας, ε­ξα­γώ­γι­μος, σύ­να­ξη, λο­χα­γός, ξε­να­γός, στρα­τη­γός, χο­ρη­γός, πλο­η­γός, αρ­χη­γός, ο­δη­γός, ά­γη­μα, ά­μα­ξα, ά­ξο­νας, α­ξο­νι­κός, πα­ρεί­σα­κτος, κα­τα­γώ­γι­ο, α­γώ­νας, α­γω­νί­ζο­μαι, α­γω­νι­στής, α­γω­νι­στι­κός, α­ντα­γω­νι­στής, α­γώ­νι­σμα, δι­α­γώ­νι­σμα, α­συ­να­γώ­νι­στος, α­γω­νί­α, α­γω­νι­ώ, α­γω­νι­ώ­δης, ε­να­γώ­νι­ος, χει­ρα­γω­γώ, χει­ρα­γώ­γη­ση.

* **ἱππάρχους < ἵππος+ἄρχω**

**ο­μόρ­ρι­ζα** του **ἄρ­χω:** άρ­χω (άρ­χε­ται η συ­νε­δρί­α­σις), αρ­χή, οι αρ­χές, αρ­χι­κός, αρ­χαϊ­κός, αρ­χά­ρι­ος, αρ­χαί­ος, αρ­χαι­ό­τη­τα, αρχαιολό­γος, αρχαιοκά­πη­λος, αρ­χαι­ο­κα­πη­λεί­α, αρ­χέ­γο­νος, αρ­χέ­τυ­πος, αρ­χεί­ο, αρ­χει­ο­θέ­τη­ση, αρ­χει­ο­φύ­λα­κας, αρ­χη­γός, αρ­χη­γι­κός, αρ­χη­γεί­ο, αρ­χη­γί­α, κυ­ρί­αρ­χος, κυ­ρι­αρ­χί­α, κυ­ρι­αρ­χι­κός, γυ­μνα­σι­άρ­χης, θι­ασάρ­χης, νο­μάρ­χης, νο­μαρ­χί­α, ναύ­αρ­χος, φρού­ραρ­χος, τα­ξί­αρ­χος, πλοί­αρ­χος, σμή­ναρ­χος, δή­μαρ­χος, δη­μαρ­χί­α, λη­ξί­αρ­χος, φύ­λαρ­χος, πα­τρι­άρ­χης, ε­θνάρχης, ποι­με­νάρ­χης, ε­πι­τε­λάρ­χης, ερ­γο­στα­σι­άρ­χης, γυ­μνα­σιάρ­χης, λυ­κει­άρχης, προ­σω­πάρ­χης, θι­α­σάρ­χης, κομ­μα­τάρ­χης, κοι­νο­τάρ­χης, τε­λε­τάρ­χης, αρχι­στρά­τη­γος, αρ­χι­μά­γει­ρος, αρ­χί­α­τρος, αρ­χι­κλέ­φτης, αρ­χι­ε­πί­σκο­πος, αρ­χι­ερέ­ας, αρ­χι­συ­ντά­κτης, αρ­χι­τέ­κτο­νας, αρ­χο­μα­νής, αρ­χο­μα­νί­α, άρ­χο­ντας, αρχο­ντι­ά, αρ­χο­ντι­κός, αρ­χαϊ­κός, ά­ναρ­χος, α­ναρ­χί­α, α­ναρ­χι­κός, έ­ναρ­ξη, ε­ναρκτή­ρι­ος, ύ­παρ­ξη, υ­παρ­ξι­α­κός (βλ. και ο­μόρ­ρι­ζα του **ἵπ­πος**, 1η δι­δα­κτι­κή ε­νό­τη­τα).

**συνώνυμα (**του **ἄρχω)**:ἡγοῦμαί τινός, δεσπόζω, κρατῶ, ἡγεμονεύω.

* **κεχειροτονημένους < χειροτονέομαι-οῦμαι < ἡ χείρ**

**ο­μόρ­ρι­ζα:** χει­ρα­γω­γώ, χει­ρα­γώ­γη­ση, χει­ρα­πο­σκευ­ή, χει­ρά­μα­ξα, χει­ρα­φέ­τη­ση, χει­ρα­φε­τη­μέ­νος, χει­ρα­ψί­α, χει­ρί­ζο­μαι, χει­ρι­σμός, χει­ρι­στής/-τή­ρι­ο, χει­ρο­βομ­βί­δα, χει­ρο­κρο­τώ/-η­μα, χει­ρο­δι­κώ/-δι­κί­α, χει­ρό­γρα­φο, χει­ρο­ποί­η­τος, χει­ρο­δύ­να­μος, χει­ρο­κί­νη­τος, χει­ρο­λα­βή, χει­ρο­νο­μώ/-ί­α, χει­ρο­πέ­δες, χει­ρο­σφαί­ρι­ση, χει­ρο­τέ­χνης/-ί­α, χει­ρο­το­νώ, χει­ρο­το­νί­α, χει­ρουρ­γεί­ο/-ι­κή, χει­ρουρ­γός, χει­ρο­φί­λη­μα, χει­ρό­φρε­νο, χει­ρώ­να­κτας, χει­ρω­να­κτι­κός, εγ­χει­ρί­ζω, εγ­χεί­ρι­ση, με­τα­χει­ρί­ζομαι, δι­α­χει­ρί­ζο­μαι, δι­α­χει­ρι­στής, ε­πι­χει­ρώ, ε­πι­χεί­ρη­μα, ε­πι­χει­ρη­μα­το­λο­γώ/-ί­α, ε­πι­χεί­ρη­ση, ε­πι­χει­ρη­μα­τί­ας, ε­πι­χει­ρη­μα­τι­κός, ε­πι­χει­ρη­σι­ακός, ευ­χέ­ρει­α, δυ­σχέ­ρει­α, ε­κε­χει­ρί­α, πρό­χει­ρος, προ­χει­ρό­τη­τα, εγ­χει­ρί­δι­ο.

* **ἐτόλμησαν < τολμάω-ῶ**

**ομόρριζα:** τόλμη, τολμηρός, τολμητίας, άτολμος, ατολμία, αποτολμώ, παράτολμος.

* **καταψεύσασθαι < κατά+ψεύδομαι**

**ο­μόρ­ρι­ζα:** ψεύ­δο­μαι, ψευ­δής, ψευ­δαί­σθη­ση, ψευ­δε­πί­γρα­φος, ψευ­δο­κρά­τος, ψευ­δο­λο­γί­α, ψευ­δο­μάρ­τυ­ρας/-ί­α/-ώ, ψευ­δορ­κί­α/-ώ, ψεύ­δος, ψευ­δώ­νυ­μο, ψεύ­της, ψευ­τι­ά, ψεύ­τι­κος, α­δι­ά­ψευ­στος, δι­α­ψεύ­δω, δι­ά­ψευ­ση, α­ψευ­δής.

* **ἀνάβηθι < ἀνά+βαίνω**

**ο­μόρ­ρι­ζα**: βα­τός, ά­βα­τος, το ά­βα­το, βά­ση, βά­σι­μος, βα­τή­ρας, α­δι­ά­βα­τος, εκ­βαί­νω, έκ­βα­ση, συμ­βαί­νω, σύμ­βα­ση, συμ­βα­τι­κός, συμ­βάν, συμ­βα­τός, α­σύμ­βα­τος, προ­βαί­νω, πρό­σβα­ση, α­νε­βαί­νω, α­να­βά­της, α­να­βα­τή­ρας, α­νά­βα­ση, κα­τε­βαί­νω, κα­τά­βα­ση, δι­α­βαί­νω, δι­ά­βα­ση, δι­α­βα­τή­ρι­ο, δι­α­βά­της, δι­α­βή­της, με­τα­βαί­νω, με­τά­βα­ση, με­τα­βα­τι­κός, πα­ρα­βαί­νω, πα­ρά­βα­ση, πα­ρα­βά­της, πε­ρι­δι­α­βαί­νω, α­ντι­βαί­νω, α­πο­βαί­νω, α­πό­βα­ση, υ­περ­βαί­νω, υ­πέρ­βα­ση, υ­περ­βα­τι­κός, ε­πι­βαί­νω, ε­πι­βα­τι­κός, ε­πι­βά­της, πα­ρεμ­βαί­νω, πα­ρέμ­βα­ση, βα­δί­ζω, βά­δι­σμα, βά­δην, α­να­βα­θμί­ζω, α­να­βά­θμι­ση, υ­πο­βα­θμί­ζω, υ­πο­βά­θμι­ση, βά­θρο, υ­πό­βα­θρο, βα­θμός, βα­θμί­δα, βή­μα, βη­μα­τί­ζω, βη­μα­το­δό­της, δι­ά­βη­μα, βω­μός, αι­θε­ρο­βα­τώ, α­κρο­βα­τώ, α­κρο­βά­της, α­κρο­βα­σί­α, α­ε­ρο­βα­τώ, υ­πνο­βά­της, υ­πνο­βα­σί­α, ο­ρει­βά­της, ο­ρει­βα­σί­α, σχοι­νο­βά­της, εμ­βα­τή­ρι­ο, εμ­βα­δόν, βέ­βαι­ος, βε­βαι­ώ­νω, βε­βαί­ω­ση, βε­βαι­ω­τι­κός, ε­πι­βε­βαι­ώ­νω, πρό­βα­το (<ρη­μα­τι­κό ε­πί­θε­το του ρ. προ­βαί­νω).

* **μαρ­τύ­ρη­σον < μαρ­τυ­ρέ­ω-ῶ**

**ο­μόρ­ρι­ζα**: μάρ­τυ­ρας, μαρ­τυ­ρί­α, μαρ­τυ­ρι­ά­ρης, μαρ­τυ­ρι­κός, μαρ­τύ­ρι­ο, μαρ­τυ­ρώ, ο μάρ­τυς, δι­α­μαρ­τύ­ρο­μαι, δι­α­μαρ­τυ­ρί­α, δι­α­μαρ­τυ­ρό­με­νος, δι­α­μαρ­τυ­ρη­μέ­νος (π.χ. γραμ­μά­τι­ο, συ­ναλ­λα­γμα­τι­κή), κα­τα­μαρ­τυ­ρώ (: κα­τα­θέ­τω ε­πι­βα­ρυ­ντι­κά στοι­χεί­α).

**ΠΡΑΓΜΑΤΟΛΟΓΙΚΑ - ΠΟΛΙΤΙΣΤΙΚΑ ΣΤΟΙΧΕΙΑ**

* **οι δέ­κα στρα­τη­γοί:** την ά­σκη­ση της **ε­κτε­λε­στι­κής ε­ξου­σί­ας** στην Α­θή­να του 5ου αι­ώ­να π.Χ. εί­χαν οι δέ­κα στρα­τη­γοί. Ε­κλέ­γο­νταν α­πό την **Εκ­κ­λη­σί­α του Δή­μου,** (σε α­ντί­θε­ση π.χ. με τους Βου­λευ­τές ή τους εν­νέ­α άρ­χο­ντες που έ­βγαι­ναν με κλή­ρο) έ­νας α­πό κά­θε φυ­λή, και δεν α­πα­γο­ρευ­ό­ταν η ε­πα­νε­κλο­γή τους. Έ­τσι, πα­ρό­λο που η στρα­τη­γί­α εί­χε δι­άρ­κει­α ε­νός έ­τους (ό­πως και τα άλ­λα α­ξι­ώ­μα­τα), δι­νό­ταν η δυ­να­τό­τη­τα να α­να­νε­ώ­νε­ται, και έ­τσι πα­ρα­τη­ρού­με να πα­ρα­μέ­νουν στο α­ξί­ω­μα αυ­τό γι­α πολ­λά χρό­νι­α ση­μα­ντι­κοί άν­δρες, ό­πως ο Κί­μων ή ο Πε­ρι­κλής (ο Κί­μων ε­κλε­γό­ταν συ­νε­χώς ως στρα­τη­γός α­πό το 476 π.Χ., ως το 461 π.Χ., το έ­τος του ο­στρα­κι­σμού του, ε­νώ ο Πε­ρι­κλής ε­πί δε­κα­πέ­ντε σχε­δόν χρό­νι­α ως το θά­να­τό του). Στην πρα­γμα­τι­κό­τη­τα οι δι­και­ο­δο­σί­ες τους α­παι­τού­σαν **ι­κα­νό­τη­τες** τέ­τοι­ες που να μη μπο­ρούν να ε­μπι­στευ­τούν στον κλή­ρο την α­νά­δει­ξή τους. Ή­ταν ου­σι­α­στι­κά ε­πι­φορ­τι­σμέ­νοι με την **ε­θνι­κή ά­μυ­να** και εί­χαν την αρ­χη­γί­α του στρα­τού και του στό­λου στις εκ­στ­ρα­τεί­ες. Δι­α­πρα­γμα­τεύ­ο­νταν τις συν­θή­κες, σαν εκ­πρό­σω­ποι του κρά­τους και εί­χαν το δι­καί­ω­μα να α­παι­τή­σουν α­πό τους πρυ­τά­νεις να κά­νουν έ­κτα­κτη Εκ­κ­λη­σί­α του Δή­μου. Σε ε­ξαι­ρε­τι­κές πε­ρι­πτώ­σεις ο δή­μος χο­ρη­γού­σε ει­δι­κά προ­νό­μι­α σ' έ­ναν ή πε­ρισ­σό­τε­ρους στρα­τη­γούς («**στρα­τη­γός αὐ­το­κρά­τωρ**»). Αυ­τό π.χ. συ­νέ­βη με τους τρεις στρα­τη­γούς που εί­χαν η­γη­θεί στην εκ­στ­ρα­τεί­α της Σι­κε­λί­ας.

Οι στρα­τη­γοί έ­παι­ζαν ση­μα­ντι­κό ρό­λο στη **χά­ρα­ξη της ε­σω­τε­ρι­κής και ε­ξω­τε­ρι­κής πο­λι­τι­κής** και οι πε­ρισ­σό­τε­ροι α­πό αυ­τούς ή­ταν με­γά­λες προ­σω­πι­κό­τη­τες. Ω­στό­σο, στο τέ­λος κά­θε χρο­νι­άς **ή­ταν υ­πο­χρε­ω­μέ­νοι να λο­γο­δο­τούν**, ό­πως ό­λοι οι άρ­χο­ντες της πό­λης. Έ­τσι, οι ευ­φυ­είς πο­λι­τι­κοί που πή­ραν αυ­τό το α­ξί­ω­μα δεν έ­κα­ναν κα­τά­χρη­ση της ε­ξου­σί­ας που τους εί­χε δώ­σει ο λα­ός.

Η ε­κλο­γή των 10 στρα­τη­γών γι­νό­ταν στην **Πνύ­κα**, σε μι­α συ­νε­δρί­α­ση της εκ­κ­λη­σί­ας, με α­νά­τα­ση των χε­ρι­ών («χει­ρο­το­νεῖν»). Συ­νή­θως προ­τι­μού­νταν ό­σοι ή­ταν πα­ντρε­μέ­νοι, εί­χαν νό­μι­μα τέ­κνα και γαι­ο­κτη­σί­α (Δεί­ναρ­χος, κα­τά Δη­μο­σθέ­νους 71). Πριν το τε­λι­κό αυ­τό στά­δι­ο, οι υ­πο­ψή­φι­οι α­να­λάμ­βα­ναν έ­ναν κο­πι­α­στι­κό α­γώ­να γι­α να πεί­σουν τους Α­θη­ναί­ους να τους δώ­σουν το ύ­πα­το α­ξί­ω­μα της δη­μο­κρα­τί­ας.

Τέ­λος, θα πρέ­πει να α­να­φέ­ρου­με ό­τι κα­τά κα­νό­να στα α­νώ­τε­ρα α­ξι­ώ­μα­τα της α­θη­ναϊ­κής δη­μο­κρα­τί­ας ε­κλέ­γο­νταν οι πι­ο α­ξι­ό­λο­γοι και ι­κα­νοί. Ο Πλού­ταρ­χος ση­μει­ώ­νει ό­τι οι Α­θη­ναί­οι ή­ξε­ραν να κα­λούν στις ση­μα­ντι­κές θέ­σεις α­λη­θι­νούς πο­λι­τι­κούς άν­δρες και, ει­δι­κό­τε­ρα γι­α το α­ξί­ω­μα του στρα­τη­γού ή­ξε­ραν να ε­πι­λέ­γουν τους πι­ο ά­ξι­ους.

* **ἱπ­πεῖς:** Με­τά α­πό τη μά­χη του Μα­ρα­θώ­να, δη­μι­ουρ­γή­θη­κε στην Α­θή­να έ­να σώ­μα ιπ­πι­κού, που το α­πο­τε­λού­σαν στην αρ­χή 300, με­τά 600 και τε­λι­κά 1000 ιπ­πείς. Οι άν­δρες του στρα­το­λο­γού­νταν μ' έ­να ι­δι­αί­τε­ρο τρό­πο, **α­νά­με­σα στις δύ­ο πι­ο πλού­σι­ες τά­ξεις**, που η δεύ­τε­ρη ο­νο­μα­ζό­ταν α­κρι­βώς τά­ξη των ιπ­πέ­ων (ἱπ­πεῖς).

Το κρά­τος δεν προ­μή­θευ­ε το ά­λο­γο και η συ­ντή­ρη­ση των α­λό­γων ή­ταν προ­νό­μι­ο των πλου­σί­ων Α­θη­ναί­ων. Στην αρ­χή κά­θε χρό­νου η Βου­λή **δο­κί­μα­ζε** τους ιπ­πείς και τους ίπ­πους, τι­μω­ρώ­ντας αυ­τόν που δε δι­α­τη­ρού­σε σε κα­λή κα­τά­στα­ση τον ίπ­πο του. Τους δο­κι­μα­σμέ­νους α­πό τη Βου­λή ιπ­πείς οι στρα­τη­γοί δεν εί­χαν ε­ξου­σί­α να τους το­πο­θε­τή­σουν στο πε­ζι­κό. Οι α­δο­κί­μα­στοι δεν εί­χαν το δι­καί­ω­μα να στρα­τεύ­ο­νται με τους ιπ­πείς˙ αν ό­μως κά­ποι­ος α­δο­κί­μα­στος ίπ­πευ­ε, κα­τα­δι­κα­ζό­ταν σε α­τι­μί­α και δη­μευ­ό­ταν η πε­ρι­ου­σί­α του. Οι δο­κι­μα­σμέ­νοι α­πό τη Βου­λή ιπ­πείς, έ­παιρ­ναν α­πό το δη­μό­σι­ο έ­να χρη­μα­τι­κό πο­σόν το ο­ποί­ο ο­νο­μα­ζό­ταν **κα­τά­στα­σις.** Το ε­πί­δο­μα αυ­τό ε­πέ­στρε­φαν μέ­σω των φυ­λάρ­χων, αν στη θέ­ση τους ε­κλέ­γο­νταν άλ­λοι.

Οι ιπ­πείς, α­κό­μη και α­πό τον τρό­πο που στρα­το­λο­γού­νται, φι­γου­ρά­ρουν γι­α α­ρι­στο­κρά­τες κο­ντά στους ο­πλί­τες και στους ε­λα­φρά ο­πλι­σμέ­νους. Εί­ναι φυ­σι­κή η **«α­λα­ζο­νεί­α» του ιπ­πέ­α** που πά­νω στο ευ­γε­νές ζώ­ο, κοι­τά­ζει «ἀ­φ' υ­ψη­λού» τους ο­μοί­ους του. Ο Ξε­νο­φών, τον τέ­ταρ­το αι­ώ­να, έ­χει τις ί­δι­ες ι­δέ­ες μ´ αυ­τούς. Εί­ναι «**λα­κω­νί­ζο­ντες»** και α­φή­νουν μα­κρι­ά τα μαλ­λι­ά τους σύμ­φω­να με τη σπαρ­τι­α­τι­κή μό­δα (...). Στην κω­μω­δί­α του «Ἱπ­πεῖς» ο Α­ρι­στο­φά­νης τους πα­ρου­σι­ά­ζει με συ­μπά­θει­α χρω­μα­τι­σμέ­νη με κά­ποι­α ει­ρω­νεί­α, σα λα­μπρούς αν­θρώ­πους δε­μέ­νους με τα πα­λι­ά ή­θη και τον πα­τρι­ω­τι­σμό της πα­λι­άς κα­λής ε­πο­χής, σα φυ­σι­κούς ε­χθρούς του δη­μα­γω­γού Κλέ­ω­νος.[[3]](#footnote-3)

* **Οι δύ­ο ίπ­παρ­χοι**, α­νώ­τα­τοι αρ­χη­γοί του α­θη­ναϊ­κού ιπ­πι­κού, ε­κλέ­γο­νται α­πό το λα­ό γι­α έ­να χρό­νο˙ στρα­το­λο­γούν τους ιπ­πείς, ό­ταν τε­λει­ώ­νουν την ε­φη­βεί­α, την ε­κλο­γή τους ό­μως αυ­τή πρέ­πει να την ε­γκρί­νει η Βου­λή, που κά­θε χρό­νο ε­πι­θε­ω­ρεί τους ιπ­πείς και τα ά­λο­γά τους (**δο­κι­μα­σί­α**). Η εκλογή των δύο ιππάρχων γινόταν απο την Εκκλησία του Δήμου με χειροτονία και οι εκλεγόμενοι έπρεπε να διαθέτουν εμπειρία στην εκπαίδευση και άσκηση των ιππέων να καλπάζουν και να πολεμούν, στην οργάνωση των ιππικών ταγμάτων και στη δοκιμασία των ίππων.
* Οι δυ­ο ίπ­παρ­χοι έ­χουν κά­τω α­πό τις δι­α­τα­γές τους τους **δέ­κα φυ­λάρ­χους**, οι ο­ποί­οι ε­κλέ­γο­νταν με **ε­τή­σι­α θη­τεί­α** α­πό την Εκ­κ­λη­σί­α του Δή­μου και α­να­λαμ­βά­νουν το δι­οι­κη­τι­κό μέ­ρος του ιπ­πι­κού˙ ο κα­θέ­νας τους δι­ευ­θύ­νει το τμή­μα κά­θε φυ­λής, δη­λα­δή πε­ρί­που ε­κα­τό αν­θρώ­πους.

Στην Αθήνα εκλέγονταν δέκα φύλαρχοι, ένας από κάθε φυλή **(Ακαμαντίδα, Αιαντίδα, Αντιοχίδα, Αιγηίδα, Ερεχθηίδα, Ιπποθωντίδα, Κεκροπίδα, Λεοντίδα, Οινηίδα και Πανδιονίδα)**, ως αρχηγοί των ιππέων, **αντίστοιχοι των ταξιαρχών** που ήταν επικεφαλής των οπλιτών. Οι φύλαρχοι βρίσκονταν κάτω από τη γενική διοίκηση των δύο ιππάρχων. Όσοι εκλέγονταν με χειροτονία από τη βουλή για να υπηρετήσουν στο σώμα των ιππέων εγγράφονταν σε πίνακα και έπαιρναν από το δημόσιο ταμείο ένα χρηματικό ποσό, το οποίο ονομαζόταν **«κατάστασις».** Αυτό επιστρεφόταν στο δημόσιο όταν αργότερα εκλέγονταν άλλοι ιππείς και διαγράφονταν τα ονόματα των πρώτων.

**Έρ­γο των φυ­λάρ­χων** ή­ταν να πα­ρα­δί­δουν στη Βου­λή κα­τά­λο­γο ό­σων ή­ταν υ­πό­χρε­οι και ι­κα­νοί να ιπ­πεύ­ουν. Τον κα­τά­λο­γο αυ­τό την ε­πο­χή του Α­ρι­στο­τέ­λη πα­ρέ­δι­δαν στους ιπ­πάρ­χους και φυ­λάρ­χους οι **κα­τα­λο­γείς.** ). Επίσης μέσω των φυλάρχων επιστρεφόταν στο δημόσιο ταμείο το χρηματικό ποσό των ιππέων, όταν εκλέγονταν άλλοι στη θέση τους.

* **σανίδιον** (ή λεύκωμα)**:** μικρή σανίδα αλειμμένη με γύψο, πάνω στην οποία έγραφαν τα ονόματα των ιππέων και την εξέθεταν σε κοινή θέα (βλ. και Λυσία, Περί τῆς Εὐάνδρου δοκιμασίας).
* **σύνδικοι:** διορισμένοι συνήγοροι του δημοσίου με υποχρέωση να αντιπροσωπεύουν την πόλη στις δικαστικές διαμάχες και να συνηγορούν για τα συμφέροντά της.
* **ἀνάβηθι δέ μοι καί μαρτύρησον:** οι μάρτυρες για να φαίνονται και να ακούγονται καλύτερα από τους βουλευτές ανέβαιναν σε ένα μικρό βάθρο, το **«πόδιον».**

***ΕΡΜΗΝΕΥΤΙΚΑ ΣΧΟΛΙΑ***

**ΠΑΡΑΓΡΑΦΟΣ 6**

* ***«ἔπειτα δέ* ... *ἐγγεγραμμένοι εἰσιν»****:* Ο Μαντίθεος, στην προσπάθεια του να ανασκευάσει τη βαριά κατηγορία οτι υπήρξε ιππέας των τριάκοντα, αμφισβητεί την αξιοπιστία του πίνακα, πάνω στον οποίο αναγραφόταν το όνομα του. Αυτός ονομαζόταν ***σανίδιον* ή *λεύκωμα***καθώς ήταν μικρή λευκή σανίδα επιχρισμένη με γύψο, πάνω στην οποία γράφονταν οι κατάλογοι των ιππέων. Αυτό το σανίδιο αποτελούσε τη μοναδική απόδειξη των κατηγόρων του Μαντιθέου ότι χρημάτισε ως ιππέας την περίοδο των Τριάκοντα τυράννων και ότι ήταν, επομένως, ολιγαρχικός και εχθρός του δημοκρατικού πολιτεύματος. Επειδή δεν μπορεί να διαψεύσει τη μαρτυρία των κατηγόρων του σχετικά με την αναγραφή του ονόματος του, ισχυρίζεται ότι η ίδια η αναγραφή δεν αποτελεί ασφαλή απόδειξη, καθώς ο πίνακας ήταν εκτεθειμένος σε κοινή θέα και ο καθένας θα μπορούσε να προσθέσει ή να διαγράψει κάποιο όνομα. Επιπλέον το επιχείρημα ότι πολλοί από τους διατελέσαντες ως ιππείς παραλείπονται απο τον κατάλογο, ενώ περιλαμβάνονται σε αυτόν πολίτες που απουσίαζαν από τη χώρα εκείνο το χρονικό διάστημα, ισχυροποιεί τη θέση του και αιτιολογεί την πασιφανή αναξιοπιστία του αποδεικτικού στοιχείου των κατηγόρων του (εὔηθές ἐστι).
* ***«ἐκεῖνος δ' ... παρ' αὐτῶν»****:* Μετά την πτώση της τυραννίας των Τριάκοντα το 403 π.Χ. διαλύθηκε το σώμα των ιππέων που είχαν υπηρετήσει την περίοδο της διακυβέρνησης εκείνων, οπότε έπρεπε να επιστραφεί το χρηματικό ποσό που είχαν λάβει.

**ΠΑΡΑΓΡΑΦΟΣ 7**

* ***«ἐμέ τοίνυν*... *καταβαλόντα»****:* Οι σύνδικοι στην Αθήνα ήταν διορισμένοι συνήγοροι του δημοσίου με υποχρέωση να αντιπροσωπεύουν την πόλη στις δικαστικές διαμάχες. Αδιαμφισβήτητο τεκμήριο, λοιπόν, κατά τον ομιλητή, της αθωώτητάς του είναι ότι κανείς δεν μπορεί να αποδείξει ότι:

α) αναγράφηκε στον κατάλογο από τους φυλάρχους

β) παραδόθηκε στους συνηγόρους του δημοσίου

γ) εισέπραξε χρηματική επιχορήγηση.

* ***«καίτοι πᾶσι... ζημιοῦσθαι»****:* Οι φύλαρχοι ήταν εξαιρετικά προσεκτικοί στη σύνταξη των καταλόγων, καθώς, σε περίπτωση αδυναμίας εύρεσης των υπευθύνων, θα ήταν οι ίδιοι αναγκασμένοι να καταβάλουν στο δημόσιο ταμείο το ποσό της εγγύησης.
* ***«ὥστε πολύ*... *πιστεύοιτε»****:* Ο Μαντίθεος εδώ καταλήγει σε λογικό συμπέρασμα ενός πειστικού συλλογισμού. Τα γράμματα, δηλαδή τα πρακτικά των ***«ἀναπράξεων****»* στα οποία αναγράφονταν τα ονόματα των ιππέων από τους οποίους εισπράχτηκαν τα δοθέντα επιδόματα, ήταν αξιόπιστα γιατί δεν ήταν εύκολο να πλαστογραφηθούν. Αντίθετα τα σανίδια ήταν εκτεθειμένα και μπορούσε η αναγραφή κάποιου ονόματος να είναι πλαστή. Γι αυτό το λόγο, επειδή υπήρχε κίνδυνος να παραλειφθούν από τους καταλόγους κάποια ονόματα ιππέων η σύνταξη τους γινόταν πολύ προσεκτικά. Η παράδοση των καταλόγων αυτών ως επίσημων εγγράφων στη Βουλή απέκλειε οποιαδήποτε αλλοίωση τους.

**ΠΑΡΑΓΡΑΦΟΣ 8**

* ***«ἔτι δέ, ὦ βουλή, ... δοκιμάζεσθαι»****:* Η υποθετική αυτή άποψη του Μαντιθέου είναι πολύ εύστοχη. Προσπαθεί να κερδίσει τη συμπάθεια των δικαστών στηριζόμενος στο ότι πολλοί από τους παρόντες βουλευτές εκλέχτηκαν όχι μόνο στο αξίωμα αυτό αλλά και στο αξίωμα του στρατηγού και ιππάρχου, παρόλο που υπηρέτησαν στο ιππικό επί των Τριάκοντα. Έτσι ουσιαστικά ζητά και ο ίδιος να έχει ανάλογη ευνοϊκή μεταχείριση, αφού όπως ισχυρίζεται δεν προξένησε κακό σε κανένα πολίτη. Σε αντίθετη περίπτωση αφήνει να φανεί ξεκάθαρα η άνιση συμπεριφορά των δικαστών απέναντι του. (Κάτι ανάλογο συναντούμε και στο λόγο του Λυσία «Ὑπέρ ἀδυνάτου», όπου εκεί ο αδύνατος ισχυρίζεται ότι αν του στερήσουν το επίδομα, τον αδικούν σε σχέση με όλους τους άλλους στους οποίους το παρέχουν).
* ***«ὥστε μηδέν δι’ ἄλλο ... ἐτόλμησάν μου καταψεύσασθαι»****:* Ο Μαντίθεος εδώ εξηγεί το λόγο της απολογίας του. Ισχυρίζεται ότι το κάνει για να ελέγξει την ψευδολογία των κατηγόρων, οι οποίοι τον κατηγόρησαν ότι είναι εχθρός του δημοκρατικού πολιτεύματος αφού υπηρέτησε ως ιππέας επί των Τριάκοντα.
* ***«ἀνάβηθι*... *μαρτύρησον»****:* Οι μάρτυρες για να ακούγονται καλύτερα ανέβαιναν σε ένα μικρό βάθρο, το ***πόδιον.*** Εδώ ο σκοπός του μάρτυρα είναι να επιβεβαιώσει το χρόνο επιστροφής του Μαντιθέου στην Αθήνα.

###### ΓΕΝΙΚΗ ΑΠΟΤΙΜΗΣΗ ΤΗΣ ΕΠΙΧΕΙΡΗΜΑΤΟΛΟΓΙΑΣ

Η ανασκευή των κατηγοριών δε γίνεται με την ίδια σειρά με την οποία εκτίθενται στο προοίμιο. Ο Μαντίθεος αποδεικνύει πρώτα πως «οὐκ ἐπεδήμει ἐπί τῶν Τριάκοντα» κατόπιν πως «οὐ μετέσχε τῆς τότε πολιτείας» και τέλος πως «οὐχ ἵππευσε». Ακολουθεί δηλ. τη ρητορική αρχή, σύμφωνα με την οποία τα επιχειρήματα κλιμακώνονται από τα ασθενέ­στερα προς τα ισχυρότερα, έτσι ώστε μετά την ολοκλήρωση της επιχειρηματολογίας να παραμένει στους ακροατές η εντύπωση του πλέον ισχυρού επιχειρήματος. Πράγματι, η πιο σοβαρή κατηγορία εναντίον του είναι η «ἱππεία», για την οποία οι αντίπαλοι του έχουν ισχυρά τεκμήρια και για την ανασκευή της οποίας ο Μαντίθεος έχει και τα πλέον ισχυρά επιχειρήματα. **Βλέπε την απάντηση της ερώτησης 2 του σχολικού βιβλίου.**

###### ΣΧΗΜΑΤΑ ΛΟΓΟΥ

* **αντιθέσεις**

*οὔτε ἐκεῖνοι φαίνονται... ἀλλά μᾶλλον ἠτίμαζον*

*πολλοί τῶν όμολογούντων ... ἔνιοι δέ τῶν ἀποδημούντων*

*ἐκ μέν γάρ τούτων ... ἐν ἐκείνοις δέ*

*οὐκ ἄν ἔξαρνος ... ἀλλ' ἠξίουν*

* **πολυσύνδετα**

*οὔτε τῶν τειχῶν ... οὔτε μεθισταμένης*

*οὔτε ἡμᾶς εἰκός ... οὔτε ἐκεῖνοι*

*οὐτ ἀπενεχθέντα ... οὔτε παραδοθέντα ... οὔτε καταβαλόντα*

* **χιαστό**

*ἐκείνοις τοῖς γράμμασι ἤ τούτοις*

*ἐκ μέν γάρ τούτων ἐν ἐκείνοις δέ*

###### το οποίο τονίζει τη σημασία των καταλόγων που είχαν συντάξει οι φύλαρχοι (με το ἐκείνοις εννοεί τους καταλόγους των φυλάρχων) και υποβαθμίζει τη σημασία του σανιδίου (με τις αντωνυμίες τούτοις, ἐκ τούτων εννοεί αυτήν την πινακίδα)

###### ΡΗΤΟΡΙΚΑ ΗΘΗ

**Ήθος του ομιλητή**: έχει ήδη διαγραφεί στο προοίμιο. Με απλότητα και σαφήνεια ο Μαντίθεος ανατρέπει τις εναντίον του κατηγορίες. Αξιοσημείωτο είναι πως δεν κολακεύει τους ακροατές του και υπερασπίζεται με τόλμη και αξιοπρέπεια την τάξη των ιππέων απέναντι στις προκαταλήψεις που τους θεωρούσαν όλους εχθρούς του δημοκρατικού πολιτεύματος και ύποπτους για τυραννικά φρονήματα.

**Στο ήθος των αντιπάλων** του ο Μαντίθεος αναφέρεται, αφού έχει ολοκληρώσει την ανασκευή της εναντίον του κατηγορίας για να αποδείξει για άλλη μια φορά πως οι αντίπαλοι του εμφανώς ψεύδονται χωρίς ντροπή και χωρίς κανένα σεβασμό προς τη Βουλή: «περιφανῶς ἐτόλμησαν καταψεύσασθαι» (§ 8).

###### ΡΗΤΟΡΙΚΑ ΠΑΘΗ

Και στο μέρος αυτό του λόγου ο ομιλητής προσπαθεί να εξασφαλίσει την εύνοια των ακροατών του. Αναφέρεται στην «ἐν Ἑλλησπόντῳ συμφοράν» (όπως και παρακάτω § 10 μιλά για «τάς συμφοράς καί τοῦ πατρός καί τάς τῆς πόλεως») δείχνοντας με αυτό τον τρόπο πως δε διαχωρίζεται από τους άλλους Αθηναίους εξασφαλίζοντας έτσι την επιδοκιμασία και τη συμπάθεια τους. Επιδιώκει, επίσης, να τους κάνει να δουν ευνοϊκά και χωρίς προκαταλήψεις την υπόθεση του υπενθυμίζοντας τους πως έχουν εκλεγεί με την επιδοκιμασία της Βουλής και του δήμου (άρα και των δικαστών του) σε δημόσια αξιώματα άνδρες που πράγματι υπηρέτησαν ως ιππείς επί των τριάκοντα, αλλά αποδεδειγμένα δεν αδίκησαν κανένα πολίτη.

**ΑΣΚΗΣΕΙΣ ΣΧΟΛΙΚΟΥ ΒΙΒΛΙΟΥ §§ 6-8**

*1) Ποιο είναι το βαθύτερο αίτιο της κατηγορίας κατά του Μαντιθέου;*

*2) Με ποι­α ε­πι­χει­ρή­μα­τα προ­σπα­θεί ο Μα­ντί­θε­ος να α­ναι­ρέ­σει την κα­τη­γο­ρί­α; Ποι­ο κα­τά τη γνώ­μη σας έ­χει τη με­γα­λύ­τε­ρη α­πο­δει­κτι­κή ι­σχύ; Να αι­τι­ο­λο­γή­σε­τε την ά­πο­ψή σας.*

*3)* ***«με­θι­στα­μέ­νης τῆς πο­λι­τεί­ας»:*** *Πό­τε άλ­λο­τε την ε­πο­χή ε­κεί­νη κα­τε­λύ­θη το δη­μο­κρα­τι­κό πο­λί­τευ­μα των Α­θη­ναί­ων και πό­τε στην πρό­σφα­τη ι­στο­ρί­α μας;*

**ΕΡΜΗΝΕΥΤΙΚΕΣ ΕΡΩΤΗΣΕΙΣ**

**§§ 6-8**

1. *Τι σημαίνει* ***«σανίδιον»*** *και* ***«κατάστασις»*** *και ποιο ρόλο είχαν στην αρχαία Αθήνα;*
2. *Ο Μαντίθεος χαρακτηρίζει την εγγραφή του στο «σανίδιον» ως μη αξιόπιστη. Πώς αιτιολογεί το χαρακτηρισμό; Να εντοπίσετε στο κείμενο τα σημεία που ο Μαντίθεος αμφισβητεί την αξιοπιστία του σανιδίου.*
3. ***«ἐκείνοις τοῖς γράμμασιν»:*** *Τι νομίζετε ότι επιθυμεί να τονίσει ο Μαντίθεος με τη φράση αυτή;*
4. ***«ἐν ἐκείνοις ... ἀπενεχθῆναι»:*** *Πού αναφέρεται ο ομιλητής με τη φράση αυτή;*
5. *Με ποιο επιχείρημα του ο Μαντίθεος προσπαθεί έμμεσα να αποσπάσει τη θετική ψήφο των βουλευτών;*
6. ***«εἴπερ ἵππευσα»:*** *Με ποια προϋπόθεση θα μπορούσε να αποτελεί εμπόδιο για τι εκλογή του;*
7. ***«ὥστε μηδέν.......τήν ἀπολογίαν»:*** *Να σχολιάσετε το συμπέρασμα στο οποίο κατέληξε ο Μαντίθεος σε συνδυασμό με τα επιχειρήματα που χρησιμοποίησε.*
8. ***«φύλαρχοι», «στρατηγοί»:*** *Ποιος ήταν ο ρόλος τους στην αρχαία Αθήνα;*
9. *Με ποιο τρόπο ο Μαντίθεος αμβλύνει την κατηγορία του ιππέα;*
10. *Ποιες πληροφορίες αντλούμε για την πολιτική και κοινωνική ζωή της αρχαίας Αθήνα από το κείμενο, αν το αντιμετωπίζαμε ως ιστορική πηγή;*
11. *Να εντοπίσετε δύο στοιχεία του λόγου στις §§ 4-8, τα οποία μπορούν να μας πείσουνότι πρόκειται για λόγο απολογητικό.*
12. ***«κατάστασις»:*** *Ποια η σημασία της λέξης στο συγκεκριμένο κείμενο και ποιο στοιχείο της κατηγορίας ανατρέπει;*
13. *Να εντοπίσετε τρεις μετοχές με τις οποίες ο Μαντίθεος απορρίπτει βασικά ενοχοποιητικά στοιχεία. Να κρίνετε την αποτελεσματικότητα τους.*
14. *Ποιο επιχείρημα του Μαντιθέου θεωρείτε ισχυρότερο στις §§ 4-8 και γιατί;*
15. *Ποια μαρτυρία επικαλείται στο κείμενο αυτό ο Μαντίθεος; Να αιτιολογήσετε την απάντησή σας.*
16. ***«οὔτε ... οὔτε ... οὔτε» :*** *Τι προσπαθεί, κατά τη γνώμη σας, να πετύχει ο Μαντίθεος με την επανάληψη αυτή;*
17. ***«ὥστε πολύ ἄν δικαιότερον ... πιστεύοιτε»:*** *Σε ποιο συμπέρασμα καταλήγει ο ομιλητής ; Να διατυπώσετε αναλυτικά τα επιχειρήματα του.*

**§§ 4-8**

**Να ενώσετε τους αριθμούς με τα γράμματα. Δύο στοιχεία της στήλης Β περισσεύουν.**

|  |  |
| --- | --- |
| **Α** | **Β** |
| 1. πρό τῆς ἐν Ἑλλησπόντῳ συμφορᾶς | α) περίφραση |
| 1. εἤηθές ἐστιν - ἔλεγχος μέγιστος | β) σχήμα υπερβατό |
| 1. οὔτε .....οὔτε.......οὔτε | γ) σχήμα μετεωνυμίας |
| 1. φαίνονται ἔχοντες τοιαύτην γνώμην | δ) βραχυλογία |
| 1. πολλούς δ' αυτῶν στρατηγούς | ε) αντίθεση |
| 1. ὡς πεποιηκώς δεινόν τι | στ) έμφαση |
|  | ζ) υπερβολή |
|  | η) απροσδόκητο |

***ΤΡΑΠΕΖΑ ΘΕΜΑΤΩΝ***

***§§6-7***

**1.** Για ποιους λόγους ο Μαντίθεος θεωρεί την πινακίδα (*τὸ σανίδιον*) αναξιόπιστο στοιχείο ενοχής; **Μονάδες 10**

1. **α.** Με βάση το αρχαίο κείμενο να επιλέξετε από τις παρακάτω διατυπώσεις εκείνη με την οποία ολοκληρώνεται ορθά το νόημα (μονάδες 2), και στη συνέχεια να αιτιολογήσετε κάθε επιλογή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 2):

*Σύμφωνα με τους ισχυρισμούς του Μαντίθεου*

1. *α. όλοι όσοι είχαν ζήσει εκτός Αθήνας κατά την περίοδο του τυραννικού καθεστώτος αναγράφονταν στο σανίδιο με την ιδιότητα του ιππέα.*

*β. στο σανίδιο υπήρχαν παραλείψεις, καθώς δεν είχαν αναγραφεί με ακρίβεια όλοι όσοι είχαν παραδεχτεί ότι ήταν ιππείς κατά την περίοδο του τυραννικού καθεστώτος.*

1. *α. ήταν εύκολο να αλλοιώσει κανείς τα ονόματα που είχαν αναγραφεί στο σανίδιο.*

*β. ήταν δύσκολο να αλλοιώσει κανείς τα ονόματα που είχαν αναγραφεί στο σανίδιο.*

**β.** Να απαντήσετε τις παρακάτω ερωτήσεις:

1. «***ἐν τούτῳ γὰρ πολλοὶ μὲν τῶν ὁμολογούντων ἱππεύειν οὐκ ἔνεισιν***»: Σε ποια λέξη του αρχαίου κειμένου αναφέρεται ο Μαντίθεος με την αντωνυμία «***τούτῳ***»; (μονάδες 2)
2. «…***ἵνα τὰς καταστάσεις ἀναπράξητε παρ᾽ αὐτῶν***»: Σε ποιους αναφέρεται ο Μαντίθεος με την αντωνυμία «***αὐτῶν***»; (μονάδες 2)
3. «…***ἐν ἐκείνοις δὲ τοὺς ἱππεύσαντας ἀναγκαῖον ἦν ὑπὸ τῶν φυλάρχων ἀπενεχθῆναι***»: Σε τι αναφέρεται ο Μαντίθεος με την αντωνυμία «***ἐκείνοις***»; (μονάδες 2)
4. Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας **τις λέξεις/φράσεις** του αρχαίου κειμένου που την επιβεβαιώνουν (μονάδες 5):
   * + 1. *Ο Μαντίθεος υποστηρίζει ότι είναι ασφαλές τεκμήριο να εντοπίσει κάποιος τα ονόματα όσων υπηρέτησαν ως ιππείς την εποχή των Τριάκοντα με βάση το σανίδιο.*
       2. *Ο Μαντίθεος ισχυρίζεται ότι ονόματα πολιτών που απουσίαζαν από την Αθήνα την εποχή των Τριάκοντα περιλαμβάνονται στο σανίδιο.*
       3. *Ο Μαντίθεος διαβεβαιώνει ότι επέστρεψε στους φυλάρχους το χρηματικό επίδομα που έλαβε ως ιππέας.*
       4. *Ο Μαντίθεος αναφέρει ότι, αν οι φύλαρχοι δεν παρουσίαζαν αυτούς που είχαν πάρει το χρηματικό επίδομα, θα πλήρωναν οι ίδιοι το συγκεκριμένο ποσό.*
       5. *Ο Μαντίθεος καταλήγει στο συμπέρασμα ότι οι κατάλογοι που παραδίδονταν από τους φυλάρχους είναι πιο αξιόπιστο στοιχείο σε σχέση με το σανίδιο.*

***§§7-8***

1. Στο παραπάνω απόσπασμα ο Μαντίθεος διατυπώνει δύο συγκεκριμένα συμπεράσματα απευθυνόμενος στους βουλευτές. Να τα αναδιατυπώσετε με δικά σας λόγια. **Μονάδες 10**
2. Ποια διαπίστωση κάνει ο Μαντίθεος σχετικά με τους βουλευτές και σε ποιο συμπέρασμα καταλήγει; **Μονάδες 10**
3. Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτό τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 5):
4. *Ο Μαντίθεος εκφράζει την πεποίθηση ότι κανείς δεν μπορεί να αποδείξει την ενοχή του.*
5. *Ο Μαντίθεος προτρέπει τους βουλευτές να λάβουν υπόψη τους μόνο τους καταλόγους με τα ονόματα των ιππέων από τους οποίους εισπράχθηκαν τα αντίστοιχα επιδόματα.*
6. *Ο Μαντίθεος παραδέχεται ότι κάποιοι από τους πολίτες υπέφεραν εξαιτίας του.*
7. *Ο Μαντίθεος ισχυρίζεται ότι πολλοί από τους βουλευτές εκλέχθηκαν σε αυτό το αξίωμα, επειδή δεν είχαν υπηρετήσει στο ιππικό την εποχή των Τριάκοντα.*
8. *Ο Μαντίθεος καλεί μάρτυρα, για να επιβεβαιώσει τον χρόνο επιστροφής του στην Αθήνα.*

**7.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτό τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 5):

1. *Ο Μαντίθεος ισχυρίζεται ότι επέστρεψε ολόκληρο το επίδομα του ιππέα στο δημόσιο.*
2. *Ο Μαντίθεος υποστηρίζει την αξιοπιστία και την εγκυρότητα του σανιδίου.*
3. *Ο Μαντίθεος παραδέχεται ότι οι σύνδικοι, ως συνήγοροι του δημοσίου, τον κατηγόρησαν ότι δεν επέστρεψε το επίδομα του ιππέα.*
4. *Ο Μαντίθεος αρνείται την κατηγορία, επειδή θεωρεί ότι αποτελεί εμπόδιο στην έγκρισή του ως βουλευτή.*
5. *Ο Μαντίθεος ισχυρίζεται ότι ο μοναδικός λόγος της απολογίας του είναι ο έλεγχος της ψευδολογίας των κατηγόρων του.*

**8. α.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 3) και να τεκμηριώσετε κάθε απάντησή σας γράφοντας **τις λέξεις/φράσεις** του αρχαίου κειμένου που την επιβεβαιώνουν (μονάδες 3):

1. *Κατά τον Μαντίθεο το να έχει υπηρετήσει κανείς στο ιππικό την εποχή των Τριάκοντα δεν αποτελεί αιτία αποκλεισμού από το αξίωμα του βουλευτή.*
2. *Ο Μαντίθεος δηλώνει ότι ο μοναδικός λόγος της απολογίας του δεν είναι η κατηγορία, αλλά ο έλεγχος της συκοφαντίας των κατηγόρων του.*

**β.**«***πολλοὺς δ᾽ αὐτῶν στρατηγοὺς καὶ ἱππάρχους κεχειροτονημένους***»: Σε ποιους ακριβώς αναφέρεται ο Μαντίθεος με την αντωνυμία «***αὐτῶν***»; (μονάδες 4)

B. ΛΕΞΙΛΟΓΙΚΕΣ - ΣΗΜΑΣΙΟΛΟΓΙΚΕΣ ΑΣΚΗΣΕΙΣ

1. **Να γράψετε δύο παράγωγα και δύο σύνθετα ουσιαστικά από τα ρήματα:**

|  |  |  |  |  |
| --- | --- | --- | --- | --- |
| α) πέμπω |  |  |  |  |
| β) δίδωμι |  |  |  |  |
| γ) πάσχω |  |  |  |  |
| δ) ἔχω |  |  |  |  |

1. **«ἀλλότριος»-«ξένος»: Να γράψετε παράγωγα ή σύνθετα στα νέα ελληνικά για το ζεύγος των λέξεων.**
2. **Να γράψετε στην αρχαία ελληνική ένα συνώνυμο για τις παρακάτω λέξεις.**

|  |  |
| --- | --- |
| ἔρχομαι |  |
| μαρτυρῶ |  |
| σκοπῶ |  |
| γιγνώσκω |  |
| ἐξαμαρτάνω |  |
| πράττω |  |
| βούλομαι |  |

1. **Να συμπληρώσετε τις προτάσεις με παράγωγα των ρημάτων που δίνονται.**

|  |  |
| --- | --- |
| καθαιρέω - ῶ | Η \_\_\_\_\_\_\_\_\_\_\_\_\_\_\_\_\_ του στρατηγού. |
| ἐξαιρέω - ῶ | Έχει \_\_\_\_\_\_\_\_\_\_\_\_\_\_\_ ήθος, γι’ αυτό αποτελεί \_\_\_\_\_\_\_\_\_\_\_ στη  διαφθορά που επικρατεί. |
| δίδωμι | Πληρώνω τις \_\_\_\_\_\_\_\_\_\_\_\_\_. |
|  | Είναι \_\_\_\_\_\_\_\_\_\_\_ του ναού και η πράξη του λέγεται \_\_\_\_\_\_\_\_ |
| γιγνώσκω | Έχει πλήρη \_\_\_\_\_\_\_\_\_\_\_\_\_ του γεγονότος. |

1. **«κακῶς ποιῶ - κακῶς πάσχω»: Να γράψετε στα αρχαία ελληνικά το αντίθετο για καθεμιά από τις περιφράσεις και να το αποδώσετε μονολεκτικά στα νέα ελληνικά.**
2. **α) Ποια είναι η σημασία των παρακάτω σύνθετων ρημάτων του έρχομαι:**

|  |  |
| --- | --- |
| κατέρχομαι |  |
| διεξέρχομαι |  |
| μετέρχομαι |  |
| υπεισέρχομαι |  |
| ανέρχομαι |  |
| υπέρχομαι |  |

**β) Να γράψετε από ένα συνώνυμο των παρακάτω λέξεων με θέματα του ρ. έρχομαι:π.χ. διάβαση🡪 διέλευση**

αποχωρώ**🡪**

σύνοδος**🡪**

μύηση**🡪**

βατός**🡪**

εφορμώ**🡪**

θρασύτητα**🡪**

***ΤΡΑΠΕΖΑ ΘΕΜΑΤΩΝ***

***§§6-7***

Να αντιστοιχίσετε καθεμία νεοελληνική λέξη της στήλης Α με την **ετυμολογικά συγγενή** αρχαιοελληνική λέξη της στήλης Β. Δύο λέξεις στη στήλη Α περισσεύουν.

|  |  |
| --- | --- |
| **Α** | **Β** |
| 1. ένεση | α. ***σκοπεῖν*** |
| 2. μέγεθος | β. ***ἔνεισιν*** |
| 3. σκοπευτής | γ. ***μέγιστος*** |
| 4. σκεπή | δ. ***συνδίκοις*** |
| 5. δικηγόρος | ε. ***ἀπενεχθῆναι*** |
| 6. διένεξη |  |
| 7. ουσία |  |

Να αντιστοιχίσετε καθεμία νεοελληνική λέξη της στήλης Α με την **ετυμολογικά συγγενή** αρχαιοελληνική λέξη της στήλης Β. Δύο λέξεις στη στήλη Α περισσεύουν.

|  |  |
| --- | --- |
| **Α** | **Β** |
| 1. αντίδωρο | α. ***εὔηθές*** |
| 2. διένεξη | β. ***ἱππεύειν*** |
| 3. άλογο | γ. ***ἐγγεγραμμένοι*** |
| 4. απενεργοποίηση | δ. ***ἀπενεγκεῖν*** |
| 5. ανήθικος | ε. ***παραδοθέντα*** |
| 6. έφιππος |  |
| 7. αντιγραφή |  |

Να συμπληρώσετε τις παρακάτω περιόδους λόγου της Νέας Ελληνικής με το κατάλληλο **ομόρριζο** (απλό ή σύνθετο) της λέξης του αρχαίου διδαγμένου κειμένου που σας δίνεται, ώστε να ολοκληρωθεί  ορθά το νόημά τους:

* ***ἐψηφίσασθαι****: Έθεσε  ................................  για βουλευτής.*
* ***ἀναπράξηται****: Μετά το τροχαίο ατύχημα ο ειδικός ................................  εξέτασε τα αυτοκίνητα για να διαπιστωθούν οι ζημιές.*
* ***καταβαλόντα****: H ................................ των εθελοντών στον καθαρισμό των παραλιών της περιοχής ήταν σημαντική.*
* ***ἀποδείξειαν****: Η Μαρία μάς παρουσίασε ένα αντιπροσωπευτικό ................................  της ποιοτικής δουλειάς της.*
* ***ἐξαλειφθῆναι****: Στο τραύμα η μητέρα μού έβαλε ................................  .*

Να γράψετε ένα **σύνθετο ομόρριζο ουσιαστικό** της Νέας Ελληνικής, για καθεμία από τις παρακάτω λέξεις του αρχαίου διδαγμένου κειμένου: ***σκοπεῖν***, ***γνῶναι***, ***ἔχοντας***, ***πιστεύοιτε***, ***ἦν***.

Για καθεμία από τις παρακάτω λέξεις του αρχαίου διδαγμένου κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται **με διαφορετική σημασία** από αυτήν που έχει στο κείμενο: ***ὁμολογούντων, ἔλεγχος, καταστάσεις***, ***γράμμασιν***, ***ζημιοῦσθαι****.*

Μπορείτε να τη χρησιμοποιήσετε **σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο)**.

Να επιλέξετε από τη στήλη Β για καθεμία αρχαιοελληνική λέξη ή φράση της στήλης Α την **ορθή σημασία** της σύμφωνα με το αρχαίο διδαγμένο κείμενο:

|  |  |
| --- | --- |
| **Α** | **Β** |
| 1. ***εὔηθές ἐστιν*** | α. είναι ηθικό  β. είναι ανόητο |
| 1. ***οὐκ ἔνεισιν*** | α. δεν περιλαμβάνονται  β. δεν ενέχονται |
| 1. ***ἔνιοι τῶν ἀποδημούντων*** | α. κάποιοι που είχαν πεθάνει  β. κάποιοι που απουσίαζαν |
| 1. ***ἀναπράξητε*** | α. να εισπράξετε πίσω  β. να διαπράξετε |
| 1. ***αὐτοῖς ζημιοῦσθαι*** | α. να τιμωρηθούν οι ίδιοι  β. να ζημιώσουν αυτούς |

***§§7-8***

**7.** Για καθεμία από τις παρακάτω λέξεις του αρχαίου διδαγμένου κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται **με διαφορετική σημασία** από αυτήν που έχει στο κείμενο:

***κατάστασιν, γράμμασιν, δοκιμάζεσθαι, ἡγεῖσθε, μαρτύρησον***.

Μπορείτε να τη χρησιμοποιήσετε **σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο)**.

**8.** Για καθεμία από τις παρακάτω λέξεις του αρχαίου διδαγμένου κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται **με διαφορετική σημασία** από αυτήν που έχει στο κείμενο: ***καταβαλόντα, ζημιοῦσθαι, γράμμασιν****,* ***δεινόν, ἀποδείξας***.

Μπορείτε να τη χρησιμοποιήσετε **σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο)**.

1. Να επιλέξετε για καθεμία αρχαιοελληνική λέξη της στήλης Α την **ετυμολογικά συγγενή** της νεοελληνική λέξη της στήλης Β:

|  |  |
| --- | --- |
| **Α** | **Β** |
| 1. ***φυλάρχοις*** | α. αρχηγός  β. φυλλάδιο |
| 1. ***καταστάσεις*** | α. καταστολή  β. στάσιμο |
| 1. ***ἔξαρνος*** | α. άρνηση  β. εξάρθρωση |
| 1. ***πέπονθε*** | α. πάθος  β. πεπόνι |
| 1. ***Ἀνάβηθι*** | α. βυθός  β. βήμα |

1. Να επιλέξετε για καθεμία αρχαιοελληνική λέξη της στήλης Α την **ετυμολογικά συγγενή** της νεοελληνική λέξη της στήλης Β:

|  |  |
| --- | --- |
| **Α** | **Β** |
| 1. ***ἀποδείξειεν*** | α. δέκτης  β. δείκτης |
| 1. ***ἀπενεχθέντα*** | α. απέχθεια  β. αναφορά |
| 1. ***παραδοθέντα*** | α. έκδοση  β. εκδήλωση |
| 1. ***καταβαλόντα*** | α. επιβλαβής  β. περιβάλλον |
| 1. ***ἐξαλειφθῆναι*** | α. έλλειψη  β. επάλειψη |

1. Να συμπληρώσετε τις παρακάτω περιόδους λόγου της Νέας Ελληνικής με **σύνθετες ομόρριζες λέξεις** της μετοχής ***καταβαλόντα***, ώστε να ολοκληρωθεί ορθά το νόημά τους:

*• Εξαιτίας της πράξης του τιμωρήθηκε από τη διευθύντρια του σχολείου με ημερήσια …………………….*

*• Τον ………………………………… και τον σκότωσε.*

*• Ήταν πολύ ισχυρός χαρακτήρας και ήθελε πάντα να ……………………. τη γνώμη του.*

*• Την ερωτεύτηκε με την πρώτη ματιά! Ήταν ένας …………………………………… έρωτας.*

* *Δεν μπορούσε να ακούσει καθαρά τι του έλεγε, επειδή είχε πολλές ……………………. στο δίκτυο.*

1. Να συμπληρώσετε τις παρακάτω περιόδους λόγου της Νέας Ελληνικής με ομόρριζα (απλά ή σύνθετα) του ρήματος ***ἀποδείξειεν***, ώστε να ολοκληρωθεί ορθά το νόημά τους:

*• Μου δίνεις ένα ……………………, για να καταλάβω τι εννοείς;*

*• Γνωστή ηθοποιός παρουσίασε την …………………… μόδας διάσημου οίκου.*

*• Επειδή υπήρχαν πολλές …………………… φοροδιαφυγής, πραγματοποιήθηκαν σαρωτικοί έλεγχοι στην αγορά.*

*• Μην ξεχάσεις να πάρεις την …....................... .*

*• Η συμπεριφορά του ήταν ............................ . Δεν έχω κανένα παράπονο.*

**ΠΑΝΕΛΛΑΔΙΚΕΣ ΕΞΕΤΑΣΕΙΣ 2002**

Κείμενο διδαγμένο από το πρωτότυπο Λυσίου Ὑπὲρ Μαντιθέου, 7-8

Α. Από το κείµενο που σας δίνεται να µεταφράσετε στο τετράδιό σας το τµήµα "ἔτι δέ, ὦ βουλή ... καὶ µαρτύρησον". Μονάδες 10

**Β.** Να γράψετε στο τετράδιό σας τις απαντήσεις των παρακάτω ερωτήσεων:

**Β1.** Σύμφωνα με τα δεδομένα της παραγράφου 7, να εντοπίσετε τα εναντίον του Μαντιθέου ενοχοποιητικά στοιχεία και να διευκρινίσετε το περιεχόμενό τους. **(Μονάδες 15)**

**Β2.** Σε ποιο γεγονός αναφέρεται ο Μαντίθεος με τη φράση **"εἴπερ ἵππευσα, ... δοκιμάζεσθαι"** και ποια είναι η βαθύτερη επιδίωξή του; **(Μονάδες 15)**

**Β3.** Να αναφέρετε συνοπτικά τα είδη **πίστεων** της αρχαίας ρητορικής. **(**Μονάδες 4)

Σε ποιο απ' αυτά τα είδη ανήκουν τα **ενθυμήματα** και τι γνωρίζετε γι' αυτά;**(**Μονάδες 6**) [Μονάδες 10]**

**Β4.** Να γράψετε δύο ομόρριζα (απλά ή σύνθετα, της αρχαίας ή της νέας ελληνικής) από το β′ συνθετικό καθεμιάς από τις παρακάτω λέξεις: **ἀποδείξειεν, ἀπενεχθέντα, συνδίκοις, στρατηγούς, ἀνάβηθι** . **(Μονάδες 10)**

**ΠΑΡΑΛΛΗΛΑ ΚΕΙΜΕΝΑ**

1. **Λυσίας, *Δήμου καταλύσεως ἀπολογία* §18**

Στον λόγο του «*Δήμου καταλύσεως ἀπολογία*», ο ρήτορας προσπαθεί ν΄ αποδείξει ότι οι κατήγοροί του τον συκοφαντούν άδικα και ότι ο ίδιος την περίοδο των Τριάκοντα έδρασε ως δημοκράτης.

*Νομίζω, άνδρες δικαστές, ότι δε θα μισούσατε δίκαια αυτούς που στην περίοδο της ολιγαρχίας δεν είχαν πάθει κανένα κακό, ενώ πρέπει να οργίζεσθε εναντίον εκείνων που βασάνισαν το λαό, ούτε να νομίζετε εχθρούς όσους δεν έφυγαν (από την Αθήνα) αλλά αυτούς που σας εξόρισαν, ούτε αυτούς που επιδίωξαν να σώσουν την περιουσία τους αλλά αυτούς που αφαίρεσαν την περιουσία από άλλους, ούτε αυτούς που έμειναν στην πόλη για να σώσουν τη ζωή τους αλλά αυτούς που συνεργάστηκαν με τους τριάντα τυράννους γιατί ήθελαν να καταστρέψουν άλλους. Αν, πάλι, νομίζετε ότι πρέπει να εξοντώσετε εσείς όσους εκείνοι ξέχασαν να αδικήσουν, δε θα εξαιρεθεί κανένας πολίτης.*

Μτφρ. Γ.Α. Ράπτης

**Αφού διαβάσετε με προσοχή και τα δύο κείμενα (πρωτότυπο και μεταφρασμένο) που σας έχουν δοθεί, να συγκρίνετε τον τρόπο με τον οποίο και οι δύο κατηγορούμενοι προσπαθούν να αποδείξουν πως δεν υπήρξαν συνεργοί των Τριάκοντα τυράννων.**

**Μονάδες 10**

1. **Λυσίας,** ***Πρὸς Σίμωνα Ἀπολογία* §§2-3**

Ο Σίμωνας οδήγησε τον ομιλητή στο δικαστήριο του Αρείου Πάγου, με την κατηγορία ότι ο τελευταίος τον είχε τραυματίσει, αποσιωπώντας, ωστόσο, το γεγονός ότι τη συμπλοκή με τον κατηγορούμενο την είχε προκαλέσει ο ίδιος για λόγους ερωτικής αντιζηλίας. Το απόσπασμα που ακολουθεί είναι από το προοίμιο.

*Εάν, λοιπόν, κάποιοι άλλοι επρόκειτο να αποφασίσουν για μένα, πάρα πολύ θα φοβόμουν τη δίκη, επειδή βλέπω ότι και μαγειρέματα και τυχαία περιστατικά κάποτε γίνονται τέτοια, ώστε να συμβαίνουν στους δικαζόμενους πολλά αντίθετα προς την ορθοκρισία. Όμως, αφού ήρθα σε σας, ελπίζω να πετύχω το δίκαιο. Κυρίως αγανακτώ, κύριοι βουλευτές, γιατί θα αναγκαστώ να μιλήσω μπροστά σας για πράγματα, για τα οποία δε μιλούσα επειδή ντρεπόμουν, και ανέχτηκα τις αδικίες, αφού πολλοί επρόκειτο να γίνουν γνώστες της υπόθεσης μαζί με μένα. Επειδή όμως ο Σίμωνας με έφερε σε τέτοια ανάγκη, θα σας διηγηθώ όλα όσα έγιναν χωρίς να αποκρύψω τίποτα.*

Μτφρ. Γ. Α. Ράπτης

**Ποια κοινά στοιχεία για το ήθος των αντιπάλων τους παρουσιάζουν οι ομιλητές στα δύο κείμενα (πρωτότυπο - μεταφρασμένο) στο πλαίσιο της προσπάθειάς τους να αναιρέσουν τις κατηγορίες εις βάρος τους; Μονάδες 10**

**ΠΡΟΣΘΕΤΑ ΠΑΡΑΛΛΗΛΑ ΚΕΙΜΕΝΑ**

***§§6-7***

1. **Λυσίας, *Κατὰ Ἐρατοσθένους* §§32-33**

Ο ρήτορας Λυσίας κατηγορεί τον Ερατοσθένη, έναν από τους Τριάκοντα Τυράννους, ότι προκάλεσε τον φόνο του αδελφού του, του Πολέμαρχου. Ο λόγος εκφωνήθηκε το 403 π.Χ. από τον ίδιο τον ρήτορα.

*Και είχες χρέος, Ερατοσθένη, αν πραγματικά ήσουν ακέραιος άνθρωπος, να γίνεις πληροφοριοδότης για χάρη αυτών που ήταν να θανατωθούν άδικα και όχι να συλλαμβάνεις αυτούς που θα εξοντώνονταν άδικα. Οι πράξεις σου όμως αποκαλύπτουν έναν άνθρωπο που δε στενοχωριόταν, αλλά αντίθετα χαιρόταν με όσα γίνονταν. Επομένως, οι δικαστές* *πρέπει να στηρίξουν την ψήφο τους στα έργα και όχι στα λόγια σου· να χρησιμοποιήσουν ως αποδείξεις για τα όσα τότε έλεγες τα όσα ξέρουν ότι έκανες, αφού δεν είναι δυνατό να παρουσιαστούν μάρτυρες για κείνα. Γιατί εμείς δεν είχαμε δικαίωμα όχι μόνο να είμαστε παρόντες στις συζητήσεις σας, αλλά ούτε καν να βρισκόμαστε στο σπίτι μας. Έτσι, εσείς έχετε τη δυνατότητα, μολονότι έχετε διαπράξει κάθε κακό εναντίον της πόλης, να διεκδικήσετε για τον εαυτό σας κάθε καλό.*

Μτφρ. Ν.Χ. Χουρμουζιάδης

1. **Λυσίας, *Περὶ τῆς Εὐάνδρου δοκιμασίας* §§9-10**

Στην Αθήνα το 383 π.Χ. ο Εύανδρος κρίνεται για τη θέση του επώνυμου άρχοντα της πόλης. Ο ομιλητής, κατήγορος του Εύανδρου, επιτίθεται εναντίον του, καταλογίζοντάς του συνεργασία με τους Τριάκοντα τυράννους και απόπειρα εξαπάτησης των βουλευτών.

*Αυτά κυρίως να εξετάσετε· κι εκείνο να αναλογιστείτε, ότι δηλαδή αυτός που θέσπισε το νόμο για τη «δοκιμασία», τον θέσπισε κατεξοχήν για όσους άσκησαν εξουσία κατά τη διάρκεια της ολιγαρχίας, πιστεύοντας πως είναι παρανοϊκό αν εκείνοι, εξαιτίας των οποίων καταλύθηκε η δημοκρατία, θα κυβερνήσουν πάλι στην ίδια την πόλη και θα γίνουν κυρίαρχοι, στους νόμους και στην πόλη, την οποία διοικώντας λίγο νωρίτερα, τόσο αισχρά και βάναυσα την έβλαψαν. Ώστε πρέπει να μην «πάρετε στα αψήφιστα» τη διαδικασία της «δοκιμασίας» κι ούτε να υποβαθμίσετε την υπόθεση θεωρώντας την ασήμαντη, αλλά να έχετε τα μάτια σας ορθάνοιχτα· γιατί, από τη σωστή άσκηση της εξουσίας από τον κάθε άρχοντα χωριστά σώζεται το πολίτευμα και η πόλη. Και αν εξεταζόταν τώρα για να εγκριθεί η εκλογή του ως βουλευτή ή διότι, ανήκοντας αυτός στους ιππείς, την εποχή των τριάντα τυράννων είχε συμπεριληφθεί και γραφτεί το όνομά του στις ξύλινες πινακίδες, θα τον αποκλείατε (από το αξίωμα) χωρίς την ανάγκη παράστασης κατηγόρου. Τώρα, που αποδεικνύεται αναντίρρητα ότι όχι μόνο υπηρέτησε στην τάξη των ιππέων και όχι μόνο ότι χρημάτισε βουλευτής, αλλά ότι ήταν υπονομευτής της δημοκρατίας, δεν θα κάνατε ανοησία, αν δείξετε ότι δεν έχετε την ίδια γνώμη γι’ αυτόν;*

Μτφρ. Γ. Α. Ράπτης

1. **Ὅμηρος, *Ἰλιάς* Ζ 166-183**

Ο Γλαύκος αφηγείται στον Διομήδη την ιστορία του προγόνου του, Βελλεροφόντη, τον οποίο συκοφάντησε η βασίλισσα Άντεια στον σύζυγό της και βασιλιά του Άργους, Προίτο.

*Και ο βασιλέας χόλωσε, πλην να φονεύσει ξένον*   
*εντράπη και τον έστειλε να υπάγει στην Λυκίαν·*   
*και μέσα εις κλειστόν πίνακα του έδωκε σημεία,*   
*που χάραξε κακόβουλα με νόημα θανάτου,*   
*του πενθερού του να δειχθούν δια να τον αφανίσει·*  170  
*και με το άγιο των θεών προβόδισμα κινούσε*   
*προς την Λυκίαν κι έφθασεν εκεί που ο Ξάνθος ρέει·*   
*και ο βασιλέας πρόθυμα τον τίμησε κι εννέα*   
*ημέρες τον εξένισε κι έσφαξ᾽ εννέα μόσχους.*   
*Αλλ᾽ ως η αυγή στον ουρανόν ερόδισε η δεκάτη*  175  
*εκείνος τον εξέτασε κι εζήτα να γνωρίσει*   
*ό,τι σημάδι του ᾽φερεν απ᾽ τον γαμβρόν του Προίτον.*   
*Και ως έλαβε τ᾽ ολέθριο σημάδι του γαμβρού του,*   
*πρώτον την φρικτήν Χίμαιραν τον στέλνει να φονεύσει·*   
*και αυτή γένος ανθρώπινο δεν ήταν, αλλά θείον,*  180  
*δράκος οπίσω, λέοντας εμπρός, στην μέσην αίγα,*   
*κι ήσαν τα σπλάχνα της φωτιά και φλόγες η πνοή της.*   
*Την φόνευσ᾽ όμως, θαρρετός στα θεϊκά σημεία·*

Μτφρ. Ι. Πολυλάς

***§§7-8***

1. **Ἀριστοτέλης, *Ῥητορικὴ* 1396b**

Ο φιλόσοφος ορίζει τη ρητορική ως τέχνη της πειθούς, ταξινομεί τους τρόπους πειθούς (επίκληση στη λογική, στο συναίσθημα και στο ήθος του ομιλητή) και προσθέτει ότι ο ρήτορας μεταχειρίζεται τους ρητορικούς συλλογισμούς, τα *ἐνθυμήματα* και τα *παραδείγματα*.

*Δύο είδη ενθυμημάτων υπάρχουν: μερικά αποδεικνύουν ότι κατιτί είναι ή δεν είναι, κάποια άλλα ελέγχουν· τα δύο αυτά είδη διαφέρουν μεταξύ τους όπως ο έλεγχος και ο συλλογισμός στη διαλεκτική. Στο αποδεικτικό ενθύμημα συνάγεται συμπέρασμα από προτάσεις που το περιεχόμενό τους είναι κοινής αποδοχής, ενώ στο ελεγκτικό ενθύμημα συνάγεται συμπέρασμα που δεν είναι αποδεκτό από τον αντίπαλο.*

1. **Λυσίας*, Κατὰ Φίλωνος δοκιμασίας* §§9-11**

Στον λόγο αυτόν, που εκφωνείται κατά τη διαδικασία της δοκιμασίας του Φίλωνα, ο κατήγορος–βουλευτής προσπαθεί να αποδείξει ότι ο δοκιμαζόμενος είναι ανάξιος να αναλάβει το βουλευτικό αξίωμα.

*Επιπλέον, αυτός δεν άλλαξε στάση, όπως (έκαναν) μερικοί πολίτες, όταν είδαν να έχουν επιτυχίες για όσα έκαναν οι προερχόμενοι από τη Φυλή, ούτε έκρινε σκόπιμο να συμμετάσχει σε καμιά από αυτές τις επιτυχίες, επειδή ήθελε να επιστρέψει στη (χώρα του) με την προϋπόθεση ότι (οι δημοκρατικοί) θα είχαν πετύχει το σκοπό τους παρά να επανέλθει μαζί μ' αυτούς, αφού κατορθώσει κάτι από αυτά που συμφέρουν τη δημοκρατία. Ούτε ήρθε στον Πειραιά ούτε μπήκε (εθελοντικά) σε στρατιωτική παράταξη. Και, βέβαια, εκείνος που τολμούσε να σας προδίδει, αν και έβλεπε ότι υπερισχύετε, τι άραγε θα έκανε αν δεν πετυχαίνατε αυτά που θέλαμε; Όσοι λοιπόν λόγω προσωπικής τους συμφοράς δεν πήραν μέρος στους κινδύνους της πόλης είναι άξιοι να τύχουν κάποια συγχώρεση. Γιατί κανείς δε δυστυχεί με τη θέλησή του. Όσοι έκαναν όμως αυτό σκόπιμα (δεν συμμετείχαν), είναι ανάξιοι κάθε συγνώμης. Γιατί αυτό το έκαναν όχι από δυστυχία αλλά από δόλο. Κι έγινε συνήθεια να θεωρείται δίκαιο από όλους τους ανθρώπους για τις ίδιες αδικίες να οργίζονται περισσότερο με εκείνους (που αδικούν), αν και μπορούν να μην το κάνουν, να συγχωρούν δε τους φτωχούς ή τους ανάπηρους, επειδή νομίζουν ότι αυτοί αδικούν ακούσια.*

Μτφρ. Γ.Α. Ράπτης

***§§8-9***

1. **Ἀριστοτέλης, *Ἀθηναίων Πολιτεία* §§55.2-55.4**

Στο δεύτερο μέρος της πραγματείας του ο Αριστοτέλης περιγράφει τους διοικητικούς θεσμούς και τον τρόπο λειτουργίας του σύγχρονού του αθηναϊκού πολιτεύματος. Στο κείμενο που ακολουθεί αναφέρεται στον τρόπο ανάδειξης και τη *δοκιμασία* των Εννέα αρχόντων.

*Παλαιότερα δεν αναλάμβανε εξουσία όποιος αποδοκιμαζόταν από τη βουλή, αλλά τώρα μπορεί να κάνει έφεση στο δικαστήριο, του οποίου η απόφαση είναι τελεσίδικη. Όταν γίνεται η κρίση, ρωτούν: «Ποιος είναι ο πατέρας σου και σε ποιον δήμο ανήκεις και ποιος είναι ο πάππος σου, ποια η μητέρα σου και ποιος ο πατέρας της μητέρας σου και από ποιους δήμους;» Μετά τον ρωτούν αν συμμετέχει στη λατρεία του Πατρώου Απόλλωνα και του Ερκείου Δία και πού βρίσκονται τα ιερά τους. Ύστερα, αν έχει οικογενειακούς τάφους και πού βρίσκονται, έπειτα αν φροντίζει τους γονείς του και αν πληρώνει τους φόρους και αν έχει υπηρετήσει τη θητεία του. Αφού του απευθύνει (ο πρόεδρος) αυτές τις ερωτήσεις, του λέει: «Φώναξε τώρα μάρτυρες για όσα είπες». Και όταν παρουσιάσει τους μάρτυρές του, ρωτούν: «Έχει κανείς κάποια κατηγορία εναντίον του;» Κι αν υπάρχει κάποιος κατήγορος, το δικαστήριο του δίνει το λόγο και μετά ο κατηγορούμενος απολογείται.*

Μτφρ. Α. Παναγόπουλος

1. **Λυσίας, *Κατὰ Φίλωνος δοκιμασίας* §§33-34**

Στον λόγο αυτόν, που εκφωνείται κατά τη διαδικασία της *δοκιμασίας* του Φίλωνα, ο κατήγορος – βουλευτής προσπαθεί να αποδείξει ότι ο δοκιμαζόμενος είναι ανάξιος να αναλάβει το βουλευτικό αξίωμα.

*Ο μόνος λοιπόν, κύριοι βουλευτές, που δε θα αγανακτούσε δίκαια, αν δεν πάρει (το βουλευτικό αξίωμα) είναι ο Φίλωνας. Γιατί, δε στερείτε εσείς τώρα την τιμή από αυτόν αλλά ο ίδιος τότε (τη) στέρησε από τον εαυτό του, όταν δεν έκρινε άξιο να ταχθεί στο πλευρό σας, για να υπερασπιστεί αυτήν (την βουλή), όπως ακριβώς τώρα ήρθε με προθυμία για να εκλεγεί (βουλευτής). Νομίζω ότι έχουν ειπωθεί αρκετά, αν και πολλά παρέλειψα βέβαια. Αλλά νομίζω ότι εσείς και χωρίς αυτά (τις παραλείψεις) θα καταλάβετε αυτά που συμφέρουν την πόλη. Γιατί, δεν πρέπει να χρησιμοποιείτε άλλες αποδείξεις για εκείνους που αξίζει να είναι βουλευτές παρά τους εαυτούς σας, τι λογής όντας για την πόλη κριθήκατε άξιοι για βουλευτές. Γιατί, οι πράξεις αυτού αποτελούν καινοφανές παράδειγμα και είναι ξένες με κάθε δημοκρατικό πολίτευμα.*

Μτφρ. Γ.Α. Ράπτης

**4η ΔΙΔΑΚΤΙΚΗ ΕΝΟΤΗΤΑ §§ 9-10**

**ΔΙΗΓΗΣΙΣ-ΑΠΟΔΕΙΞΙΣ**

**Βʹ ΜΕΡΟΣ §§9-19: Η ΠΑΡΟΥΣΙΑΣΗ ΤΟΥ ΗΘΟΥΣ ΤΟΥ ΜΑΝΤΙΘΕΟΥ**

**ΚΕΙΜΕΝΟ**

|  |  |  |
| --- | --- | --- |
| **Δεύτερη πρόθεσις:**  **Ο Μαντίθεος θα**  **απολογηθεί σύντομα**  **για τη ζωή του**  **Συμπεριφορά του**  **Μαντιθέου στην**  **ιδιωτική ζωή** | **9.** Πε­ρὶ μὲν τοί­νυν αὐ­τῆς τῆς αἰ­τί­ας  οὐκ οἶδ᾿  ὅ,τι δεῖ  πλεί­ω λέ­γειν ·  δο­κεῖ δέ μοι, ὦ βου­λή,  ἐν μὲν τοῖς ἄλ­λοις ἀ­γῶ­σι  πε­ρὶ αὐ­τῶν μό­νων τῶν κα­τη­γο­ρη­μέ­νων προ­σή­κειν ἀ­πο­λο­γεῖσθαι,  ἐν δὲ ταῖς δο­κι­μα­σί­αις  δί­και­ον εἶ­ναι  πα­ντὸς τοῦ βί­ου λό­γον δι­δό­ναι.  δέ­ο­μαι οὖν ὑ­μῶν  μετ᾿ εὐ­νοί­ας ἀ­κρο­ά­σα­σθαί μου.  ποι­ή­σο­μαι δὲ τὴν ἀ­πο­λο­γί­αν  ὡς ἂν δύ­νω­μαι δι­ὰ βρα­χυ­τά­των.  **10.** ᾿Ε­γὼ γὰρ πρῶ­τον μέν,  οὐ­σί­ας μοι οὐ πολ­λῆς κα­ταλει­φθεί­σης  δι­ὰ τὰς συμ­φο­ρὰς  καί τὰς τοῦ πα­τρός  καὶ τὰς τῆς πό­λε­ως,  δύ­ο μὲν ἀ­δελ­φὰς ἐ­ξέ­δω­κα  ἐ­πι­δοὺς τρι­ά­κο­ντα μνᾶς ἑ­κα­τέ­ρᾳ,  πρὸς τὸν ἀ­δελ­φὸν δ᾿ οὕ­τως  ἐ­νει­μά­μην  ὥ­στ᾿ ἐ­κεῖ­νον πλέ­ον ὁ­μο­λο­γεῖν ἔ­χειν ἐ­μοῦ τῶν πα­τρῴ­ων,  καὶ πρὸς τοὺς ἄλ­λους ἅ­πα­ντας  οὕ­τως βε­βί­ω­κα  ὥ­στε μη­δε­πώ­πο­τέ  μοι μη­δὲ πρὸς ἕ­να μη­δὲν ἔ­γκλη­μα γε­νέ­σθαι. | **9.** Σχε­τι­κά λοι­πόν μ' αυ­τή την κα­τη­γο­ρί­α  δε γνω­ρί­ζω  γι­α ποι­ο σκο­πό πρέ­πει  να λέ­ω πε­ρισ­σό­τε­ρα·  μου φαί­νε­ται ό­μως, κύριοι βου­λευ­τές,  ό­τι α­φε­νός στους άλ­λους δι­κα­στι­κούς α­γώ­νες  ται­ρι­ά­ζει να α­πο­λο­γεί­ται (κανείς) σχε­τι­κά μό­νο με τις ί­δι­ες τις κα­τη­γο­ρί­ες,  α­φε­τέ­ρου στις δο­κι­μα­σί­ες  (ό­τι) εί­ναι δί­και­ο  να δί­νει λό­γο (να λο­γο­δο­τεί) γι­α ό­λες τις πρά­ξεις της ζω­ής του.  Σας πα­ρα­κα­λώ λοι­πόν  να με α­κού­σε­τε προ­σε­κτι­κά με ευνοϊκή διάθεση.  Θα δι­α­τυ­πώ­σω ό­μως την α­πο­λο­γί­α (μου) ό­σο τυ­χόν μπο­ρώ συ­ντο­μό­τα­τα.  **10.** Ε­γώ κα­ταρ­χήν,  πα­ρό­λο που δεν κλη­ρο­νό­μη­σα με­γά­λη πε­ρι­ου­σί­α  ε­ξαι­τί­ας των συμ­φο­ρών  και του πα­τέ­ρα  και της πό­λης  πά­ντρε­ψα δύ­ο α­δελ­φές,  α­φού έ­δω­σα προί­κα στην κα­θε­μι­ά τρι­ά­ντα μνες,  και με τον α­δελ­φό μου μοι­ρά­στη­κα  έ­τσι (την πε­ρι­ου­σί­α)  ώ­στε ε­κεί­νος να πα­ρα­δέ­χε­ται ό­τι έ­χει με­γα­λύ­τε­ρο με­ρί­δι­ο από μένα της πα­τρι­κής πε­ρι­ου­σί­ας,  και α­πέ­να­ντι σ᾿ ό­λους τους άλ­λους  έ­χω τη­ρή­σει τέ­τοι­α στά­ση ζω­ής  ώ­στε πο­τέ μέ­χρι τώ­ρα  να μη δώ­σω κα­μι­ά α­φορ­μή  πα­ρα­πό­νου ού­τε σ᾿ έ­να (συ­μπο­λί­τη μου). |

**ΓΛΩΣΣΙΚΑ ΣΧΟΛΙΑ**

**§9**

**1) αἰτία**: α)αιτία, αφορμή.// β)κατηγορία, ψόγος.

**αἰτιάομαι-ῶμαι**: κατηγορώ (συνώνυμο το **ἐγκαλῶ**, πρβλ. ἔγκλημα).

**ἐν αἰτίᾳ ἔχω τινά:** κατηγορώ κάποιον.

**2) ὁ ἀγών (<ἄγω):** δικαστικός αγώνας, δίκη.

**3) τὰ κατηγορημένα: (**ουσιαστικοποιημένη μετοχή**)** οι κατηγορίες.

**4) προσήκει** (απρόσωπο ρήμα): ταιριάζει, αρμόζει.

**οἱ προσήκοντες:** οι συγγενείς.

**5) λόγον δίδωμι:** λογοδοτώ.

**6) δέομαι (+γενική+τελικό απαρέμφατο):** παρακαλώ κάποιον να κάνει κάτι.

**7) ἀκροάομαι-ῶμαι:** ακούω προσεκτικά.

**8) δύνωμαι:** α´ εν. πρόσ. υποτακτικής ενεστώτα του ρήματος δύναμαι : μπορώ.

**9) βραχύς-εῖα-ύ:** σύντομος.

**διὰ βραχυτάτων:** όσο το δυνατόν συντομότερα.

**§ 10**

**1) οὐσία** (< **εἰμί**): περιουσία.

**2) καταλειφθείσης:** μετοχή παθητικού αορίστου α´, θηλυκού γένους του ρήματος καταλείπομαι.

**καταλείπω τινί τι:** αφήνω/κληροδοτώ κάτι σε κάποιον.

**3) ἐκδίδωμι θυγατέρα/ἀδελφήν:** παντρεύω.

**4) ἐπιδούς:** μετοχή αορίστου β´ του ρήματος ἐπιδίδωμι: δίνω προίκα, προικίζω.

**5) ἑκάτερος-τέρα-τερον:** (αόριστη επιμεριστική αντωνυμία) καθένας από τους δύο.

**6) ἐνειμάμην:** α´ ενικό πρόσωπο οριστικής αορίστου του ρήματος νέμομαι: μοιράζομαι κάτι (με κάποιον).

**7) τὰ πατρῷα:** η πατρική περιουσία (ουσιαστικοποιημένο επίθετο: πατρῷος-α-ον: πατρικός).

**8) βεβίωκα:** α´ ενικό πρόσωπο οριστικής παρακειμένου του ρήματος ζήω-ῶ.

**9) μηδεπώποτε: (**χρονικό επίρρημα**)** ποτέ ως τώρα.

**10) μηδὲ πρὸς ἕνα:** ΤΜΗΣΗ, αντί **πρός μηδένα.**

**11) ἔγκλημα (< ἐν+καλῶ):** παράπονο, κατηγορία, μομφή.

**ΠΡΟΣΟΧΗ!**

**ἔγκλημα (α.ε.):** κατηγορία, κατεγγελία, μομφή, διαμαρτυρία.

**ἔγκλημα (ν.ε.):** παράνομη/ανήθικη πράξη.

**12) γενέσθαι:** απαρέμφατο αορίστου β´ του ρήματος γίγνομαι.

**ΕΤΥΜΟΛΟΓΙΚΑ - ΛΕΞΙΛΟΓΙΚΑ ΣΧΟΛΙΑ**

**§ 9**

* **αἰτία**

**ο­μόρ­ρι­ζα:** αι­τί­α, αί­τι­ο, αι­τί­α­ση (:μομ­φή, κα­τη­γο­ρί­α, πα­ρά­πο­νο), αι­τι­α­τό (:το α­πο­τέ­λε­σμα μι­ας αι­τί­ας, π­χ. φω­τι­ά → αί­τι­ο, κα­πνός → αι­τι­α­τό), αι­τι­ο­λό­γη­ση, αι­τι­ο­λο­γώ, αι­τι­ο­λο­γί­α, αι­τι­ο­λο­γη­μέ­νος, αι­τι­ο­λο­γι­κός, αί­τι­ος, υ­παί­τι­ος, α­ναί­τι­ος, αι­τι­ό­τη­τα, αι­τι­ώ­δης, αι­τι­ώ­μαι (:κα­τη­γο­ρώ), αι­τι­α­τι­κή (πτώ­ση).

**συ­νώ­νυ­μα:** κα­τη­γο­ρί­α, αἰ­τί­α­σις, ἔ­γκλη­μα, μομ­φή.

* **μό­νων**

**ο­μόρ­ρι­ζα:** μό­νος, μο­νός, μο­νά­δα, μο­να­δι­κός, μο­να­δι­κό­τη­τα, μο­νά­ζω, μο­να­χι­κός, μο­να­χός, μο­νά­χος, μο­να­χι­κό­τη­τα, μο­να­χι­σμός, α­πο­μο­νώ­νω, α­πο­μό­νω­ση, μο­νώ­νω, μό­νω­ση, μο­νή­ρης, μο­νο­γρα­φή, μο­νο­θέ­σι­ος, μο­νο­λε­κτι­κός, μο­νο­κόμ­μα­τος, μο­νο­με­ρής, μο­νό­πλευ­ρος, μο­νο­μα­χώ, μο­νο­μά­χος, μο­νό­δρο­μος, μο­νο­ή­με­ρος, μο­νο­κα­τοι­κί­α, μο­νο­λο­γώ, μο­νό­λο­γος, μο­νο­λε­κτι­κός, μο­νο­με­ρής, μο­νο­μέ­ρει­α, μο­νο­μι­άς, μο­νο­πά­τι, μο­νο­πώ­λι­ο, μο­νω­δί­α, μο­να­χο­παί­δι κ.ά.

* **προ­σή­κειν < προ­σή­κει < πρός+ἥ­κω (:έ­χω έρ­θει)**

**ο­μόρ­ρι­ζα:** προ­ση­κό­ντως (:ό­πως ται­ρι­ά­ζει, ό­πως εί­ναι σω­στό), προ­σή­κων-ου­σα-ον (:πρέ­πων, ται­ρι­α­στός), το προ­σή­κον (:το χρέ­ος), το κα­θή­κον, α­νή­κω.

**συ­νώ­νυ­μα:** ἁρ­μό­ζει, πρέ­πει.

* **ἀ­κρο­ά­σα­σθαι < ἀ­κρο­άο­μαι-ῶ­μαι < ἀ­κρ+οὖς**

**ο­μόρ­ρι­ζα:** α­κρό­α­ση, α­κρό­α­μα, α­κρο­α­τής, α­κρο­α­τή­ρι­ο, α­κρο­α­στι­κός, α­κρο­ά­ζο­μαι, α­κρο­α­μα­τι­κός, α­κρο­α­μα­τι­κό­τη­τα, α­φου­γκρά­ζο­μαι.

**συ­νώ­νυ­μο:** ἀ­κού­ω.

* **δύ­νω­μαι < δύ­να­μαι**

**ο­μόρ­ρι­ζα:** δύ­να­μαι, δύ­να­μη, α­δυ­να­μί­α, δυ­να­μι­κή, δυ­να­μι­κό, δυ­να­μι­κός, δυ­να­μι­κό­τη­τα, δυ­να­μι­σμός, δυ­να­μί­της, δυ­να­μι­τί­ζω, εν­δυ­να­μώ­νω, εν­δυ­νά­μω­ση, δυ­να­μώ­νω, δυ­να­μω­τι­κός, δυ­νά­στης, δυ­να­στεί­α, δυ­να­στεύ­ω, δυ­να­τός, α­δύ­να­τος, α­δύ­να­μος, δυ­να­τό­τη­τα, δυ­νη­τι­κός, δυ­νη­τι­κά, δυ­να­τά, δυ­να­μι­κά, α­δυ­να­τί­ζω, α­δυ­νά­τι­σμα, α­δυ­να­τώ.

**συ­νώ­νυ­μο:** οἷ­ός τ' εἰ­μι.

**α­ντώ­νυ­μα:** ἀ­σθε­νῶ, ἀ­δυ­να­τῶ.

* **βρα­χυ­τά­των < βρα­χύς-εῖ­α-ύ**

**ο­μόρ­ρι­ζα:** βρα­χύς, βρα­χύ­βι­ος, βρα­χυ­βι­ό­τη­τα, βρα­χυ­γρα­φί­α (:συ­ντο­μο­γρα­φί­α), βρα­χυ­κα­τά­λη­κτος, βρα­χυ­κύ­κλω­μα, βρα­χυ­κυ­κλώ­νω, βρα­χυ­κύ­κλω­ση, βρα­χυ­λο­γί­α/-λό­γος, βρα­χυ­λο­γι­κός, βρά­χυν­ση, βρα­χύ­νω, βρα­χυ­πρό­θε­σμος, βρα­χύ­σω­μος, βρα­χυ­χρό­νι­ος, βρα­χύ­χρο­νος, βρα­χύ­τη­τα, βρα­χέ­ως, βρα­χί­ο­νας.

**§ 10**

* **ἐ­νει­μά­μην < νέ­μο­μαι**

**ο­μόρ­ρι­ζα:** νό­μος, έν­νο­μος, πα­ρά­νο­μος, πα­ρα­νο­μί­α, νο­μι­κός, νο­μι­κή, νό­μι­μος, νο­μι­μο­ποι­ώ, νο­μι­μο­ποί­η­ση, νο­μι­μο­φα­νής, νό­μος, νο­μή (: βο­σκή, βο­σκο­τό­πι), παι­δο­νό­μος, κα­τα­νέ­μω, δι­α­νέ­μω, δι­α­νο­μή, δι­α­νο­μέ­ας, α­πο­νέ­μω, α­πο­νο­μή, Νέ­με­ση, νο­μά­δες, νο­μί­ζω, νό­μι­σμα, νο­μι­σμα­τι­κός, νο­μι­σμα­το­κο­πεί­ο, ευ­νο­μού­μαι (:κυ­βερ­νι­έ­μαι με κα­λούς νό­μους), αυ­τό­νο­μος, αυ­το­νο­μί­α, νο­μάρ­χης, νο­μαρ­χί­α, νο­μί­α­τρος, νο­μι­μό­φρων, νο­μι­μο­φρο­σύ­νη, νο­μο­θε­σί­α, νο­μο­θέ­της, νο­μο­θε­τι­κός, νο­μο­λο­γί­α, νο­μο­μα­θής, νο­μο­τα­γής, νο­μο­σχέ­δι­ο, νο­μο­τέ­λει­α, υ­πό­νο­μος, υ­πο­νο­μεύ­ω, υ­πο­νό­μευ­ση.

* **βεβίωκα < ζήω-ῶ**

**ο­μόρ­ρι­ζα:** ζω­ή, ζω­η­ρός, ζω­η­ρεύ­ω, ζω­η­ρό­χρω­μος, ζω­τι­κός, ζώ­ο, ζω­ι­κός, ζω­έ­μπο­ρος, ζω­ό­μορ­φος, ζω­ό­φι­λος, ζω­ο­τρο­φή, ζω­ο­λο­γί­α, ζω­ο­κλο­πή, ζω­ο­κτο­νί­α, ζω­γρα­φί­ζω, ζω­γρα­φι­κή, ζω­γρα­φι­κός, ζω­γρα­φι­στός, ζώ­δι­ο, ζω­δι­α­κός, ζω­ντα­νός, ζω­ντα­νεύ­ω, ζω­ντά­νι­α, ζω­ντο­χή­ρος/-α, α­να­ζω­ο­γο­νώ, α­να­ζω­ο­γό­νη­ση, ζω­ο­δό­της/-τρα, κα­λο-/κα­κο­ζω­ι­σμέ­νος, ζω­ο­δό­χος, ζω­ο­ποι­ός, ζω­ύ­φι­ο, ζω­φό­ρος/ζω­ο­φό­ρος, ε­πι­ζώ, συ­ζώ, η ζή­ση (βλ. και λε­ξι­λο­γι­κά σχό­λι­α § 1).

**συ­νώ­νυ­μα:** δι­αι­τῶ­μαι, βι­όω-ῶ.

**α­ντώ­νυ­μα:** ἀ­πο­θνῄ­σκω, τε­λευ­τά­ω-ῶ.

* **ἔ­γκλη­μα < ἐν+κα­λῶ**

**ο­μόρ­ρι­ζα:** κά­λε­σμα, κα­λε­σμέ­νος, κλή­ση, κλη­τεύ­ω, κλη­τή­ρας, κλη­τι­κός, κλητική (πτώση), ε­γκα­λώ (:κα­ταγ­γέλ­λω, μη­νύ­ω), έ­γκλη­μα/-ί­ας, ε­γκλη­μα­τι­κός/-ι­κό­τη­τα, εγκληματο­λό­γος/­λο­γί­α, ε­γκλη­μα­τώ, έ­γκλη­ση (:κα­ταγ­γε­λί­α, μή­νυ­ση), ε­γκλη­τή­ρι­ο, έκ­κ­λη­ση, εκ­κ­λη­σί­α, εκ­κ­λη­σί­α­σμα/-σμός, /-σι­α­στι­κός, συ­γκα­λώ, σύ­γκλη­ση, σύ­γκλη­τος, συ­γκλη­τι­κός, προ­σκα­λώ, πρό­σκλη­ση, προ­σκλη­τή­ρι­ο, προ­κα­λώ, πρό­κλη­ση, προ­κλη­τι­κός, α­να­κα­λώ, α­νά­κλη­ση, α­να­κλη­τι­κός, πα­ρα­κα­λώ, πα­ρά­κλη­ση, πα­ρα­κλη­τι­κός, α­πο­κα­λώ, ε­πι­κα­λού­μαι, ε­πί­κλη­ση, αυ­τό­κλη­τος, ε­τε­ρό­κλη­τος.

* **γενέσθαι < γίγνομαι**

**ο­μόρ­ρι­ζα:** **(θ. γεν-)** γέ­νος, γέ­νε­ση, γε­νε­ά, γε­νε­α­λο­γί­α, γε­νι­ά, γε­νέ­τει­ρα, γε­νέ­θλι­ος, γε­νέ­θλι­α, ευ­γε­νής, ευ­γε­νι­κός, ευ­γέ­νει­α, α­γε­νής, α­γέ­νει­α, συγ­γε­νής, συγ­γέ­νει­α, πρω­το­γε­νής, γε­νε­τι­κός, γε­νε­τι­κή, γε­νε­σι­ουρ­γός, γε­νε­τή­σι­ος, γη­γε­νής, οι­κο­γέ­νει­α, προ­γε­νέ­στε­ρος, εν­δο­γε­νής, ε­ξω­γε­νής, πα­λιγ­γε­νε­σί­α, πα­θο­γέ­νει­α, γε­νι­κός, γε­νι­κεύ­ω, γε­νί­κευ­ση, γε­νι­κο­λό­γος, γε­νι­κο­λο­γί­α.

**(θ. γον-)** γό­νος, γο­νι­ός, γο­νί­δι­ο, έκ­γο­νος (:εγ­γο­νός), εγ­γο­νός, εγ­γο­νή, γο­νι­μό­τη­τα, γο­νι­κός, πα­θο­γό­νος, ρυ­πο­γό­νος, γο­νή (:παι­δί, α­πό­γο­νος), γο­νό­τυ­πος, α­πό­γο­νος, πρό­γο­νος, προ­γο­νι­κός.

**(θ. γεν­ν-)** γεν­νώ, γέν­νη­ση, γέν­νη­μα, γεν­νη­τι­κό­τη­τα, υ­πο­γεν­νη­τι­κό­τη­τα, γέν­να, γεν­ναί­ος, γεν­ναι­ό­τη­τα, γεν­ναι­ό­φρων, γεν­ναι­ό­ψυ­χος/-ί­α, γεν­νή­τρι­α, γεν­νο­φά­σκι­α.

**ΠΡΟΣΟΧΗ ΣΤΑ ΣΥΝΘΕΤΑ ΤΟΥ «γίγνομαι»**

**ἀπογίγνομαι:** απομακρύνομαι, πεθαίνω.

**ἐγγίγνομαι:** φυτρώνω, συμβαίνω.

**περιγίγνομαι:** υπερισχύω, νικώ, επιζώ.

**προσγίγνομαι:** προσέρχομαι, προστίθεμαι, φθάνω, συμβαίνω.

**διαγίγνομαι:** διέρχομαι, παρεμβαίνω, περνώ.

**ἐκγίγνομαι:** παρέρχομαι, πεθαίνω/γεννιέμαι.

**συγγίγνομαι:** συναναστρέφομαι, συναντώ.

**ἐπιγίγνομαι:** συμβαίνω μετά/επιτίθεμαι.

**προγίγνομαι:** συμβαίνω προηγούμενα.

**καταγίγνομαι:** διαμένω, κατοικώ/ασχολούμαι με κάτι.

**ΠΡΑΓΜΑΤΟΛΟΓΙΚΑ - ΠΟΛΙΤΙΣΤΙΚΑ ΣΤΟΙΧΕΙΑ**

* **ἀ­γών:** Στην αρχαία Αθήνα η δι­και­ο­σύ­νη δεν κα­τα­δί­ω­κε η ί­δι­α αυ­τούς που δι­έ­πρατ­ταν α­δί­κη­μα, οι άρ­χο­ντες σπά­νι­α έ­παιρ­ναν την πρω­το­βου­λί­α να υ­πο­βά­λουν α­γω­γή ή μή­νυ­ση. Δεν υ­πήρ­χε ει­σαγ­γε­λί­α. Γι­α ό­λες τις ι­δι­ω­τι­κές υ­πο­θέ­σεις («**δί­και**») μό­νο το πρό­σω­πο που νό­μι­ζε τον ε­αυ­τό του α­δι­κη­μέ­νο ή ο νό­μι­μος α­ντι­πρό­σω­πός του (στην πε­ρί­πτω­ση α­νη­λί­κων, γυ­ναι­κών, δού­λων, με­τοί­κων) μπο­ρού­σε να υ­πο­βά­λει α­γω­γή ή μή­νυ­ση και να γί­νει δε­κτός και να α­κου­στεί σε συ­νε­δρί­α­ση δι­κα­στη­ρί­ου. Με­ρι­κές φο­ρές ε­πι­τρε­πό­ταν να πά­ρει μα­ζί του έ­να εί­δος δι­κη­γό­ρου, που λε­γό­ταν συ­νή­γο­ρος. Γι­α τις δη­μό­σι­ες υ­πο­θέ­σεις («**γρα­φαί**»), ό­ταν δη­λα­δή ή­ταν γι­α πρά­ξη που εί­χε σχέ­ση και ή­ταν ε­νά­ντι­α στο γε­νι­κό συμ­φέ­ρον, κά­θε πο­λί­της, ό­ποι­ος ή­θε­λε («ὁ βου­λό­με­νος») μπο­ρού­σε να θε­ω­ρή­σει τον ε­αυ­τό του α­δι­κη­μέ­νο· εί­χε λοι­πόν το δι­καί­ω­μα ή το κα­θή­κον να έρ­θει σε βο­ή­θει­α του νό­μου κα­τα­θέ­το­ντας μι­α κλή­ση σ᾿ έ­ναν α­πό τους άρ­χο­ντες. Το κρά­τος στην πρα­γμα­τι­κό­τη­τα ή­ταν υ­πο­χρε­ω­μέ­νο να εν­θαρ­ρύ­νει τις κα­ταγ­γε­λί­ες· και αυ­τό πά­λι συ­ντε­λού­σε στο να εί­ναι πολ­λοί οι συ­κο­φά­ντες. Το δι­κα­στή­ρι­ο α­πο­τε­λεί­ται α­πό ε­νόρ­κους που α­κού­νε σι­ω­πη­λά τις α­ντί­θε­τες α­πό­ψεις και με­τά α­πο­φα­σί­ζουν γι­α το ποι­ος έ­χει δί­κι­ο. Ω­στό­σο, οι δι­κα­στές, έ­τσι πολ­λοί που ή­ταν, εκ­δή­λω­ναν με­ρι­κές φο­ρές τα συ­ναι­σθή­μα­τά τους με «δι­ά­φο­ρες κι­νή­σεις» («θό­ρυ­βος»).[...]

Στην αρ­χή της συ­νε­δρί­α­σης του δι­κα­στη­ρί­ου, ο γραμ­μα­τέ­ας δι­α­βά­ζει το κα­τη­γο­ρη­τή­ρι­ο και τη γρα­πτή α­πά­ντη­ση της υ­πε­ρά­σπι­σης που εί­ναι μέ­σα στη δι­κο­γρα­φί­α. Με­τά ο πρό­ε­δρος δί­νει το λό­γο στον έ­να, με­τά στον άλ­λο, στον κα­τή­γο­ρο και στην υ­πε­ρά­σπι­ση. Κά­θε πο­λί­της κα­τη­γο­ρού­με­νος σε δί­κη πρέ­πει να μι­λή­σει αυ­το­προ­σώ­πως. Αν κρίνει τον εαυτό του ανίκανο για τέτοια δουλειά, παραγγέλνει ένα λόγο στο λογογράφο και τον αποστηθίζει. Μπο­ρεί ε­πί­σης να ζη­τή­σει α­πό το δι­κα­στή­ρι­ο την ά­δει­α να τον βο­η­θή­σει ή να τον α­ντι­κα­τα­στή­σει έ­νας φί­λος πι­ο εύ­γλωτ­τος (συ­νή­γο­ρος) που δεν ή­ταν δι­κη­γό­ρος εξ ε­παγ­γέλ­μα­τος και δεν θα έ­παιρ­νε α­μοι­βή. Ό­σο κρα­τά η δί­κη, οι δι­κα­στές μό­νο α­κού­νε και μό­λις τε­λει­ώ­σουν οι α­γο­ρεύ­σεις, ο κή­ρυ­κας τους κα­λεί να ψη­φί­σουν. Κα­θέ­νας πρέ­πει να ψη­φί­σει σύμ­φω­να με τη συ­νεί­δη­σή του και με τον όρ­κο που πή­ρε, χω­ρίς να συμ­βου­λευ­τεί ο έ­νας τον άλ­λο, χω­ρίς κα­μι­ά συ­ζή­τη­ση.[[4]](#footnote-4)

* **Διαφορές δίκης - δοκιμασίας.**

|  |  |
| --- | --- |
| **Δίκη** | **Δοκιμασία** |
| - Γί­νε­ται στα δι­κα­στή­ρι­α (Ά­ρει­ος Πά­γος, Η­λι­αί­α)˚ σπα­νι­ό­τε­ρα υ­πο­θέ­σεις εκ­δι­κά­ζο­νται στη Βου­λή ή στην Εκ­κ­λη­σί­α του Δή­μου  - Αφορά σε υποθέσεις του παρελθόντος και αποσκοπεί στην απόδειξη της ενοχής ή αθωότητας του κατηγορουμένου. Αφορά και σε υποθέσεις ιδιωτικού δικαίου και σε υποθέσεις που έθιγαν το δημόσιο συμφέρον.  - Οι διάδικοι σπάνια παρεκτρέπονται από το υπό συζήτηση θέμα. | - Αρχικά γινόταν ενώπιον της Βουλής των Πεντακοσίων. Αργότερα προστέθηκε δεύτερο στάδιο ενώπιον του δικαστηρίου της Ηλιαίας για όσους αποδοκίμαζε η Βουλή και ασκούσαν έφεση.  - Υποχρεωτική εξέταση όποιου Αθηναίου επρόκειτο να αναλάβει δημόσιο αξίωμα. Ο δοκιμαζόμενος εκθέτει αναλυτικά τα γεγονότα σχετικά με τον ιδιωτικό και δημόσιο βίο του (βλ. πραγματολογικά σχόλια §§1-3)  - Στο πλαίσιο της δοκιμασίας όποιος πολίτης είχε κάτι να προσάψει σε βάρος του δοκιμαζόμενου, είχε δικαίωμα να τον καταγγείλει. |

(βλ. και ασκήσεις σχολικού βιβλίου)

* **γάμος - ἐγγύη - προίκα:** Πα­ρό­λο που ο γά­μος δεν εί­ναι υ­πο­χρε­ω­τι­κός, ε­πι­βάλ­λε­ται έμμε­σα, λό­γω της έ­ντο­νης κρι­τι­κής που α­σκεί­ται στους ά­γα­μους. Η δη­μι­ουρ­γί­α οι­κο­γέ­νει­ας ε­ξυ­πη­ρε­τεί δύ­ο του­λά­χι­στον βα­σι­κούς σκο­πούς: την α­πό­κτη­ση α­πο­γό­νων που θα υ­πη­ρε­τή­σουν την πό­λη και την ε­ξα­σφά­λι­ση της πε­ρί­θαλ­ψης των γο­νέ­ων στα δύ­σκο­λα χρό­νι­α πριν α­πό το θά­να­το. Οι κο­πέ­λες μπο­ρού­σαν να πα­ντρευ­τούν α­πό την ε­πο­χή που έ­μπαι­ναν στην ε­φη­βι­κή η­λι­κί­α, δη­λα­δή γύ­ρω στα δώ­δε­κα ή στα δε­κα­τρί­α τους χρό­νι­α, κα­νο­νι­κά ό­μως πε­ρί­με­ναν μέ­χρι τα δε­κα­τέσ­σε­ρα ή δε­κα­πέ­ντε. Οι νέ­οι πο­τέ δεν πα­ντρεύ­ο­νταν πριν ε­νη­λι­κι­ω­θούν. Η δι­α­φο­ρά η­λι­κί­ας α­νά­με­σα στο α­ντρό­γυ­νο ή­ταν πολ­λές φο­ρές πο­λύ με­γά­λη.

Το ι­δε­ώ­δες της α­να­τρο­φής των κο­ρι­τσι­ών στην Α­θή­να αλ­λά και σε πολ­λές άλλες πό­λεις της Ελ­λά­δας ή­ταν η α­που­σί­α κά­θε ε­πα­φής με το άλ­λο φύ­λο, μέ­χρι την η­μέρα που θα πα­ντρευ­τούν. Έ­τσι, ο κα­νό­νας γι­α την ε­πι­λο­γή της νύ­φης ή­ταν το συ­νοι­κέ­σι­ο, στο ο­ποί­ο σχε­δόν πά­ντα έ­παιρ­ναν μέ­ρος οι προ­ξε­νή­τρες. Η α­πό­φα­ση γι­α την τε­λι­κή ε­πι­λο­γή της νύ­φης α­νή­κε α­πο­κλει­στι­κά στον πα­τέ­ρα του γα­μπρού, που α­να­λάμ­βα­νε να συ­να­ντη­θεί με τον πα­τέ­ρα της νύ­φης γι­α να συμ­φω­νη­θεί ε­νώ­πι­ον μαρ­τύ­ρων ο γά­μος, χω­ρίς να εί­ναι α­πα­ραί­τη­τη η πα­ρου­σί­α των ά­με­σα εν­δι­α­φε­ρο­μέ­νων. Η συμ­φω­νί­α αυ­τή, γνω­στή ως «**ἐγ­γύ­η**», πα­ρό­λο που ή­ταν προ­φο­ρι­κή, εί­χε το χα­ρα­κτή­ρα μι­ας ση­μα­ντι­κής νο­μι­κής πρά­ξης και α­πο­τε­λού­σε βα­σι­κή προϋ­πό­θε­ση γι­α τη σύ­να­ψη του γά­μου.

Το βα­σι­κό­τε­ρο α­ντι­κεί­με­νο συ­ζή­τη­σης στο πλαί­σι­ο της «ἐγ­γύ­ης» ή­ταν η **προί­κα**, που α­πο­τε­λού­σε το κύ­ρι­ο γνώ­ρι­σμα ε­νός νό­μι­μου γά­μου. Στην ο­μη­ρι­κή ε­πο­χή ο μνη­στή­ρας πρό­σφε­ρε δώ­ρα στον πε­θε­ρό του, μα η συ­νή­θει­α στο θέ­μα αυ­τό εί­χε αλ­λά­ξει και γι­νό­ταν πι­α το α­ντί­θε­το. Στην Α­θή­να μπο­ρού­σε μι­α κο­πέ­λα να πα­ντρευ­τεί χω­ρίς προί­κα, αλ­λ' αυ­τό ή­ταν ε­ξαί­ρε­ση· φαί­νε­ται α­ντί­θε­τα ό­τι η προί­κα ή­ταν κά­τι που ξε­χώ­ρι­ζε το νό­μι­μο γά­μο α­πό την παλ­λα­κεί­α. Ο πα­τέ­ρας ή­ταν υ­πο­χρε­ω­μέ­νος να δώ­σει στην κό­ρη του του­λά­χι­στον το 1/10 της πε­ρι­ου­σί­ας του ως προί­κα, συ­νή­θως σε χρή­μα, οι­κι­α­κά σκεύ­η, ρού­χα, έ­πι­πλα και κο­σμή­μα­τα.

Η α­κί­νη­τη πε­ρι­ου­σί­α προ­ο­ρι­ζό­ταν γι­α τα α­γό­ρι­α, και με τον τρό­πο αυ­τό πε­ρι­ο­ριζό­ταν, ό­σο ή­ταν δυ­να­τό, ο κα­τα­κερ­μα­τι­σμός της. Η συ­νη­θι­σμέ­νη προί­κα ή­ταν 30-40 μνες, ό­χι σπά­νι­α ό­μως υ­πε­ρέ­βαι­νε το πο­σόν· οι πλού­σι­οι έ­δι­ναν συ­νή­θως προί­κα έ­να τά­λα­ντο. Η προί­κα δεν α­πο­τε­λού­σε ι­δι­ο­κτη­σί­α του γα­μπρού με­τά το γά­μο. Α­ντί­θε­τα, σε πε­ρί­πτω­ση που α­πο­φά­σι­ζε να χω­ρί­σει α­πό τη σύ­ζυ­γό του, εί­χε την υ­πο­χρέ­ω­ση να την ε­πι­στρέ­ψει στην οι­κο­γέ­νει­ά της. Έ­τσι, η προί­κα λει­τουρ­γού­σε και ως μέ­σο α­πο­τρο­πής του δι­α­ζυ­γί­ου.

* **κα­το­χή α­κί­νη­της πε­ρι­ου­σί­ας - νό­μοι γι­α την κλη­ρο­νο­μι­ά:** Ο θε­σμός της οι­κο­γέ­νει­ας συν­δέ­ε­ται στε­νά με τη ση­μα­σί­α που α­πο­δί­δε­ται στην κα­το­χή α­κί­νη­της πε­ρι­ου­σί­ας, μι­α α­ντί­λη­ψη που σχε­τί­ζε­ται με τους μι­κρούς γε­ωρ­γι­κούς κλή­ρους της ελ­λη­νι­κή υ­παί­θρου. Η α­κί­νη­τη πε­ρι­ου­σί­α δεν κλη­ρο­δο­τεί­ται στον πρω­τό­το­κο γι­ο αλ­λά μοι­ρά­ζε­ται **σε ί­σα μέ­ρη,** με κλή­ρο, σε ό­λους του γνή­σι­ους γι­ους. Έ­τσι ό­μως, α­να­πό­φευ­κτα, ο κλή­ρος της γης πε­ρι­ο­ρί­ζε­ται σε έ­κτα­ση. Γι­' αυ­τό έ­ντο­νη εί­ναι η πε­ποί­θη­ση ό­τι η πε­ρι­ου­σί­α πρέ­πει να μέ­νει στην οι­κο­γέ­νει­α, α­κό­μη και με γά­μους με­τα­ξύ συγ­γε­νι­κών προ­σώ­πων. Η κό­ρη κλη­ρο­νο­μού­σε μό­νο στην πε­ρί­πτω­ση που δεν υ­πήρ­χαν γι­οι. Ή­ταν ό­μως υπο­χρε­ω­μέ­νη να πα­ντρευ­τεί τον άν­δρα που της υ­πο­δεί­κνυ­ε ο πα­τέ­ρας της ή τον κο­ντι­νό­τε­ρο συγ­γε­νή.

***ΕΡΜΗΝΕΥΤΙΚΑ ΣΧΟΛΙΑ***

**ΠΑΡΑΓΡΑΦΟΣ 9**

* ***«Περί μέν τοίνυν*... *λέγειν»****:* Μετά την αναίρεση της κατηγορίας που έγινε στις § 4-8, ξεκινά η απολογία του Μαντιθέου για όλη τη ζωή του. Η § 9 θα μπορούσε να χαρακτηριστεί ως εισαγωγική των όσων θα ακολουθήσουν.

Ο Μαντίθεος θέλοντας να προϊδεάσει, να προδιαθέσει τους βουλευτές θα απολογηθεί σύντομα για όλη τη ζωη του. Από την αρχή του λόγου του διευκρινίζει ότι δεν υπάρχει λόγος και δεν είναι άλλωστε πρόθεση του να μακρηγορήσει σχετικά με αυτήν την κατηγορία. Είναι χαρακτηριστικό του λόγου του η σαφήνεια, η συντομία και η ακρίβεια στη διατύπωση της πρόθεσης του. Άλλωστε η μακρηγορία δεν κρίνεται σκόπιμη στην παρούσα περίσταση και σαφώς θα κούραζε το ακροατήριο. Πρόθεση του Μαντιθέου είναι να παρουσιάσει συγκεκριμένα στοιχεία για όλη του τη ζωή και τη συμπεριφορά του που η παράθεση τους θα αποδεικνύει ότι η κατηγορία του αποδίδεται άδικα και ότι πρόκειται για τίμιο, ενάρετο, γενναίο στρατιώτη και χρηστό πολίτη. Έτσι, βρίσκει την ευκαιρία να μιλήσει στη συνέχεια διεξοδικά για τη ζωή του με αξιοπρέπεια και πειστικότητα.

* ***«δοκεῖ δε μοι ... λόγον διδόναι»****:* Στη συνέχεια κάνει **διάκριση ανάμεσα στους *«ἀγῶνες»* και τις *«δοκιμασίες».*** Ο Μαντίθεος διατυπώνει με σαφήνεια την άποψη του, ότι δηλαδή στους άλλους δικαστικούς αγώνες *(«ἐν ἄλλοις ἀγῶσι»)* ταιριάζει να απολογείται κάποιος μόνο σχετικά με τις ίδιες τις κατηγορίες *(«αὐτῶν μόνων τῶν κατηγορημένων»),* ενώ αντίθετα στις δοκιμασίες *(«ἐν ταῖς δοκιμασίαις»)* κρίνεται σκόπιμο και είναι δίκαιο να λογοδοτεί για όλη του τη ζωή *(«παντός τοῦ βίου λόγον διδόναι»),* πρέπει κάποιος να απολογηθεί για όλη του τη ζωη και όλες τις πράξεις του.

Όπως είδαμε και σε προηγούμενη παράγραφο, η **δοκιμασία** των αρχόντων ήταν βασικός θεσμός στην Αθήνα των κλασικών χρόνων. Όλοι οι άρχοντες που κληρώνονταν ή εκλέγονταν, πριν αναλάβουν τα καθήκοντα τους, υποβάλλονταν σ' αυτήν. Η όλη διαδικασία συνήθως ήταν χρονοβόρα και λεπτομερής καθώς ελέγχονταν όλες οι πράξεις του εξεταζόμενου, τα στοιχεία της προσωπικότητας του και όλες του οι δραστηριότητες για να διαπιστωθεί αν και κατά πόσο είχε τα προσόντα που απαιτούνταν και ήταν άξιος και κατάλληλος για το συγκεκριμένο αξίωμα.

Ο έλεγχος γενικά των αρχόντων ήταν καθημερινός και μπορούσε να ασκηθεί ακόμη και από έναν απλό πολίτη, στο πλαίσιο της εκκλησίας, οπωσδήποτε όμως τον επίσημο έλεγχο τον ασκούσε η Βουλή, στο τέλος της θητείας τους. Η αποδοκιμασία της εκκλησίας ήταν πάντοτε ένα ενδεχόμενο που σε πολλές περιπτώσεις είχε για την Αθήνα οδυνηρές συνέπειες. Σύμφωνα με το Θουκυδίδη, ο στρατηγός Νικίας, κατά τη σικελική εκστρατεία, προτίμησε να οδηγήσει τον εαυτό του και τον αθηναϊκό στρατό στην αιχμαλωσία παρά να γίνει αποδέκτης μιας επονείδιστης κατηγορίας.

Από αυτή τη διαδικασία φαίνεται η μεγάλη σημασία που απέδιδαν οι Αθηναίοι στον τρόπο εκλογής των αρχόντων τους και ο τρόπος με τον οποίο θεμελιώνεται αλλά και διασφαλίζεται το δημοκρατικό πολίτευμα στην Αθήνα των κλασικών χρόνων.

Αξίζει εδω να παραθέσουμε το ακόλουθο απόσπασμα από τον επιτάφιο του Περικλή: « *απέναντι στους νόμους οι πολίτες έχουν όλοι ισα δικαίωματα... αλλά για τα δημόσια αξιώματα τα δικαιώματα καθενός είναι ανάλογα με τις ιδιαίτερες ικανότητες που έχει. Και προτιμάται για τη διαχείριση των κοινών καθένας όχι με κριτήριο την κοινωνική του θέση αλλά την ατομική του αξία, ώστε ακόμα και όταν κάποιος είναι φτωχός, μπορεί όμως να ωφελήσει κάπως την πόλη με τη δράση του, δεν εμποδίζεται λόγω της ασημότητας της κοινωνικής του θέσης»* (Θουκυδίδου, Περικλέους Επιτάφιος, 2.37)

* ***«Δέομαι οὖν* ... *διά βραχυτάτων»:***Ο Μαντίθεος παρακαλεί τους βουλευτές να τον ακούσουν προσεκτικά *(«ἀκροάσασθαί μου»)* και με εύνοια, συμπάθεια *(«μετ’ εὐνοίας»).* Θα λέγαμε ότι αυτή η παράκληση είναι λογικό συμπέρασμα των προηγούμενων αλλά και έντονη επιθυμία όχι μόνο του ίδιου, αλλά και καθενός που κατηγορείται άδικα. Στο τέλος διευκρινίζει ότι θα μιλήσει όσο το δυνατόν πιο σύντομα *(«διά βραχυτάτων»)* επιδιώκοντας να μην κουράσει τους βουλευτές και θέλοντας βέβαια να κερδίσει εξαρχής την εύνοιά τους. Τους προδιαθέτει ευνοϊκά και τους προετοιμάζει ψυχολογικά για τα στοιχεία που στη συνέχεια θα παρουσιάσει για τη ζωή και τις πράξεις του με ακρίβεια, σαφήνεια και συντομία.

Αξίζει επίσης να επισημανθεί ότι αποτελεί κοινό τόπο σε κάθε παρόμοια περίπτωση η προσπάθεια του ομιλητή - κατηγορουμένου να δημιουργήσει ευνοϊκή διάθεση στο ακροατήριο (captatio benevolentiae). Έτσι η βραχυλογία υπηρετεί την κομψότητα του λόγου, την οικονομία του χρόνου και δεν εκνευρίζει τον ακροατή.

**ΠΑΡΑΓΡΑΦΟΣ 10**

* ***«οὐσίας μοι οὐ πολλῆς καταλειφθείσπς διά τάς*  *συμφοράς καί τάς τοῦ πατρός καί τάς τῆς πόλεως»****:* ΟΜαντίθεος αν και καταγόταν από εύπορη αριστοκρατική οικογένεια με κύρια ενασχόληση το εμπόριο σίτου, δεν κληρονόμησε μεγάλη περιουσία από τον πατέρα του . Αυτό οφειλόταν στις εκτεταμένες καταστροφές σε έμψυχο και άψυχο υλικό που προκάλεσε ο μακροχρόνιος Πελοποννησιακός πόλεμος, ο αντίκτυπος του οποίου υπήρξε τεράστιος στην οικονομική κατάσταση των πολιτών, αφού οι περισσότεροι Αθηναίοι εγκατέλειπαν τις επαγγελματικές τους δραστηριότητες για να συμμετάσχουν στις πολεμικές επιχειρήσεις. Οι επιπτώσεις του πολέμου ήταν σοβαρότατες στην τάξη των εμπόρων και κυρίως στην εισαγωγή σιτηρών που ήταν και η σπουδαιότερη εμπορική δραστηριότητα, επειδή η εγχώρια παραγωγή δεν κάλυπτε τις ανάγκες της πόλης.

Ο θάνατος επίσης του πατέρα του Μαντιθέου στη ναυμαχία στους Αιγός ποταμούς επιβάρυνε την οικονομική κατάσταση της οικογένειας και μείωσε τη δυνατότητα ανάκαμψης των εμπορικών της επιχειρήσεων. Σ’ αυτό πιθανότατα συνέβαλε και η πολιτική αναταραχή και καχυποψία που ακολούθησε μετά την πτώση των Τριάκοντα και την αποκατάσταση της δημοκρατίας. Ο Μαντίθεος λόγω των αριστοκρατικών του καταβολών είναι πιθανό να αντιμετώπισε και πολιτικής φύσης προβλήματα που εμπόδισαν την απερίσπαστη ενασχόλησή του με το εμπόριο.

* ***«δύο μέν ἀδελφάς ἐξέδωκα ἐπιδούς τριάκοντα μνᾶς»****:* Στην αρχαία Αθήνα οι γυναίκες δεν είχαν κληρονομικά δικαιώματα. Κληρονομούσαν μόνο οι άνδρες και αυτοί όφειλαν, στην περίπτωση που υπήρχαν ανύπαντρες αδελφές μετά το θάνατο του πατέρα τους, να τις αποκαταστήσουν δίνοντας προίκα. Ο Μαντίθεος, παρά την οικονομική καταστροφή που υπέστη η οικογένεια του, προίκισε τις δύο αδελφές του με το ποσό των τριάντα μνων για την καθεμιά· ποσό καθόλου ευκαταφρόνητο αν λάβει κανείς υπόψη ότι μια μέση προίκα ανερχόταν στο ποσό των 30 - 40 μνων. Η προσφορά της προίκας δεν ήταν υποχρεωτική, τουλάχιστον νομικά˙ ωστόσο ο πατέρας ή ο κηδεμόνας της γυναίκας ήταν κοινωνικά δεσμευμένος να δώσει προίκα, μια και αυτή, ως συνεισφορά στα έξοδα που απαιτούσε η διαβίωση μιας γυναίκας και των παιδιών που θα αποκτούσε, αποτελούσε το κύριο γνώρισμα ενός νόμιμου γάμου. Έδινε συνήθως το 1/10 της περιουσίας του, συνήθως σε χρήματα ή σε άλλα αντικείμενα αξίας. Ας σημειωθεί ότι η προίκα δεν ανήκε στο σύζυγο, ο οποίος είχε την υποχρέωση, σε περίπτωση διαζυγίου ή χηρείας, να την επι­στρέψει.
* ***«πρός τόν ἀδελφόν ...τῶν πατρώων»****:* Κληρονομικά δικαιώματα είχαν μόνο οι γνήσιοι γιοι, οι οποίοι κληρονομούσαν εξίσου όλη την περιουσία χωρίς κανένα πλεονέκτημα του μεγαλυτέρου γιου έναντι των άλλων. Παρά ταύτα, ως ένδειξη αφιλοκέρδειας, ο Μαντίθεος, τονίζει ότι παραχώρησε μεγαλύτερο μερίδιο προς το μικρότερο αδελφό του.
* ***«πρός τούς ἄλλους ἅπαντας*... *γενέσθαι»****:* Ο Μαντίθεος, αφού παρουσίασε τις αρμονικές του σχέσεις με τα υπόλοιπα μέλη της οικογενείας του, ολοκληρώνει την απολογία του για τη συμπεριφορά του στην ιδιωτική του ζωή κάνοντας μια μικρή αναφορά στις σχέσεις του με τους συμπολίτες του. Συντομα, αλλά με έμφαση (επιτυγχάνεται με την επανάληψη της άρνησης «μή»: «μηδεπώποτε ... μηδέ ... μηδέν») υπογραμμίζει τον έντιμο βίο που έχει διάγει αφού ποτέ δεν έδωσε καμιά αφορμή για παράπονα ή κατηγορίες εναντίον του. Αυτό αποκτά ιδιαίτερη σημασία για το χαρακτήρα του Μαντιθέου αν λάβουμε υπόψη ότι την περίοδο αυτή υπήρχαν πολλοί *(συκοφάντες)* που εκ συστήματος κατηγορούσαν συμπολίτες τους, προκειμένου να έχουν οικονομικό όφελος είτε από την καταδίκη τους είτε ως αντάλλαγμα για να αποσύρουν την κατηγορία τους.

***Γενικά****:*

Στο σύντομο αυτό μέρος της απολογίας για τη συμπεριφορά του Μαντιθέου στην ιδιωτική του ζωή ο ρήτορας προσπαθεί να κερδίσει τις εντυπώσεις του ακροατηρίου εξαίροντας την προσωπικότητα του κατηγορούμενου και επιβάλλοντας την εικόνα του έντιμου ανθρώπου και πολίτη. Οι λόγοι του γίνονται πειστικότεροι, αφού οι άνθρωποι είναι λογικό να εμπιστεύονται τους φρόνιμους και ενάρετους πολίτες.

**ΡΗΤΟΡΙΚΑ ΗΘΗ**

**Ήθος ομιλητή**

Ο λιτός και απλός τρόπος εκφοράς της 1ης πρότασης (συμπέρασμα) δείχνει την απόλυτη βεβαιότητά του ότι ανασκεύασε πλήρως τις κατηγορίες. Είναι και αυτό δείγμα της μεγάλης του αυτοπεποίθεσης. Επίσης, παρουσιάζεται γνώστης της διαδικασίας που ακολουθείται κατά τη δοκιμασία, την οποία σέβεται απόλυτα, όπως άλλωστε και τους βουλευτές.

Στη συνέχεια παρουσιάζεται στοργικός και προστατευτικός αδερφός προς τις αδερφές του, μεγαλόψχος και γενναιόδωρος προς το μικρότερο αδερφό του, ανώτερος χρημάτων. Τέλος, προβάλλει τον κόσμιο και φιλήσυχο χαρακτήρα του, αφού δεν έχει δώσει αφορμή για παράπονα σε κανένα συμπολίτη του.

**ΡΗΤΟΡΙΚΑ ΠΑΘΗ**

Προσελκύει την προσοχή του ακροατηρίου του, αφού δηλώνει ότι θα είναι σύντομος στο υπόλοιπο μέρος του λόγου του, ενώ δημιουργεί ευνοϊκά συναισθήματα προς το πρόσωπό του προβάλλοντας τις άριστες σχέσεις με τα αδέρφια του και τις καλές σχέσεις με τους συμπολίτες του.

* 1. ΕΡΜΗΝΕΥΤΙΚΕΣ ΕΡΩΤΗΣΕΙΣ

1. *Τι ήταν ο θεσμός της «δοκιμασίας» και ποιος ο στόχος του;*
2. ***«ἐν μέν τοῖς ἄλλοις ἀγῶσι», «ἐν δέ ταῖς δοκιμασίαις»:*** *Τι εννοεί με τις φράσεις αυτές ο Μαντίθεος και ποια η σχέση τους με την πορεία του λόγου του;*
3. *Σε ποιο σημείο του λόγου το ύφος του ρήτορα είναι παρακλητικό;*
4. *Γιατί συνδέει ο Μαντίθεος την οικονομική του κατάσταση με τις συμφορές της πόλης;*
5. ***«δύο μέν ἀδελφάς ἐξέδωκα, ἐπιδούς τριάκοντα μνᾶς ἑκατέρᾳ****»: Τι επιδιώκει ο ρήτορας με την επισήμανση αυτή και γιατί αναφέρει το ποσόν;*
6. *Ποια ήταν η αξία των ελληνικών νομισμάτων;*
7. ***«δοκιμασία»:*** *Γιατί ο θεσμός αυτός είναι συνυφασμένος με τη δημοκρατία;*
8. *Γιατί ο Μαντίθεος κρίνει αναγκαίο να μιλήσει για την οικογένειά του;*
9. ***«μηδέν πρός ἕνα μηδέν ἔγκλημα»:*** *Τι επιθυμεί να τονίσει ο ρήτορας;*
10. *Να εντοπίσετε το σημείο του λόγου όπου ο Μαντίθεος τονίζει ότι η ευπρεπής συμπεριφορά στην ιδιωτική ζωη αποτελεί εγγύηση για τη δημόσια ζωή και να αξιολογήσετε το επιχείρημά του αυτό.*

***ΤΡΑΠΕΖΑ ΘΕΜΑΤΩΝ***

**1.** «***Περὶ μὲν τοίνυν αὐτῆς τῆς αἰτίας***»: Σε ποια «***αἰτία***» αναφέρεται ο Μαντίθεος; (μονάδες 2)

**2*.* α.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενοκαι να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν:

*Α. Ο Μαντίθεος ισχυρίζεται ότι στις «δοκιμασίες» ο ομιλητής πρέπει κυρίως να αντικρούει με επιχειρήματα τις κατηγορίες των αντιπάλων, όπως συμβαίνει και στις άλλες δικαστικές διαμάχες.*

*Β. Ο Μαντίθεος παρακαλεί τους κατήγορούς του να δείξουν ευνοϊκότερη στάση και να αποσύρουν τις κατηγορίες τους.*

*Γ. Ο Μαντίθεος υπόσχεται ότι θα είναι σύντομος στην απολογία του.*

*Δ. Ο Μαντίθεος υποστηρίζει ότι του παραχώρησε μεγαλύτερο μερίδιο από την πατρική περιουσία ο αδελφός του.*

**β.** Να απαντήσετε τις παρακάτω ερωτήσεις:

1. «***Δέομαι οὖν ὑμῶν μετ᾽ εὐνοίας ἀκροάσασθαί μου.***»: Σε ποιους αναφέρεται ο Μαντίθεος με την αντωνυμία «***ὑμῶν***»;
2. «***…διὰ τὰς συμφορὰς καὶ τὰς τοῦ πατρὸς καὶ τὰς τῆς πόλεως***»: Ποιο ιστορικό γεγονός υπαινίσσεται με τη φράση «***διὰ τὰς συμφορὰς τὰς τῆς πόλεως***»;
3. **α.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 3) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 3):
4. *Ο Μαντίθεος ισχυρίζεται ότι οι δοκιμασίες διαφέρουν από τις άλλες δικαστικές διαμάχες.*
5. *Ο Μαντίθεος παρακαλεί για την εύνοια των βουλευτών.*
6. *Ο Μαντίθεος υποστηρίζει ότι, επειδή η περιουσία που κληρονόμησε ήταν μεγάλη, πάντρεψε και τις δύο αδελφές του δίνοντας προίκα τριάντα μνες στην καθεμία.*

**β.** Να απαντήσετε τις παρακάτω ερωτήσεις:

1. «***δύο μὲν ἀδελφὰς ἐξέδωκα ἐπιδοὺς τριάκοντα μνᾶς ἑκατέρᾳ***»: Σε ποιον αναφέρεται ο Μαντίθεος με την αντωνυμία «***ἑκατέρᾳ***»; (μονάδες 2)
2. «***…ὥστ᾽ ἐκεῖνον πλέον ὁμολογεῖν ἔχειν ἐμοῦ τῶν πατρῴων***»: Σε ποιον αναφέρεται ο Μαντίθεος με την αντωνυμία «***ἐκεῖνον***»; (μονάδες 2)

**4.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 5):

1. *Ο Μαντίθεος ισχυρίζεται ότι στις δοκιμασίες ο ομιλητής πρέπει κυρίως να αντικρούει με επιχειρήματα τις κατηγορίες των αντιπάλων, όπως συμβαίνει και στις άλλες δικαστικές διαμάχες.*
2. *Ο Μαντίθεος παρακαλεί για την εύνοια των βουλευτών.*
3. *Ο Μαντίθεος υποστηρίζει ότι, επειδή η περιουσία που κληρονόμησε ήταν μεγάλη, παραχώρησε μεγαλύτερο μερίδιο από την πατρική περιουσία στον αδελφό του.*
4. *Ο Μαντίθεος ισχυρίζεται ότι μοίρασε την πατρική περιουσία έτσι ώστε ο ίδιος να πάρει ίσο μερίδιο με τον αδελφό του.*
5. *Ο Μαντίθεος διατυπώνει την άποψη ότι δεν έδωσε στους συμπολίτες του ποτέ αφορμή για παράπονα ή για κατηγορίες εναντίον του.*

B. ΛΕΞΙΛΟΓΙΚΕΣ - ΣΗΜΑΣΙΟΛΟΓΙΚΕΣ ΑΣΚΗΣΕΙΣ

***ΤΡΑΠΕΖΑ ΘΕΜΑΤΩΝ***

***§§8-9***

* 1. Για καθεμία από τις παρακάτω λέξεις του αρχαίου διδαγμένου κειμένου να γράψετε μία περίοδο λόγου στη Νέα Ελληνική, όπου **η ίδια λέξη, στο ίδιο μέρος του λόγου, σε οποιαδήποτε μορφή της (πτώση, αριθμό, γένος, έγκλιση, χρόνο)** χρησιμοποιείται με **διαφορετική σημασία** από αυτήν που έχει στο κείμενο:

***δοκιμάζεσθαι, μηδέν, μαρτύρησον, αἰτίας, λόγον****.*

* 1. Να επιλέξετε από τη στήλη Β για καθεμία αρχαιοελληνική λέξη ή φράση της στήλης Α την **ορθή σημασία** της, σύμφωνα με το αρχαίο διδαγμένο κείμενο:

|  |  |
| --- | --- |
| **Α** | **Β** |
| **1. *οὐκ ἂν ἦ ἔξαρνος*** | α. δεν αρνούμαι  β. δεν αρχίζω |
| **2. *κακῶς πέπονθε*** | α. κακοποιούμαι  β. πενθώ |
| **3. *Ἀνάβηθι*** | α. αναφέρω  β. ανεβαίνω |
| **4. *μαρτύρησον*** | α. καταθέτω μαρτυρία  β. βασανίζομαι |
| **5. *λόγον διδόναι*** | α. δίνω τον λόγο μου  β. λογοδοτώ |

1. Να συμπληρώσετε τις παρακάτω περιόδους λόγου της Νέας Ελληνικής με το κατάλληλο **ομόρριζο** (απλό ή σύνθετο) της λέξης του αρχαίου διδαγμένου κειμένου που σας δίνεται, ώστε να ολοκληρωθεί ορθά το νόημά τους:

*•* ***δεινόν****: Η Εθνική Μετεωρολογική Υπηρεσία προβλέπει ραγδαία ……………………………….. της κακοκαιρίας τις επόμενες ώρες.*

*•* ***γνώμῃ****: Νιώθω ……………………………….. για το καλό που μας έκανες!*

*•* ***κεχειροτονημένους****: Η ……………………………….. των γυναικών άλλαξε τις ισορροπίες της οικογένειας.*

*•* ***καταψεύσασθαι****: Αποδείχθηκε πως οι μάρτυρες που κατέθεσαν στο δικαστήριο εναντίον του, ήταν στην πραγματικότητα ……………………………….. .*

*•* ***δύνωμαι****: Νιώθω μεγάλη …………………………………· ο πυρετός με έχει καταβάλει.*

1. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή** λέξη για καθεμία από τις παρακάτω λέξεις της Νέας Ελληνικής: ***πανόραμα***, ***συκοφάντης***, ***βαθμός***, ***επιβίωση***, ***προνοητικός***.
2. Να γράψετε μία **σύνθετη ομόρριζη λέξη** της Νέας Ελληνικής, με **πρώτο ή δεύτερο συνθετικό** καθεμία από τις παρακάτω λέξεις του αρχαίου διδαγμένου κειμένου: ***δεινόν***, ***κακῶς***, ***πολλούς***, ***παντός***, ***λόγον***.
3. Να επιλέξετε για καθεμία αρχαιοελληνική λέξη της στήλης Α την **ετυμολογικά συγγενή** νεοελληνική λέξη της στήλης Β.

|  |  |
| --- | --- |
| **Α** | **Β** |
| **1. *ἀποδείξας*** | α. δείγμα  β. δώρο |
| **2. *πέπονθε*** | α. πίστη  β. πάθος |
| **3. *Ὁρῶ*** | α. όριο  β. ενόραση |
| **4. *δοκεῖ*** | α. δεδομένο  β. δόγμα |
| **5. *Δέομαι*** | α. δέηση  β. δέμα |

**ΠΑΡΑΛΛΗΛΑ ΚΕΙΜΕΝΑ**

1. **Θουκυδίδης, *Ἱστορίαι* §§1.23**

Ο αρχαίος ιστορικός συγκρίνει τους Περσικούς πολέμους με τον Πελοποννησιακό πόλεμο με αφορμή τις επιπτώσεις που ο τελευταίος προκάλεσε στον αρχαιοελληνικό κόσμο.

*Απ᾽ όλα τα προηγούμενα πολεμικά γεγονότα, το μεγαλύτερο ήταν ο Περσικός πόλεμος, ο οποίος τερματίστηκε με δυο ναυμαχίες και δύο μάχες, ενώ ο σημερινός πόλεμος κράτησε παρά πολλά χρόνια και προκάλεσε τόσες συμφορές στην Ελλάδα, όσες δεν είχε ποτέ πάθει σε ανάλογο χρονικό διάστημα. Ποτέ άλλοτε δεν κυριεύτηκαν και δεν καταστράφηκαν τόσες πολιτείες είτε από βαρβάρους είτε από Έλληνες που πολεμούσαν μεταξύ τους. Σε πολλές, μάλιστα, πολιτείες, αφού καταστράφηκαν, εγκαταστάθηκε καινούργιος πληθυσμός. Ποτέ άλλοτε δεν έγιναν τόσες εξορίες και δεν σκοτώθηκαν τόσοι άνθρωποι, είτε στον πόλεμο είτε σ᾽ εμφυλίους σπαραγμούς. Εκτός απ᾽ αυτό, πολλά από τα όσα αναφέρονται σε παλιές διηγήσεις, τα οποία όμως σπάνια επαληθεύονταν, έγιναν πιστευτά. Γιατί έγιναν πολλοί και καταστρεπτικοί σεισμοί και εκλείψεις ηλίου πολύ συχνότερες από όσες μπορούσαν να μνημονευτούν για τις παλιές εποχές. Μεγάλες ξηρασίες σημειώθηκαν σε πολλά μέρη και προκάλεσαν λιμούς και τέλος η φοβερή επιδημία, που προξένησε μεγάλες βλάβες και καταστροφή. Όλα αυτά έγιναν κατά τη διάρκεια του πολέμου.*

Μτφρ. Αγγ. Βλάχος

1. **Πλάτων, *Νόμοι* 774c-d**

Ο διάλογος διαδραματίζεται στην Κρήτη και στη συζήτηση παίρνουν μέρος ένας ανώνυμος Αθηναίος, ο Κρητικός Κλεινίας και ο Σπαρτιάτης Μέγγιλος. Θέμα του διαλόγου είναι η οικοδόμηση ενός φανταστικού πολιτεύματος, η εύρυθμη λειτουργία του οποίου εξαρτάται από μια ιδεατή νομοθεσία.

*Για την προίκα μιλήσαμε και πιο μπροστά, αλλά ας επαναλάβουμε ότι ισότητα σημαίνει το να μη παίρνει, ούτε να δίνει κανείς, ούτε όταν παντρεύεται ο ίδιος, ούτε όταν παντρεύει την κόρη του γιατί δεν είναι δίκαιο να μένουν άγαμοι οι φτωχοί επειδή δεν έχουν χρήματα. Γιατί όλοι οι πολίτες έχουν τα απαραίτητα για να ζήσουν, και εκτός αυτού οι γυναίκες που δεν έχουν προίκα φέρνονται με λιγότερη αυθάδεια κι η συμπεριφορά των αντρών που θα τις παντρεύονται, για την προίκα τους, θα ήταν λιγότερο ταπεινωτική και δουλοπρεπής. Κι’ όποιος υπακούει σ’ αυτά, θα μπορεί να περηφανεύεται ότι έκαμε κάτι ωραίο· αυτός που δεν υπακούει ή παίρνει για προίκα φορέματα που αξίζουν πάνω από πενήντα δραχμές, ή πάνω από μία μνα ή πάνω από μιάμιση μνα ανάλογα με την οικονομική τάξη που ανήκουν – ή πάνω από την αξία δύο μνων όποιος ανήκει στην ανώτατη τάξη, θα γίνεται χρεωφειλέτης του δημοσίου για διπλάσιο ποσό, και το ποσό που έλαβε ή πήρε θα αφιερώνεται στην Ήρα και στο Δία κι ας το εισπράττουν οι ταμίες των δύο αυτών θεών, [… ].*

Μτφρ. Β. Μοσκόβης

1. **Ανδρέας Λασκαράτος, *Τα μυστήρια της Κεφαλονιάς*, απόσπασμα**

Στο βιβλίο «*Τα μυστήρια της Κεφαλονιάς*» που εκδόθηκε το 1856 ο Α. Λασκαράτος παρουσιάζει τα κοινωνικά ήθη της πατρίδας του, της Κεφαλονιάς, και προτείνει μεταρρυθμίσεις τολμηρές για την εποχή του. Οι σκέψεις του είναι διατυπωμένες σε άρθρα που αναφέρονται στην οικογένεια, τη θρησκεία και την πολιτική.

*Επειδή ένας κύκλος φαύλος προλήψεων κάνει το σύστημα των οικογενειών μας. Ο γονής, για να πανδρέψει τη θυγατέρα του, νομίζει ναν του είναι συγχωρημένο\* να 'βγάλει το προικιό της έως μέσα από τα σπλάγχνα της. Ενώ το θηλυκό εκείνο το τυραννεμένο, το κακοβλεμμένο, το υβρισμένο, δεν βλέπει άλλο μέσος ελευθερώσεως από τη σκλαβιά του παρά το γάμο!... Έτσι, η τυραννία γένεται αιτία της απαιτήσεως της υπανδρείας, ενώ η απαίτηση τούτη γένεται πάλιν αιτία της τυραννίας!... Εγώ πιστεύω ότι, αν εμεταχειριζόμεθα τες θυγατέρες μας με περσότερην αγάπη, το σπίτι μας ήθελε πάψει να είναι ωθηστικό\* για δαύτες. Τότες με το πνεύμα τους αναπτυγμένο καλύτερα, ήθελ' έχουνε γνώριση\* και πείρα του κόσμου, κι ερχόμενη η ώρα της υπανδρείας τους, ήθελ' έχουν υπομονή και γνώση διά να διαλέξουν το σύντροφό τους. Ήθελε δεχτούν εκείνον, οπού ήθελε κρίνουνε κατάλληλον να κάμει την ευδαιμονίαν τους, και ήθελε απορρίψουνε τον κερδοσκόπο που δεν ήθελε βλέπει σ' εδαύτες παρά το προικιό τους...*

Από το σχολικό βιβλίο Κείμενα Νεοελληνικής Λογοτεχνίας Α΄ ΓΕ.Λ.

---------

**του είναι συγχωρημένο**: του επιτρέπεται

**ωθηστικός**: αποκρουστικός, μισητός

**γνώριση**: γνώση

1. **Κ.Ε. Μπέης, *Αλήθειες και μύθοι γύρω από την προίκα*, απόσπασμα**

Το παρακάτω απόσπασμα προέρχεται από το άρθρο του καθηγητή της Νομικής Σχολής Αθηνών Κ.Ε. Μπέη με τίτλο *«Αλήθειες και μύθοι γύρω από την προίκα*» που πρωτοδημοσιεύθηκε στην εφημερίδα *Ελευθεροτυπία* στις 29 Ιανουαρίου 1981. Διευκρινίζεται ότι ο θεσμός της προίκας ήταν σε ισχύ κατά την εποχή δημοσίευσης του άρθρου.

*Έχει ωριμάσει πια η αντίληψη ότι ο θεσμός της προίκας είναι ταπεινωτικός για τη γυναίκα και επιβεβαιώνει την εξάρτησή της από τον άντρα. Κι αυτό είναι αλήθεια. Γιατί ο αστικός κώδικας, ρυθμίζοντας την προίκα, δεν καθιερώνει απλώς υποχρέωση του πατέρα (κι ύστερα απ' αυτόν, της μητέρας) να εφοδιάσει την κόρη του με τα απαραίτητα περιουσιακά εφόδια, για να μην είναι εξαρτημένη από την (καλή ή κακή) θέληση του άντρα. Προίκα, όπως λέει ο αστικός κώδικας, είναι η περιουσία (κινητά και ακίνητα) που δίνει η γυναίκα ή κάποιος άλλος (συνήθως ο πατέρας της) στον άντρα «προς ανακούφισιν των βαρών του γάμου». Τα βάρη αυτά, σύμφωνα με μια άλλη διάταξη, είναι αποκλειστική υποχρέωση του άντρα. Λοιπόν, αν δε γίνει ιδιαίτερη συμφωνία (και συνήθως δε γίνεται), ο άντρας αποκτάει την κυριότητα των μετρητών χρημάτων και των κινητών που δόθηκαν ως προίκα. Η γυναίκα δεν έχει κανένα ενεργό δικαίωμα πάνω σ' αυτά. Θα έχει, αν λυθεί ο γάμος της, για να της επιστραφεί. Σ' όλη τη διάρκεια του γάμου η προίκα δεν είναι δική της περιουσία, αλλά περιουσία του άντρα. (…) Με δυο λόγια: Αυτός είναι ο αφέντης. Στη γυναίκα δεν πέφτει λόγος.*

Ανακτήθηκε (10/3/2022) από http://www.kostasbeys.gr/articles.php?s=3&mid=1096&mnu=1&id=22819

1. **Ανδρέας Φραγκιάς, *Άνθρωποι και σπίτια,* απόσπασμα**

Ο Αργύρης και η γυναίκα του Γεωργία είναι δύο από τα βασικά πρόσωπα του μυθιστορήματος με τίτλο «*Άνθρωποι και σπίτια*» του Ανδρέα Φραγκιά. Η υπόθεσή του τοποθετείται στα δύσκολα χρόνια που πέρασε η Ελλάδα μετά τον δεύτερο παγκόσμιο πόλεμο.

*Η Γεωργία θυμάται όλο νυχτέρια με τη βελόνα. Έραβε κι η μάνα της. Ο πατέρας ήτανε χτίστης, μα απ' το κρασί δεν έβαζε πια ίσια τις πέτρες, τα χέρια του τρέμανε κι ο σπάγκος με το βαρίδι ποτέ δεν ακουμπούσε σ' όλο το ύψος του τοίχου. Γι' αυτό δεν τον παίρνανε πια σε δουλειά. Κι έπρεπε να ράβουνε νύχτα μέρα. (...) Όταν έφυγε η μεγαλύτερη αδερφή της που παντρεύτηκε, η βελόνα της Γεωργίας έπρεπε να θρέψει και τους άλλους. Να τους ντύσει, να στείλει τα μικρά στη δουλειά, στο σκολειό. Η μεγαλύτερη αδερφή της, η Στέλλα, είχε τέσσερα παιδιά κι ο άντρας της μια φιλενάδα. (…) Όταν έφτασε ο καιρός να παντρευτεί η Γεωργία με τον Αργύρη, η μάνα είπε πως θέλει να βγάλει τα δόντια της γιατί την πονούσαν. Είχε μια σειρά χρυσά δόντια, κι η Γεωργία είπε στο γιατρό να της φτιάξει μια κοκάλινη μασέλα, με τα λεφτά που θα 'παιρναν απ' τα χρυσά δόντια. Η μάνα όμως δεν ήθελε. Τα πούλησε κρυφά κι αγόρασε τη ραφτομηχανή της Γεωργίας. Σκέφτηκε πως θα της χρειαζότανε, πως θα 'πρεπε να 'χει κάτι για την καινούρια ζωή. Την φέρανε δω με τ' αυτοκίνητο, απ' το μαγαζί, και κανείς στο σπίτι δεν έμαθε πού βρήκε η Γεωργία τα λεφτά για τη μηχανή του ραψίματος, όταν παντρεύτηκε. Ο Αργύρης δούλευε τότε μάστορης στη φάμπρικα κι η Γεωργία τραγουδούσε κάθε πρωί. Ήταν πολύ νέα, κορίτσι. Σε λίγες μέρες ύστερα, άρχισε ο πόλεμος.*

Από το σχολικό βιβλίο Κείμενα Νεοελληνικής Λογοτεχνίας Γ΄ ΓΕ.Λ.

**5η ΔΙΔΑΚΤΙΚΗ ΕΝΟΤΗΤΑ** **§§11-13**

**ΚΕΙΜΕΝΟ**

|  |  |  |
| --- | --- | --- |
| **Η συμπεριφορά**  **του Μαντίθεου στη**  **δημόσια ζωή του·**  **Πρώτο τεκμήριο της**  **κοσμιότητας του**  **Μαντίθεου.**  **Δεύτερο τεκμήριο.**  **Η στρατιωτική δράση**  **του Μαντίθεου**  **(§§13-18)**  **Η πρόταση του**  **Μαντίθεου να**  **υπηρετήσει ως**  **οπλίτης.**  **Κλήση μάρτυρα.** | **11.** καὶ τὰ μὲν ἴ­δι­α  οὕ­τως δι­ῴ­κη­κα·  πε­ρὶ δὲ τῶν κοι­νῶν  μοι μέ­γι­στον ἡ­γοῦ­μαι τε­κμή­ρι­ον εἶ­ναι  τῆς ἐ­μῆς ἐπι­ει­κεί­ας,  ὅ­τι τῶν νε­ω­τέ­ρων ὅ­σοι  πε­ρὶ κύ­βους ἢ πό­τους ἢ [πε­ρί] τὰς τοι­αύ­τας ἀ­κο­λα­σί­ας τυγ­χά­νου­σι τὰς δι­α­τρι­βάς ποι­ού­με­νοι,  πά­ντας αὐ­τοὺς ὄ­ψε­σθέ  μοι δι­α­φό­ρους ὄ­ντας,  καὶ πλεῖ­στα τού­τους πε­ρὶ ἐ­μοῦ λο­γο­ποι­οῦ­ντας  καὶ ψευ­δο­μέ­νους.  καί­τοι δῆ­λον ὅ­τι,  εἰ τῶν αὐ­τῶν ἐ­πε­θυ­μοῦ­μεν,  οὐκ ἂν τοι­αύ­την γνώ­μην εἶ­χον πε­ρὶ ἐ­μοῦ.  **12.** ἔ­τι δ᾿, ὦ βου­λή,  οὐ­δεὶς ἂν ἀ­πο­δεῖ­ξαι πε­ρὶ ἐ­μοῦ δύ­ναι­το  οὔ­τε δί­κην αἰ­σχρὰν  οὔ­τε γρα­φὴν  οὔ­τε εἰ­σαγ­γε­λί­αν γε­γε­νη­μέ­νην·  καί­τοι ἑ­τέ­ρους ὁ­ρᾶ­τε πολ­λά­κις  εἰς τοι­ού­τους ἀ­γῶ­νας κα­θε­στη­κό­τας.  πρὸς τοί­νυν τὰς στρα­τεί­ας  καὶ τοὺς κιν­δύ­νους τοὺς πρὸς τοὺς πο­λε­μί­ους  σκέ­ψα­σθε οἷ­ον ἐ­μαυ­τὸν πα­ρέ­χω τῇ πό­λει.  **13.** πρῶ­τον μὲν γάρ,  ὅ­τε τὴν συμ­μα­χί­αν ἐ­ποι­ή­σα­σθε  πρὸς [τούς] Βοι­ω­τοὺς  καὶ εἰς ῾Α­λί­αρ­τον ἔ­δει βο­η­θεῖν,  ὑ­πὸ ᾿Ορ­θο­βού­λου κα­τει­λε­γμέ­νος ἱπ­πεύ­ειν,  ἐ­πει­δὴ πά­ντας ἑ­ώ­ρων  τοῖς μὲν ἱπ­πεύ­ου­σιν ἀ­σφά­λει­αν εἶ­ναι  δεῖν νο­μί­ζο­ντας,  τοῖς δ᾿ ὁ­πλί­ταις κίν­δυ­νον ἡ­γου­μένους,  ἑ­τέ­ρων ἀ­να­βά­ντων ἐ­πὶ τοὺς ἵπ­πους  ἀ­δο­κι­μά­στων  πα­ρὰ τὸν νό­μον  ἐ­γὼ προ­σελ­θών  ἔ­φην τῷ ᾿Ορ­θο­βού­λῳ  ἐ­ξα­λεῖ­ψαί με ἐκ τοῦ κα­τα­λό­γου,  ἡ­γού­με­νος αἰ­σχρὸν εἶ­ναι  τοῦ πλή­θους μέλ­λο­ντος κιν­δυ­νεύ­ειν  ἄ­δειαν ἐ­μαυ­τῷ πα­ρα­σκευ­ά­σα­ντα στρα­τεύ­ε­σθαι.  Καί μοι ἀ­νά­βη­θι, ᾿Ορ­θό­βου­λε. | **11.**Και τις ι­δι­ω­τι­κές μου υ­πο­θέ­σεις  έ­τσι έ­χω ρυ­θμί­σει·  σχε­τι­κά με το δη­μό­σι­ο βί­ο  πι­στεύ­ω ό­τι γι­α μέ­να η με­γα­λύ­τε­ρη α­πό­δει­ξη της κο­σμι­ό­τη­τάς μου  είναι το γεγονός ό­τι ό­σοι α­πό τους νε­ό­τε­ρους τυ­χαί­νει να χά­νουν τον και­ρό τους με ζά­ρι­α ή με πο­τά ή με α­κο­λα­σί­ες τέ­τοι­ου εί­δους,  θα δεί­τε ό­τι ό­λοι αυ­τοί  εί­ναι ε­χθροί μου  και ό­τι αυ­τοί δι­α­δί­δουν γι­α μέ­να πολ­λούς α­να­κρι­βείς λό­γους  και ό­τι λέ­νε ψέ­μα­τα.  Κι ό­μως εί­ναι φα­νε­ρό, ό­τι,  αν ε­πι­θυ­μού­σα­με τα ί­δι­α πρά­γμα­τα,  δε θα εί­χαν τέ­τοι­α γνώ­μη γι­α μέ­να.  **12.** Ε­πι­πλέ­ον, κύριοι βου­λευ­τές, κα­νείς δε θα μπο­ρού­σε να α­πο­δεί­ξει ό­τι έ­χει γί­νει γι­α μέ­να  ού­τε ι­δι­ω­τι­κή δί­κη γι­α αι­σχρά ζη­τή­μα­τα,  ού­τε έγ­γ­ρα­φη κα­ταγ­γε­λί­α,  ού­τε μή­νυ­ση γι­α δη­μό­σι­ο α­δί­κη­μα·  κι ό­μως βλέ­πε­τε ό­τι άλ­λοι πολ­λές φο­ρές  έχουν εμπλα­κεί σε τέ­τοι­ου εί­δους δι­κα­στι­κούς α­γώ­νες.  Γι­α τις εκ­στ­ρα­τεί­ες λοι­πόν  και τους πο­λε­μι­κούς κιν­δύ­νους  σκε­φτεί­τε πώς συ­μπε­ρι­φέ­ρο­μαι στην πό­λη.  **13.** Πρώ­τα δη­λα­δή,  ό­ταν συμ­μα­χή­σα­τε  με τους Βοι­ω­τούς  καί έ­πρε­πε να σπεύ­σε­τε σε βο­ή­θει­α στην Α­λί­αρ­το,  αν και ή­μουν ο­ρι­σμέ­νος στον κα­τά­λο­γο α­πό τον Ορ­θό­βου­λο να υ­πη­ρε­τώ στο ιπ­πι­κό,  ε­πει­δή έ­βλε­πα ό­τι ό­λοι  νό­μι­ζαν από τη μια πως έ­πρε­πε να υ­πάρ­χει α­σφά­λει­α στους ιπ­πείς,  ε­νώ α­πό την άλ­λη θε­ω­ρού­σαν  ό­τι υ­πήρ­χε κίν­δυ­νος στους ο­πλί­τες,  μο­λο­νό­τι άλ­λοι κα­τα­τά­χθη­καν στο ιπ­πι­κό  χω­ρίς έ­λεγ­χο  κα­τά πα­ρά­βα­ση του νό­μου,  ε­γώ α­φού πα­ρου­σι­ά­στη­κα  πα­ρα­κά­λε­σα τον Ορ­θό­βου­λο  να με δι­α­γρά­ψει α­πό τον κα­τά­λο­γο  ε­πει­δή νό­μι­ζα ό­τι ή­ταν αι­σχρό  ε­νώ ε­πρό­κει­το ο λα­ός να ε­κτε­θεί σε κίν­δυ­νο  να εκ­στ­ρα­τεύ­ω α­φού προ­ε­τοι­μά­σω στον ε­αυ­τό μου α­σφά­λει­α,.  Και γι­α χά­ρη μου α­νέ­βα στο βή­μα, Ορ­-  θό­βου­λε. |

**ΓΛΩΣΣΙΚΑ ΣΧΟΛΙΑ**

**§11**

**1) τὰ ἴδια:** (αιτιατική πληθυντικού ουδετέρου του επιθέτου ἴδιος-ἰδία-ἴδιον: ιδιωτικός, ιδιαίτερος, προσωπικός) οι ιδιωτικές υποθέσεις, τα θέματα του ιδιωτικού βίου.

**2) διῴκηκα:** (<διά+οἰκέω-ῶ): διευθύνω, διευθετώ, ρυθμίζω, κυβερνώ.

**3) τὰ κοινά:** οι δημόσιες υπηρεσίες.

**4) ἐπιείκεια:** (<ἐπί+εἰκός) μετριοπάθεια, σύνεση, κοσμιότητα, καλή συμπεριφορά.

**5) ὁ κύβος:** ζάρι (τυχερό παιχνίδι).

**6) ὁ πότος:** το ποτό (<πίνω).

**7) ἀκολασία:** διαφθορά, ασωτία, ακολασία.

**8) ἡ διατριβή:** ενασχόληση/χάσιμο χρόνου (<διατρίβω).//**ποιοῦμαι τὰς διατριβάς:** ασχολούμαι με κάτι/χάνω τον καιρό μου.

**9) ὄψεσθε:** β´ πληθυντικό οριστικής μέλλοντα του ρηματος ὁράω-ῶ.

**10) ὁ, ἡ διάφορος, τὸ διάφορον:** α) **τινός** (<διαφέρω):διαφορετικός από κάποιον.

β) **(**εδώ**) τινί** (<διαφέρομαι): εχθρικός απέναντι σε κάποιον, αντίθετος, αντίπαλος.

**11) λογοποιοῦντας:** **λογοποιέω-ῶ :** κατασκευάζω μυθεύματα, διαδίδω ψευδείς λόγους, συκοφαντώ.

**12) δῆλος-η-ον:** φανερός-ή-ό.

**§12**

**1) δίκη:** δικαστικός αγώνας ιδιωτικού χαρακτήρα, ιδιωτική δίκη.

**2) γραφή:** έγγραφη καταγγελία για δημόσιο αδίκημα.

**3) εἰσαγγελία:** μήνυση για δημόσιο αδίκημα, δίκη για μεγάλα αδικήματα εις βάρος του δημοσίου.

**ΠΡΟΣΟΧΗ! εἰσαγγελία (α.ε.):** μήνυση για δημόσιο αδίκημα.

**εἰσαγγελία (ν.ε.):** η αρχή ή το λειτούργημα του εισαγγελέα.

**4) καθεστηκότας:** αιτιατική πληθυντικού αρσενικού γένους της μετοχής παρακειμένου του ρήματος καθίσταμαι.

**καθίσταμαι εἰς ἀγῶνας:** εμπλέκομαι σε δικαστικούς αγώνες.

**5) ἡ στρατεία:** η εκστρατεία (<στρατεύω:εκστρατεύω).

**6) πολέμιος-ία-ιον:** εχθρός.

**7) σκέψασθε:** β´ πληθυντικό πρόσωπο προστακτικής αορίστου του ρήματος σκοπέω-ῶ και σκοπέομαι-οῦμαι: σκέπτομαι, εξετάζω, παρατηρώ, λαμβάνω υπόψη.

**§13**

**1) ἔδει:** γ' ενικό πρόσωπο οριστικής παρατατικού του απροσώπου ρήματος δεῖ: πρέπει.

**2) κατειλεγμένος:** (<κατα-λέγομαι): κατατάσσομαι, καταγράφομαι, γράφομαι σε κατάλογο.

**3) ἀναβάντων:** γενική πληθυντικού αρσενικού γένους της μετοχής αορίστου β' του ρήματος ἀναβαίνω.//**ἀναβαίνω ἐπὶ τοὺς ἵππους:** κατατάσσομαι στο ιππικό.

**4) ἀδοκίμαστος:** αυτός ο οποίος δεν έχει περάσει από δοκιμασία.

**5) παρελθών:** (<παρέρχομαι): παρουσιάζομαι.

**6) ἐξαλεῖψαι:** απαρέμφατο αορίστου α' του ρήματος ἐξαλείφω : διαγράφω, σβήνω.

**7) αἰσχρός-ά-όν:** α)ντροπιαστικός, επονείδιστος, β)άσχημος (≠ **ἀγαθός**).

**8) μέλλοντος:** γενική πληθυντικού ουδετέρου γένους της μετοχής ενεστώτα του ρήματος μέλλω (+τελικό απαρέμφατο): πρόκειται να...

**9) ἄδεια:** (<ἀ στερητικό+δέος) αφοβία, ασφάλεια.

**10) παρασκευάσαντα:** παρασκευάζω: προετοιμάζω.//**παρασκευάζω ἐμαυτῷ ἄδειαν:** εξασφαλίζω ασφάλεια για τον ευατό μου.

**11) στρατεύομαι:** εκστρατεύω.

**12) ἀνάβηθι:** β' ενικό πρόσωπο προστακτικής αορίστου β' του ρήματος ἀναβαίνω: ανεβαίνω (εδώ, στο βήμα).

**ΕΤΥΜΟΛΟΓΙΚΑ - ΛΕΞΙΛΟΓΙΚΑ ΣΧΟΛΙΑ**

**§11**

* **ἴδια < ἴδιος-ἰδία-ἴδιον (:** **προσωπικός, ατομικός, ιδιαίτερος)**

**ο­μόρ­ρι­ζα:** ί­δι­ος, ι­δί­ως, ι­δί­ω­μα, ι­δι­ω­μα­τι­σμός, ι­δι­ω­μα­τι­κός, ι­δι­ώ­της, ι­δι­ω­τεύ­ω, ι­δι­ω­τεί­α (:πλή­ρης δι­α­νο­η­τι­κή κα­θυ­στέ­ρη­ση), ι­δι­α­ζό­ντως, ι­δι­ά­ζω ή προ­σι­δι­ά­ζω (:ται­ρι­ά­ζω), ι­δι­αί­τε­ρος, ι­δι­αι­τε­ρό­τη­τα, ι­δι­αι­τέ­ρως, ι­δι­ό­βου­λος (:αυ­τό­βου­λος), ι­δι­ό­γρα­φος, ι­δι­ο­κα­τοί­κη­ση, ι­δι­ο­κτη­σί­α, ι­δι­ό­κτη­τος, ι­δι­ο­κτή­της, ι­δι­ό­μορ­φος, ι­δι­ο­μορ­φί­α, ι­δι­ο­ποι­ού­μαι, ι­δι­όρ­ρυ­θμος/-ί­α, ι­δι­ο­συ­γκρα­σί­α, ι­δι­ο­τε­λής, α­νι­δι­ο­τε­λής, ι­δι­ό­τη­τα, ι­δι­ό­τρο­πος, ι­δι­ο­τρο­πί­α, ι­δι­ό­τυ­πος, ι­δι­ο­φυ­ής, ι­δι­ο­φυΐ­α, ι­δι­ό­χει­ρος, ι­δι­ω­τι­κός, ι­δι­ω­τι­κο­ποι­ώ, ι­δι­ω­φε­λής (≠ κοι­νω­φε­λής).

* **διῴκηκα < διοικέω-ῶ < διά+οἰκέω-ῶ < οἶκος**

**ομόρριζα:** οί­κη­μα, οί­κη­ση, οι­κή­σι­μος, οι­κί­α, οι­κι­α­κός, οι­κι­α­κά, οι­κεί­ος, οι­κει­ό­τη­τα, οι­κει­ο­ποι­ού­μαι, οι­κει­ο­θε­λής, (εξ)οι­κει­ώ­νο­μαι, (απ)οι­κί­ζω, οι­κι­σμός, οι­κιστής, οι­κι­στι­κός, οι­κο­γέ­νει­α, οι­κο­γε­νει­α­κός, -ώς, οι­κο­γε­νει­άρ­χης, οι­κο­δέ­σποι­να/-δε­σπό­της, οι­κο­δι­δα­σκα­λεί­ο, οι­κο­δο­μή, οι­κο­δό­μη­μα, οι­κο­δό­μη­ση, οι­κο­δο­μή­σι­μος, οι­κο­δο­μι­κός, οι­κο­δό­μος, οι­κο­δο­μώ, (ν)οι­κο­κυ­ρά, οι­κο­κυ­ρι­κός, (ν)οι­κο­κυ­ρο­σύ­νη, α­νοι­κο­κύ­ρευ­τος, οι­κο­λο­γι­κός, οι­κο­λό­γος, οι­κο­νό­μος, οι­κο­νο­μί­α, οι­κο­νο­μι­κά, οι­κο­νο­μο­λό­γος, οι­κό­πε­δο, οι­κο­πε­δού­χος, οι­κο­πε­δο­φά­γος, οι­κό­ση­μο, οι­κο­σκευ­ή, οι­κο­σύ­στη­μα, οι­κο­τρο­φεί­ο, οι­κό­τρο­φος, οι­κου­μέ­νη, οι­κου­με­νι­κός, οι­κου­ρώ (:μέ­νω στο σπί­τι, συ­νή­θως γι­α λό­γους α­σθε­νεί­ας), κα­τοι­κώ, κά­τοι­κος, κα­τοι­κο­ε­δρεύ­ω, κα­τοι­κί­δι­ος, κα­τοι­κί­α, κα­τοι­κή­σι­μος, δι­οι­κώ, δι­οί­κη­ση, δι­οι­κη­τής, δι­οι­κη­τή­ρι­ο, δι­οι­κη­τι­κός, α­ποι­κί­α, α­ποι­κι­α­κός, α­ποι­κί­ζω, α­ποι­κι­ο­κρα­τί­α, α­ποι­κο­δό­μη­ση, α­ποι­κο­δο­μή­σι­μος, άποι­κος, έ­νοι­κος, ε­νοι­κι­ά­ζω, ε­νοι­κι­α­στή­ρι­ο, ε­νοι­κι­α­στής, ε­νοί­κι­ο, ε­νοι­κι­ο­στά­σι­ο, συ­νοι­κώ, συ­νοι­κί­α, σύ­νοι­κος, συ­νοι­κι­σμός, συ­νοι­κι­α­κός, συ­νοι­κέ­σι­ο, συ­νοί­κη­ση, συ­γκα­τοί­κη­ση, συ­γκά­τοι­κος, συ­γκα­τοι­κώ, α­νοί­κει­ος, α­νοι­κο­δο­μώ, α­νοι­κο­δό­μη­ση, με­τοι­κώ, μέ­τοι­κος, με­τοι­κί­ζω, πά­ροι­κος, πα­ροι­κί­α, πα­ροι­κι­α­κός, πε­ρί­οι­κος.

**συνώνυμα:** ἄρχω, διαχειρίζω, κυβερνῶ, ἡγοῦμαι.

* **κοινῶν**

**ο­μόρ­ρι­ζα:** κοι­νός, κοι­νά, το κοι­νό, κοι­νό­βι­ο, κοι­νο­βού­λι­ο, κοι­νο­βου­λευ­τι­κός, κοι­νο­βου­λευ­τι­σμός, κοι­νο­κτη­μο­σύ­νη, κοι­νο­λο­γώ (:γνω­στο­ποι­ώ στο κοι­νό, δι­α­δί­δω ευ­ρέ­ως), κοι­νο­ποι­ώ, κοι­νο­ποί­η­ση, κοι­νο­πρα­ξί­α, κοι­νό­τη­τα, κοι­νο­τάρ­χης, κοι­νο­το­πί­α, κοι­νό­το­πος, κοι­νό­χρη­στος, κοι­νω­νί­α, κοι­νω­νι­κός, κοι­νω­νι­κο­ποί­η­ση, κοι­νω­νι­κό­τη­τα, κοι­νω­νι­ο­λο­γί­α, κοι­νω­νώ, κοι­νω­νός, κοι­νω­φε­λής, συ­γκοι­νω­νώ, συ­γκοι­νω­νί­α, συ­γκοι­νω­νι­α­κός, ε­πι­κοι­νω­νώ, ε­πι­κοι­νω­νί­α, ε­πι­κοι­νω­νι­ο­λό­γος.

* **τεκμήριον**

**ομόρριζα:** τεκμήριο, τεκμηριώνω, τεκμηρίωση, τεκμηριωμένος, τεκμαίρομαι (:συμπεραίνω), τεκμαρτός (:αυτός που μπορεί να προκύψει ως συμπέρασμα με βάση ορισμένα δεδομένα).

* **κύβους**

**ο­μόρ­ρι­ζα:** κύ­βος, κυ­βι­κός, κυ­βί­στας (:καλ­λι­τέ­χνης που α­νή­κει στο κί­νη­μα του κυ­βι­σμού), (ανα)κυ­βί­στη­σις ή (ανα)κυ­βί­στη­μα (:τού­μπα), κυ­βο­ει­δής, κυ­βό­λε­ξο, κυ­βευ­τής (:αυ­τός που παί­ζει ζά­ρι­α), κυ­βεύ­ω (:παί­ζω ζά­ρι­α), κυ­βί­ζω (:με­τρώ τον ό­γκο σε κυ­βι­κά μέ­τρα ή υ­ψώ­νω α­ρι­θμό στην τρί­τη δύ­να­μη, στον κύ­βο), δι­α­κυ­βεύ­ω/-ο­μαι (:ρι­ψο­κιν­δυ­νεύ­ω, δι­α­κιν­δυ­νεύ­ω).

* **πό­τους**

**ο­μόρ­ρι­ζα:** πί­νω, πο­τό, πό­της, πό­ση, πό­σι­μος, πο­τή­ρι, πο­τί­ζω, πο­τι­στή­ρι, πο­τι­στι­κός, πο­τί­στρα (:χώ­ρος γι­α να πί­νουν νε­ρό τα ζώ­α), πο­το­α­πα­γό­ρευ­ση, πο­το­ποι­ία, πο­το­ποι­εί­ο, πώ­μα, ά­μπω­τις ή ά­μπω­τη.

* **ἀκολασίας** **< ἀ στερητικό+κολάζω (:τιμωρώ)**

**ο­μόρ­ρι­ζα:** α­κο­λα­σί­α, α­κό­λα­στος, κό­λα­ση, κο­λά­ζω, κο­λα­στή­ρι­ο, κο­λα­σμός (:ποι­νή), κο­λά­σι­μος (:α­ξι­ό­ποι­νος, κα­τα­δι­κα­στέ­ος), κο­λα­σμέ­νος.

* **διατριβάς < διά+τρίβω**

**ο­μόρ­ρι­ζα:** τρι­βή, τρι­βεί­ο, ε­λαι­ο­τρι­βεί­ο, τρι­βώ, τρί­ψι­μο, τρίμ­μα, τετριμμένος, δι­α­τρι­βή, δι­α­τρί­βω (:συ­χνά­ζω), ε­ντρι­βή, προ­στρι­βή, συ­ντρι­βή, συ­ντρι­πτι­κός, συ­ντρί­βω, συ­ντρίμ­μι­α, συ­ντε­τριμ­μέ­νος, ε­ντρι­βής (:έ­μπει­ρος, ε­ξα­σκη­μέ­νος), παι­δο­τρί­βης.

**ΠΡΟΣΟΧΗ**

**διατριβή (α.ε.):** ενασχόληση με κάτι, κατανάλωση /χάσιμο χρόνου.

**διατριβή (ν.ε.):** επιστημονική πραγματεία.

* **ὄψεσθε < ὁράω-ῶ**

**ο­μόρ­ρι­ζα:** **(θ. ορ-)** α­φο­ρώ, ο­ρα­μα­τί­ζο­μαι, ό­ρα­ση, ό­ρα­μα, ο­ρα­μα­τί­ζο­μαι, ο­ρα­μα­τι­στής, ο­ρα­τό­τη­τα, ο­ρα­τός, α­ό­ρα­τος, δι­ο­ρα­τι­κός, ε­νο­ρα­τι­κός, πα­ρό­ρα­μα (:λά­θος στη δα­κτυ­λο­γρά­φη­ση ή στο τυ­πο­γρα­φεί­ο), πα­ρο­ρώ (:πα­ρα­βλέ­πω), /-ω­ρός (θυ­ρω­ρός), /-ου­ρός (κη­που­ρός).

**(θ. οπ-)** ε­πο­πτεύ­ω, ε­πό­πτης, ο­πτι­κή, ο­πτι­κός, ό­ψη, ά­πο­ψη, πρό­σο­ψη, προ­σω­πί­δα, προ­σό­ψι­ο (:πε­τσέ­τα), προ­ο­πτι­κή, α­πρό­ο­πτος, ε­πό­πτης, ε­πο­πτεί­α, ε­πο­πτεύ­ω, ε­πο­πτι­κός, κά­το­ψη, σύ­νο­ψη, συ­νο­πτι­κός, ά­πο­ψη, υ­πε­ρό­πτης, υ­πε­ρο­ψί­α, υ­πε­ρο­πτι­κός, υ­πο­ψί­α, ύ­πο­πτος, πε­ρί­ο­πτος, δι­ό­πτρα (:κυ­ά­λι), δι­ο­πτρι­κός, ο­φθαλ­μός, ο­φθαλ­μί­α­τρος, ο­φθαλ­μι­α­τρεί­ο, ο­φθαλ­μα­πά­τη, ε­ξό­φθαλ­μος, μο­νό­φθαλ­μος, οφθαλμοφανής, μά­τι (< ὀμ­μά­τι­ον < ὄπ­μα), ο­πή, κά­το­πτρο, αυ­τό­πτης, αυ­το­ψί­α, βι­ο­ψί­α, μέ­τω­πο, με­τω­πι­κός, α­ντι­με­τω­πί­ζω, πρε­σβυ­ω­πί­α, μυ­ω­πί­α/-ι­κός.

* **δῆ­λον**

**ο­μόρ­ρι­ζα:** δη­λα­δή (< δῆ­λα+δή), δη­λο­νό­τι, δη­λο­ποι­ώ (:γνω­στο­ποι­ώ), δή­λος (:φα­νε­ρός, ευ­δι­ά­κρι­τος), δη­λώ­νω, δή­λω­ση, δη­λω­τι­κός, δη­λώ­σι­μος, δη­λω­σί­ας (:πρό­σω­πο που δή­λω­σε εγ­γ­ρά­φως ό­τι α­πο­κη­ρύσ­σει τις πο­λι­τι­κές του πε­ποι­θή­σεις), α­δή­λω­τος.

**§ 12**

* **αἰσχράν < αἶσχος**

**ο­μόρ­ρι­ζα:** αί­σχος, αι­σχρός, αι­σχρό­τη­τα, αι­σχρο­λό­γος, αι­σχρο­λο­γώ/-ί­α, αι­σχρο­γρα­φώ, αι­σχο­γρά­φη­μα, αι­σχύ­νη, αι­σχύ­νο­μαι, αι­σχυ­ντη­λός (:ντρο­πα­λός), αι­σχρο­κερ­δής, αι­σχρο­κέρ­δει­α.

* **εἰσαγγελίαν < εἰς+ἀγγέλλω**

**ο­μόρ­ρι­ζα:** άγ­γε­λος, άγ­γελ­μα, αγ­γε­λί­α, αγ­γελ­τή­ρι­ο, προ­(αν)αγ­γέλ­λω, προ­αγ­γε­λί­α, προ­άγ­γε­λος, α­ναγ­γέλ­λω, α­ναγ­γε­λί­α, ε­ξαγ­γέλ­λω, ε­ξαγ­γε­λί­α, ε­ξάγ­γε­λος, προ­ε­ξαγ­γέλ­λω, προ­ε­ξαγ­γε­λί­α, προ­ε­ξαγ­γελ­τι­κός, πα­ραγ­γέλ­λω, πα­ραγ­γε­λί­α, πα­ράγ­γελ­μα, πα­ραγ­γε­λι­ο­δό­της, α­παγ­γέλ­λω, α­παγ­γε­λί­α, κα­ταγ­γέλ­λω, κα­ταγ­γε­λί­α, δι­αγ­γέ­λλω, δι­άγ­γελ­μα, ε­παγ­γέλ­λο­μαι, αυ­τε­παγ­γέλ­τος, ε­πάγ­γελ­μα, ε­παγ­γελ­μα­τι­κός, ε­παγ­γελ­μα­τί­ας, ει­σαγ­γε­λί­α, ει­σαγ­γε­λέ­ας, ει­σαγ­γε­λι­κός, ευ­αγ­γε­λί­ζο­μαι, ευ­αγ­γε­λι­κός, ευ­αγ­γέ­λι­ο, ευ­αγ­γε­λι­στής, ευ­αγ­γε­λι­σμός, αγ­γε­λι­α­φό­ρος, αγ­γε­λό­μορ­φος, αγ­γε­λο­πρό­σω­πος, αγ­γε­λού­δι.

* **στρατείας**

**ο­μόρ­ρι­ζα:** στρα­τός, στρα­τι­ώ­της, στρα­τι­ω­τι­κός, στρά­τευ­μα, στρά­τευ­ση, στρα­τεύ­σι­μος, στρα­τι­ά, στρα­τώ­νας, στρα­τό­πε­δο, στρα­το­πε­δεύ­ω, εκ­στ­ρα­τεί­α, εκ­στ­ρα­τεύ­ω, εκ­στ­ρα­τευ­τι­κός, ε­πι­στρα­τεύ­ω, ε­πι­στρά­τευ­ση, ε­πί­στρα­τος, α­πο­στρα­τεύ­ω, α­πό­στρα­τος, α­πο­στρα­τεί­α, α­πο­στρά­τευ­ση, α­πο­στρα­το­ποι­ώ, α­πο­στρα­το­ποί­η­ση, συ­στρα­τι­ώ­της.

**συ­νώ­νυ­μα:** ἔ­ξο­δος, ἐμ­βο­λή.

* **πο­λε­μί­ους**

**ο­μόρ­ρι­ζα:** πό­λε­μος, πο­λε­μώ, πο­λέ­μι­ος, πο­λέ­μαρ­χος, πο­λε­μι­κός, πο­λε­μι­στής,πο­λε­μί­στρα, πο­λε­μο­κά­πη­λος, πο­λε­μο­πα­θής, πο­λε­μο­φό­δι­ο, πο­λε­μο­χα­ρής, ε­τοι­μο­πό­λε­μος, ε­μπό­λε­μος, συ­μπο­λε­μι­στής, προ­πο­λε­μι­κός, κα­τα­πο­λε­μώ, κα­τα­πο­λέ­μη­ση.

**§ 13**

* **συμ­μα­χί­αν < συμ­μα­χῶ < σύν+μά­χη**

**ο­μόρ­ρι­ζα:** μά­χη, μά­χι­μος, μα­χη­τής, μά­χο­μαι, μα­χη­τι­κός, μα­χη­τι­κό­τη­τα, α­κα­τα­μά­χη­τος, ά­μα­χος, α­μα­χη­τί, δι­α­μά­χη, σύμ­μα­χος, συμ­μα­χώ, συμ­μα­χί­α, συμ­μα­χι­κός, συμ­μα­χη­τής, συμ­μα­χι­κά, α­πό­μα­χος, α­πο­μα­χι­κός (π.χ. α­πο­μα­χι­κό τα­μεί­ο), μα­χη­τός (:αυ­τός που εί­ναι δυ­να­τόν να πο­λε­μη­θεί, να αμ­φι­σβη­τη­θεί ή να α­να­τρα­πεί, π.χ. μα­χη­τό τε­κμή­ρι­ο), α­μά­χη­τος.

**συ­νώ­νυ­μα;** σπον­δαί, συν­θή­κη, ὁ­μο­λο­γί­α.

* **βοηθεῖν < βοηθός < βοή+θέω (:τρέχω) : σπεύδω στην κραυγή (για βοήθεια).**

**ο­μόρ­ρι­ζα:** βο­ή­θει­α, βο­ή­θη­μα, βο­η­θη­τι­κός, βο­η­θός, βο­η­θώ, α­βο­ή­θη­τος, (ε­πί­σης: βο­ή, βο­ε­ρός, βου­η­τό/βο­η­τό).

**συ­νώ­νυ­μα:** ἀ­ρή­γω (⇒ α­ρω­γή:βο­ή­θει­α), ἐ­πι­κου­ρῶ, συ­μπράτ­τω, τι­μω­ρῶ τι­νι, ἀ­μύ­νω τι­νί.

* **πά­ντας < πᾶς -πᾶ­σα-πᾶν**

**ο­μόρ­ρι­ζα:** πα­μπά­λαι­ος, πά­μπλου­τος, πά­μπολ­λοι, παμ­φά­γος, πάμ­φθη­νος, πάμ­φτω­χος, παμ­ψη­φεί, πα­νά­γα­θος, Πα­να­γί­α, πα­νά­γι­ος, πα­να­θη­ναϊ­κός, πα­νά­θλι­ος, πα­νά­κει­α, πα­νά­κρι­βος, πα­νάρ­χαι­ος, παν­δαι­σί­α, παν­δαι­μό­νι­ο, παν­δα­μά­τωρ, πάν­δει­να, παν­δο­χεί­ο, πα­νελ­λα­δι­κός, πα­νε­πι­στή­μι­ο κ.ά.

* **ἀ­σφά­λει­αν < ἀ­σφα­λής < ἀ στε­ρη­τι­κό + σφα­λῆ­ναι < σφάλ­λο­μαι**

**ο­μόρ­ρι­ζα:** α­σφα­λής, α­σφά­λει­α, α­σφα­λι­στής, α­σφα­λί­ζω, ε­ξα­σφα­λί­ζω, α­σφα­λι­στι­κός, α­σφά­λι­ση, α­σφα­λι­στή­ρι­ο, α­σφα­λι­σμέ­νος, ε­ξα­σφα­λι­σμέ­νος, α­σφά­λι­στρο, α­σφα­λί­της, ά­σφαλ­τος, α­σφα­λώς, σφάλ­λω, σφα­λε­ρός, σφα­λί­ζω (:κλεί­νω ώ­στε να μη μπο­ρεί κά­τι να πα­ρα­βι­α­στεί), σφάλ­μα.

**συ­νώ­νυ­μα:** ἄ­δει­α (< ἀ στε­ρη­τι­κό+δέ­ος).

**α­ντώ­νυ­μα:** φό­βος, δέ­ος, κίν­δυ­νος.

* **ἑτέρων**

**ο­μόρ­ρι­ζα:** έ­τε­ρος, ε­τε­ρό­τη­τα (:δι­α­φο­ρά), ε­τε­ρο­α­πα­σχό­λη­ση, ε­τε­ρο­γε­νής, ε­τε­ρό­γλωσ­σος, ε­τε­ρο­δη­μό­της, ε­τε­ρο­δι­κί­α, ε­τε­ρό­δο­ξος (:αλ­λό­θρη­σκος), ε­τε­ρο­θα­λής, ε­τε­ρό­κλη­τος, ε­τε­ρό­κλι­τος, ε­τε­ρό­μορ­φος, ε­τε­ρο­προ­σω­πί­α, ε­τε­ρό­πτω­τος, ε­τε­ρό­φυ­λος, ετεροφυλόφιλος, ε­τε­ρό­φω­τος, ε­τε­ρό­χθων (≠ αυ­τό­χθων), ε­τε­ρο­χρο­νί­ζω, ε­τε­ρο­χρο­νι­σμός.

* **πλή­θους < πί-μ-πλη-μι : γε­μί­ζω < θ. πλη-**

**ο­μόρ­ρι­ζα:** πλή­θος, πλη­θύς (: με­γά­λος α­ρι­θμός αν­θρώ­πων ή α­φθο­νί­α πρα­γμά­των), πλη­θύ­νω, πλη­θυ­ντι­κός, πλη­θυ­σμι­κός ή πλη­θυ­σμι­α­κός, πλη­θυ­σμός, πλη­θώ­ρα, πλη­θω­ρι­κός, πλη­θω­ρι­κό­τη­τα, πλη­θω­ρι­σμός, πλη­σμο­νή, πλή­ρης, πλη­ρό­τη­τα, πλη­ρώ, πλή­ρω­μα, πλη­ρω­μή, πλη­ρώ­νω, πλή­ρω­ση (:γέ­μι­σμα), πλή­ρως, πλη­ρω­τής, πλη­ρω­τέ­ος.

**συ­νώ­νυ­μα:** ὅ­μι­λος, πλη­θύς, οἱ πολ­λοί, ὁ δῆ­μος, ὁ ὄ­χλος.

* **μέλ­λο­ντος < μέλ­λω**

**ο­μόρ­ρι­ζα:** μέλ­λον, μέλ­λο­ντας, μέλ­λων, μελ­λο­ντι­κός, μελ­λο­ντο­λό­γος, μελ­λο­θά­να­τος, μελ­λό­νυμ­φος, μελ­λού­με­νος, τα μελ­λού­με­να, μέλ­λω (τι σου­' μελ­λε να πά­θεις!)

**ΠΡΟΣΟΧΗ ΣΤΗ ΔΙΑΦΟΡΑ!**

**μέλλω(+τελικό απαρέμφατο) →** σκοπεύω, πρόκειται να / βραδύνω, διστάζω, αναβάλλω

**μέλω** (συνήθως στο γ´ ενικό πρόσωπο **μέλει**) → είμαι αντικείμενο φροντίδας ή μέριμνας (βλ. ομόρριζα § 2 μεταμέλει).

* **πα­ρα­σκευ­ά­σα­ντα**

**ο­μόρ­ρι­ζα:** πα­ρα­σκευ­ά­ζω, πα­ρα­σκευ­ή, πα­ρα­σκεύ­α­σμα, πα­ρα­σκευ­α­στής, πα­ρα­σκευ­α­στή­ρι­ο, πα­ρα­σκευ­α­στι­κός, σκευ­ά­ζω, σκευ­ή, σκεύ­α­σμα, σκευ­ά­μα­ξα, σκευ­ο­φό­ρος, σκευ­ο­θή­κη, σκεύ­ος, σκευ­ο­φυ­λά­κι­ο-ας, συ­σκευ­ά­ζω, συ­σκευ­α­σί­α, συ­σκευ­ή, δι­α­σκευ­ά­ζω, δι­α­σκευ­ή, προ­κα­τα­σκευ­ά­ζω, προ­κα­τα­σκευ­ή, προ­κα­τα­σκευ­α­σμέ­νος, α­να­σκευ­ά­ζω (ε­πι­χει­ρη­μα­το­λο­γί­α ή κα­τη­γο­ρί­α), α­να­σκευ­ή, α­να­κα­τα­σκευ­ά­ζω, α­να­κα­τα­σκευ­ή (π.χ. της ει­σό­δου ε­νός σπι­τι­ού).

**ΠΡΑΓΜΑΤΟΛΟΓΙΚΑ - ΠΟΛΙΤΙΣΤΙΚΑ ΣΤΟΙΧΕΙΑ**

* **πε­ρὶ κύ­βους:** Α­πό τη ζω­ή του αρ­χαί­ου Έλ­λη­να δεν έ­λει­παν τα τυ­χε­ρά παι­γνί­δι­α. Έ­να α­πό αυ­τά παι­ζό­ταν με τρεις κύ­βους πή­λι­νους (τρί­α ζά­ρι­α) που εί­χαν στις πλευ­ρές τους χα­ρα­γμέ­να γράμ­μα­τα που α­ντι­στοι­χού­σαν με α­ρι­θμούς (Α:1, Β:2 κ.λ.π.) ή ο­νό­μα­τα πε­ρισ­σό­τε­ρο ή λι­γό­τε­ρο συ­ντο­μευ­μέ­να των έ­ξι πρώ­των α­ρι­θμών. Η μο­νά­δα ή ά­σος ο­νο­μα­ζό­ταν «κύ­βος». Η κα­λύ­τε­ρη ζα­ρι­ά τους ή­ταν να φέ­ρουν και στα τρία ζά­ρι­α ε­ξά­ρι (παί­ξι­μο Α­φρο­δί­της) και η χει­ρό­τε­ρη να φέ­ρουν και στα τρί­α ζά­ρι­α ά­σο (παί­ξι­μο σκύ­λου). Πολ­λοί νε­α­ροί Α­θη­ναί­οι περ­νού­σαν τον και­ρό τους στα **σκι­ρα­φεί­α** ή **κυ­βευ­τή­ρι­α** παί­ζο­ντας ζά­ρι­α. Πολ­λοί μά­λι­στα έ­χα­ναν ση­μα­ντι­κά πο­σά, παράδειγμα ο γιος του Αλκιβιάδη.
* **ἢ πό­τους:** Τα κύ­ρι­α πο­τά των αρ­χαί­ων ή­ταν το νε­ρό, το γά­λα και φυ­σι­κά το κρα­σί, για την πα­ρα­σκευ­ή του ο­ποί­ου εί­χαν δι­κούς τους τρό­πους και συ­χνά το α­ρω­μά­τι­ζαν με θυ­μά­ρι, μέ­ντα ή μέ­λι. Οι Έλ­λη­νες δεν έ­πι­ναν πο­τέ το κρα­σί α­νέ­ρω­το (ἄ­κρα­τον οἶ­νον). Το έ­βα­ζαν σε κρα­τή­ρα μα­ζί με νε­ρό και κα­νό­νι­ζαν, κα­τά πε­ρί­στα­ση, την α­να­λο­γί­α. Αυ­τή συ­νή­θως ή­ταν έ­να μέ­ρος κρα­σί προς δύ­ο ή τρί­α νε­ρό. Την πό­ση «ἄ­κρα­του οί­νου» τη θε­ω­ρού­σαν βαρ­βα­ρι­κή συ­νή­θει­α.

Το **συ­μπό­σι­ο** α­πο­τε­λού­σε μι­α κοι­νω­νι­κή πο­λι­τι­στι­κή εκ­δή­λω­ση, κα­τά κύ­ρι­ο λό­γο α­ρι­στο­κρα­τι­κή. Τα συ­μπό­σι­α α­κο­λου­θού­σαν κά­ποι­ο πρω­τό­κολ­λο, την τή­ρη­ση του ο­ποί­ου φρό­ντι­ζε ο συ­μπο­σί­αρ­χος, που κά­θε φο­ρά κλη­ρω­νό­ταν με­τα­ξύ των προ­σκε­κλη­μέ­νων. Στην αρ­χή οι υ­πη­ρέ­τες έ­φερ­ναν νε­ρό γι­α το πλύ­σι­μο των χε­ρι­ών και το συ­μπό­σι­ο άρ­χι­ζε με σπον­δή προς το Δι­ό­νυ­σο. Τις πε­ρισ­σό­τε­ρες φο­ρές α­κο­λου­θού­σε συ­ζή­τη­ση με θέ­μα τον έ­ρω­τα· οι πα­ρευ­ρι­σκό­με­νοι δι­α­σκέ­δα­ζαν ε­πί­σης με μου­σι­κή, α­κρο­βα­τι­κά νού­με­ρα, παι­χνί­δι­α κ.ά. Οι Α­θη­ναί­ες δεν έ­παιρ­ναν μέ­ρος στα συ­μπό­σι­α. Οι γυ­ναί­κες που συμ­με­τεί­χαν ή­ταν ε­ταί­ρες, που τις έ­φερ­ναν μα­ζί τους κά­ποι­οι α­πό τους συ­μπο­σι­α­στές γι­α την ψυ­χα­γω­γί­α του συ­νό­λου.

Υ­πήρ­χαν και άλ­λες μορ­φές συ­μπο­σί­ων, πε­ρισ­σό­τε­ρο λαϊ­κές. Τα μέ­λη, π.χ., κά­ποι­ας φι­λι­κής συ­ντρο­φι­άς ή κά­ποι­ου συλ­λό­γου συ­νή­θι­ζαν να συ­μπο­σι­ά­ζο­νται κά­θε φο­ρά σε άλ­λο σπί­τι. Στις πε­ρι­πτώ­σεις αυ­τές ο κα­θέ­νας έ­φερ­νε μα­ζί του το πο­τό και το φα­γη­τό του (ἔ­ρα­νος). Ό­ποι­α μορ­φή και να εί­χε το συ­μπό­σι­ο εί­ναι γε­γο­νός ό­τι κα­τά τη λή­ξη του οι συ­μπο­σι­α­στές ή­ταν συ­χνά με­θυ­σμέ­νοι και ό­χι σπά­νι­α δι­έ­πρατ­ταν **βαν­δα­λι­σμούς** (π.χ. ἑρ­μῶν ἀ­πο­κο­πή) ή άλ­λες α­ξι­ό­ποι­νες πρά­ξεις. Ε­κτός α­πό τα σκι­ρα­φεί­α ή κυ­βευ­τή­ρι­α, πολ­λοί νε­α­ροί Α­θη­ναί­οι σύ­χνα­ζαν και στα **κα­πη­λεία.** Τα μέ­ρη αυ­τά θε­ω­ρού­νταν **τό­ποι δι­α­φθο­ράς**, δι­ό­τι σύ­χνα­ζαν ε­κεί κοι­νές γυ­ναί­κες.

* **αδυναμίες της αθηναϊκής δικαιοσύνης - συκοφαντία**

Μι­α βα­σι­κή δι­α­φο­ρά στην ορ­γά­νω­ση της Δι­και­ο­σύ­νης στην αρ­χαι­ό­τη­τα και στις χώ­ρες της ση­με­ρι­νής ε­πο­χής εί­ναι ό­τι στην Α­θή­να του­λά­χι­στον δεν υ­πήρ­χε Υ­πουρ­γεί­ο Δη­μο­σί­ας Τά­ξε­ως. Η δι­και­ο­σύ­νη δεν κα­τε­δί­ω­κε η ί­δι­α αυ­τούς που δι­έ­πρατ­ταν α­δί­κη­μα, οι άρ­χο­ντες σπά­νι­α έ­παιρ­ναν την πρω­το­βου­λί­α να υ­πο­βά­λουν α­γω­γή ή μή­νυ­ση.

Κα­θώς το Α­θη­ναϊ­κό κρά­τος δεν ε­πε­νέ­βαι­νε αυ­τε­πάγ­γελ­τα αλ­λά εν­θάρ­ρυ­νε τις κα­ταγ­γε­λί­ες των πο­λι­τών γι­α α­δι­κή­μα­τα που αυ­τοί δι­α­πί­στω­ναν, υ­πήρ­χαν πολ­λοί που εκ συ­στή­μα­τος κα­τη­γο­ρού­σαν συ­μπο­λί­τες τους, προ­κει­μέ­νου να έ­χουν οι­κο­νο­μι­κό ό­φε­λος εί­τε α­πό την κα­τα­δί­κη τους, εί­τε ως α­ντάλ­λα­γμα γι­α να α­πο­σύ­ρουν την κα­τη­γο­ρί­α. Οι Α­θη­ναί­οι αυ­τοί ο­νο­μά­ζο­νταν **συ­κο­φά­ντες** και ή­ταν πρα­γμα­τι­κή πλη­γή γι­α την α­θη­ναϊ­κή δι­και­ο­σύ­νη.

Ό­ταν ο κα­τη­γο­ρού­με­νος α­θω­ω­νό­ταν και ο κα­τή­γο­ρός του δεν έ­παιρ­νε το έ­να πέ­μπτο των ψή­φων, αυ­τός κα­τα­δι­κα­ζό­ταν σε πρό­στι­μο ή α­τι­μί­α, (στέ­ρη­ση πο­λι­τι­κών δι­και­ω­μά­των). Στην πρα­γμα­τι­κό­τη­τα, ό­πως α­να­φέ­ρα­με πα­ρα­πά­νω, ε­πει­δή δεν υ­πήρ­χε υ­πουρ­γεί­ο Δη­μο­σί­ας Τά­ξης, οι νό­μοι εν­θάρ­ρυ­ναν αυ­τούς που έ­κα­ναν κα­ταγ­γε­λί­ες δί­νο­ντάς τους έ­να μέ­ρος α­πό την πε­ρι­ου­σί­α του κα­τη­γο­ρου­μέ­νου, την ο­ποί­α δή­μευ­αν, αν κρι­νό­ταν έ­νο­χος. Ο κίν­δυ­νος που δι­έ­τρε­χαν οι ί­δι­οι, αν δεν α­πο­δεί­κνυ­αν την κα­τη­γο­ρί­α που εί­χαν υ­πο­βά­λει, ή­ταν το λο­γι­κό α­ντι­στά­θμι­σμα σ' αυ­τό το πλε­ο­νέ­κτη­μα και τους α­νά­γκα­ζε να εί­ναι προ­σε­κτι­κοί πριν υ­πο­κι­νήσουν μι­α δί­κη. Με το νό­μο αυ­τό πε­ρι­ο­ρι­ζό­ταν η δρά­ση των συ­κο­φα­ντών.

Είναι ολοφάνερο πως ένα δικαστικό σύστημα τόσο ιδιόμορφο, που απαιτούσε τη συμμετοχή τόσο πολλών δικαστών, ήταν φυσικό να αναπτύξει σε πολλούς Αθηναίους τη **μανία για τις δίκες** και τη **στρεψοδικία.** Επειδή επομένως οι Αθηναίοι ήταν **φιλόδικοι** επαινούσαν αυτόν που δεν πήγαινε στο δικαστήριο ούτε ως κατήγορος ούτε ως κατηγορούμενος.[[5]](#footnote-5)

* **δί­κη-γρα­φή-εἰ­σαγ­γε­λί­α:**

Στην α­θή­να **δί­κη** λε­γό­ταν η ι­δι­ω­τι­κή δί­κη (ἀ­γὼν ἴ­δι­ος). Δί­κη μπο­ρού­σε να κι­νή­σει ως ε­νά­γων (κα­τή­γο­ρος) μό­νο άν­δρας, ε­λεύ­θε­ρος, ε­νή­λι­κας και ε­πί­τι­μος (με πο­λι­τι­κά δι­και­ώ­μα­τα), ε­φό­σον νό­μι­ζε ό­τι α­δι­κεί­ται.

Η **γρα­φή,** ή­ταν ο πι­ο συ­νη­θι­σμέ­νος τύ­πος δη­μό­σι­ας δί­κης. Ο­νο­μα­ζό­ταν έ­τσι δι­ό­τι, ό­πως φαί­νε­ται, αρ­χι­κά ή­ταν ο μό­νος τύ­πος υ­πό­θε­σης, ό­που η κα­ταγ­γε­λί­α έ­πρε­πε να υ­πο­βλη­θεί εγ­γ­ρά­φως. Οι δη­μό­σι­ες δί­κες α­φο­ρού­σαν α­δι­κή­μα­τα τα ο­ποί­α έ­θι­γαν το σύ­νο­λο της κοι­νό­τη­τας, ό­πως η προ­δο­σί­α, η λι­πο­τα­ξί­α, η κα­τά­χρη­ση δη­μο­σί­ου χρή­μα­τος κ.ά. Εισηγητής της «γραφῆς» φαίνεται ότι ήταν ο Σόλων που την καθιέρωσε στη νομοθεσία του.

Η **ει­σαγ­γε­λί­α,** τέ­λος, ή­ταν δη­μό­σι­α κα­τη­γο­ρί­α ή κα­ταγ­γε­λί­α γι­α σο­βα­ρό­τα­τα δη­μό­σι­α α­δι­κή­μα­τα που α­φο­ρού­σαν την α­σφά­λει­α του κρά­τους (προ­δο­σί­α, συ­νω­μο­σί­α κ.α.). Ει­σα­γό­ταν πρώ­τα στη Βου­λή των Πε­ντα­κο­σί­ων, η ο­ποί­α ε­πέ­βα­λε στον έ­νο­χο πρό­στι­μο μέ­χρι 500 δρχ. Γι­α αυ­στη­ρό­τε­ρη ποι­νή πα­ρέ­πε­μπε την υ­πό­θε­ση γι­α εκ­δί­κα­ση στην Εκ­κ­λη­σί­α του δή­μου ή στην Η­λι­αί­α. Η εκ­κ­λη­σί­α έ­κρι­νε μό­νο τις πο­λι­τι­κές υ­πο­θέ­σεις. Αργότερα, για να μη γίνεται κατάχρηση τέτοιων καταγγελιών θεσπίστηκε να πληρώνει ο μηνυτής πρόστιμο, αν αποδεικνυόταν ότι η καταγγελία ήταν αβάσιμη.Τον 4ο αι. π.Χ. η χρή­ση της ει­σαγ­γε­λί­ας γε­νι­κεύ­θη­κε και γι­α υ­πο­θέ­σεις ήσ­σο­νος ση­μα­σί­ας.

**ΙΣΤΟΡΙΚΑ ΣΤΟΙΧΕΙΑ**

* **Η έκρηξη και η πρώτη φάση του Κορινθιακού πολέμου (καλοκαίρι του 395 π.Χ.)**

Αποτέλεσμα της αντισπαρτιατικής κίνησης που δημιούργησαν οι Πέρσες στον Ελληνικό χώρο μετά τον Πελοποννησιακό πόλεμο ήταν ένας ακόμη εμφύλιος πόλεμος, ο «Βοιωτικός ἤ Κορινθιακός» (395-387 π.Χ.). Τα γεγονότα ξεκίνησαν όταν το Μάιο του 395 π.Χ.

Όταν το 395 π.Χ. οι Σπαρτιάτες αγωνίζονταν κατά των Περσών στη Μικρά Ασία με αρχηγό το βασιλιά Αγησίλαο, οι Θηβαίοι ηγέτες αποφάσισαν να επιταχύνουν τη ρήξη, γιατί υποψιάζονταν ότι οι πολιτικοί αντίπαλοί τους ετοίμαζαν κίνημα με τη βοήθεια των Σπαρτιατών. Οι Θηβαίοι προκάλεσαν με πράκτορές τους της σύγκρουση μεταξύ Φωκέων και Λοκρών. Οι Λοκροί ζήτησαν τη βοήθεια του Βοιωτικού Κοινού ενώ οι Φωκείς ζήτησαν τη βοήθεια των συμμάχων τους Σπαρτιατών.

Η σπαρτιατική κυβέρνηση έστειλε στη Φωκίδα το Λύσανδρο, για να αναλάβει την αρχηγία των στρατευμάτων των Φωκέων και άλλων φιλικών κρατών της κεντρικής Στερεάς και να εισβάλει με αυτά στη Βοιωτία από τα Β.Δ. Συγχρόνως κήρυξε επιστράτευση Λακεδαιμονίων και συμμάχων, για το σχηματισμό ισχυρού σώματος που θα εισχωρούσε στη Βοιωτία από το νότο με αρχηγό το βασιλιά Παυσανία. Οι Θηβαίοι, από την πλευρά τους, ζήτησαν τη βοήθεια των Αθηναίων, με αποτέλεσμα τη σύναψη **αμυντικής συμμαχίας** μεταξύ των δύο δυνάμεων. Ο Θρασύβουλος διάβασε το ψήφισμα στους Θηβαίους πρέσβεις για την από κοινού αντιμετώπιση των Λακεδαιμονίων.

Ο Λύσανδρος κατέλαβε τον Ορχομενό, με τη θέληση των κατοίκων του, και έπειτα πολιόρκησε την **Αλίαρτο.** Στη μάχη που έγινε εκεί νίκησαν οι Αλιάρτιοι και οι Θηβαίοι. Ο Λύσανδρος έπεσε από την αρχή της μάχης, ο στρατός του διαλύθηκε και άφησε 1000 νεκρούς στο πεδίο της μάχης και στους δρόμους της υποχωρήσεώς του.

**ΕΡΜHNΕΥTIΚΑ ΣΧΟΛΙΑ**

***Γενικά:***

Μετά την αναφορά στην ιδιωτική του ζωή, ο Μαντίθεος παρουσιάζει τη χρηστή συμπεριφορά που επέδειξε στο δημόσιο βίο. Τεκμηριώνει την ποιότητα του ήθους του στηριζόμενος στα εξής επιχειρήματα:

α) Οι διεφθαρμένοι τον αντιπαθούν και διαδίδουν ψευδείς φήμες σε βάρος του.

β) Ποτέ δεν αναμείχθηκε ούτε σε δημόσια ούτε σε ιδιωτική δίκη είτε ως κατήγορος είτε ως κατηγορούμενος.

γ) Κατά την εκστρατεία στην Αλίαρτο, αν και ο Μαντίθεος ήταν ιππεύς, ζήτησε να μετέχει σε επικίνδυνη θέση στο πεζικό.

**ΠΑΡΑΓΡΑΦΟΣ 11**

***«περί τῶν κοινῶν μοι μέγιστον ἡγοῦμαι τεκμήριον εἶναι τῆς ἐμῆς ἐπιεικείας»****:* Στο πλαίσιο της ηθοποιίας ο Λυσίας βάζει το Μαντίθεο να μιλήσει για τη συμπεριφορά του στην κοινωνική ζωή. Έτσι, στην αρχή της αφήγησης του δημόσιου βίου του ο Μαντίθεος θεωρεί σκόπιμο να προσκομίσει αποδείξεις της σύνεσης και της μετριοπάθειας του («ἐπιεικείας»). Κι αυτό το κάνει γιατί γνωρίζει πολύ καλά πόσο εκτιμούσαν οι Αθηναίοι αυτές τις αρετές (ο Δημοσθένης στο λόγο του «Κατά Ἀριστογείτονος», Β, §2 αναφέρει: *«Αν είναι διεφθαρμένοι οι δημόσιοι άντρες, τότε οι κρατικές υποθέσεις πάνε προς το κακό· αντίθετα σημειώνεται πολύ μεγάλη πρόοδος, αν είναι έντιμοι και συνετοί»)*.

Με τον τρόπο αυτό προσπαθεί να πετύχει τη συμπάθεια των ακροατών, αφού η δημόσια πολιτεία θεωρούνταν ιδιαίτερα σημαντική στην αρχαία Ελλάδα. Οι σύνδεσμοι «*μέν -* *δέ»* δε δείχνουν αντίθεση, αλλά κάνουν διάκριση μεταξύ των δύο μελών.

***«τεκμήριον ... ὄντας»****:* Ο Μαντίθεος προτίθεται να παρουσιάσει αποδείξεις για την εντιμότητα του. Το πρώτο τεκμήριο της χρηστής του συμπεριφοράς είναι ότι τον εχθρεύονται όσοι συχνάζουν σε τόπους διαφθοράς. Με αυτό το ψυχολογικό επιχείρημα προσπαθεί να προκαταλάβει την εύνοια των κριτών.

***«περί κύβους ἤ πότους ἤ περί τάς τοιαύτας ἀκολασίας* .... *ποιούμενοι»****:* Πολλοί νεαροί Αθηναίοι περνούσαν τον καιρό τους στα σκιραφεία ή κυβευτήρια, όπου έπαιζαν ζάρια, στα καπηλεία, στα κουρεία ή στα σκυτοτομεία (= υποδηματοποιεία). Τα κυβευτήρια και τα καπηλεία θεωρούνταν τόποι διαφθοράς, γιατί σύχναζαν εκεί εταίρες.

***«πότους»****:* Οι Αθηναίοι δεν περίμεναν τις γιορτές για να διασκεδάσουν. Οι νεότεροι κατέφευγαν στα παιχνίδια ενω οι μεγαλύτεροι στα συμπόσια. Το ποτό τους ήταν το κρασί το οποίο όμως συχνά νόθευαν με νερό, καθώς την πόση «ἄκρατου οἴνου» τη θεωρούσαν συνήθεια των βαρβάρων. Συχνά βέβαια οι συμποσιαστές παρεκτρέπονταν και μεθούσαν με αποτέλεσμα να γίνονται φασαρίες ή και βανδαλισμοί. Εκτός από τα συμπόσια, που ήταν ιδιωτικές συναθροίσεις, οι άνδρες πήγαιναν και στα καπηλεία, όπου σύχναζαν κοινές γυναίκες και επομένως αυτά αποτελούσαν τόπους διαφθοράς.

***«περί ἐμοῦ λογοποιοῦντας καί ψευδομένους»****:* Η συκοφαντία, που πολλές φορές έφτανε ως τα δικαστήρια στην προσπάθεια του συκοφάντη να κερδίσει χρήματα, αποτελούσε πληγή για την αθηναϊκή κοινωνία. Οι συκοφαντίες και οι ψευδολογίες ήταν προφανώς στην «ημερήσια διάταξη» στα εν λόγω κέντρα, όπου περνούσαν την ώρα τους οι νεαροί αυτοί αργόσχολοι Αθηναίοι˙ ευνόητο είναι ότι οι έντιμοι και ευυπόληπτοι πολίτες ήταν στο στόχαστρο των φαύλων αυτών νέων, οι οποίοι προσπαθούσαν να τους μειώσουν ηθικά με διαβολές.

***«εἰ τῶν αὐτῶν... περί ἐμοῦ»****:* Με έναν υποθετικό λόγο που δηλώνει το αντίθετο του πραγματικού, ο Μαντίθεος ενισχύει την αντίθεση του ήθους του με αυτό των διεφθαρμένων πολιτών. Ουσιαστικά αποτελεί έναν βραχυλογικό συλλογισμό:

• αυτοί δε θα είχαν τέτοια γνώμη για μένα αν επιθυμούσαμε τα ίδια πράγματα

• έχουν τέτοια γνώμη για μένα, άρα δεν επιθυμούμε τα ίδια πράγματα

• εγώ δεν είμαι σαν αυτούς.

***«ὅ,τι* .... *οὐκ ἄν τοιαύτην γνώμην εἶχον περί ἐμοῦ»****:* Σ’ αυτό το τμήμα βρίσκεται η πρώτη απόδειξη της «ἐπιεικείας» του Μαντιθέου. Συγκεκριμένα υποστηρίζει ότι οι ακόλαστοι νέοι έδειχναν έχθρα απέναντι του και τον συκοφαντούσαν, επειδή ακριβώς τον φθονούσαν λόγω της εντιμότητας και της ανωτερότητας του. Το επιχείρημα είναι πειστικό, δεδομένου ότι στηρίζεται στην κοινώς παραδεκτή αλήθεια ότι οι ενάρετοι προκαλούν το φθόνο και το μίσος των διεφθαρμένων. Μέσω του αντιθετικού «καίτοι» ο ρήτορας μεταβαίνει στη διατύπωση του υποθετικού συλλογισμού «εἰ τῶν αὐτῶν ἐπεθυμοῦμεν, οὐκ ἄν τοιαύτην γνώμην εἶχον περί ἐμοῦ» που δηλώνει το μη πραγματικό και αποκαλύπτει το βαθύτερο αίτιο των εχθρικών συναισθημάτων που είχαν οι ανήθικοι νέοι προς το Μαντίθεο: δεν ανέχονταν τη διαφορετικότητα, ήθελαν και οι άλλοι να είναι όμοιοι μ’ αυτούς «ὅμοιος ὅμοίῳ ἀεί πελάζει». Η ανωτερότητα του Μαντιθέου κινεί το φθόνο των αντιπάλων του και ο φθόνος προκαλεί την εις βάρος του διαβολή.

**ΠΑΡΑΓΡΑΦΟΣ 12**

Η μετάβαση στην §12 πραγματοποιείται μέσω του ἔτι δέ. Το επίρρημα **ἔτι** εισάγει τη δεύτερη απόδειξη της «ἐπιεικείας» του Μαντιθέου. Ο ρήτορας δηλαδή εκφράζει τη γνώμη ότι είναι δείγμα της σύνεσης του και το γεγονός ότι ποτέ δεν μπλέχτηκε σε βρώμικη δικαστική υπόθεση ιδιωτικής ή δημόσιας φύσης. Αυτό το γεγονός οι δικαστές οπωσδήποτε θα το έλαβαν σοβαρά υπόψη τους, γιατί δείχνει πράγματι μετριοπαθή και ειρηνόφιλο χαρακτήρα. Η αξία αυτής της συμπεριφοράς του Μαντιθέου τονίζεται περισσότερο με την ημιπερίοδο «*καίτοι ἑτέρους ὁρᾶτε πολλάκις εἰς τοιούτους ἀγῶνας καθεστηκότας*» που εισάγεται με τον αντιθετικό σύνδεσμο «καίτοι» και υπογραμμίζει την αντίθεση ανάμεσα στη διαλλακτικότητα και στη μετριοπάθεια του ρήτορα και τη φιλόδικη διάθεση άλλων συμπολιτών του.

***«οὐδείς ἄν ἀποδεῖξαι ... γεγενημένην»****:* Η ενασχόληση του Αθηναίου με ζητήματα δικαιοσύνης ήταν πολύ διαδεδομένη και η περιφρούρηση της δικαιοσύνης θεωρούνταν υποχρέωση του κάθε πολίτη. Ενδεικτικό είναι το γεγονός ότι δεν υπήρχε αυτεπάγγελτη δίωξη για κανένα αδίκημα, αλλά έπρεπε να γίνει μήνυση από κάποιον πολίτη, έστω κι αν ο ίδιος δε θιγόταν άμεσα από τις ενέργειες του κατηγορούμενου (π.χ. *Ὑπέρ τοῦ ἀδυνάτου -* λόγος του Λυσία).

Ο Μαντίθεος τονίζει με το πολυσύνδετο *(«οὔτε ... οὔτε ... οὔτε»)* το γεγονός ότι δεν έχει εμπλακεί σε κανενός είδους δικαστικές διαμάχες, ούτε ιδιωτικές *(«δίκη»)* ούτε δημόσιες *(«γραφή», «εἰσαγγελία»).* Επειδή οι Αθηναίοι ήταν φιλόδικοι (πρβλ. Ξενοφώντος Απομνημονεύματα, 3. 5.16 «πλείστας δίκας ἀλλήλοις δικάζονται»), επαινούσαν αυτόν που δεν πήγαινε στο δικαστήριο ούτε ως κατήγορος ούτε ως κατηγορούμενος. Ωστόσο εδώ ο Μαντίθεος δε διατείνεται ότι δεν πήγαινε γενικά στα δικαστήρια, αλλά ότι δεν είχε συρθεί σε δίκη για θέματα που αφορούσαν το χαρακτήρα του.

***«καίτοι ἑτέρους ὁρᾶτε ... καθεστηκότας»****:* ΟιΑθηναίοι ήταν φιλόδικοι με αποτέλεσμα να καταφεύγουν σε δικαστικές αντιπαραθέσεις ακόμα και για ασήμαντη αφορμή. Επιπλέον, το πρόβλημα της συκοφαντίας ανάγκαζε πολλούς πολίτες να σύρονται στα δικαστήρια, χωρίς να έχουν διαπράξει κάποιο αδίκημα. Ο Μαντίθεος έρχεται σε αντίθεση με όλους αυτούς που εμπλέκονται σε δικαστικές υποθέσεις είτε ως κατήγοροι είτε ως κατηγορούμενοι και κερδίζει έτσι τη συμπάθεια των κριτών, ενισχύοντας με το ηθικό αυτό επιχείρημα την επιχειρηματολογία του.

**ΠΑΡΑΓΡΑΦΟΣ 13**

Ο Μαντίθεος στην τελευταία περίοδο της §12 προέτρεψε τους δικαστές να λάβουν υπόψη τους την πολεμική του δράση χάριν της πατρίδας του. Η αφήγηση αυτής της δράσης αρχίζει στην §13 και ολοκληρώνεται στην §18. Παρατηρούμε ότι επιμένει σ' αυτόν τον τομέα της δημόσιας ζωής του περισσότερο από οποιονδήποτε άλλο. Ο ρήτορας γνωρίζει ότι οι συμπολίτες του εκτιμούσαν βαθιά όσους εκπλήρωναν με προθυμία και γενναιότητα τις στρατιωτικές τους υποχρεώσεις προς την πατρίδα τους επειδή πίστευαν ότι οι άντρες με υψηλό πατριωτικό φρόνημα είχαν δημιουργήσει το αθηναϊκό μεγαλείο, όπως διακήρυξε και ο Περικλής στον Επιτάφιο.

***«ὅτε τήν συμμαχίαν ἐποιήσασθε πρός Βοιωτούς»****:* Όταν το 395 π.Χ. οι Σπαρτιάτες ήταν απορροφημένοι με τους αγώνες κατά των Περσών στη Μ. Ασία, η Θήβα άρχισε να διαβλέπει την πιθανότητα να γίνει το κέντρο ενός συνασπισμού εναντίον της Σπάρτης. Η Αθήνα ήταν έτοιμη να αρπάξει οποιαδήποτε ευκαιρία για να εξασθενήσει τη Σπάρτη·εξάλλου οι δημοκρατικοί που είχαν εξοριστεί στη Θήβα από τους Τριάκοντα (με την υποστήριξη της Σπάρτης) χρωστούσαν ευγνωμοσύνη στους Θηβαίους. Έτσι, το 395 π.Χ. συνομολογήθηκε συμμαχία μεταξύ Αθηναίων και Βοιωτών, που στρεφόταν κατά των Λακεδαιμονίων. Ο Θρασύβουλος διάβασε το ψήφισμα στους Θηβαίους πρέσβεις για την απο κοινού αντιμετώπιση των Λακεδαιμονίων (βλ. Ξενοφώντος, Ἑλληνικά, IIΙ 5. 16).

***«εἰς Ἁλίαρτον»****:* Πόλη της Βοιωτίας κοντά στην Κωπαΐδα λίμνη. Εκεί οι Αθηναίοι με αρχηγό το Θρασύβουλο βοήθησαν το φθινόπωρο του 395 π.Χ. τους Θηβαίους που νίκησαν το Λύσανδρο μαζί με τα στρατεύματα των Φωκέων και των κατοίκων του Ορχομενού. Ο Λύσανδρος σκοτώθηκε από την αρχή της μάχης, ο στρατός του διαλύθηκε και άφησε 1000 νεκρούς στο πεδίο της μάχης.

***«ὑπό Ὀρθοβούλου»****:* Ο Ορθόβουλος. φύλαρχος της Ακαμαντίδας φυλής στην οποία ανήκε ο Μαντίθεος κρατούσε τον κατάλογο των στρατευσίμων της φυλής του.

***«τοῖς μέν ἱππεύουσιν ἀσφάλειαν εἶναι δεῖν νομίζοντας, τοῖς δ’ ὁπλίταις κίνδυνον ἡγουμένους»****:* Επειδή το πεζικό (φάλαγξ) των Λακεδαιμονίων ήταν πολύ ισχυρό, οι κίνδυνοι για τους αντιμαχόμενους Αθηναίους και Θηβαίους ήταν άμεσοι. Αντίθετα, το ιππικό των Λακεδαιμονίων ήταν λιγότερο αξιόμαχο και επομένως οι Αθηναίοι ιππείς βρίσκονταν σε μεγαλύτερη ασφάλεια.

Είναι πράγματι γνωστό ότι τη δύναμη του Σπαρτιατικού στρατού αποτελούσαν οι οπλίτες, δηλαδή το βαρύ πεζικό, ενω το ιππικό άρχισε σταδιακά να οργανώνετα μετά τον Πελοποννησιακό πόλεμο. Αντίθετα, οι Αθηναίοι οργάνωσαν ιππικό αμέσως μετά τους Μηδικούς πολέμους στο οποίο στρατεύονταν πολίτες των δύο ανωτέρων τάξεων που διέθεταν τα οικονομικά μέσα για τη συντήρηση του ίππου.

***«ἑτέρων ἀναβάντων ἐπί τούς ἵππους ἀδοκιμάστων παρά τόν νόμον»****:* Επειδή το ιππικό απαιτούσε αρκετή τεχνική, για την κατάταξη σε αυτό γινόταν προηγουμένως η «δοκιμασία» από τη βουλή των πεντακοσίων και επαναλαμβανόταν κάθε χρόνο

Ο υποψήφιος ιππέας υποβαλλόταν δηλαδή σε έλεγχο προτού καταταγεί στο ιππικό. Στη δοκιμασία αυτή εξεταζόταν αν ο υποψήφιος:

α) είχε σωματική αρτιμέλεια

β) διατηρούσε σε καλή κατάσταση τον ίππο του.

Όσοι πολίτες δεν κρίνονταν ικανοί για το ιππικό, στρατεύονταν ως οπλίτες.

***«ἔφην τῷ Ὀρθοβούλῳ... στρατεύεσθαι»****:* Με την αντίθεση των ενεργειών του Μαντιθέου και των άλλων *(τοῦ πλήθους μέλλοντος κινδυνεύειν ≠ ἄδειαν ἐμαυτῷ παρασκευάσαντα στρατεύεσθαι)* ο Μαντίθεος τονίζει με ένα ισχυρότατο επιχείρημα την άψογη συμπεριφορά του προς την πόλη.

**ΣΧΗΜΑΤΑ ΛΟΓΟΥ**

* **αντιθέσεις** (2η άσκηση Σχ. Βιβλίου)
  + **επανάληψη** - υπερβολή

*μηδεπώποτέ μοι μηδέ πρός ἕνα μηδέν...*

* **λιτότητας**

*οὐ πολλῆς οὐσίας*

* + **μεταφορά**

*δύο ἀδερφάς ἐξέδωκα*

* + **περίφραση**

*τυγχάνουσι τάς διατριβάς ποιούμενοι*

* + **υπερβατό**

*οὐκ ἄν τοιαύτην γνώμην εἶχον*

* + **ομοιοτέλευτο**

*ἑτέρων - ἁπάντων – ἀναβάντων*

###### ΡΗΤΟΡΙΚΑ ΗΘΗ

|  |  |
| --- | --- |
| **ήθος ομιλητή:** | * σώφρων, ενάρετος και μετριοπαθής πολίτης που απέφευγε την ανάμειξη σε επικίνδυνες πολιτικές ενέργειες |
|  | * φιλάνθρωπος χαρακτήρας, δεδομένου ότι και αν ακόμα μετείχε ως ιππέας, δε θα έβλαπτε κανέναν συμπολίτη του. Φιλήσυχος και καθόλου φιλόδικος. Φιλόπατρις και γενναίος, δε διστάζει να θέσει σε κίνδυνο τον εαυτό του. |
| **ήθος αντιπάλων:** | * συκοφάντες που βασίζονται σε ανυπόστατα τεκμήρια, εκκινούμενοι από το μένος τους για τους φιλοολιγαρχικούς πολίτες, ανήθικοι, αργόσχολοι και μυθοπλάστες. Άνθρωποι κενοί από ηθικής πλευράς, φθονούν όσους διαφέρουν. |
| **ήθος συμπολιτών** | * Οι περισσότεροι είναι γενναίοι, και διακρίνονται για τη φιλοπατρία τους. Υπάρχουν, όμως, ορισμένοι που είναι δειλοί και προσπαθούν ακόμα και με παράνομες ενέργειες να αποφύγουν την κατάταξή τους στο πεζικό. |

**ΡΗΤΟΡΙΚΑ ΠΑΘΗ**

Κερδίζει την εκτίμηση και τη συμπάθεια των Βουλευτών γιατί δεν ακολουθεί την αργόσχολο τρόπο ζωής των νέων της εποχής του και παράλληλα συμμετέχει σε πολεμικούς αγώνες για την υπεράσπιση των συμφερόντων της πατρίδας του. Επίσης, προκαλεί για μια ακόμα φορά το θαυμασμό τους προβάλλοντας τον πατριωτισμό και την αυτοθυσία στο πεδίο μάχης.

Ταυτόχρονα, καλλιεργεί αντιπάθεια, αγανάκτηση και οργή προς τους κατηγόρους του.

**ΑΣΚΗΣΕΙΣ ΣΧΟΛΙΚΟΥ ΒΙΒΛΙΟΥ §§11-13**

**1)** Σε τι διαφέρει μια τυπική δίκη από τη δοκιμασία;

**2)** Τι υπόσχεται ο Μαντίθεος στους Βουλευτές και ποια η αιτία και ο σκοπός της υπόσχεσης;

**3)** Το ήθος του Μαντιθέου αναδεικνύεται μέσα από αντιθέσεις. Να τις επισημάνετε.

Α. ΕΡΜΗΝΕΥΤΙΚΕΣ ΕΡΩΤΗΣΕΙΣ

1. *Ποιες πληροφορίες σχετικά με τη συμπεριφορά νεαρών Αθηναίων μπορούμε να συναγάγουμε από το συγκεκριμένο κείμενο;*
2. ***«λογοποιοῦντας καί ψευδομένους περί ἐμοῦ»: Ποιο*** *αρνητικό κοινωνικό φαινόμενο θίγει ο Μαντίθεος και τι νομίζετε ότι επιδιώκει με την αναφορά του αυτή;*
3. *Με ποια στοιχεία της προσωπικής του ζωής επιδιώκει ο Μαντίθεος να επηρεάσει τους βουλευτές στις §§ 9 - 13;*
4. ***«δίκη», «γραφή», «εἰσαγγελία»:*** *Ποιος ήταν ο ρόλος τους στην αρχαία Αθήνα;*
5. *Σε ποιο ιστορικό γεγονός αναφέρεται ο Μαντίθεος στην § 13 και τι επιθυμεί να αποδείξει;*
6. *Κατά την άποψη του Αριστοτέλη, υπάρχουν δύο ειδών παραδείγματα, τα ιστορικά ή πραγματικά και τα φανταστικά ή πλαστά, που βοηθούν το ρήτορα να προωθήσει την επιχειρηματολογία του. Ποιο παράδειγμα χρησιμοποιεί ο Μαντίθεος στο συγκεκριμένο κείμενο; Να το εντοπίσετε και να κρίνετε την αποτελεσματικότητά του.*
7. *Σε ποιο σημείο της §13 η σκέψη του Μαντιθέου έχει γενικό κύρος;*
8. *Από τα επιχειρήματα του Μαντιθέου στις §§ 9-13 άλλα απευθύνονται στο συναίσθημα και άλλα στη λογική. Αφού τα κατηγοριοποιήσετε με αυτό το κριτήριο, να προσπαθήσετε να ερμηνεύσετε τη σειρά, με την οποία τα παραθέτει.*
9. *Ποια συγκεκριμένα στοιχεία καταθέτει ο Μαντίθεος στους βουλευτές από τη δράση του στον ιδιωτικό και δημόσιο βίο του;*

Β. ΑΣΚΗΣΗ ΣΥΖΕΥΞΗΣ

Να ενώσετε τους αριθμούς της στήλης Α με τα γράμματα της στήλης Β (δύο στοιχεία της στήλης Β περισσεύουν).

|  |  |
| --- | --- |
| **Α** | **Β** |
| 1. τυγχάνουσι τάς διατριβάς ποιούμενοι | α) σχήμα λιτότητας |
| 1. δύο ἀδελφάς ἐξέδωκα | β) υπερβολή |
| 1. μηδέ.........μηδέν | γ) μεταφορά |
| 1. ἑτέρων - ἁπάντων - ἀναβάντων | δ) περίφραση |
| 1. οὐκ ἄν τοιαύτην γνώμην εἶχον | ε) σχήμα υπερβατό |
| 1. μηδέ πρός ἕνα | στ) ομοιοτέλευτο |
| 1. οὐ πολλῆς | ζ) συνωνυμία |
|  | η) έμφαση |
|  | θ) επανάληψη |

***ΤΡΑΠΕΖΑ ΘΕΜΑΤΩΝ***

***§§10-11***

**1.** Ποιο βασικό επιχείρημα που αφορά τη δημόσια ζωή του διατυπώνει ο Μαντίθεος στο παραπάνω απόσπασμα; **Μονάδες 10**

1. Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας **τις λέξεις/φράσεις** του αρχαίου κειμένου που την επιβεβαιώνουν (μονάδες 5):

Ο Μαντίθεος ισχυρίζεται ότι

1. *κληρονόμησε μεγάλη περιουσία.*
2. *πάντρεψε τις δύο αδερφές του δίνοντας συνολική προίκα 30 μνες.*
3. *ευνοήθηκε από τη μοιρασιά της πατρικής περιουσίας έναντι του αδερφού του.*
4. *στην ιδιωτική του ζωή δεν έδωσε ποτέ αφορμή σε κανέναν για παράπονο εναντίον του.*
5. *στη δημόσια ζωή του όλοι μιλούν επαινετικά για τον ίδιο.*
6. **α.** Να απαντήσετε τις παρακάτω ερωτήσεις:
7. «***…ὥστ᾽ ἐκεῖνον πλέον ὁμολογεῖν ἔχειν ἐμοῦ τῶν πατρῴων***»: Σε ποιον αναφέρεται με την αντωνυμία «***ἐκεῖνον***» ο Μαντίθεος; (μονάδες 2)
8. «***… εἰ τῶν αὐτῶν ἐπεθυμοῦμεν***»: Σε ποιες συμπεριφορές αναφέρεται ο Μαντίθεος με την αντωνυμία «***αὐτῶν***»; (μονάδες 3

**β**. «***… μέγιστον ἡγοῦμαι τεκμήριον εἶναι τῆς ἐμῆς ἐπιεικείας***»: Ποια είναι κατά τον Μαντίθεο η μεγαλύτερη απόδειξη της τιμιότητάς του και της κόσμιας συμπεριφοράς του; (μονάδες 5)

***§§11-12***

1. **α.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 4) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 4):
2. *Ο Μαντίθεος παραδέχεται ότι σε νεαρότερη ηλικία σύχναζε σε καταγώγια, όπως και άλλοι νέοι της εποχής του.*
3. *Κατά τον Μαντίθεο οι συκοφαντικές συμπεριφορές χαρακτήριζαν πολλούς νέους που σύχναζαν στα καταγώγια.*
4. *Ο Μαντίθεος ομολογεί ότι ήταν φιλόδικος, όπως και πολλοί άλλοι Αθηναίοι.*
5. *Ο Μαντίθεος καλεί τους βουλευτές να αναλογιστούν τις στρατιωτικές υπηρεσίες του προς την πόλη.*

**β.** «**… *καίτοι ἑτέρους ὁρᾶτε πολλάκις εἰς τοιούτους ἀγῶνας καθεστηκότας***»: Σε τι ακριβώς αναφέρεται ο Μαντίθεος με τη φράση «***εἰς τοιούτους ἀγῶνας***»; (μονάδες 2)

1. **α.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 4) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 4):
2. *Ο Μαντίθεος διατηρούσε φιλικές σχέσεις με άτομα που είχαν άσωτη ζωή.*
3. *Κατά τον Μαντίθεο, οι νέοι που επιδίδονταν σε ακολασίες, διέδιδαν ψευδείς φήμες εναντίον του και τον συκοφαντούσαν.*
4. *Ο Μαντίθεος υποστηρίζει ότι έχει εμπλακεί τόσο σε ιδιωτική, όσο και σε δημόσια δίκη.*
5. *Ο Μαντίθεος ισχυρίζεται ότι άλλοι Αθηναίοι ήταν φιλόδικοι.*

**β.** «**κ*αίτοι δῆλον ὅτι, εἰ τῶν αὐτῶν ἐπεθυμοῦμεν, οὐκ ἂν τοιαύτην γνώμην εἶχον περὶ ἐμοῦ****»*:Σε τι ακριβώς αναφέρεται ο Μαντίθεος με την οριστική αντωνυμία ***τῶν αὐτῶν***; (μονάδες 2)

**6. α.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτό τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 5):

1. *Στην κοινωνική ζωή του ο Μαντίθεος επέδειξε κόσμια συμπεριφορά.*
2. *Ο Μαντίθεος ακολουθούσε το παράδειγμα της άσωτης ζωής των νέων της εποχής του.*
3. *Ο Μαντίθεος υπαινίσσεται ότι έγινε εις βάρος του κάποιου είδους δίκη ή καταγγελία.*
4. *Kατά τον Μαντίθεο οι Αθηναίοι εμπλέκονταν συχνά σε δικαστικές διαμάχες.*
5. *Ο Μαντίθεος ζητά από τους βουλευτές να αναλογιστούν τις στρατιωτικές υπηρεσίες του προς την πόλη.*

***§§12-13***

7. Σε τι διαφοροποιούνταν η συμπεριφορά του Μαντίθεου από τους άλλους Αθηναίους στρατιώτες στη μάχη που έλαβε χώρα στην Αλίαρτο; **Μονάδες 10**

**8. α.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 3) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 3):

1. *Ο ίδιος ο Μαντίθεος αναγνωρίζει πως ποτέ δεν ενεπλάκη σε δικαστικούς αγώνες.*
2. *Οι Αθηναίοι και Βοιωτοί ιππείς θεωρούσαν το ιππικό των Λακεδαιμονίων στη μάχη στην Αλίαρτο αξιόμαχο.*
3. *Όταν οι Αθηναίοι έσπευσαν να βοηθήσουν στην Αλίαρτο με οπλίτες και ιππικό, κάποιοι κατατάχτηκαν στο ιππικό χωρίς όρους και προϋποθέσεις.*

**β.** Να απαντήσετε τις ερωτήσεις:

1. «**…*καίτοι ἑτέρους ὁρᾶτε πολλάκις εἰς τοιούτους ἀγῶνας καθεστηκότας***»: Σε τι ακριβώς αναφέρεται ο Μαντίθεος με τη φράση «***εἰς τοιούτους ἀγῶνας***»; (μονάδες 2)
2. «***ἑτέρων ἀναβάντων ἐπὶ τοὺς ἵππους ἀδοκιμάστων παρὰ τὸν νόμον***»: Τι εννοεί ο Μαντίθεος με τη χρήση του όρου «***ἀδοκιμάστων***»; (μονάδες 2)

**9.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας τις **λέξεις/φράσεις** του αρχαίου κειμένου που την επιβεβαιώνουν (μονάδες 5):

1. *Ο Μαντίθεος αρνείται ότι ήταν φιλόδικος όπως οι υπόλοιποι Αθηναίοι.*
2. *Ο Μαντίθεος αναφέρεται στη συμμαχία Σπαρτιατών και Θηβαίων με αφορμή τη μάχη στην Αλίαρτο.*
3. *Σύμφωνα με τα όσα αναφέρει ο Μαντίθεος ο Ορθόβουλος, ως φύλαρχος, κρατούσε τον κατάλογο των ιππέων.*
4. *Ο Μαντίθεος αναφέρει ότι κάποιοι Αθηναίοι κατατάχθηκαν στο ιππικό σε αντίθεση με τον σχετικό νόμο.*
5. *Ο Μαντίθεος ισχυρίζεται ότι θα ήταν πιο ασφαλής εάν υπηρετούσε στο πεζικό και γι’ αυτό ζήτησε από τον Ορθόβουλο να τον τοποθετήσει εκεί.*

Γ. ΛΕΞΙΛΟΓΙΚΕΣ - ΣΗΜΑΣΙΟΛΟΓΙΚΕΣ ΑΣΚΗΣΕΙΣ

1. Να εντοπίσετε τις λέξεις του κειμένου που είναι ομορριζες με τις παρακάτω:

|  |  |
| --- | --- |
| δόγμα |  |
| όψη |  |
| γηγενής |  |
| ευεξία |  |
| άβατος |  |
| δέηση |  |
| τύχη |  |

1. Να γράψετε στα αρχαία ελληνικά από ένα αντίθετο για τις παρακάτω λέξεις:

|  |  |
| --- | --- |
| βιόω -ῶ |  |
| φημί |  |
| αἰσχρός |  |
| νεώτερος |  |
| ὁμολογῶ |  |

1. **ἡγοῦμαι - νομίζω - οἴομαι:** Να δηλώσετε τη σημασιολογική απόχρωση των ρημάτων.
2. Ποια είναι η σημασία των παρακάτω ρημάτων, σύνθετων του «δείκνυμι» και του «γίγνομαι»;

|  |  |
| --- | --- |
| ἀποδείκνυμι |  |
| ἐνδείκνυμι |  |
| ἐπιδείκνυμι |  |
| ἐπιγίγνομαι |  |
| προσγίγνομαι |  |
| ἐκγίγνομαι |  |

1. Να συνθέσετε το ρ. ἔχω με πέντε προθέσεις και να σχηματίσετε με τα ρήματα που θα προκύψουν αντίστοιχες προτάσεις.
2. «διατριβή»: Ποια η σημασία της λέξης τότε και ποια σήμερα; Να γράψετε μια πρόταση όπου θα φαίνεται η σημερινή της σημασία.
3. Να σχηματίσετε προτάσεις στα νέα ελληνικά με τις ακόλουθες λέξεις: **δοκιμασία, ακρόαση, τεκμήριο, πολέμιος, καθεστώς.**

***ΤΡΑΠΕΖΑ ΘΕΜΑΤΩΝ***

***§§9-11.1***

* + - 1. Να αντιστοιχίσετε καθεμία αρχαιοελληνική λέξη της στήλης Α με την **ετυμολογικά συγγενή** νεοελληνική λέξη της στήλης Β. Δύο λέξεις στη στήλη Β περισσεύουν.

|  |  |
| --- | --- |
| **Α** | **Β** |
| 1. ***οἶδ’(α)*** 2. ***δίκαιον*** 3. ***Δέομαι*** 4. ***ἐνειμάμην*** 5. ***ἔγκλημα*** | α. δέηση  β. κλητική  γ. δικαστήριο  δ. δικτάτορας  ε. νομοθεσία  ζ. είδηση  η. εγκλεισμός |

* + - 1. Να αντιστοιχίσετε καθεμία αρχαιοελληνική λέξη της στήλης Α με την **ετυμολογικά συγγενή** νεοελληνική λέξη της στήλης Β. Δύο λέξεις στη στήλη Β περισσεύουν.

|  |  |
| --- | --- |
| **Α** | **Β** |
| 1. ***πλείω*** 2. ***ἀπολογεῖσθαι*** 3. ***καταλειφθείσης*** 4. ***συμφορὰς*** 5. ***διῴκηκα*** | α. ανάληψη  β. πλεονεξία  γ. φόρεμα  δ. διοίκηση  ε. λιποτάκτης  ζ. λεξικό  η. δίωξη |

* + - 1. Για καθεμία από τις παρακάτω λέξεις του αρχαίου διδαγμένου κειμένου να γράψετε μία περίοδο λόγου στη Νέα Ελληνική, όπου **η ίδια λέξη, στο ίδιο μέρος του λόγου, σε οποιαδήποτε μορφή της (πτώση, αριθμό, γένος, έγκλιση, χρόνο)** χρησιμοποιείται με **διαφορετική σημασία** από αυτήν που έχει στο κείμενο:

***αἰτίας, ἀγῶσι, οὐσίας, ἐξέδωκα, ἔγκλημα***.

* + - 1. Να γράψετε ένα **σύνθετο ομόρριζο ουσιαστικό ή επίθετο** της Νέας Ελληνικής, για καθεμία από τις παρακάτω λέξεις του αρχαίου διδαγμένου κειμένου: ***λέγειν, βίου, δύνωμαι, πόλεως, ἴδια***.
      2. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***ένδεια, περιουσία, ανόητος, φιλόπατρις, ενότητα***.

1. Να συμπληρώσετε τις παρακάτω περιόδους λόγου με την κατάλληλη νεοελληνική λέξη που είναι **ετυμολογικά συγγενής** της λέξης του αρχαίου διδαγμένου κειμένου που σας δίνεται, ώστε να ολοκληρωθεί ορθά το νόημά τους:

* ***διδόναι****: Οι σημερινοί τεχνίτες προσπαθούν να συνεχίσουν την παμπάλαια ελληνική …………………………. στην κατασκευή κοσμημάτων.*
* ***Ποιήσομαι****: Η ιστοσελίδα που διαβάζεις, δεν είναι αξιόπιστη, γιατί συχνά ………………..   την αλήθεια.*
* ***καταλειφθείσης****: Το νερό είναι λιγοστό και η πόλη υποφέρει κάθε καλοκαίρι από …………………………. .*
* ***ἐνειμάμην:*** *Ο Δράκων και ο Σόλων ήταν οι μεγαλύτεροι …………………….. της αρχαίας Aθήνας.*
* ***γενέσθαι****: Η Ελληνική Επανάσταση αποτελεί σημαντικό ιστορικό ….............................. .*

***§§10-11***

1. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***διάλειμμα***, ***προδοσία***, ***παντοδύναμος***, ***συμπόσιο***, ***διάψευση***.
2. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***νόμιμος***, ***παράκληση***, ***συνοικισμός***, ***επιτυχία***, ***προσωπικότητα***.
3. Να βρείτε στο αρχαίο διδαγμένο κείμενο που σας δίνεται μία **ομόρριζη** λέξη για καθεμία από τις παρακάτω λέξεις της Νέας Ελληνικής: ***διανομέας***, ***κλήση***, ***κατοικία***, ***άποψη***, ***συμφέρον***.
4. Για καθεμία από τις παρακάτω λέξεις του αρχαίου διδαγμένου κειμένου να γράψετε μία περίοδο λόγου στη Νέα Ελληνική, όπου η συγκεκριμένη λέξη να χρησιμοποιείται **με διαφορετική σημασία** από αυτήν που έχει στο κείμενο: ***οὐσίας***, ***ἐξέδωκα***, ***ἔγκλημα***, ***ἐπιεικείας***, ***διατριβάς****.* Μπορείτε να τη χρησιμοποιήσετε **σε οποιαδήποτε μορφή της (μέρος του λόγου, πτώση, αριθμό, γένος, έγκλιση, χρόνο)**.
5. Να γράψετε ένα **σύνθετο ομόρριζο ουσιαστικό** της Νέας Ελληνικής, για καθεμία από τις παρακάτω λέξεις του αρχαίου διδαγμένου κειμένου:***πόλεως,* *ἐνειμάμην, πατρῴων, ὄψεσθέ, εἶχον.***
6. Να επιλέξετε για καθεμία αρχαιοελληνική λέξη της στήλης Α την **ετυμολογικά συγγενή** της νεοελληνική λέξη της στήλης Β.

|  |  |
| --- | --- |
| **Α** | **Β** |
| 1. ***καταλειφθείσης*** | α. κατάληψη  β. εγκατάλειψη |
| 1. ***ἐξέδωκα*** | α. δοτική  β. δωμάτιο |
| 1. ***ἔγκλημα*** | α. σύγκληση  β. έγκλιση |
| 1. ***διῴκηκα*** | α. επιείκεια  β. οικία |
| 1. ***ὄψεσθε*** | α. άποψη  β. απόψε |

***§§11-12***

1. Να επιλέξετε από τη στήλη Β για καθεμία αρχαιοελληνική λέξη ή φράση της στήλης Α την **ορθή σημασία** της σύμφωνα με το αρχαίο διδαγμένο κείμενο:

|  |  |
| --- | --- |
| **Α** | **Β** |
| 1. ***διῴκηκα*** | α. διευθύνω  β. κατοικώ |
| 1. ***τὰς διατριβὰς ποιούμενοι*** | α. ασχολούμαι  β. εκπονώ διδακτορικό |
| 1. ***διαφόρους*** | α. διαφορετικός  β. εχθρός |
| 1. ***δίκην*** | α. δικαιοσύνη  β. ιδιωτική δίκη |
| 1. ***στρατείας*** | α. στρατός  β. εκστρατεία |

1. Να επιλέξετε από τη στήλη Β για καθεμία αρχαιοελληνική λέξη ή φράση της στήλης Α την **ορθή σημασία** της σύμφωνα με το αρχαίο διδαγμένο κείμενο:

|  |  |
| --- | --- |
| **Α** | **Β** |
| 1. ***ἐπιεικείας*** | α. μετριοπάθεια  β. κοσμιότητα |
| 1. ***κύβους*** | α. ζάρια  β. γεωμετρικά σχήματα |
| 1. ***λογοποιοῦντας*** | α. γράφω ρητορικούς λόγους  β. διαδίδω ψευδείς φήμες |
| 1. ***γραφὴν*** | α. έγγραφη καταγγελία  β. παράσταση του λόγου με γραπτά σύμβολα |
| 1. ***ἀγῶνας*** | α. αγώνισμα  β. δίκη |

1. Να βρείτε στο αρχαίο διδαγμένο κείμενο που σας δίνεται μία ετυμολογικά συγγενή λέξη για καθεμία από τις παρακάτω λέξεις της Νέας Ελληνικής: **ουσία, αόρατος, άσχημος, υπόδειγμα, άγονος**
2. Να βρείτε στο αρχαίο διδαγμένο κείμενο που σας δίνεται μία ετυμολογικά συγγενή λέξη για καθεμία από τις παρακάτω λέξεις της Νέας Ελληνικής: ***διοίκηση, επίτευξη, εντριβή, κάτοπτρο, εκδήλωση.***
3. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***συνοικία***, ***ευτυχώς***, ***παράδειγμα***, ***κατάσταση***, ***επισκέπτης***.
4. Να συμπληρώσετε τις παρακάτω περιόδους λόγου της Νέας Ελληνικής με **ομόρριζα** (απλά ή σύνθετα) του ρηματικού τύπου ***εἶχον***, ώστε να ολοκληρωθεί ορθά το νόημά τους:

*• Τα επιχειρήματά του δεν είχαν καμία ……………………… με το θέμα.*

*• Όταν ο καταναλωτής καθυστερεί την εξόφληση του λογαριασμού ύδρευσης, η ……………………… νερού μπορεί να διακοπεί.*

*• Το ……………………… μας συμμετείχε στους μαθητικούς αθλητικούς αγώνες.*

*• Μπορείς να του εμπιστευτείς το μυστικό σου, είναι ………………………*

*• Εκ των υστέρων ένιωθε ……………………… για τη βάναυση συμπεριφορά του.*

***§§12-13***

1. Να γράψετε μία **σύνθετη λέξη** της Νέας Ελληνικής, με **πρώτο ή δεύτερο συνθετικό** καθεμία από τις παρακάτω λέξεις του αρχαίου διδαγμένου κειμένου: ***γραφήν, πόλει***, ***πάντας***, ***ἵππους***, ***νόμον***.
2. Να αντιστοιχίσετε καθεμία αρχαιοελληνική λέξη της στήλης Α με την **ετυμολογικά συγγενή** νεοελληνική λέξη της στήλης Β. Δύο λέξεις στη στήλη Β περισσεύουν.

|  |  |
| --- | --- |
| **Α** | **Β** |
| 1. ***δύναιτο*** 2. ***ἔδει*** 3. ***νομίζοντας*** 4. ***ἐξαλεῖψαι*** 5. ***ἀνάβηθι*** | α. δείγμα  β. βυθός  γ. διάβημα  δ. αλοιφή  ε. αδυναμία  ζ. δέηση  η. παράνομος |

1. Να συμπληρώσετε τις παρακάτω περιόδους λόγου της Νέας Ελληνικής με **ομόρριζα** (απλά ή σύνθετα) του ρήματος ***σκέψασθε***, ώστε να ολοκληρωθεί ορθά το νόημά τους:

* *Δεν ήταν τυχαία ενέργεια, έγινε ………………………………... .*
* *Συνελήφθη από την αστυνομία ως ………………………………... που παρακολουθούσε και φωτογράφιζε τη στρατιωτική βάση.*
* *Το πρόβλημα αυτό δεν λύνεται εύκολα, θέλει πολλή ………………………………... .*
* *Μια ……………………………….. ενέργεια παραλίγο να του στοιχίσει τη ζωή.*
* *Παρακολούθησα μια τηλεοπτική εκπομπή με ……………………………….. των γεγονότων της χρονιάς που μας πέρασε.*

1. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***παράδειγμα***, ***ακαταμάχητος***, ***συλλεκτικός***, ***βαθμός***, ***συσκευή***.
2. Για καθεμία από τις παρακάτω λέξεις του αρχαίου διδαγμένου κειμένου να γράψετε μία περίοδο λόγου στη Νέα Ελληνική, όπου **η ίδια λέξη, στο ίδιο μέρος του λόγου, σε οποιαδήποτε μορφή της (πτώση, αριθμό, γένος, έγκλιση, χρόνο)** χρησιμοποιείται με **διαφορετική σημασία** από αυτήν που έχει στο κείμενο:

***γραφήν****,* ***εἰσαγγελίαν****,* ***ἀγῶνας****,* ***ἡγουμένους****,* ***ἄδειαν***.

1. Να συμπληρώσετε τις παρακάτω περιόδους λόγου της Νέας Ελληνικής με το κατάλληλο **ομόρριζο** (απλό ή σύνθετο) της λέξης του αρχαίου διδαγμένου κειμένου που σας δίνεται, ώστε να ολοκληρωθεί ορθά το νόημά τους:

* ***δύναιτο****:**Έχεις πυρετό, γι’ αυτό νιώθεις …………………….. .*
* ***καθεστηκότας****:**Η …………………….. έχει γίνει δυστυχώς ανυπόφορη!*
* ***σκέψασθε****: Τι σε προβληματίζει; Δείχνεις ……………………… .*
* ***ἑώρων****: Ο αετός έχει πολύ δυνατή ………………………… .*
* ***ἔφην****: Απαγορεύονται οι ……………………….. τσιγάρων στην τηλεόραση.*

**ΠΑΡΑΛΛΗΛΑ ΚΕΙΜΕΝΑ**

* + - 1. **Άγγελος Βλάχος, *Ο κύριός μου Αλκιβιάδης,* απόσπασμα**

Ο Άγγελος Βλάχος υπήρξε μελετητής της αρχαίας γραμματείας και μυθιστοριογράφος. Στο έργο του, *Ο κύριός μου Αλκιβιάδης*, προσφέρει μία πολύπλευρη οπτική για την κατανόηση του 5ου αιώνα π.Χ.

*«Μεθαύριο θα ξαναφύγομε εκστρατεία, φίλοι! Βάλτε, δούλοι, να πιούμε κι ας εξακολουθήσει η διασκέδαση μ’ άκρατο το κρασί μας. Τιμάνδρα, τραγούδα! Εύθυμα τραγουδάκια, γελαστά: Η ζωή είναι τόσο όμορφη και τόσο πλούσια! Σιλύκοοοοο! Καταραμένε των θεών! Φώναξε τις αυλητρίδες!»*

*Από την πλαϊνή κάμαρα, όπου είχα μισογυρίσει γλαρωμένος απ’ τη νύστα, αναπήδησα με τη φωνή του Αλκιβιάδη και βγήκα στην αυλή για να ξαναμπώ απ’ τη μεγάλη πόρτα. Εκεί είδα τον Σωκράτη που στεκόταν, λες έστηνε ενέδρα, σε μια γωνιά της αυλής. Φαίνεται πως είχε ακούσει κι αυτός τη φωνή του Αλκιβιάδη, γιατί προχώρησε και μπήκε στην αίθουσα του συμποσίου όπου ήταν όλη η παρέα μισομεθυσμένη κιόλας. Καθώς ένιωσαν οι χαροκόποι τον Σωκράτη απλώθηκε μια σιωπή και τα πρόσωπα σοβαρεύτηκαν, σαν φοβισμένα.*

Άγγ. Βλάχος. 2008 *Ο κύριός μου Αλκιβιάδης*. Το Βήμα (Βιβλιοπωλείον της Εστίας), σ. 258.

**Το παραπάνω κείμενο του Άγγελου Βλάχου αναφέρεται σε μια σκηνή συμποσίου στην Αρχαία Αθήνα. Πώς συσχετίζεται η συγκεκριμένη αφήγηση με τις αναφορές του Μαντίθεου στο ήθος των αντιπάλων του αλλά και του ίδιου; Μονάδες 10**

* + - 1. **Λυσίας, *Κατὰ σιτοπωλῶν* §§13.5-15.1**

Ο λόγος *Κατὰ σιτοπωλῶν* είναι ρητορικός δικανικός λόγος του Λυσία που ανήκει στην κατηγορία των καταγγελτικών λόγων του. Γράφτηκε για λογαριασμό του κατηγόρου περίπου το 386 π.Χ. και εκφωνήθηκε ενώπιον της Ηλιαίας εναντίον κυρίως των σιτοπωλών και λιγότερο των σιτεμπόρων για λαθραία εισαγωγή σίτου και αισχροκέρδεια.

*Ωστόσο όλοι γνωρίζετε ότι αυτοί είναι οι τελευταίοι που δικαιούνται να προβάλλουν παρόμοιους ισχυρισμούς. Γιατί τα συμφέροντά τους είναι αντίθετα από τα συμφέροντα των άλλων. Γιατί τότε κερδίζουν περισσότερα, όταν φτάσει στην πόλη η είδηση για κάποια συμφορά και πωλούν ακριβό το σιτάρι. Με τόση χαρά μάλιστα βλέπουν τις δικές σας συμφορές, ώστε κάποιες τις πληροφορούνται πριν από τους άλλους, και κάποιες τις χαλκεύουν οι ίδιοι διαδίδοντας ή ότι χάθηκαν τα πλοία στον Πόντο, ή ότι συνελήφθησαν από τους Λακεδαιμόνιους όταν απέπλεαν, ή ότι έχουν κλείσει τα λιμάνια, ή ότι πρόκειται να καταγγελθούν οι συνθήκες. Και έχουν φτάσει σε τέτοιο σημείο εχθρότητας, ώστε συνωμοτούν εναντίον σας σε κρίσιμες στιγμές ταυτόχρονα με τους εχθρούς.*

Μτφρ. Θ.Κ. Στεφανόπουλος

***χαλκεύουν***: κατασκευάζουν

**Σε ποιο φαινόμενο που αποτελούσε πληγή για τη δημόσια ζωή της αρχαίας Αθήνας, αναφέρονται και τα δύο κείμενα (διδαγμένο και παράλληλο); Μονάδες 10**

* + - 1. **Λυσίας, *Κατά Ἀλκιβιάδου λιποταξίου* §§9-11**

Ο Αλκιβιάδης, γιος του ομώνυμου γνωστού πολιτικού και της Ιππαρέτης, κατηγορείται στον λόγο αυτό ότι, ενώ κατατάχθηκε το 395/4 π.Χ. για να πολεμήσει ως οπλίτης στην Αλίαρτο της Βοιωτίας, λόγω της δειλίας του μεταπήδησε στο σώμα των ιππέων, χωρίς να πληρούνται οι νόμιμες προϋποθέσεις.

*Αυτός λοιπόν (ο Αλκιβιάδης) σε τέτοιο σημείο φαυλότητος έφθασε, και τόσο σας περιφρόνησε, και τόσο τους εχθρούς φοβήθηκε, και τόσο πεθύμησε να καταταχθεί στο ιππικό, και τόσο τους νόμους παρέβλεψε, ώστε ουδόλως έλαβε υπ' όψιν του τις συνέπειες της παραβάσεως των νόμων και τις δίκες, αλλά προτίμησε και τα πολιτικά του δικαιώματα να χάσει, και η περιουσία του να δημευθεί, και ένοχος να θεωρηθεί όλων των υπό των νόμων απειλουμένων τιμωριών μάλλον παρά να καταταχθεί με τους οπλίτες και να ονομάζεται οπλίτης. Και άλλοι μεν, ενώ ουδέποτε είχαν υπηρετήσει ως οπλίτες, ενώ άλλοτε υπηρετούσαν ως ιππείς, και είχαν προξενήσει μεγάλες βλάβες στους εχθρούς, δεν τόλμησαν να ανέλθουν εις τους ίππους, διότι φοβούνταν σάς (τους δικαστές) και τον νόμο· διότι σκέπτονταν ότι δεν θα καταστραφεί η πόλις, αλλ' ότι θα σωθεί, και θα γίνει μεγάλη, και θα τιμωρήσει τους αδικούντες. Ο Αλκιβιάδης τόλμησε να ανέλθει στον ίππο (να καταταχθεί στο ιππικό), ενώ δεν διέκειτο ευνοϊκώς προς τον λαό, ενώ δεν είχε πρότερον υπηρετήσει ως ιππέας, ενώ ούτε και τώρα γνωρίζει να ιππεύει, ενώ δεν είχε εξετασθεί (από τους αρμόδιους άρχοντες), σκεπτόμενος ότι δεν θα δυνηθεί η πόλη να τιμωρήσει τους αδικούντες.*

Μτφρ. Σ. Τζουμελέας. [1939]. Διασκευή από την καθαρεύουσα στη δημοτική

**Αφού διαβάσετε προσεκτικά τα δύο κείμενα (πρωτότυπο – μεταφρασμένο) να συγκρίνετε τη συμπεριφορά του Αλκιβιάδη με εκείνη του Μαντίθεου με αφορμή τα γεγονότα στην Αλίαρτο. Μονάδες 10**

**ΠΡΟΣΘΕΤΑ ΠΑΡΑΛΛΗΛΑ ΚΕΙΜΕΝΑ**

***§§11-12***

**Ἰσοκράτης, *Ἀρεοπαγιτικὸς* §§48-50**

Στον *Ἀρεοπαγιτικό* ο Ισοκράτης κάνει έκκληση προς τους συμπολίτες του Αθηναίους για αναπροσαρμογή της πολιτικής τους στα εσωτερικά και εξωτερικά θέματα και επιστροφή στις πατροπαράδοτες αρχές διακυβέρνησης της πόλης, όταν ο Άρειος Πάγος ήταν ο θεματοφύλακας της ηθικής διαπαιδαγώγησης των πολιτών.

*Γι᾽ αυτό δεν σύχναζαν οι νέοι σε μέρη τυχερών παιχνιδιών, ούτε σε χαμαιτυπεία με αυλητρίδες, ούτε σε συγκεντρώσεις τέτοιου είδους όπου σήμερα περνούν την ημέρα τους, αλλά αφοσιώνονταν στις ασχολίες στις οποίες είχαν ταχθεί, όπου θαύμαζαν και ζήλευαν όσους πρώτευαν σ᾽ αυτά. Τόσο πολύ απέφευγαν την αγορά, ώστε, και αν καμιά φορά αναγκάζονταν να περάσουν μέσα από αυτήν, όλοι έβλεπαν ότι το έκαναν με πολλή συστολή και σωφροσύνη. Το να αντιμιλούν στους μεγαλύτερους ή να τους κοροϊδεύουν το θεωρούσαν φοβερότερο από όσο φοβερό θεωρείται σήμερα η ανάρμοστη συμπεριφορά προς τους γονείς. Κανένας, ούτε καν καλός υπηρέτης, θα τολμούσε να φάει ή να πιει ποτό σε καπηλειό· γιατί φρόντιζαν να είναι σεμνοί και να μη βωμολοχούν. Ακόμη, αυτούς που αστειεύονταν και είχαν κάποιαν ικανότητα να κοροϊδεύουν, όσους σήμερα αποκαλούν ευφυείς, εκείνοι τους θεωρούσαν ανόητους. Κανείς ας μη νομίσει ότι διάκειμαι δυσμενώς προς όσους είναι σε νεαρή ηλικία. Γιατί δεν τους θεωρώ υπεύθυνους για όσα συμβαίνουν· εξάλλου, γνωρίζω καλά ότι οι περισσότεροι από αυτούς είναι ελάχιστα ευχαριστημένοι με αυτή την κατάσταση, η οποία τους επιτρέπει να επιδίδονται σ᾽ αυτές τις ακολασίες. Γι᾽ αυτό δεν θα είχα καμιά δικαιολογία να κατηγορώ αυτούς· πολύ πιο δίκαιο θα ήταν να καταφέρομαι εναντίον εκείνων που κυβέρνησαν την πόλη λίγο πιο μπροστά από μας.*

Μτφρ. Α.Ι. Γιαγκόπουλος - Ζ.Ε. Μαλαθούνη

**2. Λυσίας, *Δήμου καταλύσεως ἀπολογία* §§2-4**

Ο ομιλητής προσπαθεί κατά τη δοκιμασίαν του να αποδείξει ότι, μολονότι παρέμεινε στην Αθήνα κατά την περίοδο της διακυβέρνησης των Τριάκοντα, δεν υπήρξε συνεργός ή ομοϊδεάτης τους.

*Αν, λοιπόν, πιστεύουν ότι «φορτώνουν» σ' εμένα όσα δεινά υπόφερε η πόλη από τους τριάντα τυράννους, τους θεωρώ αδύναμους να τα απαριθμήσουν· γιατί, δεν έχουν αναφέρει ούτε το ελάχιστο μέρος από όσα αίσχη έχουν πραχθεί από κείνους· αν όμως μιλούν γι' αυτά, σα να αφορά κάτι και μένα, θα αποδείξω ότι όλοι τους ψεύδονται και ότι εγώ ήμουν τέτοιος, όποιου είδους ακριβώς θα ήταν ο πιο ακραιφνής δημοκράτης που παρέμεινε στην πόλη. Σας παρακαλώ, κύριοι δικαστές, να μη συμπλέετε με τους συκοφάντες. Γιατί, δουλειά τους είναι να κατηγορούν κι αυτούς που είναι εντελώς αθώοι (γιατί από αυτούς θα αποσπούσαν τα μεγαλύτερα χρηματικά ποσά), ενώ δικό σας καθήκον είναι να εξασφαλίζετε ισοπολιτεία σ' αυτούς που δεν αδικούν σε τίποτα. Γιατί, έτσι θα δημιουργούσατε περισσότερους φίλους προς το δημοκρατικό πολίτευμα. Και έχω την αξίωση, άνδρες δικαστές, αν αποδείξω ότι δεν έχω γίνει αίτιος για καμιά συμφορά και ότι έχω κάνει πολλά καλά στην πόλη και με προσωπική μου σωματική δράση και με χρήματα, αυτά να μου αναγνωριστούν από σας, όσα είναι δίκαιο να πετυχαίνουν όχι μόνον αυτοί που ευεργετούν αλλά και αυτοί που δεν έχουν διαπράξει κανένα αδίκημα.*

Μτφρ. Γ.Α. Ράπτης

1. **Ἰσοκράτης, *Ἀρεοπαγιτικὸς* §§48-50**

Στον *Ἀρεοπαγιτικό* ο Ισοκράτης κάνει έκκληση προς τους συμπολίτες του Αθηναίους για αναπροσαρμογή της πολιτικής τους στα εσωτερικά και εξωτερικά θέματα και επιστροφή στις πατροπαράδοτες αρχές διακυβέρνησης της πόλης, όταν ο Άρειος Πάγος ήταν ο θεματοφύλακας της ηθικής διαπαιδαγώγησης των πολιτών.

*Γι᾽ αυτό δεν σύχναζαν οι νέοι σε μέρη τυχερών παιχνιδιών, ούτε σε χαμαιτυπεία με αυλητρίδες, ούτε σε συγκεντρώσεις τέτοιου είδους όπου σήμερα περνούν την ημέρα τους, αλλά αφοσιώνονταν στις ασχολίες στις οποίες είχαν ταχθεί, όπου θαύμαζαν και ζήλευαν όσους πρώτευαν σ᾽ αυτά. Τόσο πολύ απέφευγαν την αγορά, ώστε, και αν καμιά φορά αναγκάζονταν να περάσουν μέσα από αυτήν, όλοι έβλεπαν ότι το έκαναν με πολλή συστολή και σωφροσύνη. Το να αντιμιλούν στους μεγαλύτερους ή να τους κοροϊδεύουν το θεωρούσαν φοβερότερο από όσο φοβερό θεωρείται σήμερα η ανάρμοστη συμπεριφορά προς τους γονείς. Κανένας, ούτε καν καλός υπηρέτης, θα τολμούσε να φάει ή να πιει ποτό σε καπηλειό· γιατί φρόντιζαν να είναι σεμνοί και να μη βωμολοχούν. Ακόμη, αυτούς που αστειεύονταν και είχαν κάποιαν ικανότητα να κοροϊδεύουν, όσους σήμερα αποκαλούν ευφυείς, εκείνοι τους θεωρούσαν ανόητους. Κανείς ας μη νομίσει ότι διάκειμαι δυσμενώς προς όσους είναι σε νεαρή ηλικία. Γιατί δεν τους θεωρώ υπεύθυνους για όσα συμβαίνουν· εξάλλου, γνωρίζω καλά ότι οι περισσότεροι από αυτούς είναι ελάχιστα ευχαριστημένοι με αυτή την κατάσταση, η οποία τους επιτρέπει να επιδίδονται σ᾽ αυτές τις ακολασίες. Γι᾽ αυτό δεν θα είχα καμιά δικαιολογία να κατηγορώ αυτούς· πολύ πιο δίκαιο θα ήταν να καταφέρομαι εναντίον εκείνων που κυβέρνησαν την πόλη λίγο πιο μπροστά από μας.*

Μτφρ. Α.Ι. Γιαγκόπουλος - Ζ.Ε. Μαλαθούνη

***§§12-13***

1. **Λυσίας, *Ὑπὲρ Μαντιθέου* §§15-16**

*Αργότερα, μέλη της βουλής, όταν είχαμε εκστρατεύσει στην Κόρινθο και όλοι γνώριζαν εκ των προτέρων ότι θα χρειαστεί να κινδυνεύσουν, ενώ άλλοι αποσκιρτούσαν, εγώ επιδίωξα και πέτυχα να πολεμήσω εναντίον των εχθρών τοποθετημένος στην πρώτη γραμμή. Και παρότι η φυλή μας είχε βαρύτατες απώλειες και πάρα πολλοί έπεσαν στο πεδίο της μάχης, αποχώρησα μετά τον σπουδαίο Στειριέα, ο οποίος λοιδορούσε συλλήβδην τους πάντες ως δειλούς. Όχι πολλές ημέρες αργότερα μετά τα γεγονότα αυτά, όταν είχαν καταληφθεί στην Κόρινθο οχυρές θέσεις, ώστε να μην μπορούν να περάσουν οι εχθροί, αποφάσισαν οι επικεφαλής να αποσπάσουν κάποια τμήματα που θα έσπευδαν να βοηθήσουν, επειδή ο Αγησίλαος είχε εισβάλει στη Βοιωτία. Τότε, ενώ όλους τους είχε καταλάβει πανικός (με το δίκιο τους, μέλη της βουλής — γιατί ήταν τρομερό να έχουν σωθεί μόλις και μετά βίας πριν από λίγο και να αντιμετωπίσουν άλλο κίνδυνο), εγώ παρουσιάστηκα στον ταξίαρχο και του ζήτησα να στείλει χωρίς κλήρωση το δικό μας τμήμα.*

Μτφρ. Επιστημονική Ομάδα

1. **Λυσίας, *Κατά Ἀλκιβιάδου λιποταξίου* §§9-11**

Ο Αλκιβιάδης, γιος του ομώνυμου γνωστού πολιτικού και της Ιππαρέτης, κατηγορείται στον λόγο αυτό ότι, ενώ κατατάχθηκε το 395/4 π.Χ. για να πολεμήσει ως οπλίτης στην Αλίαρτο της Βοιωτίας, λόγω της δειλίας του μεταπήδησε στο σώμα των ιππέων, χωρίς να πληρούνται οι νόμιμες προϋποθέσεις.

*Αυτός λοιπόν (ο Αλκιβιάδης) σε τέτοιο σημείο φαυλότητος έφθασε, και τόσο σας περιφρόνησε, και τόσο τους εχθρούς φοβήθηκε, και τόσο πεθύμησε να καταταχθεί στο ιππικό, και τόσο τους νόμους παρέβλεψε, ώστε ουδόλως έλαβε υπ' όψιν του τις συνέπειες της παραβάσεως των νόμων και τις δίκες, αλλά προτίμησε και τα πολιτικά του δικαιώματα να χάσει, και η περιουσία του να δημευθεί, και ένοχος να θεωρηθεί όλων των υπό των νόμων απειλουμένων τιμωριών μάλλον παρά να καταταχθεί με τους οπλίτες και να ονομάζεται οπλίτης. Και άλλοι μεν, ενώ ουδέποτε είχαν υπηρετήσει ως οπλίτες, ενώ άλλοτε υπηρετούσαν ως ιππείς, και είχαν προξενήσει μεγάλες βλάβες στους εχθρούς, δεν τόλμησαν να ανέλθουν εις τους ίππους, διότι φοβούνταν σάς (τους δικαστές) και τον νόμο· διότι σκέπτονταν ότι δεν θα καταστραφεί η πόλις, αλλ' ότι θα σωθεί, και θα γίνει μεγάλη, και θα τιμωρήσει τους αδικούντες. Ο Αλκιβιάδης τόλμησε να ανέλθει στον ίππο (να καταταχθεί στο ιππικό), ενώ δεν διέκειτο ευνοϊκώς προς τον λαό, ενώ δεν είχε πρότερον υπηρετήσει ως ιππέας, ενώ ούτε και τώρα γνωρίζει να ιππεύει, ενώ δεν είχε εξετασθεί (από τους αρμόδιους άρχοντες), σκεπτόμενος ότι δεν θα δυνηθεί η πόλη να τιμωρήσει τους αδικούντες.*

Μτφρ. Σ. Τζουμελέας. [1939]. Διασκευή από την καθαρεύουσα στη δημοτική

1. **Ξενοφῶν, *Ἑλληνικὰ* Βιβλ.3, κεφ.5 §§21-23**

Στα *Ἑλληνικὰ* ο ιστορικός Ξενοφών περιγράφει τα γεγονότα της μάχης στην Αλίαρτο (395 π.Χ.), στην οποία αναφέρεται και ο Μαντίθεος.

*Εκείνη τη μέρα λοιπόν το ηθικό των Θηβαίων ήταν πεσμένο, γιατί έκριναν πως οι ζημιές που είχαν πάθει δεν ήταν μικρότερες από εκείνες που είχαν προκαλέσει στους αντιπάλους. Την επομένη, μαθαίνοντας ότι οι Φωκείς κι όλοι οι άλλοι (σύμμαχοι των Λακεδαιμονίων) είχαν φύγει νύχτα κι είχαν σκορπίσει ο καθένας στον τόπο του, άρχισαν να νιώθουν πολύ περήφανοι για το κατόρθωμά τους. Όταν όμως φάνηκε ο Παυσανίας με τον στρατό από τη Λακεδαίμονα, νόμισαν ξανά πως διατρέχουν μεγάλο κίνδυνο, και λένε πως πολλή σιγή και κατήφεια επικρατούσε ανάμεσά τους. Ωστόσο την άλλη μέρα έφτασαν οι Αθηναίοι και παρατάχτηκαν μαζί τους, ενώ ο Παυσανίας ούτε προχωρούσε ούτε άρχιζε μάχη· τότε το ηθικό των Θηβαίων αναπτερώθηκε. (…) Ο Παυσανίας κι οι άλλοι Λακεδαιμόνιοι αξιωματούχοι συλλογίστηκαν ότι ο Λύσανδρος είχε σκοτωθεί κι ο στρατός του είχε φύγει νικημένος, ότι οι Κορίνθιοι δεν συμμετείχαν στην εκστρατεία κι ότι όσοι έπαιρναν μέρος ήταν απρόθυμοι· συλλογίστηκαν ακόμα και το πρόβλημα του ιππικού, ότι οι αντίπαλοι είχαν ιππικό πολύ κι εκείνοι λίγο — και, το σπουδαιότερο, ότι οι νεκροί κείτονταν κάτω από τα τείχη, έτσι που και να νικούσαν δεν θα τους ήταν εύκολο να τους περιμαζέψουν, εξαιτίας των φρουρών στους πύργους· για όλους αυτούς τους λόγους αποφάσισαν να κάνουν εκεχειρία για την παραλαβή των νεκρών.*

Μτφρ. Ρ. Ρούφος

**6η ΔΙΔΑΚΤΙΚΗ ΕΝΟΤΗΤΑ §§ 14-17**

**ΚΕΙΜΕΝΟ**

|  |  |
| --- | --- |
| **Πρόταση του**  **Μαντίθεου για**  **οικονομική**  **ενίσχυση των**  **στρατευμένων**  **συνδημοτών του.**  **Κλήση μαρτύρων.**  **Ο ηρωισμός του**  **Μαντίθεου στην**  **εκστρατεία στην**  **Κόρινθο.**  **Πρόταση του**  **Μαντίθεου να**  **σταλεί το τάγμα**  **του στη Βοιωτία για**  **την αντιμετώπιση**  **του Αγησιλάου.**  **Συμπέρασμα.**  **Πού απέβλεπε ο**  **Μαντίθεος.**  **Κλήση μαρτύρων.** | **14.** Όταν λοι­πόν συ­γκε­ντρώ­θη­καν πριν α­πό την εκστρατεία οι συν­δη­μό­τες μου, ε­πει­δή  γνώ­ρι­ζα πως κά­ποι­οι α­πό αυ­τούς εί­ναι τί­μι­οι και πρό­θυ­μοι (στον πό­λε­μο) πο­λί­τες, αλ­-  λά στε­ρού­νται (τα α­πα­ραί­τη­τα) ε­φό­δι­α, εί­πα πως πρέ­πει οι εύ­πο­ροι να δί­νουν τα α­πα­-  ραί­τη­τα σε ό­σους τα στε­ρού­νται. Και ό­χι μό­νο έ­δι­να στους άλ­λους τη συμ­βου­λή αυ­τή,  αλλά και ο ί­δι­ος έ­δω­σα σε δύ­ο άν­δρες α­πό τρι­ά­ντα δρα­χμές στον κα­θέ­να,ό­χι ε­πει­δή εί­-  χα πολ­λά χρή­μα­τα, αλ­λά γι­α να γί­νει αυ­τό πα­ρά­δει­γμα στους υ­πό­λοι­πους.  Α­νε­βεί­τε λοι­πόν, να μαρ­τυ­ρή­σε­τε γι­α μέ­να.  **15.**Ύ­στε­ρα λοι­πόν α­πό αυ­τά, κύ­ρι­οι βου­λευ­τές, ό­ταν έ­γι­νε εκ­στ­ρα­τεί­α στην Κό­ριν­θο  και ό­λοι γνώ­ρι­ζαν α­πό πριν πως θα χρει­α­στεί να κιν­δυ­νεύ­ουν, αν και άλ­λοι ο­πι­σθο­-  χω­ρού­σαν, ε­γώ κα­τόρ­θω­σα ώ­στε πα­ρα­τε­τα­γμέ­νος στην πρώ­τη γραμ­μή να πο­λε­μώ ε­να-  ντί­ον των ε­χθρών· και μά­λι­στα αν και η δι­κή μου φυ­λή νι­κή­θη­κε και πά­ρα πολ­λοί σκο­-  τώ­θη­καν, α­να­χώ­ρη­σα ύ­στε­ρα α­πό τον υ­πε­ρή­φα­νο (αλαζόνα) Στει­ρι­έα, που ό­λους τους  αν­θρώ­πους έ­χει κα­τη­γο­ρή­σει γι­α δει­λί­α.  **16.** Και έ­πει­τα α­πό λί­γες μέ­ρες, με­τά α­πό (τα συμ­βά­ντα) αυ­τά, ε­πει­δή εί­χαν κα­τα­λη­-  φθεί ο­χυ­ρές θέ­σεις στην Κό­ριν­θο, ώ­στε οι ε­χθροί να μην μπο­ρούν να πε­ρά­σουν (τον  Ισθμό), και ε­πει­δή ο Α­γη­σί­λα­ος ει­σέ­βα­λε στη Βοι­ω­τί­α, α­φού οι άρ­χο­ντες α­πο­φά­σι­σαν  να α­πο­σπά­σουν με­ρι­κά τά­γμα­τα στρα­τού γι­α να βο­η­θή­σουν (αυ­τούς που μά­χο­νταν  στη Βοι­ω­τί­α), αν και ό­λοι φο­βού­νταν (-εύ­λο­γα, βου­λευ­τές· γι­α­τί ή­ταν φο­βε­ρό ε­νώ προ­-  η­γουμέ­νως μό­λις και με­τά βί­ας εί­χα­με σω­θεί, να ρι­χτού­με τώ­ρα σε άλ­λο κίν­δυ­νο -) ε­γώ  α­φού πα­ρου­σι­ά­στη­κα στον τα­ξί­αρ­χο (της φυ­λής μου) τον προ­έ­τρε­πα να στεί­λει το δι­-  κό μου τά­γμα χω­ρίς να κά­νει κλή­ρω­ση.  **17.** Ε­πο­μέ­νως αν με­ρι­κοί α­πό σας ορ­γί­ζο­νται ε­να­ντί­ον ε­κεί­νων οι ο­ποί­οι έ­χουν την α­-  ξί­ω­ση να α­σχο­λού­νται με τα δη­μό­σι­α πρά­γμα­τα, α­πο­φεύ­γουν ό­μως τις πο­λε­μι­κές πε­ρι-  πέ­τει­ες, βε­βαί­ως δεν εί­ναι δυ­να­τόν να έ­χουν γι­α μέ­να την ί­δι­α γνώ­μη· γι­α­τί ό­χι μό­νο τις  δι­α­τα­γές των αρ­χό­ντων ε­κτέ­λε­σα με προ­θυ­μί­α αλ­λά τολ­μού­σα να κιν­δυ­νεύ­ω (να ε­πι­-  ζη­τώ τους κιν­δύ­νους). Και τα δι­έ­πρα­ξα αυ­τά, ό­χι γι­α­τί νό­μι­ζα ό­τι εί­ναι α­κίν­δυ­νο να  πο­λε­μά κά­ποι­ος με τους Λα­κε­δαι­μό­νι­ους, αλ­λά γι­α να βρω ό­λο το δί­κι­ο μου, ε­άν πο­τέ  βρι­σκό­μουν ά­δι­κα σε κίν­δυ­νο (σε ε­πι­κίν­δυ­νη δι­κα­στι­κή θέ­ση) θε­ω­ρού­με­νος α­πό ε­σάς,  ε­ξαι­τί­ας αυ­τών, πο­λί­της κα­λός.  Και α­νε­βεί­τε στο βή­μα για μένα γι­α να μι­λή­σε­τε γι᾿ αυ­τά. |

**ΓΛΩΣΣΙΚΑ ΣΧΟΛΙΑ**

**§14**

**1) συλλεγέντων:** γενική πληθυντικού αρσενικού γένους, της μετοχής παθητικού αορίστου β´ του ρήματος συλλέγομαι : συγκεντρώνομαι.συνώνυμα του **συλλέγω**: ἀγείρω, ἀθροίζω, συνάγω.

**2) ἡ ἔξοδος:** (<ἐξ+ὁδός) η εκστρατεία (συνώνυμο: ἡ στρατεία).

**3) εἰδώς:** μετοχή ενεστώτα του ρήματος οἶδα : γνωρίζω.

**4) ἐνίους:** αιτιατική πληθυντικού, αρσενικού , της αόριστης αντων. ἔνιοι - ἔνιαι - ἔνια : μερικοί - ές - ά.

**5) χρηστός-ή-όν:** καλός, αγαθός, τίμιος (< χρῶμαι).

**6) τὰ ἐφόδια:** τα απαραίτητα (για την εκστρατεία) (< ἐπί+ ὁδός).

**7) τὰ ἐπιτήδεια:** τα απαραίτητα εφόδια (μόνο στον πληθυντικό)

**ἐπιτήδειος-εῖα-ον:** κατάλληλος.

**8) ἀπόρως** < ἀ στερητικό + πόρος.

**ὁ, ἡ ἄπορος, τὸ ἄπορον:** φτωχός, ενδεής, **ἀπορῶ τινος:** έχω έλλειψη από κάτι ≠ **εὐπορῶ.**

**9) διάκειμαι ἀπόρως:** είμαι φτωχός (συνώνυμα: πένομαι, στεροῦμαι).

**10) δυοῖν:** δοτική αρσενικού του αριθμητικού δύο (δυϊκού αριθμού).

**ΚΛΙΣΗ ΤΟΥ «δύο»** (και στα τρία γένη)

ΟΝ. δύο

ΓΕΝ. δυοῖν

ΔΟΤ. δυοῖν

ΑΙΤ. δύο

ΚΛΗΤ. -

**11) ἀνδροῖν:** δοτική δυϊκού αριθμού του ουσιαστικού γ´ κλίσης ὁ ἀνήρ (τοῦ ἀνδρός).

**12) ἑκατέρῳ:** δοτική ενικού, αρσενικού γένους, της αόριστης επιμεριστικής αντωνυμίας ἑκάτερος-ἑκατέρα-ἑκάτερον: καθένας από τους δύο.

**13) κεκτημένος:** ονομαστική ενικού, αρσενικού γένους, της μετοχής παρακειμένου του ρήματος κτάομαι-ῶμαι:αποκτώ, έχω στην κατοχή μου.

**§15**

**1) προ­ει­δό­των:** γε­νι­κή πλη­θυ­ντι­κού, αρ­σε­νι­κού γέ­νους, της με­το­χής ε­νε­στώ­τα του ρή­μα­τος πρό­οι­δα (<πρό+οἶ­δα):γνω­ρί­ζω εκ των προ­τέ­ρων.

**2) δε­ή­σει:** γ´ ε­νι­κό πρό­σω­πο, ο­ρι­στι­κής μέλ­λο­ντα, του α­προ­σώ­που ρή­μα­τος δεῖ: πρέ­πει, υ­πάρ­χει α­νά­γκη.

**3) ἀ­να­δυ­ο­μέ­νων:** γε­νι­κή πλη­θυ­ντι­κού, αρ­σε­νι­κού γέ­νους, της με­το­χής ε­νε­στώ­τα του ρή­μα­τος ἀ­να­δύ­ο­μαι (< ἀ­νά+δύ­ο­μαι) : α­πο­σύ­ρο­μαι, υ­πο­χω­ρώ, α­πο­φεύ­γω (τη μά­χη).

**4) δι­α­πράτ­το­μαι:** κα­τορ­θώ­νω.

**5) τε­τα­γμέ­νος:** με­το­χή πα­ρα­κει­μέ­νου του ρή­μα­τος τάτ­τ(σ­σ)ο­μαι:πα­ρα­τάσ­σο­μαι, το­πο­θε­τού­μαι.

**τάτ­το­μαι της πρώ­της:** πα­ρα­τάσ­σο­μαι στην πρώ­τη γραμ­μή.

**6) ἐ­να­πο­θα­νό­ντων:** γε­νι­κή πλη­θυ­ντι­κού, αρ­σε­νι­κού γέ­νους, της με­το­χής α­ο­ρί­στου β´ (ἐ­να­πέ­θα­νον) του ρή­μα­τος ἐ­να­πο­θνῄ­σκω: πε­θαί­νω ε­κεί.

**7) ὕ­στε­ρος:** με­τα­γε­νέ­στε­ρος, κα­το­πι­νός.

**8) σεμνός-ή-όν:** αλαζόνας, υπερήφανος.

**9) Στειριῶς (και Στειριέως):** γενική ενικού, αρσενικού γένους, του ουσιαστικού γ´ κλίσης ὁ Στειριεύς.

**10) ὠνειδικότος:** γενική ενικού, αρσενικού γένους, της μετοχής παρακειμένου του ρήματος ὀνειδίζω : κατηγορώ, ψέγω (< τό ὄνειδος : η ντροπή).

**ὀνειδίζω τινί δειλίαν:** κατηγορώ κάποιον για δειλία.

**§ 16**

**1) τὸ χωρίον:** η οχυρή τοποθεσία.

**2) κατειλημμένων:** γενική πληθυντικού, ουδετέρου γένους, της μετοχή παρακειμένου του ρήματος καταλαμβάνομαι.

**3) παριέναι:** απαρέμφατο ενεστώτα του ρήματος παρέρχομαι : περνώ.

**4) ἐμβαλόντος:** γενική ενικού, αρσενικού γένους, της μετοχής αορίστου β´ του ρήματος ἐμβάλλω: εισβάλλω.

**5) ψηφίζομαι (+τελικό απαρέμφατο):** αποφασίζω.

**6) ὁ ἄρχων (τοῦ ἄρχοντος):** ο αρχηγός.

**7) ἀποχωρίζω:** αποσπώ.

**8)ἡ τάξις (τῆς τάξεως):** το τάγμα

**9) εἰκότως:** εύλογα, δικαιολογημένα (< ἔοικα:μοιάζω).

**10) δεινός-ή-όν:** φοβερός-ή-ό (< δέος:φόβος).

**11) ἀγαπητῶς:** (τροπικό επίρρημα) μόλις και μετά βίας.

**12) προσέρχομαι:** παρουσιάζομαι, πλησιάζω.

**13) ἀκληρωτί:** (<ἀ στερητικό+κλῆρος) χωρίς κλήρωση.

**ΕΤΥΜΟΛΟΓΙΚΑ - ΛΕΞΙΛΟΓΙΚΑ ΣΧΟΛΙΑ**

**§ 14**

* **ἀ­πο­ροῦ­ντας < ἀ­πο­ρέ­ω-ῶ < ἀ στε­ρη­τι­κό+πό­ρος**

**ο­μόρ­ρι­ζα:** α­πο­ρώ, α­πο­ρί­α, ά­πο­ρος, α­πο­ρη­μα­τι­κός, α­πο­ρη­μέ­νος, α­πό­ρη­μα (: το να α­πο­ρεί κα­νείς, η έκ­φρα­ση α­πο­ρί­ας), πό­ρος, πο­ρί­ζω, πό­ρι­σμα, πο­ρεύ­ω-ο­μαι, πο­ρεί­α, πό­ρε­ψη (: η ε­ξοι­κο­νό­μη­ση των α­πα­ραι­τή­των γι­α τη ζω­ή), πρω­το­πο­ρώ, πρω­το­πό­ρος, πρω­το­πο­ρί­α, πρω­το­πο­ρι­α­κός, συ­μπο­ρεύ­ο­μαι, εκ­πο­ρεύ­ο­μαι (: προ­έρ­χο­μαι α­πό), εκ­πό­ρευ­ση, προ­πο­ρεύ­ο­μαι.

* **δρα­χμάς < δράτ­το­μαι**

**ο­μόρ­ρι­ζα:** δρα­χμή, δρα­χμο­βί­ω­τος, δρα­χμο­συ­ντή­ρη­τος, δρα­χμο­φο­νι­άς, δρα­χμι­κός, δρα­χμο­ποι­ώ, δρα­χμο­ποί­η­ση, δράτ­το­μαι (: αρ­πά­ζω, ε­πω­φε­λού­μαι, π.χ. δράτ­το­μαι της ευ­και­ρί­ας), α­δρά­χνω (: αρ­πά­ζω, π.χ. α­δρά­χνω την ευ­και­ρί­α).

* **κε­κτη­μέ­νος < κτά­ο­μαι-ῶ­μαι**

**ο­μόρ­ρι­ζα:** κτή­μα, κτή­ση, κτη­τι­κός, κτή­το­ρας, κτη­τός, ε­πί­κτη­τος, α­κτή­μο­νας, α­κτη­μο­σύ­νη, γαι­ο­κτή­μο­νας, α­γρό­κτη­μα, κτη­μα­τί­ας, κτη­μα­τα­γο­ρά, κτη­μα­το­με­σί­της, κτη­μα­το­λό­γι­ο, κοι­νο­κτη­μο­σύ­νη, α­πο­κτώ, α­πό­κτη­ση, α­πό­κτη­μα, ι­δι­ό­κτη­τος, ι­δι­ο­κτη­σί­α, ι­δι­ο­κτή­της, κα­τα­κτώ, κα­τά­κτη­ση, κα­τα­κτη­τής, α­να­κτώ, ε­πα­να­κτώ, α­νά­κτη­ση, ε­πα­νά­κτη­ση, χρη­σι­κτη­σί­α, κτή­νος (αρ­χι­κή ση­μα­σί­α: ζώ­ο που βρί­σκε­ται στην κα­το­χή αν­θρώ­που, που εί­ναι α­πό­κτη­μά του).

**§15**

* **ἀ­να­δυ­ο­μέ­νων < ἀ­νά+δύ­ο­μαι**

**ο­μόρ­ρι­ζα:** α­να­δύ­ο­μαι, α­νά­δυ­ση, κα­τα­δύ­ο­μαι, κα­τά­δυ­ση, δύ­ση, δύ­ω, δύ­της, δυ­τι­κός, δυ­τι­κά, δυ­τι­κό­φι­λος, α­πο­δύ­ο­μαι (: α­φι­ε­ρώ­νο­μαι με πά­θος σε δρα­στη­ρι­ό­τη­τα), α­πο­δυ­τή­ρι­ο, α­πεκ­δύ­ο­μαι (: αρ­νού­μαι ευ­θύ­νη που μου α­πο­δί­δουν), εκ­δύ­ω, έκ­δυ­ση, εν­δύ­ω, έν­δυ­μα, έν­δυ­ση.

* **τεταγμένος < τάττομαι**

**ο­μόρ­ρι­ζα:** τάτ­τω, τάσ­σω, τά­ξη, τα­ξι­κός, τα­κτός, τα­κτι­κός, τα­κτο­ποι­ώ, ά­τα­κτος, α­τα-ξί­α, ευ­τα­ξί­α, ε­ντάσ­σω, έ­ντα­ξη, προ­τάσ­σω, πρό­τα­ξη, προ­στά­ζω, προ­στα­γή, πρό­στα­γμα, προ­στα­κτι­κός, συ­ντάσ­σω, συ­ντα­γή, σύ­ντα­ξη, συ­ντά­κτης, συ­ντα­κτι­κό(ς), α­σύ­ντα­κτος, α­συ­ντα­ξί­α, τά­γμα σύ­ντα­γμα, συ­ντα­γμα­τι­κός, συ­ντα­γμα­τάρ­χης, τα­γμα­τάρ­χης, τα­γμα­τα­σφα­λί­της, δι­α­τά­ζω, δι­α­τα­γή, δι­ά­τα­γμα, δι­ά­τα­ξη, δι­α­τα­κτι­κός, κα­τα­τάσ­σω, κα­τά­τα­ξη, κα­τα­τα­κτή­ρι­ος, πα­ρατάσ­σω, πα­ρά­τα­ξη, πα­ρα­τα­κτι­κός, ε­πι­τάσ­σω, ε­πι­τα­γή, ε­πί­τα­ξη, ε­πι­τα­κτι­κός, α­πο­τάσ­σω, α­πό­τα­ξη, υ­πο­τάσ­σω, υ­πο­τα­γή, α­νυ­πό­τα­κτος, λι­πο­τα­ξί­α, λι­ποτά­κτης, τα­ξί­αρ­χος, τα­ξι­αρ­χί­α, τα­ξι­αν­θί­α, τα­ξί­δι (< τα­ξί­δι­ον < τά­ξις+υ­ποκ. κα­τάλ. -ί­δι­ον), τα­ξι­δι­ώ­της, τα­ξι­δι­ω­τι­κός, τα­ξι­δεύ­ω, τα­ξι­θέ­της/τα­ξι­θέ­τρι­α, τα­ξι­νο­μώ, τα­ξι­νό­μη­ση, τα­γή (:με­ρί­δα τρο­φής που δί­νε­ται στα ζώ­α, αρ­χι­κή ση­μα­σί­α:δι­ευ­θέ­τη­ση, δι­ά­τα­ξη), τα­γός (: αυ­τός που α­νή­κει στην η­γε­σί­α, κυ­ρί­ως την πνευ­μα­τι­κή).

* **μά­χε­σθαι < μά­χο­μαι**

**ο­μόρ­ρι­ζα:** μά­χο­μαι, μά­χη, μά­χη­τα, μα­χη­τής, μα­χη­τι­κός, μα­χη­τι­κό­τη­τα, μα­χη­τός (: αυ­τός που εί­ναι δυ­να­τόν να πο­λε­μη­θεί, ά­ρα και να αμ­φι­σβη­τη­θεί, π.χ. μα­χη­τό τε­κμή­ρι­ο), α­κα­τα­μά­χη­τος, α­μά­χη­τος, α­μα­χη­τί, μά­χι­μος, ά­μα­χος, α­μά­χη.

* **ἐ­να­πο­θα­νό­ντων < ἐν+ἀ­πό+θνῄ­σκω**

**ο­μόρ­ρι­ζα:** θνή­σκω, θνη­τός, θνη­σι­μό­τη­τα, θνη­σι­μαί­ος (: αυ­τός που εί­ναι κα­τα­δι­κασμέ­νος να πε­θά­νει), θνη­σι­γο­νί­α, θνη­σι­γέν­νη­τος, θνη­σι­γε­νής, θνη­σι­γέ­νει­α, η­μι­θα­νής, θα­νή (:θά­να­τος), θά­να­τος, θα­νά­σι­μος, θα­να­τη­φό­ρος, θα­να­τι­κός, θα­να­το­ποι­νί­της, α­θά­να­τος, α­θα­να­σί­α, θα­να­το­φο­βί­α, θα­να­το­φι­λί­α, θα­να­τώ­νω, πε­θα­μέ­νος, πε­θα­μός, πε­θαί­νω, α­πέ­θα­ντος.

**συ­νώ­νυ­μα (**του **θνῄ­σκω)**: ἀ­πο­γί­γνο­μαι, τε­λευ­τά­ω-ῶ.

**α­ντώ­νυ­μα:** ζή­ω-ῶ, βι­όω-ῶ.

* **σε­μνοῦ < σεβ-νος < σεβ - του ουσ. σέ­βας**

**ο­μόρ­ρι­ζα:** σε­μνός, σε­μνο­λο­γί­α (:ο­μι­λί­α με σε­μνό­τη­τα), σε­μνο­λο­γώ, σε­μνο­πρε­πής, σε­μνό­τυ­φος, σε­μνο­τυ­φί­α, σε­μνύ­νο­μαι (γι­α κά­τι: κα­μα­ρώ­νω, υ­πε­ρη­φα­νεύ­ο­μαι), ά­σε­μνος, σέ­βας, σε­βα­σμός, σε­βά­σμι­ος, σε­βα­στός, α­ξι­ο­σέ­βα­στος, σε­πτός.

* **ὠ­νει­δι­κό­τος < ὀ­νει­δί­ζω < ὄ­νει­δος**

**ο­μόρ­ρι­ζα:** ό­νει­δος (: ντρο­πή, κα­τά­σχυ­νη), ο­νει­δί­ζω (:α­πευ­θύ­νω κα­τη­γο­ρί­α ή μομ­φή ε­να­ντί­ον κά­ποι­ου), ο­νει­δι­σμός, ε­πο­νεί­δι­στος (:αυ­τός που ε­πι­σύ­ρει κα­τα­κραυ­γή, α­πόρ­ρι­ψη), ε­πο­νεί­δι­στα.

**συ­νώ­νυ­μα:** ἐ­γκα­λῶ, κα­τη­γο­ρῶ, ψέ­γω, μέμ­φο­μαι, λοι­δο­ρῶ.

**α­ντώ­νυ­μα:** ἐ­παι­νῶ, ἐ­γκω­μι­ά­ζω, εὖ λέ­γω.

**§ 16**

* **κα­τει­λημ­μέ­νων < κα­τά-λαμ­βά­νο­μαι**

**ο­μόρ­ρι­ζα:** λαμ­βά­νω, λα­βή, λα­βί­δα, λή­ψη, λήμ­μα, πα­ρα­λή­πτης, πα­ρα­λαμ­βά­νω, πα­ρα­λα­βή, α­να­λαμ­βά­νω, α­νά­λη­ψη, κα­τα­λαμ­βά­νω, κα­τά­λη­ψη, κα­τα­λα­βαί­νω, πε­ρι­λαμ­βά­νω, πε­ρί­λη­ψη, πε­ρι­λη­πτι­κός, προσ­λαμ­βά­νω, πρόσ­λη­ψη, συλ­λαμ­βά­νω, α­σύλ­λη­πτος, σύλ­λη­ψη, συλ­λα­βή, συλ­λα­βι­σμός, συλ­λα­βί­ζω, προ­λαμ­βά­νω, προ­λα­βαί­νω, πρό­λη­ψη, προ­λη­πτι­κός, με­τα­λαμ­βά­νω, με­τά­λη­ψη, προ­κα­τα­λαμ­βά­νω, προ­κα­τά­λη­ψη, προ­κα­τει­λημ­μέ­νος, α­πο­λαμ­βά­νω, α­πο­λα­βή, α­ντι­λαμ­βά­νο­μαι, α­ντί­λη­ψη, α­ντι­λη­πτι­κός, α­ντι­λη­πτός, ε­κλαμ­βά­νω, ε­πι­λη­ψί­α, ε­πιληπτι­κός, υ­πό­λη­ψη, χει­ρο­λα­βή, δω­ρο­λή­πτης, δω­ρο­λη­ψί­α, θρη­σκό­λη­πτος, ευ­λά­βει­α, ευ­λα­βι­κός, δι­κο­λά­βος, δι­κο­λη­ψί­α, ερ­γο­λά­βος, ερ­γο­λα­βί­α, με­σο­λα­βώ, με­σο­λά­βη­ση, με­σο­λα­βη­τής, λα­βώ­νω, λα­βω­μα­τι­ά.

* **ἀ­πο­χω­ρί­σαι < ἀ­πό+χω­ρί­ζω < χω­ρίς**

**ο­μόρ­ρι­ζα:** χω­ρί­ζω, χω­ρι­σμός, α­πο­χω­ρί­ζο­μαι, χω­ρι­στός, α­χώ­ρι­στος, χω­ρι­στά, χώ­ρι­σμα, χω­ρί­στρα, κα­τα­χω­ρί­ζω, κα­τα­χώ­ρι­ση, δι­α­χω­ρί­ζω.

* **σε­σω­σμέ­νους < σῴ­ζο­μαι**

**ο­μόρ­ρι­ζα:** σώ­ζω, σω­στός, σω­στά, σω­στι­κός, σώ­σι­μο, σω­σί­βι­ο(ς), τα σώ­στρα (:η α­μοι­βή που κα­τα­βάλ­λε­ται γι­α τη δι­ά­σω­ση πλοί­ου ε­γκα­τα­λε­λειμ­μέ­νου α­πό το πλή­ρω­μά του), σω­τή­ρας, σω­τη­ρί­α, σω­τή­ρι­ος, ά­σω­τος, α­σω­τί­α.

* **ἐ­κέ­λευ­ον < κε­λεύ­ω**

**ο­μόρ­ρι­ζα:** κε­λεύ­ω (: δί­νω δι­α­τα­γή), κε­λευ­στής, κέ­λευ­σμα (: προ­στα­γή στην ο­ποί­α δε μπο­ρεί κα­νείς πα­ρά να υ­πα­κού­σει), πα­ρα­κε­λευ­σμα­τι­κός (:προ­τρε­πτι­κός).

**συ­νώ­νυ­μα:** ἀ­ντι­βο­λῶ, δέ­ο­μαι, ἰ­κε­τεύ­ω / δι­α­τάσ­σω, πα­ραγ­γέλ­λω, ἐ­πι­στέλ­λω, ἐ­ντέλ­λο­μαι / πα­ραι­νῶ, προ­τρέ­πω, συμ­βου­λεύ­ω.

* **ἀ­κλη­ρω­τί < ἀ στε­ρητ. + κλῆ­ρος**

**ο­μόρ­ρι­ζα:** κλή­ρος, κλη­ρώ­νω, κλή­ρω­ση, κλη­ρω­τός, κλη­ρω­τί­δα, ά­κλη­ρος, κλη­ρού­χος, κλη­ρου­χί­α, κλη­ρι­κός, κλη­ρο­δο­σί­α, κλη­ρο­δό­τη­μα, κλη­ρο­δο­τώ, κλη­ρο­δό­της, κλη­ρο­δό­χος (:το πρό­σω­πο στο ο­ποί­ο με­τα­βι­βά­ζε­ται κλη­ρο­δό­τη­μα), κλη­ρο­νο­μώ, κλη­ρο­νο­μι­ά, κλη­ρο­νο­μι­κός, κλη­ρο­νο­μι­κό­τη­τα, κλη­ρο­νό­μος, α­πό­κλη­ρος, α­πο­κλη­ρώ­νω.

**§ 17**

* **ὀρ­γί­ζο­νται**

**ο­μόρ­ρι­ζα:** ορ­γή, εξ-ορ­γί­ζω, ορ­γί­ζο­μαι, ορ­γί­λος, εξ-ορ­γι­στι­κός, εξ-ορ­γι­σμέ­νος.

**συ­νώ­νυ­μα:** χα­λε­παί­νω, θυ­μό­ο­μαι-οῦ­μαι, ἀ­γα­να­κτῶ, δυ­σφο­ρῶ.

* **τοῖς ἀ­πο­δι­δρά­σκου­σιν < ἀ­πο­δι­δρά­σκω**

**ο­μόρ­ρι­ζα:** α­πό­δρα­ση, α­να­πό­δρα­στος, δρα­πέ­της, δρα­πε­τεύ­ω.

**συ­νώ­νυ­μα:** δι­α­φεύ­γω, ὑ­πε­ξέρ­χο­μαι.

**ΠΡΑΓΜΑΤΟΛΟΓΙΚΑ - ΙΣΤΟΡΙΚΑ ΣΤΟΙΧΕΙΑ**

**«συλλεγέντων τῶν δημοτῶν»:** Ο Μαντίθεος αναφέρεται στους στρατευμένους συνδημότες του από το δήμο του Θορικού. Οι **«δῆμοι»** ήταν μια υποδιαίρεση της «φυλῆς». Στην αρχή οι δήμοι ήταν εκατό, δηλαδή ανήκαν δέκα σε κάθε φυλή, αλλά σιγά-σιγά δημιουργήθηκαν και άλλοι. Ο Κεραμεικός, ο Κολλυτός, η Μελίτη, οι Σκαμβονίδαι ήταν δήμοι αστικοί. Αἱ Ἀχαρναί, ο Μαραθών, η Δεκέλεια ήταν δήμοι αγροτικοί. Κάθε Αθηναίος πολίτης ήταν δηλωμένος επίσημα με τρία ονόματα: το δικό του, το όνομα του πατέρα του (πατρώνυμο) και το όνομα του δήμου του (δημοτικό), π.χ. Περικλής, γιος του Ξανθίππου, από το δήμο του Χολαργού, Αλκιβιάδης, γιος του Κλεινία, από το δήμο Σκαμβονίδας. Ο αρχηγός του δήμου, ο **δήμαρχος,** είχε αρμοδιότητες εν μέρει ανάλογες με αυτές ενός σημερινού δημάρχου˙ είχε στη φύλαξή του τον κατάλογο των μελών του δήμου του, ένα ληξιαρχείο ή εκλογικό κατάλογο με άλλα λόγια. Ο δήμαρχος κατάρτιζε επίσης τους καταλόγους των στρατευσίμων δημοτών. Ο δήμαρχος εκλεγόταν για ένα χρόνο από τους συμπολίτες του.

**«πρό τῆς ἐ­ξό­δου»**: πριν α­πό την εκ­στ­ρα­τεί­α στην Α­λί­αρ­το. Α­να­φέ­ρε­ται στη μά­χη του 395 π.Χ. (γι­α την ο­ποί­α έγινε λόγος και στην προ­η­γού­με­νη πα­ρά­γρα­φο).

**«ἐ­φο­δί­ων δ᾿ ἀ­πο­ροῦ­ντας»**: Από τον 7ο αι. π.Χ. η **φάλαγγα των οπλιτών** αποτελούσε την κύρια δύναμη του αθηναϊκού στρατού. Σ'αυτή στρατεύονταν οι πολίτες των τριών ανώτερων τάξεων, που είχαν τη δυνατότητα να προμηθεύονται οι ίδιοι τον εξαιρετικά δαπανηρό οπλισμό, ενώ οι θήτες υπηρετούσαν στο ναυτικό ή ως ψιλοί (ελαφρά οπλισμένοι).

Α­πό την ε­πο­χή του Πε­ρι­κλή η α­θη­ναϊ­κή πο­λι­τεί­α έ­δι­νε στους στρα­τι­ώ­τες δύ­ο ο­βο­λούς ως η­με­ρή­σι­ο μι­σθό και άλ­λους δύ­ο γι­α τη δι­α­τρο­φή τους. Ε­πει­δή ό­μως τα χρή­μα­τα αυ­τά δεν ή­ταν αρ­κε­τά, κα­θώς οι αθη­ναί­οι πο­λί­τες έ­πρε­πε να φρο­ντί­ζουν γι­α τον ο­πλι­σμό τους, ε­νι­σχύ­ο­νταν χρη­μα­τι­κά α­πό τους εύ­πο­ρους και φι­λο­πά­τρι­δες συ­μπο­λί­τες τους, οι ο­ποί­οι κά­λυ­πταν με έ­κτα­κτη ει­σφο­ρά τις α­νά­γκες σε ο­πλι­σμό των α­πό­ρων στρα­τι­ω­τών του δή­μου τους. Η ει­σφο­ρά αυ­τή ο­νο­μα­ζό­ταν **φι­λαν­θρω­πί­α**.

**«δρα­χμάς»**: Η λέ­ξη προ­έρ­χε­ται α­πό το ρ. «**δράτ­το­μαι**» και κυ­ρι­ο­λε­κτι­κά ση­μαί­νει «ό­σα μπο­ρεί να κρα­τή­σει κά­ποι­ος στην πα­λά­μη του». Η δρα­χμή (ατ­τι­κό αρ­γυ­ρό νό­μι­σμα α­πο­τε­λού­νταν α­πό **έ­ξι ο­βο­λούς** (χάλ­κι­νο ή αρ­γυ­ρό νό­μι­σμα) και πι­θα­νόν η ο­νο­μα­σί­α της να προ­έρ­χε­ται α­πό τη δυ­να­τό­τη­τα να κρα­τη­θούν οι ο­βο­λοί αυ­τοί σε μι­α πα­λά­μη. Ή­ταν το τρέ­χον νό­μι­σμα των συ­ναλ­λα­γών της Α­θή­νας με τα πολ­λα­πλά­σι­α και τις υ­πο­δι­αι­ρέ­σεις της.

Η **μνα** ι­σο­δυ­να­μού­σε με 100 ατ­τι­κές δρα­χμές και το **τά­λα­ντο** ή­ταν νο­μι­σμα­τι­κή μο­νά­δα ί­ση με 60 ατ­τι­κές μνες.

Πα­ράλ­λη­λα η δρα­χμή χρη­σι­μο­ποι­ή­θη­κε σε πολ­λές άλ­λες πό­λεις της αρ­χαί­ας Ελ­λά­δας, ό­πως η Κό­ριν­θος, η Αί­γι­να κλπ. Η δρα­χμή των πό­λε­ων αυ­τών ή­ταν δι­α­φο­ρε­τι­κή, α­νά­λο­γα με το σύ­στη­μα στα­θμών, δηλ. των μέ­τρων βά­ρους που ί­σχυ­ε σε κά­θε πό­λη. Στην ε­πι­φά­νει­α της δρα­χμής α­πει­κό­νι­ζαν δι­ά­φο­ρες πα­ρα­στά­σεις π.χ. της Α­θη­νάς, του Πο­σει­δώ­να, κ.ά.

**«εἰς Κό­ριν­θον ἐ­ξό­δου γε­νο­μέ­νης»**: Ο Μα­ντί­θε­ος α­να­φέ­ρε­ται στην εκ­στ­ρα­τεί­α στην Κό­ριν­θο που ε­πι­χεί­ρη­σαν οι Α­θη­ναί­οι και οι σύμ­μα­χοί τους (Κο­ρίν­θι­οι, Βοι­ω­τοί και Αρ­γεί­οι) κα­τά των Λα­κε­δαι­μο­νί­ων και των συμ­μά­χων τους, τον Ι­ού­λι­ο του 394 π.Χ. (Η Κόρινθος είχε ενταχθεί στην αντι-λακεδαιμονική συμμαχία Αθηναίων-Θηβαίων μετά τη νίκη τους στην Αλίαρτο τον προηγούμενο χρόνο). Η α­πο­στο­λή των Α­θη­ναί­ων πε­ρι­λάμ­βα­νε 6000 ο­πλί­τες και 600 ιπ­πείς με αρ­χη­γό το Θρα­σύ­βου­λο. Η αναφορά στην εκστρατεία της Κορίνθου (και συγκεκριμένα στη μάχη της Νεμέας) τοποθετεί την εκφώνηση του λόγου μετά το 394 π.Χ., χρονολογία διεξαγωγής της μάχης (terminus post quem).

Ο Μαντίθεος έλαβε μέρος και στη μάχη αυτή, και μάλιστα ως οπλίτης, όπως φαίνεται από τη φράση «**τῆς πρώτης τεταγμένος**».

**«τῆς ἡμετέρας φυλῆς δυστυχησάσης»:** Ο Κλεισθένης το 510 π.Χ., εξαφάνισε τις παλιές διαιρέσεις της Αττικής και χώρισε τους οπλίτες σε **δέκα** νέες **φυλές,** που καθεμιά τους είχε για προστάτη έναν ήρωα της Αττικής και έπαιρνε και το όνομά του (π.χ. Ἐρεχθηίς από τον Ἐρεχθέα, Πανδιονίς από τον Πανδίονα κ.ά.). Οι φυλές ήταν οι εξής: Ακαμαντίδα, Αιαντίδα, Αντιοχίδα, Αιγηίδα, Ερεχθηίδα, Ιπποθωντίδα, Κεκροπίδα, Λεοντίδα, Οινηίδα και Πανδιονίδα. Κάθε φυλή είχε δικά της κτήματα και εξέλεγε άρχοντες για να διαχειρίζονται τα αγαθά της. Με την αντωνυμία «ἡμετέρας» ο Μαντίθεος αναφέρεται στην **Ακαμαντίδα** φυλή στην οποία ανήκε.

**«καὶ μά­λι­στα τῆς ἡ­με­τέ­ρας ... ἐ­να­πο­θα­νό­ντων»**: Πα­ρου­σι­ά­ζε­ται το α­πο­τέ­λε­σμα της μά­χης που δό­θη­κε στη Σι­κυ­ώ­να της Νε­μέ­ας προς α­να­το­λάς του Φλει­ού­ντος. Ο ρήτορας κατ' ευφημισμόν χρησιμοποιεί τη μετοχή «δυστυχησάσης» αντί «ἡττηθείσης». Έτσι με ή­πι­ο τό­νο η φυ­λή του δεν χα­ρα­κτη­ρί­ζε­ται «νι­κη­μέ­νη», αλ­λά «α­πο­τυ­χη­μέ­νη». Στην πρα­γμα­τι­κό­τη­τα ό­μως εί­χε νι­κη­θεί ο­λο­κλη­ρω­τι­κά. Η μά­χη α­νά­με­σα στους Λα­κε­δαι­μό­νι­ους και τους Α­θη­ναί­ους κα­τέ­λη­ξε σε ο­δυ­νη­ρή ήτ­τα με με­γά­λες α­πώ­λει­ες γι­α την Α­κα­μα­ντί­δα φυ­λή στην ο­ποί­α α­νή­κε ο Μα­ντί­θε­ος και τις άλ­λες πέ­ντε φυ­λές που πο­λε­μού­σαν μα­ζί.

Οι Λα­κε­δαι­μό­νι­οι ε­πι­κρά­τη­σαν με αρ­χη­γό τον Α­ρι­στό­δη­μο. Με­τά α­πό λαν­θα­σμέ­νες ε­νέρ­γει­ες πο­λε­μι­κής τα­κτι­κής εκ μέ­ρους των Βοι­ω­τών και χά­ρη στη στρα­τη­γι­κή του αρ­χη­γού τους Α­ρι­στό­δη­μου, οι Λα­κε­δαι­μό­νι­οι πε­ρι­κύ­κλω­σαν και συ­νέ­τρι­ψαν τις έ­ξι α­κραί­ες φυ­λές των Α­θη­ναί­ων που πολεμούσαν στο αριστερό πλευρό. Έ­πει­τα α­φή­νο­ντας τις υ­πό­λοι­πες τέσ­σε­ρις να κα­τα­δι­ώ­κουν τους Τε­γε­ά­τες ιπ­πείς ε­πέ­πε­σαν ε­να­ντί­ον των Αρ­γεί­ων που επέστρεφαν νικητές από το δεξιό πλευρό και δεν καλύπτονταν από ασπίδες, και στη συνέχεια κατά των Κο­ριν­θί­ων και κάποιων Θηβαϊκών τμημάτων σκο­τώ­νο­ντας πολ­λούς και α­πό αυ­τούς. Τό­σο ευ­νοϊ­κά ε­ξε­λί­χθη­κε η μά­χη γι­α τους Λα­κε­δαι­μό­νι­ους που στο τέ­λος μέ­τρη­σαν 8 νε­κρούς και οι σύμ­μα­χοί τους 1.100, ε­νώ οι α­ντί­πα­λοί τους 2.800.

**«ὕ­στε­ρος ἀ­νε­χώ­ρη­σα ... δει­λί­αν ὠ­νει­δι­κό­τος»**: Ο Μα­ντί­θε­ος συ­γκρί­νει τον ε­αυ­τό του α­κό­μα και με το Θρα­σύ­βου­λο. Ο αθη­ναί­ος στρα­τη­γός που κα­τέ­λυ­σε την τυ­ραν­νί­α των Τρι­ά­κο­ντα και α­πο­κα­τέ­στη­σε με τις ε­νέρ­γει­ές του τη δη­μο­κρα­τί­α στην Α­θή­να, γι­α ε­κεί­νη τη μά­χη εί­χε κα­τη­γο­ρή­σει ό­λους (!) τους συ­μπο­λε­μι­στές του ως δει­λούς («πᾶ­σιν ἀν­θρώ­ποις δει­λί­αν ὠ­νει­δι­κό­τος»), παρόλο που οι συνθήκες κάτω από τις οποίες πολέμησαν ήταν πραγματικά δεινές.

Κα­το­νο­μά­ζε­ται ως «Στει­ρι­εύς» γι­α­τί α­νή­κε στο δή­μο Στει­ρί­α που υ­πα­γό­ταν στην Παν­δι­ο­νί­δα φυ­λή. Ο δή­μος αυ­τός βρι­σκό­ταν ΒΔ του Πόρ­το-Ρά­φτη, στις αρ­χαί­ες Πρα­σι­ές. Ε­δώ χα­ρα­κτη­ρί­ζε­ται «σε­μνός», ε­πι­βε­βαι­ώ­νο­ντας το χα­ρα­κτη­ρι­σμό που βρί­σκου­με στο σχο­λι­α­στή του Α­ρι­στο­φά­νη «αὐ­θά­δης καὶ ὑ­πε­ρό­πτης τοῦ δή­μου». Το γεγονός ότι κατονομάζεται με ειρωνικούς χαρακτηρισμούς («σεμνός») και οι αναφορές στη συμπεριφορά του αποτελούν ένδειξη ότι την ώρα εκφώνησης του λόγου είναι «ἐν ζωῇ». Άρα ο λόγος εκφωνήθηκε πριν το 389 π.Χ., χρονολογία φόνου του Θρασύβουλου, στην Άσπενδο της Παμφυλίας (terminus ante quem).

**«ἐν Κο­ρίν­θῳ χω­ρί­ων ... πα­ρι­έ­ναι»**: Οι σύμ­μα­χοι Κο­ρίν­θι­οι, Θη­βαί­οι, Α­θη­ναί­οι πα­ρά τη νί­κη του α­ντί­πα­λου συ­να­σπι­σμού (των Σπαρ­τι­α­τών και των συμ­μά­χων τους) κα­τεί­χαν ο­χυ­ρές θέ­σεις στην Κό­ριν­θο και πέ­τυ­χαν να ε­λέγ­χουν τον Ι­σθμό, ε­μπο­δί­ζο­ντας έ­τσι τους Σπαρ­τι­ά­τες του Α­ρι­στό­δη­μου να ενωθούν με το στρατό του Α­γη­σί­λα­ου που εί­χε φτά­σει στη Βοι­ω­τί­α. Μό­νο 600 άν­δρες πε­ρί­που, μι­α μοί­ρα δηλ. στρα­τού, κα­τά­φε­ραν τε­λι­κά να τον πλη­σι­ά­σουν.

**«᾿Α­γη­σι­λά­ου δ᾿ εἰς ... ἐμ­βα­λό­ντος»**: Ο Α­γη­σί­λα­ος, ο πι­ο ι­κα­νός βα­σι­λι­άς της Σπάρ­της, ή­ταν γι­ος του Αρ­χί­δα­μου της δυ­να­στεί­ας των Ευ­ρυ­πω­ντι­δών και δι­α­δέ­χτη­κε τον α­δελ­φό του Ά­γι τον Β´. Πα­ρό­τι κο­ντός ως προς το α­νά­στη­μα και α­νά­πη­ρος, α­να­δεί­χτη­κε ά­ρι­στος στρα­τη­γός. Το 396 π.Χ. ε­πι­χεί­ρη­σε νι­κη­φό­ρα εκ­στ­ρα­τεί­α ε­να­ντί­ον των σα­τρα­πών της Μ. Α­σί­ας (Τισ­σα­φέρ­νη και Φαρ­να­βά­ζου) γι­α να α­πε­λευ­θε­ρώ­σει τις Ελ­λη­νι­κές πό­λεις α­πό τους Πέρ­σες και να κα­τα­λύ­σει το Περ­σι­κό κρά­τος γι­α τα δει­νά που εί­χε προ­κα­λέ­σει στους Έλ­λη­νες. Ό­μως δεν μπό­ρε­σε να πρα­γμα­το­ποι­ή­σει τη φι­λο­δο­ξί­α του αυ­τή, γι­α­τί με ε­ντο­λή των Ε­φό­ρων α­να­γκά­στη­κε να ε­πι­στρέ­ψει στην Ελ­λά­δα γι­α να ε­πι­τε­θεί στον α­ντι­σπαρ­τι­α­τι­κό συ­να­σπι­σμό Α­θη­ναί­ων, Αρ­γεί­ων, Βοι­ω­τών και Κο­ριν­θί­ων ο ο­ποί­ος εί­χε συ­γκρο­τη­θεί με περ­σι­κά χρή­μα­τα. Τον Αύ­γου­στο του 394 π.Χ. έ­φτα­σε στη Βοι­ω­τί­α με 20.000 πε­ρί­που άν­δρες. Τους συ­να­σπι­σμέ­νους συμ­μά­χους, τους νί­κη­σε στην Κο­ρώ­νει­α το 394 π.Χ., με­τά τη μά­χη της Νε­μέ­ας και της Κο­ριν­θί­ας.

**«τὸν τα­ξί­αρ­χον»:** Οι οπλίτες ήταν χωρισμένοι σε δέκα μονάδες, όσες δηλαδή και οι αθηναϊκές φυλές, τις οποίες διοικούσαν οι **ταξίαρχοι,** που εκλέγονταν από την εκκλησία του δήμου. Κάθε ταξίαρχος όριζε τους αρχηγούς του λόχου **(λοχαγοί)**. Το γενικό πρόσταγμα από τα τέλη του 6ου αι. π.Χ. είχαν οι **δέκα στρατηγοί,** εκλεγμένοι ένας από κάθε φυλή, για έναν χρόνο. Ο **πολέμαρχος** προέδρευε στα συμβούλιά τους και ήταν τυπικά αρχιστράτηγος. Καθημερινά πολέμαρχος γινόταν και άλλος στρατηγός.

**ΕΡΜΗΝΕΥΤΙΚΑ ΣΧΟΛΙΑ**

**ΠΑΡΑΓΡΑΦΟΣ 14**

***«πρό τῆς ἐξόδου»****:* πριν από την εκστρατεία στην Αλίαρτο. Από τα λόγια του καταλαβαίνουμε ότι εκείνη την εποχή, σε περιπτώσεις επιστρατεύσεων ο καθένας μόνος του αναλάμβανε τα έξοδα της ετοιμασίας του και του πολεμικού εξοπλισμού του. Ακόμα και τώρα που δεν κινδύνευε η ίδια η Αθήνα, αλλά οι Αθηναίοι είχαν υπογράψει σύμφωνο συμμαχίας με τους Θηβαίους και τους Λοκρούς, οι πολίτες έπρεπε να συμπεριφερθούν ανάλογα.

***«καί οὐ μόνον τοῦτο... ἄλλοις γένηται»****:* Η συμβουλή του Μαντιθέου, η υλοποίηση της και ο επιδιωκόμενος σκοπός της συνιστούν ισχυρή απόδειξη του πατριωτισμού του.

***«καί μοι ἀνάβητε»****:* Ο Μαντίθεος καλεί τους δύο άνδρες να επιβεβαιώσουν με τη μαρτυρία τους τα λεγόμενα του. Προφανώς οι μάρτυρες αυτοί είναι οι δύο συνδημότες του Μαντιθέου, οι οποίοι καλούνται να βεβαιώσουν ότι ενισχύθηκαν χρηματικά από αυτόν.

**ΠΑΡΑΓΡΑΦΟΣ 15**

***Γενικά:***Η § 15 είναι πολύ σημαντική για τη χρονολόγηση του έργου. Η αναφορά στην εκστρατεία της Κορίνθου και συγκεκριμένα στη μάχη της Νεμέας τοποθετεί την εκφώνηση του μετά το 394 π.Χ. (χρονολογία διεξαγωγής της μάχης). Επιπλέον το ότι κατονομάζεται ο Θρασύβουλος με ειρωνικούς χαρακτηρισμούς *(«σεμνός»)* και αναφορές στη συμπεριφορά του είναι ένδειξη ότι την ώρα της εκφώνησης του λόγου είναι «ἐν ζωῇ». Άρα, ο λόγος εκφωνήθηκε πριν το 389 π.Χ. (χρονολογία φόνου του Θρασυβούλου).

***«καί πάντων προειδότων ὅτι δεήσει κινδυνεύειν»****:* Και οι δύο αντίπαλοι στρατοί ήταν ισοδύναμοι. Οι Λακεδαιμόνιοι βέβαια θεωρούνταν «φαβορί» για τη νίκη αφού μέχρι εκείνη την ώρα ήταν αήττητοι . Οι Αθηναίοι όμως σύμφωνα και με τη νοοτροπία τους *(«οἱ τά τε δεινά καί ἡδέα σαφέστατα γιγνώσκοντες καί διά ταῦτα μή ἀποτρεπόμενοι ἐκ τῶν κινδύνων»,* Επιτ. 40) είχαν πάρει απόφαση να πολεμήσουν όσο χρειάζεται, χωρίς να υποχωρήσουν.

***«ἑτέρων ἀναδυομένων*... *τοῖς πολεμίοις»****:* Όσο γενναίο φρόνημα κι αν είχαν αναπτύξει, όσο πολεμική ψυχολογία κι αν είχαν καλλιεργήσει, όσο κι αν είχαν γαλουχηθεί με την αίσθηση της επιτέλεσης του χρέους τους προς την πατρίδα, το ένστικτο της αυτοσυντήρησης αποδείχτηκε για μερικούς στρατιώτες ισχυρότερο. Τη δύσκολη ώρα προτίμησαν την οπισθοχώρηση. Ο Μαντίθεος παρουσιάζει αυτήν την εικόνα όχι για να κατηγορήσει όσους δεν φάνηκαν αντάξιοι των περιστάσεων αλλά για να ξεχωρίσει τη δική του στάση που ως οπλίτης πολέμησε στην πρώτη γραμμή *(«τεταγμένος τῆς πρώτης»)* με εξαιρετική γενναιότητα.

***«ὕστερος ἀνεχώρησα ... δειλίαν ὠνειδικότος»****:* Ο Μαντίθεος έμμεσα αλλά σκόπιμα θυμίζει στους δικαστές την πρόσφατη κακή συμπεριφορά του στρατηγού (που τελικά οπισθοχώρησε) προς το σύνολο των γενναίων Αθηναίων. Ενισχύεται έτσι το συμπέρασμα που είχε γίνει φανερό από την προηγούμενη σύγκριση: ο Μαντίθεος πολέ­μησε γενναιότερα από όλους.

**ΠΑΡΑΓΡΑΦΟΣ 16**

***«ἐν Κορίνθῳ χωρίων... παριέναι»****:* Οι σύμμαχοι Κορίνθιοι, Θηβαίοι, Αθηναίοι παρά τη νίκη του αντίπαλου συνασπισμού (των Σπαρτιατών και των συμμάχων τους) κατείχαν οχυρές θέσεις στην Κόρινθο και πέτυχαν να ελέγχουν τον Ισθμό, εμποδίζοντας έτσι τους Σπαρτιάτες του Αριστόδημου να βοηθήσουν τον Αγησίλαο που είχε φτάσει στη Βοιωτία. Μόνο 600 άνδρες περίπου, μια μοίρα δηλ. στρατού κατάφεραν τελικά να τον πλησιάσουν.

***«φοβουμένων ἁπάντων* - *προσελθών ἐγώ τόν ... πέμπειν»****:* Εύστοχα ο Λυσίας στο σημείο αυτό, αντιπαραθέτει τον καθολικό και σαφώς δικαιολογημένο φόβο των στρατιωτών στην τολμηρή και γενναία απόφαση του Μαντιθέου.

***«εἰκότως, ὦ βουλή .. ἰέναι»****:* Επιχείρημα ψυχολογικό αλλά και άκρως ρεαλιστικό: είναι πολύ δύσκολο και ταυτόχρονα φοβερό για έναν στρατιώτη, που έχασε τη μάχη και παραλίγο και τη ζωή του, να ξαναριχτεί σ αυτή τη δοκιμασία μέσα σε πολύ μικρό χρονικό διάστημα με πεσμένο ηθικό και μάλιστα αντιμετωπίζοντας έναν αντίπαλο σαν τον Αγησίλαο.

***«τόν ταξίαρχον»****:* Στο σημείο αυτό τονίζεται η έκκληση του Μαντιθέου, να σταλεί η φυλή του για να βοηθήσει τους συμμάχους που κινδύνευαν στη Βοιωτία αλλά η επιθυμία του δεν πραγματοποιήθηκε, διότι δε συμμετείχε στη μάχη της Κορώνειας.

**ΠΑΡΑΓΡΑΦΟΣ *17***

***«εἴ τινες* ... *ἀποδιδράσκουσιν»****:* Γίνεται σαφής η σύνδεση υποχρεώσεων - δικαιωμάτων. Μόνο όποιος δεν απέφευγε τη στρατιωτική υπηρεσία μπορούσε να έχει την απαίτηση να αναλάβει δημόσια αξιώματα.

Με τα λόγια αυτά ο Μαντίθεος ίσως υπαινίσσεται το Θρασύβουλο ο οποίος για αρκετά χρόνια μετά τη μάχη της Νεμέας ήθελε να συμμετέχει στην εξουσία αλλά όχι στους πολέμους.

***«οὐ γάρ μόνον ... κινδυνεύειν ἐτόλμων»****:* Η προθυμία του κατά τους πολεμικούς κινδύνους του δίνει το δικαίωμα να υπερηφανεύεται ότι πάντα εκπλήρωνε το καθήκον του και εκτελούσε όλες τις διαταγές που του έδιναν περιφρονώντας τους κινδύνους και γι' αυτόν ακριβώς το λόγο αξίζει να διευθύνει τα κοινά της πατρίδας ως βουλευτής.

Με το ρήμα *«ἐτόλμων»* υπενθυμίζει στους δικαστές όλα όσα έχει αναπτύξει στις προηγούμενες παραγράφους για τη διαγωγή του στο δημόσιο βίο της Αθήνας, όπως: Στην §13 τους είχε μιλήσει για την εκστρατεία στην Αλίαρτο, όπου αν και ιππεύς, ζήτησε να πάρει μέρος, σε επικίνδυνη θέση, στις τάξεις του πεζικού. Στην §15 τους είχε θυμίσει ότι κατά την εκστρατεία της Κορίνθου, πολέμησε στην πρώτη γραμμή με ανδρεία ως το τέ­λος της μάχης. Τέλος, στην §16 τους είχε αναφέρει ότι κατά την εισβολή του Αγησιλάου στη Βοιωτία, είχε παρουσιαστεί στον ταξίαρχο και τον παρακάλεσε να σταλεί το τάγμα του, χωρίς κλήρωση, εναντίον του εχθρού.

***«καί ταῦτ’ ἐποίουν ...* *ἁπάντων τῶν δικαίων τυγχάνοιμι»****:* Εδώ τονίζει ότι δεν θέλει να ωφεληθεί άδικα από τους δικαστές (δηλαδή δε θα ήταν δυνατόν να λυπηθεί, αν αποδοκιμαζόταν ως βουλευτής δίκαια). Είναι σίγουρος ότι υπήρξε καλύτερος πολίτης από άλλους, αφού εκτελούσε πάντα τα καθήκοντα του όχι μόνο λόγω υποχρέωσης αλλά και με ιδιαίτερο θάρρος. Άρα, δίκαια πρέπει να αθωωθεί.

**ΑΣΚΗΣΕΙΣ ΣΧΟΛΙΚΟΥ ΒΙΒΛΙΟΥ**

**1) Πώς τεκμηριώνεται ο πατριωτισμός και η γενναιότητα του Μαντιθέου;**

Σ᾿αυ­τό το τμή­μα του λό­γου ο Μα­ντί­θε­ος το­νί­ζει την εκ­πλή­ρω­ση ό­λων των στρα­τι­ω­τι­κών του υ­πο­χρε­ώ­σε­ων, ά­ρα τον πα­τρι­ω­τι­σμό και τη γεν­ναι­ό­τη­τά του. Το ή­θος του αυ­τό τε­κμη­ρι­ώ­νε­ται α­πό τα πα­ρα­κά­τω γε­γο­νό­τα·

**α)** Πριν α­πό την εκ­στ­ρα­τεί­α στην Α­λί­αρ­το συμ­βού­λευ­σε οι πλού­σι­οι να ε­νι­σχύ­σουν οι­κο­νο­μι­κά τους φτω­χούς γι­α να α­ντι­με­τω­πί­ζουν τα έ­ξο­δα της εκ­στ­ρα­τεί­ας. Πέ­ρα ό­μως α­πό αυ­τή την υ­πό­δει­ξη προ­χώ­ρη­σε στην έ­μπρα­κτη ε­νί­σχυ­ση δύ­ο συ­μπο­λι­τών του γι­α να πα­ρα­δει­γμα­τί­σει έ­τσι ό­σους υ­πήρ­ξαν αρ­κε­τά εύ­πο­ροι.

**β)** Κα­τά την εκ­στ­ρα­τεί­α των Α­θη­ναί­ων πα­ρέ­μει­νε στο πε­δί­ο της μά­χης και α­πο­χώ­ρη­σε αρ­γό­τε­ρα α­πό το Θρα­σύ­βου­λο που θε­ω­ρεί­το υ­πό­δει­γμα γεν­ναι­ό­τη­τας..

**γ)** Όταν με­τά την πα­ρα­πά­νω ήτ­τα ο στρα­τη­γός των Σπαρ­τι­α­τών Α­γη­σί­λα­ος έ­φτα­σε στη Βοι­ω­τί­α, οι Α­θη­ναί­οι άρ­χο­ντες α­πο­φά­σι­σαν να στεί­λουν με­ρι­κά τά­γμα­τα γι­α να ε­νι­σχύ­σουν τους Βοι­ω­τούς. Πα­ρό­λο το δι­και­ο­λο­γη­μέ­νο φό­βο των συ­μπο­λι­τών του ο Μα­ντί­θε­ος ζή­τη­σε να στα­λεί χω­ρίς κλή­ρω­ση το δι­κό του τά­γμα στη Βοι­ω­τί­α.

Γί­νε­ται λοι­πόν α­ντι­λη­πτό ό­τι η α­φή­γη­ση αυ­τών των στρα­τι­ω­τι­κών γε­γο­νό­των δη­μι­ούρ­γη­σε τα ε­πι­χει­ρή­μα­τα που πι­στο­ποι­ούν τον πει­θαρ­χι­κό, αλ­λά και αλ­τρου­ι­στι­κό χα­ρα­κτή­ρα του Μα­ντι­θέ­ου.

**2) Να συγκρίνετε τη συμπεριφορά του Θρασύβουλου (σεμνοῦ Στειριῶς) και του Μαντιθέου προς τους στρατιώτες.**

Η συ­μπε­ρι­φο­ρά του Θρα­σύ­βου­λου που ή­ταν ε­πι­κε­φα­λής των Α­θη­ναί­ων στη μά­χη της Νε­μέ­ας ή­ταν τε­λεί­ως δι­α­φο­ρε­τι­κή α­πό αυ­τή του Μα­ντι­θέ­ου. Αν ε­ξαι­ρέ­σου­με το γε­γο­νός ό­τι και οι δύ­ο ε­μπνέ­ο­νταν α­πό κοι­νό στό­χο, την προ­σφο­ρά προς την Α­θή­να, η στά­ση τους στο στρα­τό ή­ταν δι­α­φο­ρε­τι­κή. Ο Θρα­σύ­βου­λος ή­ταν α­λα­ζό­νας και γι᾿ αυ­τό χλευ­α­στι­κά α­πο­κά­λε­σε τους συ­μπο­λί­τες του στην μά­χη της Νε­μέ­ας δει­λούς. Α­ντί­θε­τα ο Μα­ντί­θε­ος δεν πε­ρι­φρο­νού­σε τους συ­μπα­τρι­ώ­τες του, αλ­λά ο ί­δι­ος φρό­ντι­ζε και γι­α την οι­κο­νο­μι­κή τους ε­νί­σχυ­ση. Η με­τρι­ο­πά­θει­α και η συ­μπά­θει­ά του προς αυ­τούς φαί­νε­ται και α­πό το ό­τι δεν τους πε­ρι­φρο­νού­σε α­κό­μα και ό­ταν εί­χαν ητ­τη­θεί ή τρα­πεί σε φυ­γή. Αυ­τό που κυ­ρί­ως ε­πε­δί­ω­κε ή­ταν η στή­ρι­ξη των πα­ρα­τά­ξε­ων στον πό­λε­μο και η α­τα­λά­ντευ­τη συμ­με­το­χή του σε κά­θε πο­λε­μι­κή ε­πι­χεί­ρη­ση χω­ρίς καυ­χη­σι­ο­λο­γί­ες και ε­γω­πα­θείς δι­α­θέ­σεις.

**3) Πού απέβλεπε η παραδειγματική στρατιωτική συμπεριφορά του Μαντιθέου;**

Η πε­ρί­ο­δος «καὶ ταῦ­τα ἐ­ποί­ουν .... τυγ­χά­νοι­μι» α­πο­κα­λύ­πτει ποι­ος ή­ταν ο σκο­πός της πα­ρα­δει­γμα­τι­κής στρα­τι­ω­τι­κής συ­μπε­ρι­φο­ράς του Μα­ντι­θέ­ου. Ο Μα­ντί­θε­ος με βα­θύ ρε­α­λι­σμό πα­ρα­δέ­χε­ται τον κίν­δυ­νο που πε­ρι­έ­κλει­αν οι πο­λε­μι­κές α­να­με­τρή­σεις στις ο­ποί­ες πή­ρε μέ­ρος. Πα­ράλ­λη­λα ό­μως γνω­ρί­ζει ό­τι αυ­τές τον κα­τα­ξί­ω­σαν στη συ­νεί­δη­ση των συ­μπο­λι­τών του και κυ­ρί­ως των δι­κα­στών ώ­στε να τον δι­και­ώ­σουν στην πε­ρί­πτω­ση που ά­δι­κα ε­πρό­κει­το να ε­μπλα­κεί σε κά­ποι­α δι­κα­στι­κή υ­πό­θε­ση.

**7η ΔΙΔΑΚΤΙΚΗ ΕΝΟΤΗΤΑ §§ 18-19**

**ΚΕΙΜΕΝΟ**

|  |  |  |
| --- | --- | --- |
| **Ο­λο­κλή­ρω­ση της**  **ανα­φο­ράς στη**  **στρα­τι­ω­τι­κή δρά­ση του.**  **Το κριτήριο**  **αξιολόγησης του**  **πολίτη.**  **Συμπέρασμα.**  **Αιτιολόγηση του**  **συμπεράσματος.** | **18.** Τῶν τοί­νυν ἄλ­λων στρα­τει­ῶν καὶ φρου­ρῶν  οὐ­δε­μι­ᾶς ἀ­πε­λεί­φθην πώ­πο­τε,  ἀλ­λὰ πά­ντα τὸν χρό­νον  δι­α­τε­τέ­λε­κα με­τὰ τῶν πρώ­των μὲν τὰς ἐ­ξό­δους ποι­ού­μενος,  με­τὰ τῶν τε­λευ­ταί­ων δὲ ἀ­να­χω­ρῶν.  καί­τοι χρὴ τοὺς φι­λο­τί­μως καὶ κο­σμί­ως πο­λι­τευ­ο­μέ­νους  ἐκ τῶν τοι­ού­των σκο­πεῖν,  ἀλ­λ᾿ οὐκ εἴ τις κο­μᾷ,  δι­ὰ τοῦ­το μισεῖν·  τὰ μὲν γὰρ τοι­αῦ­τα ἐ­πι­τη­δεύ­μα­τα  οὔ­τε τοὺς ἰ­διώ­τας οὔ­τε τὸ κοι­νὸν τῆς πό­λε­ως βλά­πτει,  ἐκ δὲ τῶν κιν­δυ­νεύ­ειν ἐ­θε­λό­ντων  πρὸς τοὺς πο­λε­μί­ους  ἅ­πα­ντες ὑ­μεῖς ὠ­φε­λεῖ­σθε.  **19.** ὥ­στε οὐκ ἄ­ξι­ον  ἀπ᾿ ὄ­ψε­ως, ὦ βου­λή, οὔ­τε φι­λεῖν  οὔ­τε μι­σεῖν οὐ­δέ­να,  ἀλ­λ᾿ ἐκ τῶν ἔρ­γων σκο­πεῖν·  πολλοὶ μὲν γὰρ  μι­κρὸν δι­α­λε­γό­με­νοι  καὶ κο­σμί­ως ἀ­μπε­χό­με­νοι  με­γά­λων κα­κῶν αἴ­τι­οι γε­γό­να­σιν,  ἕ­τε­ροι δὲ  τῶν τοι­ού­των ἀ­με­λοῦ­ντες  πολ­λὰ κἀ­γα­θὰ ὑ­μᾶς εἰ­σιν εἰρ­γα­σμέ­νοι. | **18.** Κα­μι­ά α­πό τις υ­πό­λοι­πες εκ­στ­ρα­τεί­ες και φυ­λά­ξεις φρου­ρί­ων  πο­τέ ως τώ­ρα δεν πα­ρα­μέ­λη­σα,  αλ­λά αντίθετα, όλο τον καιρό (σε όλη διάρκεια, ενν. της στράτευσής μου)  δι­αρ­κώς εκ­στ­ρά­τευ­α μα­ζί με τους πρώ­τους  αλ­λά α­να­χω­ρού­σα μα­ζί με τους τε­λευ­ταί­ους.  Λοι­πόν πρέ­πει αυ­τούς που δι­α­χει­ρί­ζο­νται τα πο­λι­τι­κά πρά­γμα­τα με φι­λο­τι­μί­α και κο­σμι­ό­τη­τα  να τους ε­ξε­τά­ζε­τε με βά­ση τέτοιου εί­δους πρά­γμα­τα,  ό­χι ό­μως αν κά­ποι­ος έ­χει μα­κρι­ά μαλ­λι­ά,  να τον μι­σεί­τε γι᾿ αυ­τό·  γι­α­τί αυ­τού του εί­δους οι συ­νή­θει­ες  δε βλά­πτουν ού­τε τους α­πλούς πο­λί­τες  ού­τε το δη­μό­σι­ο,  ε­νώ α­πό αυ­τούς που θέλουν να δι­α­τρέ­χουν κίν­δυ­νο  α­πέ­να­ντι στους ε­χθρούς  ω­φε­λείστε ό­λοι ε­σείς ανεξαιρέτως.  **19.** Ε­πο­μέ­νως δεν α­ξί­ζει, κύ­ρι­οι βου­λευ­τές,  ού­τε να α­γα­πά­με ού­τε να μι­σού­με κα­νέ­ναν από την ε­ξω­τε­ρι­κή του εμ­φά­νι­ση,  αλ­λά να τον ε­ξε­τά­ζου­με α­πό τις πρά­ξεις του·  γι­α­τί πολ­λοί,  αν και συ­νο­μι­λούν με χα­μη­λή φωνή (ή αν και μιλούν λίγο)  και ντύ­νο­νται κό­σμι­α,  έ­χουν γί­νει υ­παί­τι­οι με­γά­λων κα­κών,  ε­νώ άλ­λοι  αν και πα­ρα­με­λούν αυ­τού του είδους τα πρά­γμα­τα  έ­χουν κά­νει σε σας πολ­λά κα­λά. |

**ΓΛΩΣΣΙΚΑ ΣΧΟΛΙΑ**

**§ 18**

**1) στρατειῶν:** γενική πληθυντικού, θηλυκού γένους του ουσιαστικού α´ κλίσης ἡ στρατεία: η εκστρατεία (συνώνυμο:ἡ ἔξοδος → βλ. παρακάτω).

**2) φρουρῶν:** γενική πληθυντικού, θηλυκού γένους του ουσιαστικού α´ κλίσης ἡ φρουρά:η φρούρηση οχυρών τοποθεσιών, η φύλαξη φρουρίων.

**3) ἀπελείφθην:** α´ ενικό οριστικής παθητικού αορίστου α´ του ρήματος ἀπολείπομαι.

**ἀπολείπομαι (+γενική):** παραμελώ κάτι.

**4) διατελέω-ῶ (+κατηγορηματική μετοχή):** εξακολουθώ να κάνω κάτι.

**ΣΗΜΕΙΩΣΗ:** Συνήθως όταν το «διατελῶ» συντάσσεται με κατηγορηματική μετοχή μεταφράζουμε τη μετοχή ως ρήμα και το ρήμα «διατελῶ» με το επίρρημα «συνεχώς». [Συνώνυμα: διάγω, διαγίγνομαι+κατηγορηματική μετοχή].

**5) ἡ ἔξοδος:** (ουσιαστικό β´ κλίσης) η εκστρατεία.

**ποιοῦμαι τὰς ἐξόδους:** εκστρατεύω.

**6) πολιτεύομαι:** είμαι/συμπεριφέρομαι ως πολίτης, αναμειγνύομαι στα πολιτικά.

**7) κομᾷ:** γ' ενικό **οριστικής** ενεστώτα του ρήματος κομάω-ῶ (<ἡ κόμη:τα μαλλιά): τρέφω/έχω μακριά μαλλιά.

**8) τὸ ἐπιτήδευμα:** η συνήθεια, η ασχολία, η ενασχόληση με κάτι, το επάγγελμα.

**9) ὁ ἰδιώτης:** ο (απλός) πολίτης (δηλαδή αυτός ο οποίος δεν ασχολείται με τη δημόσια ζωή, δεν ασκεί κάποιο δημόσιο αξίωμα).

**10) τὸ κοινὸν τῆς πόλεως:** το δημόσιο, το κράτος.

**§ 19**

**1) ἡ ὄψις -εως (<** ὄψομαι < ὁράω-ῶ**):** η εμφάνιση/το θέαμα.

**ἀπ' ὄψεως:** από την εξωτερική εμφάνιση.

**2) φιλέω-ῶ** (< φίλος**):** αγαπώ.

**3) μικρόν:** (ποσοτικό επίρρημα) λίγο.

**4) διαλέγομαι:** συζητώ.

**μικρόν διαλέγομαι:** α)λέω λίγα λόγια, β)συνομιλώ με χαμηλή φωνή.

**5) ἀμπέχομαι (< ἀμφί+ἔχω)** και **ἀμπίσχομαι:** ντύνομαι.

συνώνυμο**:** ἀμφιέννυμαι.

**ἀμπέχω** ή **ἀμπίσχω:** ντύνω.

συνώνυμο**:** ἀμφιέννυμι, ἐνδύω.

αντώνυμο: ἐκδύω.

ομόρριζο:το αμπέχονο (στρατιωτικό ένδυμα, χιτώνιο).

**6) ἐργάζομαι (+αιτιατική):** κάνω κάτι.

συνώνυμο: ποιῶ, κατασκευάζω.

**ΕΤΥΜΟΛΟΓΙΚΑ - ΛΕΞΙΛΟΓΙΚΑ ΣΧΟΛΙΑ**

**§ 18**

* **φρουρῶν < ἡ φρουρά < πρό+ὁρῶ**

**ομόρριζα:** φρουρός, φρουρώ, φρούριο, φρούρηση, φρούραρχος, φρουραρχείο, φρουρά.

* **δι­α­τε­τέ­λε­κα < δι­α­τε­λέ­ω-ῶ < δι­ά+τέ­λος**

**ο­μόρ­ρι­ζα:** (του **τε­λῶ**): τε­λώ, τέ­λε­ση, τε­λε­στι­κός, ε­κτε­λώ, ε­κτέ­λε­ση, ε­κτε­λε­στής, ε­κτε­λε­στι­κός, α­νε­κτέ­λε­στος, ε­πι­τε­λώ, ε­πι­τέ­λε­ση, ε­πι­τε­λι­κός, ε­πι­τέ­λους, ε­πι­τε­λεί­ο, α­πο­τε­λώ, α­πο­τέ­λε­σμα, -τι­κός, δι­α­τε­λώ (π.χ. δι­ε­τέ­λε­σε πρε­σβευ­τής στην Γαλ­λί­α, δι­α­τε­λώ με­τά τι­μής), συ­ντε­λώ, συ­ντέ­λε­ση, συ­ντέ­λει­α, συ­ντε­λι­κός (χρό­νος ρή­μα­τος), συ­ντε­λε­σμέ­νος, τε­λε­τή, τε­λε­τάρ­χης, τε­λε­τουρ­γί­α, τε­λε­τουρ­γι­κός.

**ο­μόρ­ρι­ζα** (του **τέ­λος**): τε­λεί­α, τέ­λει­ος, τε­λει­ο­θη­ρί­α, τε­λει­ο­μα­νής, τε­λει­ο­μα­νί­α, τε­λει­ο­ποι­ώ, τε­λει­ο­ποί­η­ση, τε­λει­ό­τη­τα, τε­λει­ώ­νω, τε­λεί­ω­ση, τε­λει­ω­τι­κός, τε­λεί­ω­μα, τε­λει­ω­μός, τε­λει­ό­φοι­τος, τελ(ε)ο­λο­γί­α, τε­λε­σί­γρα­φο, τε­λε­σί­δι­κος, τε­λε­σι­δι­κί­α, τε­λε­σι­ουρ­γός, τε­λε­σφό­ρος, α­τε­λέ­σφο­ρος, τε­λε­σφο­ρώ, τε­λώ­νης (< τέ­λος+ὠ­νοῦ­μαι), τε­λω­νεί­ο, ε­κτε­λω­νί­ζω, /-ι­στής.

**συ­νώ­νυ­μα** (του **δι­α­τε­λῶ**): εἰ­μί, δι­ά­γω, δι­α­γί­γνο­μαι, δι­α­βι­ῶ, κα­θί­στα­μαι.

* **ἐξόδους < ἐξ+ὁδός**

**ομόρριζα:** έ­ξο­δος, έ­ξο­δο-έ­ξο­δα, ε­ξό­δι­ος (:ε­ξι­τή­ρι­ος), ε­ξο­δού­χος, ο­δός, ο­δο­ποι­ία, ο­δοι­πό­ρος, ο­δοι­πο­ρί­α, ο­δοι­πο­ρι­κό, ο­δοι­πο­ρώ, ο­δη­γός, (<ὁ­δός+ἄ­γω), οδη­γώ, οδό­στρω­μα, ο­δο­στρω­τή­ρας, ο­δό­φρα­γμα, ο­δό­ση­μο, ο­δο­δεί­κτης, ο­δο­κα­θα­ρι­στής, ο­δι­κός, ο­δεύ­ω, ά­νο­δος, α­νο­δι­κός, κά­θο­δος, κα­θο­δι­κός, ε­πά­νο­δος, είσο­δος, διέ­ξο­δος, α­δι­έ­ξο­δο, δί­ο­δος, μέ­θο­δος, με­θο­δι­κός, με­θο­δι­κό­τη­τα, πρόσο­δος, πε­ρί­ο­δος, πε­ρι­ο­δεύ­ω, πε­ρι­ο­δι­κός, σύ­νο­δος, συ­νο­δεύ­ω, πρό­ο­δος, προοδεύω, πάρο­δος, έ­φο­δος, ε­φο­δι­ά­ζω, (αν)ε­φο­δι­α­σμός, ε­φο­δι­ο­πο­μπή, ε­φο­δεύ­ω (:κά­νω έ­φο­δο), ε­φό­δι­α, πο­λε­μο­φό­δι­α, δι­ό­δι­α, με­θο­δεύ­ω, (ε)ξο­δεύ­ω, (ε)σο­δεύ­ω, α­φο­δεύ­ω, πλα­νό­δι­ος.

**συνώνυμα:** στρατεία, ἀνάβασις, ὁρμή.

* **ἀναχωρῶν < ἀναχωρῶ < χῶρος**

**ο­μόρ­ρι­ζα:** α­να­χω­ρώ, α­να­χώ­ρη­ση, α­να­χω­ρη­τή­ρι­ο (: τό­πος στον ο­ποί­ο α­πο­σύ­ρε­ται κα­νείς γι­α να μο­νά­σει), α­να­χω­ρη­τής (:ε­ρη­μί­της, α­σκη­τής, μο­να­χός), α­να­χω­ρη­τι­σμός (:ε­γκα­τά­λει­ψη της κο­σμι­κής ζω­ής), προ­χω­ρώ, προ­σχω­ρώ, προ­σχώ­ρη­ση, υ­πο­χω­ρώ, υ­πο­χώ­ρη­ση, ο­πι­σθο­χω­ρώ, ο­πι­σθο­χώ­ρη­ση, α­πο­χω­ρώ, α­πο­χώ­ρη­ση, ει­σχω­ρώ, ει­σχώ­ρη­ση, συγ­χω­ρώ, συγ­χώ­ρη­ση, συγ­χω­ρη­τι­κός, υ­πα­να­χω­ρώ, υ­πα­να­χώ­ρη­ση, πα­ρα­χω­ρώ, πα­ρα­χώ­ρη­ση, εκ­χω­ρώ, εκ­χώ­ρη­ση, χώ­ρος, χω­ρίς, χω­ρι­σμός, χω­ρο­θέ­τη­ση, χω­ρο­μέ­τρη­ση, χω­ρο­τα­ξί­α, χω­ρο­φυ­λα­κή, χω­ρο­φύ­λα­κας, χωρ(ά)ω.

* **κο­σμί­ως < κό­σμι­ος < κό­σμος (:στο­λί­δι)**

**ο­μόρ­ρι­ζα:** κό­σμι­ος, ά­κο­σμος, κο­σμι­ό­τη­τα, κο­σμώ, κό­σμη­μα, κο­σμή­το­ρας, κο­σμι­κός, τρι­το­κο­σμι­κός, κο­σμο­γρα­φί­α, κο­σμο­γυ­ρι­σμέ­νος, κο­σμοϊ­στο­ρι­κός, κο­σμο­κρά­το­ρας, κο­σμο­ναύ­της, κο­σμο­πο­λι­τι­κός, κο­σμο­συρ­ρο­ή, κο­σμο­σω­τή­ρι­ος, δι­α­κο­σμώ, δι­α­κό­σμη­ση, δι­α­κο­σμη­τής, δι­α­κο­σμη­τι­κός, δι­ά­κο­σμος, ε­γκό­σμι­ος, τα ε­γκό­σμι­α, α­πό­κο­σμος, α­πό­κο­σμα, υ­πό­κο­σμος, υ­περ­κό­σμι­ος, μι­κρό­κο­σμος, μα­κρό­κο­σμος.

**συ­νώ­νυ­μα** (του ρή­μα­τος **κο­σμῶ**): καλ­λύ­νω, εὐ­τρε­πί­ζω, καλ­λω­πί­ζω

* **κο­μᾷ < κο­μά­ω-ῶ < κό­μη**

**ο­μόρ­ρι­ζα:** κό­μη (π.χ. τρέ­φει πλού­σι­α κό­μη), κόμ­μω­ση, κομ­μω­τή­ρι­ο, κομ­μω­τής/-τρι­α, κομ­μω­τι­κή, κο­μή­της (< αρ­χ. κο­μή­της ἀ­στήρ < κο­μά­ω-ῶ, ση­μα­σί­α που ε­ξη­γεί­ται α­πό την ο­μοι­ό­τη­τα της ου­ράς του κο­μή­τη με μαλ­λι­ά).

* **ἐ­πι­τη­δεύ­μα­τα**

**ο­μόρ­ρι­ζα:** ε­πι­τή­δευ­μα (:το ε­πάγ­γελ­μα που α­σκεί κά­ποι­ος γι­α την κά­λυ­ψη των βι­ο­τι­κών του α­να­γκών), ε­πι­τη­δευ­μα­τί­ας, ε­πι­τη­δεύ­ο­μαι (:κα­τα­πι­ά­νο­μαι ε­παγ­γελ­μα­τι­κά με κά­τι), ε­πι­τή­δει­ος, ε­πί­τη­δες, ε­πι­τή­δευ­ση, (:έλ­λει­ψη φυ­σι­κό­τη­τας στη συ­μπε­ρι­φο­ρά, προ­σποί­η­ση), α­νε­πι­τή­δευ­τος (:αυ­τός που δι­α­τη­ρεί την αυ­θε­ντι­κό­τη­τά του), α­νε­πι­τή­δει­ος (:αυ­τός που δε δι­α­θέ­τει τις κα­τάλ­λη­λες δε­ξι­ό­τη­τες γι­α κά­ποι­ο έρ­γο).

* **βλά­πτει**

**ο­μόρ­ρι­ζα:** βλά­πτω, βλα­πτι­κός, βλά­βη, βλά­ψι­μο, βλα­βε­ρός, α­βλα­βής, βλαμ­μέ­νος, ε­πι­βλα­βής, φρε­νο­βλα­βής, φρε­νο­βλά­βει­α.

* **ὠφελεῖσθε**

**ο­μόρ­ρι­ζα:** ω­φε­λώ, ω­φέ­λει­α, ω­φέ­λη­μα, ω­φε­λι­μι­σμός, ω­φε­λι­μι­στής, ω­φέ­λι­μος, ω­φε­λι­μι­στι­κός, ω­φε­λι­μό­τη­τα, α­νω­φε­λής, ε­πω­φε­λής.

**συ­νώ­νυ­μα:** λυ­σι­τε­λῶ, ὀ­νί­νη­μι, ἐ­πι­κου­ρῶ, βο­η­θῶ, ἀ­μύ­νω.

**α­ντώ­νυ­μα:** βλά­πτω, ζη­μι­ῶ.

**§ 19**

* **φι­λεῖν < φί­λος**

**ο­μόρ­ρι­ζα:** φί­λος/-η, φι­λί, φι­λώ, φι­λί­α, φι­λεύ­ω, φι­λι­ώ­νω, φι­λι­κός, φί­λι­ος (≠ ε­χθρι­κός), αγ­γ­λό­φι­λος, βι­βλι­ό­φι­λος, ει­ρη­νό­φι­λος, θε­α­τρό­φι­λος, υ­δρό­φι­λος, φίλ­τα­τος, φίλ­τρο, φιλ­τρά­ρω, φι­λαν­θρω­πί­α, φι­λάρ­γυ­ρος, φι­λά­ρε­σκος, φι­λαρ­μο­νι­κή, φί­λαρ­χος (: αρ­χο­μα­νής), φι­λά­σθε­νος, φι­λαυ­τί­α (:ε­γω­κε­ντρι­σμός, ε­γω­πά­θεια), φι­λει­ρη­νι­κός, φι­λε­λεύ­θε­ρος, φι­λέλ­λη­νας, φί­λερ­γος (:ερ­γα­τι­κός), φί­λερις (:φι­λό­νι­κος), φι­λεύ­σπλα­χνος, φι­λέκ­δι­κος (:εκ­δι­κη­τι­κός, μνη­σί­κα­κος), φι­λή­δο­νος, φι­λή­συ­χος, φι­λί­στωρ (:φι­λο­μα­θής), φι­λο­δο­ξί­α, φι­λο­δώ­ρη­μα, φιλό­ζω­ος, φι­λο­θε­ά­μον κοι­νό, φι­λό­θρη­σκος, φι­λο­κα­λί­α (:κα­λαι­σθη­σί­α), (α)φι­λο­κερ­δής, φι­λο­κυ­βερ­νη­τι­κός, φι­λο­λο­γί­α, φι­λο­μα­θής, φι­λό­μου­σος, φιλο­νι­κί­α, (α)φι­λό­ξε­νος, φι­λο­πα­τρί­α, φι­λο­πε­ρί­ερ­γος, φι­λο­πό­λε­μος, φι­λό­πο­νος, φι­λο­πρά­γμων (:πο­λυ­πρά­γμων), φι­λο­πρό­ο­δος, φι­λό­πτω­χος, φι­λο­σο­φί­α, φι­λό­στορ­γος, φι­λό­τε­κνος, φι­λο­τε­λι­σμός, φι­λό­τε­χνος, φι­λο­τέχνη­μα, φι­λο­τι­μί­α, φι­λό­τι­μο(ς), φι­λο­φρό­νη­ση, (α)φι­λο­χρή­μα­τος, φι­λύ­πο­πτος, προ­σφι­λής.

**συνώνυμα:** ἀγαπῶ, ἐράω-ῶ, στέργω, ἀσπάζομαι.

**αντώνυμα:** μισῶ, ἐχθαίρω, ἀποστρέφομαι.

* **μισεῖν**

**ο­μόρ­ρι­ζα:** μί­σος, μι­σώ, μι­ση­τός, μι­σαλ­λο­δο­ξί­α (:το να μι­σεί κα­νείς ό­ποι­ον έ­χει δι­α­φο­ρε­τι­κές ι­δέ­ες α­πό τον ί­δι­ο), μι­σαλ­λό­δο­ξος, μί­σαν­δρος, μι­σο­γύ­νης, μι­σάν­θρω­πος, μι­σέλ­λη­νας, μι­σο­ξε­νί­α (:ε­χθρό­τη­τα προς τους ξέ­νους).

**συ­νώ­νυ­μα:** ἐ­χθαί­ρω.

**α­ντώ­νυ­μα:** φι­λῶ, ἀ­γα­πῶ.

* **ἔργων**

**ομόρριζα:** έρ­γο, ερ­γα­ζό­με­νος, ερ­γα­λεί­ο/-θή­κη, ερ­γα­σί­α, ερ­γά­σι­μος, ερ­γα­σι­α­κός, ερ­γα­σι­ο­θε­ρα­πεί­α, ερ­γα­σι­ο­λο­γί­α, ερ­γα­σι­ο­μα­νής, ερ­γα­στή­ρι­ο, ερ­γά­της, ερ­γα­τι­κός, ερ­γα­τι­κό­τη­τα, ερ­γα­τοϋ­πάλ­λη­λοι, ερ­γο­δο­σί­α/-της, ερ­γο­λα­βί­α/-ος, ερ­γο­λή­πτης, -ι­κός, ερ­γο­νο­μί­α, ερ­γο­στά­σι­ο/-ι­α­κός/-ι­άρ­χης, ερ­γο­τά­ξι­ο, ερ­γα­στήρι­ο, ερ­γα­στη­ρι­α­κός, ερ­γό­χει­ρο, ερ­γώ­δης (:κο­πι­ώ­δης), αυ­τε­νέρ­γει­α, ε­νερ­γώ, ε­νερ­γη­τι­κός, ε­νέρ­γει­α, πε­ρι­έρ­γει­α, πε­ρί­ερ­γος, ά­ερ­γος, ά­νερ­γος, α­νερ­γί­α, απερ­γός, α­περ­γί­α, ερ­γά­ζο­μαι, ε­πε­ξερ­γά­ζο­μαι, ε­πε­ξερ­γα­σί­α, κα­τερ­γά­ζο­μαι, ακα­τέρ­γα­στος, κα­τερ­γα­σμέ­νος, πε­ρι­ερ­γά­ζο­μαι, συ­νερ­γά­ζο­μαι, συ­νερ­γά­της, συ­νερ­γά­σι­μος, συ­νερ­γα­σί­α, συ­νερ­γός, σύ­νερ­γο, με­γα­λουρ­γώ, πά­ρερ­γο, κά­τερ­γο, αυ­τουρ­γός, δη­μι­ουρ­γός, δη­μι­ούρ­γη­μα, στι­χουρ­γός, χει­ρουρ­γός, πυρο­τε­χνουρ­γός, α­μπε­λουρ­γός, σι­δη­ρουρ­γός, με­λισ­σουρ­γός, α­γα­θο­ερ­γός/ία κα­κούρ­γος, πα­νούρ­γος, ξυ­λουρ­γός, μου­σουρ­γός, δρα­μα­τουρ­γός, θαυ­μα­τουρ­-γός, λει­τουρ­γός, υ­φα­ντουρ­γός, γε­νε­σι­ουρ­γός, όρ­γα­νο, ορ­γα­νι­κός (< θ. ὀρ­γ- που α­πα­ντά και στη λέ­ξη ἔρ­γ-ον).

* **ἀμελοῦντες < ἀμελῶ < ἀ στερητικό + μέλω (:φροντίζω).**

**ο­μόρ­ρι­ζα:** α­με­λώ, πα­ρα­με­λώ, α­μέ­λει­α, α­με­λώς, α­με­λη­τέ­ος, α­με­λής, ε­πι­με­λής, ε­πι­μέ­λει­α, με­λέ­τη, με­λε­τη­ρός (βλ. και λε­ξι­λο­γι­κά § 2 «με­τα­μέ­λει»).

**συ­νώ­νυ­μα:** ὀ­λι­γω­ρῶ, ῥα­θυ­μῶ.

**αντώνυμα:** ἐπιμελοῦμαι, φροντίζω, κήδομαι.

**ΠΡΑΓΜΑΤΟΛΟΓΙΚΑ - ΠΟΛΙΤΙΣΤΙΚΑ ΣΤΟΙΧΕΙΑ**

* **Ο αθηναϊκός στρατός**

Ο Α­θη­ναί­ος α­πό τα 18-20 χρό­νι­α του ως έ­φη­βος υ­πη­ρε­τού­σε την κα­νο­νι­κή του στρα­τι­ω­τι­κή θη­τεί­α, α­πό τα 20-50 ως **ο­πλί­της** ή **ιπ­πεύς κα­τα­λό­γου,** έ­παιρ­νε μέ­ρος στις εκ­στ­ρα­τεί­ες, ό­ταν η πα­τρί­δα τον κα­λού­σε, και α­πό τα 50-60 ως **πρε­σβύ­τα­τος,** φρό­ντι­ζε μα­ζί με τους ε­φή­βους και τους με­τοί­κους την ά­μυ­να της πό­λης (**ε­θνο­φρου­ρά).**

Στην αρ­χή κά­θε ατ­τι­κού έ­τους οι έ­φη­βοι γρά­φο­νταν ως δη­μό­τες στο δή­μο του πα­τέ­ρα τους. Α­φού περ­νού­σαν τη γρα­φει­ο­κρα­τι­κή δι­α­δι­κα­σί­α πή­γαι­ναν στο να­ό της Α­γλαύ­ρου Α­θη­νάς και έ­δι­ναν πά­νω στο βω­μό της τον **όρ­κο των Α­θη­ναί­ων ε­φή­βων**. Με­τά τον πρώ­το χρό­νο περ­νού­σαν α­πό ε­πι­θε­ώ­ρη­ση, πα­ρε­λαύ­νο­ντας μπρο­στά στο λα­ό, ο ο­ποί­ος και έ­κρι­νε κα­τά πό­σο ή­ταν ε­πι­τυ­χής η εκ­παί­δευ­ση. Το κρά­τος πα­ρα­χω­ρού­σε στον κα­θέ­να μι­α α­σπί­δα και έ­να δό­ρυ.

Με τα ε­φό­δι­α αυ­τά άρ­χι­ζε το δεύτ­ε­ρο έ­τος, κα­τά το ο­ποί­ο συ­νή­θως **φρου­ρού­σαν δι­ά­φο­ρα μέ­ρη** της Ατ­τι­κής. Η πα­ρα­μο­νή των ε­φή­βων στα α­πο­μα­κρυ­σμέ­να φρού­ρι­α ή­ταν διτ­τά ω­φέ­λι­μη γι­α τους κα­τοί­κους των γει­το­νι­κών δή­μων. Α­πό το έ­να μέ­ρος έ­βρι­σκαν κα­λούς πε­λά­τες γι­α τα προϊ­ό­ντα τους και α­πό το άλ­λο εκ­πο­λι­τί­ζο­νταν α­πό την ε­πα­φή τους με φο­ρείς ε­νός νέ­ου, πρω­τό­γνω­ρου ί­σως γι­' αυ­τούς, πνεύ­μα­τος.

* **η πε­ρι­ποί­η­ση των μαλλιών:** Στην αρχαία Αθήνα τα κουρεία ήταν χώρος οικείος για τους άνδρες, οι οποίοι περιποιούνταν συχνά τα μαλλιά τους, τα γένια τους, ακόμη και τα νύχια χεριών και ποδιών. «Στους Αθηναίους άρεσε να περνάνε τον καιρό τους κουβεντιάζοντας και λέγοντας νέα ο ένας στον άλλο, όπως μας λέει ο «Ἀδύνατος» του Λυσία, μα έδιναν πολύ μεγάλη σημασία, όπως και οι «κάρη κομόωντες» Αχαιοί του Ομήρου στο να είναι καλά τακτοποιημένα τα μαλλιά τους, το μουστάκι τους και τα γένεια τους, που ήταν μακριά ή ούτε μακριά ούτε και κοντά, ανάλογα με τη μόδα κάθε εποχής και ανάλογα με την κοινωνική τάξη. Ο κουρέας περιποιείται επίσης τα νύχια των χεριών και των ποδιών. Μόνο στα χρόνια μετά το το Μ. Αλέξανδρο οι Έλληνες άρχισαν να ξυρίζουν τελείως τα γένεια και το μουστάκι τους»[[6]](#footnote-6)

Μέχρι και τον 6ο αι. π.Χ. άνδρες και γυναίκες άφηναν μακριά μαλλιά, μια συνήθεια που από τις αρχές του 5ου αι. π.Χ. εγκατέλειψαν οι άνδρες, αφήνοντας την αποκλειστικότητα για επινοήσεις περίπλοκων χτενισμάτων στις γυναίκες. Μετά τους μηδικούς πολέμους σχεδόν μόνο τα παιδιά έχουν μακριά μαλλιά˙ όταν πλησιάζουν την εφηβεία, τα κόβουν και τα αφιερώνουν στους θεούς. Ακριβώς το αντίθετο συμβαίνει στη Σπάρτη: τα παιδιά έχουν κομμένα σύρριζα τα μαλλιά τους και οι ενήλικοι έχουν μακριά κόμη (την οποία μιμούνται στην Αθήνα μόνο «οι κομψευόμενοι της τάξης των ιππέων»).

Στην Αθήνα οι Λα­κω­νι­στές, αυ­τοί δηλ. που θαύ­μα­ζαν και μι­μού­νταν το Λα­κω­νι­κό τρό­πο ζω­ής, ό­πως εν προ­κει­μέ­νω τη μα­κρι­ά και α­τη­μέ­λη­τη κό­μη και το μα­κρύ γέ­νι, ή­ταν του­λά­χι­στον α­ντι­πα­θείς σε πολ­λούς δη­μο­κρα­τι­κούς Α­θη­ναί­ους που πρό­σε­χαν την εμ­φά­νι­σή τους. Η στά­ση ό­μως αυ­τή δεν ή­ταν δη­μο­κρα­τι­κή, αν μά­λι­στα λά­βου­με υ­πό­ψη τη φρά­ση του Πε­ρι­κλή στον Ε­πι­τά­φι­ο (κεφ. 37)· «οὐ δι᾿ὀρ­γῆς τὸνπέ­λας, εἰ καθ᾿ ἡ­δο­νήν τι δρᾷ, ἔ­χο­ντες, οὐ­δὲ ἀ­ζη­μί­ους μέν, λυ­πη­ρὰς δὲ τῇ ὂ­ψει ἀ­χθη­δό­νας προ­στι­θέ­με­νοι» (χωρίς να οργιζόμαστε με το γείτονά μας, αν κάνει κάτι όπως του αρέσει, ούτε παίρνουμε το ύφος πειραγμένου, κάτι που δεν επιφέρει ποινή, είναι όμως ενοχλητικό).

Η εμ­φά­νι­ση ό­μως των Λα­κω­νι­στών, που προ­σέ­βαλ­λε την αι­σθη­τι­κή των Α­θη­ναί­ων δη­μο­κρα­τι­κών, θε­ω­ρού­νταν ω­ραί­α στη Σπάρ­τη. Ο Α­ρι­στο­τέ­λης (Ρη­το­ρι­κή 1367 α) α­να­φέ­ρει· «Στη Λα­κε­δαί­μο­να θε­ω­ρεί­ται ω­ραί­ο το να τρέ­φει κα­νείς κό­μη, δι­ό­τι τού­το α­πο­τε­λεί έν­δει­ξη ό­τι εί­ναι ε­λεύ­θε­ρος και δεν εί­ναι εύ­κο­λο ο τρέ­φων κό­μη να ε­κτε­λέ­σει υ­πη­ρε­τι­κό έρ­γο». Ο Η­ρό­δο­τος (Α­82) α­να­φέ­ρει ό­τι, ε­πει­δή οι Αρ­γεί­οι ητ­τή­θη­καν στη μά­χη α­πό τους Λα­κε­δαι­μο­νί­ους γι­α την α­νά­κτη­ση της Θυ­ρέ­ας κου­ρεύ­τη­καν σε έν­δει­ξη πέν­θους, ε­νώ πριν ή­ταν υ­πο­χρε­ω­μέ­νοι να έ­χουν μα­κρι­ά μαλ­λι­ά. Οι Λα­κε­δαι­μό­νι­οι πά­λι έ­κα­ναν τον α­ντί­θε­το νό­μο. Ε­νώ πριν δεν ά­φη­ναν μα­κρι­ά μαλ­λι­ά, α­πό τό­τε που έ­γι­νε η μά­χη της Θυ­ρέ­ας άρ­χι­σαν να α­φή­νουν τα μαλ­λι­ά τους μα­κρι­ά.

**ΠΡΟΣΘΕΤΑ ΣΤΟΙΧΕΙΑ:**Η αλλαγή του χρώματος των μαλλιών από μαύρο σε ξανθό δεν ήταν κάτι το ασυνήθιστο, ωστόσο αποτελούσε χαρακτηριστικό γνώρισμα των εταιρών. Οι δούλοι υποχρεώνονταν να κόβουν τα μαλλιά τους σύρριζα, κάτι που ασφαλώς πρόδιδε με την πρώτη ματιά την κοινωνική τους θέση. Άνδρες και γυναίκες χρησιμοποιούσαν κορδέλες και ειδικά κοσμήματα (τέττιγες) για τη στερέωση των μαλλιών.

* **«μι­κρόν δι­α­λε­γό­με­νοι»:** Οι Α­θη­ναί­οι θε­ω­ρού­σαν ό­τι η ευ­πρέ­πει­α α­παι­τού­σε το να μι­λά κα­νείς χα­μη­λό­φω­να. Το «μέ­γα φθέγ­γε­σθαι» ή­ταν α­πο­δει­κτι­κό στοι­χεί­ο κα­κής α­να­τρο­φής ή έ­παρ­σης. Ε­πί­σης θε­ω­ρού­σαν ό­τι η ευ­πρέ­πει­α α­παι­τού­σε ή­ρε­μο βά­δι­σμα. Χα­ρα­κτη­ρι­στι­κό το γνω­μι­κό του Φι­λή­μο­νος: «Οὐκ ἄν λα­λῇ τις μι­κρόν ἐ­στι κό­σμι­ος, οὐ­δ' ἂν πο­ρεύ­η­ταί τις εἰς τὴν γῆν βλέ­πων· ὁ δ' ἡ­λί­κον μὲν ἡ φύ­σις φέ­ρει λα­λῶν, μη­δὲν ποι­ῶν δ' ἄ­σχη­μον, οὗ­τος κό­σμι­ος».
* **«κο­σμί­ως ἀ­μπε­χό­με­νοι»:** Οι Α­θη­ναί­οι εί­χαν ά­με­μπτη ε­ξω­τε­ρι­κή εμ­φά­νι­ση και φρό­ντι­ζαν ι­δι­αί­τε­ρα το ντύ­σι­μό τους, σε α­ντί­θε­ση με τους λα­κω­νι­στές οι ο­ποί­οι, μι­μού­με­νοι τους Σπαρ­τι­ά­τες, ή­ταν α­τη­μέ­λη­τοι. Αυ­τή τους η προ­τί­μη­ση, ό­πως και το γε­γο­νός ό­τι έ­τρε­φαν μα­κρι­ά κό­μη, τους έ­κα­νε ι­δι­αί­τε­ρα α­ντι­πα­θείς στους φα­να­τι­κούς δη­μο­κρα­τι­κούς Α­θη­ναί­ους.

**ΠΡΟΣΘΕΤΑ ΣΤΟΙΧΕΙΑ**

«Το συ­νη­θι­σμέ­νο πα­νω­φό­ρι των Ελ­λή­νων, το **ι­μά­τι­ον,** ή­ταν έ­να ορ­θο­γώ­νι­ο ύ­φα­σμα, μάλ­λι­νο, μο­νο­κόμ­μα­το, που το τύ­λι­γαν γύ­ρω στο σώ­μα χω­ρίς να το στε­ρε­ώ­νουν στα­θε­ρά που­θε­νά. Έ­να ι­μά­τι­ο τε­λεί­ως α­πλό, α­πό χον­δρο­ει­δές ύ­φα­σμα και χω­ρίς κα­νέ­να στο­λί­δι, σαν αυ­τό που έ­βα­ζαν οι φι­λό­σο­φοι, λε­γό­ταν **τρί­βων** (αυ­τό δηλ. που τρί­βε­ται με την κα­θη­με­ρι­νή χρή­ση) ε­νώ το μάλ­λι­νο ι­μά­τι­ο το πι­ο λε­πτό και συ­χνά στο­λι­σμέ­νο με ται­νί­ες χρω­μα­τι­στές που φο­ρού­σαν οι κομ­ψοί λε­γό­ταν **χλα­νίς.** Ό­ποι­ος φο­ρού­σε ι­μά­τι­ο, κρα­τού­σε συ­νή­θως κι έ­να μπα­στού­νι μα­κρύ, που κα­τέ­λη­γε σε κε­φά­λι βα­κτη­ρί­ας˙ ό­ταν στε­κό­ταν όρ­θι­ος (χω­ρίς να περ­πα­τά), στη­ρι­ζό­ταν ε­πά­νω στο μπα­στού­νι κα­τά τέ­τοι­ο τρό­πο που σχη­μά­τι­ζε πτυ­χή κά­τω α­πό τη μα­σχά­λη, σε μι­α στά­ση τό­σο φυ­σι­κή, που τό­σο συ­χνά την πα­ρι­στά­νουν τα α­νά­γλυ­φα και τα αγ­γεί­α.

**Τα σπαρ­τι­α­τό­που­λα,** με­τά τα δώ­δε­κά τους χρό­νι­α, δε φο­ρού­σαν πι­α χι­τώ­να πα­ρά μό­νο ι­μά­τι­ο, το ί­δι­ο χει­μώ­να-κα­λο­καί­ρι. Πολ­λοί Α­θη­ναί­οι **γι­α να μι­μη­θούν τα λα­κω­νι­κά ή­θη,** εί­τε α­πό φτώ­χει­α, δε φο­ρού­σαν και αυ­τοί πα­ρά μό­νο έ­να ι­μά­τι­ο κα­τά­σαρ­κα. Ο Σω­κρά­της έ­κα­νε το ί­δι­ο, κα­θώς και πολ­λοί άλ­λοι φι­λό­σο­φοι. «Ζεις ξυπόλητος και χωρίς χιτώνα», του έ­λε­γε ο Α­ντι­φών. Ε­ξάλ­λου το ι­μά­τι­ο ή­ταν αρ­κε­τά με­γά­λο ώ­στε μπο­ρού­σε να σκε­πά­σει ο­λό­κλη­ρο το σώ­μα˙ μό­νο ό­ταν το σή­κω­νε έ­νας δυ­να­τός ά­νε­μος, έ­βλε­πε κα­νείς πως α­πό μέ­σα δεν υ­πήρ­χε χι­τώ­νας. Μα πρέ­πει να θε­ω­ρη­θεί βέ­βαι­ο πως το να φο­ρά­ει κα­νείς κα­τά­σαρ­κα το ι­μά­τι­ο ή­ταν ι­δι­ο­τρο­πί­α».[[7]](#footnote-7)

**ΕΡΜΗΝΕΥΤΙΚΑ ΣΧΟΛΙΑ**

* ***«ἄλλων στρατειῶν»****:* Πρόκειται για τις εκστρατείες μετά από αυτές στην Αλίαρτο και την Κόρινθο, δηλ. μετά το 394 π.Χ. Η αναφορά αυτή αποτελεί στοιχείο για τη χρονολόγηση του λόγου (TERMINUS POST QUEM): δύσκολα μπορούμε να φανταστούμε ότι ο λόγος εκφωνήθηκε πριν το 392 π Χ.
* ***«φρουρῶν»****:* Η αναφορά είναι στη φύλαξη των φρουρίων της Αττικής, και γενικά των οχυρών θέσεων, από τις περιπόλους (=νέοι 18-20 ετών).
* ***«Τῶν τοί­νυν...ἀ­να­χω­ρῶν»***: Η πε­ρί­ο­δος αυ­τή α­να­κε­φα­λαι­ώ­νει την προ­η­γού­με­νη ευ­ρεί­α ε­νό­τη­τα που α­να­φέ­ρε­ται στις στρα­τι­ω­τι­κές συμ­με­το­χές και ε­πι­τυ­χί­ες του Μα­ντί­θε­ου. Λει­τουρ­γεί ως κα­τα­κλεί­δα αλ­λά και ως συν­δε­τι­κός κρί­κος με τα ε­πό­με­να, ό­πως θα ε­ξη­γή­σου­με πα­ρα­κά­τω. Η συ­μπε­ρι­φο­ρά του Μα­ντί­θε­ου στο πε­δί­ο της μά­χης χα­ρα­κτη­ρί­ζε­ται α­πό πλή­ρη συ­ναί­σθη­ση του κα­θή­κο­ντος και αυ­το­θυ­σί­α, στοι­χεί­α τα ο­ποί­α τε­κμη­ρι­ώ­νο­νται α­πό τα ε­ξής γε­γο­νό­τα:
* Δεν α­δι­α­φό­ρη­σε γι­α κα­μι­ά α­πό τις α­πο­στο­λές που του α­να­τέ­θη­καν,
* σε κά­θε συμ­με­το­χή του βρι­σκό­ταν πά­ντο­τε στην πρώ­τη γραμ­μή του πυ­ρός και ό­χι στα με­τό­πι­σθεν,
* στο πε­δί­ο της μά­χης έ­με­νε μέ­χρι την τε­λευ­ταί­α στι­γμή, α­κό­μη κι ό­ταν η μά­χη ε­πρό­κει­το να έ­χει δυ­σμε­νή έκ­βα­ση, θέ­το­ντας σε κίν­δυ­νο την ζω­ή του.

Ε­πο­μέ­νως, ο Μα­ντί­θε­ος η­θο­ποι­εί τον ε­αυ­τό του ως τον τέ­λει­ο πο­λε­μι­στή. Ή­ταν πά­ντα δι­α­θέ­σι­μος ό­ταν η πα­τρί­δα τον κά­λε­σε και α­ντε­πε­ξήλ­θε με τον κα­λύ­τε­ρο δυ­να­τό τρό­πο στις α­ντι­ξο­ό­τη­τες της μά­χης. Θα λέ­γα­με ω­στό­σο ό­τι τό­σο οι §13-17 ό­σο και η κα­τα­κλεί­δα τους στην §18 δι­α­πνέ­ο­νται α­πό υ­περ­βο­λή ή και α­λα­ζο­νεί­α και μά­λι­στα θα λέ­γα­με ό­τι η εμ­μο­νή στην τε­λει­ό­τη­τα την ώ­ρα της μά­χης ό­πως προ­βάλ­λε­ται στο τμή­μα αυ­τό θα πρέ­πει να θύ­μι­σε στους α­κρο­α­τές την σπαρ­τι­α­τι­κής έ­μπνευ­σης ι­δι­ο­συ­γκρα­σί­α του ο­μι­λη­τή.

* ***«καίτοι χρή... ἐκ τῶν τοιούτων σκοπεῖν»****:* Σύμφωναμε το ρήτορα η άψογη εκτέλεση των στρατιωτικών υποχρεώσεων από το δοκιμαζόμενο πολίτη προεξοφλεί τη φιλοτιμία και την κοσμιότητα στη διαχείριση των πολιτικών πραγμάτων.
* ***«καί­τοι...μι­σεῖν»*:** Στο ση­μεί­ο αυ­τό ε­πι­τε­λεί­ται η σύν­δε­ση των ό­σων ει­πώ­θη­καν γι­α την στρα­τι­ω­τι­κή α­ρε­τή του Μα­ντί­θε­ου με την υ­πό­θε­ση της βου­λευ­τι­κής του ε­κλο­γής. Έ­νας α­πό τους λό­γους που το τμή­μα γι­α τα στρα­τι­ω­τι­κά εί­ναι τό­σο δυ­σα­νά­λο­γα με­γά­λο σε σχέ­ση με τα υ­πό­λοι­πα μέ­ρη του λό­γου εί­ναι ό­τι ο ο­μι­λη­τής σκο­πεύ­ει να α­να­δεί­ξει την πο­λι­τι­κή δι­ά­στα­ση της στρα­τι­ω­τι­κής του συ­νει­σφο­ράς. Την τα­ρα­γμέ­νη πε­ρί­ο­δο των πρώ­των ε­τών του 4ου αι­ώ­να, ο­πό­τε οι μνή­μες του Πε­λο­πον­νη­σι­α­κού πο­λέ­μου εί­ναι α­κό­μη νω­πές αλ­λά και οι αλ­λε­πάλ­λη­λες με­τα­πο­λε­μι­κές α­να­με­τρή­σεις καλ­λι­ερ­γούν κλί­μα α­να­σφά­λει­ας στις ελ­λη­νι­κές πό­λεις, οι πο­λε­μι­κές ε­πι­δό­σεις του Μα­ντί­θε­ου α­πο­τε­λούν α­δι­αμ­φι­σβή­τη­το πλε­ο­νέ­κτη­μα γι­α την πο­λι­τι­κή του πο­ρεί­α. Ε­πο­μέ­νως ο κα­λός πο­λε­μι­στής τεί­νει αυ­τό­μα­τα να θε­ω­ρεί­ται κα­λός πο­λι­τι­κός, ε­φό­σον το κοι­νό προ­α­παι­τού­με­νο των δύ­ο αυ­τών δρα­στη­ρι­ο­τή­των εί­ναι η α­γά­πη προς την πα­τρί­δα.

Ο ο­μι­λη­τής ε­κμε­ταλ­λεύ­ε­ται το ευ­νοϊ­κό κλί­μα που έ­χει δη­μι­ουρ­γη­θεί στο α­κρο­α­τή­ρι­ο έ­πει­τα α­πό την ε­κτε­νή α­να­φο­ρά στα στρα­τι­ω­τι­κά, προ­κει­μέ­νου να πε­ρά­σει στην τε­λι­κή ευ­θεί­α του λό­γου του στην α­ντε­πί­θε­ση. Δεν εί­ναι δυ­να­τό, ι­σχυ­ρί­ζε­ται ο Μα­ντί­θε­ος, να μι­σεί κα­νείς κά­ποι­ον ο ο­ποί­ος έ­χει ε­πι­δεί­ξει τέ­τοι­ο ζή­λο σαν αυ­τόν που πε­ρι­γρά­φη­κε στις προ­η­γού­με­νες πα­ρα­γρά­φους μό­νο ε­ξαι­τί­ας της ε­ξω­τε­ρι­κής του εμ­φά­νι­σης. Τα δύ­ο αυ­τά θέ­μα­τα, της αυ­το­θυ­σί­ας στο πε­δί­ο της μά­χης και της ε­ξω­τε­ρι­κής εμ­φά­νι­σης, εκ πρώ­της ό­ψε­ως α­σύμ­βα­τα, συ­νυ­φαί­νο­νται σε ε­πί­πε­δο α­μι­γώς πο­λι­τι­κό. Δεν εί­ναι δυ­να­τό η α­συμ­βα­τό­τη­τα των προ­σω­πι­κών ε­πι­λο­γών να ο­δη­γεί σε πό­λω­ση και μά­λι­στα μέ­σα στο προ­στα­τευ­τι­κό πλαί­σι­ο που θέ­τει το δη­μο­κρα­τι­κό πο­λί­τευ­μα, το ο­ποί­ο βα­σί­ζε­ται στις αρ­χές της α­μοι­βαί­ας α­νο­χής και συ­νύ­παρ­ξης.

* ***«μικρόν διαλεγόμενοι»****:* Για τους αρχαίους Αθηναίους η δυνατή φωνή ήταν δείγμα κακής ανατροφής ή έπαρσης (ίσως μάλιστα σε μεγαλύτερο βαθμό από ό,τι σήμερα), (πβ. Δημ. *37.52).* Ο Μαντίθεος δεν απολογείται για τη φωνή του και τους τρόπους του, που δηλώνουν την παρορμητικότητά του και την καλή εικόνα που έχει για τον εαυτό του
* ***«κοσμίως ἀμπεχόμενοι»****:* Ένας καθωσπρέπει Αθηναίος έδινε ιδιαίτερη προσοχή στην ενδυμασία του. Ωστόσο, αρκετοί κακοί πολίτες ντύνονταν ευπρεπώς προκειμένου να κρύψουν την εσωτερική τους κακότητα και δίνοντας μεγαλύτερη έμφαση στο *«φαίνεσθαι»* από ό,τι στο *«εἶναι»,* (πβ. και Πλ. *Μεν. 90Α).* Καθώς οι Σπαρτιάτες ήταν ατημέλητοι σε ό,τι αφορούσε την εμφάνιση τους, αρκετοί νεαροί Αθηναίοι φιλολάκωνες τους μιμούνταν.
* ***«τὰ μὲν γάρ...ὠ­φε­λεῖ­σθε»***: Ο λό­γος γι­α τον ο­ποί­ο η α­σύμ­βα­τη προς την πλει­ο­ψη­φί­α ε­ξω­τε­ρι­κή εμ­φά­νι­ση δεν μπο­ρεί να α­κυ­ρώ­νει την στρα­τι­ω­τι­κή αν­δρα­γα­θί­α εί­ναι ο βα­θμός στον ο­ποί­ο ε­πη­ρε­ά­ζε­ται το κοι­νω­νι­κό σύ­νο­λο α­πό δύ­ο αυ­τές συ­μπε­ρι­φο­ρές. Το να έ­χει κα­νείς κα­τ' ε­ξαί­ρε­ση μα­κρι­ά μαλ­λι­ά εν­δέ­χε­ται να προ­σβάλ­λει ως έ­να βα­θμό το αι­σθη­τι­κό και πο­λι­τι­κό κρι­τή­ρι­ο των Α­θη­ναί­ων. Ο α­ντί­κτυ­πος ό­μως α­πό κά­θε ά­πο­ψη εί­ναι μι­κρός, ι­δι­αί­τε­ρα αν υ­πο­λο­γί­σει κα­νείς ως α­ντι­στά­θμι­σμα την προ­σφο­ρά του Μα­ντί­θε­ου στο στρα­τι­ω­τι­κό ε­πί­πε­δο. Δεν μπο­ρεί οι δύ­ο αυ­τές συ­μπε­ρι­φο­ρές να αλ­λη­λο­ε­ξου­δε­τε­ρώ­νο­νται, ι­σχυ­ρί­ζε­ται ο Μα­ντί­θε­ος, ε­φό­σον ο βα­θμός στον ο­ποί­ο ε­πη­ρε­ά­ζουν το κοι­νω­νι­κό και πο­λι­τι­κό σύ­νο­λο εί­ναι ε­ντε­λώς δι­α­φο­ρε­τι­κός. Η σύν­δε­ση την ο­ποί­α ε­πι­χει­ρεί στο ση­μεί­ο αυ­τό ο ο­μι­λη­τής εί­ναι ι­δι­αί­τε­ρα ε­πι­τυ­χη­μέ­νη, κα­θώς η ε­ξέ­χου­σα ε­πί­δο­σή του στον στρα­τι­ω­τι­κό το­μέ­α δε­σμεύ­ει τους α­κρο­α­τές να μην θε­ω­ρή­σουν την δι­α­φο­ρε­τι­κό­τη­τά του στοι­χεί­ο βα­ρύ­νου­σας ση­μα­σί­ας γι­α την ε­κλο­γή του.

Δεν θα πρέ­πει βέ­βαι­α να ξε­χνά­με ό­τι, ό­σο κι αν ι­σχύ­ει ό­τι ο Μα­ντί­θε­ος έ­χει πέ­σει θύ­μα κοι­νω­νι­κού ρα­τσι­σμού και ορ­θώς δι­α­μαρ­τύ­ρε­ται γι­'αυ­τό, η μα­κρι­ά κό­μη του ή­ταν στοι­χεί­ο κοι­νω­νι­κά και πο­λι­τι­κά προ­κλη­τι­κό, κα­θώς πα­ρέ­πε­μπε ευ­θέ­ως τους συ­μπο­λί­τες του στον σπαρ­τι­α­τι­κό τρό­πο ζώ­ης, α­πο­τε­λού­σε δη­λα­δή την α­ντι­κει­με­νο­ποί­η­ση του α­ντί­πα­λου δέ­ους μέ­σα στο πλαί­σι­ο της πο­λι­τι­κής κοι­νό­τη­τας. Ό­σο α­κρι­βο­δί­και­ος κι αν ή­θε­λε να εί­ναι ο α­θη­ναί­ος πο­λί­της, θα του ή­ταν σί­γου­ρα δύ­σκο­λο να α­πο­δε­χτεί ως ι­σό­τι­μο κοι­νω­νι­κά και πο­λι­τι­κά και χω­ρίς κα­χυ­πο­ψί­α έ­ναν συ­μπο­λί­τη του που α­πο­στα­σι­ο­ποι­εί­ται σε τέ­τοι­ο βα­θμό α­πό τα κοι­νω­νι­κά στε­ρε­ό­τυ­πα και α­σπά­ζε­ται τον τρό­πο ζω­ής και την ι­δε­ο­λο­γί­α του ση­μα­ντι­κό­τε­ρου ε­χθρού της πα­τρί­δας του. Η εμ­μο­νή του ο­μι­λη­τή στο ζή­τη­μα αυ­τό δεί­χνει πό­σο δύ­σκο­λο αι­σθά­νε­ται ό­τι εί­ναι να δι­α­σπά­σει κα­νείς τη συλ­λο­γι­κή ταυ­τό­τη­τα και να δι­εκ­δι­κή­σει ι­σο­τι­μί­α ό­λων των εκ­δο­χών της κοι­νω­νι­κής ε­τε­ρό­τη­τας.

* ***ὥ­στε οὐκ ἄ­ξι­ον...σκο­πεῖν***: Στην προ­η­γού­με­νη πα­ρά­γρα­φο ό­λες οι α­να­φο­ρές σχε­τί­ζο­νταν με την α­δι­κί­α που υ­φί­στα­ται κά­ποι­ος, αν κά­ποι­οι εί­ναι αρ­νη­τι­κά προ­κα­τει­λημ­μέ­νοι ε­ξαι­τί­ας της ε­ξω­τε­ρι­κής του εμ­φά­νι­σης. Στο ση­μεί­ο αυ­τό προ­στί­θε­ται η εκ­δο­χή της θε­τι­κής προ­κα­τά­λη­ψης, της ευ­νοι­ο­κρα­τί­ας, προ­κει­μέ­νου να συ­μπλη­ρω­θεί ο καμ­βάς των δι­α­φο­ρε­τι­κών μορ­φών της έλ­λει­ψης α­ξι­ο­κρα­τί­ας. Στον ί­δι­ο βα­θμό που εί­ναι ά­δι­κο και ε­πι­κίν­δυ­νο γι­α τη δη­μο­κρα­τί­α να υ­πάρ­χει προ­κα­τά­λη­ψη ε­να­ντί­ον κά­ποι­ων, έ­τσι α­πο­τε­λεί φαι­νό­με­νο κα­τα­στρε­πτι­κό γι­α τους θε­σμούς και τα ή­θη το να α­ντι­με­τω­πί­ζο­νται κά­ποι­α ά­το­μα πε­ρισ­σό­τε­ρο ευ­νοϊ­κά α­π' ό,τι τους α­ξί­ζει.
* ***πολ­λοὶ μὲν γάρ...εἰρ­γα­σμέ­νοι***: Έ­χο­ντας προ­η­γου­μέ­νως α­να­πτύ­ξει τις α­πό­ψεις του πε­ρί ί­σων ευ­και­ρι­ών και προ­λει­ά­νει σχε­τι­κά το έ­δα­φος, ο ο­μι­λη­τής σπεύ­δει να α­φή­σει αι­χμές γι­α την ευ­νοϊ­κή με­τα­χεί­ρι­ση που α­πο­λαμ­βά­νουν κά­ποι­οι, μό­νο ε­πει­δή συ­νο­μι­λούν μ'έ­ναν τρό­πο που έ­χει ε­πι­κρα­τή­σει να θε­ω­ρεί­ται πο­λι­τι­σμέ­νος και ε­κλε­πτυ­σμέ­νος και ντύ­νο­νται σύμ­φω­να με τις ε­πι­τα­γές τις πλει­ο­ψη­φί­ας. Πολ­λοί α­π'αυ­τούς ω­στό­σο, πα­ρό­λο που μι­λούν ό­πως πρέ­πει, υ­πο­στη­ρί­ζουν α­πό­ψεις που βλά­πτουν το σύ­νο­λο, ε­νώ ντύ­νο­νται κομ­ψά μό­νο γι­α να κα­λύ­ψουν τις ρη­χές ή και δό­λι­ες πρά­ξεις τους. Α­ντί­θε­τα, άν­θρω­ποι που πα­ρα­με­λούν την ε­ξω­τε­ρι­κή τους εμ­φά­νι­ση και δεν φρο­ντί­ζουν γι­α την ε­ντύ­πω­ση που δί­νουν στους άλ­λους, και βε­βαι­ώς ε­δώ εν­νο­εί τον ε­αυ­τό του, ε­πι­δί­δο­νται στις σω­στές συ­μπε­ρι­φο­ρές χω­ρίς κι­νή­σεις ε­ντυ­πω­σι­α­σμού.

|  |  |
| --- | --- |
| **Όροι του κειμένου που αναφέρονται στην πλειοψηφία των κομψευόμενων πολιτικών** | **Όροι του κειμένου που αναφέρονται στην μειοψηφία των ατημέλητων πολιτικών** |
| φι­λεῖν-μι­σεῖν | σκο­πεῖν |
| ἀ­π' ὄ­ψε­ως | ἐκ τῶν ἔρ­γων |
| μι­κρὸν δι­α­λε­γό­με­νοι-κο­σμί­ως ἀ­μπε­χό­με­νοι | τῶν τοι­ού­των ἀ­με­λοῦ­ντες |
| με­γά­λων κα­κῶν αἴ­τι­οι γε­γό­να­σι | πολ­λὰ κἀ­γα­θὰ εἰ­σὶν εἰρ­γα­σμέ­νοι |

###### ΥΦΟΛΟΓΙΚΑ ΑΙΣΘΗΤΙΚΑ ΣΧΟΛΙΑ

Οι §§ 18 - 19 αποτελούν την αρχή της λύσεως (REFUTATIO). Η ευρύτερη ενότητα «λύσις» καταλαμβάνει:

**α**. §§ 18- 19 (που αποτελούν τμήμα της ενότητας «διήγησις - ἀπόδειξις»): απάντηση στην προκατάληψη κάποιων για την εξωτερική εμφάνιση και συμπεριφορά του Μαντιθέου.

**β.** §§20 - 21 (που αποτελούν τον επίλογο ή ΡΕRORΑΤΙΟ) : απάντηση στην κατηγορία ότι βιάζεται να μετάσχει στα κοινά.

Η πρώτη περίοδος της §18αποτελεί τον «επίλογο» του ευρύτερου κεφαλαίου §13- 17, στο οποίο ο ρήτορας αναφέρθηκε στην υποδειγματική συμπεριφορά του Μαντιθέου. Παράλληλα αποτελεί το τελευταίο αποδεικτικό στοιχείο του λόγου.

**Η υποδειγματική στάση του Μαντιθέου φαίνεται:**

**α.** από το βαθμό συμμετοχής του στις εκστρατείες και τις φρουρές

**β**. από τη διάρκεια της συμμετοχής του, που εκφράζεται με το ρήμα και τον επιρρηματικό προσδιορισμό του χρόνου: ***«πάντα τόν χρόνον διατετέλεκα τάς ἐξόδους ποιούμενος».***

**γ.** από την ποιότητα συμμετοχής του που εκφράζεται με την **αντίθεση. *(«μετά τῶν πρώτων μέν τάς ἐξόδους ποιούμενος =/= μετά τῶν τελευταίων δέ ἀναχωρῶν»).***

Αξιοσημείωτη είναι η εμφαντική θέση του ***«πώποτε»*:** ***«τῶν ἄλλων στρατειῶν καί φρουρῶν οὐδεμιᾶς ἀπελείφθην πώποτε - ἀλλά πάντα τόν χρόνον διατετέλεκα μετά τῶν πρώτων...»***Είναι αναμενόμενο ο ρήτορας να προσπαθεί να καταστήσει όσο πιο έντεχνο γίνεται το τελευταίο αποδεικτικό στοιχείο του λόγου, το οποίο θα παραμείνει ζωηρότερο - ως το πιο πρόσφατο - στη μνήμη των Βουλευτών.

Οι δύο επόμενες ημιπερίοδοι εισάγουν ένα **νέο θέμα: Πώς πρέπει οι Αθηναίοι να αξιολογούν τους πολιτευόμενους και για ποιο λόγο.** Κατά το Μαντίθεο κριτήριο αξιολόγησης είναι η προσφορά προς την πατρίδα και όχι η εξωτερική εμφάνιση. Το νοηματικό βάρος πέφτει στον εμπρόθετο προσδιορισμό *«ἐκ τῶν τοιούτων»,* διότι:

α. συνδέει νοηματικά με τα προηγούμενα

β. αποτελεί το μέτρο αξιολόγησης

γ. αποτελεί τη βασική προϋπόθεση του *«φιλοτίμως καί κοσμίως πολιτεύεσθαι»,* στο οποίο αποσκοπεί η δοκιμασία.

Η αιτιολόγηση στηρίζεται στην **αντίθεση των ρημάτων *«βλάπτει - ὠφελεῖσθε».***Η πράξη αξιολογείται θετικά όχι μόνο από την ωφέλεια της, αλλά και από την έκταση που αυτή έχει. Αυτός που με τη θέληση του θέτει σε κίνδυνο τη ζωή του για την πατρίδα προσφέρει τη μεγαλύτερη ωφέλεια, διότι ωφελεί το σύνολο. Εξάλλου η κάθε πράξη αξιολογείται από το κίνητρο, την ποιότητά και το αποτέλεσμά της. (πβ. *Επιτάφιος Περικλή,* Θουκ. Β42*).*

Αξιοσημείωτη είναι η σκόπιμη και έξυπνη **χρήση του β΄ προσώπου** από το Λυσία στη φράση**:*«ἅπαντες ὑμεῖς ὠφελεῖσθε»*** καθώς είναι κατά κάποιον τρόπο δεσμευτική για ευνοϊκή προς τον πελάτη του απόφαση των Βουλευτών.

Η πρώτη ημιπερίοδος της §19 ως λογικό συμπέρασμα των προηγουμένων, θέτει το **ορθό μέτρο αξιολόγησης** του Μαντίθεου από τους κριτές - Βουλευτές, ενώ η δεύτερη το τεκμηριώνει. Αυτό που πιθανότατα υποχρέωσε το ρήτορα να υποδείξει τεκμηριωμένα το ορθό μέτρο αξιολόγησης του Μαντίθεου ήταν ο **ενδόμυχος φόβος** του μήπως η εκ πεποιθήσεως εμφάνιση του Μαντίθεου, που ήταν προκλητική για τους δημοκρατικούς, επηρεάσει αρνητικά την κρίση των Βουλευτών σε μια εποχή που οι μνήμες του τυραννικού καθεστώτος των Τριάκοντα ήταν ακόμα νωπές (πβ. τη νεοελληνική έφραση «ο τύπος τρώει την ουσία»).

Ιδιαίτερη νοηματική βαρύτητα έχει η απρόσωπη έκφραση ***«οὐκ ἄξιον (ἐστί)»·***υποκρύπτει μια σύγκριση - αντίθεση ανάμεσα στους πολλούς και τους Βουλευτές, ως προς το κριτήριο αξιολόγησης. Αυτή γίνεται αισθητή με την **αντίθεση συναισθήματος** (που εκφράζεται με τα απαρέμφατα ***«φιλεῖν», «μισεῖν»)***και **λογικής** (που εκφράζεται με το απαρέμφατο ***«σκοπεῖν»****).* Οι Βουλευτές δηλαδή πρέπει να αξιολογούν με τη λογική (κρίνοντας από τα έργα), όχι με το συναίσθημα (παρασυρόμενοι από την εμφάνιση). Εξαλλου, η αισθητική είναι κάτι υποκειμενικό, αφού διαφοροποιείται ανάλογα με τον τόπο, το χρόνο, την ηλικία. Έτσι, δεν μπορεί να αποτελεί μέτρο κρίσης, σε αντίθεση με τα καλά έργα, τα οποία αποτελούν αντικειμενικό μέτρο κρίσης.

Η υπεροχή της λογικής έναντι του αισθήματος τεκμηριώνεται και εκφράζεται στην τελευταία ημιπερίοδο: πρόκειται για την **αντίθεση ανάμεσα στο *«φαίνεσθαι»* και το *«εἶναι»,***που εκφράζεται με τις **εναντιωματικές μετοχές *«διαλεγόμενοι», «ἀμπεχόμενοι», «ἀμελοῦντες»***και τα αντίστοιχα τους ρήματα *«γεγόνασι»* και *«εἰσιν εἰργασμένοι».*

###### ΣΧΗΜΑΤΑ ΛΟΓΟΥ

* **υπερβολή**

*οὐδεμιᾶς ἀπελείφθην πώποτε...*

*πάντα τόν χρόνον διατετέλεκα ... ἀναχωρῶν ...*

* **αντιθέσεις**

*μετά τῶν πρώτων μέν ... μετά τῶν τελευταίων δέ...*

*οὐκ ἀπ' ὄψεως ... ἀλλ' ἐκ τῶν ἔργων ...*

*φιλεῖν, μισεῖν ... σκοπεῖν ...*

*πολλοί μέν μικρόν διαλεγόμενοι, ἀμπεχόμενοι, αἴτιοι γεγόνασιν ... ἕτεροι δέ ἀμελοῦντες εἰσιν εἰργασμένοι*

Το κυρίαρχο υφολογικό χαρακτηριστικό των παραγράφων 18 - 19 είναι η **αντίθεση**. Με αντιθετικούς συλλογισμούς ο ρήτορας προσπάθησε να πείσει τους βουλευτές ότι οι πολίτες πρέπει να αξιολογούνται από την πατριωτική και κοινωνική τους προσφορά και όχι από την εξωτερική εμφάνιση, από το «εἶναι» και όχι από το «φαίνεσθαι», βάσει των υπαγορεύσεων της λογικής και της αντικειμενικότητας και όχι του συναισθήματος και της υποκειμενικότητας.

###### ΡΗΤΟΡΙΚΑ ΗΘΗ

ήθος ομιλητή: φιλοπατρία που αποδείχθηκε εμπράκτως με τη στρατιωτική του συμμετοχή σε κρίσιμες περιόδους. Με αυτό το στοιχείο του ήθους του τονίζει το ασφαλές κριτήριο αξιολόγησης του πολίτη και την ουσία της δοκιμασίας: η εμπράγματη προσφορά προς την πόλη.

ήθος αντιπάλων: υποκριτές και κακόβουλοι τον κατήγγειλαν για φιλολακωνισμό, επικαλούμενοι ένα αβάσιμο στοιχείο, την εξωτερική του εμφάνιση, που δε ζημιώνει κανέ­ναν και αγνοώντας σκόπιμα την προς την πατρίδα προσφορά του.

###### ΡΗΤΟΡΙΚΑ ΠΑΘΗ

Ο Μαντίθεος με την αναφορά του στα πολεμικά του κατορθώματα κερδίζει την εύνοια και την αποδοχή των βουλευτών. Τα ίδια συναισθήματα προσπαθεί να δημιουργήσει κάνοντας λόγο για την εξωτερική εμφάνιση που πολλές φορές παραπλανά, ενώ αυτό που πρέπει να αξιολογείται είναι η προσφορά του πολίτη προς την πόλη του.

**ΑΣΚΗΣΕΙΣ ΣΧΟΛΙΚΟΥ ΒΙΒΛΙΟΥ §§ 18-19**

**1)** Γιατί ο Μαντίθεος κάνει λόγο για την εξωτερική του εμφάνιση;

**2)** Πιστεύετε ότι η εξωτερική εμφάνιση ενός ανθρώπου πρέπει να επηρεάζει την κρίση μας γι᾿ αυτόν;

Α. ΕΡΜΗΝΕΥΤΙΚΕΣ ΕΡΩΤΗΣΕΙΣ

1. *Ποια είναι τα κριτήρια τα οποία, σύμφωνα με το Μαντίθεο, πρέπει να λαμβάνονται υπόψη για την αξιολόγηση του πολίτη;*
2. *Ποια άποψη διατυπώνει ο Μαντίθεος για την εξωτερική εμφάνιση ως κριτήριο αξιολόγησης του πολίτη;*
3. *Ποιες πληροφορίες αντλούμε από το κείμενο για την εξωτερική εμφάνιση του Μαντιθέου;*
4. *Ποια συμπεράσματα εξάγουμε για τα πολιτικά ήθη που επικράτησαν στην Αθήνα μετά τον Πελοποννησιακό πόλεμο;*
5. *Να αναφέρετε στοιχεία από το κείμενο τα οποία πείθουν για την καλή στρατιωτική συμπεριφορά του Μαντιθέου.*
6. *Πότε μια πράξη, σύμφωνα με το Μαντίθεο, μπορεί να θεωρηθεί ως θετική;*
7. ***«Ὥστε οὐκ ἄξιον .... ἐκ τῶν ἔργων σκοπεῖν»:*** *Να αναλύσετε την αντίθεση που υπάρχει στην άποψη αυτή του Μαντιθέου;*
8. *Γιατί ο Λυσίας συμπεριέλαβε στην επιχειρηματολογία του και την εξωτερική εμφάνιση του Μαντιθέου;*

***ΤΡΑΠΕΖΑ ΘΕΜΑΤΩΝ***

**1.** Σε ποιο συμπέρασμα καταλήγει ο Μαντίθεος για την εξωτερική εμφάνιση ως κριτήριο αξιολόγησης του πολίτη; Να το αναδιατυπώσετε με δικά σας λόγια.   **Μονάδες 10**

**2. α.** Ποιες στρατιωτικές υποχρεώσεις εκπλήρωσε ο Μαντίθεος και με ποιον τρόπο; (μονάδες 8)

**β.** «**…*τοὺς φιλοτίμως καὶ κοσμίως πολιτευομένους ἐκ τῶν τοιούτων σκοπεῖν***»: Σε τι ακριβώς αναφέρεται ο Μαντίθεος με τη φράση «***ἐκ τῶν τοιούτων***»; (μονάδες 2)

1. Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας **τις λέξεις/φράσεις** του αρχαίου κειμένου που την επιβεβαιώνουν (μονάδες 5):
2. *Ο Μαντίθεος παραδέχεται ότι αποχωρούσε πρώτος από τις εκστρατείες.*
3. *Ο Μαντίθεος θεωρεί ότι το να έχει κάποιος μακριά μαλλιά δεν βλάπτει ούτε τις αρχές της πόλης ούτε τους απλούς πολίτες.*
4. *Ο Μαντίθεος* *δικαιολογεί τους βουλευτές που αισθάνονται συμπάθεια ή αντιπάθεια για κάποιον εξαιτίας της εξωτερικής του εμφάνισης.*
5. *Ο Μαντίθεος υποστηρίζει ότι για την αξιολόγηση ενός πολίτη πρέπει να εξετάζονται και η εξωτερική του εμφάνιση και η προσφορά του στην πόλη.*
6. *Ο Μαντίθεος αναφέρει ότι κάποιοι πολίτες, παρόλο που αμελούν την εξωτερική τους εμφάνιση, έχουν ωφελήσει την πόλη.*
7. *Ο Μαντίθεος υποστηρίζει την άποψη ότι η εξωτερική εμφάνιση δείχνει και τον χαρακτήρα του ανθρώπου.*
8. *Ο Μαντίθεος ισχυρίζεται ότι πολλοί πίσω από την κόσμια εμφάνιση καταφέρνουν να κρύβουν την κακότητα της ψυχής.*
9. *Ο Μαντίθεος επισημαίνει ότι η ουσία της δοκιμασίας δεν είναι η εξωτερική του εμφάνιση, αλλά οι πράξεις του.*

Β. ΛΕΞΙΛΟΓΙΚΕΣ - ΣΗΜΑΣΙΟΛΟΠΚΕΣ ΑΣΚΗΣΕΙΣ

1. Να συνδέσετε τα ρήματα της στήλης Α με τα συνώνυμα τους στη στήλη Β.

|  |  |
| --- | --- |
| **Α** | **Β** |
| θέλω  ἀμπέχω - ἀμπίσχω  ὠφελῶ  ποιῶ  βλάπτω  ἀμελῶ  χωρῶ  γίγνομαι  διαλέγομαι  φιλῶ | ἀδικῶ, φθείρω  δρῶ, ἐργάζομαι, κατασκευάζω  βαδίζω, βαίνω, πορεύομαι  συνομιλῶ  ἀμφιέννυμι, ἐνδύω  βοηθῶ, ὀνίνημι, λυσιτελῶ  εἰμί, γεννῶμαι, φύομαι  ἀγαπῶ  ὀλιγωρῶ, ραθυμῶ  βούλομαι, ἐπιθυμῶ, ποθῶ, ἐφίεμαι |

1. **ὠφελῶ, ὀφείλω:** Να γράψετε τη σημασία των ρημάτων και δυο παράγωγες λέξεις για το καθένα.
2. Να συνδέσετε τις λέξεις της στήλης Α με τις αντίθετες τους στη στήλη Β.

|  |  |
| --- | --- |
| **Α** | **Β** |
| βλάπτω | ἐκδύω |
| ἀναχωρῶ | μισῶ |
| φιλῶ | ἀφικνοῦμαι |
| ἀμελῶ | ὀνίνημι, λυσιτελῶ |
| κοσμίως | ἐπιμέλομαι |
| πολέμιος | ἔσχατος |
| ἀμπέχω ή ἀμπίσχω | ἥττων |
| πρῶτος | σύμμαχος, φίλος |
| μείζων | ἀκόσμως |

***ΤΡΑΠΕΖΑ ΘΕΜΑΤΩΝ***

* + - 1. Να επιλέξετε για καθεμία αρχαιοελληνική λέξη της στήλης Α την **ετυμολογικά συγγενή** νεοελληνική λέξη της στήλης Β.

|  |  |
| --- | --- |
| **Α** | **Β** |
| 1. ***ἀπελείφθην*** | α. ελλιπής  β. απώλεια |
| 1. ***σκοπεῖν*** | α. επισκέπτης  β. σκεπάζω |
| 1. ***μισεῖν*** | α. μισάνθρωπος  β. μισοφέγγαρο |
| 1. ***βλάπτει*** | α. βλήμα  β. επιβλαβής |
| 1. ***γεγόνασιν*** | α. γνωστός  β. γνήσιος |

* + - 1. Να γράψετε μία **σύνθετη ομόρριζη λέξη** της Νέας Ελληνικής, για καθεμία από τις παρακάτω λέξεις του αρχαίου διδαγμένου κειμένου:***στρατειῶν, διατετέλεκα, ποιούμενος, κινδυνεύειν, ὄψεως***.

**3.** Να γράψετε μία **σύνθετη λέξη** της Νέας Ελληνικής, με **πρώτο συνθετικό** καθεμία από τις παρακάτω λέξεις του αρχαίου διδαγμένου κειμένου: ***χρόνον, πρώτων, κοινόν, ἄξιον, μικρόν****.*

**4.** Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***λιποθυμία, χρέος, τηλεσκόπιο, επόπτης,*** ***προγονικός***.

**5.** Για καθεμία από τις παρακάτω λέξεις του αρχαίου διδαγμένου κειμένου, να γράψετε ένα **ομόρριζο επίθετο** της Νέας Ελληνικής, απλό ή σύνθετο: ***ἀπελείφθην***, ***βλάπτει***, ***ὠφελεῖσθε***,***φιλεῖν***, ***εἰργασμένοι***.

**6.** Να συμπληρώσετε τις παρακάτω περιόδους λόγου της Νέας Ελληνικής με **ομόρριζα** (απλά ή σύνθετα) του απαρεμφάτου ***σκοπεῖν***, ώστε να ολοκληρωθεί ορθά το νόημά τους:

* *Πρώτα να ………………………… και μετά να μιλάς!*
* *Καθόταν σε μια γωνιά …………………… και δεν μιλούσε.*
* *Στον πόλεμο υπηρέτησε ως ελεύθερος ……………………..*
* *Η ……………………. είναι ολυμπιακό άθλημα.*
* *…………………… να εγκατασταθώ στην Αγγλία μόνιμα.*

**ΠΑΡΑΛΛΗΛΑ ΚΕΙΜΕΝΑ**

**Ε.Π. Παπανούτσος, *Πρακτική Φιλοσοφία*, σ. 206**

Στο πρώτο μέρος της *Πρακτικής Φιλοσοφίας* περιλαμβάνεται μια σειρά μαθημάτων του Ε.Π. Παπανούτσου πάνω στα βασικά θέματα του ανθρώπινου βίου, όπως ο γάμος και η τεκνογονία, το επάγγελμα, η φιλία, ο έρωτας, ο θάνατος. Στο δεύτερο μέρος περιλαμβάνονται επιφυλλίδες του στην εφημερίδα «*Το Βήμα*», που αναφέρονται, άμεσα η έμμεσα, στα κύρια θέματα του πρώτου μέρους και χρησιμεύουν ως διευκρινίσεις ή προεκτάσεις τους.

*Το φόρεμα (ανθρώπινη επινόηση και φροντίδα) ως προστασία και στολισμός αποτελειώνει και επισφραγίζει το «πρόσωπό» μας, το συμπληρώνει και το παρουσιάζει. Το πώς ντύνομε το σώμα μας (από την κεφαλή έως τα πόδια), με τι υλικά και με ποιο τρόπο, δεν είναι καθόλου ασήμαντο ή τυχαίο γεγονός για την υπόστασή μας, τη «δημόσια» και την «ιδιωτική». Αποτελεί μέρος του εαυτού μας, την προβολή του προς τα έξω, και εκφράζει την προσωπική μας υφή: το πώς θέλουμε να μας βλέπουν οι άλλοι και τα δικά μας μάτια. Γδύνετε έναν άνθρωπο (στο ιατρείο, στο στρατόπεδο, στη φυλακή) και χάνει αμέσως την αυτοπεποίθηση, τη δύναμη, το γόητρό του. Έχει την εντύπωση ότι του αφαιρέσατε και κρατάτε στα χέρια σας όχι απλώς το περίβλημα, αλλά ένα μεγάλο μέρος από τη ουσία του. Ότι τον ακρωτηριάσατε. Φαντάζεστε ότι μπορεί να επιβληθεί, να έχει συνείδηση του εαυτού του «πλήρη», να ασκήσει την εξουσία ή την αποστολή του ένας αξιωματικός χωρίς στολή, ένας παπάς, δίχως ράσο, ένας δικαστής ντυμένος όπως ο κατηγορούμενος;...*

Από το σχολικό βιβλίο της Νεοελληνικής Γλώσσας Α΄ ΓΕ.Λ.

**Αφού διαβάσετε με προσοχή και τα δύο κείμενα (πρωτότυπο και μεταφρασμένο) που σας έχουν δοθεί, να συγκρίνετε τις θέσεις που διατυπώνονται σε αυτά για την εξωτερική εμφάνιση και τη σημασία της στη ζωή των ανθρώπων.**

**Μονάδες 10**

**ΠΡΟΣΘΕΤΑ ΠΑΡΑΛΛΗΛΑ ΚΕΙΜΕΝΑ**

1. **Θουκυδίδης, *Ἱστορίαι* §§2.42.2-4**

Πρόκειται για απόσπασμα του Επιταφίου που εκφώνησε ο Περικλής το 431 π.Χ. για τους νεκρούς του πρώτου έτους του Πελοποννησιακού πολέμου.

*Νομίζω πως ο θάνατός τους και φανέρωσε και απαθανάτισε την ανδρεία τους. Αν σε άλλα φανερωθεί κανείς κάπως κατώτερος, όμως πεθαίνοντας για την πατρίδα αποκτά το δικαίωμα να κρίνεται μόνο για την παλικαριά του. Όλοι μαζί, στην κοινή τους προσπάθεια, ωφέλησαν περισσότερο απ᾽ ό,τι ίσως έβλαψε ο καθένας χωριστά στην ατομική του ζωή. Από τους γενναίους αυτούς κανείς, αν ήταν πλούσιος, δεν εδείλιασε για να σωθεί και να εξακολουθήσει να χαίρεται τον πλούτο του, κανείς, αν ήταν φτωχός, δεν προσπάθησε ν᾽ αποφύγει την συμφορά για να έχει την ελπίδα μιας καλύτερης ζωής. Λογαριάζοντας πως ανώτερο απ᾽ όλα είναι να τιμωρήσουν τον εχθρό και πως απ᾽ όλους τους κινδύνους αυτός τον οποίο αντίκριζαν ήταν ο ενδοξότερος, τον αντιμετώπισαν για να εκδικηθούν τους πολεμίους. Μη ξέροντας αν θα επιτύχουν, βασίστηκαν στην ελπίδα, στην μάχη, όμως, απάνω δεν στηρίχθηκαν παρά στον εαυτό τους, για να πολεμήσουν. Προτίμησαν ν᾽ αντισταθούν και να πεθάνουν παρά να δειλιάσουν και να ζήσουν κι απόφυγαν έτσι την ντροπή της καταλαλιάς, θυσιάζοντας την ζωή τους για το έργο που είχαν αναλάβει. Η στιγμή που τους βρήκε το χτύπημα της μοίρας δεν ήταν γι᾽ αυτούς στιγμή φόβου, αλλά δόξας.*

Μτφρ. Άγγ. Βλάχος

1. **Λυσίας, *Ὑπὲρ Μαντιθέου* §§16-17**

*Όχι πολλές ημέρες αργότερα μετά τα γεγονότα αυτά, όταν είχαν καταληφθεί στην Κόρινθο οχυρές θέσεις, ώστε να μην μπορούν να περάσουν οι εχθροί, αποφάσισαν οι επικεφαλής να αποσπάσουν κάποια τμήματα που θα έσπευδαν να βοηθήσουν, επειδή ο Αγησίλαος είχε εισβάλει στη Βοιωτία. Τότε, ενώ όλους τους είχε καταλάβει πανικός (με το δίκιο τους, μέλη της βουλής — γιατί ήταν τρομερό να έχουν σωθεί μόλις και μετά βίας πριν από λίγο και να αντιμετωπίσουν άλλο κίνδυνο), εγώ παρουσιάστηκα στον ταξίαρχο και του ζήτησα να στείλει χωρίς κλήρωση το δικό μας τμήμα. Συνεπώς, αν κάποιοι από σας εξοργίζονται με αυτούς που θέλουν να διαχειρίζονται τις τύχες της πόλης, δραπετεύουν όμως από τους αγώνες, δεν θα είχαν δικαίως αυτή τη γνώμη για το πρόσωπό μου. Γιατί όχι μόνο εκτελούσα με ζήλο τις διαταγές, αλλά τολμούσα και να αντιμετωπίζω τους κινδύνους. Και αυτά τα έκανα όχι επειδή πίστευα ότι δεν είναι τρομερό να πολεμάει κανείς με τους Λακεδαιμόνιους, αλλά για να έχετε εσείς, με βάση αυτά, θετικότερη γνώμη για μένα, αν κάποτε με ενέπλεκαν αδίκως σε δικαστικό αγώνα, και για να βρω το δίκιο μου. Ανεβείτε, παρακαλώ, στο βήμα οι μάρτυρες γι᾽ αυτά.*

Μτφρ. Επιστημονική Ομάδα

1. **Ἀριστοτέλης, *Ῥητορικὴ* 1417a 16-26**

Στο κείμενο που ακολουθεί ο Αριστοτέλης πραγματεύεται το ζήτημα της ηθοποιίας, της ικανότητας του λόγου να δείχνει συγκεκριμένη, αυτή δηλαδή που επιδιώκει ο ρήτορας, μορφή συμπεριφοράς. Για να το πετύχει αυτό ο ρήτορας είναι απαραίτητο να προσέξει δύο ζητήματα, τα κίνητρα και τα γνωρίσματα.

*Η διήγηση πρέπει να αποδίδει χαρακτήρες. Αυτό θα γίνει, αν ξέρουμε τί είναι αυτό που κάνει τον χαρακτήρα. Ένα είναι το να δηλώνει την επιλογή και προτίμηση του ατόμου: η ποιότητα του χαρακτήρα προσδιορίζεται από την ποιότητα της επιλογής και προτίμησης, ενώ η ποιότητα της επιλογής και προτίμησης προσδιορίζεται από τον τελικό στόχο· (...) Ένας άλλος τρόπος για να δοθεί τέτοιο χρώμα είναι οι περιγραφές των τρόπων με τους οποίους εκδηλώνονται τα ιδιαίτερα γνωρίσματα του κάθε επιμέρους χαρακτήρα, π.χ. «ενώ μιλούσε, βάδιζε», κάτι που δείχνει βέβαια χαρακτήρα αλαζονικό και χυδαίο. Επίσης: τα λόγια του ρήτορα να μη δίνουν την εντύπωση ότι ξεκινούν από την ψυχρή λογική, όπως συμβαίνει στους σημερινούς ρήτορες, αλλά από τις προσωπικές επιλογές και προτιμήσεις του ρήτορα: «Εγώ αυτό ήθελα· γιατί αυτή ήταν η προσωπική μου επιλογή· μπορεί, βέβαια, να μην κέρδισα τίποτε, και έτσι όμως ήταν καλύτερα»: το ένα δείχνει φρόνηση, το άλλο αρετή·*

Μτφρ. Δ. Λυπουρλής

**8η ΔΙΔΑΚΤΙΚΗ ΕΝΟΤΗΤΑ §§ 20-21**

**ΕΠΙΛΟΓΟΣ §§20-21**

**ΚΕΙΜΕΝΟ**

|  |  |  |
| --- | --- | --- |
| **Ο σκοπός της πρώτης**  **αγόρευσης του**  **Μαντιθέου και το**  **κίνητρο ενασχόλησής**  **του με τα κοινά.**  **Πρώτο κίνητρο.**  **Δεύτερο κίνητρο.**  **Συμπέρασμα.** | **20.** ῎Η­δη δέ τι­νων ᾐ­σθό­μην, ὦ βου­λή,  καὶ δι­ὰ ταῦ­τα ἀ­χθο­μέ­νων μοι,  ὅ­τι νε­ώ­τε­ρος ὢν  ἐ­πε­χεί­ρη­σα λέ­γειν ἐν τῷ δή­μῳ.  ἐ­γὼ δὲ τὸ μὲν πρῶ­τον ἠ­να­γκά­σθην  ὑ­πὲρ τῶν ἐ­μαυ­τοῦ πρα­γμά­των δη­μη­γο­ρῆ­σαι,  ἔ­πει­τα μέ­ντοι καὶ ἐ­μαυ­τῷ δο­κῶ  φι­λο­τι­μό­τε­ρον δι­α­τε­θῆ­ναι  τοῦ δέ­ο­ντος,  ἅ­μα μὲν τῶν προ­γό­νων ἐν­θυ­μούμε­νος,  ὅ­τι οὐ­δὲν πέ­παυ­νται  τὰ τῆς πό­λε­ως πράτ­το­ντες,  **21.** ἅ­μα δὲ ὑ­μᾶς ὁ­ρῶν  (τὰ γὰρ ἀ­λη­θῆ χρὴ λέ­γειν)  τοὺς τοι­ού­τους μό­νους <τι­νός> ἀ­ξί­ους νο­μί­ζο­ντας  εἶ­ναι,    ὥ­στε ὁ­ρῶν ὑ­μᾶς ταύ­την τὴν γνώ­μην ἔ­χο­ντας  τίς οὐκ ἂν ἐ­παρ­θεί­η  πράτ­τειν καὶ λέ­γειν ὑ­πὲρ τῆς πό­λε­ως;  ἔ­τι δὲ τί ἂν τοῖς τοι­ού­τοις ἄ­χθοι­σθε;  οὐ γὰρ ἕ­τε­ροι πε­ρὶ αὐ­τῶν κρι­ταί εἰ­σιν,  ἀλ­λ᾿ ὑ­μεῖς. | **20.** Κα­τά­λα­βα ό­μως τώ­ρα, κύ­ρι­οι βου­λευ­τές, ό­τι κά­ποι­οι  δυ­σα­ρε­στού­νται (δυσανασχετούν) με ε­μέ­να και ε­ξαι­τί­ας αυ­τών,  ε­πει­δή δη­λα­δή ό­ταν ή­μουν πι­ο νέ­ος  ε­πι­χεί­ρη­σα να α­γο­ρεύσω ε­νώ­πι­ον της εκ­κ­λη­σί­ας του δή­μου.  Ε­γώ πρώ­τα μεν α­να­γκά­στη­κα  να α­γο­ρεύ­σω δη­μό­σι­α γι­α υ­πε­ρά­σπι­ση των προ­-  σω­πι­κών μου υ­πο­θέσε­ων,  έ­πει­τα ό­μως και ε­γώ ο ί­δι­ος κρί­νω  ό­τι ε­πέ­δει­ξα με­γα­λύ­τε­ρη φι­λο­δο­ξί­α  α­πό ό­σο έπρε­πε,  α­πό τη μι­α ε­πει­δή αναλογι­ζό­μουν  ό­τι οι πρό­γο­νοί (μας)  κα­θό­λου δεν εί­χαν στα­μα­τή­σει  να α­σχο­λού­νται με τα πο­λι­τι­κά,  **21.** α­πό την άλ­λη ε­πει­δή έ­βλε­πα ε­σάς  (γι­α­τί πρέ­πει να λέ­ω την α­λή­θει­α)  να νο­μί­ζε­τε ό­τι μό­νο αυ­τού του εί­δους οι άν­θρω­ποι (δηλ. αυτοί που α­σχολού­νται με τα πο­λι­τι­κά) έ­χουν κά­ποι­α α­ξί­α (εί­ναι ά­ξι­οι γι­α κά­τι),  ώ­στε βλέ­ποντας ε­σάς να έ­χε­τε αυ­τήν την ά­πο­ψη  ποι­ος δεν θα μπο­ρού­σε να πα­ρα­κι­νη­θεί  να πράτ­τει και να α­γο­ρεύ­ει υ­πέρ της πό­λης,;  Ε­πι­πλέ­ον γι­α­τί να ε­νο­χλείσ­τε με αυ­τού του εί­δους τους αν­θρώ­πους (δηλ. με αυτούς που  έχουν υπερβάλλοντα ζήλο για τα δη­μό­σι­α);  Δεν είναι άλ­λοι κριτές γι᾿ αυ­τούς,  αλ­λά ε­σείς. |

**ΓΛΩΣΣΙΚΑ ΣΧΟΛΙΑ**

**§ 20**

**1) ᾐ­σθό­μην:** α´ ε­νι­κό πρό­σω­πο ο­ρι­στι­κής α­ο­ρί­στου του ρή­μα­τος αἰ­σθά­νο­μαι.

**αἰ­σθά­νο­μαι+γε­νι­κή+κα­τη­γο­ρη­μα­τι­κή με­το­χή:** α­ντι­λαμ­βά­νο­μαι, κα­τα­λα­βαί­νω, μα­θαί­νω ό­τι...

**2) ἄ­χθο­μαι (<** ἄ­χθος:βά­ρος, φορ­τί­ο, πρβλ. **«**ἄ­χθος ἀ­ρού­ρης»)**:** έ­χω βά­ρος, ε­νο­χλού­μαι, δυ­σα­να­σχε­τώ, δυ­σα­ρε­στού­μαι.

συ­νώ­νυ­μα**:** ἀ­γα­να­κτῶ, ἀ­νι­ῶ­μαι, θλί­βο­μαι, λυ­ποῦ­μαι.

α­ντώ­νυ­μα: ἥ­δο­μαι, τέρ­πο­μαι, χαί­ρω.

**3) δη­μη­γο­ρῆ­σαι:** α­πα­ρέμ­φα­το α­ο­ρί­στου α´ του ρή­μα­τος δη­μη­γο­ρέ­ω-ῶ (<δῆ­μος+ἀ­γο­ρεύ­ω):μι­λώ στην εκ­κ­λη­σί­α του δή­μου, μι­λώ στη συ­νέ­λευ­ση του λα­ού.

**4) μέντοι:** (αντιθετικός σύνδεσμος) όμως.

**5) φιλοτιμότερον:** συγκριτικός βαθμός του **επιρρήματος** «φιλοτίμως» (πρβλ § 18): με φιλοτιμία ή με φιλοδοξία.

φιλοτίμως-φιλοτιμότερον-φιλοτιμότατα

**6) διατεθῆναι:** απαρέμφατο παθητικού αορίστου α´ (διετέθην) του ρήματος διατίθεμαι.

**7) τοῦ δέοντος:** γενική ενικού ουδετέρου γένους, της μετοχής ενεστώτα του ρήματος δεῖ: πρέπει.

**διατίθεμαι φιλοτιμότερον τοῦ δέοντος:** επιδεικνύω μεγαλύτερη φιλοδοξία απ' ό,τι πρέπει.

**8) ἐνθυμέομαι-οῦμαι+γενική** (< ἐν+θυμός)**:** σκέφτομαι, αναλογίζομαι, λαμβάνω υπόψη κάτι ή κάποιον.

**9) παύομαι+κατηγορηματική μετοχή:** σταματώ (να κάνω) κάτι, απαλλάσσομαι από κάτι.

**10) πράττω τά τῆς πόλεως:** ασχολούμαι με τις υποθέσεις της πόλεως, με τα πολιτικά, αναμειγνύομαι στην πολιτική.

**§ 21**

**1) ἐ­παρ­θεί­η:** γ´ ε­νι­κό πρό­σω­πο ευ­κτι­κής α­ο­ρί­στου α´ (ἐ­πήρ­θην) του ρή­μα­τος ἐ­παί­ρο­μαι (< ἐ­πί+αἴ­ρο­μαι).

**ἐπαίρομαι:** α) περηφανεύομαι για κάτι, δείχνω έπαρση/αλαζονεία.

β) παρακινούμαι να κάνω κάτι, ενθαρρύνομαι.

**2) τί:** αιτιατική ενικού, ουδετέρου γένους της **ερωτηματικής** αντωνυμίας τίς, τί (:ποιος)˙ (εδώ) **τί** : γιατί; για ποιό λόγο;

**ΕΤΥΜΟΛΟΓΙΚΑ - ΛΕΞΙΛΟΓΙΚΑ ΣΧΟΛΙΑ**

**§ 20**

* **ᾐσθόμην < αἰσθάνομαι**

**ο­μόρ­ρι­ζα:** αι­σθά­νο­μαι, αί­σθη­ση, αί­σθη­μα, αι­σθη­τός, αι­σθη­τι­κός, αι­σθη­μα­τι­κός, αι­σθημα­τί­ας, αι­σθη­σι­α­κός, αι­σθα­ντι­κός, αι­σθη­σι­α­σμός, αι­σθη­τή­ρι­ο(ς), αι­σθη­τι­κή, αι­σθη­σι­ο­κρα­τί­α, αι­σθη­το­ποι­ώ (:κά­νω κά­τι σα­φές), ευ­αί­σθη­τος, ευ­αι­σθησί­α, α­ναί­σθη­τος, α­ναι­σθη­σί­α, α­ναι­σθη­τι­κό, κα­λαι­σθη­σί­α, κα­λαί­σθη­τος, α­κα­λαί­σθη­τος, α­ντι­αι­σθη­τι­κός, δι­αι­σθά­νο­μαι, δι­αί­σθη­ση, δι­αι­σθη­τι­κός, συ­ναι­σθά­νο­μαι, συ­ναί­σθη­ση, συ­ναί­σθη­μα, συ­ναι­σθη­μα­τι­κός, α­συ­ναί­σθη­τος, α­νε­παί­σθη­τος, προ­αι­σθά­νο­μαι, προ­αί­σθη­ση, προ­αί­σθη­μα, πα­ραί­σθη­ση, ψευ­δαί­σθη­ση.

* **ἀ­χθο­μέ­νων < ἄ­χθο­μαι < ἄ­χθος**

**ο­μόρ­ρι­ζα:** ά­χθος, α­χθο­φό­ρος, ε­πα­χθής, ε­πα­χθώς, σει­σά­χθει­α (: νο­μο­θε­τι­κό μέ­τρο του Σό­λω­να που προ­έ­βλε­πε την κα­τάρ­γη­ση των χρε­ών).

**συ­νώ­νυ­μα:** ἀ­γα­να­κτῶ, ἀ­νι­ῶ­μαι, θλί­βο­μαι, λυ­ποῦ­μαι.

**α­ντώ­νυ­μα:** ἥ­δο­μαι, τέρ­πο­μαι, χαί­ρω.

* **διατεθῆναι < δια-τίθεμαι**

**ο­μόρ­ρι­ζα:** θέ­τω, θέ­ση, θέ­μα, θε­τός, θε­τι­κός θή­κη, α­ντι­τί­θε­μαι, α­ντί­θε­ση, α­ντι­θε­τι­κός, έν­θε­το(ς), εκ­θέ­τω, έκ­θε­ση, έκ­θε­μα, έκ­θε­τος, συν­θέ­τω, συ­ντί­θε­μαι, σύν­θε­ση, σύν­θε­τος, συν­θε­τι­κός, προ­σθέ­τω, προ­στί­θε­μαι, πρό­σθε­ση, προ­σθε­τι­κός, πρό­σθε­τος, προ­τί­θε­μαι, πρό­θε­ση, α­να­θέ­τω, α­νά­θε­ση, α­νά­θε­μα, α­να­θε­μα­τί­ζω, ανά­θη­μα (: α­φι­έ­ρω­μα σε ά­γι­ο ή να­ό), κα­τα­θέ­τω, κα­τά­θε­ση, δι­α­τί­θε­μαι, δι­άθε­ση, δι­α­θέ­σι­μος, δι­α­τε­θει­μέ­νος, με­τα­θέ­τω, με­τα­τί­θε­μαι, με­τά­θε­ση, παρα­θέτω, πα­ρά­θε­ση, πα­ρά­θε­μα, δι­α­θέ­τω, δι­ά­θε­ση, δι­α­θέ­σι­μος, δι­α­θε­σι­μό­τη­τα, απο­θέ­τω, υ­πο­θέ­τω, υ­πό­θε­ση, υ­πο­θε­τι­κός, υ­πε­θε­μα­τί­ζω, ε­πι­θέ­τω, ε­πί­θε­μα, ε­πί­θε­ση, ε­πι­θε­τι­κός, ε­πί­θε­το, υ­πο­θη­κεύ­ω, υ­πο­θή­κη, α­πο­θή­κη, α­πο­θη­κά­ρι­ος, θε­σμός, θε­σμο­θέ­τη­ση, θε­σμο­θε­τώ, θε­μέ­λι­ο(ς), θε­με­λι­ώ­νω, θε­με­λί­ω­ση, θε­με­λι­ω­τής, θε­με­λι­ώ­δης, θε­μα­το­φύ­λα­κας (:αυ­τός που δι­α­φυ­λάσ­σει τις ι­ε­ρές πα­ρα­δό­σεις), πα­ρα­κα­τα­θή­κη, θέ­μις, θε­μι­τός, α­θέ­μι­τος, νου­θε­τώ, νου­θε­σί­α, νο­μο­θε­τώ, νο­μο­θε­σί­α, νο­μο­θέ­της, ευ­δι­ά­θε­τος, α­δι­ά­θε­τος, ε­γκά­θε­τος, α­θε­τώ, α­θέ­τη­ση, τα­ξι­θέ­της/-τρι­α, θη­σαυ­ρός.

* **πέπαυνται < παύομαι**

**ο­μόρ­ρι­ζα:** παύ­ω, παύ­ση, παύ­λα, παυ­στή­ρι­ος, παυ­σί­πο­νο(ς), παυ­σί­λυ­πος, α­να­παύ­ω, α­νά­παυ­ση, α­να­παυ­τι­κός/-α, α­νά­παυ­λα, α­να­παυ­τή­ρι­ο(ς), κα­τά­παυ­ση, α­κα­τά­παυ­στος/-α.

**συ­νώ­νυ­μα:** πε­ραί­νω.

**α­ντώ­νυ­μο:** ἄρ­χο­μαι (: αρ­χί­ζω).

**§ 21**

* **ἀ­λη­θῆ < ἀ­λη­θής < ἀ στε­ρη­τι­κό+λή­θη.**

**ο­μόρ­ρι­ζα:** α­λη­θής, α­λή­θει­α, α­λη­θεύ­ω, α­λη­θι­νός, φι­λα­λή­θης, φι­λα­λή­θει­α, ε­πα­λη­θεύ­ω, ε­πα­λή­θευ­ση, λή­θη, λη­σμο­νώ, λη­σμο­σύ­νη, λη­σμο­νι­ά, λή­θαρ­γος, ε­πι­λή­σμων.

* **ἐ­παρ­θεί­η < ἐπ+αί­ρο­μαι**

**ο­μόρ­ρι­ζα:** αί­ρω, άρ­ση, αρ­σι­βα­ρί­στας, αι­ώ­ρα, αι­ω­ρού­μαι, άρ­δην (: ε­ντε­λώς, ρι­ζι­κά), ε­παί­ρο­μαι (: καυ­χι­έ­μαι), έ­παρ­ση, ε­πηρ­μέ­νος (: φα­ντα­σμέ­νος), ε­ξαί­ρω, έ­ξαρ­ση, α­ντάρ­της, α­νταρ­σί­α, α­ντάρ­τι­κο, με­τω­ρί­της, με­τέ­ω­ρος, με­τε­ω­ρο­λό­γος, με­τε­ω­ρο­λο­γι­κός, με­τε­ω­ρό­λι­θος, με­τε­ω­ρι­σμός (: α­νύ­ψω­ση και πα­ρα­μο­νή στον α­έ­ρα σε με­τέ­ω­ρη κα­τά­στα­ση), με­τε­ω­ρί­ζω/-ο­μαι (: αι­ω­ρού­μαι), παίρ­νω (< μεσ­ν. ἐ­παίρ­νω < αρ­χ. ἐπ-αί­ρω), πάρ­σι­μο.

**συ­νώ­νυ­μα:** κο­μπά­ζω, μέ­γα φρο­νῶ.

**α­ντώ­νυ­μο:** τα­πει­νοῦ­μαι.

* **κριταί**

**ο­μόρ­ρι­ζα:** κρί­νω, κρί­ση, κρι­τής, κρι­τή­ρι­ο, κρι­τι­κή, κρι­τι­κός, κρί­μα, κρι­μα­τί­ζω, ε­γκρί­νω, έ­γκρι­ση, έ­γκρι­τος, ε­γκε­κρι­μέ­νος, ε­γκρι­τι­κός, συ­γκρί­νω, σύ­γκρι­ση, συ­γκρι­τι­κός, προ­κρί­νω, πρό­κρι­ση, πρό­κρι­μα, προ­κρι­μα­τι­κός, α­να­κρί­νω, α­νάκρι­ση, α­να­κρι­τι­κός, κα­τα­κρί­νω, κα­τά­κρι­ση, κα­τα­κρι­τέ­ος, δι­α­κρί­νω, δι­ά­κρι­ση, δι­α­κε­κρι­μέ­νος, δι­α­κρι­τι­κός, δι­α­κριτι­κό­τη­τα, δι­α­κρι­τός, α­πο­κρί­νο­μαι, α­πό­κρι­ση, υ­πο­κρί­νο­μαι, υ­πο­κρι­σί­α, υπ­ο­κρι­τής, ε­πι­κρί­νω, ε­πί­κρι­ση, ε­πι­κρι­τι­κός.

ΕΡΜΗΝΕΥΤΙΚΑ ΣΧΟΛΙΑ

Στις §§ 20-21 τυπικά βρισκόμαστε στον ***επίλογο του λόγου*** όπου εκτίθενται:

**α)** ο **σκοπός της πρώτης δημηγορίας** του Μαντιθέου

**β)** το **κίνητρο ενασχόλησης του με τα κοινά** για να αντικρούσει μια ακόμα πιθανή κατηγορία σε βάρος του

* **Για την αγόρευση του μπροστά στο λαό σε μικρή ηλικία ο ρήτορας δίνει δυο εξηγήσεις:**

α) *ἐγώ τό μέν πρῶτον ἠναγκάσθην ὑπέρ τῶν ἐμαυτοῦ πραγμάτων δημηγορῆσαι*

Το ἠναγκάσθην δείχνει ότι η πρώτη αγόρευση ήταν αποτέλεσμα ανάγκης. Προφανώς εδημηγόρησε για να διασώσει την πατρική του περιουσία από τον κίνδυνο δήμευσης, ίσως επειδή η νομοθεσία μετά την αποκατάσταση της δημοκρατίας έθιγε κάποια ιδιοκτησιακά του δικαιώματα (βλ. § 10 διά τάς συμφοράς τοῦ πατρός).

β) *καί ἐμαυτῷ δοκῶ φιλοτιμότερον διατεθῆναι τοῦ δέοντος*

Επειδή αντιλαμβάνεται πως αυτή η ειλικρινής παραδοχή της υπέρμετρης φιλοδοξίας προκάλεσε άσχημη εντύπωση γνωστοποιεί ποια κίνητρα προκάλεσαν αυτή την πρώιμη συμμετοχή του στα κοινά.

* **Τα πραγματικά κίνητρα της στάσης του φαίνονται μέσα από τις δύο αιτιολογικές μετο­χές και τα συμπληρώματα τους;**

*α) ἅμα μέν ἐνθυμούμενος ὅτι οὐδέν πέπαυνται οἱ πρόγονοι τά τῆς πόλεως πράττοντες:* η προγονική παράδοση απαιτούσε την ενασχόληση του με τα κοινά.

β) *ἅμα δέ καί ὑμᾶς ὁρῶν τούς τοιούτους μόνους <τινός> ἀξίους νομίζοντας εἶναι:* κυρίως αυτό που κέντρισε τη φιλοδοξία του ήταν η άποψη της πολιτείας ότι μόνο όσοι ασχολούνται με τα κοινά θεωρούνται άξιοι πολίτες.

* ***«ὅτι νεώτερος ..*. *ἐνθυμούμενος»****:* Αν και την εποχή που αγόρευσε ο Μαντίθεος είχαν εξαλειφθεί οι περιορισμοί σε βάρος των νέων στις συνελεύσεις της εκκλησίας του δήμου, υπήρχε η αντίληψη (διαδεδομένη και σήμερα και όχι αδικαιολόγητη) πως οι πρεσβύτεροι επιβάλλεται να έχουν τον πρώτο λόγο εξαιτίας της πείρας τους. Οι νεότεροι επομένως δεν τολμούσαν εύκολα να πάρουν το λόγο όχι μόνο στις συνελεύσεις του δήμου αλλά ούτε και στις συζητήσεις που γίνονταν στην αγορά, σε συμπόσια και άλλες περιστάσεις. Ο Μαντίθεος προσπαθώντας να δικαιολογήσει την παλαιότερη αγόρευση του επιδιώκει να εξαλείψει κάθε σκιά δυσαρέσκειας που ενδέχεται να προκάλεσε η μέχρι τώρα συμπεριφορά του και να φανεί αρεστός σε όσο το δυνατόν περισσότερους. Απολογείται σαν να έκανε κατάχρηση δικαιώματος. Γι’ αυτό και στη συνέχεια παραδέχεται ότι οι φιλοδοξίες του ήταν ενδεχομένως υπερβολικές *(«καί ἐμαυτῷ δοκῶ φιλοτιμότερον διατεθῆναι τοῦ δέοντος»)* αλλά ταυτόχρονα με έντεχνο τρόπο επαινεί τους γηραιότερους που προτρέπουν τους νέους να ασχολούνται με την πόλη *(«λέγειν καί πράττειν ὑπέρ τῆς πόλεως»).* Εξάλλου υποστηρίζει ότι τότε αναγκάστηκε να αγορεύσει για να υπερασπίσει τα συμφέροντα του.
* ***«ὅτι οὐδέν πέπαυνται... νομίζοντες εἶναι»****:* Η Αθηναϊκή πολιτεία στηριζόταν στο ενδιαφέρον των πολιτών για τη διοίκηση της πόλης και τη συμμετοχή τους σε αυτή. Η ενασχόληση όλων των πολιτών με τα κοινά ενθαρρυνόταν με κάθε μέσο ενώ η αδιαφορία για τις κρατικές υποθέσεις αντιμετωπιζόταν με περιφρόνηση και σκωπτικά σχόλια. Ο Περικλής στον «Επιτάφιο» αναφέρει ότι οι Αθηναίοι *«τόν μηδέν τῶνδε μετέχοντα οὐκ ἀπράγμονα, ἀλλ' ἀχρεῖον νομίζομεν»* (:αυτόν που δε μετέχει στη διοίκηση της πάλης δεν τον θεωρούμε φιλήσυχο αλλά άχρηστο, Θουκ. Β, 40) δείχνοντας χαρακτηριστικά τις σχετικές αντιλήψεις των Αθηναίων που εκτιμούσαν μόνο όσους συμπεριφέρονταν σωστά προς την πόλη. Σε παλαιότερη εποχή ο Σόλωνας είχε θεσπίσει νόμο που κήρυσσε άτιμους (δηλαδή τους στερούσε τα πολιτικά δικαιώματα) όσους έμεναν ουδέτεροι και αδιάφοροι σε περίπτωση στάσεως (πολιτικής αναταραχής). Τον 4° αιώνα μάλιστα έφτασαν στο σημείο να θεσπίσουν αμοιβή για τη συμμετοχή στις συνεδριάσεις της εκκλησίας του δήμου για να εξασφαλίσουν την παρουσία των πολιτών σε αυτές, κάτι όμως που κατηγόρησε έντονα και δικαίως ο Αριστοφάνης καθώς υποστήριζε ότι το ενδιαφέρον για τις υποθέσεις της πατρίδας δεν είναι δυνατό να στηρίζεται σε οικονομικά κίνητρα.
* ***«ὑμᾶς ὁρῶν*... *εἶναι»****:* Ο ρήτορας με την παρενθεντική πρόταση επαινεί τους βουλευτές επειδή πράγματι θεωρούν άξιους πολίτες μόνον όσους ασχολούνται με τις υποθέσεις της πολιτείας.
* ***«ὥστε ὁρῶν ὑμᾶς ... τίς οὐκ ἄν ἐπαρθείη ... πόλεως»*** *:* Ο Μαντίθεος δικαιολογεί τεχνηέντως τη φιλοδοξία του αποδίδοντας την σε κάθε Αθηναίο πολίτη και μάλιστα θεωρώντας ως υπαίτιους αυτής της γενίκευσης τους Βουλευτές
* ***«ἔτι δέ... ἀλλ' ὑμεῖς»****:* Ο Μαντίθεος εγκωμιάζει το θεσμό της δοκιμασίας λέγοντας πως τελικά οι βουλευτές δεν έχουν τίποτα να φοβηθούν από κανένα άρχοντα, αφού τελικά θα κριθεί και αυτός απο τους ίδιους όπως όλοι χωρίς καμιά διάκριση. Κλείνοντας το λόγο του συγκεντρώνει την προσοχή του ακροατηρίου με μια ρητορική ερώτηση που παρουσιάζει πόσο αντιφατικό θα ήταν να απορρίψουν αυτόν που ακολουθούσε πάντα το παράδειγμα τους ή να φοβούνται τη στιγμή που είναι μόνοι και απόλυτοι κριτές των πράξεών του.

***Γενικά***

Ο Μαντίθεος στο τέλος του λόγου ξεφεύγει κάπως από τα καθιερωμένα καθώς δεν υπενθυμίζει στους ακροατές του όσα είπε προηγουμένως. Κάτι τέτοιο θα ήταν ανώφελο και κουραστικό για τους ακροατές στη συγκεκριμένη περίπτωση καθώς ο λόγος είναι σύντομος και ενισχύθηκε με αρκετές μαρτυρίες που στηρίζουν τα λεγόμενα του. Έτσι ο Λυσίας έχοντας ως αφορμή τις εξηγήσεις του Μαντιθέου για την αγόρευση του ενώπιον της εκκλησίας του δήμου σε νεαρή ηλικία βρίσκει ευκαιρία να προδιαθέσει τους βουλευ­τές θετικά τονίζοντας το ενδιαφέρον του για την πόλη και την προσήλωση του ίδιου και της οικογενείας του στην αντίληψη ότι ο σωστός Αθηναίος ενδιαφέρεται για την πατρίδα του και συμμετέχει στη διοίκησή της. Το ενδιαφέρον αυτό δεν είναι παρά έκφραση πατριωτισμού καθώς εκφράζεται με λόγια και έργα για το καλό της πόλης («λέγειν καί πράττειν»). Η θετική εντύπωση που θέλει ο ρήτορας να αφήσει ο πελάτης του επιτείνεται στη συνέχεια από το εγκώμιο του θεσμού της δοκιμασίας των βουλευτών που υπογραμμίζει την πίστη του στο δημοκρατικό πολίτευμα.

###### ΣΧΗΜΑΤΑ ΛΟΓΟΥ

• **ρητορικές ερωτήσεις**

***τίς οὐκ ἄν ἐπαρθείη***;: *ισοδυναμεί με έντονη κατάφαση (= πάντες ἄν ἐπαρθείησαν*) και παρουσιάζει όλους να διακατέχονται από φιλοδοξία για δημόσια προσφορά. Πρώ­τη ρη­το­ρι­κή ε­ρώ­τη­ση που ι­σο­δυ­να­μεί με έ­ντο­νη κα­τά­φα­ση. Τα πρό­τυ­πα των προ­γό­νων και των βου­λευ­τών εί­ναι τό­σο ι­σχυ­ρά, που τε­λι­κά εί­ναι α­να­πό­φευ­κτο να πα­ρα­κι­νεί­ται κα­νείς να συμ­με­τέ­χει στα κοι­νά. Η ε­ρώ­τη­ση αυ­τή συ­ντεί­νει α­κό­μη πε­ρισ­σό­τε­ρο στη δέ­σμευ­ση των βου­λευ­τών και προ­κα­λεί την εύ­νοι­ά τους. Ο ο­μι­λη­τής κά­νει τη νε­α­νι­κή του συ­μπε­ρι­φο­ρά να φαί­νε­ται σχε­δόν ε­πι­βε­βλη­μέ­νη α­πό τα πρό­τυ­πα που τον κα­τέ­κλυ­ζαν και το α­τό­πη­μα δι­και­ο­λο­γη­μέ­νο δε­δο­μέ­νου του νε­α­ρού της η­λι­κί­ας του.

###### τί ἄν τοῖς τοιούτοις ἄχθοισθε;: ισοδυναμεί με έντονη άρνηση (=οὐδεμία αἰτία ἐστιν, ὥστε τούτοις ἄχθεσθαι). Γιατί να ανησυχείτε για τέτοιους πολίτες αφού εσείς είστε που με το θεσμό της δοκιμασίας θα κάνετε τον τελικό έλεγχο και θα τους κρίνετε;

Διασκεδάζει κάθε ανησυχία των βουλευτών για όσους πολίτες εκδηλώνουν πολιτικές φιλοδοξίες και ταυτόχρονα επιδοκιμάζει το θεσμό της δοκιμασίας.

Ο Μα­ντί­θε­ος κρί­νει ό­τι δεν συ­ντρέ­χει κα­νέ­νας λό­γος α­νη­συ­χί­ας α­πό την ύ­παρ­ξη φι­λό­δο­ξων πο­λι­τών που στο­χεύ­ουν στην α­νά­λη­ψη δη­μό­σι­ων α­ξι­ω­μά­των· γι­α­τί αυ­τοί που θα κρί­νουν τους ε­πί­δο­ξους πο­λι­τευ­ό­με­νους θα εί­ναι οι ί­δι­οι οι βου­λευ­τές μέ­σω του θε­σμού της δο­κι­μα­σί­ας. Με τον τρό­πο αυ­τό ο θε­σμός αυ­τός α­να­γά­γε­ται σε α­σφα­λι­στι­κή δι­κλεί­δα του πο­λι­τεύ­μα­τος ε­νά­ντι­α στην υ­πέρ­με­τρη φι­λο­δο­ξί­α κά­ποι­ων, η ο­ποί­α εν­δέ­χε­ται να θέ­σει σε κίν­δυ­νο την εύ­ρυ­θμη λει­τουρ­γί­α της δη­μο­κρα­τί­ας. Η δο­κι­μα­σί­α κα­τα­φά­σκε­ται ως ε­λε­γκτι­κός θε­σμός που δι­α­σφα­λί­ζει την α­ξι­ο­κρα­τί­α και προ­στα­τεύ­ει το πο­λί­τευ­μα α­πό εκ­κο­λα­πτό­με­νους τυ­ράν­νους.

Πα­ράλ­λη­λα, ο ο­μι­λη­τής κο­λα­κεύ­ει τους βου­λευ­τές ε­να­πο­θέ­το­ντας τη βου­λευ­τι­κή του πο­ρεί­α στα χέ­ρι­α τους. Ε­κεί­νοι που θα κρί­νουν την κα­ταλ­λη­λό­τη­τα των υ­πο­ψη­φί­ων, ά­ρα και τη δι­κή του, εί­ναι οι ί­δι­οι οι βου­λευ­τές. Ε­πο­μέ­νως, αν κρί­νουν πως η φι­λο­δο­ξί­α του ξε­περ­νά τα ε­πι­τρε­πτά ό­ρι­α θα πρέ­πει να τον κα­τα­ψη­φί­σουν· αν ό­μως κρί­νουν ό­τι δι­α­θέ­τει το πο­σο­στό ε­κεί­νο της φι­λο­δο­ξί­ας που θα τον κά­νει να υ­πη­ρε­τή­σει το κα­θή­κον του με ζή­λο, τό­τε η ψή­φος τους θα πρέ­πει να εί­ναι θε­τι­κή.

###### ΡΗΤΟΡΙΚΑ ΗΘΗ

**ήθος ομιλητή:** Ο Μαντίθεος μετανοημένος για το νεανικό του σφάλμα, το αποδίδει στο ζήλο του να μιμηθεί τους ένδοξους προγόνους του και να φανεί αντάξιος της δημοκρατικής παράδοσης της Αθήνας.

**ήθος ακροατών:** Η αναφορά στο ένδοξο παρελθόν της πόλης προκάλεσε, όπως ήταν φυσικό, αισθήματα υπερηφάνειας στους Αθηναίους ακροατές και άρα ευνοϊκή διάθεση απέναντι στο Μαντίθεο. Το ίδιο ευνοϊκά σε αυτό το σημείο πρέπει να διάκεινται και οι βουλευτές, αφού ως εμπνευστές του δευτέρου κινήτρου ο Μαντίθεος θεωρεί τους ίδιους, οι οποίοι είναι εκφραστές του πνεύματος της πολιτείας, υπηρέτες και προστάτες του κοινού συμφέροντος.

###### ΡΗΤΟΡΙΚΑ ΠΑΘΗ

Ο Μαντίθεος προσπαθεί να εξαλείψει την αντιπάθεια που αισθάνονται οι συμπολίτες του προς το πρόσωπό του εξαιτίας της ομιλίας του σε νεαρή ηλικία στην Εκκλησία του Δήμου. Αναιρεί τη δυσαρέσκεια που υπήρχε εναντίον του και έμμεσα επικαλείται την επιείκια του ακροατηρἰου. ομολογώντας ότι έσφαλε, τονίζοντας, όμως, ότι παρασύρθηκε από τη στάση των ίδιων των Βουλευτών, οι οποίοι επαινούσαν μόνο όσους ασχολούνταν με τα πολιτικά ζητήματα.

**ΓΕΝΙΚΗ ΘΕΩΡΗΣΗ ΤΟΥ ΕΠΙΛΟΓΟΥ**

Σύμ­φω­να με την Ρη­το­ρι­κή του Α­ρι­στο­τέ­λη (1419b11) ο ε­πί­λο­γος ε­νός ρη­το­ρι­κού λό­γου προ­σπα­θεί συ­νή­θως να ε­πι­τύ­χει τους πα­ρα­κά­τω στό­χους:

* να δη­μι­ουρ­γή­σει ευ­νοϊ­κή α­τμό­σφαι­ρα γι­α τον ο­μι­λη­τή (εὔ­νοι­α), κα­τα­βάλ­λο­ντας ταυ­τό­χρο­να προ­σπά­θει­ες να υ­πο­βι­βά­σει τον α­ντί­πα­λο α­μαυ­ρώ­νο­ντας το ή­θος του,
* να ε­ξά­ψει το πά­θος στην ψυ­χή του α­κρο­α­τή, δη­μι­ουρ­γώ­ντας του συ­ναι­σθή­μα­τα ό­μοι­α με αυ­τά του ο­μι­λη­τή (πα­θο­ποι­ία),
* να α­να­κε­φα­λαι­ώ­σει τα γε­γο­νό­τα στα ο­ποί­α έ­γι­νε α­να­φο­ρά, ι­σχυ­ρο­ποι­ώ­ντας έ­τσι τη θέ­ση του (ἀ­νά­μνη­σις).

**Ω­στό­σο,** α­πό τον συ­γκε­κρι­μέ­νο ε­πί­λο­γο **α­που­σι­ά­ζει πα­ντε­λώς η α­νά­μνη­ση**, ε­πει­δή η χρή­ση μι­ας τέ­τοι­ας τε­χνι­κής θα α­φαι­ρού­σε α­πό τον λό­γο τη φυ­σι­κό­τη­τα, μι­α και εί­ναι έ­τσι κι αλ­λι­ώς σύ­ντο­μος, και θα κού­ρα­ζε. **Η απουσία στον επίλογο του «Ὑπέρ Μαντιθέου» ανάμνησης και ιδιαίτερης προσπάθειας να εξασφαλίσει ο ρήτορας την εύνοια των βουλευτών δικαιολογείται** καθώς:

α)ταιριάζει με τον τόνο αυτοπεποίθησης από τον οποίο κυριαρχείται ολόκληρος ο λόγος

β)ταιριάζει με το ύφος του Λυσία που σε όλο το έργο έχει παραλείψει οτιδήποτε τεχνητό η προετοιμασμένο και στηρίχτηκε εξολοκλήρου στην εντύπωση που θα προξενούσε η προσωπικότητα του.

Κα­τά γε­νι­κή ο­μο­λο­γί­α, α­πό τον ε­πί­λο­γο **α­που­σι­ά­ζει και η πα­θο­ποι­ία**, γε­γο­νός που κα­τά πά­σα πι­θα­νό­τη­τα ο­φεί­λε­ται στον γε­νι­κό­τε­ρο τό­νο αυ­το­πε­ποί­θη­σης που δι­α­τρέ­χει το λό­γο. Ε­λά­χι­στα ψή­γμα­τα αυ­τής της τε­χνι­κής θα μπο­ρού­σαν να α­νι­χνευ­θούν στην α­να­φο­ρά στους προ­γό­νους, η ο­ποί­α δη­μι­ουρ­γεί έ­να κλί­μα συ­νταύ­τι­σης συ­ναι­σθη­μά­των μέ­σα στο πλαί­σι­ο της πα­τρο­γο­νι­κής πα­ρά­δο­σης, ό­πως ε­πί­σης και στο κα­τα­φα­τι­κό προς τους δη­μο­κρα­τι­κούς θε­σμούς κλί­μα με το ο­ποί­ο κλεί­νει ο λό­γος.

**ΑΣΚΗΣΕΙΣ ΣΧΟΛΙΚΟΥ ΒΙΒΛΙΟΥ §§ 20-21**

**1)** Πού ο­φεί­λε­ται η ε­πι­θυ­μί­α του Μα­ντι­θέ­ου να α­σχο­λη­θεί με την πο­λι­τι­κή; Ι­σχύ­ουν σή­με­ρα γι­α τους νέ­ους οι ί­δι­οι λό­γοι;

**2)** Ο Μα­ντί­θε­ος στον ε­πί­λο­γο ε­παι­νεί τους βου­λευ­τές και το θε­σμό της δο­κι­μα­σί­ας. Σε τι συ­νί­στα­ται ο έ­παι­νος και πού α­πο­σκο­πεί;

Α. ΕΡΜΗΝΕΥΤΙΚΕΣ ΕΡΩΤΗΣΕΙΣ

1. *Πού αποδίδει ο Μαντίθεος την οργή που νιώθουν μερικοί εναντίον του;*
2. *Ποιο ήταν το αρχικό κίνητρο για την ενασχόληση του Μαντιθέου με τις δημόσιες υποθέσεις;*
3. *Να σχολιάσετε τον τρόπο με τον οποίο τελειώνει ο λόγος, αφού λάβετε υπόψη και το χαρακτήρα του Μαντιθέου.*
4. *Γιατί ο Μαντίθεος πήρε το λόγο στην Εκκλησία του Δήμου, αν και οι νέοι απέφευγαν να ανεβούν στο βήμα; (Στην απάντηση σας να λάβετε υπόψη και όσα ανέφερε ο Μαντίθεος στην § 10)*
5. *Που οφείλεται η φιλοδοξία του Μαντιθέου και ποιο ήταν το στοιχείο που τον ώθησε περισσότερο στην ενασχόλησή του με τις δημόσιες υποθέσεις;*
6. *Να σχολιάσετε τη ρητορική ερώτηση με την οποία ο Μαντίθεος κλείνει το λόγο του.*
7. *Γιατί ο Μαντίθεος στον επίλογο του λόγου του επαινεί τους βουλευτές;*
8. *Όσοι ασκούν η πρόκειται να ασκήσουν εξουσία πρέπει, κατά τη γνώμη σας, να υφίστανται «δοκιμασία»;*

***ΤΡΑΠΕΖΑ ΘΕΜΑΤΩΝ***

**1.** Πώς αιτιολογεί ο Μαντίθεος την υπέρμετρη πολιτική φιλοδοξία του, η οποία θα μπορούσε να προκαλέσει τη δυσαρέσκεια των βουλευτών; **Μονάδες 10**

1. Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «**Σωστό**», αν είναι σωστή, ή τη λέξη «**Λάθος**», αν είναι λανθασμένη, με βάση το αρχαίο κείμενο και να τεκμηριώσετε κάθε απάντησή σας γράφοντας **τις λέξεις/φράσεις** του αρχαίου κειμένου που την επιβεβαιώνουν:
2. *Ο Μαντίθεος είναι βέβαιος ότι από τη νεαρή ηλικία του κανένας δεν θα ενοχλούνταν στη Βουλή.*
3. *Ο Μαντίθεος δηλώνει ότι είναι η πρώτη φορά που αναγκάστηκε να αγορεύσει ενώπιον κοινού.*
4. *Ο Μαντίθεος με την αγόρευσή του δεν κάνει τίποτε άλλο παρά να ακολουθεί την πατρογονική παράδοση της ενασχόλησης όλων με τα κοινά.*
5. *Μαντίθεος αρνείται ότι αγόρευσε σε νεαρή ηλικία στην Εκκλησία του Δήμου.*
6. *Ο Μαντίθεος ισχυρίζεται ότι σέβεται και ακολουθεί την προγονική παράδοση.*

**3.** Να απαντήσετε τις παρακάτω ερωτήσεις:

1. «***… διὰ ταῦτα ἀχθομένων μοι***»: Σε ποια φράση του αρχαίου κειμένου αναφέρεται η φράση «**διὰ** **ταῦτα**»; (μονάδες 2)
2. «***Ἔτι δὲ τί ἂν τοῖς τοιούτοις ἄχθοισθε;***»: Σε ποιους αναφέρεται ο Μαντίθεος με την αντωνυμία «***τοιούτοις***»; (μονάδες 2)

Β. ΛΕΞΙΛΟΓΙΚΕΣ - ΣΗΜΑΣΙΟΛΟΓΙΚΕΣ ΑΣΚΗΣΕΙΣ

1. Να συνδέσετε τα ρήματα της στήλης Α με τα συνώνυμα τους στη στήλη Β.

|  |  |
| --- | --- |
| **Α** | **Β** |
| ἄχθομαι | ἀναλαμβάνω, ἐπιλαμβάνομαι |
| αἴρω | νομίζω, ὑπολαμβάνω, ἡγοῦμαι, οἴομαι |
| λέγω | διανοοῦμαι, μνημονεύω, λογίζομαι |
| δοκῶ | ἀνίστημι, ἀνορθῶ, ἐγείρω |
| ἐπιχειρῶ | φημί, φθέγγομαι, ἀγορεύω |
| ἐνθυμοῦμαι | ἀγανακτῶ, ἀνιῶμαι, θλίβομαι, λυποῦμαι |

1. Να συνδέσετε τα ρήματα της στήλης Α με τα αντίθετα τους στη στήλη Β.

|  |  |
| --- | --- |
| **Α** | **Β** |
| ἄχθομαι | ἄρχομαι |
| αἴρω | ἐπιλανθάνομαι |
| παύω | καθαιρῶ, καθίστημι |
| ἐνθυμοῦμαι | ἥδομαι, τέρπομαι, χαίρω |

1. Να συνδέσετε τα ρήματα της στήλης Α με τα παράγωγα τους στη στήλη Β.

|  |  |
| --- | --- |
| **Α** | **Β** |
|  | ρήμα |
|  | δόξα |
|  | ρήτρα |
| δοκῶ | άρση |
|  | ρήση |
|  | δόγμα |
|  | αορτή |
| λέγω | ρήτορας |
|  | δοκίμιο |
|  | αντάρτης |
|  | αντίρρηση |
| αἴρω | δοκιμή |
|  | άδοξος |
|  | μετέωρος |
|  | ρητός |

1. Στη στήλη Β να γράψετε τα ρήματα από τα οποία παράγονται οι λέξεις της στήλης Α.

|  |  |
| --- | --- |
| **Α** | **Β** |
| διάλογος, διάλεξη, διάλεκτος |  |
| γένος, γενεά, γένεση, γόνος |  |
| έλλειψη, λοιπός, ελλιπής |  |
| όψη, οπή, είδος, ιδέα, ύποπτος |  |
| πολιτεία, πολίτευμα |  |
| φίλτρο |  |
| τελετή |  |

***ΤΡΑΠΕΖΑ ΘΕΜΑΤΩΝ***

***§§19-21***

* 1. Να βρείτε στο αρχαίο διδαγμένο κείμενο που σας δίνεται μία **ετυμολογικά συγγενή λέξη** για καθεμία από τις παρακάτω λέξεις της Νέας Ελληνικής: ***ευγενής,*** ***διαίσθηση, ένδοξος, αντίθεση, συγκριτικός***.
  2. Για καθεμία από τις παρακάτω λέξεις του αρχαίου διδαγμένου κειμένου, να γράψετε ένα **ομόρριζο επίθετο** της Νέας Ελληνικής, απλό ή σύνθετο: ***σκοπεῖν, ᾐσθόμην, δοκῶ, νομίζοντας,******λέγειν***.
  3. Να γράψετε μία **σύνθετη λέξη** της Νέας Ελληνικής, με **πρώτο συνθετικό** καθεμία από τις παρακάτω λέξεις του αρχαίου διδαγμένου κειμένου:***ἄξιον, μικρόν, μεγάλων, πρῶτον,******πόλεως***.
  4. Να γράψετε μία **σύνθετη ομόρριζη λέξη** της Νέας Ελληνικής, για καθεμία από τις παρακάτω λέξεις του αρχαίου διδαγμένου κειμένου: ***ὄψεως, ἀμελοῦντες, δοκῶ, πέπαυνται, κριταί****.*
  5. Να επιλέξετε για καθεμία αρχαιοελληνική λέξη της στήλης Α την **ετυμολογικά συγγενή** νεοελληνική λέξη της στήλης Β.

|  |  |
| --- | --- |
| **Α** | **Β** |
| **1*. ἀμπεχόμενοι*** | α. αμπέλι  β. ανοχή |
| **2*. εἰργασμένοι*** | α. εργοστάσιο  β. εργένης |
| **3*. ᾐσθόμην*** | α. ασθένεια  β. αναισθησία |
| **4*. πέπαυνται*** | α. πράγμα  β. παύλα |
| **5*. ἐπαρθείη*** | α. έπαρση  β. επάρκεια |

6. Να αντιστοιχίσετε καθεμία νεοελληνική λέξη της στήλης Α με την **ετυμολογικά συγγενή** της αρχαιοελληνική λέξη της στήλης Β. Δύο λέξεις στη στήλη Α περισσεύουν.

|  |  |
| --- | --- |
| **Α** | **Β** |
| 1. απεργία | ***α. ὄψεως*** |
| 2. πρόσωπο | ***β. εἰργασμένοι*** |
| 3. εργένης | ***γ. δέοντος*** |
| 4. δέος | ***δ. πράττειν*** |
| 5. διακριτικός | ***ε. κριταὶ*** |
| 6. δεοντολογικός |  |
| 7. απραγία |  |

**ΠΑΝΕΛΛΑΔΙΚΕΣ ΕΞΕΤΑΣΕΙΣ 2004**

##### Κείμενο διδαγμένο από το πρωτότυπο Λυσίου *Ὑπὲρ Μαντιθέου, 19 – 21*

**Α.** Από το κείμενο που σας δίνεται να μεταφράσετε στο τετράδιό σας το τμήμα: ***«ἐγὼ δὲ τὸ μὲν πρῶτον … ἀλλ’ ὑμεῖς».* Μονάδες 10**

**Β.** *Να γράψετε στο τετράδιό σας τις απαντήσεις των παρακάτω ερωτήσεων:*

**Β1.** Με ποια επιχειρήματα ο Μαντίθεος αιτιολογεί την ενασχόλησή του με τα κοινά, παρά τη νεαρή του ηλικία; Να απαντήσετε σύμφωνα με τα δεδομένα των παραγράφων 20 – 21. **Μονάδες 15**

**Β2.** Το απόσπασμα: ***«Ἤδη δέ τινων … ἀλλ’ ὑμεῖς»*** αποτελεί τον επίλογο του ***Ὑπὲρ Μαντιθέου*** λόγου του Λυσία. Σύμφωνα με την εισαγωγή του σχολικού βιβλίου: «Με τον επίλογο συνήθως επιδιώκονται δύο κυρίως σκοποί, η **ανάμνηση,** που επιτυγχάνεται σε μια συντομότατη ανακεφαλαίωση των βασικών θέσεων του λόγου και η **παθοποιία** που καταλήγει σε **προτροπή** ή **αποτροπή»**. Αφού διαβάσετε το απόσπασμα αυτό, να απαντήσετε στο ερώτημα αν ο Λυσίας επιδιώκει ή όχι τους σκοπούς αυτούς στον επίλογό του. Να τεκμηριώσετε την απάντησή σας με αναφορά σε συγκεκριμένα σημεία του αποσπάσματος. **Μονάδες 15**

**Β3.** Ποιοι ήταν οι πολιτικοί λόγου που ευνόησαν τη γέννηση της συστηματικής ρητορείας στην αρχαιότητα; Ποιοι ήταν οι θεμελιωτές της και τι γνωρίζετε για το έργο τους; **Μονάδες 10**

**Β4. *ἀχθομένων, διατεθῆναι, ὁρῶν, ἀξίους, πράττειν****:* Να γράψετε ένα ομόρριζο ουσιαστικό και ένα ομόρριζο επίθετο της αρχαίας ή της νέας ελληνικής για καθεμιά από τις παραπάνω λέξεις (τα ομόρριζα μπορούν να είναι απλά ή σύνθετα). **Μονάδες 10**

**ΠΑΡΑΛΛΗΛΑ ΚΕΙΜΕΝΑ**

**Ἀριστοτέλης, *Ῥητορικὴ* 1419b**

Όπως φανερώνει και ο τίτλος, στα τρία βιβλία του έργου αυτού ο Αριστοτέλης περιγράφει τη ρητορική τέχνη, τα είδη και τα μέσα της. Εδώ αναφέρεται στον επίλογο των ρητορικών λόγων.

*Ο επίλογος αποτελείται από τέσσερα στοιχεία: πρώτο στοιχείο να διαθέσει τον ακροατή ευνοϊκά προς τον ομιλούντα και εχθρικά προς τον αντίπαλο· δεύτερο στοιχείο να αυξήσει ή να μειώσει τη σημασία των πραγμάτων· τρίτο στοιχείο να διεγείρει στην ψυχή του ακροατή τα επιθυμητά πάθη· τέταρτο στοιχείο να υπενθυμίσει. Το φυσικό, πράγματι, για τον ρήτορα είναι, αφού αποδείξει ότι ο ίδιος λέει την αλήθεια και ότι ο αντίπαλος ψεύδεται, να προχωρήσει ύστερα στον έπαινο, στον ψόγο, στο «τελευταίο χέρι». Ο στόχος του να είναι να κάνει φανερό το ένα από τα δύο: ή ότι ο ρήτορας είναι ένας καλός άνθρωπος εν σχέσει με το συγκεκριμένο ακροατήριο ή ότι γενικά είναι ένας καλός άνθρωπος, ή ότι ο αντίπαλος είναι ένας κακός άνθρωπος εν σχέσει με το συγκεκριμένο ακροατήριο ή ότι γενικά είναι ένας κακός άνθρωπος.*

Μτφρ. Δ. Λυπουρλής

**Ποιες από τις παραπάνω επισημάνσεις του Αριστοτέλη επιβεβαιώνονται στον επίλογο του λόγου που εκφωνεί ο Μαντίθεος;**

**Μονάδες 10**

**ΠΡΟΣΘΕΤΑ ΠΑΡΑΛΛΗΛΑ ΚΕΙΜΕΝΑ**

1. **Ἀριστοτέλης, *Ῥητορικὴ* 1417a 16-26**

Στο κείμενο που ακολουθεί ο Αριστοτέλης πραγματεύεται το ζήτημα της ηθοποιίας, της ικανότητας του λόγου να δείχνει συγκεκριμένη, αυτή δηλαδή που επιδιώκει ο ρήτορας, μορφή συμπεριφοράς. Για να το πετύχει αυτό ο ρήτορας είναι απαραίτητο να προσέξει δύο ζητήματα, τα κίνητρα και τα γνωρίσματα.

*Η διήγηση πρέπει να αποδίδει χαρακτήρες. Αυτό θα γίνει, αν ξέρουμε τί είναι αυτό που κάνει τον χαρακτήρα. Ένα είναι το να δηλώνει την επιλογή και προτίμηση του ατόμου: η ποιότητα του χαρακτήρα προσδιορίζεται από την ποιότητα της επιλογής και προτίμησης, ενώ η ποιότητα της επιλογής και προτίμησης προσδιορίζεται από τον τελικό στόχο· (...) Ένας άλλος τρόπος για να δοθεί τέτοιο χρώμα είναι οι περιγραφές των τρόπων με τους οποίους εκδηλώνονται τα ιδιαίτερα γνωρίσματα του κάθε επιμέρους χαρακτήρα, π.χ. «ενώ μιλούσε, βάδιζε», κάτι που δείχνει βέβαια χαρακτήρα αλαζονικό και χυδαίο. Επίσης: τα λόγια του ρήτορα να μη δίνουν την εντύπωση ότι ξεκινούν από την ψυχρή λογική, όπως συμβαίνει στους σημερινούς ρήτορες, αλλά από τις προσωπικές επιλογές και προτιμήσεις του ρήτορα: «Εγώ αυτό ήθελα· γιατί αυτή ήταν η προσωπική μου επιλογή· μπορεί, βέβαια, να μην κέρδισα τίποτε, και έτσι όμως ήταν καλύτερα»: το ένα δείχνει φρόνηση, το άλλο αρετή·*

Μτφρ. Δ. Λυπουρλής

1. **Θουκυδίδης, *Ἱστορίαι* §§2.40.2-3**

Το κείμενο που ακολουθεί είναι από τον *Επιτάφιο λόγο* του Περικλή, τον οποίο παραθέτει ο Θουκυδίδης με αφορμή την ταφή των νεκρών του πρώτου έτους του Πελοποννησιακού πολέμου.

*Οι ίδιοι, εμείς, φροντίζομε και τις ιδιωτικές μας υποθέσεις και τα δημόσια πράγματα κι ενώ ο καθένας μας φροντίζει τις δουλειές του, τούτο δεν μας εμποδίζει να κατέχομε και τα πολιτικά. Μόνο εμείς θεωρούμε πως είναι όχι μόνον αδιάφορος, αλλά και άχρηστος εκείνος που δεν ενδιαφέρεται στα πολιτικά. Εμείς οι ίδιοι κρίνομε και αποφασίζομε για τα ζητήματά μας και θεωρούμε πως ο λόγος δεν βλάφτει το έργο. Αντίθετα, πιστεύομε πως βλαβερό είναι το να αποφασίζει κανείς χωρίς να έχει φωτιστεί.*

Μτφρ. Άγγ. Βλάχος

**ΑΣΚΗΣΕΙΣ ΓΕΝΙΚΗΣ ΘΕΩΡΗΣΗΣ**

**1)** Η απολογία του Μαντιθέου χωρίζεται σε δύο μέρη. Ποιο είναι το θέμα του κάθε μέρους και ποιο, κατά τη γνώμη σας, είναι το σπουδαιότερο; Να αιτιολογήσετε την άποψή σας.

**2)** Το ση­μα­ντι­κό­τε­ρο γνώ­ρι­σμα της τέ­χνης του Λυ­σί­α στο συ­γκε­κρι­μέ­νο λό­γο εί­ναι η η­θο­ποι­ία. Πώς ζω­γρα­φί­ζει ο ε­πι­δέ­ξι­ος λο­γο­γρά­φος τον πε­λά­τη του;

**3)** Ποιος ο ρόλος της δοκιμασίας των αρχόντων στη διασφάλιση της δημοκρατίας;

**4)** Ε­άν ή­σα­στε βου­λευ­τής, θα ε­πι­κυ­ρώ­να­τε ή ό­χι την ε­κλο­γή του Μα­ντί­θε­ου στο βου­λευ­τι­κό α­ξί­ω­μα; Να αι­τι­ο­λο­γή­σε­τε την α­πά­ντη­σή σας.

***ΑΠΑΝΤΗΣΕΙΣ***

**ΑΣΚΗΣΕΙΣ ΣΧΟΛΙΚΟΥ ΒΙΒΛΙΟΥ §§1-3**

**1) Έργο του προοιμίου είναι η εύνοια, η πρόσεξις (προσοχή) και η ευμάθεια (κατατόπιση). Πραγματώνεται το έργο αυτό στο συγκεκριμένο προοίμιο;**

Ο Λυ­σί­ας με την υ­ψη­λή του τέ­χνη φαί­νε­ται ό­τι πρά­γμα­τι κα­τα­φέρ­νει να πρα­γμα­τώ­σει και τους τρεις στό­χους ε­νός προ­οι­μί­ου: κε­ντρί­ζει το εν­δι­α­φέ­ρον των βου­λευ­τών, δη­μι­ουρ­γεί ευ­νοϊ­κό κλί­μα γι­α τον πε­λά­τη του και κα­τα­το­πί­ζει το α­κρο­α­τή­ρι­ο. Συ­γκε­κρι­μέ­να:

* **πρό­σε­ξις**:

-πολ­λὴν ἂν αὐ­τοῖς χά­ριν εἶ­χον ταύ­της τῆς κα­τη­γο­ρί­ας

-τού­τους εἶ­ναι με­γί­στων ἀ­γα­θῶν αἰ­τί­ους

Ο πα­ρά­δο­ξος και ε­ντυ­πω­σι­α­κός τρό­πος έ­ναρ­ξης του λό­γου έ­χει ως α­πο­τέ­λε­σμα την πρό­κλη­ση της **προ­σο­χής** των βου­λευ­τών. Ο Μα­ντί­θε­ος με το σχή­μα **πα­ρὰ προσ­δο­κί­αν** δη­λώ­νει ό­τι κά­τω α­πό ο­ρι­σμέ­νες προϋ­πο­θέ­σεις («εἰ μὴ συ­νῄ­δη τοῖς κα­τη­γό­ροις βου­λο­μέ­νοις ἐκ πα­ντὸς τρό­που κα­κῶς ἐ­μὲ ποι­εῖν») θα ή­ταν ευ­γνώ­μων στους κα­τη­γό­ρους του, κα­θώς τον α­να­γκά­ζουν να λο­γο­δο­τή­σει γι­α τις πρά­ξεις του, α­πο­δει­κνύ­ο­ντας έ­τσι τη χρη­στό­τη­τα του ή­θους του («αὐ­τοὺς ἀ­να­γκά­ζω­σιν εἰς ἔ­λεγ­χον τῶν αὐ­τοῖς βε­βι­ω­μέ­νων κα­τα­στῆ­ναι»). Με τον τρό­πο αυ­τό ο ρή­το­ρας κε­ντρί­ζει το εν­δι­α­φέ­ρον και κερ­δί­ζει την **πρό­σε­ξιν** των α­κρο­α­τών.

* **εὔνοια:**

-τοῖς ἀδίκως διαβεβλημένοις

-τοῖς κατηγόροις βουλομένοις ἐκ παντὸς τρόπου κακῶς ἐμὲ ποιεῖν

-οὕτω σφόδρα ἐμαυτῷ πιστεύω

-εὔνους εἰμὶ τοῖς καθεστηκόσι πράγμασι

-ἠνάγκασμαι τῶν αὐτῶν κινδύνων μετέχειν ὑμῖν

-περὶ τὰ ἄλλα μετρίως βεβιωκώς

Ή­δη α­πό την αρ­χή του λό­γου η η­θι­κή μεί­ω­ση των κα­τη­γό­ρων του και η προ­βο­λή της δι­κής του α­νω­τε­ρό­τη­τας προ­κα­λούν την **εύ­νοι­α** των βου­λευ­τών. Ο Μα­ντί­θε­ος λοι­πόν κερ­δί­ζει τη συ­μπά­θει­α των α­κρο­α­τών πα­ρου­σι­ά­ζο­ντας τον ε­αυ­τό του ως α­θώ­ο θύ­μα της κα­κί­ας των α­ντι­πά­λων του. Ο ί­δι­ος εί­ναι θύ­μα **συ­κο­φα­ντί­ας,** της κοι­νω­νι­κής πλη­γής που τα­λαι­πω­ρού­σε τους Α­θη­ναί­ους. Στη συ­νέ­χει­α η προ­σπά­θει­ά του ε­πι­κε­ντρώ­νε­ται στο να ταυ­τι­στεί με το α­κρο­α­τή­ρι­ό του, υ­πο­σχό­με­νος να α­πο­δεί­ξει ό­τι δι­ά­κει­ται ευ­νοϊ­κά προς την υ­πάρ­χου­σα πο­λι­τι­κή κα­τά­στα­ση και ό­τι με­τεί­χε στους ί­δι­ους α­γώ­νες με τους δη­μο­κρα­τι­κούς συ­μπο­λί­τες του. Συγ­χρό­νως το­νί­ζει ό­τι και στον ι­δι­ω­τι­κό βί­ο του ο χα­ρα­κτή­ρας του ή­ταν ά­με­μπτος και ό­τι δι­α­κρί­νε­ται γι­α τη με­τρι­ο­πά­θει­ά του και στον ι­δι­ω­τι­κό και δη­μό­σι­ο βί­ο του. Η σι­γου­ρι­ά που ο ί­δι­ος έ­χει γι­α τον ε­αυ­τό του σα­φώς ε­πη­ρε­ά­ζει θε­τι­κά και τους βου­λευ­τές.

* **εὐ­μά­θει­α:**

-οὐχ ἵπ­πευ­ον.

-οὐ­δ' ἐ­πε­δή­μουν ἐ­πὶ τῶν τρι­ά­κο­ντα.

-οὐ­δὲ με­τέ­σχον τῆς τό­τε πο­λι­τεί­ας

Στο τέ­λος του προ­οι­μί­ου, στο τμή­μα που ο­νο­μά­ζε­ται **πρό­θε­σις**, ο Μα­ντί­θε­ος πλη­ρο­φο­ρεί το α­κρο­α­τή­ρι­ο σχε­τι­κά με το πε­ρι­ε­χό­με­νο και το στό­χο του λό­γου του: θα α­να­σκευ­ά­σει την κα­τη­γο­ρί­α ό­τι υ­πη­ρέ­τη­σε ως ιπ­πέ­ας την ε­πο­χή των Τρι­ά­κο­ντα. Δε θα στα­θεί ό­μως μό­νο σ' αυ­τό αλ­λά θα α­πο­δεί­ξει ε­πί­σης ό­τι ού­τε καν βρι­σκό­ταν στην πό­λη την ε­πο­χή των τρι­ά­κο­ντα και ού­τε εί­χε ε­νερ­γό συμ­με­το­χή στο τό­τε πο­λί­τευ­μα. Τέ­λος, κα­τα­θέ­τει μι­α ση­μα­ντι­κή **πλη­ρο­φο­ρί­α** σχε­τι­κά με τα πρα­γμα­τι­κά κί­νη­τρα της κα­τη­γο­ρί­ας ε­να­ντί­ον του: ο κα­τή­γο­ρος δε στο­χεύ­ει στο να προ­στα­τεύ­σει το πο­λί­τευ­μα αλ­λά στο να ε­ξω­τε­ρι­κεύ­σει την προ­σω­πι­κή του α­ντι­πά­θει­α και να ζη­μι­ώ­σει το Μα­ντί­θε­ο.

**2) Τι γνωρίζετε για τη δοκιμασία;**

Η δο­κι­μα­σί­α των αι­ρε­τών και κλη­ρω­τών αρ­χό­ντων α­πο­τε­λού­σε βα­σι­κό θε­σμό γι­α τη δι­α­σφά­λι­ση του δη­μο­κρα­τι­κού πο­λι­τεύ­μα­τος στην κλα­σι­κή Α­θή­να. Κά­θε Α­θη­ναί­ος πο­λί­της προ­κει­μέ­νου να α­σκή­σει έ­να α­ξί­ω­μα, με­τά την ε­κλο­γή του υ­φί­στα­το μι­α υ­πο­χρε­ω­τι­κή ε­ξέ­τα­ση που α­πο­σκο­πού­σε στο να δι­α­πι­στω­θεί αν πλη­ρού­νταν οι νό­μι­μες προϋ­πο­θέ­σεις γι­α την α­νά­λη­ψη των κα­θη­κό­ντων του. Η δι­α­δι­κα­σί­α της δο­κι­μα­σί­ας εί­χε την ε­ξής μορ­φή:

**α)** Στην αρ­χή υ­πο­βάλ­λο­νταν κα­θι­ε­ρω­μέ­νες ε­ρω­τή­σεις, που ως στό­χο εί­χαν να ε­ξα­κρι­βω­θεί η κα­τα­γω­γή του δο­κι­μα­ζό­με­νου και να δι­α­πι­στω­θεί αν ή­ταν Α­θη­ναί­ος πο­λί­της (συ­γκε­κρι­μέ­να α­φο­ρού­σαν τα ο­νό­μα­τα του πα­τέ­ρα, της μη­τέ­ρας, των δύ­ο παπ­πού­δων, κα­θώς και τους δή­μους α­πό τους ο­ποί­ους κα­τά­γο­νταν).

**β)** Στη συ­νέ­χει­α έ­πρε­πε να δι­α­πι­στω­θεί αν σε­βό­ταν τους γο­νείς του και αν α­πέ­δι­δε τις πρέ­που­σες τι­μές στους τά­φους τους (ε­πί­σης αν εί­χε εκ­πλη­ρώ­σει τις στρα­τι­ω­τι­κές του υ­πο­χρε­ώ­σεις, αν πλή­ρω­νε τα­κτι­κά τους φό­ρους και αν λά­τρευ­ε τους θε­ούς της πό­λης. Οι δη­λώ­σεις του ε­ξε­τα­ζό­με­νου σχε­τι­κά με τα ε­ρω­τή­μα­τα αυ­τά έ­πρε­πε να ε­πι­βε­βαι­ώ­νο­νται α­πό μάρ­τυ­ρες.

**γ)** Τέ­λος ό­ποι­ος ή­θε­λε, εί­χε τη δυ­να­τό­τη­τα να α­πευ­θύ­νει κα­τά του ε­ξε­τα­ζό­με­νου κά­ποι­α κα­τη­γο­ρί­α, την ο­ποί­α μπο­ρού­σε ε­κεί­νος να α­ντι­κρού­σει με ε­πι­χει­ρή­μα­τα.

**δ)** Με­τά α­πό αυ­τό, η Βου­λή και οι δι­κα­στές α­πο­φά­σι­ζαν γι­α την α­πο­δο­χή ή την α­πόρ­ρι­ψή του.

Η δο­κι­μα­σί­α γι­νό­ταν ε­νώ­πι­ον της Βου­λής των Πε­ντα­κο­σί­ων· αρ­γό­τε­ρα ό­σοι α­σκού­σαν έ­φε­ση με­τά την α­πο­δο­κι­μα­σί­α της Βου­λής περ­νού­σαν και α­πό έ­να δεύ­τε­ρο στά­δι­ο ε­νώ­πι­ον της Η­λι­αί­ας. **(βλ. ε­πί­σης πρα­γμα­το­λο­γι­κά-ιστορικά στοι­χεί­α)**

**ΑΣΚΗΣΕΙΣ ΣΧΟΛΙΚΟΥ ΒΙΒΛΙΟΥ §§ 6-8**

***1) Ποιο είναι το βαθύτερο αίτιο της κατηγορίας κατά του Μαντιθέου;***

Ο ί­δι­ος ο λό­γος «῾Υ­πὲρ Μα­ντι­θέ­ου» δεν κά­νει φα­νε­ρό το βα­θύ­τε­ρο αί­τι­ο της κα­τη­γο­ρί­ας σε βά­ρος του υ­πο­ψη­φί­ου βου­λευ­τή. Βέ­βαι­α α­πό την §1 δι­α­φαί­νε­ται ό­τι, σύμ­φω­να με τον κα­τη­γο­ρού­με­νο, οι κα­τή­γο­ροι κι­νή­θη­καν ε­να­ντί­ον του α­πό κα­κό­τη­τα. Ά­ρα ί­σως υ­πήρ­ξε κά­ποι­α προ­σω­πι­κή α­ντι­πά­θει­α των κα­τη­γό­ρων που ε­ξω­τε­ρι­κεύ­τη­κε κα­τά τη δι­άρ­κει­α της δο­κι­μα­σί­ας του Μα­ντι­θέ­ου. Πο­λύ πι­θα­νό­τε­ρο ό­μως εί­ναι οι κα­τή­γο­ροι να κι­νή­θη­καν α­πό το μί­σος που θα έ­νι­ω­θαν προς τους ο­λι­γαρ­χι­κούς πο­λί­τες. Κα­θώς ό­μως ε­να­ντι­ώ­νο­νται στον υ­πο­ψή­φι­ο Μα­ντί­θε­ο, στην πρα­γμα­τι­κό­τη­τα ε­να­ντι­ώ­νο­νται σε ό­λη την α­θη­ναϊ­κή δη­μο­κρα­τί­α, που μάλ­λον τη θε­ω­ρούν α­να­ξι­ό­πι­στη α­φού στο πα­ρελ­θόν ε­μπι­στεύ­τη­κε α­ξι­ώ­μα­τα α­κό­μα και σε πο­λί­τες που κα­τά την τυ­ραν­νί­α εί­χαν δι­α­τε­λέ­σει βου­λευ­τές, στρα­τη­γοί και ιπ­πείς.

***2) Με ποι­α ε­πι­χει­ρή­μα­τα προ­σπα­θεί ο Μα­ντί­θε­ος να α­ναι­ρέ­σει την κα­τη­γο­ρί­α; Ποι­ο κα­τά τη γνώ­μη σας έ­χει τη με­γα­λύ­τε­ρη α­πο­δει­κτι­κή ι­σχύ; Να αι­τι­ο­λο­γή­σε­τε την ά­πο­ψή σας.***

Η α­να­σκευ­ή των κα­τη­γο­ρι­ών δε γί­νε­ται με τη σει­ρά που αυ­τές πα­ρα­θέ­το­νται στο κα­τη­γο­ρη­τή­ρι­ο στην §3. Α­ντί­θε­τα τα ε­πι­χει­ρή­μα­τα α­να­πτύσ­σο­νται α­πό τα α­σθε­νέ­στε­ρα προς τα ι­σχυ­ρό­τε­ρα ως ε­ξής:

**Πρώ­το ε­πι­χεί­ρη­μα**

Ο Μα­ντί­θε­ος ζού­σε στον Πό­ντο και ε­πέ­στρε­ψε μό­λις πέ­ντε η­μέ­ρες προ­τού οι ε­ξό­ρι­στοι α­πό τη Φυ­λή έρ­θουν στον Πει­ραι­ά. Ά­ρα:

**α)** δεν ή­ταν λο­γι­κό να ε­μπλα­κεί με την ε­πι­στρο­φή του σε πο­λι­τι­κές πε­ρι­πέ­τει­ες.

**β)** οι Τρι­ά­κο­ντα δεν ε­μπι­στεύ­ο­νταν ό­σους έ­λει­παν α­πό την πό­λη την ε­πο­χή της ε­γκα­θί­δρυ­σης της ε­ξου­σί­ας τους και δεν εί­χαν συμ­με­τά­σχει σε τρο­μο­κρα­τι­κές ε­νέρ­γει­ες.

**Κρι­τι­κή**: Το ε­πι­χεί­ρη­μα εί­ναι *ἐν­θύ­μη­μα* (αν δη­λα­δή τα πε­ρι­στα­τι­κά στα ο­ποί­α α­να­φέ­ρε­ται εί­ναι α­κρι­βή και δεν α­πο­κρύ­πτο­νται στοι­χεί­α, ο βρα­χυ­λο­γι­κός συλ­λο­γι­σμός δί­νει α­σφα­λές συ­μπέ­ρα­σμα). Εν­δε­χο­μέ­νως λοι­πόν να α­πο­σι­ω­πά­ται ό­τι:

**α)** ο χρό­νος της ε­πα­νό­δου του στην πα­τρί­δα συ­μπί­πτει με ε­κεί­νον κα­τά τον ο­ποί­ο οι τρι­ά­κο­ντα χρει­ά­ζο­νταν βο­ή­θει­α και γι᾿ αυ­τό εν­δε­χο­μέ­νως του ε­πέ­τρε­ψαν την εί­σο­δο στην πό­λη.

**β)** νε­α­ρός κα­θώς ή­ταν εί­ναι αμ­φί­βο­λο ό­τι δε με­τεί­χε σε κα­μί­α πα­ρά­τα­ξη σε μί­α τό­σο κρί­σι­μη πο­λι­τι­κή στι­γμή.

**Δεύ­τε­ρο ε­πι­χεί­ρη­μα**

Τα ο­νό­μα­τα των ιπ­πέ­ων που κα­τα­γρά­φο­νταν στο σα­νί­δι­ον δεν α­πο­τε­λούν α­ξι­ό­πι­στη μαρ­τυ­ρί­α· α­ντί­θε­τα α­ξι­ό­πι­στοι εί­ναι οι κα­τά­λο­γοι των φυ­λάρ­χων που κα­τέ­γρα­φαν ό­σους ε­πέ­στρε­φαν το ε­πί­δο­μα στο τέ­λος της θη­τεί­ας τους.

**Ά­ρα:** Δεν υ­πη­ρε­τού­σε στο ιπ­πι­κό, α­φού το ό­νο­μά του δεν εί­ναι γραμ­μέ­νο στους κα­τα­λό­γους των φυ­λάρ­χων.

**Κρι­τι­κή:** **α)** Και το ε­πι­χεί­ρη­μα αυ­τό εί­ναι έ­να εν­θύ­μη­μα που θα μπο­ρού­σε να εί­ναι ι­δι­αί­τε­ρα ι­σχυ­ρό, αν η μαρ­τυ­ρί­α (ά­τε­χνη πί­στις) που α­κο­λου­θεί στην §8 μας εί­χε δι­α­σω­θεί και γνω­ρί­ζα­με ό­τι κά­ποι­ος φύ­λαρ­χος πι­στο­ποι­ού­σε πως ο Μα­ντί­θε­ος δε με­τεί­χε σε κα­τά­λο­γό τους.

**β)** Το ό­τι α­που­σι­ά­ζει το ό­νο­μά του α­πό τις «α­να­πρά­ξεις» α­πο­δει­κνύ­ει ό­τι δεν ε­πέ­στρε­ψε ε­πί­δο­μα που εί­χε λά­βει και ό­χι τη συμ­με­το­χή του στο ιπ­πι­κό, α­φού μπο­ρού­σε να με­τά­σχει με δι­κά του έ­ξο­δα ως ε­θε­λο­ντής.

**Τρίτο επιχείρημα**

Α­κό­μα και αν εί­χε υ­πη­ρε­τή­σει στο ιπ­πι­κό, δε θα το αρ­νι­ό­ταν (α­φού άλ­λω­στε πολ­λοί εν ε­νερ­γεί­α βου­λευ­τές, στρα­τη­γοί και ίπ­παρ­χοι ή­ταν στο ιπ­πι­κό τό­τε), αλ­λά θα εν­δι­α­φε­ρό­ταν να α­πο­δεί­ξει ό­τι κα­τά την πε­ρί­ο­δο αυ­τή δεν έ­βλα­ψε κά­ποι­ον συ­μπο­λί­τη του.

**Ά­ρα:** Δεν ή­ταν α­ξι­ό­με­μπτη η συμ­με­το­χή στο ιπ­πι­κό των Τρι­άκο­ντα τυ­ράν­νων.

**Κρι­τι­κή:** το ε­πι­χεί­ρη­μα αυ­τό εί­ναι το πι­ο εύ­στο­χο πα­ρό­τι έ­χει υ­πο­θε­τι­κή βά­ση γι­α­τί δε­σμεύ­ει τους βου­λευ­τές ως ε­ξής: εν­δε­χό­με­νη α­κύ­ρω­ση της ε­κλο­γής του θα ση­μαί­νει·

**α)** με­ρο­λη­ψί­α σε βά­ρος του,

**β)** α­κύ­ρω­ση της ε­κλο­γής πολ­λών άλ­λων στρα­τη­γών, βου­λευ­τών, ιπ­πάρ­χων.

Ε­δώ πρέ­πει να λη­φθεί υ­πό­ψη ό­τι με την πτώ­ση των τρι­ά­κο­ντα και την α­πο­κα­τά­στα­ση της Δη­μο­κρα­τί­ας εί­χε ο­ρι­στεί γε­νι­κή α­μνη­στί­α γι­α τα πο­λι­τι­κά α­δι­κή­μα­τα. Ω­στό­σο ε­δώ δι­α­φαί­νε­ται ό­τι τα πο­λι­τι­κά πά­θη ε­ξα­κο­λου­θού­σαν να ε­πη­ρε­ά­ζουν την ε­κλο­γή στα κοι­νά.

***3) «με­θι­στα­μέ­νης τῆς πο­λι­τεί­ας»: Πό­τε άλ­λο­τε την ε­πο­χή ε­κεί­νη κα­τε­λύ­θη το δη­μο­κρα­τι­κό πο­λί­τευ­μα των Α­θη­ναί­ων και πό­τε στην πρό­σφα­τη ι­στο­ρί­α μας;***

Η Α­θη­ναϊ­κή δη­μο­κρα­τί­α εί­χε κα­τα­λυ­θεί γι­α τέσ­σε­ρις μή­νες και το 411 π.Χ. με­τά την πα­νω­λε­θρί­α των Α­θη­ναί­ων στη Σι­κε­λί­α. Τό­τε οι ο­λι­γαρ­χι­κοί Α­θη­ναί­οι με πρω­το­στά­τη το Θη­ρα­μέ­νη, προ­κει­μέ­νου να κερ­δί­σουν την υ­πο­στή­ρι­ξη του Πέρ­ση σα­τρά­πη της Μ.Α­σί­ας Τισ­σα­φέρ­νη δέ­χτη­καν να ε­κλε­γεί βου­λή α­πό τε­τρα­κό­σι­α μέ­λη με α­πε­ρι­ό­ρι­στη ε­κτε­λε­στι­κή ε­ξου­σί­α. Τη δη­μο­κρα­τί­α ε­πα­νέ­φε­ρε με τις α­ντι­δρά­σεις του ο στό­λος που βρι­σκό­ταν στη Σά­μο και ξε­ση­κώ­θη­κε με ε­πι­κε­φα­λής το Θρα­σύ­βου­λο και το Θρά­συλ­λο.

Στην πρό­σφα­τη ι­στο­ρί­α η δη­μο­κρα­τί­α κα­τε­λύ­θη στις 21 Α­πρι­λί­ου 1967 με τη δι­κτα­το­ρί­α των Συ­ντα­γμα­ταρ­χών.

**ΑΣΚΗΣΕΙΣ ΣΧΟΛΙΚΟΥ ΒΙΒΛΙΟΥ §§11-13**

**1) Σε τι διαφέρει μια τυπική δίκη από τη δοκιμασία;**

Η δίκη στην αρχαία Αθήνα αφορούσε υποθέσεις ιδιωτικού δικαίου ή υποθέσεις που έθιγαν το δημόσιο συμφέρον. Σε μία τυπική δίκη οι διάδικοι σπάνια παρεκτρέπονταν από το κύριο θέμα (ἔξω τοῦ πράγματος) και κυρίως αναφέρονταν σε όσα αφορούσαν στην υπόθεση που δικαζόταν.

Αντίθετα στη δοκιμασία , στην υποχρεωτική εξέταση κάθε Αθηναίου που κληρωνόταν για αξίωμα, επιβαλλόταν να αναφερθεί ο δοκιμαζόμενος εξονυχιστικά σε όλο το δημόσιο και ιδιωτικό βίο. Έπρεπε να διαπιστωθεί:

- αν ήταν Αθηναίος πολίτης,

- αν σεβόταν τους γονείς του και απέδιδε τις πρέπουσες τιμές στους τάφους τους,

- αν είχε εκπληρώσει τις στρατιωτικές του υποχρεώσεις,

- αν πλήρωνε τους φόρους,

- αν λάτρευε τους θεούς της πόλης.

Συνοπτικά οι διαφορές μιας τυπικής δίκης από τη δοκιμασία είναι:

**α)** Στη δοκιμασία στόχος ήταν να αποδειχτεί ο δοκιμαζόμενος άξιος του λειτουργήματος για το οποίο είχε κληρωθεί, ενώ στη δίκη επιδίωξη του κατηγορουμένου ήταν η απαλλαγή από τις κατηγορίες.

**β)** Στη δοκιμασία η τιμωρία ήταν ο αποκλεισμός του υποψηφίου από το αξίωμα, ενώ στη δίκη υπήρχε υλική ή άλλη ποινή.

**γ)** Στη δοκιμασία υπήρχε ευρύτερος έλεγχος σε σχέση με τη συνοπτική διαδικασία της δίκης.

**2) Τι υπόσχεται ο Μαντίθεος στους Βουλευτές και ποια η αιτία και ο σκοπός της υπόσχεσης;**

Με τη φράση «ποιήσομαι δὲ τὴν ἀπολογίαν ὡς ἂν δύνωμαι διὰ βραχυτάτων» ο Μαντίθεος υπόσχεται ότι θα προσπαθήσει να είναι όσο το δυνατόν πιο σύντομος στην αφήγηση των γεγονότων που σχετίζονται με τον ιδιωτικό και δημόσιο βίο του. Ο λόγος για τον οποίο προβαίνει στην υπόσχεση αυτή είναι το ότι θέλει να καταστήσει σαφές στους δικαστές ότι δεν πρόκειται να τους κουράσει με φλυαρίες και πλατειασμούς· στοχεύει επομένως στο να τους προδιαθέσει **ευνοϊκά** για να τον ακούσουν με **προσοχή** **και ενδιαφέρον**. Είναι γνωστό εξάλλου ότι η βραχυλογία και η περιεκτικότητα στην έκφραση υπηρετούν την κομψότητα του λόγου, την οικονομία του χρόνου και δεν εκνευρίζουν τον ακροατή. Συγχρόνως ο Μαντίθεος τονίζει έμμεσα με τη δήλωσή του ότι θα είναι σύντομος την αυτοπεποίθησή του, άρα την πίστη του στην επικύρωση της εκλογής του, μια και ο βίος του είναι άμεμπτος.

**3) Το ήθος του Μαντιθέου αναδεικνύεται μέσα από αντιθέσεις. Να τις επισημάνετε.**

Το ή­θος του Μα­ντί­θε­ου α­να­δει­κνύ­ε­ται κυ­ρί­ως μέ­σα α­πό τέσ­σε­ρις α­ντι­θέ­σεις:

**α)** Προί­κι­σε τις δυ­ο του α­δερ­φές και έ­δω­σε με­γα­λύ­τε­ρο μέ­ρος της πε­ρι­ου­σί­ας του στο μι­κρό­τε­ρο α­δερ­φό του πα­ρά τη μι­κρή πε­ρι­ου­σί­α που κλη­ρο­νό­μη­σε α­πό τον πα­τέ­ρα του (οὐ­σί­ας μοι οὐ πολ­λῆς κα­τα­λει­φθεί­σης - δύ­ο μὲν ἀ­δελ­φὰς ἐ­ξέ­δω­κα, πρὸς τὸν ἀ­δελ­φὸν δ᾿ οὓ­τως ἐ­νει­μά­μην ὣ­στε ...).

**β)** Σε α­ντί­θε­ση με πολ­λούς νέ­ους της ε­πο­χής του που σπα­τα­λού­σαν το χρό­νο τους σε κυ­βευ­τή­ρι­α και κα­πη­λεί­α, ο ί­δι­ος α­πεί­χε α­πό αυ­τές τις φαύ­λες συ­νή­θει­ες (τῶν νε­ω­τέ­ρων ὅ­σοι ... καὶ ψευ­δο­μέ­νους - καί­τοι δῆ­λον ὅ­τι εἰ .... εἶ­χον πε­ρὶ ἐ­μοῦ).

**γ)** Δεν υ­πο­βλή­θη­κε ε­να­ντί­ον του δί­κη ή γρα­φή ή ει­σαγ­γε­λί­α, πρά­γμα που τον δι­α­φο­ρο­ποι­εί α­πό πολ­λούς φι­λό­δι­κους και φι­λό­νι­κους Α­θη­ναί­ους (ἒἔτι δ᾿, ὦ βου­λή, οὐ­δείς ... γε­γε­νη­μέ­νην - καί­τοι .... κα­θε­στη­κό­τας).

**δ)** Την ε­πο­χή που οι Α­θη­ναί­οι και οι Βοι­ω­τοί ε­πρό­κει­το να πο­λε­μή­σουν τους Λα­κε­δαι­μο­νί­ους πα­ρό­τι εί­χε δι­καί­ω­μα να υ­πη­ρε­τή­σει α­σφα­λής στο ιπ­πι­κό, ζή­τη­σε να με­τα­τα­γεί στο πε­ζι­κό και να δι­α­τρέ­χει έ­τσι με­γα­λύ­τε­ρο κίν­δυ­νο. Η πρό­τα­ση αυ­τή έ­γι­νε τη στι­γμή που πολ­λοί συ­μπο­λί­τες του κα­τα­τά­χθη­καν α­πό φό­βο πα­ρά­νο­μα στο ιπ­πι­κό (ὑ­πὸ ᾿Ορ­θο­βού­λου κα­τει­λε­γμέ­νος ἱπ­πεύ­ειν, ἑ­τέ­ρων ἀ­να­βά­ντων ἀ­δο­κι­μά­στων πα­ρὰ τὸν νό­μον - ἐ­γὼ προ­σελ­θών .... τοῦ πλή­θους μέλ­λο­ντος κιν­δυ­νεύ­ειν-ἄ­δει­αν ἐ­μαυ­τῷ πα­ρα­σκευ­ά­σα­ντα στρα­τεύ­ε­σθαι).

Οι πα­ρα­πά­νω α­ντι­θέ­σεις α­πο­δει­κνύ­ουν την α­γά­πη και το εν­δι­α­φέ­ρον του Μα­ντι­θέ­ου προς τα μέ­λη της οι­κο­γέ­νει­άς του, την α­ξι­ο­πρε­πή του στά­ση στο δη­μό­σι­ο το­μέ­α και την αλ­τρου­ι­στι­κή του δι­ά­θε­ση την ώ­ρα των πο­λε­μι­κών κιν­δύ­νων.

**ΑΣΚΗΣΕΙΣ ΣΧΟΛΙΚΟΥ ΒΙΒΛΙΟΥ §§ 18-19**

**1) Γιατί ο Μαντίθεος κάνει λόγο για την εξωτερική του εμφάνιση;**

Ο Μα­ντί­θε­ος ως ο­λι­γαρ­χι­κός και φι­λο­λά­κων εί­χε μα­κρι­ά μαλ­λι­ά και α­κο­λου­θού­σε α­τη­μέ­λη­το, σπαρ­τι­α­τι­κό δη­λα­δή τρό­πο έν­δυ­σης. Πρά­γμα­τι ό­σοι μι­μού­νταν την αυ­στη­ρή δί­αι­τα των Σπαρ­τι­α­τών ντύ­νο­νταν χω­ρίς ε­πι­τη­δεύ­σεις, κρα­τού­σαν ρα­βδί, έ­τρε­φαν κό­μη και γέ­νι­α, α­σκού­νταν σκλη­ρά και γε­νι­κά προ­σέγ­γι­ζαν το βα­ρύ, δύ­σκα­μπτο χα­ρα­κτή­ρα των Λα­κε­δαι­μο­νί­ων. Α­ντί­θε­τα οι δη­μο­κρα­τι­κοί Α­θη­ναί­οι ντύ­νο­νταν με πο­λυ­τέ­λει­α, εί­χαν κο­ντά μαλ­λι­ά και ζού­σαν γε­νι­κό­τε­ρα τρυ­φη­λή ζω­ή.

Ε­πει­δή λοι­πόν ο Μα­ντί­θε­ος πι­στεύ­ει ό­τι εν­δε­χό­με­να οι δι­κα­στές θα ε­πη­ρε­α­στούν α­πό την ε­ξω­τε­ρι­κή εμ­φά­νι­ση και θα κα­τα­δι­κά­σουν τη φι­λο­λα­κω­νι­κή του στά­ση, ά­ρα και την υ­πο­ψη­φι­ό­τη­τα του, το­νί­ζει πως η α­ξι­ο­λό­γη­ση των πο­λι­τών πρέ­πει να γί­νε­ται «ἐκ τῶν ἔρ­γων» και ό­χι «ἀπ᾿ ὄ­ψε­ως». Οι ε­κά­στο­τε δη­λα­δή δι­κα­στές πρέ­πει να στη­ρί­ζο­νται κα­τά τις κρί­σεις τους σε ου­σι­α­στι­κά και ό­χι ε­πι­φα­νει­α­κά χα­ρα­κτη­ρι­στι­κά του δο­κι­μα­ζό­με­νου.

**2) Πιστεύετε ότι η εξωτερική εμφάνιση ενός ανθρώπου πρέπει να επηρεάζει την κρίση μας γι᾿ αυτόν;**

Σε κα­μί­α πε­ρί­πτω­ση η α­ξί­α ε­νός αν­θρώ­που δεν προσ­δι­ο­ρί­ζε­ται α­πό την ε­ξω­τε­ρι­κή του εμ­φά­νι­ση. Άν­θρω­ποι με κομ­ψό­τα­τη ε­ξω­τε­ρι­κή εμ­φά­νι­ση πολ­λές φο­ρές α­πο­δει­κνύ­ο­νται κε­νοί και στε­ρη­μέ­νοι σε ψυ­χι­κά και πνευ­μα­τι­κά χα­ρί­σμα­τα. Άλ­λο­τε κά­ποι­οι με πρω­το­πο­ρι­α­κή γι­α τα κοι­νά δε­δο­μέ­να εμ­φά­νι­ση κερ­δί­ζουν τις ε­ντυ­πώ­σεις γι­α την η­θι­κή τους ποι­ό­τη­τα, την πνευ­μα­τι­κό­τη­τα και κοι­νω­νι­κή τους συ­μπε­ρι­φο­ρά. Ά­ρα η α­ξι­ο­λό­γη­ση του αν­θρώ­που δεν πρέ­πει ε­πι­δερ­μι­κά να στα­μα­τά στο φαί­νε­σθαι, αλ­λά να προ­χω­ρεί ε­πί της ου­σί­ας, δη­λα­δή στο εἶ­ναι.

**ΑΣΚΗΣΕΙΣ ΣΧΟΛΙΚΟΥ ΒΙΒΛΙΟΥ §§ 20-21**

**1) Πού ο­φεί­λε­ται η ε­πι­θυ­μί­α του Μα­ντι­θέ­ου να α­σχο­λη­θεί με την πο­λι­τι­κή; Ι­σχύ­ουν σή­με­ρα γι­α τους νέ­ους οι ί­δι­οι λό­γοι;**

Η ε­πι­θυ­μί­α του Μα­ντι­θέ­ου να α­σχο­λη­θεί με την πο­λι­τι­κή ο­φεί­λε­ται σε δύ­ο λό­γους·

**α)** Στην α­νά­γκη να συ­νε­χί­σει την πα­ρά­δο­ση που εί­χαν δη­μι­ουρ­γή­σει οι πρό­γο­νοί του οι ο­ποί­οι δεν έ­παυ­αν να α­σχο­λού­νται με τα πο­λι­τι­κά και

**β)** Στην υ­πο­χρέ­ω­σή του να ε­ναρ­μο­νι­στεί με τη γνώ­μη των συ­μπο­λι­τών του που ή­θε­λαν α­ξι­ό­λο­γο μό­νο τον πο­λί­τη που έ­παιρ­νε ε­νερ­γό μέ­ρος στα πο­λι­τι­κά, ε­νώ α­χρεί­ο, τον α­μέ­το­χο και α­πρά­γμο­να πο­λί­τη.

Οι πα­ρα­πά­νω λό­γοι ε­λά­χι­στα θα ευ­αι­σθη­το­ποι­ού­σαν τους νέ­ους σή­με­ρα, οι ο­ποί­οι τη­ρούν μάλ­λον μι­α α­πο­λί­τι­κη στά­ση. Σε α­ντι­δι­α­στο­λή με τους νέ­ους πα­λαι­ό­τε­ρων ε­πο­χών που δι­α­πνέ­ο­νταν α­πό πο­λι­τι­κά ο­ρά­μα­τα και θερ­μή συμ­με­το­χή στις πο­λι­τι­κές δι­α­δι­κα­σί­ες, οι νέ­οι σή­με­ρα δι­α­θέ­τουν τον ε­λεύ­θε­ρο χρό­νο τους πε­ρισ­σό­τε­ρο σε δρα­στη­ρι­ό­τη­τες που ευ­νο­ούν την κοι­νω­νι­κή και οι­κο­νο­μι­κή τους προ­βο­λή πα­ρά την προ­ώ­θη­ση των συλ­λο­γι­κών δι­α­δι­κα­σι­ών. Και αυ­τό γι­α­τί η πο­λι­τι­κή ει­κό­να σή­με­ρα έ­χει ξε­θω­ρι­ά­σει, οι ι­κα­νοί πο­λι­τι­κοί η­γέ­τες έ­χουν ε­κλεί­ψει και τέ­λος το συλ­λο­γι­κό ό­φε­λος υ­πο­σκι­ά­ζε­ται α­πό την α­το­μι­κή ευ­η­με­ρί­α. Η α­πο­χή λοι­πόν α­πό τα κοι­νά εί­ναι έ­να α­πό τα α­νη­συ­χη­τι­κά φαι­νό­με­να της ε­πο­χής μας που α­νέ­κυ­ψε α­πό τις ι­δι­αι­τε­ρό­τη­τες της ε­πο­χής αυ­τής.

**2) Ο Μα­ντί­θε­ος στον ε­πί­λο­γο ε­παι­νεί τους βου­λευ­τές και το θε­σμό της δο­κι­μα­σί­ας. Σε τι συ­νί­στα­ται ο έ­παι­νος και πού α­πο­σκο­πεί;**

Στην τε­λευ­ταί­α πα­ρά­γρα­φο του λό­γου του ο Μα­ντί­θε­ος ε­παι­νεί τους βου­λευ­τές ε­πει­δή αυ­τοί πα­ρα­κι­νούν τους νέ­ους να με­τέ­χουν στα δη­μό­σι­α πρά­γμα­τα. Με τον έ­παι­νο αυ­τό προ­σπα­θεί να τους πεί­σει ό­τι δεν πρέ­πει να δυ­σα­ρε­στού­νται ε­πει­δή ο ί­δι­ος αν και νέ­ος, ε­πι­δό­θη­κε στα πο­λι­τι­κά, γι­α­τί στην πρα­γμα­τι­κό­τη­τα α­κο­λού­θη­σε την εν­θάρ­ρυν­σή τους. Άλ­λω­στε ο ι­σχύ­ων θε­σμός της δο­κι­μα­σί­ας δί­νει τη δυ­να­τό­τη­τα στους δι­κα­στές α­πό τη μι­α να πα­ρα­κι­νούν τους νέ­ους να κα­τε­βαί­νουν στον πο­λι­τι­κό στί­βο, α­πό την άλ­λη ό­μως να πα­ρα­χω­ρούν τα δη­μό­σι­α α­ξι­ώ­μα­τα μό­νο σε ε­κεί­νους που α­πο­δει­κνύ­ο­νται πρα­γμα­τι­κά ά­ξι­οι γι­α την α­νά­λη­ψή τους. Ά­ρα α­κό­μα και η πρώ­ι­μη συμ­με­το­χή των νέ­ων στην πο­λι­τι­κή ζω­ή σε κα­μι­ά πε­ρί­πτω­ση δεν τη ζη­μι­ώ­νει, α­φού στην α­θη­ναϊ­κή πο­λι­τεί­α λει­τουρ­γούν πά­ντα α­σφα­λι­στι­κές δι­κλεί­δες.

**ΑΣΚΗΣΕΙΣ ΓΕΝΙΚΗΣ ΘΕΩΡΗΣΗΣ**

**1) Η απολογία του Μαντιθέου χωρίζεται σε δύο μέρη. Ποιο είναι το θέμα του κάθε μέρους και ποιο, κατά τη γνώμη σας, είναι το σπουδαιότερο; Να αιτιολογήσετε την άποψή σας.**

Η δι­ή­γη­ση-α­πό­δει­ξη (§§ 4-19) του λό­γου α­πο­τε­λεί­ται πρά­γμα­τι α­πό δύ­ο μέ­ρη. Και αυ­τό γι­α­τί η α­πο­λο­γί­α δεν α­φο­ρά μι­α ι­δι­ω­τι­κή ή δη­μό­σι­α δί­κη, αλ­λά λο­γο­δο­σί­α του ε­ξε­τα­ζό­με­νου πο­λί­τη.

'Ε­τσι στο πρώ­το μέ­ρος του λό­γου (§§ 4-8) ο Μα­ντί­θε­ος α­να­σκευ­ά­ζει τις κα­τη­γο­ρί­ες σε βά­ρος του, ό­τι δη­λα­δή συμ­με­τεί­χε στις πο­λι­τι­κές ε­ξε­λί­ξεις την ε­πο­χή των τρι­ά­κο­ντα και ό­τι υ­πη­ρέ­τη­σε ως ιπ­πέ­ας την ί­δι­α ε­πο­χή. Το δεύ­τε­ρο μέ­ρος του λό­γου (§§ 9-19) α­να­φέ­ρε­ται γε­νι­κό­τε­ρα στο δη­μό­σι­ο και ι­δι­ω­τι­κό του βί­ο και στό­χο έ­χει να α­πο­δεί­ξει ό­τι·

**α)** υ­πήρ­ξε τί­μι­ος α­δερ­φός (§ 10)

**β)** δι­έ­φε­ρε α­πό τους α­κό­λα­στους νέ­ους της ε­πο­χής του (§ 11)

**γ)** δεν α­να­μεί­χθη­κε πο­τέ σε δι­κα­στι­κούς α­γώ­νες (§ 12)

**δ)** με τρό­πο αλ­τρου­ι­στι­κό με­τεί­χε σε ό­λες τις πο­λε­μι­κές ε­πι­χει­ρή­σεις γι­α χά­ρη της πό­λης του (§§ 13-18)

**ε)** ε­πε­δί­ω­ξε με έρ­γα και ό­χι ε­πι­φα­νει­α­κά την κα­τα­ξί­ω­σή του

Η α­να­δρο­μή στη μέ­χρι τό­τε δι­α­γω­γή του, δη­λα­δή το δεύ­τε­ρο μέ­ρος του λό­γου εί­ναι σπου­δαι­ό­τε­ρο α­πό το πρώ­το γι­α­τί δι­α­γρά­φει ε­κτε­νέ­στε­ρα ό­λες τις πτυ­χές της προ­σω­πι­κό­τη­τάς του. Άλ­λω­στε κα­τά τον Α­ρι­στο­τέ­λη (κυ­ρι­ω­τά­την ἔ­χει πί­στιν τὸ ἦ­θος (δηλ. το ή­θος του ρή­το­ρα εί­ναι η με­γα­λύ­τε­ρη α­πό­δει­ξη, α­φού προ­δι­α­θέ­τει ευ­νοϊ­κά το α­κρο­α­τή­ρι­ο προς ό­φε­λος του ο­μι­λη­τή. Ε­πι­πρό­σθε­τα, η α­να­φο­ρά στην α­νω­τε­ρό­τη­τα του ή­θους ι­σχυ­ρο­ποι­εί τα ε­πι­χει­ρή­μα­τα σχε­τι­κά με την α­να­σκευ­ή του κα­τη­γο­ρη­τη­ρί­ου στην πρώ­τη ε­νό­τη­τα.

Άρα ήταν σκόπιμη η αναλυτική αυτή αναφορά από το Λυσία, έστω και με τον κίνδυνο - που βέβαια αποσοβήθηκε από τη ρητορική κομψότητα - να κουράσει τους δικαστές.

**2) Το ση­μα­ντι­κό­τε­ρο γνώ­ρι­σμα της τέ­χνης του Λυ­σί­α στο συ­γκε­κρι­μέ­νο λό­γο εί­ναι η η­θο­ποι­ία. Πώς ζω­γρα­φί­ζει ο ε­πι­δέ­ξι­ος λο­γο­γρά­φος τον πε­λά­τη του;**

Η η­θο­ποι­ία, χα­ρα­κτη­ρι­στι­κό της τέ­χνης του Λυ­σί­α, κα­τά το Δι­ο­νύ­σι­ο τον Α­λι­καρ­νασ­σέ­α εί­ναι εὐ­πρε­πε­στά­τη ἀ­ρε­τή. Πρά­γμα­τι ο ρή­το­ρας πε­τυ­χαί­νει να προ­σαρ­μό­σει το λό­γο του στην προ­σω­πι­κό­τη­τα του πε­λά­τη του κα­τά τέ­τοι­ο τρό­πο, ώ­στε να δί­νε­ται η ε­ντύ­πω­ση ό­τι ο λό­γος φέ­ρει την προ­σω­πι­κή σφρα­γί­δα του ο­μι­λη­τή και ό­χι του ε­παγ­γελ­μα­τί­α λο­γο­γρά­φου.

'Ο­πως λοι­πόν ται­ρι­ά­ζει στο Μα­ντί­θε­ο που εί­ναι γό­νος ο­λι­γαρ­χι­κής, φι­λο­σπαρ­τι­α­τι­κής οι­κο­γέ­νει­ας, ο Λυ­σί­ας σκι­α­γρα­φεί τον πε­λά­τη του έ­τσι ώ­στε να δι­α­κρί­νε­ται α­πό σο­βα­ρό­τη­τα, ει­λι­κρι­νή πί­στη στις πα­ρα­δό­σεις, υ­πε­ρη­φά­νει­α και αυ­θορ­μη­τι­σμό. Ο λό­γος του σε ο­ρι­σμέ­να ση­μεί­α εί­ναι α­πό­το­μος, σκλη­ρός, χω­ρίς πε­ριτ­τές α­να­φο­ρές, ό­πως άρ­μο­ζε στο σκλη­ρό στρα­τι­ω­τι­κό του ή­θος. Η σκλη­ρό­τη­τα, βέ­βαι­α, αυ­τή δεν τον α­πέ­τρε­ψε α­πό εκ­δη­λώ­σεις εν­δι­α­φέ­ρο­ντος προς την οι­κο­γέ­νει­ά του κα­θώς και πρω­το­βου­λί­ες αν­θρω­πι­στι­κού πε­ρι­ε­χο­μέ­νου προς τους συ­μπο­λί­τες του.

Χα­ρα­κτη­ρι­στι­κό τέ­λος της προ­σω­πι­κό­τη­τάς, που α­ρι­στο­τε­χνι­κά α­πο­δί­δε­ται στον κα­τη­γο­ρού­με­νο εί­ναι και η αυ­το­πε­ποί­θη­σή του γι­α την έκ­βα­ση της ε­ξέ­τα­σής του, γε­γο­νός που αγ­γί­ζει τα ό­ρι­α α­λα­ζο­νεί­ας. Ας μην ξε­χνά­με, ω­στό­σο ό­τι εί­ναι και αυ­τό στοι­χεί­ο που μπο­ρεί να α­πορ­ρέ­ει α­πό την αυ­στη­ρό­τη­τα του ή­θους του.

**3) Ποιος ο ρόλος της δοκιμασίας των αρχόντων στη διασφάλιση της δημοκρατίας;**

Με το θε­σμό της δο­κι­μα­σί­ας πι­στο­ποι­ού­νταν η ύ­παρ­ξη δη­μο­κρα­τί­ας και ε­λευ­θε­ρο­στο­μί­ας στην Α­θή­να. Και αυ­τό γι­α­τί δι­νό­ταν η δυ­να­τό­τη­τα στο δο­κι­μα­ζό­με­νο να α­πο­λο­γη­θεί γι­α τη ζω­ή του, σε κά­ποι­ον κα­τή­γο­ρο να πα­ρέμ­βει σε βά­ρος του δο­κι­μα­ζό­με­νου και στους δύ­ο μα­ζί να τε­κμη­ρι­ώ­σουν τις θέ­σεις τους. Πα­ράλ­λη­λα ο θε­σμός της δο­κι­μα­σί­ας ή­ταν πο­λύ ση­μα­ντι­κός γι­α τη δι­α­σφά­λι­ση της ορ­θής λει­τουρ­γί­ας της δη­μο­κρα­τί­ας γι­α τους πα­ρα­κά­τω κυ­ρί­ως λό­γους·

* Ο θε­σμός αυ­τός λει­τουρ­γού­σε ως κί­νη­τρο προς τους Α­θη­ναί­ους πο­λί­τες, κα­θώς γνώ­ρι­ζαν πως θα μπο­ρού­σαν να με­τέ­χουν στα δη­μό­σι­α λει­τουρ­γή­μα­τα μό­νο ε­άν κα­τά την ε­ξέ­τα­σή τους έ­πει­θαν ό­τι είχαν α­ντα­πο­κριθεί στο πα­ρελ­θόν πλή­ρως στα κα­θή­κο­ντά τους ως πο­λιτών και ως αν­θρώπων. Πα­ρεί­χε λοι­πόν ί­σες ευ­και­ρί­ες σε ό­λους ό­σοι ε­πι­θυ­μού­σαν να λά­βουν μέ­ρος στα δη­μό­σι­α α­ξι­ώ­μα­τα.
* Αυ­το­μά­τως ό­μως ο ί­δι­ος θε­σμός προ­λά­βαι­νε τυ­χόν δυσ­λει­τουρ­γί­ες και αυ­θαι­ρε­σί­ες στη δη­μο­κρα­τι­κή Α­θή­να, κα­θώς το­πο­θε­τού­σε τους ι­κα­νό­τε­ρους και η­θι­κό­τε­ρους στις νευ­ραλ­γι­κό­τε­ρες θέ­σεις. Α­ντί­θε­τα οι α­νά­ξι­οι α­πο­δο­κι­μά­ζο­νταν και α­πο­κλεί­ο­νταν α­πό την ε­κλο­γή τους.

**4) Ε­άν ή­σα­στε βου­λευ­τής, θα ε­πι­κυ­ρώ­να­τε ή ό­χι την ε­κλο­γή του Μα­ντί­θε­ου στο βου­λευ­τι­κό α­ξί­ω­μα; Να αι­τι­ο­λο­γή­σε­τε την α­πά­ντη­σή σας.**

Η ποι­ό­τη­τα του δι­κα­νι­κού λό­γου, αλ­λά και το πε­ρι­ε­χό­με­νο του μάλ­λον θα μας έ­πει­θαν να ε­πι­κυ­ρώ­σου­με τη βου­λευ­τι­κή ε­κλο­γή του Μα­ντι­θέ­ου. Συ­γκε­κρι­μέ­να ο κα­τη­γο­ρού­με­νος·

**α)** Α­να­σκεύ­α­σε ι­κα­νο­ποι­η­τι­κά το κα­τη­γο­ρη­τή­ρι­ο, κα­θώς στη­ρι­ζό­με­νος σε χρο­νι­κές α­να­φο­ρές υ­πο­στή­ρι­ξε την α­που­σί­α του α­πό την πό­λη την ε­πο­χή της ε­γκα­θί­δρυ­σής των τρι­ά­κο­ντα και την α­προ­θυ­μί­α του να συ­νερ­γή­σει με αυ­τούς.

**β)** Α­ντέ­κρου­σε την κα­τη­γο­ρί­α ό­τι υ­πη­ρέ­τη­σε ως ιπ­πέ­ας προ­βάλ­λο­ντας ως α­να­ξι­ό­πι­στη μαρ­τυ­ρί­α το σα­νί­δι­ον σε α­ντι­δι­α­στο­λή με το ι­σχυ­ρό­τα­το ε­πι­χεί­ρη­μα που πα­ρέ­χουν οι ε­πί­ση­μοι κα­τά­λο­γοι των φυ­λάρ­χων.

**γ)** Α­να­λυ­τι­κά α­να­φέρ­θη­κε στα κύ­ρι­α χα­ρα­κτη­ρι­στι­κά του, ε­πι­βε­βαι­ώ­νο­ντας ό­τι η φι­λο­πα­τρί­α και ο αν­θρω­πι­σμός που α­παι­τού­νται γι­α τα δη­μό­σι­α α­ξι­ώ­μα­τα υ­πήρ­χαν α­φει­δώ­λευ­τα στον ί­δι­ο.

**ΘΕΜΑΤΑ ΠΑΝΕΛΛΑΔΙΚΩΝ ΕΞΕΤΑΣΕΩΝ**

**ΠΑΝΕΛΛΑΔΙΚΕΣ ΕΞΕΤΑΣΕΙΣ 2002**

Κείμενο διδαγμένο από το πρωτότυπο

Λυσίου Ὑπὲρ Μαντιθέου, 7-8

***7.*** *Ἐμὲ τοίνυν οὐδεὶς ἂν* ***ἀποδείξειεν*** *οὔτ'* ***ἀπενεχθέντα*** *ὑπὸ τῶν φυλάρχων οὔτε παραδοθέντα τοῖς* ***συνδίκοις*** *οὔτε κατάστασιν καταβαλόντα. καίτοι πᾶσι ῥᾴδιον τοῦτο γνῶναι, ὅτι ἀναγκαῖον ἦν τοῖς φυλάρχοις, εἰ μὴ ἀποδείξειαν τοὺς ἔχοντας τὰς καταστάσεις, αὐτοῖς ζημιοῦσθαι. ὥστε πολὺ ἂν δικαιότερον ἐκείνοις τοῖς γράμμασιν ἢ τούτοις πιστεύοιτε· ἐκ μὲν γὰρ τούτων ῥᾴδιον ἦν ἐξαλειφθῆναι τῷ βουλομένῳ, ἐν ἐκείνοις δὲ τοὺς ἱππεύσαντας ἀναγκαῖον ἦν ὑπὸ τῶν φυλάρχων ἀπενε-*

***8*** *χθῆναι. ἔτι δέ, ὦ βουλή, εἴπερ ἵππευσα, οὐκ ἂν ἦ ἔξαρνος ὡς δεινόν τι πεποιηκώς, ἀλλ' ἠξίουν, ἀποδείξας ὡς οὐδεὶς ὑπ' ἐμοῦ τῶν πολιτῶν κακῶς πέπονθε, δοκιμάζεσθαι. ὁρῶ δὲ καὶ ὑμᾶς ταύτῃ τῇ γνώμῃ χρωμένους, καὶ πολλοὺς μὲν τῶν τότε ἱππευσάντων βουλεύοντας, πολλοὺς δ' αὐτῶν* ***στρατηγοὺς*** *καὶ ἱππάρχους κεχειροτονημένους. ὥστε μηδὲν δι' ἄλλο με ἡγεῖσθε ταύτην ποιεῖσθαι τὴν ἀπολογίαν, ἢ ὅτι περιφανῶς ἐτόλμησάν μου καταψεύσασθαι.* ***Ἀνάβηθι*** *δέ μοι καὶ μαρτύρησον.*

# ΠΑΡΑΤΗΡΗΣΕΙΣ

**Α.** Από το κείμενο που σας δίνεται να μεταφράσετε στο τετράδιό σας το τμήμα **"ἔτι δέ, ὦ βουλή ... καὶ μαρτύρησον". (Μονάδες 10)**

**Β.** Να γράψετε στο τετράδιό σας τις απαντήσεις των παρακάτω ερωτήσεων:

**Β1.** Σύμφωνα με τα δεδομένα της παραγράφου 7, να εντοπίσετε τα εναντίον του Μαντιθέου ενοχοποιητικά στοιχεία και να διευκρινίσετε το περιεχόμενό τους. **(Μονάδες 15)**

**Β2.** Σε ποιο γεγονός αναφέρεται ο Μαντίθεος με τη φράση **"εἴπερ ἵππευσα, ... δοκιμάζεσθαι"** και ποια είναι η βαθύτερη επιδίωξή του; **(Μονάδες 15)**

**Β3.** Να αναφέρετε συνοπτικά τα είδη **πίστεων** της αρχαίας ρητορικής. **(Μονάδες 4)**

Σε ποιο απ' αυτά τα είδη ανήκουν τα **ενθυμήματα** και τι γνωρίζετε γι' αυτά; **(Μονάδες 6)**

**[Μονάδες 10]**

**Β4.** Να γράψετε δύο ομόρριζα (απλά ή σύνθετα, της αρχαίας ή της νέας ελληνικής) από το β′ συνθετικό καθεμιάς από τις παρακάτω λέξεις: **ἀποδείξειεν, ἀπενεχθέντα, συνδίκοις, στρατηγούς, ἀνάβηθι** . **(Μονάδες 10)**

ΑΠΑΝΤΗΣΕΙΣ

**Β1.** Στην παράγραφο 7 ο Μαντίθεος παραθέτει τη μεγαλύτερη κατ' αυτόν απόδειξη της αθωότητάς του. Αρχικά προτάσσει εμφαντικά την προσωπική αντωνυμία "ἐμέ", με σκοπό φυσικά να διαχωρίσει τον εαυτό του από εκείνους που πραγματικά υπηρέτησαν στο ιππικό των Τριάκοντα. Στη συνέχεια παραθέτει με ομοιοτέλευτο σχήμα τρία βασικά ενοχοποιητικά στοιχεία, που εκφράζονται με τις κατηγορηματικές μετοχές "ἀπενεχθέντα", "παραδοθέντα", "καταβαλόντα", με τα οποία είναι βέβαιος ότι κανείς δε θα μπορούσε ποτέ να αποδείξει ότι ο ίδιος σχετίζεται. Η απόλυτη βεβαιότητα για την αθωότητά του εκφράζεται χαρακτηριστικά με την επανάληψη και το πολυσύνδετο «οὐδείς ... οὔτε ... οὔτε ... οὔτε ".

Με τη φράση "**οὔτε ἀπενεχθέντ*α ὑπό τῶν φυλάρχων"*** *ο Μαντίθεος*τονίζει ότι δεν αναγράφηκε το όνομά του στα πρακτικά των "ἀναπράξεων", δηλαδή στον κατάλογο των φυλάρχων. Οι δέκα φύλαρχοι είχαν την αρχηγία του ιππικού της φυλής τους και έργο τους ήταν να παραδίδουν στη Βουλή κατάλογο όσων ήταν υπόχρεοι και ικανοί να ιππεύουν. Με την αποκατάσταση της δημοκρατίας οι φύλαρχοι έπρεπε να παραδώσουν καταλόγους με τα ονόματα όλων αυτών που υπηρέτησαν στο ιππικό των Τριάκοντα. Ο Μαντίθεος τονίζει εμφαντικά ότι το όνομά του δεν περιλαμβάνεται στους καταλόγους αυτούς.

Στη συνέχεια με τη φράση "οὔτε παραδοθέντα τοῖς συνδίκοις" προσθέτει άλλο ένα αδιαμφισβήτητο, κατ' αυτόν, τεκμήριο της αθωότητάς του. Σύνδικοι ονομάζονταν οι συνήγοροι του δημοσίου που διορίζονταν για να αντιπροσωπεύουν την πόλη και να συνηγορούν για τα συμφέροντά της. Μετά την πτώση του τυραννικού καθεστώτος σίγουρα θα έλαβαν χώρα πολλές δίκες εναντίον ατόμων που κατά την περίοδο της τυραννίας υπεξαίρεσαν κρατική περιουσία ή περιουσιακά στοιχεία πολιτών. Υπεύθυνοι στη διαλεύκανση των υποθέσεων αυτών ήταν οι σύνδικοι. Ο Μαντίθεος τονίζει με ιδιαίτερη έμφαση ότι ουδέποτε παραπέμφθηκε σ' αυτούς, άρα ουδέποτε διέπραξε κάποιο οικονομικής φύσεως έγκλημα κατά της πόλεως.

Τέλος, ο Μαντίθεος αναφέρει ότι ούτε έλαβε ούτε και επέστρεψε επίδομα ("οὔτε κατάστασιν καταβαλόντα"). "Κατάστασις" ήταν το χρηματικό ποσόν που έπαιρναν από το δημόσιο οι δοκιμαζόμενοι από τη βουλή ιππείς και το οποίο επέστρεφαν μέσω των φυλάρχων, αν στη θέση τους εκλέγονταν άλλοι. Με την εγκαθίδρυση και πάλι της δημοκρατίας το σώμα των ιππέων που υπηρέτησε υπό τους τριάκοντα διαλύθηκε, οπότε οι ιππείς εκείνοι έπρεπε να επιστρέψουν το επίδομα που είχαν λάβει. Ο Μαντίθεος δεν επέστρεψε επίδομα, επομένως δεν ήταν ιππέας των τριάκοντα.

Το συμπέρασμα στο οποίο καταλήγει ισχυροποιείται με την αναφορά στο ότι οι φύλαρχοι έπρεπε να είναι ιδιαιτέρως προσεκτικοί και στην κατάρτιση των καταλόγων και στη συγκέντρωση των "καταστάσεων", δεδομένου ότι σε περίπτωση παράλειψης κάποιων ονομάτων (τυχαίας ή ηθελημένης) θα ζημιώνονταν οικονομικά οι ίδιοι καλύπτοντας τη διαφορά.

Όλα τα παραπάνω οδηγούν το Μαντίθεο να καταλήξει στο θριαμβευτικό συμπέρασμα "ὥστε πολύ ἄν δικαιότερον ἐκείνοις τοῖς γράμμασιν ἤ τούτοις πιστεύοιτε", με το οποίο τονίζει τη σημασία των καταλόγων που είχαν συντάξει οι φύλαρχοι ("ἐκείνοις τοῖς γράμμασι), στους οποίους και δεν περιλαμβάνεται το όνομά του, και υποβαθμίζει τη σημασία του "σανιδίου" ("ἤ τούτοις"), του μοναδικού αποδεικτικού στοιχείου που προσκομίζουν οι κατήγοροι ως απόδειξη ότι υπηρέτησε ως ιππέας επί των Τριάκοντα.

**Β2.** Στην παράγραφο 8 ο Μαντίθεος διατυπώνει έναν υποθετικό, αλλά πολύ εύστοχο συλλογισμό. Με υποθετικό λόγο του αντίθετου του πραγματικού ισχυρίζεται ότι κι αν ακόμα είχε διατελέσει ιππέας, δεν θα το αρνούνταν με την ιδέα ότι έκανε κάτι κακό, αλλά θα αξίωνε να επικυρωθεί η εκλογή του στο βουλευτικό αξίωμα, αν βέβαια αποδείκνυε ότι δεν έβλαψε κάποιον από τους συμπολίτες του κατά τη διάρκεια της θητείας του. Αναφέρεται δηλαδή στο γεγονός ότι δεν υπήρξε καταγγελία εναντίον του, ότι από τη θέση του ιππέα βιαιοπράγησε εναντίον κάποιου συμπολίτη του. Προσπαθεί να δείξει με αυτόν το τρόπο ότι αξιόμεμπτη δεν είναι η ένταξη σε κάποιο στρατιωτικό σώμα, αλλά η εκμετάλλευση αυτής της εξουσίας για άσκηση βίας εναντίον των υπολοίπων πολιτών.

Όμως η σκέψη του Μαντίθεου προχωρεί και πέρα από αυτό. Εστιάζει στο γεγονός ότι πολλοί απ' όσους είχαν διατελέσει ιππείς τον καιρό της τυραννίδας έχουν πια αναλάβει δημόσια αξιώματα. Έτσι, όχι μόνο αρκετοί από τους τωρινούς βουλευτές χρημάτισαν ιππείς την εποχή των Τριάκοντα, αλλά άλλοι έχουν εκλεγεί στα ανώτατα αξιώματα του στρατηγού και του ιππάρχου, χωρίς η προηγούμενη θητεία τους να αποτελεί τροχοπέδη στη νέα πολιτική τους θέση.

Ο Μαντίθεος επιδοκιμάζει το γεγονός αυτό. Χρησιμοποιώντας μάλιστα το β' πληθυντικό πρόσωπο υποχρεώνει τους βουλευτές να αναγνωρίσουν την ανεκτικότητα που οι ίδιοι επέδειξαν στο παρελθόν σε αυτές τις περιπτώσεις. Εξάλλου, με την πτώση των Τριάκοντα και την αποκατάσταση της δημοκρατίας είχε οριστεί γενική αμνηστία για τα πολιτικά αδικήματα. Ωστόσο τα πολιτικά πάθη φαίνεται ότι εξακολουθούσαν να επηρεάζουν το δημόσιο βίο, καθώς στην ταραγμένη αυτή περίοδο πολλοί εξόντωναν τους προσωπικούς τους εχθρούς αποδίδοντάς τους πολιτικές κατηγορίες, ότι δηλαδή ήταν φιλολάκωνες και ολιγαρχικοί. Ως θύμα μιας τέτοιας σκευωρίας παρουσιάζει τον εαυτό του και ο Μαντίθεος.

Με τις επισημάνσεις αυτές ο Μαντίθεος επιδιώκει να κερδίσει την συμπάθεια των βουλευτών και να δείξει ότι ενδεχόμενη ακύρωση της εκλογής του θα συνιστούσε μεροληπτική στάση σε βάρος του ή θα σήμαινε την ακύρωση της εκλογής πολλών άλλων στρατηγών, βουλευτών και ιππάρχων ώστε η απόφαση να διέπεται από πνεύμα δικαιοσύνης.

**Β3.** Η απάντηση βρίσκεται στις σελ. 19 - 20 του σχολ. βιβλίου "Ρητορικά κέμενα": "Οι αποδείξεις είναι ... (κοινόχρηστα επιχειρήματα)".

**Β4.** **ἀποδείξειεν :** δείγμα, δείκτης, (επίδειξη, δειγματίζω)

**ἀπενεχθέντα :** διένεξη, διηνεκής, (φορά, φέρσιμο)

**συνδίκοις** : δικαστής, άδικος, (δικολάβος, κατάδικος)

**στρατηγούς** :αγωγός, άγημα ( παράγωγος, χειραγώγηση)

**ἀνάβηθι** : βήμα, βηματίζω, (βάση, παραβάτης).

**ΠΑΝΕΛΛΑΔΙΚΕΣ ΕΞΕΤΑΣΕΙΣ 2003**

Κείμενο διδαγμένο από το πρωτότυπο

Λυσίου Ὑπὲρ Μαντιθέου, 1-3

***1.*** *Εἰ μή συνῄδη, ὦ βουλή, τοῖς κατηγόροις βουλομένοις ἐκ παντός τρόπου κακῶς ἐμέ ποιεῖν, πολλήν ἄν αὐτοῖς χάριν εἶχον ταύτης τῆς κατηγορίας· ἡγοῦμαι γάρ τοῖς ἀδίκως διαβεβλημένοις τούτους εἶναι μεγίστων ἀγαθῶν αἰτίους, οἵτινες ἄν αὐτούς ἀναγκάζωσιν εἰς ἔλεγχον τῶν αὐτοῖς βεβιωμένων καταστῆναι.* ***2.*** *ἐγώ γάρ οὕτω σφόδρα ἐμαυτῷ πιστεύω, ὥστ᾿ ἐλπίζω καί εἴ τις πρός με τυγχάνει ἀηδῶς (ἤ κακῶς) διακείμενος, ἐπειδάν ἐμοῦ λέγοντος ἀκούσῃ περί τῶν πεπραγμένων, μεταμελήσειν αὐτῷ καί πολύ βελτίω με εἰς τόν λοιπόν χρόνον ἡγήσεσθαι.*

***3.*** *ἀξιῶ δέ, ὦ βουλή, ἐάν μέν τοῦτο μόνον ὑμῖν ἐπιδείξω, ὡς εὔνους εἰμί τοῖς καθεστηκόσι πράγμασι καί ὡς ἠνάγκασμαι τῶν αὐτῶν κινδύνων μετέχειν ὑμῖν, μηδέν πώ μοι πλέον εἶναι· ἐάν δέ φαίνωμαι <καί> περί τά ἄλλα μετρίως βεβιωκώς καί πολύ παρά τήν δόξαν καί [παρά] τούς λόγους τούς τῶν ἐχθρῶν, δέομαι ὑμῶν ἐμέ μέν δοκιμάζειν, τούτους δέ ἡγεῖσθαι χείρους εἶναι. πρῶτον δέ ἀποδείξω ὡς οὐχ ἵππευον οὐδ᾿ ἐπεδήμουν ἐπί τῶν τριάκοντα, οὐδέ μετέσχον τῆς τότε πολιτείας.*

**Α.** Από το κείμενο που σας δίνεται να μεταφράσετε στο τετράδιό σας το τμήμα: **"ἐγώ γάρ οὓτω σφόδρα ... χείρους εἶναι". (Μονάδες 10)**

**Β.** Να γράψετε στο τετράδιό σας τις απαντήσεις των παρακάτω ερωτήσεων:

**Β1.** Ποια είναι τα στοιχεία που συνθέτουν το εναντίον του Μαντιθέου κατηγορητήριο, σύμφωνα με τα δεδομένα της παραγράφου 3 του κειμένου; **(Μονάδες 15)**

**Β2.** Να υποδείξετε τις εκφράσεις του κειμένου με τις οποίες ο Μαντίθεος χαρακτηρίζει το ήθος των αντιπάλων του και αυτές με τις οποίες προβάλλει το δικό του ήθος. **(Μονάδες 15)**

**Β3**. Ποια υπήρξε η συμβολή του Γοργία στην ανάπτυξη της αρχαίας ρητορικής;

**(Μονάδες 10)**

**Β4.** Να μεταφέρετε στο τετράδιό σας τις λέξεις που σας δίνονται παρακάτω. Δίπλα σε καθεμιά από αυτές, να γράψετε μία άλλη λέξη, ετυμολογικώς συγγενή, από το αρχαίο κείμενο που σας δίνεται: **συνείδηση, ηγεμόνας, διάβολος, ευτυχία, βίος. (Μονάδες 10)**

**ΑΠΑΝΤΗΣΕΙΣ**

**Β1.** Το κατηγορητήριο εναντίον του Μαντίθεου συνίσταται στο γεγονός της αναγραφής του ονόματός του στο σανίδιον· αυτό άλλωστε είναι και το μοναδικό στοιχείο αποδεικτικό της συμμετοχής του στο καθεστώς των Τριάκοντα τυράννων που έχουν στη διάθεσή του ςοι κατήγοροι. Ο Μαντίθεος περιλαμβάνεται στον κατάλογο των ιππέων που αναγράφεται στο σανίδιον κι επομένως η κατάδειξη της αφερεγγυότητας του σανιδίο ως αποδεικτικού στοιχείου αποτελεί τον πρώτο στόχο του ομιλητή (οὐχ ἵππευον).

Προκειμένου να αποδείξει την κατηγορία ως ανυπόστατη, ο ομιλητής θα προσπαθήσει στην παράγραφο 4 του λόγου του να πείσει τους βουλευτές ότι ήταν απίθανο να έχει υπάρξει ιππέας την περίοδο των Τριάκοντα καθώας βρισκόταν εκτός Αθηνών (οὐδ' ἐπεδήμουν ἐπί τῶν τριάκοντα) ή ακριβέστερα, όπως προσθετει στην παράγραφο 4, επέστρεψε μόλις πέντε ημέρες πριν τα δραματικά γεγονότα που σήμαναν την πτώση του καθεστώτος.

Η σύνοψη του κατηγορητηρίου ολοκληρώνεται με την φράση "οὐδὲ μετέσχον τῆς τότε πολιτείας", η οποία καταδεικνυει εμφαντικά την πολτική χροιά της κατηγορίας. Βασικός στόχος των κατηγόρων είναι να εμποδίσουν την εκλογή του Μαντίθεου στο βουλετικό αξίωμα, καυτηριάζοντας μέσω της υποτιθέμενης συμμετοχής του στο καθεστώς των Τριάκοντα τα προφανή φιλοολιγαρχικά φρονήματα του υποψηφίου.

**Β2.** Σε κάθε προοίμιο ρητορικού λόγου ένας από τους βασικούς στόχους του ρήτορα είναι να κερδίσει την "εὔνοιαν" των ακροατών του είτε κερδίζοντας τη συμπάθειά τους και διεγείροντας ευνοϊκά συναισθήματα για τον ίδιο, είτε προκαλώντας την αντιπάθεια προς τον αντίπαλο. Ο Λυσίας με την υψηλή του τέχνη πραγματώνει το στόχο αυτό στο έπακρο στο προοίμιο του "Υπέρ Μαντιθέου" λόγου του.

Ήδη από την αρχή του λόγου με την υποθετική έκφραση ευγνωμοσύνης του Μαντίθεου προς τους κατήγορους (εἰ μή συνῄδη ... ποιεῖν) εντυπωσιάζει τους βουλευτές και ταυτόχρονα επιτυγχάνει την ηθική μείωση των κατηγόρων του πελάτη του με το να τους χαρακτηρίζει αρχικά μοχθηρούς και κακόβουλους (τοῖς κατηγόροις βουλομένοις ἐκ παντός τρόπου κακῶς ἐμέ ποιεῖν). Ο Μαντίθεος παρουσιάζεται απόλυτα πεπεισμένος ότι οι κατήγοροι στοχεύουν αποκλειστικά στο να τον βλάψουν και μάλιστα με κάθε μέσο, όπως δείχνει ο εμπρόθετος προσδιορισμός "ἐκ παντός τρόπου" που τοποθετείται εμφαντικά στη φράση. Στη συνέχεια με τη φράση "τοῖς ἀδίκως διαβεβλημένοις" αποκαλεί τους κατήγορούς του κοινούς συκοφάντες και προβάλλει εμμέσως πλην σαφώς την πεποίθησή του ότι εκτόξευσαν την κατηγορία εναντίον του με μοναδικό στόχο να σπιλώσουν την υπόληψή του. Δεδομένου ότι η συκοφαντία την εποχή εκείνη ήταν ευρύτατα διαδεδομένη και πολλοί αθώοι πολίτες υπέφεραν εξαιτίας των συκοφαντών, ο Μαντίθεος επιτυγχάνει να διεγείρει στις ψυχές των βουλευτών αγανάκτηση και οργή εναντίον των κατηγόρων, να δημιουργήσει υποψίες για τα πραγματικά τους κίνητρα και να προσβάλει την εγκυρότητα του κατηγορητηρίου τους.

**Β3.** "Εκείνος που άσκησε ιδιαίτερη επίδραση ... φορτική και κουράζει", σελ. 12 σχολ. βιβλίου**.**

**Β4.**

|  |  |  |
| --- | --- | --- |
| συνείδηση | → | **συνῄδη** |
| ηγεμόνας | → | **ἡγοῦμαι (ἡγήσεσθαι, ἡγεῖσθαι)** |
| διάβολος | → | **διαβεβλημένοις** |
| ευτυχία | → | **τυγχάνει** |
| βίος | → | **βεβιωμένων, (βεβιωκώς)** |

**ΠΑΝΕΛΛΑΔΙΚΕΣ ΕΞΕΤΑΣΕΙΣ 2004**

##### Κείμενο διδαγμένο από το πρωτότυπο

**Λυσίου *Ὑπὲρ Μαντιθέου, 19 – 21***

***19.*** *ὥστε οὐκ ἄξιον ἀπ᾿ ὄψεως, ὦ βουλή, οὔτε φιλεῖν οὔτε μισεῖν οὐδένα, ἀλλ᾿ ἐκ τῶν ἔργων σκοπεῖν· πολλοί μέν γάρ μικρόν διαλεγόμενοι καί κοσμίως ἀμπεχόμενοι μεγάλων κακῶν αἴτιοι γεγόνασιν, ἕτεροι δέ τῶν τοιούτων ἀμελοῦντες πολλά κἀγαθά ὑμᾶς εἰσιν εἰργασμένοι.*

***20.*** *῎Ηδη δέ τινων ᾐσθόμην, ὦ βουλή, καί διά ταῦτα ἀχθομένων μοι, ὅτι νεώτερος ὤν ἐπεχείρησα λέγειν ἐν τῷ δήμῳ. ἐγώ δέ τό μέν πρῶτον ἠναγκάσθην ὑπέρ τῶν ἐμαυτοῦ πραγμάτων δημηγορῆσαι, ἔπειτα μέντοι καί ἐμαυτῷ δοκῶ φιλοτιμότερον διατεθῆναι τοῦ δέοντος, ἅμα μέν τῶν προγόνων ἐνθυμούμενος, ὅτι οὐδέν πέπαυνται τά τῆς πόλεως πράττοντες,*

***21.*** *ἅμα δέ ὑμᾶς ὁρῶν (τά γάρ ἀληθῆ χρή λέγειν) τούς τοιούτους μόνους <τινός> ἀξίους νομίζοντας εἶναι, ὥστε ὁρῶν ὑμᾶς ταύτην τήν γνώμην ἔχοντας τίς οὐκ ἄν ἐπαρθείη πράττειν καί λέγειν ὑπέρ τῆς πόλεως; ἔτι δέ τί ἄν τοῖς τοιούτοις ἄχθοισθε; οὐ γάρ ἕτεροι περί αὐτῶν κριταί εἰσιν, ἀλλ᾿ ὑμεῖς.*

**Α.** Από το κείμενο που σας δίνεται να μεταφράσετε στο τετράδιό σας το τμήμα: ***«ἐγὼ δὲ τὸ μὲν πρῶτον … ἀλλ’ ὑμεῖς».* Μονάδες 10**

**Β.** *Να γράψετε στο τετράδιό σας τις απαντήσεις των παρακάτω ερωτήσεων:*

**Β1.** Με ποια επιχειρήματα ο Μαντίθεος αιτιολογεί την ενασχόλησή του με τα κοινά, παρά τη νεαρή του ηλικία; Να απαντήσετε σύμφωνα με τα δεδομένα των παραγράφων 20 – 21.

**Μονάδες 15**

**Β2.** Το απόσπασμα: ***«Ἤδη δέ τινων … ἀλλ’ ὑμεῖς»*** αποτελεί τον επίλογο του ***Ὑπὲρ Μαντιθέου*** λόγου του Λυσία. Σύμφωνα με την εισαγωγή του σχολικού βιβλίου: «Με τον επίλογο συνήθως επιδιώκονται δύο κυρίως σκοποί, η **ανάμνηση,** που επιτυγχάνεται σε μια συντομότατη ανακεφαλαίωση των βασικών θέσεων του λόγου και η **παθοποιία** που καταλήγει σε **προτροπή** ή **αποτροπή»**. Αφού διαβάσετε το απόσπασμα αυτό, να απαντήσετε στο ερώτημα αν ο Λυσίας επιδιώκει ή όχι τους σκοπούς αυτούς στον επίλογό του. Να τεκμηριώσετε την απάντησή σας με αναφορά σε συγκεκριμένα σημεία του αποσπάσματος. **Μονάδες 15**

**Β3.** Ποιοι ήταν οι πολιτικοί λόγου που ευνόησαν τη γέννηση της συστηματικής ρητορείας στην αρχαιότητα; Ποιοι ήταν οι θεμελιωτές της και τι γνωρίζετε για το έργο τους; **Μονάδες 10**

**Β4. *ἀχθομένων, διατεθῆναι, ὁρῶν, ἀξίους, πράττειν****:* Να γράψετε ένα ομόρριζο ουσιαστικό και ένα ομόρριζο επίθετο της αρχαίας ή της νέας ελληνικής για καθεμιά από τις παραπάνω λέξεις (τα ομόρριζα μπορούν να είναι απλά ή σύνθετα). **Μονάδες 10**

###### ΑΠΑΝΤΗΣΕΙΣ

**Β1.** Ο Μαντίθεος στοιχειοθετεί με δύο τρόπους την πρόωρη ενασχόλησή του με τα κοινά: Αρχικά αναφέρει ότι αναγκάσθηκε να αγορεύσει δημόσια για να διασώσει την πατρική του περιουσία από τον κίνδυνο δήμευσης *(«ἐγώ τό μέν πρῶτον … δημηγορῆσαι»)*, ίσως επειδή η νομοθεσία μετά την αποκατάσταση της δημοκρατίας έθιγε κάποια ιδιοκτησιακά του δικαιώματα *(βλ. § 10 διά τάς συμφοράς τάς τοῦ πατρός).*

Κατά δεύτερο λόγο, από τη σκοπιά της σημερινής του ωριμότητας παραδέχεται αναδρομικά ότι η πράξη του ήταν υπέρ το δέον φιλόδοξη («καί ἐμαυτῷ … τοῦ δέοντος»). Με την κριτική κερδίζει τη συμπάθεια του ακροατηρίου και πετυχαίνει να μετριάσει τις αρνητικές εντυπώσεις από το νεανικό του ατόπημα.

Τα πραγματικά κίνητρα της στάσης του φαίνονται μέσα από τις δύο αιτιολογικές μετοχές και τα συμπληρώματά τους: Κατά πρώτον, η προγονική παράδοση απαιτούσε τη πολιτικοποίηση και την ενεργό συμμετοχή στα κοινά *(«ἄμα μεν … τά τῆς πόλεως πράττοντες»)·* κατά δεύτερον, θετική αξιολόγηση στο πλαίσιο της αθηναϊκής δημοκρατία επιφυλάσσεται μόνο σε όσους ασχολούνται με τα κοινά *(« ἅμα δέ … νομίζοντας εἶναι»).*

Επομένως, ο ομιλητής, αφού πρώτα δικαιολογηθεί για το νεανικό του παράπτωμα, αναφερόμενος στις αντίξοες συνθήκες και τη νεανική φιλοδοξία του απενοχοποιεί την τελευταία στη βάση της δημοκρατικής παράδοσης και των πολιτικών αξιών. Με τον τρόπο αυτό, δεσμεύει τους βουλευτές για την εκλογή του, εφόσον υποδεικνύει με αριστοτεχνικό τρόπο την αφοσίωσή του στις δημοκρατικές αξίες, επαινώντας τον θεσμό της δοκιμασίας, αλλά και την έμμεση ευθύνη των ίδιων για τον υπερβάλλοντα ζήλο του. Οι παλιότεροι βουλευτές λειτουργούν ως υγιή πρότυπα για τους νέους (1η δέσμευση), ενώ ο ίδιος ο ομιλητής εμφορείται από τις πλέον δημοκρατικές αξίες *(2η δέσμευση)* απαντώντας έτσι έμμεσα στις επικρίσεις περί ολιγαρχικών φρονημάτων.

**Β2.** Στις παραγράφους 20 – 21 βρισκόμαστε τυπικά στον επίλογο του λόγου. Ο Μαντίθεος όμως στο τέλος του λόγου του καταφέρνει να ξεφύγει εντελώς από τα καθιερωμένα. Αρχικά, θα περιμέναμε μια σύντομη ανακεφαλαίωση των βασικών θέσεων, που ήδη αναπτύχθηκαν στο λόγο (*ἀνάμνησις*). Ο Μαντίθεος όμως επιλέγει να μην αναφερθεί σε τίποτε από αυτά που έχει ήδη εκθέσει. Έτσι το συγκεκριμένο τμήμα του λόγου δε θυμίζει επίλογο, καθώς σ’αυτό εκτίθενται στοιχεία σχετικά με το σκοπό της πρώτης δημηγορίας του Μαντίθεου στην εκκλησία του δήμου, σε νεαρή ηλικία καθώς και το κίνητρο της ενασχόλησής του με τα κοινά. Προφανώς ο Λυσίας προσπαθεί να αντικρούσει μια ακόμη πιθανή κατηγορία εις βάρος του πελάτη του και παράλληλα, με αφορμή τις εξηγήσεις του Μαντίθεου, να προδιαθέσει θετικά τους βουλευτές τονίζοντας το ενδιαφέρον του για την πόλη και την προσήλωσή του στην αντίληψη ότι ο σωστός πολίτης ενδιαφέρεται για την πατρίδα του και μετέχει ενεργά στα κοινά.

Μια ακόμη πρωτοτυπία του συγκεκριμένου επιλόγου είναι η απουσία ιδιαίτερης προσπάθειας να διεγερθούν τα ευνοϊκά συναισθήματα των βουλευτών (παθοποιία), με εξαίρεση ίσως το σημείο στο οποίο αναφέρεται στην προγονική παράδοση *ἅμα μέν τῶν προγόνων ἐνθυμούμενος … πράττοντες.* Ο λόγος δεν κλείνει όμως με προτροπή του Μαντίθεου να τον εκλέξουν, όπως θα ήταν αναμενόμενο, αλλά με δύο εύστοχες ρητορικές ερωτήσεις, με τις οποίες αφενός εγκωμιάζεται η στάση των βουλευτών να παροτρύνουν τους πολίτες να μετέχουν ενεργά στα κοινά και αφετέρου ο θεσμός της δοκιμασίας που διασφαλίζει την αξιοκρατία στην εκλογή των δημόσιων λειτουργών. Υπογραμμίζονται επομένως θετικά στοιχεία της προσωπικότητας του Μαντίθεου όπως ο πατριωτισμός και η πίστη στα δημοκρατικά ιδεώδη.

Η απουσία στον επίλογο του *«Ὑπὲρ Μαντιθέου»* ανάμνησης και παθοποιίας μπορεί βεβαίως να δικαιολογηθεί. Ο λόγος δεν ήταν εκτενής, επομένως ο Λυσίας ίσως θεώρησε πως μια υπενθύμιση όσων ήδη αναλύθηκαν θα ήταν κάτι ανώφελο, αν όχι κουραστικό για τους βουλευτές. Παράλληλα η απουσία παθοποιίας ταιριάζει με τον τόνο αυτοπεποίθησης από τον οποίο κυριαρχείται ο λόγος ήδη από το προοίμιο καθώς και με το ύφος του Λυσία, ο οποίος σε όλο το λόγο έχει παραλείψει οτιδήποτε τεχνητό ή προετοιμασμένο και επέλεξε να στηριχθεί εξολοκλήρου στην εντύπωση που θα προξενούσε η προσωπικότητα του πελάτη του.

**Β3.** Σχολικό βιβλίο Ρητορικά κείμενα, σελ. 10, κεφ. Β΄: « Υπάρχει βεβαίως … Πλατωνική κριτική».

**Β4.**

|  |  |  |
| --- | --- | --- |
| ***ἀχθομένων*** | → | σεισάχθεια, επαχθής |
| ***διατεθῆναι*** | → | διάθεση, θετός |
| ***ὁρῶν*** | → | όραση, αόρατος |
| ***ἀξίους*** | → | αξίωμα, αντάξιος |
| ***πράττειν*** | → | πραγματικότητα, έμπρακτος |
|  |  |  |

**ΠΑΡΑΛΛΗΛΑ ΚΕΙΜΕΝΑ**

**§§1-3**

**Λυσίας, *Ὑπὲρ τοῦ ἀδυνάτου* §§1-3**

Ο ομιλητής, άνθρωπος με φυσική αναπηρία, μιλώντας στη Βουλή των Πεντακοσίων, προσπαθεί να διατηρήσει το δικαίωμα να λαμβάνει το ετήσιο χρηματικό επίδομα που χορηγούσε το δημόσιο ταμείο στους ανάπηρους και τους φτωχούς. Ακολουθεί το προοίμιο του λόγου.

*Λίγο ακόμα και θα εξέφραζα την ευγνωμοσύνη μου, μέλη της βουλής, στον κατήγορο, που μεθόδευσε εναντίον μου αυτή εδώ τη δίκη. Διότι ενώ προηγουμένως δεν είχα αφορμή για να λογοδοτήσω για τη ζωή μου, τώρα, εξαιτίας του, μου έχει δοθεί. Και θα προσπαθήσω με τον λόγο μου να αποδείξω αφενός ότι αυτός ψεύδεται, αφετέρου ότι εγώ έχω ζήσει έως τούτη την ημέρα με τρόπο που αξίζει έπαινο παρά φθόνο. Γιατί έχω την αίσθηση ότι μεθόδευσε αυτή εδώ τη δίκη εναντίον μου όχι για κάποιο άλλο λόγο, αλλά από φθόνο. Ωστόσο, ένας που φθονεί αυτούς που οι άλλοι τους οικτίρουν, από ποιά αχρειότητα νομίζετε ότι θα κρατηθεί μακριά ένα τέτοιο πρόσωπο; Γιατί αν βέβαια με συκοφαντεί για χρήματα—. Αν πάλι με εκδικείται ως εχθρό του, ψεύδεται. Γιατί λόγω της αχρειότητάς του ποτέ έως τώρα δεν τον είχα ούτε φίλο ούτε εχθρό. Είναι ήδη σαφές, μέλη της βουλής, ότι με φθονεί, διότι, ενώ αντιμετωπίζω τέτοια συμφορά, είμαι πολίτης καλύτερος από αυτόν. Διότι έχω την άποψη πως πρέπει, μέλη της βουλής, να θεραπεύει κανείς τα ελαττώματα του σώματος με τα προτερήματα της ψυχής. Γιατί αν η σκέψη μου εξισωθεί με τη συμφορά και ζήσω ανάλογα την υπόλοιπη ζωή μου, σε τί θα διαφέρω από αυτόν;*

Μτφρ. Θ.Κ. Στεφανόπουλος

**Στα δύο κείμενα (πρωτότυπο και μεταφρασμένο) μπορούμε να ανιχνεύσουμε την προσπάθεια του ομιλητή αφενός να εξυψώσει το δικό του ήθος κι αφετέρου να μειώσει το ήθος του κατηγόρου ή των κατηγόρων. Να συγκρίνετε σε ποιο βαθμό σε καθένα από τα δύο προοίμια ο ομιλητής δίνει έμφαση στο δικό του ήθος ή στο ήθος του/των αντιπάλου/ων του.**

**Μονάδες 10**

Η ηθοποιία ως πρακτική πειθούς εμφανίζεται και στα δύο προοίμια, αλλά με διαφορετική εστίαση. Στον «Ὑπὲρ Μαντιθέου» λόγο οι κατήγοροι του Μαντίθεου χαρακτηρίζονται ως συκοφάντες με έμμεσο τρόπο (τοῖς ἀδίκως διαβεβλημένοις) και εχθροί του. Ωστόσο, αυτό που κυριαρχεί είναι η επίκληση στο ήθος του ομιλητή. Πιο συγκεκριμένα, τονίζεται η βεβαιότητα και η αυτοπεποίθηση (σφόδρα ἐμαυτῷ πιστεύω) ενός ανθρώπου που θεωρεί ότι έχει δίκιο και επιζητά να πείσει τους ακροατές του για να αποκαταστήσει πριν απ’όλα την ηθική τάξη και όχι τόσο για προσωπικό όφελος. Από την άλλη, στον «Ὑπὲρ τοῦ ἀδυνάτου» λόγο επικρατεί η επίθεση στο ήθος του αντιπάλου, του οποίου η ενέργεια χαρακτηρίζεται από ψέματα, μεθοδευμένη εκδικητικότητα και φθόνο (χαρακτηριστική η επανάληψη της λέξης), ενώ την ίδια στιγμή ο κατηγορούμενος αρκείται σε μία σύντομη αναφορά ότι είναι καλύτερος πολίτης από τον αντίπαλό του. (Λέξεις 134)

**§§4-6**

**Λυσίας, *Κατὰ Ἐρατοσθένους* §§21-23**

Ο ρήτορας Λυσίας κατηγορεί τον Ερατοσθένη, έναν από τους Τριάκοντα Τυράννους, ότι προκάλεσε τον φόνο του αδελφού του, του Πολέμαρχου. Ο λόγος εκφωνήθηκε το 403 π.Χ. από τον ίδιο τον ρήτορα.

*Αυτοί εξόρισαν πολλούς από τους συμπολίτες τους στα μέρη των εχθρών σας, πολλούς τους θανάτωσαν άδικα και τους άφησαν άταφους, πολλούς τους στέρησαν από όλα τα νόμιμα πολιτικά τους δικαιώματα, πολλών τις θυγατέρες, ενώ ήταν έτοιμες για γάμο, τις εμπόδισαν. Και έχουν φτάσει σε τέτοιο βαθμό θράσους, ώστε ήρθαν εδώ να απολογηθούν και ισχυρίζονται ότι δεν έχουν πράξει τίποτε κακό ή ανέντιμο. Θα ήθελα πραγματικά να ήταν αλήθεια αυτό που λένε· γιατί αρκετό μέρος από αυτό το καλό θα ήταν δικό μου. Τώρα όμως δεν μπορούν να διεκδικήσουν μια τέτοια συμπεριφορά ούτε απέναντι στην πόλη ούτε απέναντι σ᾽ εμένα. Τον αδελφό μου, όπως είπα και πιο πάνω, τον θανάτωσε ο Ερατοσθένης, μολονότι ούτε ο ίδιος είχε πάθει κανένα κακό από αυτόν ούτε τον αντιλήφθηκε να διαπράττει καμιά αδικία εναντίον της πόλης· απλούστατα, ήθελε μόνο να ικανοποιήσει τις παράνομες διαθέσεις του.*

Μτφρ. Ν.Χ. Χουρμουζιάδης

**Τόσο ο Μαντίθεος (πρωτότυπο κείμενο) όσο και ο Λυσίας (μεταφρασμένο κείμενο) αναφέρονται στα τραγικά γεγονότα κατά την περίοδο διακυβέρνησης της Αθήνας από τους Τριάκοντα. Σε ποιες εγκληματικές ενέργειες των Τριάκοντα εστιάζει ο κάθε ρήτορας και με ποιον τρόπο;**

**Μονάδες 10**

Και ο Μαντίθεος και ο Λυσίας αναφέρονται στις εγκληματικές ενέργειες του καθεστώτος των Τριάκοντα, αλλά με διαφορετικό τρόπο. Ο Μαντίθεος επισημαίνει σε γενικές γραμμές ότι όταν επέστρεψε στην Αθήνα προς το τέλος της κυριαρχίας των Τριάκοντα, σε μία ιδιαίτερα ταραγμένη εποχή, οι Τριάκοντα δεν έδειχναν πλέον καμία εμπιστοσύνη σε κανέναν, ενώ παράλληλα στερούσαν από τα αξιώματα και τα πολιτικά τους δικαιώματα ακόμα και πρώην συνεργάτες τους (μᾶλλον ἠτίμαζον καὶ τοὺς συγκαταλύσαντας τὸν δῆμον). Από την άλλη Λυσίας στο δικό του κατηγορητήριο εστιάζει σε συγκεκριμένες εγκληματικές ενέργειες των Τριάκοντα: όχι μόνο στέρησαν από τα πολιτικά τους δικαιώματα αρκετούς Αθηναίους πολίτες, αλλά επιπλέον ατίμασαν πολλούς (άνδρες και γυναίκες) και θανάτωσαν άδικα πολλούς ανάμεσα σε αυτούς και τον αδελφό του. Η άδικη θανάτωση του αδελφού του αποδίδεται από τον Λυσία στην αποδεδειγμένη έφεση του Ερατοσθένη προς την παρανομία. Τόσο οι συγκεκριμένες κατηγορίες του Λυσία όσο και η γενική αναφορά του Μαντίθεου στο καθεστώς των Τριάκοντα αποτυπώνουν με σαφήνεια τον ολοφάνερα εγκληματικό χαρακτήρα που είχαν αυτές οι ενέργειες. (Λέξεις 164)

**§§7-8**

**Λυσίας, *Δήμου καταλύσεως ἀπολογία* §18**

Στον λόγο του «*Δήμου καταλύσεως ἀπολογία*», ο ρήτορας προσπαθεί ν΄ αποδείξει ότι οι κατήγοροί του τον συκοφαντούν άδικα και ότι ο ίδιος την περίοδο των Τριάκοντα έδρασε ως δημοκράτης.

*Νομίζω, άνδρες δικαστές, ότι δε θα μισούσατε δίκαια αυτούς που στην περίοδο της ολιγαρχίας δεν είχαν πάθει κανένα κακό, ενώ πρέπει να οργίζεσθε εναντίον εκείνων που βασάνισαν το λαό, ούτε να νομίζετε εχθρούς όσους δεν έφυγαν (από την Αθήνα) αλλά αυτούς που σας εξόρισαν, ούτε αυτούς που επιδίωξαν να σώσουν την περιουσία τους αλλά αυτούς που αφαίρεσαν την περιουσία από άλλους, ούτε αυτούς που έμειναν στην πόλη για να σώσουν τη ζωή τους αλλά αυτούς που συνεργάστηκαν με τους τριάντα τυράννους γιατί ήθελαν να καταστρέψουν άλλους. Αν, πάλι, νομίζετε ότι πρέπει να εξοντώσετε εσείς όσους εκείνοι ξέχασαν να αδικήσουν, δε θα εξαιρεθεί κανένας πολίτης.*

Μτφρ. Γ.Α. Ράπτης

**Αφού διαβάσετε με προσοχή και τα δύο κείμενα (πρωτότυπο και μεταφρασμένο) που σας έχουν δοθεί, να συγκρίνετε τον τρόπο με τον οποίο και οι δύο κατηγορούμενοι προσπαθούν να αποδείξουν πως δεν υπήρξαν συνεργοί των Τριάκοντα τυράννων.**

**Μονάδες 10**

Στα δύο κείμενα αποτελεί κοινό τόπο η αγωνιώδης προσπάθεια των ομιλητών να αποδείξουν πως δεν συμμετείχαν στις εγκληματικές ενέργειες των Τριάκοντα. Ο Μαντίθεος προσπαθεί να αποδείξει πως, και αν ακόμα είχε υπηρετήσει ως ιππέας κατά την παραμονή του στην πόλη, αυτό δεν θα μπορούσε να αποτελέσει τεκμήριο ενοχής του, αφού η ανάληψη τέτοιου αξιώματος δεν εμπόδισε και άλλους Αθηναίους να διακριθούν στην πολιτική ζωή μετά την αποκατάσταση της δημοκρατίας (Ὁρῶ δὲ … ἱππάρχους κεχειροτονημένους). Αλλά και στο παράλληλο κείμενο ο κατηγορούμενος υποστηρίζει πως οι δικαστές οφείλουν να ερευνήσουν αν η δράση του προκάλεσε, πράγματι, κακό στους συμπολίτες του και μόνο τότε να τον καταδικάσουν γι΄ αυτό (ενώ πρέπει να οργίζεσθε…. αυτούς που συνεργάστηκαν με τους τριάντα τυράννους γιατί ήθελαν να καταστρέψουν άλλους), και όχι για το γεγονός ότι παρέμεινε στην πόλη την περίοδο των Τριάκοντα (ούτε να νομίζετε εχθρούς όσους δεν έφυγαν) προσπαθώντας να προστατεύσει την οικογένειά του (ούτε αυτούς που επιδίωξαν να σώσουν την περιουσία τους). Επομένως, και στα δύο κείμενα η κατηγορία της συνεργασίας με το τυραννικό καθεστώς παρουσιάζεται ως ανυπόστατη και ως αποτέλεσμα προσωπικής έχθρας κακόβουλων κατηγόρων προς φιλήσυχους πολίτες. (182 λέξεις)

**§§7-8**

**Λυσίας,** ***Πρὸς Σίμωνα Ἀπολογία* §§2-3**

Ο Σίμωνας οδήγησε τον ομιλητή στο δικαστήριο του Αρείου Πάγου, με την κατηγορία ότι ο τελευταίος τον είχε τραυματίσει, αποσιωπώντας, ωστόσο, το γεγονός ότι τη συμπλοκή με τον κατηγορούμενο την είχε προκαλέσει ο ίδιος για λόγους ερωτικής αντιζηλίας. Το απόσπασμα που ακολουθεί είναι από το προοίμιο.

*Εάν, λοιπόν, κάποιοι άλλοι επρόκειτο να αποφασίσουν για μένα, πάρα πολύ θα φοβόμουν τη δίκη, επειδή βλέπω ότι και μαγειρέματα και τυχαία περιστατικά κάποτε γίνονται τέτοια, ώστε να συμβαίνουν στους δικαζόμενους πολλά αντίθετα προς την ορθοκρισία. Όμως, αφού ήρθα σε σας, ελπίζω να πετύχω το δίκαιο. Κυρίως αγανακτώ, κύριοι βουλευτές, γιατί θα αναγκαστώ να μιλήσω μπροστά σας για πράγματα, για τα οποία δε μιλούσα επειδή ντρεπόμουν, και ανέχτηκα τις αδικίες, αφού πολλοί επρόκειτο να γίνουν γνώστες της υπόθεσης μαζί με μένα. Επειδή όμως ο Σίμωνας με έφερε σε τέτοια ανάγκη, θα σας διηγηθώ όλα όσα έγιναν χωρίς να αποκρύψω τίποτα.*

Μτφρ. Γ. Α. Ράπτης

**Ποια κοινά στοιχεία για το ήθος των αντιπάλων τους παρουσιάζουν οι ομιλητές στα δύο κείμενα (πρωτότυπο - μεταφρασμένο) στο πλαίσιο της προσπάθειάς τους να αναιρέσουν τις κατηγορίες εις βάρος τους;**

**Μονάδες 10**

Και στα δύο κείμενα οι απολογούμενοι υποστηρίζουν πως έχουν αδικηθεί από ανθρώπους που ψεύδονται και επιδιώκουν δίκες. Ο Μαντίθεος αναφέρει ότι ο μοναδικός λόγος της απολογίας του δεν είναι η ίδια η κατηγορία, αλλά ο έλεγχος της ψευδολογίας των κατηγόρων (ὥστε µηδὲν δι᾽ ἄλλο … καταψεύσασθαι). Με το επίρρημα «περιφανῶς» τονίζει το μέγεθος της αναξιοπιστίας τους, γιατί, εφόσον ψεύδονται τόσο φανερά, δεν βλάπτουν µόνο εκείνον, αλλά υποτιμούν και τη Βουλή την οποία παραπλανούν εν γνώσει τους. Στην «Πρὸς Σίμωνα Ἀπολογία» το ήθος του Σίμωνα αναγκάζει τον ομιλητή να αναφερθεί στην προσωπική του ζωή (Επειδή όμως ο Σίμωνας με έφερε σε τέτοια ανάγκη…). Η αγανάκτηση του ομιλητή (Κυρίως αγανακτώ) και η αναγκαστική ανεκτικότητά του στις αδικίες (ανέχτηκα τις αδικίες) υποδηλώνουν πως ο κατήγορος είναι ψεύτης, αναξιόπιστος κι ανήθικος. Επομένως, και οι δύο ομιλητές εμφανίζονται αδικούμενοι από αναξιόπιστους ανθρώπους, που θέλουν να τους διαβάλουν και να τους βλάψουν. (Λέξεις 146)

**§§10-11**

**Άγγελος Βλάχος, *Ο κύριός μου Αλκιβιάδης,* απόσπασμα**

Ο Άγγελος Βλάχος υπήρξε μελετητής της αρχαίας γραμματείας και μυθιστοριογράφος. Στο έργο του, *Ο κύριός μου Αλκιβιάδης*, προσφέρει μία πολύπλευρη οπτική για την κατανόηση του 5ου αιώνα π.Χ.

*«Μεθαύριο θα ξαναφύγομε εκστρατεία, φίλοι! Βάλτε, δούλοι, να πιούμε κι ας εξακολουθήσει η διασκέδαση μ’ άκρατο το κρασί μας. Τιμάνδρα, τραγούδα! Εύθυμα τραγουδάκια, γελαστά: Η ζωή είναι τόσο όμορφη και τόσο πλούσια! Σιλύκοοοοο! Καταραμένε των θεών! Φώναξε τις αυλητρίδες!»*

*Από την πλαϊνή κάμαρα, όπου είχα μισογυρίσει γλαρωμένος απ’ τη νύστα, αναπήδησα με τη φωνή του Αλκιβιάδη και βγήκα στην αυλή για να ξαναμπώ απ’ τη μεγάλη πόρτα. Εκεί είδα τον Σωκράτη που στεκόταν, λες έστηνε ενέδρα, σε μια γωνιά της αυλής. Φαίνεται πως είχε ακούσει κι αυτός τη φωνή του Αλκιβιάδη, γιατί προχώρησε και μπήκε στην αίθουσα του συμποσίου όπου ήταν όλη η παρέα μισομεθυσμένη κιόλας. Καθώς ένιωσαν οι χαροκόποι τον Σωκράτη απλώθηκε μια σιωπή και τα πρόσωπα σοβαρεύτηκαν, σαν φοβισμένα.*

Άγγ. Βλάχος. 2008 *Ο κύριός μου Αλκιβιάδης*. Το Βήμα (Βιβλιοπωλείον της Εστίας), σ. 258.

**Το παραπάνω κείμενο του Άγγελου Βλάχου αναφέρεται σε μια σκηνή συμποσίου στην Αρχαία Αθήνα. Πώς συσχετίζεται η συγκεκριμένη αφήγηση με τις αναφορές του Μαντίθεου στο ήθος των αντιπάλων του αλλά και του ίδιου;**

**Μονάδες 10**

Στο παράλληλο κείμενο του Άγγελου Βλάχου ο Αλκιβιάδης καλεί τους παρευρισκόμενους σε συμπόσιο πριν από την κρίσιμη σικελική εκστρατεία, να πιουν άκρατο κρασί, να τραγουδήσουν, να διασκεδάσουν από κοινού με την παρουσία γυναικών αυλητρίδων και εντέλει να μεθύσουν (όλη η παρέα μισομεθυσμένη κιόλας). Σε αντίθεση με το ενθουσιώδες κλίμα βρίσκεται η μορφή του Σωκράτη, που στεκόταν μόνος του στην αυλή και μόλις μπήκε στον χώρο του συμποσίου, όλοι σοβαρεύτηκαν, σαν να φοβήθηκαν. Αντίστοιχη αντίθεση-διαφοροποίηση παρατηρούμε στο κείμενο του Λυσία ανάμεσα στον Μαντίθεο, που δηλώνει ότι δεν συμμετείχε σε διασκεδάσεις ανάλογου ύφους, και τους ακόλαστους κατηγόρους του που, κατά τον Μαντίθεο, επιδίδονταν σε ασωτίες, και γι’ αυτό τον συκοφαντούν και ψεύδονται σε βάρος του. Επομένως, στα δύο κείμενα βλέπουμε να αντιπαρατίθεται η στάση και το ήθος των προσώπων σε σχέση με γεγονότα και χώρους που σχετίζονται με τη διασκέδαση. (Λέξεις 137)

**§§11-12**

**Λυσίας, *Κατὰ σιτοπωλῶν* §§13.5-15.1**

Ο λόγος *Κατὰ σιτοπωλῶν* είναι ρητορικός δικανικός λόγος του Λυσία που ανήκει στην κατηγορία των καταγγελτικών λόγων του. Γράφτηκε για λογαριασμό του κατηγόρου περίπου το 386 π.Χ. και εκφωνήθηκε ενώπιον της Ηλιαίας εναντίον κυρίως των σιτοπωλών και λιγότερο των σιτεμπόρων για λαθραία εισαγωγή σίτου και αισχροκέρδεια.

*Ωστόσο όλοι γνωρίζετε ότι αυτοί είναι οι τελευταίοι που δικαιούνται να προβάλλουν παρόμοιους ισχυρισμούς. Γιατί τα συμφέροντά τους είναι αντίθετα από τα συμφέροντα των άλλων. Γιατί τότε κερδίζουν περισσότερα, όταν φτάσει στην πόλη η είδηση για κάποια συμφορά και πωλούν ακριβό το σιτάρι. Με τόση χαρά μάλιστα βλέπουν τις δικές σας συμφορές, ώστε κάποιες τις πληροφορούνται πριν από τους άλλους, και κάποιες τις χαλκεύουν οι ίδιοι διαδίδοντας ή ότι χάθηκαν τα πλοία στον Πόντο, ή ότι συνελήφθησαν από τους Λακεδαιμόνιους όταν απέπλεαν, ή ότι έχουν κλείσει τα λιμάνια, ή ότι πρόκειται να καταγγελθούν οι συνθήκες. Και έχουν φτάσει σε τέτοιο σημείο εχθρότητας, ώστε συνωμοτούν εναντίον σας σε κρίσιμες στιγμές ταυτόχρονα με τους εχθρούς.*

Μτφρ. Θ.Κ. Στεφανόπουλος

***χαλκεύουν***: κατασκευάζουν

**Σε ποιο φαινόμενο που αποτελούσε πληγή για τη δημόσια ζωή της αρχαίας Αθήνας, αναφέρονται και τα δύο κείμενα (διδαγμένο και παράλληλο);**

**Μονάδες 10**

Και στα δύο κείμενα γίνεται λόγος για το συχνό φαινόμενο της λογοποιΐας και της ψευδολογίας στην αρχαία Αθήνα. Πιο συγκεκριμένα, ο Μαντίθεος αναφέρεται στο φαινόμενο της ψευδολογίας που χαρακτήριζε ανθρώπους που σύχναζαν στα σκιραφεία, καπηλεία και λοιπά καταγώγια, και οι οποίοι είχαν σκοπό τη διαβολή έντιμων πολιτών (συχνά ως μέσο εκδίκησης ή εκβιασμού). Αλλά και στο παράλληλο κείμενο από τον λόγο Κατὰ σιτοπωλῶν ο κατήγορος αναφέρεται στο γεγονός ότι πολλές φορές οι «σιτοπώλες» κατασκεύαζαν ψεύτικες αρνητικές ειδήσεις για να προκαλέσουν πανικό στους πολίτες και να πολλαπλασιάσουν τα κέρδη τους. Στην περίπτωση του Μαντίθεου η ψευδολογία αποσκοπούσε στη διαβολή συγκεκριμένων ανθρώπων, ενώ στο παράλληλο κείμενο η ψευδολογία επηρέαζε αρνητικά το σύνολο της αθηναϊκής κοινωνίας. Σε κάθε περίπτωση, ήταν μία από τις αρνητικές πλευρές της αθηναϊκής δημόσιας ζωής για την οποία γίνεται συχνά λόγος στα κείμενα της εποχής. (Λέξεις 136)

**§§12-13**

**Λυσίας, *Κατά Ἀλκιβιάδου λιποταξίου* §§9-11**

Ο Αλκιβιάδης, γιος του ομώνυμου γνωστού πολιτικού και της Ιππαρέτης, κατηγορείται στον λόγο αυτό ότι, ενώ κατατάχθηκε το 395/4 π.Χ. για να πολεμήσει ως οπλίτης στην Αλίαρτο της Βοιωτίας, λόγω της δειλίας του μεταπήδησε στο σώμα των ιππέων, χωρίς να πληρούνται οι νόμιμες προϋποθέσεις.

*Αυτός λοιπόν (ο Αλκιβιάδης) σε τέτοιο σημείο φαυλότητος έφθασε, και τόσο σας περιφρόνησε, και τόσο τους εχθρούς φοβήθηκε, και τόσο πεθύμησε να καταταχθεί στο ιππικό, και τόσο τους νόμους παρέβλεψε, ώστε ουδόλως έλαβε υπ' όψιν του τις συνέπειες της παραβάσεως των νόμων και τις δίκες, αλλά προτίμησε και τα πολιτικά του δικαιώματα να χάσει, και η περιουσία του να δημευθεί, και ένοχος να θεωρηθεί όλων των υπό των νόμων απειλουμένων τιμωριών μάλλον παρά να καταταχθεί με τους οπλίτες και να ονομάζεται οπλίτης. Και άλλοι μεν, ενώ ουδέποτε είχαν υπηρετήσει ως οπλίτες, ενώ άλλοτε υπηρετούσαν ως ιππείς, και είχαν προξενήσει μεγάλες βλάβες στους εχθρούς, δεν τόλμησαν να ανέλθουν εις τους ίππους, διότι φοβούνταν σάς (τους δικαστές) και τον νόμο· διότι σκέπτονταν ότι δεν θα καταστραφεί η πόλις, αλλ' ότι θα σωθεί, και θα γίνει μεγάλη, και θα τιμωρήσει τους αδικούντες. Ο Αλκιβιάδης τόλμησε να ανέλθει στον ίππο (να καταταχθεί στο ιππικό), ενώ δεν διέκειτο ευνοϊκώς προς τον λαό, ενώ δεν είχε πρότερον υπηρετήσει ως ιππέας, ενώ ούτε και τώρα γνωρίζει να ιππεύει, ενώ δεν είχε εξετασθεί (από τους αρμόδιους άρχοντες), σκεπτόμενος ότι δεν θα δυνηθεί η πόλη να τιμωρήσει τους αδικούντες.*

Μτφρ. Σ. Τζουμελέας. [1939]. Διασκευή από την καθαρεύουσα στη δημοτική

**Αφού διαβάσετε προσεκτικά τα δύο κείμενα (πρωτότυπο – μεταφρασμένο) να συγκρίνετε τη συμπεριφορά του Αλκιβιάδη με εκείνη του Μαντίθεου με αφορμή τα γεγονότα στην Αλίαρτο.**

**Μονάδες 10**

Στο συγκεκριμένο παράλληλο κείμενο ο Λυσίας κατηγορεί τη στάση του Αθηναίου Αλκιβιάδη, επειδή λόγω της δειλίας του μεταπήδησε από το σώμα των οπλιτών στο σώμα των ιππέων με παράνομο τρόπο (δεν είχε προηγουμένως δοκιμαστεί ενώπιον της Βουλής), για να αποφύγει την επικινδυνότητα της μάχης με το αξιόμαχο σώμα οπλιτών των Λακεδαιμονίων. Επιπλέον, ο Αλκιβιάδης αδιαφόρησε προκλητικά για το πλήθος των κυρώσεων μιας τέτοιας ενέργειας (στέρηση πολιτικών δικαιωμάτων, δήμευση περιουσίας κ.λπ.), καθώς θεωρούσε ότι η πόλη δεν θα μπορούσε να επιβάλει τις σχετικές ποινές. Αντίθετα, ο Μαντίθεος, όπως ισχυρίζεται ο ίδιος, επιδίωξε να καταταγεί ως οπλίτης, αν και ιππέας, επειδή θεώρησε ντροπή σε μια τόσο κρίσιμη στιγμή για την πατρίδα του να ενδιαφερθεί περισσότερο για την προσωπική του ασφάλεια παρά για τη σωτηρία της πατρίδας. Είναι προφανής, λοιπόν, η διαφορά ήθους και συμπεριφοράς ανάμεσα στους δύο κάτω από τις ίδιες στρατιωτικές συνθήκες.

**§§18-19**

**Ε.Π. Παπανούτσος, *Πρακτική Φιλοσοφία*, σ. 206**

Στο πρώτο μέρος της *Πρακτικής Φιλοσοφίας* περιλαμβάνεται μια σειρά μαθημάτων του Ε.Π. Παπανούτσου πάνω στα βασικά θέματα του ανθρώπινου βίου, όπως ο γάμος και η τεκνογονία, το επάγγελμα, η φιλία, ο έρωτας, ο θάνατος. Στο δεύτερο μέρος περιλαμβάνονται επιφυλλίδες του στην εφημερίδα «*Το Βήμα*», που αναφέρονται, άμεσα η έμμεσα, στα κύρια θέματα του πρώτου μέρους και χρησιμεύουν ως διευκρινίσεις ή προεκτάσεις τους.

*Το φόρεμα (ανθρώπινη επινόηση και φροντίδα) ως προστασία και στολισμός αποτελειώνει και επισφραγίζει το «πρόσωπό» μας, το συμπληρώνει και το παρουσιάζει. Το πώς ντύνομε το σώμα μας (από την κεφαλή έως τα πόδια), με τι υλικά και με ποιο τρόπο, δεν είναι καθόλου ασήμαντο ή τυχαίο γεγονός για την υπόστασή μας, τη «δημόσια» και την «ιδιωτική». Αποτελεί μέρος του εαυτού μας, την προβολή του προς τα έξω, και εκφράζει την προσωπική μας υφή: το πώς θέλουμε να μας βλέπουν οι άλλοι και τα δικά μας μάτια. Γδύνετε έναν άνθρωπο (στο ιατρείο, στο στρατόπεδο, στη φυλακή) και χάνει αμέσως την αυτοπεποίθηση, τη δύναμη, το γόητρό του. Έχει την εντύπωση ότι του αφαιρέσατε και κρατάτε στα χέρια σας όχι απλώς το περίβλημα, αλλά ένα μεγάλο μέρος από τη ουσία του. Ότι τον ακρωτηριάσατε. Φαντάζεστε ότι μπορεί να επιβληθεί, να έχει συνείδηση του εαυτού του «πλήρη», να ασκήσει την εξουσία ή την αποστολή του ένας αξιωματικός χωρίς στολή, ένας παπάς, δίχως ράσο, ένας δικαστής ντυμένος όπως ο κατηγορούμενος;...*

Από το σχολικό βιβλίο της Νεοελληνικής Γλώσσας Α΄ ΓΕ.Λ.

**Αφού διαβάσετε με προσοχή και τα δύο κείμενα (πρωτότυπο και μεταφρασμένο) που σας έχουν δοθεί, να συγκρίνετε τις θέσεις που διατυπώνονται σε αυτά για την εξωτερική εμφάνιση και τη σημασία της στη ζωή των ανθρώπων.**

**Μονάδες 10**

Ο Μαντίθεος, όπως και πολλοί αριστοκρατικοί νέοι της τάξεως των ιππέων, είχε μακριά κόμη μιμούμενος τους Λακεδαιμονίους· κάτι που προκαλούσε αντιπάθεια στους δημοκρατικούς. Γι’ αυτό επισημαίνει ότι η ουσία της δοκιμασίας δεν πρέπει να είναι η εξωτερική εμφάνιση του δοκιμαζομένου, αλλά οι πράξεις του, καθώς το φαίνεσθαι συχνά διαφοροποιείται από το εἶναι (τα φαινόμενα απατούν). Η παραπάνω υπόδειξη υποδηλώνει τη σημασία που θα μπορούσε να έχει η συγκεκριμένη εμφάνιση του Μαντίθεου για την κρίση του από τους βουλευτές. Στο παράλληλο κείμενο διατυπώνεται η θέση ότι η εμφάνιση «αποτελεί μέρος του εαυτού μας», ενώ αν αφαιρούσαμε από κάποιον την εξωτερική του περιβολή, θα χανόταν εκτός από το περίβλημα, το φαίνεσθαι, και μέρος της ουσίας του, του εἶναι του. Η εξωτερική, δηλαδή, εμφάνιση σε αρκετές περιπτώσεις δεν αποτελεί μόνον εικόνα, αλλά και ουσία. Επομένως, αν και τα δύο κείμενα διαφοροποιούνται ως προς τη θέση που προβάλλουν για τη σχέση ανάμεσα στην εξωτερική εμφάνιση (φαίνεσθαι) και την ουσία (εἶναι), συμφωνούν ωστόσο ως προς τη διαχρονική σημασία της εμφάνισης στις ανθρώπινες κοινωνίες. (168 λέξεις)

**§§19-21**

**Ἀριστοτέλης, *Ῥητορικὴ* 1419b**

Όπως φανερώνει και ο τίτλος, στα τρία βιβλία του έργου αυτού ο Αριστοτέλης περιγράφει τη ρητορική τέχνη, τα είδη και τα μέσα της. Εδώ αναφέρεται στον επίλογο των ρητορικών λόγων.

*Ο επίλογος αποτελείται από τέσσερα στοιχεία: πρώτο στοιχείο να διαθέσει τον ακροατή ευνοϊκά προς τον ομιλούντα και εχθρικά προς τον αντίπαλο· δεύτερο στοιχείο να αυξήσει ή να μειώσει τη σημασία των πραγμάτων· τρίτο στοιχείο να διεγείρει στην ψυχή του ακροατή τα επιθυμητά πάθη· τέταρτο στοιχείο να υπενθυμίσει. Το φυσικό, πράγματι, για τον ρήτορα είναι, αφού αποδείξει ότι ο ίδιος λέει την αλήθεια και ότι ο αντίπαλος ψεύδεται, να προχωρήσει ύστερα στον έπαινο, στον ψόγο, στο «τελευταίο χέρι». Ο στόχος του να είναι να κάνει φανερό το ένα από τα δύο: ή ότι ο ρήτορας είναι ένας καλός άνθρωπος εν σχέσει με το συγκεκριμένο ακροατήριο ή ότι γενικά είναι ένας καλός άνθρωπος, ή ότι ο αντίπαλος είναι ένας κακός άνθρωπος εν σχέσει με το συγκεκριμένο ακροατήριο ή ότι γενικά είναι ένας κακός άνθρωπος.*

Μτφρ. Δ. Λυπουρλής

**Ποιες από τις παραπάνω επισημάνσεις του Αριστοτέλη επιβεβαιώνονται στον επίλογο του λόγου που εκφωνεί ο Μαντίθεος;**

**Μονάδες 10**

Στο συγκεκριμένο παράλληλο κείμενο ο Αριστοτέλης αναφέρεται στον ρόλο που έχει ο επίλογος στους ρητορικούς λόγους. Έτσι, εντοπίζονται στο κείμενο του Λυσία αρκετά στοιχεία που επιβεβαιώνουν τις επισημάνσεις του Αριστοτέλη. Συγκεκριμένα, ο Μαντίθεος στο τέλος του λόγου του:

α) προδιαθέτει ευνοϊκά τους ακροατές για τον ίδιο αναδεικνύοντας το δημοκρατικό ήθος του και την προσήλωσή του στις προγονικές παραδόσεις,

β) μειώνει τη σημασία της δυσαρέσκειας που ίσως είχε προκληθεί από την πρώτη δημόσια αγόρευσή του σε νεαρή ηλικία,

γ) διεγείρει επιθυμητά πάθη στην ψυχή των ακροατών εγκωμιάζοντας τους βουλευτές που με τη στάση τους παρακινούν κάθε πολίτη να ασχοληθεί με τα ζητήματα της πόλεως, και δ) καθιστά φανερό στο ακροατήριο ότι είναι ένας καλός άνθρωπος και ένας υποδειγματικός πολίτης. (Λέξεις 119)

**Τρόπος εξέτασης του μαθήματος**

**1.** Δίνονται στους/στις μαθητές/-τριες σε φωτοαντίγραφο απόσπασμα κειμένου, διδαγμένου από το πρωτότυπο, δώδεκα έως είκοσι (12-20) στίχων, με νοηματική συνοχή, και παράλληλο κείμενο στη Νέα Ελληνική, διδαγμένο ή αδίδακτο, από την αρχαία ή νεότερη ελληνική γραμματεία.

Οι μαθητές/-τριες καλούνται:

**i)** να απαντήσουν σε μία (1) ερώτηση κατανόησης με την οποία ζητείται να αποκωδικοποιήσουν σημεία του κειμένου και να αντλήσουν βασικές πληροφορίες που εντοπίζονται στο κείμενο. Η ερώτηση μπορεί να διαιρείται σε δύο υποερωτήματα με τη μορφή ερωτήσεων ανοικτού ή κλειστού τύπου (σωστό ή λάθος, πολλαπλών επιλογών, αντιστοίχισης, συμπλήρωσης κενών κ.λπ.)  
**ii)** να απαντήσουν σε δύο (2) ερωτήσεις ερμηνευτικές (2Χ10):

• Η πρώτη αναφέρεται σε ιδέες/αξίες/προβλήματα, σε στάσεις/ήθος/χαρακτήρα των προσώπων, στο ιστορικό/ κοινωνικό/πολιτιστικό πλαίσιο της εποχής του έργου, στη δομή/σύνθεση του κειμένου, σε υφολογικά/αισθητικά θέματα, με βάση το διδαγμένο από το πρωτότυπο κείμενο

• Η δεύτερη αναφέρεται στο παράλληλο κείμενο σε συσχετισμό με το παραπάνω εξεταζόμενο πρωτότυπο απόσπασμα.

**iii)** να απαντήσουν σε μία (1) ερώτηση ανοικτού ή κλειστού τύπου που αναφέρεται στο γραμματειακό είδος στο οποίο ανήκει το κείμενο, στον συγγραφέα ή στο έργο του.  
**iv)** να απαντήσουν σε μία (1) ερώτηση λεξιλογική-σημασιολογική (σύνδεση λέξεων αρχαίας και νέας, διατήρηση ή αλλαγή της σημασίας τους, οικογένειες ομόρριζων λέξεων, απλών ή σύνθετων, συνώνυμα, αντώνυμα).

**2.** Δίνεται, επίσης, αδίδακτο πεζό κείμενο αττικής διαλέκτου δώδεκα έως είκοσι (12-20) στίχων στερεότυπης έκδοσης με νοηματική συνοχή. Στο αδίδακτο κείμενο προτάσσεται σύντομο σχετικό εισαγωγικό σημείωμα, μέσω του οποίου δίνονται εξωκειμενικές πληροφορίες, απαραίτητες για την κατανόηση του κειμένου.

Οι μαθητές/-τριες καλούνται:

**i)** να μεταφράσουν από αυτό στη Νέα Ελληνική οκτώ έως δέκα (8-10) στίχους.  
**ii)** να απαντήσουν σε μία(1) ερώτηση κατανόησης που αναφέρεται στον νοηματικό άξονα του κειμένου.  
**iii)** να απαντήσουν σε μία (1) ερώτηση γραμματικής, η οποία μπορεί να αναλύεται σε δύο υποερωτήματα.  
**iv.** να απαντήσουν σε μία (1) ερώτηση συντακτικού (π.χ. αναγνώριση λέξεων/φράσεων/προτάσεων/άλλων δομικών στοιχείων του κειμένου, μετασχηματισμός μέρους του κειμένου ως προς τη δομολειτουργική του διάσταση), η οποία μπορεί να αναλύεται σε δύο υποερωτήματα.

**3.** Κάθε ζητούμενη ερώτηση-δραστηριότητα που τίθεται για το διδαγμένο ή το παράλληλο ή το αδίδακτο κείμενο βαθμολογείται με δέκα (10) μονάδες της εκατοντάβαθμης κλίμακας. Η μετάφραση του αδίδακτου κειμένου βαθμολογείται με είκοσι (20) μονάδες. Για την εξέταση των παραπάνω θεμάτων, τόσο στο διδαγμένο όσο και στο αδίδακτο κείμενο, κρίνεται σκόπιμο να αξιοποιείται ποικιλία τύπων ασκήσεων/ερωτήσεων.

*Τα τρία κείμενα (διδαγμένο, παράλληλο, αδίδακτο) και οι ζητούμενες ερωτήσεις- δραστηριότητες* ***1i*** *και* ***1iv****, καθώς και οι* ***2i*** *και* ***2iv*** *που τα ακολουθούν, λαμβάνονται με κλήρωση από την Τράπεζα Θεμάτων, ενώ οι υπόλοιπες ερωτήσεις-δραστηριότητες ορίζονται από τους/τις διδάσκοντες/-ουσες το μάθημα.*

1. *Κοι­νω­νι­κή και Πο­λι­τι­κή Ορ­γά­νω­ση στην Αρ­χαί­α Ελ­λά­δα***,** Β´ Λυ­κεί­ου Θε­ω­ρη­τι­κής Κα­τεύ­θυν­σης, Ο­ΕΔ­Β, Α­θή­να 1998, σελ. 167-168. [↑](#footnote-ref-1)
2. Robert Flacelière, *Ο Δη­μό­σι­ος και Ι­δι­ω­τι­κός βί­ος των Αρ­χαί­ων Ελ­λή­νων*, Μ­τφρ. Γε­ράσ. Δ. Βαν­δώ­ρου, εκ­δό­σεις Πα­πα­δή­μα, σελ. 55-57. [↑](#footnote-ref-2)
3. Robert Flacelière, *Ο Δη­μό­σι­ος και Ι­δι­ω­τι­κός Βί­ος των Αρ­χαί­ων Ελ­λή­νων*, Μ­τφρ. Γε­ράσ. Δ. Βαν­δώ­ρου, εκ­δό­σεις Πα­πα­δή­μα, σελ. 311-2. [↑](#footnote-ref-3)
4. Robert Flacelière, *Ο Δη­μό­σι­ος και Ι­δι­ω­τι­κός Βί­ος των Αρ­χαί­ων Ελ­λή­νων*, Μ­τφρ. Γε­ράσ. Δ. Βαν­δώ­ρου, εκ­δό­σεις Πα­πα­δή­μα, σελ. 279-89. [↑](#footnote-ref-4)
5. Robert Flacelière, *Ο Δη­μό­σι­ος και Ι­δι­ω­τι­κός Βί­ος των Αρ­χαί­ων Ελ­λή­νων*, Μ­τφρ. Γε­ράσ. Δ. Βαν­δώ­ρου, εκ­δό­σεις Πα­πα­δή­μα, σελ. 290-1 [↑](#footnote-ref-5)
6. Robert Flacelière, *Ο Δη­μό­σι­ος και Ι­δι­ω­τι­κός Βί­ος των Αρ­χαί­ων Ελ­λή­νων*, Μ­τφρ. Γε­ράσ. Δ. Βαν­δώ­ρου, εκ­δό­σεις Πα­πα­δή­μα, σελ. 184-5. [↑](#footnote-ref-6)
7. Robert Flacelière, *Ο Δη­μό­σι­ος και Ι­δι­ω­τι­κός Βί­ος των Αρ­χαί­ων Ελ­λή­νων*, Μ­τφρ. Γε­ράσ. Δ. Βαν­δώ­ρου, εκ­δό­σεις Πα­πα­δή­μα, σελ. 190-1. [↑](#footnote-ref-7)